
EESSÕNA 


1940. aasta suvel okupeeris Nõukogude Liit meie kodumaa, kõrvaldas eesti seadusliku 
valitsuse ja hävitas iseseisva Eesti riigi. Eesti rahvas sattus kaitsetuna vaenuliku vallutaja 
meelevalda. Aega, mis sellele vallutusaktile järgnes, on nüüd nimetatud esimeseks Nõu- 
kogude okupatsiooniks Eestis. Sisuliselt oli see aga mitte ainult Eesti okupeerimine, vaid 
meie ühiskondliku korra, rahvuskultuuri, majanduse, sajanditepikkuste traditsioonide ja 
eesti rahva hävitamine. 

Selles anastamisprotsessis kohtusid kaks erinevat maailma. Ühelt poolt läänemaiselt 
demokraatlik ning vaba ühiskonnaga väikerahvas oma kõrge kultuuri- ja elatusstandar- 
diga. Teiselt poolt madalal tsivilisatsiooniastmel olev kommunistlik suurvõim oma ma- 
dala kultuuri- ja elatustasemega ning diktatuurilise ja isikuvabadusteta nõukoguliku 
ühiskonnaga. Vallutaja eesmärgiks oli eesti rahva majandusliku ja kultuurilise edumaa 
hävitamine ning allaheidetud rahva sundimine olemaks lojaalne nõukogude diktatuurile. 

1941. aastal alanud sõjategevus Saksamaa ja Nõukogude Venemaa vahel andis eesti 
rahvale lootuse vabaneda vihatud võõrvõimust. Aktiivne võitlus punavägede ja hävitus- 
pataljonide vastu algas veel enne saksa vägede jõudmist Eestisse, mille käigus vabastati 
nõukogude võimu alt suur osa Lõuna-Eestist. 


Saksa relvajõudude jõudmisel Eestisse pani eesti rahvas suuri lootusi Eesti iseseisvuse 
taastamisele. Pärast seda aga, kui Saksa võimude poolt oli selgelt väljendatud, et sõja kes- 
tel mingisuguseid järelandmisi Eesti suveräniteedi taastamise suhtes ei tehta, toimus jät- 
kuvalt poliitilise võitluse kõrval Saksa võimudega eesti oma institutsioonide ja asutuste 
hoidmine ja võimaluse korral uute loomine. Eriliselt vajalikuks peeti oma sõjaväe loomist. 
Saksa võimude ametlik seisukoht aga oli: mitte lubada okupeeritud rahvastel luua oma 
sõjaväge ja anda võimalust võtta osa sõjategevusest. 

Pingutused oma sõjaväe loomiseks toimusid kogu Saksa okupatsiooni kestel. Osalt 
toimus see presidendi kohustes peaministri prof. Jüri Uluotsa initsiatiivil ja teadmisel, 
osalt oludest tingituna kõrgemate sõjaväelaste algatusel. Kuna aga kõik need püüdlused 
tulemusi ei andnud, võitlesid eestlased vähemate, algul pataljoni suuruste üksustena sak- 
sa väeosade koosseisus. Need üksused, mis tegelikult olid sakslaste poolt ette nähtud rin- 
detagala teenistuseks, olid tegelikult juba algusest peale rakendatud rindevõitluses, millise 
tõsiasja saksa võimuorganid aga maha vaikisid. 


Selline olukord, kus Eesti iseseisvust ei tunnustatud, millele lisandus lepingute mitte- 
täitmine Saksa sõjaväe kõrgema juhtkonna poolt aga samuti puudulik varustamine, palju- 
de eesti väeosade juurde saadetud saksa sideohvitseride ülbus, ning eestlaste lahinguliste 
saavutuste mittetunnustamine võrdväärselt sakslastega tekitas eestlastes juba üsna varsti 
vastumeelsuse sakslaste suhtes ning põhjustas pingeid eestlaste ja sakslaste vahel. Ainult 
tänu kõrgele moraalile ja teadlikkusele võitluse eesmärgi suhtes, suutis nii eesti sõdur kui 
ka rahvas kõiki raskusi ja võõrvõimu väiklust üleolekuga kanda. 


Saksa väejuhatusele sai juba 1941/42. aasta talvel selgeks, et sõda Venemaaga venib 
pikale ja sealsetes tingimustes on raske rinnet hoida. Paljude kõrgemate saksa ohvitseride 
sooviks oli, et Saksa valitsus muudaks oma idapoliitikat balti rahvaste suhtes, taastaks 
nende iseseisvuse ja annaks neile võimaluse oma rahvusliku sõjaväe moodustamiseks. 


Paraku, Riias asunud Reischkomissariaadi tsiviilvalitsused ja Saksa SD käitusid pahatihti 
just nagu võidetud vaenlase maal ja tegutsesid nii, nagu oleks sõda juba võidetud. Eesti 
nn. "omavalitsus" oli jäetud võimuta ja selle ülesandeks oli vaid kaasa aidata sakslaste kor- 
ralduste ja käskude täitmisele. 


Vaatamata pingelistele suhetele Saksa võimudega, ei jäänud eestlased võitluses viha- 
tud vaenlase vastu kõrvale. 1942. aasta märtsiks oli Venemaal rindetegevuses 16 eesti va- 
hi-, julgestus- ja politseipataljoni kokku umbes 10 000 mehega. Kodumaal oli mitmesugus- 
tes varuüksustes umbes 1500 meest. Üldse formeeriti eestlastest 1941./42. aastal kokku 54 
pataljoni, kellest korraga oli mitmesugustes teenistustes ja rindel kuni 24 pataljoni ja 10 
kompaniid, kokku umbes 15 tuhande mehega. Ka põranda all tegutsenud poliitilised vas- 
tupanu organisatsioonid otsustasid, et eesti sõdureid, ükskõik millistes väeosades nad ka 
ei võitleks, tuleb käsitleda kui Eesti eest võitlevaid mehi. 


1942. aasta augustis andis Hitler loa Eesti Leegioni formeerimiseks. Ehkki moodusta- 
tud Eesti Leegion polnud rahva seas populaarne, kuna see oli allutatud Relva-SSile, ja seda 
rakendati esialgu väljaspool Eestit, kujunes leegionist ajapikku siiski kõige võitlusvõimeli- 
sem eestlastest koosnev väeosa. 


1944. aasta veebruar tõi sõja taas Eesti pinnale. Pikk eesti ohvitseride närve ning jõudu 
kulutanud maadlemine saksa okupatsioonivõimudega kõigi eesti väeosade koondamiseks 
kodumaale, kandis 1944. aasta algul vilja. Eesti väeosad, sealhulgas ka Eesti Leegionist 
moodustatud 20. Relvagrenaderide Diviis saabus Narva rindele. Natsionalistlik saksa 
juhtkond pidi tekkinud olude sunnil loobuma oma poliitilisest eesti rahva ja tema sõjaväe 
lahutamise printsiibist. Eesti väeosad võisid nüüd asuda tegevusse oma ainuõigel rindel - 
oma maa piiride kaitsele. 


Neil päevil, mil Punaväe diviisid valmistusid taasokupeerima meie kodumaad, pöör- 
dus eesti rahva poole üleskutsega põrandaaluse Eesti Vabariigi valitsuse peaminister pre- 
sidendi kohustes prof. Jüri Uluots, kes kutsus kogu rahvast üles relva järele haarama. Sa- 
masuguse üleskutse avaldas Saksa okupatsiooni ajal illegaalselt tegutsenud Eesti Rahvus- 
komitee. Eesti rahva soovi oma kodumaad kaitsta näitas ka see, et 1944. aasta jaanuaris 
toimunud üldmobilisatsioon tõi kokku üle kolme korra rohkem mehi, kui oli oodatud. 
Mobiliseeritutest moodustatud kuus piirikaitserügementi asusid koos teiste eesti väeosa- 
dega Eesti piiride kaitsele. 


Kõige selle tulemusel õnnestus Punaarmee sissetung aasta alguses peatada. Eesti sõdur 
näitas veelkord oma jõudu ja tahet kodumaa kaitsmisel. 1944. aastal peetud lahingud Ees- 
timaa pinnal, eriti aga juuli lõpul - augusti alguses toimunud Sinimägede lahingud jäävad 
liialdamata ajaloolisteks tunnistajateks eesti rahva valmisolekust ja tahtest oma maad ja 
vabadust kaitsta. 


Paraku ei olenenud sõja käik eestlaste tahtest. Septembri keskel 1944 olid sakslased 
sunnitud Eesti maha jätma ja algas uus nõukogude okupatsioon, mis Eesti eest võidelnud 
sõduritele tähendas enamasti pikki Siberis veedetud aastaid ning igasuguseid muid rep- 
ressioone. 


Kuid siis - Eesti taasiseseisvus. See oli uskumatu sündmus, salajaste unelmate täitumi- 
ne. Ei olnud Eestis vist teisi inimesi, kelle jaoks Eesti iseseisvus oleks olnud kallim ja ooda- 
tum, kui need, elust räsitud kunagised sõdurid. Võttis aega mis võttis, aga lõpuks ometi 
saabus võit. Lahingute raskused ja laagrite kannatused ei olnud asjatud. Tekkis lootus, et 


ehk saabub nüüd ka tunnustus nendele meestele, kes kunagi seisid Eesti piiride kaitsel. 
Piisanuks sellestki, kui oleks ametlikult öeldud, et poisid, te seisite õige asja eest. 


Hakati ka organiseeruma. Mõte luua eesti sõjameeste oma organisatsioon tekkis veel 
enne Eesti taasiseseisvumist. 1990. aasta suvel toimus katse korraldada Toris esimene sõ- 
jameeste kokkutulek, mis aga nõukogude sõjaliste jõustruktuuride kohaletoomise tõttu 
oldi sunnitud ära jätma. Esimene endiste sõjameeste kokkutulek, veel nõukogude võimu 
tingimustes, mille algatajaks oli Tori Kihelkonna Muinsuskaitse Selts, toimus 8. juulil 
1991. aastal Toris. Siitpeale algas üle vabariigi maakondlike sõjameeste [vabadusvõitlejate] 
ühenduste loomine. 


Paraku leidis see aga sageli valitsuse- ja omavalitsusorganite poolt üsnagi tugevat vas- 
tuseisu. Säilitasid ju paljud nõukogudeaegsed kõrged ametiisikud oma positsiooni ka taas- 
iseseisvunud Eesti vabariigis. Ja nii hajus esialgne vabanemise eufooria ja lootus õigluse 
jaluleseadmisele pärast Eesti taasiseseisvumist üsnagi kiiresti. Vabadusvõitlejate tunnus- 
tamise asemel kerkisid esile jõud, kes süüdistades oma kodumaa vabaduse eest võidelnud 
sõjamehi fašistidele kaasaaitamises ja kuritegelikku SS-organisatsiooni kuulumises. Neile 
sekundeeris jõudu mööda ka meie ajakirjandus lähtudes tõest, et halb ja skandaalne uudis 
müüb. Ka valitsusringkonnad hakkasid ennast endistest sõduritest distantseeruma. 


Kuid vaatamata kõikidele raskustele, moodustati 1992. aastal maakondlike ühenduste 
katusorganisatsioon Eesti Vabadusvõitlejate Liit (EVL). Selles ajast alates on EVL tege- 
vus toimunud koordineeritult. Selle eesmärgiks on, et eesti rahva meelest ei kaoks vaba- 
dusvõitluse vaim ja isamaa armastus, et nende mälestus, kes kunagi oma elu andsid Eesti 
vabaduse eest ei kustuks. Traditsiooniks on kujunenud iga-aastased kokkutulekud ja 
muud üritused, mis on pühendatud vabadusvõitluse ja vabadusvõitlejate meenutamiseks, 
kuhu üle vabariigi endised sõjamehed kokku tulevad. Ja võib loota, et aja möödudes, 
ehkki väga aeglaselt, hakkab jää ka vabadusvõitlejate tunnustamise suhtes sulama. 


Tõsi, seni pole vabadusvõitlejate tunnustamine Riigikogu poolt veel toetust leidnud. 
Kuid siiski on juba aeg-ajalt riigitegelaste suust vabadusvõitlejate aadressil tunnustavaid 
sõnu kostnud. Kuid võib arvata, et käia on veel pikk tee, enne kui kunagiste sõjameeste 
võitlus Eesti iseseisvuse taastamise eest täit tunnustamist leiab. Mehed on juba vanad ja 
võib juhtuda, et enne kui see teoks saab, on viimane neist juba manalasse siirdunud. 


Ka Vabadussõja sangaritele mälestusmärgi püstitamiseni jõuti alles siis, kui ühtegi Va- 
badussõjas osalenut seda enam nägemas polnud. Kuid võitlus isamaalisuse ja Eesti ajaloo 
õige käsitluse eest peab jätkuma. Selleks kohustab veel elavaid vabadusvõitlejaid nende 
au ja langenud kaasvõitlejad, kes ise enda eest enam seista ei saa. 


Ajalugu vajab jäädvustamist. Ka tulevastel põlvedel on kasulik teada, kuidas mõtlesid 
ja tegutsesid nende esiisad. Selle raamatu ülesandeks on rääkida sellest, mis toimus kuna- 
giste sõduritega pärast Eesti taasiseseisvumist, kuidas loodi Eesti Vabadusvõitlejate Liit ja 
selle liikmesorganisatsioonid, ning kuidas on aastate jooksul toimunud endiste sõjameeste 
[vabadusvõitlejate] ühenduste tegutsemine. 


Täname kõiki EVL liikmesorganisatsioone raamatu koostajale saadetud andmete ja fo- 
tomaterjali eest! 


Vaino Kallas 
Hendrik Arro 


SAATEKS 


Käesolev raamat on suuresti hilinenud katse jäädvustada Eesti vabadusvõitlejate piir- 
kondlike organisatsioonide ja Eesti Vabadusvõitlejate Liidu (EVL) loomist ja tegevust aas- 
tatel 1990 — 2008. Nimelt olid Eesti vabadusvõitlejate organisatsioonide loomise ajal selle- 
ga tegelevad isikud väga paljude, vabadusvõitlejate jaoks väga oluliste küsimustega seo- 
tud. Tuli ju kõige pealt kätte võidelda mingisugunegi eluõigus olukorras, kus meie vaba- 
riigi juhtkond, kes valdavalt pärines nõukogude ajast ja oli oma ideoloogilise kasvatuse 
saanud Nõukogude Liidus, oli kunagi Saksa sõjaväes teeninud meeste ja nende organisat- 
sioonide suhtes küllaltki eitaval seisukohal. 


Suhtumist endistesse sõjameestesse mõjutasid oluliselt ka Venemaa ja juudiringkonda- 
de seisukohad, kes Saksa sõjaväes teeninud meestes nägid ainult ,fašistlikke kaabakaid”. 
Ka Eesti meediale meeldis kunagiste sõdurite halvustamine ja neile fašistide tiitli kaela- 
määrimine. Et ka lääneriikides olid asjad Eesti ajaloo tundmisega halvad, ei olnud ime, et 
Eesti valitsusringkondades valitses arvamus, et Eesti ajalugu ei ole võimalik välismaalaste- 
le selgitada - nad lihtsalt ei mõista seda. Milleks ennast siis mingisuguste kahtlaste vete- 
ranidega siduda. Sellest tingituna oli vabadusvõitlejate organisatsioonide loomisega tege- 
levate aktivistide põhiline tähelepanu neil aastail pööratud ajaloolise tõe selgitamisele, 
mille eest ikka võideldi, ning veteranide elu-olustikuliste probleemide lahendamisele. Sel- 
lele, et ka vabadusvõitlejate organisatsioonide loomine on iseenesest samuti ajalugu tol 
ajal lihtsalt ei mõeldud. 


Nii möödusid aastad ja siis tõdeti järsku, et mehed-vennad, ka EVL loomisega seotud 
asjaolud tuleksid jäädvustada, et tulevastel põlvkondadel oleks teada, mis ikka toimus ja 
kes olid Eesti vabadusvõitlejad. Ja nii võttiski EVL juhatus 2006. aasta 19. aprillil vastu ot- 
suse tegeleda mitte ainult sõjaajaloo ning eestlaste rolliga kodumaa kaitsmisel, vaid asuda 
ka EVL ajaloo koostamisele. Paraku oli aeg vahepeal oma töö teinud. Väga paljud algus- 
aastate aktivistid olid juba manalameesteks saanud ja oma mälestused kaasa võtnud. Ka 
protokolle toimunud sündmuste kohta oli sageli väga juhuslikult peetud, sest algusaasta- 
tel lähtuti enamasti tõdemusest, et esmatähtis on tegu, mitte teo jäädvustamine kirjasõnas. 
Seda enam, et ega vanade, juba üle 60-80 aastaste meeste puhul neid kirjamehi nii väga 
palju ei olnudki. Ja need, kes kirjutasidki, käsitlesid oma kirjutistes enamasti sõjaajalugu, 
mitte aga mingi piirkondliku vabadusvõitlejate organisatsiooni igapäevast tegevust. 


Nii EVL kui EVL liikmesorganisatsioonide tegevuse jäädvustamine on kogu nende ek- 
sisteerimise aja jooksul olnud ebaühtlane. Üheks põhjuseks on ka EVL juhtiva rolli puu- 
dumine. Liikmesorganisatsioonidele olid kehtestamata konkreetsed nõuded, kasvõi näi- 
teks koosoleku protokollide koostamise nõue. 


Ja nii põrkusid käesoleva raamatu koostajad faktile, et väga paljusid materjale ei olnud 
enam olemas (kui nad üleüldse kunagi olemas olid) ja ka paljud teadjad mehed olid juba 
igaveseks vaikinud. Sellest on ka tingitud käesoleva raamatu ebaühtlus, eriti üksikute 
liikmesorganisatsioonide tegevuse käsitlemisel — kasutada saadi ainult säilinud materjale 
ning veel elusolevate aktivistide mälestusi, mille kallal aga aeg paraku oli juba oma töö 
teinud. Nii tuli paratamatult leppida sellega, et piirkonniti on kätte saadud materjalid nii 
sisult kui ka mahult küllaltki ebaühtlase kvaliteediga. Kuid tuleb arvestada sellega, et iga 
aastaga jääb veelgi vähemaks neid mehi, kes EVL ja tema liikmesorganisatsioonide algus- 
aastatest midagi mäletavad ja vajadusel ka kirja suudavad panna. Parim aeg EVL ajaloo 


kirjutamiseks on käest lastud. Jääb ainult loota, et selle raamatu lugejad ülaltooduga arves- 
tavad ja ei arvusta koostajaid liiga kurjalt. On ju ka koostajatel valdavalt juba kaheksa- 
kümnes sünnipäev selja taga, nii et võib öelda - nad tegid, mida suutsid ja mis oli nende 
võimuses. Et anda lugejale paremat ettekujutust toimunust, ei ole raamatus ära toodud 
mitte ainult kuiva sündmuste kirjeldust, vaid üsnagi tihti on seal, kus vastavad andmed 
olid olemas, esitatud ka osalejate sõnavõtte, väljavõtteid kirjutistest jne. Autorid leiavad, 
et ajaloo hõngu lugejani toomiseks on see hädavajalik. 


Kuna raamatus on kasutatud organisatsioonide lühendeid, mis vabadusvõitlejatele on 
küll teada, kuid mis teistele lugejatele võivad jääda ehk arusaamatuks. Seetõttu on siin ära 
toodud liikmesorganisatsioonide nimetused koos lühenditega: 


EVL koos liikmesorganisatsioonidega 


Eesti Vabadusvõitlejate Liit EVL 08.02.1992 
Eesti Sõjameeste Sakala Ühing ESSÜ 31.03.1991 
Eesti Lennuväepoiste Klubi ELK 13.07.1991 
Võrumaa Sõjameeste Ühendus VSÜ 03.10.1991 
Läänemaa Vabadusvõitlejate Ühendus LVÜ 10.10.1991 
Eesti Sõjameeste Pärnu Ühendus ESPÜ 26.10.1991 
Eesti Sõjameeste Järva Ühing ESJÜ 09.11.1991 
Tartu Vabadusvõitlejate Ühendus TVÜ 15.11.1991 
Valgamaa Vabadusvõitlejate Ühendus VVÜ 0 01.12.1991 
Saaremaa Vabadusvõitlejate Ühing SVÜ 11.04.1992 
Põlvamaa Vabadusvõitlejate Ühendus PVÜ 14.04.1992 
Eesti Vabadusvõitlejate Tallinna Ühendus EVTÜ 25.04.1992 
Eesti Leegioni Veteranide Virumaa Klubi ELVVK - 18.09.1992 
Klubi "WIKING-NARVA" KWN 17.07.1993 
Eesti Vabadusvõitlejate Rapla Ühendus EVRÜ 18.02.1994 
Eesti Vabadusvõitlejate Ida-Virumaa Ühendus EVIVÜ - 29.02.1994 
Vabadusvõitlejate ja represseeritute Hiiumaa Ühing VE:RHÜ 17.09.2004 
Jõgeva Vabadusvõitlejate Ühendus JVÜ 10.07.1995 
Idapataljonide Võitlejate Klubi IVK 13.14.1998 

(lõpetas tegevuse) 26.04.2005 


EVL liikmesorganisatsioonide hulka ei kuulu 

Eesti Akadeemiline Sõjaajaloo Selts EASS 
Sõjaaegsete Eesti Lennuväelaste Ühendus SELÜ 
(on EVTÜ allorganisatsiooniks) 

EVL-ist parema ülevaate saamiseks on juurde lisatud struktuuri kirjeldav skeem. Kõik 
EVL liikmesorganisatsioonid on mittetulundusühingud, seega iseseisvad juriidilised isi- 
kud, EVTÜ allorganisatsioonid tegutsevad aga EVTÜ koosseisus, viimase põhikirja järgi 
ning juriidiliselt ei ole iseseisvad organisatsioonid. 


Raamatu autorid 

EELLUGU 


Eesti sõjameeste organiseerumine algas 1990. aastal 

1989 aasta kujunes ajalooliselt pöördeliseks aastaks eesti rahvale. Veel polnud rahva 
hulgas kahvatunud Teise maailmasõja mõju ja selle tähendus. Uut hoogu andis üle kogu 
maa alanud muinsuskaitse liikumine. Üha jõulisemalt kerkis üles endiste sõjameeste au ja 
väärikuse taastamise küsimus. Nii endisi sõjamehi kui kogu eesti rahvast oli vallanud 
kindel tahe ja soov - taastada Eesti omariiklus. Tundmata hirmu Eestil valitsenud nõuko- 
gude jõustruktuuride ees, tekkisid pidevalt uued ja uued isamaalised rühmitused ja or- 
ganisatsioonid, kes julgustasid rahvast, mille tulemuseks oli ,laulev revolutsioon” ja Eesti 
riigi taastamine. 

1988. aasta 28. novembril toimus endiste sõjameeste osavõtul tõrvikutega rongikäik 
Tori kalmistule, kus avati hävitatud Eesti Vabadussõjas langenute ausamba asukohal mä- 
lestusplaat ja paigaldati mälestuslaternad. 

1989. aasta 30. septembril avati Tori kalmistul Tori Kihelkonna Muinsuskaitse Seltsi 
poolt taastatud Eesti Vabadussõjas langenute ausammas. Selle sündmuse järel tekkis sam- 
ba taastajail ja endistel sõjameestel mõte - taastada ka 1944. aasta septembris Saksa relva- 
jõudude lahkumise ajal hävinud Tori kirik. Kuid esialgu lükkas selle kavatsuse edasi neil 
päevil Eestis üha enam tuult purjedesse saanud vabadusliikumise sündmused. 

Kuid möödus mõni kuu ja 1990. aasta 19. jaanuari õhtul tulid Pärnu kohvikusse , Lily” 
kokku endised sõjamehed - Raudristi Rüütliristi kavaler Harald Nugiseks, Karl Soomägi, 
Voldemar Palu, Tõnis Ojaberg, Leo Sipelgas, Tori Kihelkonna Muinsuskaitse Seltsi esi- 
mees Jüri Kask, Tori sovhoosi direktor Peeter Lutt ja Pärnu muuseumi direktor Omar 
Volmer. 

Sellel kohtumisel tegi Jüri Kask ettepaneku - kutsuda Torisse kokku kõik endised eesti 
sõjamehed, kes möödunud sõjas võitlesid Eesti okupeerinud punavägede vastu. Kokkutu- 
leku deviisiks pakkus ta: Taastame Tori kiriku ja pühendame selle Teise maailmasõja 
ohvritele. 

Ettepanek leidis kokkutulnute poolt toetust ja samal kohtumisel otsustati, et kokkutu- 
lek saab toimuma 1990. aasta 7. ja 8. juulil, s.o. nädal peale Tallinna üldlaulupidu. Neil 
kuupäevadel oodati Torisse kõiki endisi eesti sõjamehi, kes peavad pühaks Eesti Vaba- 
riigi eest langenute mälestust. 

Toimuvast kokkutulekust informeeriti ka Ülemaailmset Vabadusvõitlejate Keskust 
Kanadas ja saadeti neile vastavasisuline üleskutse. Samasugused kirjad saadeti teele ka 
USA-sse, Inglismaale, Austraaliasse, Rootsi ja teistesse maadesse, kus teati elavat endisi 
eesti sõjamehi. Saadetud üleskutsele tõi post Torisse üle kolmesaja vastuse, mis suurendas 
korraldajate lootust ürituse edukaks kordaminekuks. 

Kokkutuleku kava kohaselt pidi see algama pärgade panekuga Tori kalmistul 1989. 
aastal taastatud Eesti Vabadussõja mälestussambale. Seejärel pidi toimuma taastatava Tori 
kiriku õnnistamine ja avatama mälestustahvel Teises Maailmasõjas langenud võitlejatele. 
Järgnevad üritused pidid toimuma Taali mõisas, kuhu olid kutsutud esinema mõned aja- 
loolased ja kus pidi toimuma õhtusöök ning ööbimine. Kõik kokkutulekuga seotud kulud 
oli lubanud kanda Tori Näidissovhoos. 

Esimene vastulöök tabas kokkutuleku korraldajaid 1990. aasta aprillis, kui ajalehes 
=Eesti Ekspress” ilmus kellegi Meelis Metsamärti kirjutis, kus autor avaldas algatusgrupi 
liikmelt Leo Sipelgaselt saadud info põhjal kirjutise , Vanad mehed ootavad”. Artikli lõpus 


oli teade, et 7. ja 8. juulil toimub Toris Eesti vabadusvõitlejate kokkutulek ning lisatud 
Rüütliristi kavaleride Alfons Rebase ja Harald Riipalu fotod. 

Kuigi artiklis oli käsitletava teema rõhk asetatud valesti, levis teade kulutulena üle ko- 
gu Nõukogude Liidu ja väljas poole selle piire. Seejärel ilmus 28. juuni , Õhtulehes” Tal- 
linna Juudi Kogukonna nimel S. Slonka kirjutis, kus viimane nimetas eesti sõjamehi ja 
Omakaitset fašistide käsilasteks ning süüdistas neid tuhandete juutide, eestlaste ning sõja- 
vangide hävitamises. Artikkel lõppes sõnadega: ,Meie, juutide koguduse liikmed looda- 
me, et eesti rahvas ei luba korraldada Tori üritust.” 

Arvestades selle ringkonna tohutut mõju tollasele nõukogude ühiskonnale, aga ka mõ- 
nedele lääne infoallikatele, mõjus see õli tulle valamisena ja kogu Nõukogude liidu sise- ja 
välisajakirjanike pere kirjutas Torist, kui , fašistliku uuestisünni lättest.” 

Samal ajal püüdsid mõned endised sõjamehed anda Tori kokkutulekule leevendavat 
tõlgendust. Nii kirjutasid 4. juulil vastasleerides sõdinud koolivennad Heino Noor ja Gui- 
do-Roland Raudvere ajalehes ,Edasi” pealkirja all , Kostku meile kustumata”, et eesti- 
meelsete sõjameeste kokkutulek kõigi Eesti Vabariigi eest langenute mälestamiseks on va- 
jalik. Tulgu kõik sõjamehed, olenemata sellest, kus või millisel poolel nad sõdisid. Artikli 
autorid juhtisid tähelepanu ajalehes , Päevaleht” Tori kokkutuleku toimkonna liikme Vol- 
demar Palu poolt avaldatud mõttele, et vastasleerides võidelnute ühine kokkutulek väl- 
diks üldsuse arvamist, nagu tuleksid Toris kokku vaid , fašistid, ekstremistid ja separatis- 
tid” ja nagu sooviksid vanad sõjamehed suuremat materiaalset, mitte moraalset toetust. 

5. juulil ilmus ajalehes , Edasi” Eesti Komitee juhatuse 28. juuni avaldus, milles selgita- 
ti eesti rahva võitlusrikka ajalooga seotud paratamatust, mis sundis eesti mehi teenima 
erinevate riikide sõjavägedes. Avalduses oli ka üleskutse - tagada Tori kokkutulekul vää- 
rikus ja distsipliin võetud eesmärgi täitumiseks. 

Kalev Vilgats kirjutas ajalehes ,Edasi” kuidas Interrinde tegelased kirgi üles küttes 
heameelest käsi hõõruvad ja Moskvat ühekülgse ja eestlasi laimava informatsiooniga üle 
ujutavad - vot niisugused fruktid need eestlased on ja veel fašistid pealekauba! 

Intrite ja impeeriumimeelsete poolt üles köetud hüsteeria tulemuseks oli, et okupat- 
sioonivägede eliitüksused said lahinguvalmis oleku käsu ja 3. juulil saabus Torisse 11 au- 
totäit vene dessantväelasi. 4. juulil sisenesid Tori alevisse 28 tanki. Pärnu sõjaväe lennuväl- 
jal maabus kaheksa lahingkopterit dessantväelastega. Tori ümbruse teedel tiirutasid 13 
soomukit nõukogude soldatitega. 

See sündmus leidis kajastamist kõigis suuremates lääneriikide ajalehtedes. Saksa ajale- 
hed kirjutasid Tori sündmusi kommenteerides: "Eestis hõivasid nõukogude väed Tori väi- 
kelinna". 

Tekkinud olukorras võttis Tori Kihelkonna Muinsuskaitse Selts 5. juulil vastu järgmise 
otsuse: 

Seoses eesti sõjameeste kokkutulekuga Toris teatab Tori Kihelkonna Muinsuskaitse Selts järg- 
mist: Interliikumise, Töökollektiivide nõukogu ja Juudi Kultuuriseltsi poolt on valla päästetud lai- 
mukampaania eesti sõjameeste rahumeelse kokkutuleku vastu (diskrediteerimiseks), mis võimendus 
eriti viimastel päevadel. 

Häbistades levitatud üleskutsetes ja pöördumistes eesti sõjameeste ausat nime ja sidudes nende 
tegevust fašismiga, on nimetatud liikumised taotlenud kokkutuleku hukkamõistu ka rahvusvaheli- 
ses avalikkuses ja nõudnud selle keelamist Nõukogude Liidu valitsuse poolt. Kokkutuleku takista- 
miseks moodustatakse eritiksusi ja selleks võidakse rakendada ka Nõukogude Liidu relvajõude ning 
sisekaitse vägesid. 

Et vältida võimalikke provokatsioone ja mitte tekitada lisapingeid Eestis ning Eesti Valitsusele 
ja et mitte seada ohtu kokkutulekust osavõtjate julgeolekut, ei pea Tori Kihelkonna Muinsuskaitse 

Selts kokkutuleku läbiviimist 7. — 8. juulil Toris võimalikuks ja peatab selle korraldamise. Vastutus 
laimukampaania levitamise ja vaenu õhutamise eest rahvaliikumiste ning rahvuste vahel jääb selle 
algatajatele — profašistliku ideoloogia kandjatele, kes stalinliku režiimi truude järglastena näevad 
võitlusvahendina vaid vaenlase otsimist ja hävitamist, suutmata mõista vägivallarežiimi paratama- 
tut lõppu. 

Tori Kihelkonna Muinsuskaitse Selts pöördub kõigi Eestimaa elanike poole palvega — mõista 
olukorra tõsidust ja säilitada rahu.” 

Samal päeval pöördus kokkutuleku initsiatiivgrupp Tori Kihelkonna Muinsuskaitse 
Seltsi nimel ajalehtede, raadio ja televisiooni kaudu eesti rahva ja kokkutulekust osa võtta 
soovinute poole järgmise üleskutsega: 

Seose 7. ja 8. juulil meie poolt väljakuulutatud Eesti vabadusvõitlejate kokkutulekuga Pärnu- 
maal, Toris deviisi all ,, Eesti Vabariigi eest langenute mälestuseks”, peame vajalikuks teha järgmise 
avalduse: Käesolevaks ajaks on toimunud impeeriumimeelsete jõudude koondumine, et kasutada 
meie poolt kavandatud üritust provokatsioonide organiseerimiseks. Seda tõendab 3. juulil dessant- 
väelaste saabumine Torisse ja selle ümbruskonda ning demonstratiivsed (täies relvastuses) läbi- 
marsid Tori alevikus. 

Eile hommikul kell 6.15 läbis Tori alevikku sõjaväekolonn (28 tanki ja 11 autot). Eesti Interrin- 
de juba aegsasti alustatud laimukampaania on meid viinud kunstliku sisepoliitilise kriisi lävele, mil- 
le tulemuseks on soov, et leiaksid aset põhjendamatud kokkupõrked. Sel teel tahetakse leida alust 
Eesti iseseisvumise protsessi lämmatamiseks. 

Pöördume kõikide kokkutulekust osa võtta soovijate ja kogu eesti rahva poole palvega — mitte 
anda põhjust võimaliku konflikti puhkemiseks ja mitte tulla nendel päevadel Torisse. Tori Kihel- 
konna Muinsuskaitse Selts, tundes oma vastutust Eesti maa ja rahva ees, teatab, et kokkutulek jääb 
ära. 

Samal päeval, s. 0. 5. juulil toimus Eesti Vabariigi Valitsuse erakorraline istung, kus 
avaldati protesti Nõukogude Liidu poliitilise- ja sõjaväe juhtkonna tegevuse vastu. Valit- 
suse esimees Edgar Savisaar, kes viibis tol hetkel Jugoslaavias, saatis Tori Kihelkonna 
Muinsuskaitse Seltsile telegrammi, kus ta teatas: , Olen rahul organiseerijate poolt praegu- 
ses poliitilises olukorras tehtud aruka otsusega Tori kokkutuleku ära jätmise kohta.” 

Ehkki tookord otsustati sõjameeste kokkutulek ära jät- 


SESTI - 

VäBADUS-— ta, täitis endiste vabadusvõitlejate rinda uhkustunne. Suur 
VÕITLEJATE = ka a Ka AJ 0 
KKUTULEK Ze ja võimas Vene riik kartis neid, hallipäiseid ja relvituid 

Tr 


endisi sõjamehi sedavõrd, et otsustas nende kogunemise 
takistamiseks kohale tuua eliitväeosad. Okupatsioonivõi- 
mu teguviis sai nii kodu- kui välismaal hukkamõistu osa- 
liseks ja kujunes nõukogude korra antireklaamiks. Eestile 
oli see aga julgustav õppetund. Tori sündmustest sai algu- 
se vabadusvõitlejate koondumine üle Eesti. 

Nagu hiljem selgus, oli Interrindel kavas korraldada 
provokatiivsel eesmärgil samaaegselt Tori kokkutulekuga 
samas piirkonnas oma kokkutulek, lootes konfliktide tek- 
kimisel sõjaväeüksuse sekkumisele. 

Kokkutulekule oli kutsutud ka palju väliskülalisi, kuid 
neid saabus tekkinud kriitilise olukorra tõttu kohale suh- 
teliselt vähe. 8. juulil 1990 otsustas kokkutuleku algatusgrupp korraldada anonüümse 
kohtumise. Selleks üüriti Pärnu sadamas väike laev , Westa” ja sõideti kogu algatusgrupi- 
ga Pärnu lahele, kus sealsel , neutraalsel pinnal” peeti nõu tulevikukavade suhtes. Alga- 
tusgrupi üldine otsus oli, et ära jäänud kokkutulek tuleb esimesel võimalusel korraldada. 

Taastatava Eesti Sõjameeste Kiriku mälestustahvli avamine 30. septembril 1990 

Eesti Sõjameeste kiriku taastamistalgulised aprillis 1991. Vasakult esimene Harald Nugiseks 

1990 aasta 8. juulil Tori kokkutuleku korraldajad Pärnu lahel. Vasakult: Tõnis Ojaberg, Vol- 
demar Palu, Leo Murumaa, Lembit Jakuste, Karl Soomägi, Jüri Kask, Enn Vohli, Remi Milk 
(Rootsist), Ergav Urajõe, Oskar Kukk ja keegi tundmatu, kes polnud algatusgrupi liige. 

Eesti Sõjaveteranide Ühingu 
| informatslooni bülletään 26 


Keel (27) AFRILL 1940 


KÜLLAKUTSE! 


EALLI KAMEHAALASED, EESTLASED 
HALIASUTMM. EESTI VÄBHANLIGL FLIFEI 


Tori kihelkonna Muinsuskaitse seltsi 
oonithinmlerl tolm 7. ja Bjuulil 1990.4. 
Kärmaet Tanki mõisma OT Maailmasõjast osawõt= 
mul Pesti sjämpesebe kokkutulek õsviisi all: 
"Posti Wabariigi eest lärganute mälus“ 
tuneku” 

kuus kokkutulek on esmakordne ja puuduvad 
kosmtaktid väljaspool Beati Vabariigi piire mla= 
vate eestlastega, pöördume palvega kõigi Glc- 
anni leambe Frsti Süjämseatis Ülvanduitus ja Oksdk= 
isikute poole kokkutulekust omi võtta eoovijabe gi 
nleode miinnlaegade jä oshdresaids välja migita= 0 * 
miseks eesmrgil vormistada neile selapoolsed väljakutsed. 


Kolunnal vastuvõtu, transpordi, majutamise ja toitlustamise 4nellustab 
meri killõlkosrii Hulneug KAL LE Selts. 


Peab palume naata aräreasil: Tari kihelkonna Mulnguskaites Selka 
reri 
2öä Al Pärnu Kosi 
EESTI 


lirgopulomditeu korraldav bõlekond koossalmun! 


Vb Kia 


liaraid Mugdmõks 
Lro Sipelgas 
Kurel Eoomlai 
“õldemar Pals 
Td Ojaberg 
Üoolur Lutt 
alg i aki 

EESTI SÕJAMEESTE MÄLSTUSKIRIK TORIS 


Tori kiriku taastamine omas olulist tähtsust sõjameeste organiseerumisel 

Praegusele Tori kirikule pandi nurgakivi 1852. aastal. Seni oli Toris olnud vaid väike 
puukirik. Uus kirik ehitati Viljandi ehitusmeistri Heinrich Passlaci projekti järgi, mida 
täiendas eksterjööri osas Liivimaa kubermangu arhitekt David Oltoff. Kirik pühitseti 10. 
oktoobril 1854. Ruumipuuduse tõttu ehitati kirikule aastatel 1882-84 Riia arhitekti 
Seieversi projekti järgi juurde ristlööv. Pärast kiriku laiendamist oli seal 700 istekohta. 

1944. aasta septembris, kui Punaarmee taas Eesti okupeeris, panid taganeva Saksa ar- 
mee sõdurid Tori kiriku põlema. Pärast sõja lõppu püüdis kohalik rahavas kirikut taasta- 
da, kuid tollased võimud keelasid taastamistööd. 1960. aastal andis Pärnu teedevalitsuse 
ülem korralduse maantee kurvis nähtavust takistava kiriku varemed lammutada ja killus- 
tik vedada Pärnu-Paide maantee täiteks. Kuid tänu tollasele teemeister Paul Varesele, kes 
antud käsu täitmata jättis, jäid kiriku varemed terveks. 1961. aastal rajati varemetesse las- 
ketiir, mis tegutses seal 1970. aastani. Kuni kaheksakümnendate lõpuni seisis kirik vare- 
meis ja selle müüride vahele kasvasid suured puud 

Tori kiriku taastamine sai alguse Eesti rahva omaalgatuse korras. 1989. aasta sügisel 
langetati Tori kiriku varemetes kasvavad suured puud. Kiriku taastamise ametlikuks al- 
guseks võib pidada 7. aprilli 1990, mil Tori Kihelkonna Muinsuskaitse Seltsi esimehe Jüri 
Kask'i eestvedamisel toimusid seal esimesed suured talgud. Selts oli selleks ajaks heakor- 
rastanud kohaliku kalmistu ja taastanud kommunistide poolt purustatud Vabadussõja 
langenute mälestussamba. Järgmisena otsustati üles ehitada varemeis olev Tori kirik. Ki- 
rik, mis ka ise on sõjaohver, otsustati taastada mälestusmärgina kõigi Teise maailmasõja, 
kui 20. sajandi kõige jubedama ajaloosündmuse, ohvritele. 

Kui suur osa Euroopa rahvastest teavad vaid Saksa okupatsiooni, siis eesti rahvas sai 
tunda mitut okupatsiooni. Nõukogude okupatsioonide ajal elanikkonna hulgas toime 
pandud küüditamiste, vangistamiste, mõrvamiste ja vägivalla tulemusel kaotas Eesti ligi 
veerandi oma elanikkonnast. 

Kui Lääne-Euroopa rahvastele lõppes sõda 1945. aastal, siis eesti rahvas ja tema naab- 
rid - lätlased ning leedulased jäid nõukogude okupatsiooni alla veel tervelt poolsajandiks. 
Toimunu eest ei vastuta mitte ainult Venemaa, vaid ka need Lääneriigid, kes vaikides 
pealt vaatasid, kui nende kõrval elanud väikerahvaid hävitati. 

Tori kiriku taastamine toimus deviisi all: "Euroopa humanismi nimel - Teise maailma- 
sõja ohvrite mälestuseks." Kiriku taastajate sooviks oli: jätta Tori kiriku näol tulevastele 
põlvedele läbi aegade ulatuv mälestusmärk. 2001. aasta 23. aprillil pühitseti kirik Eesti 
sõjameeste mälestuskirikuks. Kirikusse rajati Teise maailmasõja ohvrite memoriaal. Taas- 
tatud kirikust sai kurjuse ja ülekohtu üle saavutatud võidu märk. 

Täna täidab taastatud Eesti sõjameeste mälestuskirik Toris mitmeid funktsioone: 

* kirikus annavad vandetõotuse eesti ohvitserid, politseinikud ja noorteorganisatsioonide 
liikmed; 

* kirikus tähistatakse kõiki eesti ajaloos olulisi tähtpäevi, nagu Tartu rahu aastapäeva, või- 
dupüha, ja maakaitsepäeva ning toimuvad sõjameeste kokkutulekud; 

* Jüripäeval toimub kirikus palvus ja tule süütamine, mis viiakse siit Tallinn Jüriöö parki; 

e ohvrite mälestuskirikus on tahvlid nõukogude režiimi ajal hukkunud Eesti Vabadusristi 
kavaleride nimedega. Meenutatakse 1941. ja 1949. aastal küüditatuid. Mälestatakse nõu- 
kogude režiimi poolt hukatuid ja vangilaagrites hukkunuid. 

Tori kiriku varemed 1989. a. 


Taastatud Eesti Sõjameeste mälestuskirik Rüütliristi kavaleri Harald Nugiseksi büst 
mälestuskirikus 

ESIMENE KATSE MOODUSTADA ÜLEVABARIIKLIK 
VABADUSVÕITLEJATE ORGANISATSIOON 


21. septembril 1991 toimus mandri-Eesti geograafilises keskpunktis, Adaveres, kõigi 
aegade esimene Eesti vabadusvõitlejate kokkutulek, mis oli loogiliseks ning vajalikuks jät- 
kuks 22. juulil 1989 toimunud XIV Vabadusristi päevale, kus vabadusristlaste lipu õnnis- 
tas Viljandi praost. Vabadusristi päeva tähistamisega pandi alus üleriigilisele vabadus- 
võitlejate organiseerumisele. 

Vabadusristi päeva tähistamisega tõsteti taas aukohale meie rahva kõige vanem vaba- 
dusvõitlejate põlvkond - Eesti Vabadussõja veteranid eesotsas Vabadusristi kavaleridega. 
Samal ajal pääses avaliku tähelepanu keskmesse ka vabadusvõitlejate noorem põlvkond. 
Kuid nende vahele jäänud endised Saksa ja Soome armees võidelnud sõjamehed ning 
metsavennad - see kõige arvukam, kõige enam ohvreid toonud ja kõige represseeritum 
keskmine põlvkond - oli Eesti poliitikute ja meedia jaoks ebamugav ja hell teema. 

Kuna keegi nende kaitseks välja astuda ei soovinud, asusid vanad ja hallipäised sõja- 
mehed ise piirkonniti oma organisatsioone moodustama. Loodud vabadusvõitlejate orga- 
nisatsioonide tegevus haaras kolm põhilist tahku: kõigi piirkonnas olevate vabadusvõitle- 
jate arvele võtmine, klubiline tegevus ja ajaloomälestiste kogumine ning sotsiaalhoolekan- 
deline tegevus, mis oli suunatud pensionilisade ja toetuste taotlemisele. Poliitikasse sek- 
kumisest püüti aga hoiduda. 

Peale seda, kui Toris kavandatud eesti sõjameeste kokkutulek nõukogude impeeriu- 
mimeelsete jõudude poolt nurja aeti, tehti 21. septembril 1991 järgmine samm endisi sõja- 
mehi ühendava organisatsiooni loomiseks Adaveres. Selle kokkusaamise eesmärgiks oli 
üleriigilise Eesti Vabadusvõitlejate Ühenduse loomine, et koondada ühtsesse organisat- 
siooni kõik Vabadussõja ja Teise maailmasõja veteranid, sõltumata sellest, millises armees 
nad olid Eesti vabaduse eest võidelnud, aga samuti metsavennad, poliitvangid ja vastupa- 
nuvõitlejad. 

Koosolek kulges täies isamaalises vaimus. Küll aga olid esinejate kõned täis teravat 
kriitikat ja kohati isegi sõjakust. Nahutada said nii Savisaare valitsus ja ülemnõukogu kui 
Eesti Kongress ja Eesti komitee. 

Paraku ei õnnestunud korraldajatel oma kava täies ulatuses teoks teha: endisi sõjamehi 
ühendav organisatsioon jäi loomata. Põhjuseks oli erinevad nägemused sõjamehi ühenda- 
va organisatsiooni tegevussuundades. Osa koosolijaist pidas vajalikuks luua organisat- 
sioon, mis lööks kaasa Eesti tollases ühiskondlikus võitluses ja püüaks saavutada oma 
eesmärgid parlamentaarset väljundit omades. Tasakaalukam osa koosolijaist pooldas luua 
sõjameeste ühendust, mis tegeleks ainult sotsiaalküsimustega ning ajalooliste materjalide 
kogumise ja avaldamisega, sealjuures poliitikasse sekkumata. 

Lõppotsuses pandi kirja, et vabadusvõitlejaid ühendava organisatsiooni ülesehitamist 
alustatakse maakondlike algatusrühmade moodustamisega. Koostati ka pöördumine, mil- 
les kutsuti kõiki vabadusvõitlejaid koonduma loodava ühenduse lipu alla. 

| mädi SARMARU | 

VABADUSVÕITLEJATE LIIDU ASUTAMISKOOSOLEK 
8. veebruaril 1992 Tartus 


1992. aasta alguseks oli üle vabariigi loodud seitse kommunismivastasest vabadusvõit- 
lusest osa võtnud endiste sõjameeste, metsavendade, ja teiste vabadusvõitlejate piirkond- 
likku ühendust. 8. veebruaril toimus Tartus Tartu Vabadusvõitlejate poolt ette valmistatud 
piirkondlike vabadusvõitlejate organisatsioonide esindajate koosolek, mille eesmärgiks oli 
tegutsevate ühenduste koondamine ühtsesse ülevabariiklikku organisatsiooni. Toimunud 
Eesti Vabadusvõitlejate Liidu (EVL) asutamiskoosolekul osales kokku 26 delegaati. Piir- 
konniti olid ühendused esindatud järgmiselt: 

* Tartumaa Vabadusvõitlejate Ühendusest (415 liiget) - Hudo Räst, Ahto Talvi, Jüri Te- 
der, Leonhard Heinla, Uno Teder, Heino Lehtsalu, Osvald Ojaste, Ilmar Kompus ja 
Peeter Pruuli; 

* Valgamaa Vabadusvõitlejate Ühendusest (40 liiget) - Ervin Variksoo ja Alfred Sild; 

* Läänemaa Vabadusvõitlejate Ühendusest (26 liiget) - Olaf Taru ja Heino Ambre; 

* Pärnumaa Sõjameeste Ühendusest (155 liiget) - Karl Soomägi, Osvald Pihelgas ja Tori 
Kihelkonna Muinsuskaitse Seltsi esimees Jüri Kask; 

* Võrumaa Sõjameeste Ühendusest (109 liiget) - Karl-Richard Sirel, Valter Suss ja Artur 
Mathiesen; 

* Sakal Sõjameeste Ühingust (120 liiget) - Emil Alesma ja Kalju Heli; 

* Järvamaa Sõjameeste Ühingust (110 liiget) - Jaan Arvola; 

* Tallinna Vabadusvõitlejate Ühenduse algatusrühmast (50 liiget) - Paul Tibbo, Jaan Ku- 
ningas ja Heino Post; 

* Eesti Akadeenilise Sõjaajaloo Seltsi juures asunud eesti ohvitserid (30 liiget) - Robert 
Telliskivi ja Leo Reinsalu; 

Aukülalistena võtsid koosolekust osa Vabadussõja veteranid Aldur Saar ja Ants Ratas. 

Asutamiskoosolek otsustas, et Eesti Vabadusvõitlejate Liidu juhtorganiks saab vanema- 
tekogu, kuhu kuuluvad piirkondlike ühenduste esimehed ja üks esindaja piirkondliku 
ühenduse iga saja liikme kohta. Vabadusvõitlejate Liidu jooksvaid küsimusi hakkab la- 
hendama 7-liikmeline juhatus. Otsustati valida 3-liikmeline revisjonikomisjon ja Eesti Va- 
badusvõitlejate Liidu liikmete poliitilise ja eestilise tausta selgitamiseks moodustada 5- 
liikmeline aukohus. 


Lühikokkuvõtteid asutamiskoosoleku delegaatide sõnavõttudest 

Jaan Kuningas - Tallinna Vabadusvõitlejate Ühenduse (Tallinna VVÜ) algatusrühmast 
avaldas tunnustust Tartu Vabadusvõitlejate Ühenduse poolt tehtud suure töö eest Eesti 
Vabadusvõitlejate Liidu asutamiskoosoleku organiseerimisel. Sõnavõtja rääkis raskustest 
Tallinna sõjameeste organisatsiooni loomisel. Viibib põhikirja registreerimine. Algatus- 
grupi tegevust toetab umbes poolsada endist sõjameest. Raskusi on ruumide leidmisega. 

Jaan Arvola Järvamaa Sõjameeste Ühingust (Järvamaa SÜ) - rääkis oma tegevusest 
Kaitseliidu Tartu üliõpilaste rühmas ning hilisemast võitlusteest ,Erna” grupis ja piiri- 
kaitse rügemendis ning Pitka üksuses. Peale sõja lõppu viibis 12 aastat GULAG-is. 
Arvola ütles: , Kui julgesime sõjas sõdida, siis julgeme nüüd ka oma õiguste eest võidelda. 
Saavutagem üksmeel ja loogem oma organisatsiooni”. 

Robert Telliskivi Tallinnast - oli EV Sõjakooli kasvandik. Sõja ajal teenis pioneerpatal- 
jonis. Sõja lõpetas Tšehhimaal. Kõneleja väitis, et valus on vaadata praeguse Eesti Kaitse- 
väe organiseerimist. Tema poolt tehtud ettepanekud on olnud ,kurtidele kõrvadele”. 
Remniku väljaõppe keskuses nähtu, kus väljaõpetajaiks on endised Punaarmee ohvitserid, 
oli masendav. Et olukorda muuta soovitas kõneleja loodaval Eesti Vabadusvõitlejate Liidu 
esindajatel pöörduda antud küsimuses valitsuse poole. 


Karl Soomägi Pärnu Sõjameeste Ühendusest (Pärnu SÜ) - Tervitas kokkutulnuid ja 
rääkis oma sõjameheteest 1941. aastast kuni sõja lõpuni. Ta teatab, et Eesti Sõjameeste 
Pärnu Ühenduse põhikirja registreerimisel linnavalitsuses käis ,suur tants” sõnastuse 
» võitlus kommunismi vastu” ümber. Selle sõnastuse kohta korraldati Pärnu linnavalitsu- 
ses koguni , poliittund”, kus meie oma seisukohast ei taganenud. Sellest kirjutas isegi Pär- 
nu kohalik ajaleht. 


Emil Alesma Sakala Sõjameeste Ühendusest (Sakala SÜ) - sõjamehetee algas 1941. ja 
lõppes 1944. aastal. 1991. loodi Muinsuskaitse Seltsi egiidi all põrandaalune Sõjameeste 
Sakala Ühenduse. Ühendusel on oma ruumid. Abjas, Nuias ja Suure-Jaanis on ühendusel 
oma esindajad. 


Leo Reinsalu Eesti Akadeemilise Sõjaajaloo Seltsi liige (EASS) Tallinnast - õppis EV 
Sõjakooli tehnikakoolis. Peale Eesti okupeerimist oli Punaarmees patareiülem. Tuli üle ja 
oli seejärel Saksa sõjavangilaagris. Vabanemise järel astus Kriminaalpolitsei kooli ja teenis 
seejärel kriminaalpolitseis. Sõja lõpetas Saksamaal Bad Tölzis. Siit siirdus Inglismaale, kus 
teenis sõjaväevalitsuses ja tegeles sõjapõgenike transpordiga läände. Edasi asus elama 
USA-sse, kus lõpetas ülikooli. Peale Eesti taasiseseisvumist tuli Eestisse, et aidata Eesti rii- 
ki üles ehitada. 


Hudo Räst Tartu Vabadusvõitlejat Ühendusest (Tartu VVÜ) - oli EV Sõjakooli kasvan- 
dik. Alates 1941. aasta suvest Omakaitses ja seejärel major Vask'e pataljonis. Sai 1942. ras- 
kelt haavata ja paranenuna teostas väljaõpet tagavarapataljonides. Hudo Räst oli üks Eesti 
Vabadusvõitlejate Liidu põhikirja koostajaid. 


EVL vanematekogu ja juhatuse valimine 

Toimunud arutelu EVL vanematekogu ja juhatuse arvulise koosseisu kohta oli arva- 
musterohke. Osa sõnavõtjaid avaldasid arvamust, et EVL juhtorganiks võiks olla vanema- 
tekogu, kuhu kuuluksid igast piirkondlikust ühendusest kaks esindajat. Hudo Räst tegi 
ettepaneku, et vanematekogusse kuuluksid kõik piirkonlike organisatsioonide juhatuse 
esimehed ja üks delegaat iga saja liikme kohta, mis ka koosoleku poolt ühehäälselt vastu 
võeti. 

Seejärel tutvustas H. Räst koosolijaile loodava EVL-i põhikirja projekti, mille käigus 
tehti delegaatide poolt projektile hulgaliselt täiendavaid ettepanekuid ja parandusi. Pa- 
randustega põhikirja projekt võeti koosoleku poolt vastu ühehäälselt. 

Asutamiskoosolek otsustas, et piirkondlikud organisatsioonid tasuvad EVL-ile osa- 
maksu, mille suuruseks on 10% organisatsioonile laekunud liikmemaksudest. 

EVL-i juhatuse liikmete arvu suuruses tehti kaks ettepanekut. Leonhard Heinla ettepa- 
nek oli- moodustada juhatus seitsmeliikmeline. Jüri Teder tegi ettepaneku valida juhatus- 
se 15 liiget. Koosolek hääletas 7-liikmelise juhatuse poolt. 

Eesti Vabadusvõitlejate Liidu esimese juhatuse koosseisu valiti: 


* Hudo Räst. - juhatuse esimees (Tartu VÜ); 
« RobertTelliskivi --aseesimees (EASS); 

* Jaan Arvola - aseesimees (Järva SÜ); 

* Karl-Richard Sirel - aseesimees (Võru SÜ) 
* Leonhard Heinla - sekretär (Tartu VÜ); 

* Osvald Ojaste - laekur (Tartu VÜ); 

* Ahto Talvi - juhatuse liige (Tartu VÜ; 


Revisjonikomisjoni koosseisu valiti: 

* Jüri Teder- esimees (Tartu VÜ); 

* Osavald Pihelgas - liige (Pärnu SÜ); 
* Valter Suss - liige (Võrumaa SÜ); 


Aukohtu koosseisu valiti: 
* Ilmar Kompus - esimees (Tartu VÜ); 
* Harald Nugiseks - liige (Pärnu SÜ); 


Hudo Räst. EVL juhatuse % ci A 
esimene esimees ° Emil Alesma = liige (Sakala SU); 


e Leo Reinsalu - liige (EASS); 
* Artur Matiesen - liige (Võrumaa SÜ); 


Läbirääkimistel sõna võtnud Robert Telliskivi selgitas koosolijaile vigastatud sõja- 
meestele toetuse saamise võimalustest Saksamaa Liitvabariigist ning Tallinnas moodusta- 
tud Vigastatud sõjameeste ühingust. 

Jüri Teder tegi ettepaneku: luua EVL-i juurde ohvitseride kogu, sest EVL-il on moraal- 
ne õigus ja kohustus osa võtta Eesti Kaitseväe loomisest. 

Jaan Arvola teatas, et Järvamaal on endistel sõjameestel maakonna piires autobussi sõit 
tasuta. Et saada korpuse meestega võrdne seisund, soovitas Arvola taotleda sellise soo- 
dustuse laiendamist kogu vabariigi ulatuses. Antud küsimuses avaldasid arvamust ja te- 
gid ettepanekuid Jaan Kuningas, O. Pihelgas ja Leonhard Heinla. 

Jüri Teder - tegi ettepaneku võtta üleriigiliselt kõigis EVL-i liikmesorganisatsioonides 
kasutusele ühine märk, embleem ja lipp. 


Vabadusvõitlejate Liidu vanematekogu esimene koosolek toimus 19. juulil 1992. Sellel 
koosolekul püstitati Vabadusvõitlejate Liidu piirkondlike ühenduste lähiülesandeks nii 
Vabadussõjas kui Teise maailmasõja rinnetel langenud eesti sõjameeste mälestusmärkide, 
kalmude, aga samuti toetust vajavate sõjameeste perekonnaliikmete eest hoolitsemine. 
Samuti igakülgse ja jõukohase abi osutamine loodavatele rahvuslikele kaitsejõududele, 
eriti aga isamaalisuse ja kaitsetahte kasvatamine noorsoo hulgas, milleks tuleb koguda ja 
propageerida sõjaajaloolisi materjale, mis aitavad tulevastes kodukaitsjatesse sisendada 
sõjameeste traditsioone, ideaale ning sangarlust. 

Teist korda tuldi kokku 20. juunil 1993, millest võttis osa ka Ülemaailmse Eesti Vaba- 
dusvõitlejate Keskuse esimees August Jurs Torontost, kes rääkis Ülemaailmses Vabadus- 
võitlejate Keskuse tegemistest ja andis vabadusvõitlejale Mart Niklusele üle teeneteristi. 

EVL Vanematekogu koosolek 19. märtsil 1994 


19. märtsil 1994 toimunud vanematekogu koosolekul valiti EVL juhatuse teine koos- 
seis. Uus juhatus valiti 10-liikmeline, kuhu kuulusid: 
* Hudo Räst. - juhatuse esimees (Tartu VÜ); 
* Karl-Richard Sirel - juhatuse aseesimees (Võrumaa SÜ); 
* Richard Jurss - juhatuse aseesimees (EVTÜ); 
* Leonhard Heinla - sekretär (Tartu VÜ); 
* Paul Tibbo - juhatuse aseesimees (Tallinna EVTÜ); 
e Enn Vohli - liige (Lennuväepoiste Klubi); 
* Karl Soomägi - ajalootoimkond (Pärnu SÜ); 
* Robert Napseppa - laekur (Tartu VÜ); 
* Olaf Taru - liige (Läänemaa VÜ); 
* Haralad Mäepalu - liige (Sakala SÜ); 
Asendusliikmeks valiti Kaljo Jakobsoo (Tartu Ü); 
Revisjonikomisjoni koosseisu valiti: 
* Jüri Teder - esimees (Tartu VÜ); 
* Osavald pihelgas - liige (Pärnu SÜ); 
* Valter Suss - liige (Võrumaa SÜ); 
Aukohtu koosseisu valiti: 
* Ilmar Mõttus - esimees (Tartu VÜ); 
* Harald Nugiseks - liige (Pärnu SÜ); 
* Emil Alesmaa - liige (Sakala SÜ); 
* Erich Puusaag - liige (EASS); 
* Artur Matiesen - liige (EVIÜ); 


EVL vanematekogu koosolek 13. aprillil 1996 Tartus 

Koosolekust võttis osa 42 delegaati 13 liikmesorganisatsioonist. Üldse oli sel hetkel Eesti 
Vabadusvõitlejate Liidu nimekirjas 14 liikmesorganisatsiooni, kokku 3924 liikmega. Juha- 
tuse esimees Hudo Räst andis ülevaate juhatuse tegevusest ja ettevalmistustööst 13. juulil 
Toris toimuva ülevabariikliku vabadusvõitlejate kokkutuleku kohta, aga samuti koostööst 
Saksamaa ja USA sõjaveteranidega ning võimalustest materiaalse abistamise kohta. Koos- 
olek võttis Põlva VÜ ettepanekul vastu otsuse pöörduda Vabariigi Presidendi poole ette- 
panekuga - mitte kaotada karistusseadustikust surmanuhtlust. Pöördumise koostamiseks 
moodustati redaktsioonikomisjon. 

Seli Tervisekeskuse peaarst Dr. Ene Pere andis ülevaate raviasutuse majandamisest, 
sponsorluse korras saadud toetuste kasutamisest ja meditsiinilise ravi võimalustest. 

Samal koosolekul valiti EVL juhatuse kolmas koosseis. Vanematekogu otsustas valida 
juhatuse 11-liikmelise. Uude juhatusse valiti: 


* Hudo Räst. - juhatuse esimees (Tartu VÜ); 

* Karl-Richard Sirel - juhatuse aseesimees (Võrumaa SÜ); 
* Richard Jurss - juhatuse aseesimees (EVTÜ); 

* Leonhard Heinla - sekretär (Tartu VÜ); 

* Paul Tibbo - juhatuse aseesimees (EVTÜ); 

e Enn Vohli - liige (Lennuväepoiste Klubi); 

* Karl Soomägi - ajalootoimkond (Pärnu SÜ); 

* Robert Napseppa - laekur (Tartu VÜ); 

* Olaf Taru - liige (Läänemaa VÜ); 

* Haralad Mäepalu - liige (Sakala SÜ); 

* Arne Kukk - liige (EVTÜ); 
Revisjonikomisjoni koosseisu valiti: 

* Jüri Teder - esimees (Tartu VÜ); 

* Osavald pihelgas - liige (Pärnu SÜ); 

* Valter Suss - liige (Võrumaa SÜ); 
Aukohtu koosseisu valiti: 

* Ilmar Mõttus - esimees (Tartu VÜ); 

* Emil Alesmaa - liige (Sakala SÜ); 

* Erich Puusaag - liige (EASS); 

* Artur Matiesen - liige (Tallinna EVTÜ); 

* Jaak Sepp - liige (Jõgevamaa VÜ); 


EVL vanematekogu koosolek 06. juulil 1997 Tallinnas 
Vanematekogu neljas koosseis valiti EVL vanematekogu koosolekul Tallinnas 06. juulil 
1997. a. Kohal oli 44 vanematekogu liiget. Koosolekul tõstatati üles küsimus eesti sõja- 
meestele sõjainvaliidsustoetuse saamisest Saksamaalt. Samuti arutas koosolek EVL põhi- 
kirja muutmise vajadust. Senine juhatuse esimees Hudo Räst taandas end tervislikel põh- 
justel. Koosolek otsustas EVL juhatuse uus koosseis valida 7-liikmelise. Uude juhatusse 
valiti: 
* Heino Kerde - juhatuse esimees (EVTÜ); 
* Hendrik Arro - aseesimees (EVTÜ); 
* Olev Joonase - sekretär (EVTÜ); 
* Viljo Ehasalu — sekretär (EVTÜ); 
* Arkadi Muuk - laekur (EVTÜ); 
* Karl-Richard Sirel - liige (EVVÜ); 
Olaf Taru - liige (EVLÜÜ); 
Revisjonikomisjoni koosseisu valiti: 
* Lembit Niisuke - esimees (EVIVÜ); 
* Osavald Pihelgas - liige (ESPÜ); 
* Valter Suss - liige (ESVÜ); 
Aukohtu koosseisu valiti: 
* Ilmar Mõttus - esimees (EVTÜ); 
* Emil Alesmaa - liige (ESSÜ); 
« Erich Puusaag - liige (EASS); 
* Artur Matiesen - liige (EVTÜ) 
* Jaak Sepp - liige (EVJÜ); 
Alates 1997. aasta lõpust võttis EVL juhatuse esimees Heino Kerde osa Isamaaliidu 
juurde moodustatud Rahvuslik-Demokraatlike Jõudude Koostöökoja tegevusest. 


EVL Vanematekogu koosolek 1998. a. Viljandis 


EVL vanematekogu viies koosseis valiti 13. juunil 1998. a. Viljandis. Kohal oli 62 vane- 
matekogu liiget. Koosolek hääletas Leonhard Heinla ettepaneku poolt - teha EVL põhikir- 
jas punkt 2.1 parandus. EVL-i uueks liikmeks kinnitati koosoleku poolt Eesti Lennuväe- 
poiste Klubi. Hendrik Arro ettepanekul otsustati luua EVL liikmete andmebaas. Kuulati 


Heino Kerde 

ära informatsioon vabadusvõitlejate kokkutuleku korraldamisest Tallinnas. Kokkutuleku 
korraldajateks on Eesti Vabadusvõitlejate Liit, Soome Sõjaveteranide Ühendus ja Vigasta- 
tud Sõjameeste Ühing. Otsustati, et kokkutulek toimub kinnistes ruumides - Kaarli kirikus 
ja Sakala Kultuurikeskuses. Orienteeruvalt planeeriti osavõtjate arvuks 1700 osavõtjat. 
Koosolek arutas ka Eesti 20. diviisi organisatsiooni loomise küsimust, mis soovitati 
moodustada EVL-i-i juurde mittejuriidilise sektsioonina. Harri Pool tegi ettepaneku - koop- 
teerida president Meri poolt moodustatud sõjakuritegude uurimise komisjoni kaks EVL-i 
liiget. Koosolek volitas antud küsimus lahendada EVL juhatusel. 
Heino Kerde tegi ettepaneku valida EVL juhatusse täiendavalt juurde neli uut liiget. 
Koosolek kinnitas EVL juhatuse järgmises koosseisus: 
* Heino Kerde - juhatuse esimees ( EVTÜ); 
* Hendrik Arro - juhatuse aseesimees (EVTÜ); 
e — Erich Puusaag - juhatuse aseesimees (EASS); 
* Olev Joonase - sekretär (EVTÜ); 
* — Viljo Ehasalu — sekretär (EVTÜ); 
* Uno Tombak - sekretär (EVTÜ) 
* — Arkadi Muuk - laekur (EVTÜ); 
* Karl-Richard Sirel - liige (EVVÜ); 
* Olaf Taru - liige (EVLÜ); 
* Leonhard Heinla - (EVTÜ); 
* — Ants-Eduard Teder — (EVTÜ); 
Revisjonikomisjoni koosseisu valiti: 
* Lembit Niisuke - esimees (EVIVÜ); 
* Osavald Pihelgas - liige (ESPÜ); 
* Valter Suss - liige (EVTÜ); 
Aukohtu koosseisu valiti: 
* Ilmar Mõttus - esimees (EVTÜ); 
* Emil Alesmaa - liige (ESSÜ); 
e Erich Puusaag - liige (EASS); 
* Artur Matiesen - liige (EVTÜ); 
* Jaak Sepp - liige (EVJÜ); 


EVL Vanematekogu üldkoosolek 28. aprillil 1999. a. Rakveres 


Kohal oli 48 vanematekogu liiget 14 liikmesorganisatsioonist. 

Juhatuse aruannet esitades ütles juhatuse esimees Heino Kerde , et EVL-i praeguse ju- 
hatuse prioriteediks on: 

1. taotleda Riigikogu otsust, et Saksa relvajõududes teeninud mehed võitlesid Eesti ise- 

seisvuse eest ja olid seega vabadusvõitlejad; 

2. taotleda vabadusvõitlejate väärilist pensionilisa ja praeguse 41 Kr. tõstmist. 

Neid eesmärke seni saavutada ei ole õnnestunud. Antud küsimuses on riigiametnike 
poolt olnud isegi väga teravaid ja solvavaid ütlemisi. Poliitikud on kas meie poolt või vas- 
tu. Siiski on kahel viimasel aastal õnnestunud riigieelvest mõningast toetust saada. Meie 
võitlust on Kaitseministeerium tunnustanud vabadusvõitleja medali ja Kaitseministee- 
riumi teeneteristiga. 

Omaette probleemiks on pensionilisa suurendamise küsimus. Praegu saame pensionili- 
sa samavõrdselt Punaarmees teeninud meestega. Kaitseministeerium eraldas küll 1999. 
aasta eelarvest 2,5 miljonit krooni vabadusvõitlejate toetusfondi loomiseks, kuid seda raha 

me seni kätte saanud ei ole. Fond on küll registreeritud ja ka pangaarve avatud. Palgalisele 
tööle on riigikaitseosakondadesse tööle võetud neli meest. Mis puutub Seli tervisekeskus- 
se, siis seal on oma tervist taastamas käinud umbes 1000 meest. 

Edaspidi oleks meil vaja edasi teha selgitustööd järgmistes suundades: 1) selgitada eesti 
sõduri motivatsiooni - miks ta ikkagi võitles koos Saksa relvajõududega, sealhulgas ka 
Saksa Relva-SS vägedes, ning tõestada, et eesti sõdur ei olnud natsist ega kurjategija, vaid 
võitles Eesti vabaduse eest. 2) astuda kõikvõimalikke samme vabadusvõitlejate majandus- 
liku olukorra parandamiseks. 

Mis puutub meie sidemetesse välismaaga, siis kuni 1997. aastani oli meie toetajaks 
Kameradenwerk Korps Steiner e.V.. Veel on meil kontaktid flaamide, valloonide ja norra- 
lastega, aga samuti soomlaste ja lätlastega. Torontos on meie esindajaks kaasvõitleja 
Tambek. Kontaktid on ka Saksa Sõjahaudade Hoolde Liiduga. Lahendamata on aga sõja- 
haudade hooldamise küsimus Venemaal. 

Puudusena EVL juhatuse töös tuleb märkida puudulikku infoteenistust, ajalootoimkon- 
na puudumist ja ka teiste toimkondade mitterahuldavat tegutsemist. Puudulikud on kon- 
taktid ka ülemaailmse vabadusvõitlejate organisatsiooniga. Vaja oleks luua vabadusvõitle- 
jate sõprade organisatsioon. Ka puuduvad EVL juhatusel oma ruumid ja praegu tegutse- 
takse ,soomepoiste” mööblilaos või EVTÜ ruumides. 

Lõpetuseks teatas H. Kerde, et on ennast EVL juhatuse esimehena ammendanud ja on 
esitanud lahkumisavalduse, ning soovis, et koosolek valiks uue juhatuse esimehe. 

Järgnenud sõnavõttudes teatas V. Murumägi Eesti Leegioni Virumaa Klubi (ELVK) asu- 
tamisest ja tegevusest. Klubil on 230 liiget, kusjuures klubi liikmeks saavad astuda vaid 
sõjategevusest osa võtnud Eesti Leegioni võitlejad. 

Leonhard Heinla teatas, et Endiste Rindemeeste Ühendus tegi 25. aprillil s.a. ametliku 
avalduse, paludes võtta nende ühendus EVL liikmeks. Leonhard Heinla seisukoht oli, et 
võib rääkida küll andestamisest aga mitte leppimisest. 

Karl Sirel teatas, et vastuolud Kameraden Korps Steineri meestega on kõrvaldatud. Relva- 
SS on Saksamaal rohkem põlu all kui Eestis ja meil võetakse nende veterane hästi vastu. 
Mõningaid probleeme on aga Saksa Sõjahaudade Liiduga, kes ei taha midagi teada Relva- 
SSis teeninuist. Seega Relva-SS-is teeninuile mälestusmärgi püstitamine ei leia Saksamaa 
poolt mõistmist. Hendrik Arro tegi ettepaneku tihendada sidet ja kontakte praeguste Eesti 
sõjaväeosadega. Enne uue juhatuse valimist tutvustas H. Arro koosolijaid H. Kerde lah- 
kumisavaldusega. Kuna lahkumisavaldust ei olnud jõutud veel arutada, soovitas Arro 
võtta see teadmiseks, et anda aega sobivate kanditaatide leidmiseks ning kutsuda vanema- 
tekogu küsimuse arutamiseks kokku sügisel. 

Küsimuse arutamisel avaldati H. Kerde tegevusele tunnustust ja soovitati ka uusi või- 
malikke kandidaate (E. Puusaag, H. Arro), kes aga ei nõustunud kandideerima. Pärast pi- 
kemat arutelu lepiti, et H. Kerde võtab oma avalduse tagasi ja tema koormuse vähendami- 
seks püüab teda abistada juhatuse aseesimees E. Puusaag... 

Koosolek valis täiendavat EVL juhatusse: 

* Karl Soomägi - juhatuse aseesimees (Pärnu SÜ); 
* Roosipuu - revisjonikomisjoni asendusliige (Ida-Virumaa VÜ); 

Koosolek valis uue aukohtu koosseisu, kuhu valiti: 

* E. Arumets - esimees (Tartu VÜ); 

* J. Kuningas - liige (EVTÜ); 

* A.Sild - liige (Valgamaa VÜ); 

* E. Alesma - asendusliige (Sakala SÜ); 

Olav Taru Läänemaa VVÜ-st andis ülevaate 10. juulil Haapsalus toimuva vabadusvõit- 
lejate kokkutuleku kohta. Kokkutulek toimub Haapsalu Lossipargis. Kokkutulek algab 
kell 11.00 Lossikirikus, millele järgneb aktus Kultuurimajas. Seejärel minnakse Lossiaeda 
kus toimub kontsert ja muud üritused. E. Puusaag tegi ettepaneku kaasata kokkutuleku 
läbiviimisele Pärnu Riigikaitseosakond. 


EVL Vanematekogu üldkoosolek 25. septembril 1999 Tallinnas 


25. septembril 1999 toimus Tallinnas EVL vanematekogu 
üldkoosolek Tallinnas, kus valiti VVL juhatuse kuues koos- 
seis ja vanematekogu juhatus. 

VVL juhatuse kuuendasse koosseisu valiti : 

* Jaan Kuningas - juhatuse esimees (EVTÜ); 
* Olev Joonase - aseesimees (EVTÜ); 

* Leonhard Heinla - liige (Tartu VÜ); 

* Karl-Richard Sirel - liige (Võrumaa SÜ); 

* Karl Soomägi - liige (Pärnu SÜ); 

* Harald Mäepalu - liige (Sakala SÜ); 

* Harri Pool - liige (EVTÜ); 


Revisjonikomisjoni koosseisu valiti 

* Emil Alesma - esimees (Sakala SÜ); 
* Erich Suurorg - liige (EVTÜ); 

* Adolf Valler - liige (Rapla SÜ); 


Jaan Kuningas 


Aukohtu koosseisu valiti: 

* Endel Arumets - esimees (Tartu VÜ); 
* Alfred Sild - liige (Valgamaa VÜ); 

* Emil Alesma - esimees (Sakala SÜ); 


Vanematekogu juhatusse valiti: 

* Hendrik Arro - esimees (EVTÜ); 

* Heino Kerde - aseesimees (VErR Hiiumaa Ü); 
* Uno Tombak - liige (EVTÜ) 


EVL Vanematekogu üldkoosolek 29. juunil 2000 Tallinnas 


Koosolekul osales 56 delegaati 17 liikmesorganisatsioonist. Koosolek kuulas ära EVL 
Vanematekogu esimehe Hendrik Arro sõnavõtu ja koosoleku delegaatide sõnavõtud ja 
küsimused Eesti Vabadusvõitlejate Abistamise Fondiga seotud probleemidest. 

Antud küsimuses Vanematekogu otsustas.: 

1. Lugeda lubamatuks EVL juhatuse koosolekul 24. mail 2000. a. Sihtasutuse Eesti Va- 

badusvõitlejate Abistamise Fondi Nõukogu töö arutamine ilma nõukogu esimehe 
osaluseta koosolekul. 

. Käesoleva otsuse punktis 1 toodust lähtudes tühistada EVL juhatuse 24.05.2000. a. 
koosoleku päevakorra punktis nr. 1 ,EVAF nõukogu 17.05. 2000. a. koosoleku aruta- 
tud ja vastu võetud otsustest” otsuse punktid 3, 4, 5, 6 ja 7 (H. Kerde ja ]. Terase ta- 
gasikutsumisest EVAF Nõukogust ja asendamisest E. Vohli ja L. Sõnajalaga). 


. Juhtida EVL juhatuse tähelepanu sellele, et on lubamatu esitada korduvaid taotlusi 
Sihtasutuse Eesti Vabadusvõitlejate Abistamise Fondile raha eraldamiseks EVL te- 
gevuse finantseerimiseks, kuna see on vastuolus Kaitseministeeriumi poolt kehtes- 
tatud nõuetega riigieelarvest fondile eraldatud vahendite kasutamise kohta. 


. Seoses SEVAF nõukogus tekkinud olukorraga, kus nõukogu liikmete vastuolude 
tõttu on nõukogu normaalne töö muutunud raskeks, teha EVL juhatusele ülesan- 
deks kaaluda J. Kuninga asendamist sobivama kandidaadiga. Ühtlasi kaaluda ka H. 
Kerde sobivust nõukogu esimehe kohale. Samuti teha EVL juhatusele ülesandeks 
pöörduda Eesti Vigastatud Sõjameeste Ühingu juhatuse poole ettepanekuga, asen- 
dada nende liige J. Teras SEVAF nõukogus teise isikuga. 


. Mitte kiita heaks 1, 5 miljoni Kr. eraldamist SEVAF vahenditest Vigastatud Sõja- 
meeste Ühingule (VSÜ) kuuluva maja remondiks. See seisukoht põhineb asjaolust, 
et VSÜ enda andmetel osutub remondi jaoks puudu olev summa tunduvalt suure- 
maks, kui 1,5 miljonit krooni, kusjuures VSÜ-I endal puuduvad võimalused ülejää- 
nud summa katmiseks, aga samuti sellele, et VSÜ ei ole (teadaolevalt) kuni käesole- 
va ajani suutnud koostada maja tulusalt kasutamise äriplaani, mistõttu EVL Vane- 
matekogu arvates osutub eraldatav raha mittetulusalt kasutatuks. Kui aga Valitsuse 
ja SEVAF nõukogu poolt leitakse raha eraldamine siiski olevat vajaliku, siis teha 
EVL juhatusele ülesandeks pöörduda Kaitseministeeriumi poole palvega, et see oma 
kirjaliku korraldusega raha eraldamist aktsepteeriks. 


. Teha EVL juhatusele koos SEVAF nõukoguga ülesandeks, sõnastada fondi põhikir- 
jas ja fondi materiaalse abi osutamise juhendis fondilt majandusliku abi saamise õi- 
gust omavate juriidiliste ja füüsiliste isikute ring nii, et see oleks nii fondi põhikir- 
jas kui abi osutamise juhendis üheselt mõistetav. 


. Teha EVL Vanematekogu juhatusele ülesandeks informeerida Eesti Vabariigi pea- 
ministrit ja Kaitseministeeriumi neist motiividest, miks EVL Vanematekogu ei pea 
õigeks 1,5 miljoni krooni eraldamist VSÜ-le kuuluva maja remondiks. 


. Lähtudes asjaolust, et käesolevaks aastaks EVL-ile riigieelarvest eraldatud summa 
(250 tuhat krooni) on tunduvalt suurem, kui revideerimisel kindlaks tehtud möö- 
dunud aasta summaarsed kulutused (168 741 krooni) ning et EL juhatuse esimees 
J. Kuningas oma taotluses SEVAF-ilt raha saada aga võidab, et raha ürituste läbi- 
viimiseks ei jätku, viia läbi juhatuse töö erakorralin revideerimine, et välja selgitada, 
milliseks otstarbeks on riigieelarvest eraldatud summasid kasutatud. 


. Erakorralise revisjoni läbiviimine usaldada EVL Vanematekogu istungil ühekord- 
seks revideerimiseks valitud erakorralisele komisjonile. 


10.Seoses ülepaisutatud, ilmselt ilma katteta eelarve kinnitamisega EVL juhatuse koos- 


olekul 24. mail 2000. aastal, teha EVL juhatusele ülesandeks EVL 2000. aasta eelarve 
uuesti läbi vaadata ja viia kooskõlla reaalselt laekuvate summadega. 

EVL Vanematekogu üldkoosolek 22. septembril 2001 Paides 


22. septembril Paides toimunud Vanematekogu üldkoosolekul valiti EVL juhatuse 
seitsmes koosseis järgmises koosseisus: 


* Heino Kerde - juhatuse esimees (EVTÜ); 

* Kalju Kukkur - juhatuse aseesimees (EVTÜ); 
* Gunnar Laev - juhatuse liige (EVTÜ); 

* Jaan-Sigfrid Randmäe - liige (EVTÜ); 

* Karl Soomägi - liige (ESPÜ); 


Revisjonikomisjoni koosseisu valiti: 
e Emil Alesma - esimees; 

e Erich Suurorg - liige; 

e Adolf Valler - liige; 


Aukohtu koosseisu valiti: 
e Alfred Sild - esimees; 

e Emil Alesmaa - liige; 

« Adolf Valler - liige; 


Vanematekogu juhatusse valiti: 

e Hendrik Arro - juhatuse esimees; 

* Leonhard Heinla - juhatuse aseesimees; 
* Kalju Remmelgas- juhatuse aseesimees; 


Eesti Vabadusvõitlejate Liidu 10. aastapäeva tähistamine 
Tartus 8. veebruaril 2002. 


Tartu Vabadusvõitlejate Ühenduse esimehe Leonhard Heinla sõnavõtt 


Lubage Teid tervitada Tartu Vabadusvõitlejate viiesajalise liikmeskonna nimel ja soo- 
vida tänasele EVL Vanematekogu istungile tegusat kulgu Eesti Vabadusvõitlejate Liidu 
kümne tegevusaasta pidulikul tähistamsel. 

Eesti Vabadusvõitlejate Liit (EVL) asutati 8. veebruaril 1992. aastal, s.o. täna kümme 
aastat tagasi ja seda siin - Tartus, mistõttu on sümboolne ka tänane Vanematekogu EVL 
aastapäeva tähistav istung Tartus. 

Mulle on austavaks ülesandeks teha Eesti Vabadusvõitlejate Liidu asutamisest, selle 
asutajatest ning EVL tegevusest teha lühikene ülevaade. Põhjalikku tegevusaruannet see ei 
sisalda, kuna selleks kuluks aega terve päev. 

Kas kümme aastat on vähe või palju? Raske öelda. Ja seda seepärast, et meie tegevus 
organisatsioonis, mille liikmed on osalenud sõja tallermaal, olnud vangilaagrites ning pool 
sajandit elanud nõukogude režiimi ängistavates tingimustes, võib öelda, et ega see kümme 
aastat eriti lühike aeg ei olegi ja ka meie edaspidine tegevus muutub päev-päevalt raske- 
maks, sest nooremaks ei saa meist enam keegi. Aga ega ka allaandmisele ei mõtle me veel, 
ehkki meie hulgast on väga palju vabadusvõitlejaid läinud nende aastatega manala teele. 

Kui Eesti 20. augustil 1991 iseseisva ja demokraatli- 
ku riigina taastati, kestis rahvusvaheliste inimõiguste 
rikkumine eesti rahva suhtes edasi. Vohasid korrupt- 
sioon ja kuritegevus. Selle põhjuseks oli kestev sisepolii- 
tiliselt ebastabiilne demograafiline situatsioon, kus Ve- 
nemaa riiklik välispoliitika sissesõitnud kolonistide ja 
kohalike kollaborantide abiga püüdis ahistada eestlas- 
test põliselanike inimõigusi ja Eesti riikliku iseseisvust. 
Taheti jõuda selleni, et kui pole rahvust , pole ka prob- 
leemi. Eestlased olid viidud olukorrani, kus rahvus ilma 
otsustava tegutsemiseta edasi kesta ei saa. 

Teises maailmasõjas sai eesti rahvas ränga kaotuse 
osaliseks. Meie kodumaa okupeeriti teistkordselt nõu- 
kogude armee poolt. Sõjast osa võtnud sõjamehed lan- 
gesid ränga diskrimineerimise ohvriks ja paljud vaevle- 
sid aastaid NKVD-KGB sunnitöölaagrites. Toimus 
| vaimne genotsiid. 

Kuid vabadusvõitlejate poliitiliseks kreedoks oli ja 
tegmhatd Hiina on jäänud võitlus eestlaste ellujäämise eest, eesti rahva 
demograafilise enamuse tagamine Eestis ja oma rahvus- 
riigi säilimine. Eesti taasiseseisvumise järel oli vaja otsustavalt asuda kõrvaldama nõuko- 
gude okupatsiooni ja selle poolt põhjustatud genotsiidi tagajärgi, et taastada rahvuse 
inimõigused, s.o. õigus olla peremees omal maal. Igal Eesti Vabariigi kodanikul peab ole- 
ma õigus ja võimalus eneseteostuseks ja turvalise kodu loomiseks. See on inimõiguste üks 
põhiteese. 

Eesti vabadusvõitlejate regionaalsete ühenduste algatusgrupid hakkasid tegutsema ju- 
ba 1990. aastal ja enamus ühendusi registreeriti 1991. — 1992. aastal. Arvestades eelpool- 
toodut, jõuti järeldusele, et on vaja luua ühtne vabadusvõitlejaid ühendav organisatsioon. 
Nii sai 8. mail 1992 Tartus teoks Eesti Vabadusvõitlejate Liidu asutamine, kuhu kuulus 
esialgselt üheksa piirkondlikku ühendust kokku 1055 liikmega. 

Sellest asutamiskoosolekust võttis osa suvaline arv delegaate ja nende arv liikmeskon- 
na kohta ei olnud siis veel kindlaks määratud. Ka oli koosoleku kokkukutsumine üpris 
keeruline ülesanne. Tartu Vabadusvõitlejate Ühenduse poolt koostati ja saadeti välja ring- 
kirjaline teadaanne, kuid selle teeleläkitamisega oli raskusi, kuna puudusid piirkondlike 
ühenduste ja organisatsioonide koordinaadid ja aadressid. Samuti koostati eelnevalt loo- 
dava liidu põhikirja projekt, mille aluseks olid Tartu Vabadusvõitlejate ja mõnede teiste 
ühenduste põhikirjad. 

Asutamiskoosoleku ettevalmistamine lasus põhiliselt nüüdseks manalasse läinud Udo 
Rästil ja paaril Tartu Ühenduse liikmel. Tegelikult oli see kui kobamine pimedas ruumis, 
kuna puudusid eeskujud. Vaagiti nelja põhikirja projekti. 

Asutamiskoosoleku poolt valitud EVL juhatuse esimeseks ülesandeks oli vastu võetud 
põhikirja projekti kinnitamine, mis kujunes üsnagi problemaatiliseks, kuna riiklikul tasan- 
dil ei suhtutud meie pürgimustesse mõistvalt ja püüti igati meie tegevust takistada. 

Nii saatis valitsus tagasi meie poolt 19. veebruaril 1992 saadetud põhikirja projekti, ku- 
na selle tekstis puudus täht ,i-l” täpp. Teine - 19. juulil 1992 saadetud parandatud põhikir- 
ja projekt ,läks valitsuses kaduma” Kolmanda põhikirja projekti viisin isiklikult Toompea- 

le ja andsin selle üle allkirja vastu, mis siis lõpuks ka 1. juunil 1993 valitsuse istungi proto- 
kolliga nr. 42 registreeriti. 

Edasi toimusid, seoses uute paranduste sisseviimisega, põhikirja ümberregistreerimi- 
sed. 20. jaanuaril 1995 saatis Kaitseministeerium ettekirjutuse ja Siseministeerium oma 
määruse, milledes nõuti, et põhikirjas oleks sisse viidud punkt, mille alusel põhikirja pa- 
randusi saab teha ainult kollektiivi liikmete poolt võrdselt valitud ning volitatud esinda- 
jad. 

18. märtsil 1995 saadetud nõutud parandustega põhikiri kohta saabus 17. aprillil Jus- 
tiitsministeeriumi kiri, milles justiitsminister Jüri Adamsi nõudis, et EVL liikmete liikme- 
maksu suurus peab olema sätestatud põhikirjas. Rahandusminister Andres Lipstok ja 
kantsler Enn Pant juhtisid meie tähelepanu aga faktile, et Eesti Vabariik on iseseisva ja 
demokraatliku riigina taastatud 1991. aasta augustist... 

EVL põhikiri registreeriti Tiit Vähi valitsuse poolt ümber 10. mail 1995, kuid mittetu- 
lundusühingute registrisse kanti see alles 16. aprillil 1996. Uus põhikirja ümberregistree- 
rimine ja uute mittetulundusühingute nõuetele vastavusse viimine toimus 1998. aastal. 

+, 


KA 


EVL TEGEVUSEST AASTAL 2003 


EVL juhatuse esimehe Heino Kerde aruanne 


2001. aastal valitud viieliikmelisel juhatusel on käil teine tööaasta. Järgmisel, 2004. aas- 
tal juhib tööd juba uus juhatus. Käesolev juhatus jätkas varem alustatud küsimustega, mil- 
ledest mõned saadi ka lõpule viia. Olulisemaks küsimuseks oli liidu uue põhikirja vastu- 
võtmine, mis arvestas senisest rohkem tegelikku olukorda, s.o. meeste keskmise vanuse 
jõudmist 80. elusaastani ja meie liikmete arvu pidevat vähenemist. Abistamise Fond sai 
lõpuks ometi kriisist üle, fondile eraldati riigieelarvest 2 miljonit krooni. 


Uus riigikogu koosseis ja selle poolt valitud valitsus on võrreldes eelmisega rohkem 
meiega arvestanud. Võeti vastu seadus okupatsiooni ajal represseeritute ja nendega võrd- 
sustatud isikute toetuseks. Valitsuse toetusel avati Pärnus ausammas Eesti riikliku iseseis- 
vuse eest Teises maailmasõjas võidelnutele. Üle hulga aja võttis üks valitsuse liikmetest 
osa meie kokkutulekust, mis toimus sel aastal Rakveres. Infolehe väljaandmine toimus re- 
gulaarselt. 


Kuid vaatamata teatud positiivsetele arengutele on siiski valupunkte, mis on eelmistest 
aastatest üle tulnud ja vajavad lahendamist. Maarjamäe mälestusväljak 1944. aasta kaitse- 
lahingutest osavõtnutele jäi ikka rahapuudusel lõpetamata. Mõrvatud kaadriohvitseride 
mälestuskivi jäi paigaldamata. Edasiminekut polnud ka sõjahaudade probleemides. Jääb 
loota, et sel aastal toimub nendes küsimustes edasiminek. 


Tihedamad kontaktid tekkisid Läti ja Leedu vabadusvõitlejatega. Aasta lõpul võeti vas- 
tu kolme Balti riigi vabadusvõitlejaid ühendava assotsiatsiooni loomise otsus. Assotsiat- 
sioon on endale võtnud peamiseks ülesandeks seoses Balti riikide astumisega Euroopa Lii- 
tu saavutada seda, et viimane tunnustaks meie võitlust Teises Maailmasõjas õiglaseks 
võitluseks Nõukogude okupatsiooni vastu. 

Täiendavalt - mõningaid väljavõtteid revisjonikomisjoni aruandest EVL te- 
gevuse kohta 2003. aastal. 


2003. aasta rahaline bilanss: 
e tulud -1771 856 - EEK 
e kulud -1 006 866 - EEK 
EVL juhatuse 2003.a. tegevust juhtis 7-liikmeline juhatus, mis valiti EVL Vanemate ko- 
gu poolt 25.09.1997.a. Aruandeaastal pidas juhatus 3 töökoosolekut, vastavalt 11.03., 16.07. 
ja 19.11. Neil koosolekutel arutatud põhilised küsimused olid: 


1. Liikmesorganisatsioonidele riigieelarvest eraldatud toetussummade õige ja si- 
hipärane kasutamine põhikirja sätetele vastavuses. 

2. Koostöö Memento Liidu ettepanekuga paigaldada repressiooni ohvritele mä- 
lestuskivi Pilistvere mälestusväljakule. 

3. Ajaloo töötoimkonna juhi K. Soomägi vabastamine töötoimkonna tööst ja uue 
kandidaadi leidmine. 

4. 1940-1941. a. mõrvatud Eesti kaadriohvitseride mälestuskivi eelkavandi koos- 
tamine. 

5. EVTÜ esimehele K. Raudele esindusvolituse andmine EVL esindamiseks 
represseeritute riiklikus tööorganis. 

6. Omapoolse tööprojekti koostamine Eesti, Läti ja Leedu kokkuleppe ühiste 
aluste = väljatöötamiseks kolme «riigi  vabadusvõitlejate - inimõiguste 
tunnustamiseks 


Juhatuse töö paremaks korraldamiseks moodustati 4. detsembril 2002. aastal juhatuse 
protokolliga nr. 5 järgmised abistavad toimkonnad: 
1. Finantstoimkond - juhataja G. Laev. Aruandeperioodil on toimkond pidanud 
4 koosolekut. 


2. Autasustamise toimkond —- juhataja A. Kõverjalg. On moodustatud 5- 
liikmeline töögrupp. 2004. aastal on tehtud esildis 31 EVL liikme riiklikuks 
autasustamiseks. 


3. Ajaloo toimkond. On abistatud piirkondlikke organisatsioone organisatsioo- 
nide tegevust kajastavate materjalide kogumisel ja väljaandmisel. 2003. aas- 
tal esimees loobus edasisest tööst ja senini uut esimeest ei ole leitud. 

Alaliselt on olnud probleemiks info levitamine EVL liikmesorganisatsioonidele ja nen- 
de liikmetele. Seda on tehtud informatsioonilehe VABA SÕNA väljaandmisega. 2002. aas- 
tal lehe väljaandmine aga seiskus, kuid taastati EVL juhatuse poolt 2003. aastal. 


Alates 2002. aastat toodi väliseestlaste poolt välja antava ajalehte VÕITLEJA paljunda- 
mine Eestisse, EVL valdusse. EVL organiseerib lehe tellimist ja üksiknumbrite müüki. 
EVL põhikirja sätete põhjal on kokku loodud kolm fondi (27? kolmas fond): 
1. Eesti Vabadusvõitlejate Abistamise Fond, mis tegutseb alates 1999. aastast. 


Aruandeaastal eraldati fondile riigieelarvelistest vahenditest kaks miljonit 
krooni. 


2. Eesti Vabadusvõitluse Vääristamise Fond. Loodi 2001. aastal. Aruandeaastal 
valmis Pärnus ausammas Eesti riikliku iseseisvuse eest II maailmasõjas või- 
delnutele. 

3. 1995. aastal alustas tegevust MTÜ Tervise ja Abistamise fond (tegutse hiljem 
MTÜ Eesti Vabadusvõitlejate Abistamise Fondi nime all). 


EVL TEGEVUSEST AASTAL 2004 


2004. aastal koosnes EVL liikmeskond 17 organisatsioonist, millistest 14 olid territo- 
riaalsed ja 3 väeosade veteranide klubid. Nendesse organisatsioonidesse kuulus teadaole- 
valt seisuga 01. jaanuar 2004 kokku 3346 liiget. Suurimateks liikmesorganisatsioonideks 
olid Tallinna ühendus - 986 liiget, Tartu Ühendus - 385 liiget ja ES Pärnu ühendus - 334 
liiget. Väiksemateks organisatsioonideks oli Valgamaa Ühendus - 51 liiget, Rapla ühendus 
- 50 liiget ja Läänemaa Ühendus - 45 liiget. 

2004. aastal toimusid EVL uute juhtorganite valimised. Need viidi läbi volinike koos- 
olekul 20. veebruaril Tallinnas. EVL juhatusse valiti: Vootele Hansen, Leonhard Heinla, 
Jüri Kask, Heino Kerde, Kalju Kukkur, Gunnar Laev, Hasso Lepik, Kuno Raude, Kalju 
Remmelgas, Karl Soomägi ja Ants-Eduard Teder; Revisjonikomisjoni valiti: Kalju Kotkas, 
Erich Puusaag, Harri Rent ja asendusliikmed Robert Helde ning Kaljo Preem; Aukohtu 
koosseisu valiti: Kalju Jakobsoo, Evald Laidvere, August Lamesoo ning asendusliikmete- 
na Ants Vaimel ja Enn Vohli. Esindajateks Ülemaailm- 
se Eesti Vabadusvõitlejate Keskuse juurde valiti: EVL 
esimees ja aseesimees. 

26. veebruaril toimunud koosolekul jagas juhatus 
oma ametid alljärgnevalt: 


e Gunnar Laev - juhatuse esimees; 

e Heino Kerde - aseesimees; 

* Hasso Lepik - aseesimees; 

e Ants-Eduard Teder - laekur; 

« Kalju Remmelgas - sekretär-asjaajaja; 

* Kalju Kukkur - protokollija ja infolehe väljaandja; 
«Vootele Hansen - Balti riikide vaheline koostöö; 


Samal koosolekul määrati ka ajalootoimkond 
koosseisus Mart Laar, Vaino Kallas ja Heino Kerde 
ning finantstoimkond koosseisus Gunnar Laev, Kuno 
Gunnar Laev Raude ja Leonhard Heinla. 


2004. a. esimesel poolaastal hõlmas EVL tegevus suurel määral 06. juulil Tallinnas toi- 
muma pidanud EVL vabariikliku kokkutulekuga seonduvaid küsimusi. Selle kokkutuleku 
läbiviijaks oli EVTÜ, EVL poolt olid korraldustoimkonda määratud veel ka Kuno Raude, 
Ants-Eduard Teder ja Jüri Kask. 

Kokkutuleku esialgses, korraldustoimkonna poolt koostatud programmis oli pärgade 
panek Metsakalmistul ja Reaalkooli juures, jumalateenistus Tallinna Metodisti kirikus, va- 
badusvõitlejate rongkäik kirikust Kadrioru staadionile, kokkutulek Kadrioru staadionil, 
tervitused ja sõnavõtud, kontsert ja sõdurisupi söömine ning vestlusring. 


Kokkutulekuga seonduvat arutati EVL juhatuse koosolekutel korduvalt. Ettepanek 
kokkutuleku avamiseks ja sõnavõtuks tehti Tallinna linnapeale E. Savisaarele. Lisaks selle- 

le esitati taotlus Tallinna Kesklinna linnaosa vanemale toetuse saamiseks, mis eraldas 
kokkutuleku läbiviimiseks 25 000 EEK. 


Omaette küsimuseks oli Vabariigi valitsusorganite ja kaitsejõudude osalemine kokku- 
tulekul. EVL-i kutsele saabus 02. juunil suusõnaline vastus, mille EVL juhatuse esimehele 

2004. aastal valitud EVL juhatus. Vasakult: Kalju KKK, Kuno Raude, Šünnai Laev, 
Hans-Eduard Teder, Karl Soomägi, Leonhard Heinla, Jüri Kask ja Kalju Remmelgas. 


G. Laevale edastas Kaitseministeeriumi avalike suhete osakonna juhataja. Selles vastuses 
teatati, et valitsusorganid, kaitsevägi ja kaitseliit kokkutulekul ei osale, keelati rongkäik 
Metodisti kirikust Kadrioru staadionile ning jätta ära kokkutulek Kadrioru staadionil ja 
see oli lubatud korraldada ainult Maarjamäe mälestusväljakul. 


Loa ürituse läbiviimiseks ja Kadrioru staadioni kasutamiseks andis siiski Tallinna lin- 
navalitsus. Kuid ei valitsuse liikmeid, Tallinna linnapead, ega ka kaitsejõudude esindajaid 
kokkutulekule ei tulnud. Ära jäi ka rongkäik ning kirikust Kadrioru staadionile sõideti 
bussidega. 


Positiivse faktina tuleb märkida, et kokkutulekul osales president Lennart Meri, kes 
esines ka sõnavõtuga. EVL esimees G. Laev omas sõnavõtus rääkis kunagistest sündmus- 
test ja sõjale järgnenud repressioonidest. Eriti rõhutas ta, et siiani puudub kunagistel võit- 
lejatel riiklik ja ühiskondlik tunnustus. Ka käesoleval kokkutulekul ei osale Vabariigi kait- 
sejõud. Eesti mehed, kes kunagi langesid väärivad samasugust tunnustamist kui käesole- 
val ajal Iraagis langenud mehed. Eesti mehed võitlesid II maailmasõjas mitte Suur- 
Saksamaa eest vaid Eesti riikliku iseseisvuse taastamise nimel. See ajalooline tõde tuleb 

riiklikul tasandil välja öelda ja seadusena kehtestada. Pärast oma sõnavõttu esitas Kuno 
Raude kokkutulnutele pöördumise Riigikogu poole, mille tehti Riigikogule järgnevad et- 
tepanekud: 


1. anda Eesti riigi nimel poliitiline hinnang II maailmasõja sündmustele Eestis 
aastatel 1941-1944. 


2. algatada ja vastu võtta seadus, millega II maailmasõjas totalitaarse kommu- 
nismi vastu peetud võitlused, sealhulgas 1944.a. Eesti kaitselahingud tunnistatakse 
võitluseks Eesti riikliku iseseisvuse taastamise eest õigusliku järjepidevuse alusel, 
võitluseks demokraatia taastamise eest Eestis. 


3. kehtestada seadusega (ka posthuumselt) 1941.a. suvesõjast ja 1944.a Eesti 
kaitselahingutest osavõtnud Eesti vabadusvõitlejate riiklik statuut 


4. võrdsustada seaduse jõuga II maailmasõjas totalitaarse kommunismi vastu 
võidelnud inimesed Eesti Vabadussõjast osavõtnud inimestega. 


Pöördumine oli varem heaks kiidetud Eesti Lennuväepoiste Klubi (01.07.2004) ja D-RJ 
Koostöökoja liikmesorganisatsioonide (EVL, Eesti Poliitvangide Liit, Endiste Õpilasvaba- 
dusvõitlejate Liit, Eesti Vigastatud Sõjameeste Ühing, Eesti Õigusjärgsete Omanike Liit, 
Memento Liit, Isamaaliit, Põllumeeste kogu ja Res Publica) esindajate poolt. 

Pöördumine võeti vastu ja selle edastamine usaldati Riigikogu liikmele Trivimi 
Vellistele. 


EVL-i juhatuse koosolekul, kus arutati kokkutulekuga seotud küsimusi märgiti, et 
kokkutulek läks korda, tauniti aga viimasel ajal toimunud piirangute suurenemist vaba- 
dusvõitlejate kokkutulekutele. Mis puutub ajakirjandusse, siis tähelepanu sellele osutas 
põhiliselt venekeelne ajakirjandus, eestikeelne ajakirjandus püüdis teemat aga võimalikult 
vähe kajastada. 


Lisaks EVL vabariikliku kokktulekuga seonduvale tegeles EVL juhatus 2004. aastal pi- 
devalt veel rea küsimustega, millistest esmajoones tuleks märkida 


1. Sinimägede memoriaali väljaehitamine, ja kaitselahingute mälestusristi juurde 
mälestusmüürile teksti paigaldamine. 


2. Maarjamäe mälestusväljaku lõplik väljaehitamine 


3. Repressioonide läbi hukkunud Eesti Vabariigi kaadriohvitseride mälestussamba 
püstitamine 

4. Vabadussõja mälestussamba rajamine Tallinnas. EVL seisukoht oli, et sammas 
peaks olema mõeldud Eesti riikliku iseseisvuse eest peetud relvavõitluses nii Vabadus- 
sõjas kui ka II maailmasõjas langenutele 


5. Justiitsministeeriumi poolt EVL-ile sihtotstarbeliselt, autasustatud vabadusvõitle- 
jate toetamiseks ja autasustatutele vastuvõtu korraldamiseks eraldatud miljoni krooni 
kasutamisega seotud probleemide lahendamine, milleks koostati vastav täpsustatud 
autasustatute nimekiri. Vastuvõtt autasustatutele toimus 20. veebruaril teatri “Vanalin- 
nastuudio” ruumides. 


Tegeleti ka rea väiksemate, episoodiliselt lahendamist nõudvate küsimustega, nagu SA 
Vabadusvõitlejate Abistamise Fondi nõukogusse liikmete määramine, ajalehe “Võitleja” 
väljaandmise võimalik ületoomine Eestisse, sõjast mitte osavõtnute, eriti noorte kaasatõm- 
bamine EVL tegevusse, 1944.a. kaitselahingute mälestusmärkide rahastamise probleemid 
jne. 


3. 


Suureks probleemiks kujunes 20. augustil Lihulasse mälestussamba püstitamine II 
maailmasõjas võidelnud eesti sõduritele. Ehkki see küsimus EVL-i otseselt ei puudutanud 
ja ausammas püstitati n.-ö. eraalgatuse korras, osales selle avamisel siiski palju vabadus- 
võitlejaid ja üldiseks arvamuseks oli, et nüüd lõpuks tehti siis see, mida Eesti riik senini ei 
olnud tahtnud teha. Seetõttu kutsus samba mahavõtmine 02. septembri valitsuse otsusega 
vabadusvõitlejates esile suure nördimuse. Oma tauniva seisukoha avaldas ka EVL juhatus 
oma avalduses, milles märgitakse, et mälestussammas oli pühendatud Eesti vabadusvõit- 
lejatele, kes pidid sunnitult võitlema võõras mundris ja selle mahavõtmine solvab süga- 
valt Eesti vabadusvõitlejaid. Eesti valitsus on toonitanud, et Eesti on demokraatlik õigus- 
riik, seda siis, kui tegemist on punaveteranide võidupühadega. Kui aga on tegemist oma 
rahvaga, on õigusriigil lõpp ja valitsus tegutseb parimate nõukogude traditsioonide koha- 
selt. Kuid EVL ei pea õigeks, vastata vägivallale vägivallaga. Oma suhtumist saab rahvas 
järgmistel valimistel näidata. Peeti ka vajalikuks, et Tõnismäe Pronkssõdur ja Tank T-34 
Narva jõe kaldal teisaldatakse, kuid vandalismi mälestusmärkide puhul siiski soovitavaks 
ei peeta. 


Siinkohal tuleb märkida, et Lihula sündmused leidsid kajastamist isegi Venemaa vä- 
lisministeeriumi informatsiooni ja ajakirjanduse departemangu kommentaarides 23.08. 
agentuuri “Interfaks” küsimustele, milles märgitakse, et ikka ja jälle tuleb tegeleda teema- 
ga, et Eestis austatakse mehi, kes II maailmasõjas võitlesid SS ridades. Lihula mälestus- 
samba avamist peab departemang häbiväärseks ja väidab, et erilist rahutust kutsub esile 
asjaolu, revanšistlikud tendentsid avalduvad riigis, milline mitte ammu sai Euroopa Liidu 
ja NATO liikmeks. Küsitakse kuidas vaatab Brüssel sellele, et püütakse revideerida II maa- 
ilmasõja tulemusi. 


Rida küllaltki olulisi üritusi viidi 2004. aastal läbi EVL liikmesorganisatsioonide või 
teiste, EVL-iga tihedalt seotud organisatsioonide poolt. Esmajoones tuleb siin ära märkida 
07. veebruaril toimunud ajalookonverentsi Tartus, 30. juulil Olgino rahvamajas korralda- 
tud ajalookonverentsi “60 aastat Sinimägede lahingutest”, 10.-11. juulil toimunud Wiking- 
Narva traditsioonilist kokkutulekut Elvas ning 20. Eesti Diviisi poolt 31. juulil korraldatud 
traditsioonilist kokkutulekut Sinimägedes. 


Peale nimetatud ürituste toimusid veel 22. juunil Mälestusmõõga paigaldamine Eesti 
Sõjameeste Mälestuskirikus Toris, 21. juunil ajalookonverentsi Võrus, 18. detsembril Ida- 
Virumaa Vabadusvõitlejate Ühenduse 10. aastapäeva tähistamine Jõhvis, lennuväevetera- 
nide traditsioonilist kokkutulek 10 juulil Kõnnus, “Lendurite kivi” juures ja Sõjaaegsete 
Eesti Lennuväelaste Ühenduse kaasabil valminud mälestussamba avamine hukkunud ja 
langenud lennuväelastele 23. juulil Ämaris. Viimasest üritusest võtsid peale Eesti Kaitse- 
väe kõrgemate esindajate osa ka Leedu ja Läti õhuvägede ning Soome lennuväeveteranide 
esindused. 

Oma traditsioonilisi suviseid kokkutulekuid korraldasid ka Idapataljonide Võitlejate 
Klubi ning 01. juulil Eesti Lennuväepoiste Klubi. 

Juhatuse esimees Gunnar Laev esines EVL esindajana 16. mail ka Leedus, Vilniuses 
toimunud Leedu nõukogudevastase partisanisõja alguse 60. aastapäeva tähistamisel. 


Aasta lõpul, 29. detsembril toimus EVL juhatuse liikmete vastuvõtt rahvastikuministri 
juures. EVL positsioon nendel kõnelustel oli: - vabadusvõitlejate nimetamine Eesti Vaba- 
riigi valitsuse poolt natsideks ja fašistideks on ülimalt solvav. EVL taotleb et: 

1) Eesti Vabariik tunnustaks II maailmasõja ajal N-Liidu vastu võidelnud mehi vaba- 
dusvõitlejatena nii siseriiklikult kui ka rahvusvahelises suhtluses; 

2) et Eesti Vabariigi valitsus võrdsustaks eesti vabadusvõitlejad Vabadussõjas osalenu- 
tega; 

3) et Eesti valitsusjuht juhenduks oma vastutusalas isikute määramisel või esitamisel 
kõrgetele riiklikele ametikohtadele Eesti Riigikogu avaldusest kommunismi kuritegeli- 
kuks tunnistamise kohta (karjäärikommunisti Leivo saatmine Lihula mälestussamba ma- 
havõtmist korraldama); 

4) et oluliselt suurendataks vabadusvõitlejate materiaalset toetamist. 


Samuti märgiti, et riigi toetus eri aegadel sõdinuile, vastavalt nende panusele Eesti riigi 
heaks, on ilmselt ebaproportsionaalne (Iraagis langenutele sugulastele 10 aasta palk, va- 
badusvõitlejatele 600-700.- mehe kohta. Langenute omastele mitte midagi). EVL soovib, et 
Eesti Vabariigi valitsus ja teised riigivõimu organid tunnistaksid oma avalikes esinemistes 
eesti meeste võitlust II maailmasõjas kommunismi vastu kui võitlust Eesti riikliku iseseis- 
vuse taastamise eest, osutaksid sõjaveteranidele sõjaväelist austust vähemalt samal määral 
kui seda tehakse praegu välismissioonidel osalevate sõjaväelaste puhul. 

02. oktoobril suri endine EVL esimees ja Idapataljonide Võitlejate Klubi asutaja ja esi- 
mees Jaan Kuningas, kelle suureks teeneks tuleb lugeda legendaarse eesti sõjamehe A. 


Rebase ümbermatmist 1999.a. Metsakalmistule ning raamatu “Eesti idapataljonid idarin- 
del 1941-1944” väljaandmist 2003. aastal. 

EVL TEGEVUSEST AASTAL 2005 


2005. aasta alguseks oli EVL koosseisus kokku 17 liikmesorganisatsiooni ligi 3000 liik- 
mega. Neist oli maakondlikke organisatsioone neliteist ja väeosakoondisi kolm. 2005. aasta 
jooksul lõpetas tegevuse Idapataljonide Võitlejate Klubi, uueks liikmeks astus aga Hiiu- 
maa Vabadusvõitlejate ja Represseeritute Ühing. 

Põhilisteks suuremateks üritusteks, mille ettevalmistamise ümber EVL tegevus esime- 
sel poolaastal keerles oli Eesti 1944.a. kaitselahingute Maarjamäe mälestusväljak, mille 
avamine oli kavandatud 8. maiks ja EVL XIII kokkutulek Tartus 16. juulil. Teisel poolaastal 
aga Maarjamäe mälestusväljaku viimistlemist otsustas toetada ka Rootsis olev Eesti Sõja- 
veteranide Sõprusühing, kes selleks otstarbeks tegi 10 000 kroonise rahalise annetuse, mis 
sihtotstarbeliselt kanti Vabadusvõitluse Vääristamise Fondi arvele. 

Paraku läks asi Maarjamäe mälestusväljaku piduliku avamisega teisiti kui EVL juhatus 
oli esialgselt kavandanud. Selle läbiviimise võttis enda kätte Vabariigi valitsus ja kõrge- 
malt poolt otsustati, et mälestusväljaku avamist kui sellist ei toimu ning aset leiab hoopis 
II maailmasõjas langenud Eesti sõjameeste mälestamine. Peakorraldajaks sai Kaitseminis- 
teerium. EVL juhatuse seisukoht selle peale oli, et kuna pidulikku mälestusväljaku ava- 
mist ei toimu, ei pruugi EVL liikmesorganisatsioonid tseremooniale ka oma lippudega tul- 
la. 

8. mail toimunud II maailmasõjas langenud Eesti sõjameeste mälestustseremoonia al- 
gas emadepäeva jumalateenistusega Kaarli kirikus, kus mälestati ka langenuid ja jätkus 
Maarjamäel. Toimus pärgade panek. Lubati ainult kolm kõnet - peaminister A. Ansip, 
EVL esimees ja kaitsejõudude juhataja. Oma kõnes kutsus peaminister A. Ansip eri pooltel 
võidelnuid üles leppimisele. 

Mälestustseremooniale järgnes Ajaloomuuseumi ruumes kaitseministri vastuvõtt va- 
badusvõitlejatele, kellele eraldati 200 kutset. Koos mälestusväljaku rajajatega osales vastu- 
võtul umbes 250-300 inimest. 

Muudest 2005. aasta esimesel poolel toimunud ettevõtmistest väärib esmajoones mai- 
nimist Justiitsministeeriumi initsiatiivil organiseeritud peaminister Juhan Partsi vastuvõtt 
vabadusvõitlejatele Okupatsioonide muuseumis 25. veebruaril. Kohale oli tulnud umbes 
100-110 vabadusvõitlejat üle Eesti. Kohtumisel esinesid peaminister J. Parts, justiitsminis- 
ter K.-M. Vaher ja Riigikogu liige U. Reinsalu. J. Parts oma sõnavõtus, püüdes selgitada 
valitsuse tegevust ütles, et valitsus ootab Max Jakobsoni juhitava komisjoni aruannet, et 
parlament saaks anda õigusliku hinnangu 1944. aasta sündmustele. Vabadusvõitlejate sei- 
sukohti kajastas oma sõnavõtus EVL juhatuse esimees G. Laev. 

Lisaks peaministri vastuvõtule korraldas vastuvõtu ka kaitseminister. See toimus Kad- 
rioru Väliskunstimuuseumis seoses Vabariigi 87. aastapäevaga. 

Paraku J. Partsi valitsus varsti lagunes ja võimule tuli uus valitsuskoalitsioon - Rahva- 
liit, Keskerakond ja Reformierakond. Uut koalitsiooni ei sidunud enam varem sõlmitud 
lepingulised kohustused represseeritute ja vabadusvõitlejatega ja see andis ennast varsti 
ka tunda. Eeskätt rahaliste eraldiste osas. 4. aprillil sõlmiti esimest korda EVL ajaloos Kait- 
seministeeriumi ja EVL vahel leping EVL rahastamiseks riigieelarvest Kaitseministeeriumi 
kaudu, milles nähti ette summade konkreetne kasutamine. Sellel vastavalt tuli nüüdsest 
EVL-il sõlmida vastavad lepingud ka liikmesorganisatsioonidega. Varsti tuli ka Justiitsmi- 
nister R. Langi teade, et ta ei soovi enam represseeritute probleemidega tegeleda ja valit- 
suse poolt 2003. aastal moodustatud represseeritute komisjoni juhtimine anti rahvastiku- 
ministri Paul-Eerik Rummo pädevusse, kelle juhtimisel aga valitsuskomisjoni tegevus soi- 
kus. 

Vaatamata muudatustele valitsusorganites EVL igapäevane töö jätkus. Tegeleti Sini- 
mägede memoriaali küsimustega (seoses 60. aasta möödumisest II maailmasõja lõpust oli 
ette nähtud memoriaali korrastamine), mille puhul tehti Kaitseministeeriumile hinnapak- 
kumine memoriaalkompleksi heakorrastustööde kohta ning pandi ette, et memoriaal- 
kompleksi rajamise ja kaitseala moodustamisega seotud tööde korraldajaks ning tellijaks 
määrataks Sihtasutus Eesti Vabadusvõitluse Vääristamise Fond. Päevakorras olid ka kü- 
simused, mis olid seotud repressioonide tagajärjel hukkunud Vabariigi kaadriohvitseride- 
le püstitatava mälestussamba rajamisega Tallinnas. Põhiliselt oli siin tegemist samba asu- 
koha määramisega. Avaldati toetust Eesti Vabariigi presidendi otsusele mitte osaleda 
Moskvas 9. mail toimuvatel pidustustel Suures Isamaasõjas saavutatud võidu 60. aasta- 
päeva tähistamiseks jne. 


22. juunil toimus EVL volinike kogu koosolek, kus kinnitati 2004.a. tegevuse aruanne, 
otsustati anda põhimõtteline nõusolek Idapataljonide Võitlejate Klubi tegevuse lõpetami- 
seks (vastavalt klubi üldkoosoleku otsusele 26. aprillil) ja võeti Hiiumaa Vabadusvõitlejate 
ja Represseeritute Ühing vastu EVL liikmeks. Sellele järgnes Tallinna linnapea T. Paltsi 
vastuvõtt vabadusvõitlejatele Tallinna Raekojas. 


Aasta esimesel poolel toimus lisaks kõigele muule ka kolm ajalookonverentsi, milles 
osalesid EVL esindajad. Nendeks olid: 
" 07. jaanuaril toimunud konverents ajalooõpetajatele, kus ettekannetega esinesid 
Enn Sarv, Heino Kerde, Mart Laar ja Raul Kuutmaa. (Konverents toimus Koos- 
töökoja korraldusel). 

" 30 ja 31 märtsil toimus Olümpia hotelli konverentsikeskuses konverents teemal: 
“Lähiajalugu Balti ja Euroopa kontekstis”. (Konverents toimus MTÜ S-keskuse, 
Lundi Ülikooli Ajalooteaduskonna, Rootsi Suursaatkonna ja Eesti Vabariigi 
Rahvastikuministri Büroo korraldusel). 

"= Kolmas ajalookonverents toimus 16. juunil Võrus. 


Teisel poolaastal toimunud sündmustest väärib esmajoones märkimist 16. juulil toi- 
munud vabadusvõitlejate XIII kokkutulek Tartus. Millest võttis osa umbes 1500 vabadus- 
võitlejat ning külalist. Külalised olid Leedust, Lätist, Rootsist, Kanadast ja Austraaliast, 
aga samuti olid külalisteks Memento ja Metsavendade liidu esindajad. Märkimist väärib, 
et kohal oli ka kaitseminister Jaak Jõerüüt, kes esines kõnega, milles ta tunnustas vaba- 
dusvõitlejaid. 

Nagu ikka tegi Venemaa välisministeerium avalduse, milles nimetas kokkutulnuid 
natsideks. 


Traditsiooniliselt toimus 30. juulil Sinimägedes 20. Eesti Relvagrenaderide Diviisi vete- 
ranide kokkutulek, kus kõnega esinenud EVL juhatuse esimees G. Laev märkis muuhul- 
gas, et kui Vabadussõja järgi püstitasid mälestussambaid sõjas osalenutele omavalitsused 
ja kodanikuühendused, siis nüüd tuleb initsiatiivi näidata paraku meil endil. Valitsusor- 
ganite suhtumisest vabadusvõitlejatesse räägib ka Eesti Päevalehes 1. augustil Sinimägede 
kokkutuleku kohta avaldatud artikkel, milles märgitakse, et ükski valitsuse ega kaitseväe 
esindaja kokkutulnuid tervitamas ei käinud. 


Balti koostöö raames osales EVL esindus Riias 30. juulil toimunud Läti partisanide 
kokkutulekul, aga samuti 6. augustil Leedus Ariogalas toimunud veteranide kokkutulekul 
ning 13. augustil Lätis Smardes toimunud Läti Leegionäride-veteranide kokkutulekul. 
Samuti osales EVL esindaja H. Kerde 10. novembril Riias toimunud Läti leegionäride foto- 
albumi esitlusel. 


Et 8. mail Maarjamäe mälestusväljaku pidulikku avamist ei toimunud, siis otsustas 
EVL mälestusväljaku sisseõnnistamise läbi viia 3. septembril, tähistamaks ka II maailma- 
sõja lõppu. Kutsed osavõtuks saadeti muu hulgas ka Harju maavanemale, Tallinna linna- 
peale, Kaitseväe juhatajale ja Kaitseministrile. Et Kaitseministeerium keeldus EVL-i-ile ni- 
metatud ürituse läbiviimiseks rahade eraldamisest, siis tuli osaleda soovivatel EVL liik- 
mesorganisatsioonidel omal kulul kohale tulla. Ka Justiitsministeerium keeldus ürituse 
finantseerimisest. Paraku jäi ka siin koostöö Kaitseväega poolikuks - Kaitseväe esindajad 
olid küll kohal (üheks mälestusväljaku sisseõnnistajaks oli Kaitseväe peakaplan T. Nõm- 
mik), aga esialgselt lubatud auvalve ei saabunud. Tulemata jäi ka Harju maavanem ning 
Tallinna linnapea. 


2. septembril oli Lihulas EVL korraldusel toimunud ka ajalookonverents. Ka selle kon- 
verentsi finantseerimisest oli Justiitsministeerium keeldunud. 


Sügisel saabus lõpp ka kaua aega kestnud segadustele Lihula mälestussambaga. Lääne 
Maakohtu määrusega tagastati mälestussammas A. Tederile, mälestuskivil olnud plaat 
aga Lihula vallale. Valitsuse heakskiitmisel ja soovitusel otsustati sammas paigutada La- 
gedile, Vabadusvõitluse Muuseumi. Siseministri ja justiitsministri kava kohaselt pidi see 
toimuma pidulikult, valitsuse esindajate ja kaitseväe orkestri osalemisega. 

Et sammas paigutati mitte avalikku ruumi vaid muuseumi, siis EVL juhatuse otsusega 
EVL liikmesorganisatsioonide osavõttu samba taasavamisest ei soovitatud. Samba taas- 
avamine Lagedil 15. oktoobril toimus aga küllaltki arvukate vabadusvõitlejate osalemisel, 
kuid kutsutud valitsuse esindajad ja kaitseväe orkester jäid seegi kord tulemata. 

Sügisel toimus veel teinegi vabadusvõitlusega mälestamisega seotud üritus. Nimelt 
korraldas Tallinna linnavalitsus 29. oktoobril Harjumäe nõlval Vabadussamba asukohaki- 
vi avamise, millel ka Vabadusvõitlejate organisatsioonid osalesid. Kivi avamisel seati ees- 
märgiks Vabadussamba avamine Vabariigi 90. aastapäevaks 2008.a. 


Lõpuks, väiksematest, 2005. a. toimunud ettevõtmistest väärivad märkimist veel uue 
EVL logo kasutuselevõtmine ja lepingu sõlmimine advokaadibürooga Tark x Co EVL-ile 
õigusabi osutamiseks aga samuti EVL, Soome sõjaveteranide ühenduse ja 20. ERGDV et- 
tepanek Eesti Televisiooni juhatusele filmi “Eestlased II maailmasõjas” loomiseks. 


Nagu ikka, toimusid 2005. aastal mitmed, juba traditsiooniliseks saanud EVL liikmes- 
organisatsioonide poolt korraldatud kokkutulekud. Neist esmajoones tuleks mainida klubi 
“Wiking-Narva” kokkutulekut Elvas 9. juulil ja lennuväeveteranide kokkutulekuid Len- 
durite kivi juures 9. juulil ning Ämari lennubaasis 22. juulil. 


MEG Ji 


SD Pa LD 


03. septembril 2005 toimus Maarjamäe mälestusväljaku sisseõnnistamine. Fotol on 
mälestusväljakul olev tahvel, kus on näidatud 1944. aasta kaitselahingute paigad. 


+ 


+ 

EVL TEGEVUSEST AASTAL 2006 


Eesti Vabadusvõitlejate Liidu (EVL) koosseisu kuulus aastal 2006 jätkuvalt 17 liikmes- 
organisatsiooni, neist 15 maakondlikku organisatsiooni ja 2 väeosade klubi. Nendesse or- 
ganisatsioonidesse kuulus olemasolevatel andmetel 1. jaanuari 2006. a. seisuga kokku 2707 
liiget. Aasta jooksul vähenes liikmeskond 269 inimese võrra ehk 9,9%. 2006.a. lõpuks kuu- 
lus EVL liikmesorganisatsioonidesse seega 2438 liiget. 


Kui rääkida EVL tegevusest ja tähtsamatest ettevõtmistest 2006. aastal, siis on nähta- 
vasti otstarbekas teha seda sündmusi mitte kronoloogilises järjestuses vaadeldes, vaid 
teemade järgi grupeerides, püüdes siinjuures arvestada ka nende tähtsust. Alustada tuleks 
siin suurtest, juba traditsiooniliseks muutunud kokkutulekutest, mis toimusid kas EVL 
egiidi all või EVL liikmesorganisatsioonide liikmete laiaulatuslikul osalemisel. 


Kahtlemata oli siin kõige olulisemaks sündmuseks EVL järjekordne, XIV kokkutulek, 
mis toimus 8. juulil Võrus, Võrumaa Sõjameeste Ühenduse korraldusel. Lisaks eestlastele, 
osalesid sellel kokkutulekul juba traditsiooniliselt ka Läti ja Leedu vabadusvõitlejate dele- 
gatsioonid. Erandlikuks teeb Võrumaa kokkutuleku aga asjaolu, et kui tavaliselt Eesti Va- 
bariigi valitsusjuhtidel ei ole olnud tavaks osaleda vabadusvõitlejate kokkutulekutel, siis 
esimest korda kogu EVL ajaloo jooksul osales Võrumaa kokkutulekul ka Eesti Vabariigi 
valitsusjuht Andrus Ansip, kes esines kõnega, milles ta avaldas vabadusvõitlejatele tun- 
nustust tehtu eest. Muuhulgas ütles ta: 


“Oma kodumaa vabaduse eest võitlusse minek nõudis suurt usku meie rahva ja 
riigi edasikestmisse ja nõudis ka suurt usku iseendasse. Ma ei saa kuidagi nõus olla 
nendega, kes ütlevad, et Jüri Uluotsa, Otto Tiefi ja paljude teiste vabadusvõitlejate 
võitlus oli mõttetu. Kuidas saab olla mõttetu see, kui inimesed täidavad oma koda- 
nikukohust oma riigi ja rahva ees. Teie võitlus oli kangelastegu ja just nii tuleb kä- 
sitleda seda võitlust nüüd ja edaspidi. Eesti ei saanud siis veel vabaks, kuid tänu 
teie võitlusele säilis vabadusihalus meie rahval ka pikkade okupatsiooniaastate 
jooksul. Eesti riiklik iseseisvus taastati järjepidevuse alusel ja just selles on ka teie 
suur ajalooline teene eesti rahva ja Eesti riigi ees.” 


EVL esimees Gunnar Laev märkis oma sõnavõtus, et kuni käesoleva ajani ei ole vaba- 
dusvõitlejaid ikka veel riiklikult tunnustatud. Pronkssõduri küsimuses toetavad vabadus- 
võitlejad peaminister A. Ansipi seisukohta, et Pronkssõdur tuleb teisaldada. Veel märkis 
ta, et abistamisfondi kaudu saadavad toetussummad vabadusvõitlejatele ei ole piisavad 
ning on põhjendamatult reglementeeritud. Eraldi rääkis ta veel Sinimägede memoriaali, 
Vabadussõja monumendi ning ajaloouuringutega seotud küsimustest. 


XIV kokkutulekust osavõtjad Võrus võtsid ülaltoodud küsimustes vastu pöördumise 
Riigikogus ja Vabariigi valitsuses esindatud erakondade poole. 


Järgmiseks suureks ürituseks oli Sinimägede kokkutulek, mis toimus 29. juulil 20. Rel- 
vagrenaderide Diviisi veteranide korraldusel, kuid mis aegade jooksul on kujunenud suu- 
reks ülemaaliseks vabadusvõitlejate kokkutulekuks. Ka siin esines G. Laev kõnega, milles 
pidi aga kahjuks tõdema, et vaatamata Võrus peaministri poolt öeldud tunnustusele va- 
badusvõitlejate aadressil, lükkas Riigikogu aprillis tagasi II maailmasõjas Eesti riikliku ise- 
seisvuse taastamise eest võidelnute riiklikku tunnustamist taotleva otsuse eelnõu ja see 
tagasilükkamine toimus võimuliidu häältega, milles peaministri parteil oli oluline osa. 

Mais aga esitas valitsus Riigikogu menetlusse samateemalise hambutu eelnõu, mis 
võrdsustas Sinimägede kangelased iga “nahahoidjaga”, kes nüüd tagantjärgi võivad en- 
nast ise vabadusvõitlejateks nimetada. See näitab, milline on sõnade ja tegude ühtsus tä- 
nases Eestis. 


See seab aga vabadusvõitlejate ette ülesanded teha kõik selleks, et eelolevatel Riigikogu 
valimistel ei pääseks Riigikokku need poliitikud, kes kas ei tunnusta II maailmasõja ajal 
toimunud relvavõitlust Eesti riikliku iseseisvuse taastamise eest või kellel puudub selles 
küsimuses isiklik seisukoht ja kes seetõttu tegutsevad nii, kuidas neil isiklikult kasulikum 
on. 


Andes neile kokkutulekutele hinnangu võib öelda, et mõlemad kokkutulekud, nii Võ- 
rus kui ka Sinimägedes, läksid korda. 


Lisaks suurtele, üle-eestilistele kokkutulekutele toimus 2006. aasta jooksul ka rida väik- 
semaid kokkutulekuid, millistest osa korraldasid EVL liikmesorganisatsioonid ja mis aas- 
tate jooksul on juba traditsioonilisteks muutunud. Sellistest üritustest võiks esmajoones 
mainida (väiksemaid liikmesorganisatsioonide poolt kohaliku mastaabiga korraldatud 
kokkutulekuid ja üritusi oli rohkemgi): 


e Eesti Lennuväepoiste Klubi kokkutulek Tallinnas, Kose-Lükatil 1. juulil; 

* Klubi “Wiking-Narva” kokkutulek Elvas 15-16. juulil; 

* Sõjaaegsete Eesti Lennuväelaste Ühenduse, Õhuväe ja Kuusalu muin- 
suskaitsjate kokkutulek Lendurite kivi juures 15. juulil; 

* Sõjaaegsete Eesti Lennuväelaste Ühenduse osalemine Õhuväe aasta- 
päeval 20. juulil Ämaris; 

e Osalemine langenute mälestusteenistusel Kaarli kirikus 18. veebruaril; 

« Teise maailmasõja Euroopas lõppemise 61. aastapäeva mälestustsere- 
moonia Maarjamäel 8. mail 

e Teise maailmasõja lõppemise 61. aastapäeva mälestustseremoonia 
Maarjamäel 2. septembril. 


Oli ka ühekordseid üritusi, mis toimusid kas EVL või selle liikmesorganisatsioonide 
korraldusel või teiste organisatsioonide korraldusel vabadusvõitlejate osavõtul: 


e Osalemine raamatu “Nõukogude okupatsioonivõimu poliitilised arre- 
teerimised Eestis. Köide 3” esitlemine Okupatsioonide Muuseumis 30. 
jaanuaril; 

* Osalemine Soome Sõjaveteranide Eesti Ühenduse poolt korraldatud 
Eesti Vabariigi 88. aastapäevale pühendatud aktusel Mustapeade Majas 
18. veebruaril; 

* Klubi “Wiking-Narva” poolt korraldatud sõjaajaloo konverents II maa- 
ilmasõja teemadel Tartus 9. veebruaril; 

« Kolonel Alfons Rebase 30. surma-aastapäeva tähistamine Metsakalmis- 
tul 8.märtsil; 

* Osalemine Võidupüha tähistamisel Kuressaares 23. juunil; 

e Andmete kogumine liikmesorganisatsioonidelt EVL ajalooraamatu väl- 
jaandmiseks; 

e Osalemine Eesti Sõjamuuseumi ja kindral Laidoneri Muuseumi poolt 
korraldatud ajalookonverentsil “Tallinna kaitsjad 22.IX 1944” 22 sep- 
tembril Rahvusraamatukogus. 


Kokkutulekutest ja avalikest üritustest rääkides tuleks veel märkida, et traditsioonili- 
selt osaleti Balti vabadusvõitlejate koostöö raamides Lätis ja Leedus toimunud kokkutule- 
kutel, vastavalt: 


e Läti partisanide-veteranide kokkutulek Riias 29.juulil —- EVL nimel osa- 
les Eesti Sõjameeste Pärnu ühenduse delegatsioon 

e Läti Leegionäride organisatsiooni kokkutulek 19.augustil Smardes - 
EVL nimel osales delegatsioon Võrumaa Sõjameeste Ühendusest 

* Leedu Partisanide organisatsiooni veteranide kokkutulek 5. augustil 
Ariogalas - osales EVL delegatsioon. 


Kuid EVL tegevus ei seisnenud ainult mitmesuguste kokkutulekute korraldamises. 
2006. a. kerkisid avalikkuse ette mitmed probleemid, mida ka EVL arutas ja millede suhtes 
ta ka oma seisukohad avaldas. Nendest tuleks esmajärjekorras märkida: 


Tõnismäe Pronkssõduri teisaldamise küsimus. See küsimus kerkis Eesti üldsuse ette 
väga teravalt pärast 9. mail Tõnismäel toimunud punaarmee veteranide kokkutulekut, mis 
sisuliselt kujunes Eesti Vabariigi vastaseks demonstratsiooniks. Tallinna volikogu korral- 
das Pronkssõduri teisaldamise küsimuses ümarlaua, millest ka EVL esindaja osa võttis. 
Kahjuks kujunes ümarlaud venepoolsete esindajate kisakoosolekuks, mis mitte mingeid 
tulemusi ei andnud. EVL-i seisukoht oli selge - toetada peaministri seisukohta, et Pronks- 
sõdur tuleb teisaldada, kusjuures uus asukoht ei tohi tekitada vanade probleemide üle- 
kandumist uude asukohta. Seepärast ei pooldatud ka ettepanekuid paigutada Pronkssõ- 
dur Maarjamäele, anda mälestusmärgile uus tähendus või püstitada Tõnismäele täienda- 
valt uus sammas teisel poolel võidelnud meestele. Tuleb otsida uus asukoht, soovitavalt 
selline, millel oleks Eesti Laskurkorpuse sõjateega mingi side (näiteks Tehumardi). Vastav 
ettepanek koos ERDJ Koostöökojaga saadeti ka Tallinna Linnavolikogu esimehele. Kuid 
2006.a. lõpuni. Eesti Vabariigi valitsusorganites ja Tallinna linnavalitsuses selget seisukoh- 
ta selles küsimuses ei saavutatud. 

Teiseks suureks küsimuseks, mis puudutas just vabadusvõitlejaid oli vabadusvõitleja- 
te riiklik tunnustamine. 18. aprillil hääletas Riigikogu menetlusest välja otsuse eelnõu 688 
OE “Eesti kodanike relvavõitlusest NSV Liidu sõjalise okupatsiooni vastu”. Peagi aga esi- 
tati Riigikogule kaks uut otsuse eelnõu - üks (933 OE) valitsuselt, teine (910 OE) Isamaa ja 
Res Publica liidult. Et Valitsuse poolt esitatud eelnõu osutus täiesti “hambutuks” ja lähtus 
põhimõttest - igaüks kes soovib, võib ennast lugeda vabadusvõitlejaks, siis astus EVL oma 
seisukohaga teravalt selle eelnõu vastu välja ja andis oma toetuse eelnõule 910 OE. Vas- 
tav, põhjendustega seisukoht saadeti ka Riigikogu juhatusele. Kuid otsustamiseni Riigi- 
kogu ei jõudnudki. 


Vabadusvõitlejaid puudutava probleemina tõstatas EVL (K. Alaküla ettepanekul) üles 
küsimuse represseeritute toetusrahade väljamaksmise korra muutmise suhtes. See oli liiga 
rangelt reglementeeritud ja põhjustas asjatut paberlikku asjaajamist. Vastav eelnõu esitati 
Riigikogu menetlusse Res Publica poolt. 2006.a. lõpuni selles küsimuses veel lõplikku ot- 
sust ei saavutatud, ehkki asi on edasi liikunud positiivselt. 

Omaette arutluse objektiks EVL juhatuses oli ka Kuno Raude ettepanek valmistada ja 
püstitada Tartusse mälestustahvel linna 1941. aastal vabastuslahingute tähistamiseks. See 
küsimus takerdus paraku aga Kaitseministeeriumi vastuseisule, kes ei soovinud, et mäles- 
tustahvel paigutatakse Tartus asuva kõrgema sõjakooli seinale. 2006. a. küsimust lahenda- 
da ei õnnestunudki. 


2006. aasta tegevusest rääkides tuleb märkida sedagi, et 14, juunil toimus peaministri 
Andrus Ansipi algatusel EVL juhatuse liikmete kohtumine temaga Stenbocki majas, ok- 
toobris ametist lahkuv president Arnold Rüütel avaldas aga EVL-ile tänu koostöö eest. 
Samuti tuleks märkida, et EVL osales koos Eesti Memento Liidu ja Endiste Poliitvangide 
Liiduga Sihtasutuse Eesti Represseeritute Abistamise Fondi asutamises. Ka Vabadussõja 
Võidusamba ideekavandi konkursikomisjoni kutsuti EVL esindaja. 


Lõpuks: 2006. aastal toimus neli juhatuse koosolekut (19. aprillil, 7. juunil, 1. augustil ja 
15. novembril), kus arutati nii ülalesitatud küsimusi ning kokkutulekute korraldamist kui 
ka teisi EVL tegevusega seotud probleeme. 


EVL volinike koosolek toimus 25. mail, kus kinnitati EVL 2005. a. tegevuse ja revisjoni- 
komisjoni aruanded, samuti 2006. a. eelarve. 


Vabadusvõitlejate rivi Võidupüha tähistamisel Kuressaares 23. juunil 2006 


EVL TEGEVUSEST AASTAL 2007 


Eesti Vabadusvõitlejate Liidu (EVL) koosseisu kuulus aastal 2007 jätkuvalt 17 liikmes- 
organisatsiooni, neist 15 maakondlikku organisatsiooni ja 2 väeosade klubi. Nendesse or- 
ganisatsioonidesse kuulus 1. jaanuari 2007.a. seisuga kokku 2438 liiget. Aasta jooksul vä- 
henes liikmeskond 308 inimese võrra ehk 12,6%. 2007.a. lõpuks kuulus EVL liikmesorgani- 
satsioonidesse 2130 liiget. Võrdluseks - eelnenud, 2006. aastal vähenes liikmeskond 269 
inimese võrra, mis moodustab 9,9% liikmete arvust. 


2007. aastal nooremate liikmete juurdetulek organisatsioonidesse mõnevõrra elavnes, 
kuid see on ebapiisav, et tagada jätkusuutlik edasitegutsemine. Meil on organisatsioone, 
kus teovõimeliste liikmete arv on langenud kriitilise piirini ja on tõstatatud küsimus edasi- 
se tegutsemise võimalusest. 


2007. aastal täitus 15 aastat Eesti Vabadusvõitlejate Liidu asutamisest. See tähtpäev an- 
dis pidulikuma värvingu EVL poolt möödunud aastaks kavandatud üritustele. Kahjuks 
tuli Tallinnas aset leidnud aprillirahutuste tõttu esialgset kava muuta. Riiklikult kehtesta- 
tud piirangute tõttu tuli ära jätta Teise maailmasõja Euroopas lõppemise 62. aastapäeva 
tähistamise mälestusmiiting 8. mail Tallinnas, Maarjamäe mälestusväljakul, ning samaks 
päevaks kavandatud pidulik aastapäevakoosolek Rahvusraamatukogu konverentsisaalis 
lükata hilisemale ajale. 


8. mail asetas EVL väiksearvuline delegatsioon pärja 1944. aasta kaitselahingutes lan- 
genud sõjakaaslaste mälestuseks Maarjamäel. 


EVL 15. aastapäeva tähistamise pidulik koosolek toimus 11. juunil Rahvusraamatuko- 
gu suures konverentsisaalis. Osalesid EVL asutamiskonverentsi delegaadid, Liidu kõigi 
koosseisude valitud juhtorganite liikmed, teenekad vabadusvõitlejad EVL liikmes- 
organisatsioonidest ja külalised. Tervitustega EVL-le esines Endel Lindaja, kes luges ette 
Ülemaailmse Eesti Vabadusvõitluse Keskuse Ülo Tamre läkituse, Raivo Kalamäe (Eesti 
sõjaveteranide Liit Austraalias), Riigikogu liikmed Urmas Reinsalu ja Ken-Marti Vaher, 
major Peeter Tali Kaitsejõudude Peastaabist, Trivimi Velliste (Joh. Laidoneri Selts) jt. 20. 
Eesti Relvagrenaderide Diviisi Veteranide Ühenduse esimees Kaljo West edastas sõjakaas- 
laste tervitused ja kingitusena Ühenduse laualipu. Päevakohase ettekandega esines EVL 
asutamiskonverentsi delegaat, Eesti Vabadusvõitlejate Tartu Ühenduse juhatuse esimees 
Leonhard Heinla. EVL asutajatele ja teenelistele vabadusvõitlejatele (10 in.) annetati Eesti 
Vabadusvõitlejate Liidu teenetemedalid ja tänukirjad (7). 


Pidulikul koosolekul osalejad saatsid tervituse Ülemaailmse Eesti Vabadusvõitluse 
Keskuse 29. juunil Torontos toimuvale aasta-peakoosolekule. 


Veebruaris, enne Riigikogu XI koosseisu valimisi sõlmis EVL koostööleppe Isamaa ja 
Res Publica liiduga (IRL), milles lepiti kokku ühises koostöös Riigikogu volituste ajal aas- 
tail 2007-2011, saavutamaks: 


* Riigikogu otsusega vabadusvõitluse tunnustamine; 
* Vabadussõja Võidusamba rajamine Tallinna; 


* Okupatsioonirežiimide poolt represseeritud isiku seaduses sätestatud toetuse 
maksmise korra muutmine moel, et isikud saaksid toetuse ühekordse maksena 
kord aastas alampalga ulatuses; 


* Eesti lähiajaloo uurimine ja selgitamine avalikkusele; 

* Okupatsioonivõimude repressioonide läbi hukkunud EW kaadriohvitseride, 
sealhulgas paljude Vabadussõja väejuhtide ja Vabadusristi kavaleride mälestus- 
rajatise rajamine Tallinna kesklinnas; 


e 1. detsembri 1924.a kommunistliku riigipöördekatse ajal hukkunud Tondi Sõja- 
kooli kadettide mälestussamba taastamine. 


EVL juubeliaasta tähistamine tipnes vabadusvõitlejate XV kokkutulekuga 28. juulil Toi- 
la-Orul. Selle kokkutuleku peakorraldajaks oli Eesti Vabadusvõitlejate Ida-Virumaa 
Ühendus (juhatuse esimees ksv. Kalju Nurk). Hinnanguliselt osales kokkutulekul ca 700 
inimest, neist vabadusvõitlejaid 560 inimest. 


Külaliste hulgas oli EELK peapiiskop Andres Põder, Ida-Virumaa praost Avo Kiir, Rii- 
gikogu liige Trivimi Velliste jt. Kokkutulekut austas oma kohalolekuga Kärnteni sõjavete- 
ranide liidu president Engelbert Tautscher Austriast. 


Kaitseminister Jaak Aaviksoo saatis kokkutulnutele läkituse, mille luges ette Raivo 
Trass. Kokkutuleku programnis esinesid Kaitseväe orkester major Peeter Saani juhatusel, 
Teaduste Akadeemia meeskoor professor Kuno Arengu juhatusel ja Eesti Sõjameeste Pär- 
nu Ühenduse meeskoor Helle Kullamaa dirigeerimisel. 


Endistele sõjameestele saatsid tervitusi ka Riigikogu liige Urmas Reinsalu, Ü.E.V. Kes- 
kusest Ülo Tamre ja ajalehe “Võitleja” toimetuse ja talituse poolt Endel Lindaja Kanadast. 
Lühiajaline tugev vihmasagar põhjustas küll koosolijaile veidi ebamugavust, kuid ei rik- 
kunud üldist meeleolu. 


Asetati pärg lahinguis langenud eesti sõjameeste mälestuskivile Toila-Oru pargis. 


Samal päeval, enne XV kokkutuleku algust, osalesid vabadusvõitlejad 20. Eesti Relva- 
grenaderide Diviisi veteranide kokkutulekul Sinimägedes, Grenaderimäel. 


Peale eelloetud juubeliaasta tähtsündmuste toimus 2007. aastal mitmeid üritusi, nii va- 
badusvõitlejate korraldamisel kui ka nende osalusega külalistena. Neist olulisemad olid: 


e Peaminister Andrus Ansipi vastuvõtt vabadusvõitlejatele EW 89. aastapäeva 
puhul valitsusjuhi residentsis, Stenbocki majas; 


* Vabadusvõitlejate osalemine külalistena Kaitseliidu korraldamisel toimunud 
Võidupüha paraadil Raplas; 


* Lennuväepoiste traditsiooniline kokkutulek 1. juulil Kose-Lükatil; 


e Sõjaaegsete eesti lennuväelaste traditsiooniline kokkutulek Kõnnu-Järvil 14. juu- 
lil ja osalemine Eesti Õhuväe aastapäevapidustustel Ämari lennubaasis 20. juulil; 


* Klubi Wiking Narva veteranide kokkutulek 14.-15. juulil Elvas; 


* Teise maailmasõja lõppemise 62. aastapäeva tähistamise mälestusmiiting 2. sep- 
tembril Maarjamäe mälestusväljakul; 


« Osalemine Eesti sõjameeste kalmistu avamisel Vistlas 21. septembril. 


Baltimaade vabadusvõitlejate, leegionäride ja partisanide-veteranide organisatsiooni 
koostöö raames osales EVL esindajana Eesti Vabadusvõitlejate Tartu Ühenduse neljaliik- 
meline delegatsioon Ago Ainelo juhtimisel 4. augustil Leedus, Ariogalas, Leedu repressee- 
ritute ja partisanide ülemaalisel kokkutulekul. 

Traditsiooniliselt on Eesti vabadusvõitlejad osalenud külalistena igaaastastel Läti lee- 
gionäride ja partisanide organisatsioonide kokkutulekutel ja Läti ning Leedu delegatsioo- 
nid EVL vabariiklikul kokkutulekul. 


2007. aastal toimus Läti veteranide organisatsioonide ühine kokkutulek Riias samaaeg- 
selt EVL Toila-Oru kokkutulekuga. Selle tõttu jäi ära ka vastastikune osalemine kokkutu- 
lekutel. Kuna ka Leedu partisanidel puudus võimalus üheaegselt kahe delegatsiooni 
saatmiseks kokkutulekutele Lätis ja Eestis, ei saanud nad osaleda Toila-Oru kokkutulekul. 


Võib-olla aitaks sellist olukorda tulevikus ära hoida Balti organisatsioonide tihedam 
koostöö ürituste kavandamisel. 


Möödunud aastal tugevnesid EVL kontaktid Väliseesti organisatsioonidega. Peaminis- 
ter Andrus Ansipi kohtumisel Ülemaailmse Eesti Vabadusvõitluse Keskuse juhtidega saa- 
vutati kokkulepe, mille kohaselt Eesti Vabariik toetab alates 2008. aastast rahaliselt üle- 
maailmse levikuga eesti vabadusvõitlejate häälekandja “ Võitleja” väljaandmist. Sujuvama 
ja vastastikku koordineerituma koostöö huvides ajalehe Torontos-Hamiltonis asuva toime- 
tuse ja Eesti Vabadusvõitlejate Liidu vahel on EVL juhatuse infotoimkonna koosseisus 
loodud eestipoolse toimetuseliikme koht. EVL hakkab osalema “Võitleja” toimetamisel. 


Novembris kohtus EVL juhatuse esimees Gunnar Laev Tallinnas viibinud Eestlaste 
Kesknõukogu Kanadas presidendi Avo Kittaskiga, kellega lepiti kokku edasises vastasti- 
kuste kontaktide arendamises. 


19. oktoobril esitles Eesti Repressseeritute Abistamise Fond koos EVL ja raamatu koos- 
taja Jaak Pihlauga Balti ühisekspeditsiooni Norilsk 1990 töögrupi liikmetele 2007. aastal 
ilmunud teost — “Auraamat Eesti Vabariigi Kaadriohvitseridele”, milles esitatakse and- 
med Eesti Vabariigi kaitseväe ohvitserkonna represseerimise kohta okupatsioonivõimude 
poolt Teise maailmasõja ajal ja järgselt. 


EVL vahendusel on “Auraamat” edastatud ka New Yorgi Eesti Maja raamatukogule ja 
Eestlaste Kesknõukogule Kanadas. 

30. oktoobril tähistas EVL juhatuse liige, vabadusvõitlejate organisatsioonides aktiiv- 
selt osalenud ksv. Heino Kerde oma 80. sünnipäeva. EVL autasustas teda sel puhul mäles- 
tusplaadiga. 

12. novembril tähistas Eesti Sõjameeste Pärnu Ühenduse juhatuse liige, lennuväepoiss 
Vaino Kallas oma 80. sünnipäeva. Vaino Kallasel on suured teened vabadusvõitlejate info- 
talituse arendamisel, mälestuste talletamisel ja kultuurielu edendamisel. Tema juubeli tä- 
histamiseks toimus 10. novembril Pärnu Raekoja saalis autorikontsert Vaino Kallase loo- 
mingust. Eesti Vabadusvõitlejate Liit annetas Vaino Kallasele EVL teenetemedali. 


2007. aastal lõppesid 2004. aasta veebruaris valitud juhatuse volitused ja 11. juunil Tal- 
linnas toimunud EVL aastakoosolekul kinnitasid liikmesorganisatsioonide volinikud juha- 
tuse esitatud 2006. aasta tegevusaruande, bilansi ning 2007. aasta eelarve ja valisid EVL 
uue, 8-liikmelise juhatuse. 


Uude juhatusse valiti: 
* Hendrik Arro (Eesti Vabadusvõitlejate Tallinna Ühendus - EVTÜ); 
* Leonhard Heinla (Eesti Vabadusvõitlejate Tartu Ühendus - TVÜ); 
* Jüri Kask (Eesti Sõjameeste Pärnu Ühendus - ESPÜ); 

* Heino Kerde (Eesti Vabadusvõitlejate Tallinna Ühendus - EVTÜ); 

* Gunnar Laev (Eesti Vabadusvõitlejate Tallinna Ühendus - EVTÜ); 

* Toivo Lipstok (Eesti Vabadusvõitlejate Tallinna Ühendus - EVTÜ); 

* Kalju Nurk (Eesti Vabadusvõitlejate Ida-Virumaa Ühendus - EVIVÜ); 
* Hillar Vilder (Eesti Vabadusvõitlejate Tallinna Ühendus - EVTÜ). 


18. juunil toimunud uue juhatuse esimesel koosolekul valiti juhatuse esimeheks Gun- 
nar Laev. Autasustamistoimkond alustas tegevust Heino Kerde juhtimisel. 


Ajalootoimkonna (juhataja dr. Mart Laar) koosseisus alustas tegevust EVL ajalugu 
uuriv ja talletav töörühm Hendrik Arro juhtimisel. Sellesse tegevusse kaasati Vaino Kallas 
ning Boris Mäemets, kelle ülesandeks jäi EVL tegevuse fotograafiline jäädvustamine ja fo- 
toarhiiv. 


Infotoimkonna juhtimise võttis üle Toivo Lipstok, kes korraldab-koordineerib EVL in- 
folehe “Vaba Sõna”, veebilehe ja “Võitleja” osatoimetuse tegevust. Finantstoimkond jätkas 
tegevust endises koosseisus Gunnar Laeva juhtimisel. 


2007. aastal valitud EVL juhatus. Esireas: Hendrik Arro, Gunnar Laev, Leonhard Heinla ja 
Heino Kerde. Seisavad: Kalju Nurk, Toivo Lipstok ja Jüri Kask. 

EVL TEGEVUSEST AASTAL 2008 


Eesti Vabadusvõitlejate Liidu (EVL) organisatsioonilises struktuuris 2008. aastal muu- 
datusi ei toimunud. Jätkuvalt kuulus EVL koosseisu 15 maakondlikku organisatsiooni ja 
kaks väeosade klubi. EVL oli tulumaksuvabastusega mittetulundusühing (MTÜ) ja kuulus 
1993. aastast Ülemaailmse Eesti Vabadusvõitlejate Keskuse (praegune asukoht Torontos, 
Kanadas) koosseisu selle liikmesorganisatsioonina. 

Liikmete koguarv EVL organisatsioonides vähenes aruandeaasta jooksul loomuliku 
väljalangemise tõttu 230 inimese võrra, mis nende vanust arvestades on täiesti normaalne. 
Noorema liikmeskonna juurdetulek ei kata veteranide lahkumisest tekkinud negatiivset 
protsessi. 

Kui EVL 2007. aasta tegevust mõjutasid mõningal määral negatiivselt nn. pronkssõdu- 
riga seondunud sündmused, siis 2008. aastal taastus varem väljakujunenud rütm ja tege- 
vussuunad. 

Eesti riik tähistas 2008. aastal oma 90-ndat sünniaastat ja iga kuu selles oli pühendatud 
teatud olulisele riiklikule institutsioonile, selle tegevusele. Vabadusvõitlusele selles kohta 
ei jagunud ja me jäime sellest kõrvale. Aasta alguses, mil sellest juubeliaasta (“Eesti 907) 
tähistamise kavast ka rahvast meedia kaudu teavitati, olid korraldava komisjoni esindajad 
palutud Demokraatlike Rahvuslike Jõudude Koostöökotta (EVL on koostöökoja liige) sel- 
gitusi andma. Juhtisime tähelepanu vabadusvõitlusele Teise maailmasõja ajal ja sellele 
järgnenud repressioonidele kui märkimisväärsele etapile 90-aastase Eesti riigi loos. See jäi 
tähelepanuta ja Riik tähistas oma juubeliaastat ilma vabadusvõitluse osa selles ära märki- 
mata. 

Selle taustal ei ole midagi imestada, et Eesti peaministri Presidendi ülesannetes Teise 
maailmasõja ajal, Jüri Uluotsa säilmete ümbermatmise tseremooniale Kirbla kirikus- 
kalmistul Läänemaal ei olnud vabadusvõitlejad oodatud. Kuigi oli just Jüri Uluots see Ees- 
ti Riigi juht sel keerulisel ajal, kelle kutsele järgnedes tuhanded eesti mehed astusid relva- 
ga vastu idast pealetungivale punaarmeele. EVL osales siiski ümbermatmisel 31.augustil 
2008.a. väikesearvulise esindusgrupiga - Gunnar Laev, Mairold Agu ja Boris Mäemets. Pä- 
rast ametlikku pärjapanekut oli ka EVL-l võimalik asetada pärg meie kõigi nimel Jüri Ulu- 
otsa kalmule. Mikrofon oli juba välja lülitatud ning mälestuseks öeldud sõnad sumbusid 
kalmistu iidsete puude lehestikus. 

Pärast ümbermatmise tseremoonia lõppu asetasid EVL poolt osalenud ka lilled lähe- 
dalasuva, 2004-ndal aastal mahavõetud nn. Lihula monumendi alusele. 

Endiste sõjameeste, punaarmee vastu Eesti riikliku iseseisvuse taastamise eest võidel- 
nute jaoks oli 2008. aasta keskseks sündmuseks Tammelehtedega Rüütliristi kavaleri, Teise 
maailmasõja aegse Eesti väejuhi, kolonel Alfons Rebase 100-nda sünniaastapäeva tähista- 
mine. Sel puhul toimusid EVL osalusel mitmed üritused: 

1. EVL ja EV Tallinna Ühenduse (EVTÜ) aktivistide osalus 17. mail 2008. a. Lääne- 

Virumaal, Viitna lähedal Pauna metsas kohalike elanike poolt püstitatud kol. A. 
Rebase mälestussamba juures toimunud kogunemisel. 


2. 20. juunil 2008 toimus Tallinna Metsakalmistul, vabadusvõitlejate rahulas kolonel 
A. Rebase haual EVL korraldatud mälestustalitus. 8. märtsil 1976. a. Augsburgis 
surnud kolonel A. Rebase säilmed maeti siia ümber 26. juunil 1999. a kaitseväeliste 
auavalduste saatel. 2008.a. tseremoonial Eesti kaitseväe esindajad ei osalenud. 

3. 26. juunil 2008.a. avati mälestustahvel kolonel A. Rebasele tema sünnilinnas Valgas, 
kohaliku muuseuni siseseinal, trepikojas. Samas hoones toimus Muuseumi korral- 
dusel ka ajaloopäev. 

Algselt kavandas EVL koos Kaitseliidu Valga Malevaga paigutada mälestustahvel 
Valga Maleva hoone välisseinale ja avada-õnnistada piduliku avaliku üritusena 18. 
juunil. Vastavalt kokkuleppele jäi mälestustahvli valmistamine EVL teha. 

Nädal enne kavandatud mälestustahvli avamist keelustati KL osalus selles ürituses. 
Mälestustahvli paigaldamine Muuseumi siseruumi oli kohalike korraldajate ainu- 
võimalik alternatiivne otsus, vältimaks kogu ürituse nurjumist. EVL osales küll 
avamisel, kuid avaldas rahulolematust seoses mälestustahvli paigaldamisega eba- 
sobivasse kohta. 

Praegu tegeleb EVL ajalootoimkond parema lahenduse otsimisega mälestustahvli 
paigaldamiseks avalikku ruumi. 


4. 30. novembril 2008. aastal avati Eesti Sõjameeste Mälestuskirikus Toris mälestus- 
tahvel eestlastest Rüütliristi kavaleridele, nende hulgas ka kolonel Alfons Rebasele. 
EVL rahastas tahvli valmistamise ja osales talitusel. 


Mälestamaks 1944. aasta septembrikuu lõpupäevade traagilisi sündmusi enne Tallinna 
taasvallutamist punaarmee poolt ning admiral Johan Pitka ja tema löögiüksuse viimaseid 
katseid olukorra päästmiseks, korraldas EVL EW major Friedrich Süllaotsa - admiral Johan 
Pitka ühe viimastest lähedastest kaasvõitlejatest - hooldamata jäänud matmispaiga korras- 
tamise ja mälestuskivi avamise 5. juunil 2008. a. Karjaküla kalmistul. Hauaplatsi edasise 
hooldamise võttis oma mureks Keila linnavalitsus. 

Sõjakaaslased osalesid 9. novembril Admiral Pitka Löögiüksuste Veteranide Ühenduse 
ja Kaitseliidu korraldamisel Kõue vallas, Alansil Adm. Johan Pitka memoriaalis Löögiük- 
suse viimase staabiülema kapten Paul-Georg Laamanni mälestuskivi avamisel. 

Sündmus, mida palju aastaid oli oodatud - Porkuni lahingus 21. septembril 1944.a. 
pealetungiva punaarmee vastu võideldes langenud Eesti sõjameeste lõplik avamine 
Vistlas. 2007-ndal aastal, lahingu aastapäeval avati 1 järjerkorda kuulunud osa, nüüd 2008. 
aastal täies mahus. Selle suurepärase memoriaali loomisel on osalenud paljud ametkon- 
nad, omavalitsused ja inimesed. Katte eemaldamine avatavalt monumendilt usaldati va- 
badusvõitlejatele, hukkunute sõjakaaslastele — EVL esimees Gunnar Laev ja Eesti Leegioni 
Veteranide Virumaa Klubi esimees Aksel Kübar. Oli 21. september 2008, vennatapu lahin- 
gu 64. aastapäev. 

Kolm nädalat hiljem, 8. oktoobril 2008.a. kogunesid vabadusvõitlejad Tallinnas Metsa- 
kalmistul, tähistama aastaid kestnud Vabadusvõitlejate rahula põhiliste arendustööde 
lõppu. Sümboolne on, et kunagiste Pirita kloostri aladele rajatud rahula õnnistas sisse tä- 
nase Pirita kloostri preester, soomepoiss Vello Salo koos kaplan Raivo Nikiforoviga. Üritus 
lõppes kontserdiga Pirita kloostri kabelisaaalis. 

Eesti vabadusvõitlejad osalesid 2008. aastal kas korraldajatena või osalejatena veel pal- 
judes ettevõtmistes: 

e Vabadussõja relvarahu sõlmimise 88. aastapäeva tähistamisel “Reaali poisi” juures 
3.01.2008. EVL juhatuse esimees esines lühikese kõnega. 


e 24. jaanuaril 2008.a. toimus EVL volinike koosolek, kus võeti vastu EVL põhikirja 
muudatus, mis tulenes Tulumaksuseaduse muudatusest. Valiti ka EVL revisjoniko- 
misjoni uus koosseis - Robert Helde, Gunnar Reppo ja Kalju Kotkas, asendusliikmed 

Kaljo Preem ja Tiit Põder. Aukohtu liikmeteks valiti Ants Vaimel, Augst Lamesoo ja 
Roland Maurer, asendusliikmeteks Albert Kure ja Marju Toom. 


EVL juhatus nimetas SA Eesti Vabadusvõitlejate Abistamise Fondi uue nõukogu 
koosseisu. Nõukogu valis esimeheks Heino Kerde. 


21. veebruaril 2008 oli 41-liikmeline vabadusvõitlejate esindus vastuvõtul peaminister 
A. Ansipi juures. EVL nimel andis juhatuse esimees Gunnar Laev peaministrile “Au- 
raamatu Eesti Vabariigi kaadriohvitseridele”, kus on andmed okupatsioonivõimude 
poolt hukatud ja repressioonide läbi hukkunud ohvitseride kohta. Peaminister A. 
Ansip andis lubaduse, et kohe pärast Vabadussõja Võidusamba valminist alustatak- 
se allinnas hukatud/hukkunud ohvitseride memoriaali rajamist. 


Arendati kontakte Eesti Eruohvitseride Koguga. 


Teise maailmasõja lõpu 8.05. (Euroopas) ja 2.09. lõppemise aastapäevade tähistamine 
Maarjamäe mälestusväljakul. 


16. juunil 2008. a. - EVL esimees ja ERAF juhatus vastuvõtul Eesti Vabariigi Presi- 
dendi juures. G. Laev tõstatas küsimuse kolonel Alfons Rebase 100-ndale sünniaas- 
tapäevale kavandatud ürituste keelustamise kohta. Vastust ei saadud. Ka palus G. 
Laev presidendil toetada mõtet ohvitseride memoriaali rajamiseks Tallinnas. 


5. juulil 2008 toimus Märjamaal EVL XVI kokkutulek. Kokkutulek algas vaimuliku ta- 
litusega Märjamaa kirikus ja pärgade panekuga sõdades langenute ja repressioonide 
läbi hukkunute mälestusmärgile. Samuti mälestati Talvesõja ajal Märjamaa lähedal 
hukkunud soome lendureid. Kokkutulekul osalejad võtsid üksmeelselt vastu pöör- 
dumise EV Presidendi, Riigikogu ja peaministri poole, taunides kavatsust muuta ära 
Eesti-Vene piirileppe seaduse preambula. 


Klubi “Wiking-Narva” traditsiooniline kokkutulek Elvas 12-13 juulil. 


Varasematel aastatel väljakujunenud tava kohaselt jätkati Balti riikide vabadusvõitle- 
jate - leegionäride ja partisanide — vahelisi kontakte. Läti ja Leedu veteranid osalesid 
EVL XVI kokkutulekul Märjamaal, EVL esindus, seekord Sõjaaegsete Eesti Lennuväe- 
laste Ühenduse (SELÜ) mehed, käisid 26. juulil Läti leegionäride ning partisanide 
ühisel kokkutulekul Rumbas'is. Asetati lilled ka lähedalasuvas Lestene memoriaalis 
1944/45. a. Kuramaa lahingutes hukkunute mälestuseks. Sellest kokkutulekust jäid 
Läti ja Leedu relvavendadele EVL kingitusena mälestuseks vastilmunud koguteose 
Eesti Leegion eksemplarid. 


3. augustil osales EVL delegatsioon Leedu represseeritute ja partisanide kokkutulekul 
Ariogalas. 


26. juulil toimus 20. Relvagrenaderide Diviisi veteranide kokkutulek Sinimägedes; 
külalistena osalesid ka EVL liikmesorganisatsioonide veteranid. 


5. augusti tähistas Seli tervisekeskus 15 aasta möödumist veteranide terviseparandu- 
se teenuse alustamisest. Sel puhul toimus kohapeal pidulik aktus, EVL tänukirja Ter- 
visekeskusele andis üle EVL juhatuse esimees. 


Eestimaa keskmes, Pilistveres asub represseeritute mälestuseks Memento eestveda- 
misel rajatud kivikangur. Seal on ka 2006. aastal püstitatud mälestuskivi vabadus- 

võitlejatele. 16. augustil osalesid vabadusvõitlejad seal Memento korraldatud okupat- 
siooniohvrite mälestuspäeval. 


* 20. septembril 2008.a. toimus Kaitseministeeriumi korraldamisel Tallinnas, 
Harjumäel rajatava Vabadussõja Võidusamba nurgakivi panek. Kõlakoja väljakul 
toimunud pidulikul koosolemisel osalesid ka vabadusvõitlejad. Kohal oli ka sel ajal 
Eestis viibnud ÜEVK juhatuse liige Endel Lindaja. EVL juhatuse esimees Gunnar 
Laev pidas lühikese kõne. 


* 27. septembril tähistasid 23. septembril 1944. a. toimunud Keila lahingu aastapäeva 
lahingus osalenud veteranid koos EVTÜ ja Keila linnavalitsusega. 


e« Eesti Vabadussõda algas 28. novembril 1918. aastal. 2008. aastal tähistati sõja alguse 
90-ndat aastapäeva. Sel puhul toimus Tallinnas Kaitseväe kalmistul Kaitseministee- 
riumi ning Eesti Sõjahaudade Hoolde Liidu korraldamisel mälestustseremoonia. Kut- 
sutuina osalesid ka vabadusvõitlejad. Sõnavõtuga esines EVL esimees Gunnar Laev. 


e 12. detsembril 2008. a. osalesid vabadusvõitlejad Eesti Lipu Seltsi korraldatud riigi- ja 
rahvuslipu pidulikul austamisel seoses 90 aasta möödumisega Eesti lipu püsivast 
heiskamisest Pika Hermani torni Vabadussõja alguses. Austamistseremoonia leidis 
aset Toompea lossi aias. 


* Samal päeval osalesid vabadusvõitlejad Suurbritannia Balti Nõukogu ja Kindral Jo- 
han Laidoneri seltsi korraldatud vastuvõtul Tallinna raekojas, mis oli pühendatud 
Vabadussõja alguses Briti ristlejate eskaadri Tallinna saabumise 90-le aastapäevale. 


Eespool on loetletud vaid olulisemad EVL poolt korraldatud või selle osalusega toi- 
munud üritused. Peale nimetatute on kõigis EVL liikmesorganisatsioonides läbi viidud 
palju kohaliku, piiratuma ulatusega ettevõtmisi. 

2007.aasta veebruaris EVL ja erakonna IRL vahel sõlmitud koostöö-kokkuleppe kuuest 
teemast on positiivselt edenenud kolm - Vabadussõja Võidusamba püstitamine Tallinnas 
ja 1. detsembri 1924.a. kommunistliku riigipöördekatse ajal hukkunud Tondi Sõjakooli ka- 
dettide mälestussamba taastamine. Viimatinimetatule nurgakivi panek toimus 10. märtsil 
2009.a. ning mälestis on kavandatud avada 15. mail käesoleval aastal. 

Ka represseeritud isikute seaduses ettenähtud toetuse (v.a. transporditoetus) välja- 
maksmisel ei nõuta alates 2009.a. enam kuludokumentide esitamist. Toetusmäära suuren- 
damine alampalgani ei ole praeguses majandussituatsioonis ilmselt võimalik. 

Täitmata on aga IRL lubadus Teise maailmasõja aegse vabadusvõitluse kui riikliku ise- 
seisvuse taastamise eest peetud võitluse tunnustamine Riigikogu otsusega. Kuna otsus ei 
oleks seotud mingisuguste rahaliste kulutustega, see selgelt poliitiline küsimus. Ja sõnum, 
mille Eesti Riik sellega vabadusvõitlejatele täna, Vabadussõja võidusamba avamise eelõh- 
tul saadab, on ühene - teie poolt Eesti eest valatud veri ei lähe meile korda, meil on oma 
Eesti! 

Ka lubadus okupatsioonivõimude poolt hukatud ning repressioonide tõttu hukkunud 
eesti kaadriohvitseride memoriaali rajamiseks Tallinnas on täitmata. Kohtumisel vabadus- 
võitlejatega Stenbocki majas 21. veebruaril 2008.a. lubas peaminister A. Ansip alustada 
töödega kohe pärast Vabadussõja Võidusamba valmimist. 

Koostööleppes ette nähtud ajaloouuringute raames tehtu kohta ei oska hinnangut an- 
da, kuid ilmselt ei ole see piisav. Kõikehaaravat ajalooraamatut Eesti lähimineviku kohta 
veel ikkagi ei ole. 

EESTI VABADUSVÕITLEJATE LIIDU 
LIIKMESORGANISATSIOONID 


1992. aastal, Eesti Vabadusvõitlejate Liidu (EVL) moodustamise hetkel, oli kogu vaba- 
riigis loodud seitse kommunismivastasest vabadusvõitlusest osa võtnud endiste sõjamees- 
te, metsavendade, ja teiste vabadusvõitlejate piirkondlikku ühendust. Edasi jätkus piir- 
kondlike vabadusvõitlejate ühenduste (klubide) moodustamine ja 2005. aasta lõpuks olid 
EVL-i liikmeteks astunud järgmised piirkondlikud sõjameeste organisatsioonid ja klubid: 


$, 
2 


Eesti Sõjameeste Sakala Ühing -asutatud 31. 03. 1991. a. 

Eesti Lennuväepoiste Klubi -asutatud 13. 07. 1991. a. 

Võrumaa Sõjameeste Ühendus - asutatud 03. 10. 1991. a 

Läänemaa Vabadusvõitlejate Ühendus - asutatud 10. 10. 1991. a. 

Eesti Sõjameeste Pärnu Ühendus - asutatud 26. 10. 1991. a. 

Eesti Sõjameeste Järva Ühing - asutatud 09. 11. 1991. a. 

Tartu Vabadusvõitlejate Ühendus - asutatud 15. 11. 1991. a. 

Valgamaa Vabadusvõitlejate Ühendus - asutatud 01. 12. 1991. a. 

Saaremaa Vabadusvõitlejate Ühing - asutatud 11. 04. 1992. a. 

Põlvamaa Vabadusvõitlejate Ühendus - asutatud 14. 04. 1992. a. 

Eesti Vabadusvõitlejate Tallinna Ühendus - asutatud 25. 04. 1992. a. 

Eesti Leegioni Veteranide Virumaa klubi - asutatud 18. 09. 1992. a. 

Klubi , WIKING-NARVA"” - asutatud 17.07. 1993. a. 

Eesti Vabadusvõitlejate Rapla Ühendus - asutatud 18. 02. 1994. a. 

Eesti Vabadusvõitlejate Ida-Virumaa Ühendus - asutatud 29.02. 1994. a. 
Vabadusvõitlejate ja Represseeritute Hiiumaa Ühing - asutatud 17. 09. 04. a 
Jõgeva Vabadusvõitlejate Ühendus - asutatud 10.07.1995. a. 

Idapataljonide Klubi - asutatud 13. 11. 1993. Lõpetas tegevuse 26. 04. 2005. a. 

EESTI SÕJAMEESTE SAKALA ÜHING 


Eesti Sõjameeste Sakala Ühingusse (ESSÜ) on koondunud Teises maailmasõjas koos 
Saksa relvajõududega Eesti taasokupeeriva Punaarmee vastu võidelnud ja praegu Viljan- 
dimaal elavd mehed. Ühing sündis 1991. aasta kevadel Viljandimaa Muinsuskaitse Ühen- 
duse hõlma all, millest peagi kasvas välja iseseisev ja mõjukaks ühiskondlik jõud. 

Eesti Sõjameeste Sakala Ühingu asutamiskoosolek toimus 30. 
märtsil 1991. aastal Viljandis, Muinsuskaitse Ühenduse saalis. 
Koosolekust võttis osa 27 endist sõjameest. Asutamiskoosoleku 
aktiivseks kaasaaitajaks oli Viljanadimaa Muinsuskaitse Ühen- 
duse esimees Jaak Pihlak. Asutamiskoosolekul osales ka hiljem 
loodud Vigastatud Sõjameeste Seltsi esimees Eugen Vahar. 

Koosolek otsustas endisi sõjamehi ühendava organisatsiooni- 
le anda nimetuseks Eesti Sõjameeste Sakala Ühing. Valiti 
kolmeliikmeline juhatus kuhu kuulusid 

*« Emil Alesma - juhatuse esimees; 
« Olev Tatar - juhatuse liige; 
« Ago Truu - juhatuse liige. 

Järgmine koosolek toimus 25. aprillil, millest võttis osa 14 
liiget. Sellel koosolekul pandi liikmetele kohustuseks informee- 
rida teisi sõjamehi ühenduse loomisest, kuna sellekohast teadet 
ajakirjanduses avaldada polnud võimalik. 

23. mail toimunud koosolekul, millest võttis samuti osa 14 ühingu liiget, valiti ühingu 
põhikirja koostamise komisjon, kuhu kuulusid: Emil Alesma, Olev Soo, Vello Luide ja 
Olev Tatar. Sama aasta juunis toimunud koosolekul võeti põhikirja projekt vastu. 

Kuna ühingu liikmete juurdekasv oli seni olnud suhteliselt tagasihoidlik, otsustati 
ühingu tegevust laiemalt teavitada ajalehes ,Saksala” ja 3. septembril ilmus ajalehe pea- 
toimetaja Endel Roosimägi kaasabil ühingu esimehe Emil Alesma artikkel ,Põranda alt 
välja.” Samal ajal avaldas ajaleht Einar Sandeni artikli , Reedetud malev.” Avaldatud kirju- 
tiste tulemusel hoogustus oluliselt ühinguga liitujate arv. 

24. oktoobril toimunud koosolekul valiti juhatusse kaks uut liiget: Väino Sepp ja Vello 
Luide. Samuti valiti Viljandimaa asulatesse ühingu kontaktisikud: 

1) Nuias - B. Takk ja H. Kaljura; 
2) Kõpus - O. Soo ja M. Tasane; 
3) Võhmas - H. Valk ja E. Kivisäk; 
4) Põltsamaal - E. Reimann; 
5) Suure - Jaanis - O. Grünberg; 
6) Abjas - J. Soo ja E. Liigand; 

25. novembril 1991 toimus Viljandi Maavalitsuse saalis, kuhu oli kohale tulnud umbes 
sadakond inimest, kohtumine Ülemnõukogu saadiku Jüri Rätsepaga. 

4. detsembril toimunud koosolekul, kus oli kohal 43 endist sõjameest, võeti vastu 
ühingu ajutine põhikiri, mille alusel otsustati kuni ühingu põhikirja väljatöötamise ja kin- 
nitamiseni tegutseda Viljandimaa Muinsuskaitse Ühenduse allüksusena. 

Koosolekust osavõtjad avaldasid rahulolematust kohtumise kohta Jüri Rätsepiga, tema 
poliitiliste vaadete pärast. Järgmisele kohtumisele otsustati kutsuda Jüri Adams. 


Emil Alesma 

Ühingu pidulikul aastapäeva koosolekul, mis toimus märtsis 1992 Viljandi Kultuuri- 
majas, võttis osa 68 endist sõjameest. Üldse oli liikmete arv selleks ajaks kasvanud 157-le. 
Koosolekul valiti uus juhatus, kuhu kuulusid: 

e Emil Alesma - juhatuse esimees; 
* Väino Sepp - esimehe asetäitja; 
* Vello Luide - kassapidaja; 

e Ilmar Parmas - sekretär; 

* Boris Takk - juhatuse liige; 

* Kaljo Heli — juhatuse liige; 

* Eino Meiesaar - juhatuse liige; 

1992. aastal valmis ühingu põhikiri, mis kinnitati Viljandi linnavalitsuses 28. detsemb- 
ril. Valmistati ühingu sümboolikaga pitsat ja ühingu liikmed said liikmepiletid. 


Eesti Sõjameeste Sakala Ühingu 1994. a. aastakoosolek toimus 26. märtsil Viljandi 
Maavalitsuse saalis. Aruande ühingu tegevusest esitas juhatuse esimees E. Alesma, kes 
teatas, et tema pole edaspidi võimeline juhatuse esimehena töötama. Seejärel toimus uue 
juhatuse valimine. 

Uude juhatusse valiti: 

e Harald Mäepalu - juhatuse esimees; 
e Väino Sepp - aseesimees; 

e Emil Alesma - sekretär; 

« Aleksander Teder - kassapidaja; 

e Heino Miller - liige; 

* Borist Takk - liige; 

* Eino Meiesaar - liige; 


Selle tegevusaasta suuremaks ürituseks oli osalus ülevabariiklik kokkutulek Sinimäge- 
des. See koht oli meestele eriti südamelähedane, kuna paljud ühenduse liikmed olid seal 
võidelnud vihatud vaenlase vastu. Ühenduse liikmete traditsiooniline suvelaager peeti sel 
aastal, nii kui varasematel aastatelgi, taas Ainja järve ääres. Olles kontaktis kunagiste rel- 
vavendadega Saksamaal, saatsid viimased ühendusele humanitaarabi. 

Ühingu 1995. aastakoosolek toimus 18 märtsil. Selleks ajaks oli ühingu nimekirjas 258 
liiget, kellest kohal olid 61 liiget. Koosolekul esines aruandekõnega juhatuse esimees Ha- 
rald Mäepalu. Revisjonikomisjoni aruande esitas komisjoni esimees Endel Kunst. Seejärel 
valis koosolek uue juhatuse, kuhu kuulusid: 


e Harald Mäepalu - juhatuse esimees; 
e Eino Meiesaar; 

e Aleksander Teder; 

e Heino Raia; 

e Heino Tusti; 

e Boris Takk; 

*e Emil Alesma; 


1998. aastal toimunud ESSÜ liikmete üldkoosolekul va- 
liti juhatusse koosseisu: 


(AN — AN 
Harald Mäepalu 

e Harald Mäepalu - juhatuse esimees; 
e Heino Raia - sekretär; 

e Aleksander Teder - kassapidaja; 

* Olev Tatar - liige; 

* Eino Meiesaar - liige; 

» Boris Tikk - liige; 


Samal aastal korraldas ESSÜ juhatus ajaloo-teadusliku konverentsi, kus esinesid ette- 
kannetega Isamaaliidu esimees, ajaloolane Mart Laar, sõjaajaloolane Jaak Pihlak ja hilisem 
siseministeeriumi nõunik Heiki Laudla. 


£ 


- EESTI 
SÕJAMEESTE 
SAKALA 

ÜHING 


ESSÜ raamatu esikaas 


2001. aastal ilmus Eesti Sõjameeste Sakala Ühingu mä- 
lestusraamat ,Eesti Sõjameeste Sakala Ühing 1991 - 
2001”. Raamatu toimetuse kolleegiumi kuulusid Jaanika 
Kressa, Emil Alesma ja Ilmar Parmas. Kaanekujundus Mats 
Õun. Fotod Elmo Riigi ühenduse liikmete erakogudest. 
Raamat käsitleb Eesti Sõjameeste Sakala Ühingu tegevust 
ja samuti on selles ära toodud ajakirjanduses ilmunud sõ- 
jaajaloo teemalised artiklid ning ühingu liikmete nimekiri. 

Alates 1996. aastast on Eesti Sõjameeste Sakala Ühing 
koostöös EIK juhatuse esimehe Jaan Kuningaga aidanud 
korraldada Viljandis Eesti Idapataljonide Klubi kokkutule- 
kuid, millest EIK 12st tegevusaasta jooksul võttis neist kok- 
kutulekutest osa 160-170 endist idapataljonide võitlejat. 

Sakala ühenduse liikmed on võtnud osa kõikidest üle- 
vabariiklikest vabadusvõitlejate kokkutulekutest. 


2005. aastal valiti EVVÜ juhatus koosseisus: 


* Harald Mäepalu - juhatuse esimees; 


e Heino Raia - sekretär; 

* Eino Meiesaar - liige; 

* Boris Takk - liige; 

«e Aleksander Teder - liige; 
* Olev Tatar - liige; 

e Aavo Lavitsch - liige; 


Seoses Olev Tatari ja Aavo Savitschi lahkumisega valiti nende asemele Edgar- Johan- 


nes Kivikas ja Heinar Petsi. 


Alates 2006. aastast kuuluvad Eesti Vabadusvõitlejate Sakala ühenduse juhatusse: 


* Harald Mäepalu - juhatuse esimees; 
* Boris Takk - aseesimees; 

e Heinar Petsi - protokollija; 

* Eino Meiesaar - liige; 

* Aleksander Teder - liige; 

* Edgar-Johannes Kivikas - liige; 


2008. aasta 1. jaanuari seisuga oli Eesti Sõjameeste Sakala Ühingus arvel 102 liiget 

Eesti Sõjameeste Sakala Ühingu juhatus 1994. aastal. Ees vasakult: Heino Meiesaar, Emil Alesma, Väino 
Sepp, Heino Miller ja Elmar Laos. Taga vasakult: Oskar Vares, Ilmar Parmas, Heino Tusti, Aleksander 
Teder, Harald Mäepalu ja Heino Raia. 


Need Eesti Sõjameeste Sakala ühingu liikmed on läbi käinud , Tšehhi põrgust” 

Fotodel Eesti Sõjameeste Sakala Ühingu liikmed Viljandi Saksa sõdurite kalmistul 

TARTU VABADUSVÕITLEJATE ÜHENDUS 


Leonhard Heinla sõnavõtt Tartu raadios 

Vahetult enne Tartu Vabadusvõitlejate Ühenduse asutamiskoosoleku toimumist esines 
Leonhard Heinla Eesti Raadio Tartu stuudios järgmise sõnavõtuga: 

Tartus on päevavalgust saamas uus organisatsioon - Tartu Vabadusvõitlejate Ühen- 
dus. Samasugused organisatsioonid on loodud juba Pärnus, Viljandis ja mujal Eestis. 

See ühendus hõlmab Tartu linnas ja maakonnas elavaid endisi sõjamehi, kes relvaga 
käes võitlesid Teises maailmasõjas nii Eestis kui Venemaal ja Saksamaal ning Soome rin- 
netel kommunismi vastu. 

Ühenduse eesmärgiks on koondada ühte endisi sõjamehi, et anda oma panus tõeliselt 
vaba ja demokraatliku Eesti Vabariigi ülesehitamisel. Praegu oleme me selle raske tee al- 
guses. Endised sõjamehed võiksid osaleda meie noorte isamaalises kasvatustöös ja sõjali- 
ses väljaõppes nii koolides kui noorteorganisatsioonides, aga ka ühiskonnas, kuna endis- 
tes sõjameestes on veel säilinud tahe ja vabaduspüüe tõeliselt vaba kodumaa ülesehitami- 
seks, nii nagu see oli pool sajandit tagasi, kui haarati relva järele ja mindi võõrvägede vas- 
tu Eesti vabaduse eest võitlema. Siis oldi valmis vabaduse eest oma elu andma ja seda te- 
gid tuhanded noored mehed. 

Kuid hoolimata lahinguis langenud relvavendadest ning peale suurt sõda GULAGI 
laagrites oma elu jätnuist, on meie hulgas veel palju neid vabadusvõitlejaid, kelle arusaa- 
maks on, et oma kodumaad ei tule mitte toetada ainult oma südames, vaid ka tegudes. 

Tartus, Elvas ja mujal maakonnas hakkasid endised sõjamehed - soomepoisid, leegio- 
närid ja erinevate väeosade võitlejad - juba aasta tagasi väikeste gruppidena koos käima. 
Toimusid klubiõhtud ja muud kokkutulekud. 

Ühenduse loomiseks ja selle põhikirja väljatöötamiseks, mis käeolevaks ajaks on juba 
enam-vähem küpseks saanud, on moodustatud organiseerimiskomitee ja 15. novembril 
k.a. kell 15.00 toimub Tartu Maavalitsuse saalis varem tegutsenud gruppide ühinemine 
ning Tartu Vabadusvõitlejate Ühenduse moodustamine. Ühinemiskoosolekust osavõtjaid 
on registreerinud üle 150ne. 

Asutamiskoosolekul toimub ühenduse põhikirja läbivaatamine ja vastuvõtmine ning 
loodava Tartu Vabadusvõitlejate Ühenduse juhatuse valimine. 

Ühenduse tegevussuundadeks saab olema sotsiaalhoolduse korras sõjainvaliididele 
ning eriti raskes majanduslikus olukorras olevatele ühenduse liikmetele täiendava majan- 
dusabi taotlemine, kultuuriürituste korraldamine, sõjaajalooliste andmete kogumine ja 
palju teisi tegevussuundi. 

Asutamiskoosolekust võivad peale liikmeks registreerinute osa võtta kõik Soome Tal- 
ve- ja Jätkusõjast osavõtnud, Saksa relvajõududes eesti väeosades teeninud, metsavennad 
ja teised vabadusvõitlejad. Kõik olete teretulnud ja teretulnud on ka ettepanekud ühendu- 
se edaspidiseks tegevuseks. 


Tartu Vabadusvõitlejate Ühenduse asutamine 

Tartu piirkonna sõjameeste organiseerumiseks andis tõuke 1990. aasta suvel Toris aset 
leidnud sündmused. 

15. veebruaril 1991 tulid Tartus kokku kuus meest, kes panid aluse Tartu linnas ja Tar- 
tumaal elavaid endisi sõjamehi ühendavale organisatsioonile. Need mehed olid: Endel 
Sutt, Viktor Kaldvee, Edgar Kurg, Arnold Unne, Valdeko Lukk ja August Pendra, 


31 


Teist korda tuldi kokku 12. aprillil 1991. Nüüd oli koosolekust osavõtjaid juba 14 endist 
sõjameest, kes valisid organisatsiooni juhatuse, kuhu kuulusid Jaan Pehme, Endel Sutt, 
Jaan Luksepp ja Arnold Unne. Organisatsiooni esimeheks valiti August Pendra. 

Siitpeale hakkas organisatsiooni liikmete arv kiiresti kasvama. 7. juunil 1991 võtsid Va- 
badusristi päevast osa juba 22 liiget. Võeti osa ka Tartu vabastamise 50. aastapäeva tähis- 
tamisest ja 6. septembril Sinimägedes toimunud kokkutulekust. 

Uut hoogu maakondlikele sõjameeste organisatsioonide loomisele andis 21. septembril 
1991 toimunud endiste leegionäride kokkutulek Adaveres. Seni oli Tartu linnas tegutse- 
nud kaks sõjameeste organisatsiooni: Tartu Muinsuskaitse Ühenduse juures tegutsenud 
38-liikmeline August Pendra juhitud Saksa relvajõududes teeninud veteranide sektsioon 
ning 37-liikmeline Soome armees teeninud IR 200 veteranide vennaskond. Elvas tegutses 
Endel Arumetsa juhtimisel Elva, Rannu, Nõo ja Konguta ümbruse endistest sõjameestest 
koosnev organisatsioon. 

4. oktoobril 1991 tulid Tartu Ülikooli peahoone auditooriumisse kokku Tartu linna ja 
maakonna vabadusvõitlejad, kus moodustati Eesti Vabadusvõitlejate Tartu Ühenduse 
(EVTÜ) 8-liikmeline Tartu ja 3-liikmeline Elva algatusrühm. Selle kokkutuleku patrooniks 
oli Eesti Muinsuskaitse Seltsi Tartu Ühenduse esimees Enn Sarv, kellelt saadi väärtuslikku 
informatsiooni vabadusvõitlejate organisatsiooni moodustamise kohta, aga ka nõusoleku 
tema valduses olevate ruumide kasutamiseks. Algatusrühmad Vabadusvõitlejate Ühen- 
duse moodustamise küsimuses käisid koos kolmel korral. 

15. novembril 1991 toimus Tartu Vabadusvõitlejate Ühen- 
duse asutamiskoosolek. Kohale oli tulnud üle 250 relva- 
venna nii Tartu linnast kui maakonnast, nende hulgas ka 
| kolm Eesti Vabadussõja veterani - Aldur Saar, Otto Kimmel 
ja Ants Rästas. 

Koosoleku juhatajaks valiti Ahto Talvi, kes süütas küünla 
kõigi lahkunud eesti sõjameeste mälestuseks, keda kokku- 
tulnud mälestasid minutilise leinaseisakuga. 

Tervituskõnedega kokkutulnuile esinesid Tartu Maavalit- 
suse sotsiaalnõunik Enn Liba, Muinsuskaitse Seltsi Tartu 
Ühenduse esimees Enn Sarv, Eesti Poliitvangide Liidu Tartu 
Ühendusest Elmut Laane, Liidust , Memento” Paul Muuli, 
Viljandi Sõjameeste Ühendusest Ago Truu, Võru Sõjameeste 
Ühendusest Karl Sirel ning loodavast Läänemaa Sõjameeste 
Ühendusest Olaf Taru. Õnnitlustelegramm oli saabunud 
Pärnu Sõjameeste Ühenduselt. 

Kõigi esinejate sõnavõttudest jäi kõlama soov, et meie lapsed kasvaksid samas vaimus, 
mille toel elasid ja võitlesid meie relvavennad - vabadusvõitlejad. 

Järgnenud sõnavõttude järel tutvustas Hudo Räst Tartu Vabadusvõitlejate Ühenduse 
põhikirja projekti, mille oli koostanud nelja erinevat projekti aluseks võttes 11-liikmeline 
komisjon. Põhikiri koosnes kuuest peatükist, mis peale koosolijate poolt tehtud täiendusi 
ja parandusi peatükkide kaupa läbi hääletati. 

Seejärel valis koosolek 11-liikmelise juhatuse, kuhu kuulusid: 


Vabadussõja veteran 
Ants Rästas 


1. Ahto Talvi, 5. Leonhard Heinla 9. Uno Teder, 
2. Endel Arumets, = 6. Ilmar Kompus 10. Osvald Ojaste, 
3. Hudo Räst, 7. Jüri Teder 11. Peeter Pruuli, 


4. Heino Lehtsalu, — 8. August Pendra. 

Koosolek valis ka revisjonikomisjoni, kuhu kuulusid: 

1. Endel Sutt, 2. Harri Kask, 3. Robert Napseppa. 

Seejärel toimus juhatuse ametikohtade valimine. Koosolek valis Vabadusvõitlejate 
Tartu Ühenduse esimeheks ühehäälselt leitnant Hudo Rästi. 

Juhatuse ametikohtadele valiti: 

* Leonhard Heinla - aseesimees; 

* Ahto Talvi - aseesimees; 

e Jüri Teder- sekretär; 

« Osvald Ojaste - laekur; 

* Endel Arumets - sotsiaalhooldekomisjoni esimees; 
* Ilmar Kompus - eetikakomisjoni esimees; 

* Uno Teder - sõjaajaloo komisjoni esimees; 

e Peeter Pruuli - kultuurikomisjoni esimees; 

* Heino Lehtsalu - koostöökomisjoni esimees; 


Eesti Vabadusvõitlejate Tartu Ühendus registreeriti Tar- 
tu Maavalitsuses 9. detsembril 1991. Vastavalt Tartu maa- 
i vanema korraldusele registreeriti , Kodanike ühenduste 

Hudo Räst (organisatsioonide) registreerimise korra” alusel 7. juulil 
1993. aastal ning , Mittetulundusühingute ja nende liitude 
seaduse” alusel 20. aprillil 1995. aastal EVTÜ Tartu Maavalitsuses uuesti. 

23. detsembril 1991 kogunes paarsada TVÜ liiget Pauluse kirikusse, kus pühitseti sisse 
Tartu Vabadusvõitlejate Ühenduse lipp. Lipu valmistas ja kinkis vastloodud ühendusele 
Tartu , ARS”. Lipu kandsid kiriku altari ette TVÜ juhatuse esimees Hudo Räst ning ase- 
esimehed Leonhard Heinla ja Ahto Talvi. Lipu õnnistas Tartumaa praost Harald Tammur. 

Oma lipuõnnistuse kõnes ütles Harald Tammur: 

Nüüd lasub Teil, sõjaveteranidel, kahekordne vastutus: hoida kõrgel eesti sõjamehe 
väärikust ja kanda edasi Tartu vaimu, millele panid aluse J. W. Jannsen, K. A. Hermann, V. 
Reimann ja J. Tõnisson. Need suurmehed elasid ja käisid oma rahvusliku võitluse teed 
puhta hinge ja puhaste kätega. See pühitsetud lipp kohustab TVÜ liikmeid neidsamu põ- 
himõtteid jälgima.” 


Leonhard Heinla sõnavõtt TVÜ asutamiskoosolekul 


Austatud sõjamehed! Lugupeetud külalised: maavanem hr. Närska, Muinsuskaitse 
Seltsi esimees hr. Sarv ning vabadusvõitlejate ühenduste esindajad üle kogu Eesti! 

Ajaloo ürikud räägivad, kuidas meie kauged esivanemad siia Läänemere kaldale väga 
ammu oma kodasid rajasid, maad harisid ja ränkraske tööga endale toitu ja kehakatteid 
muretsesid. Sealt arenes välja eesti rahva tööarmastus, ausus ja kokkukuuluvus ning üks- 
teise mõistmine ja abistamine. Kuid siis tulid saagiahned naabrid, kes ihkasid teiste töö ja 
vaevaga kogutud vara. Tulid ja võtsid väevõimuga, riisudes ja tappes ning inimesi endale 
orjadeks kaasa viies. Mida aeg edasi, seda sagedamini hakkasid röövkäigud korduma. Et 
oma peresid ja kodusid kaitsta, hakkasid eestlased moodustama kaitsesalku ja malevaid, 
et röövvallutajatele otsustavalt vastu hakata. Kuid siis tulid uued, saagiahned röövlid, ala- 
tes peninukkidest kuni lääne kultuurrahvasteni oma organiseeritud sõjaväega. Kuid alati 
astuti vaenlasele vastu ja enamatel kordadel löödi need meie aladelt välja. 

Paraku aga ei õnnestunud see mitte alati ja siis pidid 
eestlased jääma lühemaks või pikemaks ajaks vaenlase or- 
jusse ja sunnitud orjama vaenalast ning taluma orjapiitsa, 
mõnitusi ja vägivalda. 

Kuid meie rahva ajalugu ei tunne aega, kus meie orjasta- 
jad oleksid meie maale igaveseks jäänud. Eestimaa poegade 
ja tütarde vabadusiha ja veriste võitluste tulemusena oleme 
me ikka ja jälle kõik meie rõhujad oma turjalt maha raputa- 
nud. Ja nii toimus see ka sajandi algul, kus kahe vaenlase 
vastu võideldes saavutati teiste riikide poolt tunnustatud 
iseseisev Eesti Vabariik. 

Kuid vaid 22 aastat saime me oma vabariigis ise oma elu 
korraldada. Meie idanaaber ei ole kunagi hiilanud oma lu- 
badustest ja lepingutest kinnipidamisega ja jällegi ihaldas ta 
meie kogutud varasid ja isegi meie inimeste elusid ning 
| 1940. aastal möllas jällegi meie maal nõukogude stalinismi 
vägivald ja ülekohus. 

Leonhard Heinla See vägivald kestis ligi pool sajandist ja teie, vabadus- 

võitlejad mäletate väga hästi, miks me tookord relva järele 

haarasime: et kaitsta oma kodu, oma perekonda ja kodumaad, nii nagu tegid seda palju 
sajandeid meie esivanemad. 

Kuid tookord oli saatus meie vastu. Ju siis polnud meie kannatuste karikas veel ääreni 
täis ja seda tuli veel täita. Nüüd asuti juba täie hooga eestlaste kui rahvuse hävitamist or- 
ganiseerima: lõhuti kodud, rahva teadlikum osa küüditati Siberisse ja siia jäänuid mürgi- 
tati kommunistliku sotsialismiga. Et meist teha homo soveticus, hakati sisse tooma võõr- 
rahvast, et meid nendega segada. Ja seda tehti ligi pool sajandit. 

Kuid aja märgid näitavad, et isand saatus, kes seni oli meile selja pööranud, on haka- 
nud meie häält kuulda võtma. Praegu oleme me veel üsnagi suurte raskustega vabadusele 
ja iseseisvusele viiva tee alguses, mille eesmärgiks on iseseisva Eesti Vabariigi taastamine. 

Praeguses vabadusvõitluses annab ka meile rohkesti võimalusi paljudel elualadel kaa- 
sa aidata. Meie üheks ülesandeks on tänastele noortele eelkõige eestluse, isamaalisuse ja 
kaitsetahte sisendamine, sest just tänaste noorte ülesandeks saab olema meie riigi kaitsmi- 
ne - meie kodumaa ja eesti rahva julgeoleku tagamine. 

Samuti võivad meie hulgas olevad ohvitserid praegu väljaõpet teostavates politsei- ja 
piirikaitse koolides, aga samuti loodava kaitseväe väljaõppel olla konsultantideks nii rivi, 
distsipliini kui eetika alal, sest Eesti ja Saksa sõjakoolides sõjalise haridusega ja sõjaväljal 
omandatud kogemustega ohvitseridel on nii mõnedki distsipliinid paremini omandatud, 
kui seda on nõukogude aja vastavates koolides ohvitseriks saanud, kes praegu meie noori 
õpetavad. 

Lugesin nördimusega ühe tudengi arvamust ajalehes Postimees, kus see noor-mees 
seab kõrgmaks ideaaliks ainult õppimist ja ta ei taha kuuldagi sellest, et noored peaksid 
läbima sõjaväelise ettevalmistuse ja vajaduse korral astuma oma kodumaa kaitsjate rida- 
desse. Kahjuks jagavad paljud noored seda seisukohta. 

Kõike seda on mõjutanud siin aastaid kestnud kommunistlik kasvatus koolides ja ül- 
dine nõukogulik propaganda elanikkonna hulgas, millest me peame lahti saama. Siin on 
meil, vabadusvõitlejatel, ootamas ees lai tööpõld, et põrmustada kommunistliku ideoloo- 
gia tagajärjed nii noorte hulgas, kui ka veel ka paljudes töökollektiivides. Seda leidub pa- 

raku veel ka meie praegustes riigi- ja valitsemisorganites, kus endised nõukogude aja tege- 
lased juhivad edasi meie riiki, töötavad välja uut põhi- ja kodakondsuse seadust. Meie rii- 
ki esindavad ja käsutavad ikka veel meid okupeerinud riigi esindajad. Kus on siin loogi- 
ka? 

Täna asutatava ühenduse eesmärgiks on koondada endised sõjamehed, kes on võidel- 
nud relvaga käes kommunismi vastu, ühtsesse organisatsiooni. Siin on võimalik neid kaa- 
sata meie ühise eesmärgi - Eesti riikliku iseseisvuse taastamisel. Aga samuti taotleda sot- 
siaalhoolduse korras sõjainvaliidide abistamist nii meie kui Saksa liitvabariigilt. 

Meie ajaloo taastamiseks on vajalik kunagiste võitluspaikade ja neis osalenud võitleja- 
te kohta andmete kogumine ja nende mälestuste talletamine. Kultuuriliste ürituste osas 
jääb ühenduse ülesandeks kokkutulekute ja ekskursioonide korraldamine, riiklike täht- 
päevade tähistamine ning paljude muude ürituste korraldamine. 

Ja mis siin salata — samuti peame me olema valmis oma kaasvõitlejate saatmiseks ma- 
nalateele, mida senini ei ole juletud avalikkusele teavitada. 

Jääb üle soovida teile tugevat tervist ja jätkuvat jõudu meie ühises tegevuses! 

EVTÜ liikmed on osa võtnud kõikidest Eesti Vabadusvõitlejate Liidu poolt korralda- 
tud ülevabariiklikest sõjameeste kokkutulekutest ning riiklikest üritustest ja tähtpäevade 
tähistamisest. 

29. augustil 1992 toimus Eestimaa geograafilises tsentris, Adaveres, esimene Eesti lee- 
gionäride kokkutulek, mille korraldajaks oli Tartu Vabadusvõitlejate Ühendus. 

16. juulil 2005. aastal korraldas EVTÜ XIII ülevabariikliku sõjameeste kokkutuleku. 


Tartu Vabadusvõitlejate ühenduse järgmised juhatused 


21.11.1998. a. valitud juhatus 18. 12. 1999. a. valitud juhatus 
* Leonhard Heinla - juhatuse esimees;  * Leonhard Heinla - juhatuse esimees 
e Lembit Kõverik - aseesimees; e Lembit Kõverik - aseesimees; 
* Ülo Rannamäe - aseesimees; « Ülo Rannamäe - aseesimees; 
« Albert Kure - laekur; « Robert Napsepa - sekretär; 
e Herbert Käärik - majandustoimkond; + Albert Kure - laekur; 
* Karl Laantee - side välismaaga; « Uno Uiga - koori dirigent; 
* Uno Uiga - kultuuritoimkond; e Herbert Käärik - majandustoimkond; 
* Ilmar Mõttus - juhatuse liige; e Evald Kampus - juhatuse liige; 
» Ago Preede - juhatuse liige; e Endel Laas - ajalookomisjon; 
* Evald Kampus - juhatuse liige; * Kirill Meos - abistamiskomisjon; 
* Raimond Piirimäe - juhatuse liige; e Heino Vaardt; - abistamiskomisjon; 
Revisjonikomisjon Revisjonikomisjon ja aukohus valiti ta- 
1. August Pensa - esimees; gasi endises koosseisus. 
2. Aksel Orumaa - liige; 10. veebruaril 2001. a. toimunud koos- 
3. Endel Sutt - liige; olekul valiti Ülo Rannamäe ja Kirill Meose 
asemele Endel Jaanus (raamatupidaja) ja 
Aukohus Ülo Kard (ajaloo-kroonika toimkond). Au- 
1. Endel Arumets - esimees; kohtu liikme Üno Tederi asemel valiti Ülo 
2. Enn Hanson - liige; Rannamäe. 


3. Uno Teder - Liige 

08. 03. 2003. a. valitud juhatus 
* Leonhard Heinla - juhatuse esimees; 
* Lembit Kõverik - aseesimees; 

* Ülo Kard - aseesimees; 

e Albert Kure - laekur; 

* Endel Jaanua - raamatupidaja; 

e Demetrius Andresen - kultuur; 

« Uno Uiga - dirigent; 

* Olev Puusepp- sotsiaalkomisjon; 

* Endel Laas - sotsiaalkomisjon; 

* Evald Kampus - kultuurikomisjon; 
e Heino Vaardi - majanduskomisjon; 


Revisjonikomisjon 
1. Kaljo Preem - esimees; 
. Aksel Orumaa - liige; 
3. Arnold Sepik - liige; 


N 


Aukohus 
1. Endel Arumets - esimees; 
2. Enn Hanson - liige; 
3. Ülo Rannamäe - liige 


06. 04. 2008. a. valitud juhatus 
* Leonhard Heinla - juhatuse esimees; 
« Olev Puusepp - aseesimees; 
« Ago Ainelo - sekretär; 
e Albert Kure - laekur; 
e Ivar Künnapuu - raamatupidaja; 
« Uno Uiga - koori dirigent; 
« Hedur Tüüts - jurist; 
* Evald Kampus - juhatuse liige; 
* Erich Olesk - juhatuse liige; 
* Demetrius Andresen - juhatuse liige; 
* Herbert Kaasikmäe - juhatuse liige; 


Revisjonikomisjon 
1. Kaljo Preem - esimees; 
. Aksel Orumaa - liige; 
3. Joosep Toim - liige; 


N 


Aukohus 
1. Endel Arumets - esimees; 
. Enn Hansson - liige; 
3. Mihhail Bedt- liige 


N 


16. 03. 2005. a. valitud juhatus 
e Leonhard Heinla - juhatuse esimees; 
e Olev Puusepp - aseesimees; 
* Ago Ainelo - sekretär; 
e Albert Kure - laekur; 
* Evald Kampus - kultuurikomisjon; 
° Uno Uiga - koori dirigent; 
* Erich Olesk - sotsiaalkomisjon; 
* Ivar Künnapuu - raamatupidaja; 
e Demetrius Andresen - kultuur; 
* Hedur Tüüts - jurist; 
° Herbert Käärik — sotsiaalkomisjon; 


Revisjonikomisjon 
valiti tagasi endises koosseisus. 


Aukohus 
1. Endel Arumets - esimees; 
2. Enn Hanson - liige; 
3. Karl Laantee- liige 


EESTI EEST VÕITLUSES 
TOONA JA TÄNA 


Tartu Vabadusvõitlejate Ühenduse poolt 
2002. a. avaldatu raamatu esikaas. Koostaja 


Ülo Kard, kujundus Aivar Täpsi. 

EVTÜ juhatus 2005. aastal. Esireas Erich Olesk, Albert Kure, Leonhard Heinla, Herbert Käärik, 
Ago Ainelo. Seisavad Ivar Künnapuu, Dometrius Andresen, Evald Kampus, Heldur Tüüts ja 
Uno Uiga ning revisjoni komisjoni esimees Olev Puusepp, 

EVTÜ juhatus 2006. aastal. Esireas Jüri Teder, Hudo Räst ja Ahto Talvi. Seisavad Kiril Meos, 
Arvi Abel, Robert Napseppa, Leonhard Heinla, Kaljo Preem ja Valdeko Lukk. 


Vabadusvõitlejate Tartu Ühenduse liikmed lipu õnnistamisel 

EVTÜ meeskoor ja Kanda skaudid ning gaidid Vaivara mälestusmüüri juures 

Viljandi kokkutuleku aja pärja panijad Vabadussõjas langenud ausambale 

EESTI SÕJAMEEST PÄRNU ÜHENDUS 


Eesti Sõjameeste Pärnu Ühenduse (edaspidi ESPÜ) asutamiskoosolek toimus 26. ok- 
toobril 1991. aastal Pärnus, Esplanaadi tänav 10. Asutamiskoosolekust võttis osa 127 endist 
sõjameest. 

Loodava sõjameeste ühenduse eesmärgiks oli Eesti Vabariigi iseseisvuse taastamise 
nimel Teises maailmasõjas relvaga või muul viisil kommunistliku režiimi vastu võidelnu- 
te, või selle režiimi poolt kannatada saanute mälestust pühaks pidavate Pärnu linna ja 
Pärnu maakonnas elavate sendiste vabadusvõitlejate ja sõjameeste vabatahtlik koondami- 
ne loodavasse ühendusse. 

Asutamiskoosolek otsustas, et loodava sõjameeste ühenduse juhtimisorganid on ühen- 
duse liikmetest koosnev üldkogu ja viimase poolt üheks aastaks valitav juhatus. Vastavalt 
koosolijaile tutvustatud põhikirja projektile on ESPÜ Pärnu linnas tegutsev mittetulundus- 
lik ühing, mis kantakse Pärnu linnavalitsuse registrisse. Üldkoosolek valis ESPÜ juhatuse, 
revisjonikomisjoni ja aukohtu. 

Koosolek juhatusse valiti: 

* Karl Soomägi - juhatuse esimees; 

* Harald Nugiseks - aseesimees; 

* Tõnis Ojaberg - aseesimees; 

e Lembit Jakuste —- sekretär; 

« Osvald Pihelgas - kassapidaja; 

* Heino Tammemäe - juhatuse liige; 

« Alfred Jaska - juhatuse liige; 

Järgnenud ESPÜ juhatuse koosolekutel kinnitati ESPÜ põ- 
hikirjas tehtud juriidilised parandused, koostati ESPÜ liikmete 
isikuandmete küsitluslehe vorm ja kinnitati H. Tammemäe 
poolt koostatud liikme ankeedi vorm. Täiendati põhikirja pro- 
jekti, mille alusel ühenduse liikmel on õigus valida ja olla vali- 

Karl Soomägi tud ühenduse juhatusse-, töö- ja kontrollorganitesse, võtta osa 
kõigist sõjameeste ühenduse poolt korraldatavatest üritustest ja 
lahkuda omal soovil ühendusest. 

Koosolekul otsustati, et ESPÜ liikmeks võivad olla ka ühenduse liikmete perekonna- 
liikmed ja järglased ning juriidilised isikud, kes tunnistavad ESPÜ põhikirja, kusjuures 
uued liikmed võetakse vastu juhatuse otsusega. Organisatsiooni töö paremaks korralda- 
miseks kinnitati ühenduse grupiorganisaatorid. 

Samuti moodustati ühenduse juurde ajalookomisjon, mille ülesandeks on möödunud 
sõjasündmustega seotud ajaloofaktide talletamine ning ühenduse liikmete isiklike sõjamä- 
lestuste kogumine. Ka moodustati veel kultuurikomisjon, majanduskomisjon, sotsiaal- 
toimkond ja koostöötoimkond. 

Eesti Sõjameeste Pärnu Ühenduse esimeseks eelistatud juriidiliseks liikmeks registree- 
riti Tori Kihelkonna Muinsuskaitse Selts kui üle-eestilise Eesti vabaduse eest võitlejate 
ühendamise mõtte algataja. 

1993. aasta lõpuks oli ESPÜ liikmeks astunud 347 endist sõjameest. Kuna järgnenud 
kuud tõid pidevalt uusi liikmeid juurde, otsustati moodustada komisjon, mille ülesandeks 
oli välja selgitada, kes ESPÜ liikmetest on teeninud Saksa sõjaväes, millises väeosades ning 
kes on olnud represseeritud ja viibinud nõukogude kinnipidamiskohtades. 

1994. aasta lõpul oli Eesti Sõjameeste Pärnu Ühenduses 454 liiget. 

Kuna 1994. aasta järgnevad kuud tõid pidevalt juurde uusi liikmeid, otsustati moodus- 
tada komisjon, mille ülesandeks oli välja selgitada, kes ESPÜ liikmetest on teeninud Saksa 
sõjaväes ning millises väeosas, kes on olnud metsavend ning kes olnud represseeritud ja 
viibinud nõukogude kinnipidamiskohtades. 

1994. aasta 14. juunil toimunud ESPÜ juhatuse koosolekul teatas Tori Kihelkonna 
Muinsuskaitse Seltsi esimees Jüri Kask, et Tori Kihelkonna Muinsuskaitse Selts korraldab 
8. juulil Toris Tori kiriku taastamise toetuseks ülemaailmse sõjameeste kokkutuleku. ESPÜ 
juhatus otsustas toetada kokkutuleku korraldamist rahaliselt. Gruppide vanematele tehti 
ülesandeks teavitada kokkutuleku toimumisest kõiki ühenduse liikmeid. 

Pärnu Sõjameeste Ühendus on korraldanud ülevabariiklikke vabadusvõitlejate kokku- 
tulekuid Toris 1994., 1996. ja 2000. aastal. 


Pärnu sõjamehed 1990. aastal Sinimägede lahinguvälja külastamas 


Eesti Sõjameeste Pärnu Ühenduse meeskoor 


5. mail 1995 võttis Eesti Sõjameeste Pärnu Ühenduse juhatus vastu otsuse: moodusta- 
da Sõjameeste Pärnu Ühenduse juurde meeskoor. Koostatud koori põhikirja alusel võivad 
meeskoori liikmeteks olla ESPÜ-sse kuuluvad endised sõjamehed, olenemata sellest, mil- 
list vormi nad kandsid. 

Koor asutati 1995. aastal ja selle repertuaari otsustati võtta eeskätt isamaalised, marssi 
ja rivilaulud. Oli ju laul, eriti aga rivilaul, sõjameestel rasketel sõjapäevadel alaliseks saat- 
jaks, 

Vastloodud meeskooris laulis selle loomisel 20 laulumeest. Koorijuhi kohale asumiseks 
andis oma nõusoleku Pärnu tuntud muusikategelane ja dirigent pr. Helle Kullamaa. Esi- 
meseks koorivanemaks valis koor kaasvõitleja Endel Varjaku, kes aga tervislikel põhjustel 
andis selle ameti üle Lembit Jakustele. 


68 


2002. aastal, peale Lembit Jakuste manalateele asumist asus koorivanema kohale Vam- 
bola Remmel, kes on sellel kohal olnud kuni käesoleva ajani. 

Kogu meeskoori tegevusaja jooksul on kooril olnud kolm klaverisaatjat. Esimeseks 
klaverisaatjaks oli pr. Ingrid Valdmaa. Tema järel prl. Lelde Jalakas ja viimased aastat kuni 
käeolevani on koori saatnud klaveril pr. Krista Jalango. 

Harjutusruume on koorile lahkesti lubanud Pärnu Pensionäride Liidu Päevakodu, kus 
käiakse koos üks kord nädalas. 

Oma hoogsate ning rütmikate sõdurilaulude ning südamlike isamaalauludega on 
meeskoor saanud tuntuks nii kodumaal kui Soomes ja Rootsis. Olles Eesti Meestelaulu 
Seltsi (EMLS) liige, on meeskoor alates 1998. aastast osalenud kõigil EMLS-i laulupäevadel 
ja 1999. aastal ka Eesti üldlaulupeol. 

Samuti on koor alates 1995. aastast esinenud kõigil Eesti Sõjameeste Pärnu Ühenduse 
poolt korraldatud üritustel, aga samuti ülevabariiklikel Eesti Vabadusvõitlejate Liidu, 
Eesti 20. diviisi ja Eesti Lennuväepoiste Klubi poolt korraldatud kokkutulekutel. Samuti 
on koor võtnud osa Pärnu linna ja maakonna laulupidudest ning pakkunud laulurõõmu 
Pärnu Pensionäride Liidu poolt korraldatud üritustel. 

Eesti Sõjameest Pärnu Ühenduse meeskooril on sõprussidemed Soome Vabariigi Vaa- 
sa - Pärnu Sõprusühinguga ning Oulu sõjaveteranide meeskooriga. Samuti on kooril head 
suhted Koitjärve eestlaste kogukonnaga Rootsi Kuningriigis. 

Eesti Sõjameeste Pärnu Ühenduse 2005. aasta üldkoosolek 


Seoses kauaaegse ühenduse juhatuse esimehe Karl Soomägi lahkumisega manalateele, 
valis üldkogu 2005. aastal uueks juhatuse esimeheks Jüri Kask'i, kes oli 1990. aastal nõu- 
kogude militaarjõudude sunnil ära jäänud esimese Eesti vabadusvõitlejate Tori kokkutu- 
leku algataja ja on Pärnu Sõjameeste Ühenduse tegevuses osalenud selle loomisest peale. 
Uue juhatuse liikmeteks valiti: 

e Evald Leppmets; 

e Harald Nugiseks; 

e Vambol Remmel; 

* Tõnis Ojaberg; 

e Endel Varjak; 

e August Lamesoo; 

* Elgas Lume; 

* Leopold Viirpalu; 

e AlbertErikson; 

* Vaino Kallas 


Oma 18 tegevusaasta jooksul on Pärnu Sõjameeste Ühen- 
dusse kuulunud kokku 648 liiget. Aastatega on ühenduse 
liikmete arv aasta-aastalt vähenenud ja 2008. aasta algul, mil 
enamuse endiste hallipäiste sõjameeste keskmine vanus üle- 
tab 80-ndat piirijoont, oli ühenduse nimekirjas veel 273 liiget. Kuid kõrgele vanusele vaa- 
tamata jätkub meestel veel tahet ja energiat tegutseda ja koos käia ja toimuvatest üritustest 
ja kokkutulekutest osa võtta ja neid korraldada. 


Jüri Kask 

Vaino Kallase sõnavõtt 2005. aasta valimiskoosolekul 


Austatud Pärnu Ühenduse sõjamehed! 

Lubage mul teile üle anda tervitused ja parimad soovid Eesti Lennuväepoiste Klubi ju- 
hatuse poolt ja soovida teile tervist ja jõudu teie edaspidiseks tegevuseks! 

Rohkem kui pool sajandit tagasi, kui te võitlesite veel Sinimägedes ja Emajõe kallastel, 
oli olukord selge, sest te teadsite, et vaenlane asub teiselpool rindejoont. Nüüd, kui sellest 
on möödunud enam kui pool sajandit, on sageli hoopiski raskem määratleda, kus asub tä- 
naste poliitiliste sündmuste rindejoon ja kes selles poliitikasõjas on meie vaenlane, kes 
oma. 

Paraku on viimased meie taasiseseisvunud Eesti Vabariigis toimunud sündmused näi- 
danud, et Teine maailmasõda meile, endistele sõjameestele ei ole veel lõppenud. 

Seda tõestas alles äsja aset leidnud nn. “monumendisõda”, kus meie valitsus asus 
enamuse oma riigi kodanike suhtes teisele poole rindejoont. Selle tõestuseks on samuti 
Eesti valitsusliikmete ja Kaitsejõudude esindajate keeldumine 60 aastat tagasi toimud va- 
badusvõitlust tähistavate mälestusmärkide avamispidustustest osa võtta. 

Selle kõige põhjuseks on eelkõige Teise maailmasõja ajaloosündmuste erinev käsitlus, 
kus tollased lääneliitlased, kes olid sõjalises liidus meie suure idanaabriga, käsitlevad neid 
sündmusi võitjate positsioonilt lähtudes. Peale sõda N. Liidu meelevalda jäetud Eestil on 
aga koos teiste Balti riikidega hoopis teistsugune ajalootõlgendus ja seisukoht. Meie riigi 
välispoliitika puuduseks on see, et see pole suutnud (või julgenud) meie lähiajalugu Lää- 
nele vajalikul määral selgitada, mistõttu kardetakse minna vastuollu suurriikide ajalootõl- 
gendustega. 

Eelpool mainitud “monumendisõda” on nüüd küll toonud selles osas mõningaid muu- 
tusi ja valitsuse poolt on hakatud meie lähiajaloole senisest enam tähelepanu pöörama. On 
moodustatud komisjon, kes peab hakkama selle küsimusega tegelema. Paraku pole aga 
nimetatud komisjoni koosseisus mitte ühtegi ajaloolast, ühiskonnateadlast ega sotsioloogi 
ning komisjonis on needsamad valitsuse ministrid, kes antud probleemidega pidanuks te- 
gelema juba oma töökohustuste põhjal. Ja nagu senine asjade kulg on näidanud, on just 
nendesamade ministrid teadmised Eesti lähiajaloo kohta üsnagi kesised ja nad peaksid 
meie lähiajaloo tundmaõppimiseks ise koolipinki istuma. 

Mõtlema paneb valitsuse otsus, mille põhjal Eesti lähiajaloo küsimustega tegelemine 
on pandud rahvastikuministri, luuletaja Paul-Eerik Rummo peale, kelle ülesandeks on 
koostada Eesti lähiajalugu valgustav voldik, mida meie poliitikud siis läänepoliitikutele 
pihku hakkavad pistma... 

Paljude ajaloolaste, aga ka minu isiklik seisukoht on, et Balti rahvaste ajalooküsimuses 
on vaja korraldada üleeuroopaline ajalookonverents millest võtaksid osa nii Balti riikide, 
Soome ja Poola kui ka endiste lääneliitlaste ajaloolased, ühiskonnateadlased ja poliitikud. 
Meie, endiste sõjameeste, ülesandeks jääb aga kõiki neid kaugeid sündmusi meie tänasele 
põlvkonnale pidevalt tutvustada. Selles osas täidavad tänuväärset osa seni ilmunud mä- 
lestusteraamatud, aga samuti kodulehed interneti portaalides. Seda tööd on vaja kindlasti 
jätkata. 

Lõpetuseks lubage mul soovida teile kõigile veelkord tugevat tervist ja aktiivset kaasa- 
löömist kõigi meie, sõjameeste ees seisvate küsimuste elluviimisel. 

Eesti Sõjameeste Pärnu Ühenduse 2008. aasta üldkoosolek 


2008. aasta 22. novembril toimus Nooruse Majas Eesti Sõjameeste Pärnu Ühenduse jär- 
jekordne aasta-aruandlus koosolek. Vaatamata kõrgele vanusele, mil endiste sõjameeste 
keskmine eluiga ületab juba kaheksakümnenda piirjoone, oli kokku tulnud üle kolmvee- 
rand saja ühenduse liikme. 

Eesti Sõjameeste Pärnu Ühendus loodi 26. oktoobril 1991, kus asutamiskoosolekust võt- 
tis osa 127 endist sõjameest. Möödunud seitsmeteist tegevusaasta jooksul on ühenduse 
liikmeiks olnud üle kuuesaja endise sõjamehe. Nüüdseks on nende hulgast lahkunud ligi 
kaks kolmandikku. 

Loodud ühenduse eesmärgiks oli Eesti Vabariigi iseseisvuse taastamise nimel Teises 
maailmasõjas relvaga või muul viisil kommunistliku režiimi vastu võidelnute, või selle re- 
žiimi poolt kannatada saanute mälestust pühaks pidavate Pärnu linna ja Pärnu maakonnas 
elavate endiste vabadusvõitlejate ja sõjameeste vabatahtlik koondamine loodavasse ühen- 
dusse ning anda oma panus tõeliselt vaba ja demokraatliku Eesti Vabariigi ülesehitamisel. 

Toimunud 2007/2008. aasta aruande sõnavõtus märkis ühenduse juhatuse esimees Jüri 
Kask, et Eesti Sõjameeste Pärnu Ühendus on nii varem kui aruandeperioodil võetud ees- 
märkidega edukalt toime tulnud. Ühenduse liikmed on võtnud osa kõikidest riiklike täht- 
päevade tähistamisest ja vabadusvõitlejate ning teiste isamaaliste organisatsioonide üritus- 
test ja kokkutulekutest. Ühenduse eestvedamisel paigaldati Eesti sõjameeste mälestuskiri- 
kusse mälestustahvlid , Eesti vabaduse eest langenud sõdurile“ ja missioonidel hukkunud 
Eesti kaitseväelastele. Ühendus esindajad on võtnud osa nii Pärnumaal kui teistes maa- 
kondades toimunud mälestusmärkide taasavamistest. 

Traditsiooniks on saanud Jüriöö- ja Võidupüha tulede süütamine Eesti sõjameeste mä- 
lestuskirikus ja selle laialisaatmine üle kogu vabariigi. Koostöös Pärnu linnavalitsusega 
toimus Võidupühal Pärnu Munamäel võidutule süütamine. 

Eesti Sõjameeste Pärnu Ühenduse algatusel toimus Eesti Sõjameeste mälestuskirikus 
Toris riigikaitse kursused läbinud Sütevaka Humani- 
taar- ja Pärnu Ülejõe gümnaasiumide - kus on õppe- 
kavva sisse toodud riigikaitse õpetus - õpilaste tun- 
E nustamine ja Kaitseministeeriumi autasude üleandmi- 

Ühenduse juures tegutsev meeskoor on esinenud 
kontsertidega kõigil Pärnu ühenduse kui ka ülevaba- 
riiklikel sõjameeste üritustel ja vabadusvõitlejate kok- 
kutulekutel. 

x | Ühenduse 15 tegevusaasta puhul anti välja Vaino 
PARNU ÜHENDUS Kallase koostatud mälestusraamat Eesti Sõjameeste 
Pärnu Ühendus. 

Üldiste küsimuste taustal tõstatati koosolekul üles 
kaks enam tähelepanu pälvinud teemat. Esimeseks 
neist oli ikka ja jälle vanade sõjameeste poolt esitatud 
küsimus - kes me oleme? 

On saanud tavaks, et mõned meie lugupeetud riigi- 
= juhid ja poliitikud riiklikel pidupäevadel ja avalikel 

Pärnu SÜ mälestusraamat esinemistel tunnustavad oma sõnavõttudes soome- 
poisse, metsavendi ja tänaseid rahuvalvajaid, minnes vaikides mööda Eesti kaitselahingu- 
test osalenuist, keda Eesti presidendi kohustes peaminister Jüri Uluots kutsus 1944. aasta 


EESTI SÕJAMEESTE 

algul oma kodanikukohust täitma. 2004. aastal Tallinnas Kadrioru staadionil toimunud 
kokkutulekul pöördusid sõjamehed avaliku kirjaga riigikogu poole, et rahvaesindus an- 
naks nende võitlusele Eesti riigi nimel ametliku hinnangu. Nad ei küsinud raha, nad soo- 
visid üksnes moraalset tunnustust. 

Isamaaliit ja Res Publica algatas parlamendis lakoonilise otsuse eelnõu, mis ühte lau- 
sesse kokku võetuna kõlas: “Mehed, te võitlesite õige asja eest!” Valitsusliit veeretas seda 
teksti oma sõrmede vahel kaua ja viimaks hääletas selle läinud kevadel maha. Põhjendu- 
seks toodi, et otsuses ei räägitavat midagi relvavõitlusest Saksa röövvallutajate vastu. 

Seepeale esitas valitsus oma eelnõu. Arvatavasti tekkis neil kahtlus, et riigikogu peaks 
siiski sõjameestele mingi kummarduse tegema. Valitsuse poolt esitatud eelnõu järgi on 
Eesti vabadusvõitlejad need, kes end selliseks ise peavad. Sealhulgas ka need, kes sakslas- 
te ja metsavendade vastu sõdisid, nagu näiteks hävituspataljonides osalenud, NKVD-lased 
ja küllap ka Arnold Meri. Sellise parlamendi otsuse puhul keeraks isegi oma julmusega 
tuntuks saanud julgeolekuorganite uurija Idel Jakobson hauas rõõmu pärast teist külge. 

Vandele sõjameestele teeb tõsiselt muret ka meie noorte kaitsetahte puudumine. Hiljuti 
avaldas ajalehes Postimees oma arvamust üks tudeng, kus see noor-mees seadis kõrgmaks 
ideaaliks ainult õppimist ja ei taha kuuldagi sellest, et noored peaksid läbima sõjaväelise 
ettevalmistuse ja vajaduse korral astuma oma kodumaa kaitsjate ridadesse. Kahjuks jaga- 
vad paljud noored seda seisukohta, hoidudes kutsealusena kõrvale kaitseväes teenimi- 
sest. 

Kõike seda on mõjutanud siin aastaid kestnud kommunistlik kasvatus koolides ja ül- 
dine nõukogulik propaganda elanikkonna hulgas, millest me peame lahti saama. Siin on 
endistel sõjameestel veel ees lai tööpõld, et põrmustada kommunistliku ideoloogia tagajär- 
jed nii noorte hulgas, aga ka veel mõnede riigimeeste ja ajakirjanike hulgas. 

Kuid koosolekule oli tuua ka positiivseid näiteid. Nimelt toimus alles hiljuti Pärnu 
Hansagümnaasiumi õpilaste ja Pärnu skaudid algatusel kahepäevane bussiekskurssioon 
Saaremaale ja Sõrve poolsaarele, kus osavõtjad said teada seal 1944. a. toimunud sõja- 
sündmustest ja tutvusid lahingupaikadega. Ekskurssiooni toimumist toetasid Eesti Vaba- 
dusvõitlejate Liit ja Eesti Sõjameeste Pärnu Ühendus. Ekskursioonil oli giidina kaasas Sõr- 
ve lahingutest osa võtnud, Eesti Lennuväepoiste klubi ajalootoimetaja Vaino Kallas. 

Üldkoosolek valis juhatuse uue koosseisu, kuhu valiti: 


e Jüri Kask - juhatuse esimees; 

e Lembit Miil - sekretär; 

e Harald Nugiseks - juhatuse liige; 
* Leopold Viirpalu - juhatuse liige; 
e Evald Leppmets - juhatuse liige; 
e August Lamesoo - juhatuse liige; 
* Elgas Lume - juhatuse liige; 

* Ülo Karula — juhatuse liige; 

e Herbert Pulk - juhatuse liige; 

e Vambola Remmel - juhatuse liige; 
e Vaino Kallas - juhatuse liige; 


Revisjonikomisjon valiti tagasi endises koosseisus. Koosolekul lõpus toimus aktiivselt te- 
gutsenud ühenduse liikmete autasustamine Kaitsetahte teenetemedalitega. 

ESPÜ juhatus 2003. aastal. Esireas: Leopold Viirpalu, Tõnis Ojaberg, Albert Erikson, Karl 
Soomägi ja Vambola Remmel. Tagareas: Harald Leppmets , Elgas Lume, August Lamesoo 
ja Endel Varjak. Fotolt puudub Harald Nugiseks. 

ESPÜ juhatus 2005. aastal. Esireas: Evald Leppmets , Harald Nugiseks, Jüri Kask ja Vambol 
Remmel. Tagareas: Tõnis Ojaberg, Endel Varjak, August Lamesoo, Elgas Lume, Leopold Viir- 
palu ja Albert Erikson. 

Eesti Sõjameeste Pärnu Ühenduse lipu õnnistamine 

Kaitseministeeriumi mälestusmedalite kätteandmisel Pärnu Raekojas. Paremalt kolmas 
kaitseminister Andrus Oövel 

EVPÜ meeskoori vanem Lembit Jakuste, koori dirigent Helle Kullamaa ja Vambola Remmel 

EVPÜ meeskoor Eesti Lennuväepoiste klubi 2004. aasta kokkutulekul 

ESPÜ juhatus 2008. aastal. Esireas vasakult: August Lamesoo, Evald Leppmets, Vaino Kal- 
las, Herbert Pulk ja Jüri Kask. Seisavad: Leopold Viirpalu, Ülo Karula, Lembit Miil, ja Vambola 


Remmel. Pildilt puudub Harald Nugiseks. 

Kaitsetahte teenetemedaliga autasustatud ESPÜ vabadusvõitlejad 

VÕRUMAA SÕJAMEESTE ÜHENDUS 


Võrumaa Sõjameeste Ühendus moodustati 13. mail 1991 aastal. Esimesele koosolekule, 
mis toimus Võru Kultuurimaja , Kannel” keldris, tuli kokku kümme endist sõjameest. Sel- 
lel koosolekul oli arutusel ainult üks küsimus - kas on ka edaspidi vaja jätkata selliseid 
kokkusaamisi. Üldine otsus oli jaatav. Järgmiseks kukkutuleku päevaks määrati 22. juuni 
- see on päeval, mil pool sajandit tagasi algas sõda Saksamaa ja Nõukogude Liidu vahel. 

Teisest kokkusaamisest, mis toimus Võru Loomvaru kontori saalis, võttis osa 25 endist 
sõjameest. Ühiselt endisi sõjamälestusi meenutades otsustati jätkata kooskäimist. Järgmis- 
teks kokkusaamisteks lubas Võru Muinsuskaitse Selts kasutada oma ruume. Sellel kokku- 
saamisel pani üks koosolijaist — Viljat Leesalu tähele meeste armastust ühislaulu vastu ja 
avaldas arvamust, et võiks moodustada sõjameeste ansambli. Hiljem see ansambel ka loo- 
di. 


Peale 20. augustit 1991 muutus Võrumaa sõjameeste tegevus legaalseks. Asuti välja 
töötama oma põhikirja, mille koostamisel kasutati eeskujuna Võru Muinsuskaitse Seltsi 
põhikirja. 


Võrumaa Sõjameeste Ühenduse asutamiskoosolek toi- 
mus 3. oktoobril 1991, kus valiti viie liikmeline juhatus 
järgmises koosseisus: 

* KarlSirel - juhatuse esimees; 
e Viljat Leesalu - abiesimees; 

* Arnold Kauts - sekretär; 

* Aksel Murel - juhatuse liige; 
* Karl Olesk - juhatuse liige; 

Koosolekul võeti vastu Võrumaa Sõjameeste Ühenduse 
põhikiri, mis registreeriti 25. oktoobril 1991. Seoses paljude 
Põlvamaa sõjameeste liitumisega Võrumaa ühendusega, ot- 
sustati järgmisel ühenduse üldkoosolekul täiendada juhatu- 
se koosseisu kahe liikme võrra. Juhatusse valiti juurde: 

e Valter Suss - juhatuse liige; 
Karl-Richard Sirel * Evald Laidvere - juhatus liige; 

Võrumaa Sõjameeste Ühendus on Eesti Vabadusvõitlejate Liidu moodustamisest peale 
selle liige. Umbes 25 ühenduse liiget on samaaegselt ka Saksamaal tegutseva 
Kameradenwerk Korps Steiner ” liikmed. 

1991. — 1992. tegevusaastal oli ühenduses 153 liiget. Neist 59 asusid Põlvamaal, kes 
korraldasid oma kokkusaamisi eraldi. Võrumaa Sõjameeste Ühendusse kuulusid ka kuus 
Eesti Vabadussõjast osavõtnut, kelledeks olid: Karl Abiline, Rudolf Linnas, Samuel 
Plakso, Gustav Reiman, Friedrich Kivioja ja Paul Salliste. 

Loodud Võrumaa Sõjameeste Ühendus tegi koostööd veel ka Vigastatud Sõjameeste 
Ühenduse, Vabadussõjast osavõtnute hooldusametiga, Eesti Akadeemilise Sõjaajaloo Selt- 


siga, Võrumaa Kaitseliiduga ja Eesti Kaitsejõudude Kuperjanovi pataljoniga. 
käkk 


1992. augustis toimunud Võrumaa Sõjameeste Ühenduse esimese tege- 
vusaasta üldkoosolekul ütles juhatuse esimees Karl Sirel oma aruandesõ- 
navõtus: 

» Eestlastel on tulnud oma ajaloo vältel palju sõdida. Nii mõnigi kord on tulnud eestlas- 
tel võidelda koos võõra väega. Aga alati on see olnud seotud oma kodu ja rahva kaitsmi- 
sega. Nii oli see ka viimases sõjas. 

Aastad 1940/41 oli traagilised eesti rahvale. Eesti okupeeriti ja annekteeriti meie suure 
idanaabri poolt. Algasid küüditamised, arreteerimised ja hukkamised sellises ulatuses, 
mida pole teada varasematest aegadest. Selline tegevusviis mõjutas oluliselt edasiste 
sündmuste arengut. Koheselt peale küüditamist algas ulatuslik avalik vastupanu nõuko- 
gude okupatsioonile, mis sõja puhkedes laienes. Hoiduti kõrvale nõukogude mobilisat- 
sioonist ja liituti metsavendadest koosnevate võitlusgruppidega. Mida lähemale jõudsid 
Saksa relvajõud Eesti piirile, seda aktiivsemaks muutus võitlus nõukogude jõustruktuuri- 
dega. Omakaitse muutus massiorganisatsiooniks. 

Peale punavägede väljalöömist Eesti aladelt kuulus Omakaitsesse üle 40-ne tuhande 
mehe. Eestlastest hakati moodustama julgestusüksusi, mida hakati rakendama rinde kau- 
genedes väljaspool Eestist rinde tagalas. Rinnete edasi liikudes vajasid võitlevad väeosad 
pidevalt täiendust ja 28. augustil 1942 pandi alus Eesti Leegionile. Peale Leegioni võttis 
sõjategevusest osa veel üle 40ne eestlastest koosneva üksuse. Arvestuste kohaselt võitles 
aastatel 1941 — 1945 kommunismi vastu umbes 80 tuhat eesti sõjameest. 

1944. aastal jõudis sõda taas Eestimaale. Peeti raskeid heitlusi Peipsi ääres, Narva all, 
Sinimägedes ja Emajõel. Viimastes tõrjelahingutes 1944. aasta septembris andsid tuhanded 
eestlased oma elu kodupinna kaitsmisel. See andis võimalusel kümnetel tuhandetel eest- 
laste, nende hulgas eesti intelligentsil emigreeruda läände, kus nad aastakümneid aitasid 
kaasa eesti rahvuskultuuri säilimisele ning jätkasid võitlust Eesti iseseisvuse taastamise 
nimel. 

Läände taandus ka ligi 11 tuhat eesti erinevate väeosade sõdurit ja ohvitseri, kes jätka- 
sid seal võitlust. Paljud neist kaotasid oma elu lahingutes Oppelni, Hirschbergi ja 
Schönau ruumis. Peale Saksamaa kapituleerumist ootasid eesti sõdureid ees uus oht 
» Tšehhi põrgu” näol, kus peale relvade mahapanekut hukati tšehhi punaste partisanide 
poolt palju eesti sõjamehi. Osa neist pääses eluga. Paljud sattusid punavägede kätte ja 
saadeti laagritesse. Kuid oli ka neid, kellel oli õnne kohe koju pääseda. Paraku on andmed 
nende sündmuste kohta veel üsna puudulikud. 

Kui palju on eesti sõjameeste nimetuid ja ristideta haudu siin Eestimaal, Venemaa väl- 
jadel, Tšehhi- ja Saksamaal ning Venemaa vangilaagrites? See küsimus ootab vastust. 
Vastust, mis jääb vist igavesti saamata. Olgu muld neile kerge! 

Mõtte kommunismi vastu võidelnute organiseerumisest tõstatasid esimesena relva- 
vennad Pärnumaalt. Nende kavatsus - korraldada endiste sõjameeste kokkutule Toris, 
nurjati nõukogude tankide ja dessantväelaste poolt. Täide oli läinud rida leegionäride lau- 
lust: , Küllap vaenlasel igavest meelde siis jääb, me relvade hävitav vastus”. Okupatsioo- 
nivõim kartis veel pool sajandit hiljem meiesuguseid 70-aastaseid vanamehi... Seekord 
kokkutulek küll nurjati , aga mõte selle korraldamisest ei kustunud. Süüdatud säde hak- 
kas hõõguma ja lahvatas leegina põlema. Nüüdseks on kommunismi vastu väidelnud sõ- 
jameeste organisatsioone loodud üle terve Eesti. Samuti on loodud üle-eestiline sõjamees- 
te organisatsioone ühendav Eesti Vabadusvõitlejate Liit. Kahjuks jäi liidu põhikiri endise 
Eesti Ülemnõukogu poolt registreerimata. Loodame, et selle registreerib vastvalitud uus 
Riigikogu. 

Võrumaa Sõjameeste Ühendusele pandi alus 1991. aasta mais. Siis tuli kokku 10 meest, 
kes otsustasid jätkata ühenduse organiseerimist. Kuna informatsioon meeste hulgas levis, 
tuli 22. juunil toimunud koosolekule juba 20 meest. Otsustati luua kontaktid teistes maa- 

kondades tegutsevate sõjameeste organisatsioonidega, mille tulemuseks oli koos Viljandi 
sõjameestega ühise kokkutuleku korraldamine Ainja järve ääres. Samuti võtsid Võrumaa 
sõjamehed osa Sinimägede päevadest ning Adavere kokkutulekust. Kuigi viimane jättis 
organisatsiooniliselt palju soovida, andis see indu edasiseks tegutsemiseks. 

3. oktoobril 1991 võeti üldkoosolekul vastu Võrumaa Sõjameeste Ühenduse põhikiri, 
mis registreeriti Võru Maavalitsuses sama aasta 25. oktoobril. 

1992. aasta 24. veebruaril, s.o. Eesti Vabariigi aastapäeval, pühitseti Võru kirikus ühen- 
duse lipp ning asetati pärjad Eesti Vabadussõjas langenute mälestussamba jalamile. 22. 
juunil toimus kohtumine Meegomäel asunud Kuperjanovi pataljoniga, kuhu saabus küla- 
lisi ka Tartust, Viljandist ja Valgast ning 23. juunil osalesime soomepoiste kokkutulekust 
Pupastveres ja Pilkal. 

29. augustil võttis 25 meie ühenduse liiget osa Eesti Leegioni aastapäeva tähistamisest 
Adaveres. 

1992. aasta augusti seisuga oli Võrumaa Sõjameeste Ühenduses liikmeid kokku 153. 
Neist 53 asusid Põlvamaal, kus toimusid ka nende koosolekud. Võrumaa Sõjameeste 
Ühenduses liikmete hulgas oli ka kuus Eesti Vabadussõja veterani. Need on: Karl Abiline, 
Rudolf Linnas, Samuel Plakso, Gustav Reiman, Friedrich Kivioja ja Paul Saliste. 

Paranenud on FSVÜ juhatuse töö ja koosolekute korraldamine, kuna Kaitseliidu Võ- 
rumaa Malev eraldas ühendusele Kaitseliidu majas selleks kaks ruumi. 

Võrumaa Sõjameeste Ühendus avaldas ajalehes , Võru Teataja” üleskutse materjalide 
kogumiseks sõjas langenute matmispaikade kohta. Tänaseks on saabunud andmeid mit- 
mes kohas olevate matusepaikade kohta. Need andmed on võetud arvele ja loodud kon- 
takt Saksamaal asuva sõdurite haudade hooldusameti ,,Volksbund Deutsche Kriegs- 
gräberfürsorge”. 

Peale maakondades asuvate sõjameeste ühendustega teeb Võrumaa Sõjameeste Ühen- 
duse koostööd ka Vigastatus Sõjameeste Ühenduse ja Vabadussõjast osavõtnute hooldus- 
ametiga. Samuti on VSÜ-I head suhted Eesti Akadeemilise Sõjaajaloo Seltsiga. Mainimata 
ei saa muidugi jätta ka Võrumaa Kaitseliitu ja Eesti Kaitsejõudude Kuperjanovi pataljoni. 

Võrumaa ühenduse juhatuse tööle on kaasa aidanud paljud ühenduse liikmed“ 

1992. aasta augustis toimunud ESVÜ üldkoosolekul valiti uus 7-liikmeline juhatus, 
kuhu kuulusid: Karl-Richard Sirel — juhatuse esimees, juhatuse liikmed: Viljat Leesalu, 
Arnold Kauts, Aksel Murel, Karl Olesk, Bernhard Mark ja Valdur Raudvassar. 


Järgnevatel aastatel kuulusid Eesti Sõjameeste Võrumaa Ühenduse juhatusse: 

1993 - Karl-Richard Sirel, Arnold Kauts, Viljat Leesalu, Karl Olesk, Valdur Raud- 
vassar, Bernhard Mark, Aksel Murel, August Silm ja Volfried Ugur. 

1994, 1995, 1996, 1997 ja 1998 - Karl-Richard Sirel, Viljat Leesalu, Aleksander Pii- 
rimägi, Bernhard Mark ja Valdur Raudvassar. 

1999 - Karl-Richard Sirel, Viljat Leesalu, Bernhard Mark, Valdur Raudvassar ja Paul 
Heinsoo; 

2000 - Karl-Richard Sirel, Bernhard Mark, Paul Heinsoo, Karl Olesk, Valdur Raud- 
vassar, Ilmar Kala ja Aleksander Piirimägi; 

2001 - Karl-Richard Sirel, Bernhard Mark, Paul Heinsoo, Karl Olesk, Valdur Raud- 
vassar, Ilmar Kala, Aleksander Piirimägi, Hans Uder ja Reinhold Vaal; 

2002 - Karl-Richard Sirel, Bernhard Mark, Paul Heinsoo, Karl Olesk, Valdur Raud- 
vassar, Ilmar Kala, Aleksander Piirimägi, Hans Uder ja Venda Kukk; 

2003, 2004 - Karl-Richard Sirel, Paul Heinsoo, Karl Olesk, Valdur Raudvassa;, Il- 
mar Kala, Aleksander Piirimägi, ja Venda Kukk; 

2005 - Karl-Richard Sirel, Paul Heinsoo, Karl Olesk, Valdur Raudvassar, Tõnu Leis, 
Ants Mehine ja Venda Kukk; 

2006 - Karl-Richard Sirel, Karl Olesk, Valdur Raudvassar, Tõnu Leis, Ants Mehine, 
Harald Trumm ja Venda Kukk; 


Võrumaa Sõjameeste Ühendusel on kontaktid kõikide sõjameeste organisatsioonidega 
üle kogu Eesti. Loodud on kontaktid ka väljaspool Eestit olevate sõsarorganisatsioonidega. 
Tihedad sidemed on ESVÜ-I oma lähimate naabrite - lätlastega. Nendega koos on korral- 
datud mitmed ühiseid üritusi. 

Ühendusel o kontaktid ka Soome sõjaveteranidega, kus meie delegatsioone on alati 
südamlikult vastu võetud. Leedu sõjameestega on kauguse tõttu kontaktide loomine ol- 
nud keerulisem, samal ajal kui sakslastega on Võru Sõjameeste Ühendusel olnud juba 
kauaaegsed kontaktid. Saksa sõjaveteranide delegatsioonid on mitmel korral külalistanud 
Võrumaa Sõjameeste Ühendust, kusjuures kohtumine Kameradenwerk Korps Steineri 
esindajatega toimus esmakordselt Võru kokkutulekul. 

Võrumaa Sõjameeste Ühenduse on korraldanud Võru linnas kaks ülevabariiklikku va- 
badusvõitlejate kokkutulekut. Ka esimene piirkondlik ajalookonverents toimus Võrus. 
Kuna selle korraldamine õnnestus ja huvi konverentsi vastu oli suur, korraldati samasu- 
guseid ajalookonverentse ka järgnevatel aastatel. 


Valdur Raudvassari sõnavõtt Läti Leegionäride kokkutulekul Smardes 
4. augustil 2001. a. 


Lugupeetud lätlased, naabrid ja kaasvõitlejad! 

Meie ei tohi unustada minevikku, kuigi elame olevikus ja kavandame juba tulevikku. 
Tulevikku kujutame me ette oma rahva, oma keele ja oma riigi püsimajäämisena. Seega ei 
erine meie tulevikunägemus oluliselt minevikust. Minevik, see oli iseseisvusele jõudmine 
ja võitlus oma riigi eest Vabadussõjas. See oli oma riigi igakülgne edasiarendamine ja 
võitlus selle riigi taastamise eest Teises maailmasõjas aastatel 1941 — 1945. 

Ma ei hakka kordama fakte, mis on teile tuttavad. Meenutan vaid, et Teises Maailmasõ- 
jas võitles Idarindel sama palju eestlasi ja lätlasi, kui Vabadussõja ajal. Jah, seekord võitle- 
sime Saksa poolel ja kuna tuli valida Venemaa ja Euroopa vahel, valisime me Euroopa. 

Meie, Baltikumi rahvad, oleme tunda saanud nii Vene kui Saksa okupatsiooni. Meil on 
õigus selgitada lääneeurooplastele, et need erinesid nagu öö ja päev, või nagu Valge meri 
Punasest merest. Kuid meie koolides räägitakse õpilastele vaid sakslaste kuritegudest, nii, 
nagu seda tehti Nõukogude ajal. 

Samas välditakse tõde, et kui Eesti, Läti ja Leedu oleks 1941. aastal mingil muul teel 
taastanud oma iseseisvuse, oleksime ikkagi pidanud sõjakohtu alla andma need, kes Nõu- 
kogude ajal panid Punaarmee abiga toime riigireetmise ja osalesid hävituspataljonide ku- 
ritegudes elanikkonna vastu. Ma ei arva, et nende karistus oleks siis olnud väiksem. Tõe 
kuulutamine pole kunagi mugav. Mugavam on leppida seni valitsenud valega. 

Tuntud Läti leegionär ja luuletaja Andrejs Eglitis on öelnud: , Meie ootame tõe üles- 
tõusmist.“ Need sõnad on Lestene kangelaskalmistul raiutud ka kivisse. 

Meie ei või veel väsida! Me ei tohi enam vaikida! 

Tevzemei un brivibai! Cinai sveiks! 

Võrumaa Sõjameeste Ühenduse juhatus 2005. a. Vasakult: Ants Mehine, Paul Heinsoo, Tõ- 
nu Leis, Valdur Raudvassar, Karl Olesk, Venda Kukk ja Karl Sirel. 


Georg Diers annab Eesti presidendile üle Kameradenwerk Korps Steiner logoga hõbedast 
taldriku. Taga Kurt Meyer 

LÄÄNEMAA VABADUSVÕITLEJATE ÜHENDUS 


10. oktoobril 1991. aastal kogunes toonase Haapsalu Koduloomuuseumi ruumidesse 
Haapsalu Kooli tänaval umbes 50 meest. Seda esimest kogunemist peetaksegi Läänemaa 
Vabadusvõitlejate Ühenduse moodustamise päevaks. Kokkutulnute registreerimisel sel- 
gus, et suurem osa kokkutulnutest olid endised korpusemehed, kuna Saksa poolel olnud 
eesti väeosades võidelnud mehi oli kokku tulnud vähe, mistõttu otsustati üleskutset ajale- 
hes korrata. 

Korpusemehed tõmbusid kohe alguses omaette ja kuulasid vaikides 


4 


“saksa poiste”- 


juttu. Hilisematel kokkusaamistel jäi korpusemehi järjest vähemaks ja lõpuks kadusid nad 
päris ära. Keegi neid ära ei ajanud. Küllap nad tundsid, et ei viibi õiges seltskonnas. 

Esimesed sõnavõtjad olid ja asusid kohe aktiivsed tegutsema Heino Ambre, Emil Jõe, 
Koit Räni, Bernhard Raba ja Olaf Taru. Nendest meestest sai pikkadeks aastateks Lääne- 
maa Vabadusvõitlejate Ühenduse tuumik. Hiljem toimusid kokkusaamised veel 01. no- 
vembril ja 10. detsembril 1991. 20. detsembril 1991 .a. valis koosolek ühenduse juhatuse, 
kuhu kuulusid: 


* Olaf Taru - juhatuse esimees; 

e Evald Maripuu - juhatuse liige; 
e Bernhard Rahe - juhatuse liige; 
« Koit Räni - juhatuse liige; 

e Enno Piirvee - juhatuse liige; 

Koostati esimene liikmete nimekiri, kus oli 28 nime. Nendest 
asutajaliikmetest on käesoleva loo koostamise ajal elus veel vaid 
Evald Saar, Erikson Paesüld, Martin Ennuk ja Olaf Taru. Enamus 
kokkutulnutest olid 1941.a. vabatahtlikud või 1943 .a. mobiliseeri- 
tud. 

Läänemaa vabadusvõitlejate organisatsiooni põhikirja koos- 
tamisel olid eeskujuks Tallinna ja Tartu algatusgruppidelt saadud 
põhikirjade koopiad, mis võeti aluseks ühenduse põhikiri koos- 
tamisel. Läänemaa Vabadusvõitlejate Ühendus registreeriti Lääne Maavalitsuses 19. veeb- 
ruaril 1992.a. 

Esimeses põhikirjas oli muuhulgas sees ka punkt, et Vabadusvõitlejate Läänemaa 
Ühendusse ei saa kuuluda endised sõjamehed, kes on varem kuulunud NLKP-sse või tei- 
nud kaastööd KGB või NKVD-ea. Hiljem tehti põhikirjas mitmeid muudatusi ja see viidi 
vastavusse muutunud seadustega ning tegelike vajadustega ja alates 1998. a. eelpoolnime- 
tatud punkti põhikirjas ei ole. 

Küsimus tekkis ka organisatsiooni nimes. Oli mitmeid variante. Olaf Taru soovitas or- 
ganisatsiooni nimeks Läänemaa sõjameeste Ühendus, aga lõpuks jäi peale Läänemaa Va- 
badusvõitlejate Ühendus. Selleks ajaks oli ka teada, et paljud teised sõjameeste organisat- 
sioonid Eestis pooldasid viimati nimetatud nimevarianti. Kui vaadelda sisuliselt, siis olid 
kõik Teises maailmasõjas Punaarmee vastu võidelnud eesti mehed tegelikult esimese va- 
badusvõitluse - Eesti Vabadussõja jätkajad. 

Algaastail oli Läänemaa ametlike ringkondade suhtumine Saksa relvajõudude koos- 
esisus võidelnutesse üsnagi tõrjuv ja kohati isegi pahatahtlik. Heatahtlikult suhtusid ja ai- 
tasid EVLÜ moodustamisele igati kaasa Piirivalve kohaliku üksuse juhtkond, Haapsalu 
muuseumi pere, praost Salumäe ja Haapsalu EE Luteri kogudus. 


Olaf Taru 

Ühenduse moodustamisega kerkis üles terve rida probleeme, kuna seadused ja eeskir- 
jad muutusid kiiresti ja keegi ei teadnud päris täpselt, kuidas atud juhul toimida. Kogu 
riik elas alles üle esimesi kasvuraskusi. 

LVÜ koosolekud toimusid iga kuu teisel teisipäeval Haapsalu muuseumi ruumides. 
Muul ajal toimus kogu asjaajamine juhatuse esimehe Olaf Taru elukohas. Arvestades ül- 
dist majanduslikku olukorda - liikmemaksu päris alguses ei olnud - tasus kõik asjaajami- 
sega seotud kulud (sõidud, telefon, postikulud jne.) juhatuse esimees isiklikult. 

LVÜ-I olid tol ajal tihedad sidemed Saksa tankikorpuse Steiner organisatsiooni esinda- 
jatega, kes soovitasid eesti sõjameestel oma organisatsioonid luua. 

Toimusid koosolekutel Tartus ja Viljandis, millest EVLÜ esindajad osa võtsid, oli tunda, 
et sõjameeste organiseerimisel on lõunaeestlased aktiivsemad. 

Kuid üsna varsi kerkisid üles nii põhimõttelised kui ka isikutevahelised probleemid. 
Tekkisid vastuolud Tartu ja Tallinna organisatsioonide sei- 
sukohtade vahel. Seoses EVL juhatuse esimehe R. Rästi hai- 
gusega asus EVL-is juhtpositsioonile kõige suurema liikme- 
te hulgaga Eesti Vabadusvõitlejate Tallinna Ühendus. See 
muutis õhkkonna EVL-is paremaks. Info Tallinnast maa- 
kondadesse hakkas paremini liikuma. 

10 juulil 1999. a. toimus Haapsalus VII vabadusvõitlejate 
kokkutulek, millest võttis osa ligi 2500 Teises maailmasõjas 
Punaarmee vastu võidelnud endist sõjameest. 

09. juunil 2006. aastal valis Läänemaa Vabadusvõitlejate 
Ühendus uue juhatuse, kuhu kuulusid: 

e Martin Ennuk - juhatuse esimees; 
* Meinhard Arro - juhatuse liige; 
« Olaf Reinaste - juhatuse liige; 
e Enno Piirve - juhatuse liige; 
* Uno Jaks - juhatuse liige; 
2008. aasta jaanuari seisuga oli Läänemaa Vabadusvõitlejate Ühenduses 19 liiget. 


Martin Ennuk 


Läänemaa Ühenduse liikmed. Tagareas paremalt teine juhatuse esimees Martin Ennuk 

VALGAMAA VABADUSVÕITLEJATE ÜHENDUS 


Vabadusvõitlejate Valga Ühenduse loomise mõte sai alguse Eesti Muinsuskaitse Seltsi 
poolt 22. juulil 1989 Adaveres korraldatud Vabadusristi päeval. Sel ajal Eestis valitsenud 
küllaltki ebastabiilses poliitilises olukorras moodustus endistest Idarindel võidelnutest al- 
gatustoimkond, kuhu kuulusid Alfred Sild, Ervin Variksoo ja Ilmar Illak. 

27. oktoobril 1991 kohalikus ajalehes Valgamaalane avaldatud kuulutuse peale kogu- 
nes Tõrva Gümnaasiumi saali 25 endist võitlejat, kellelt võeti vastu avaldused ühenduse 
liikmeks astumiseks, vormistati lojaalsuse kaart ja koostati loodava ühenduse põhikirja 
projekt. Toimus arutelu loodava ühenduse eesmärkide ja tegevuse teemadel. 

Valgamaa Vabadusvõitlejate Ühenduse asutamiskoosolek toimus 1. detsembril 1991 
Tõrva Gümnaasiumi saalis, millest võttis osa 26 endist sõjameest. Koosolek kinnitas ühen- 
duse põhikirja projekti, valis kaheks aastaks 5-liikmelise juhatuse ja kolmeks aastaks 3- 
liikmelise revisjonikomisjoni. 


Ühenduse juhatusse valiti: 
« Alfred Sild - juhatuse esimees; 
e Ilmar Illak - sekretär-laekur; 
e Ervin Variksoo - juhatuse liige; 
e Fromhold Braun - juhatuse liige; 
* Olev Kirt - juhatuse liige; 


Revisjonikomisjoni valiti: 
* Rudolf Enne - komisjoni esimees; 
* Voldemar Madiste - liige; 
* Peeter Naarits - liige; 


Valgamaa Vabadusvõitlejate Ühenduse põhikiri 
| registreeriti Valga Maavalitsuses 17. detsembril 
1991 a. Juhatuse koosolekud toimusid vastavalt 
vajadusele, kuid mitte harvemini, kui üks kord 
kuus. Ühenduse liikmed on võtnud osa kõikides 
Vabadusvõitlejate kokkutulekutest, Vabadusvõitle- 
jate Liidu ning teiste maakondade sõjameeste 
ühenduste ja klubide poolt korraldatud üritustest. 


Alfred Sild 


Alates 1992. aastast on Valgamaa Vabadusvõitlejate Ühenduse juhatusse kuulunud: 


Aastatel 1992 - 1993: 
Alfred Sild - juhatuse esimees. Liikmed: Ilmar Illak, Ervin Variksoo, Fromhold Braun 
ja Olev Kirt. 


Aastatel 1994 - 1995: 
Alfred Sild - juhatuse esimees. Liikmed: Ilmar Illak, Endel Kuus, Ülo Leedo ja Jaan 
Karro. 

Aastatel 1996 - 1997: 
Alfred Sild — juhatuse esimees. Liikmed: Ilmar Illak, Ülo Leedo, Jaan Karro ja Edgar 
Kalvi. 


Aastat 1998: 
Alfred Sild - juhatuse esimees. Liikmed: Ilmar Illak, Edgar Kalvi, Elmar Kõiv ja 
Hendrik Rebane. 


Aastal 1999: 
Alfred Sild — juhatuse esimees. Liikmed: Ilmar Illak, Leopold Vahtra, Villi Kandi ja 
Eduard Tromp. 


Aastatel 2000 - 2008: 
Alfred Sild — juhatuse esimees. Liikmed: Ilmar Illak, Leopold Vahtra, Villi Kandi ja 
Eduard Tromp. 


Kokku on ühenduse liikmetele liikmepileteid välja antud 114. 2007. aastal oli liikmeid 
järele jäänud 43. Paljud ühenduse liikmed kuuluvad veel ka teistesse liitudesse ja ühingu- 
tesse nagu Memento, Endiste Poliitvangide Liit, Kaitseliit, Soomepoiste pärimusühing, 
Eesti Lennuväepoiste Klubi, Eesti Metsavendade Liit ja klubi Wiking Narva. 

Alates 1993. aastast on ühenduses saanud traditsiooniks pärgade panek: 

e 31. jaanuaril - Paju lahingu monumendile; 

e 24. veebruaril - mälestussammastele Valga metsakalmistu, Helme kalmistul 
1919 a. Roobe lahingus hukkunutele ning Vabadussõjas langenutele Tõrvas; 

e 23. juunil -— eelpool toodud mälestusmärkidele ja 1944. a. langenute mälestus- 
märgile Helme kalmistul ; 

e erinevatel tähtpäevadel — kindral Sootsi, Lille ja Orasmaa, kolonel Lõhmuse ja 
Pauli ning major Hiopi ja Kurg'i haudadele. 


e a pt | 
fot M 


Valgamaa ühenduse liikmed Maakaitsepäeva paraadil 23. juunil 1999. a 

Valgamaa Vabadusvõitlejate Ühenduse juhatus 2006. aastal. 
Ees: Leopold Vahra ja Alfred Sild. Seisavad: Eduard Trom, Villi Kandi ja Ilmar Väljak 


AN 


x 


— - a a 
AT 


Valgamaa Vabadusvõitlejate Ühenduse liikmed külaskäigul Rakveres 

EESTI LENNUVÄEPOISTE KLUBI 


See oli ühel 1991. aasta märtsikuu päeval, kui Tallinnas, Enn Vohli korteris tulid esma- 
kordselt kokku neli endist lennuväepoissi — Enn Vohli, Jüri Freiberg, Ilmar Puistama ja 
Vaino Kallas, et arutada Eesti Lennuväepoiste Klubi loomise võimalust. Enn Vohli oli äsja 
saabunud Kanadast, kus ta oli külastanud Torontos 1976. aastal loodud Ülemaailmset 
Lennuväepoiste Klubi, ning saanud sealt kaasa soovituse, luua samasugune klubi ka Ees- 
tis. Samasuguse soovituse sai Kanada Lennuväepoiste Klubilt kirja teel ka Vaino Kallas, 
kellel oli Torontos oleva Lennuväepoiste klubiga loodud kontakt seoses lennuväepoiste 
raamatu , Igavesti noored” käsikirja koostamisega. 

Tallinnas kokku tulnud nelik arutas Eesti Lennuväepoiste klubi loomise võimalust, 
milleks otsustati alustada andmete kogumist 1944. aastal Saksa relvajõudude Eestist lah- 
kumisel kodumaale jäänud lennuväe abiteenistusse mobiliseeritute kohta. Oli teada, et 
1944. aasta septembris, kui Saksa relvajõud Eestist lahkusid, viidi koos õhutõrjeüksustega 
Saksamaale ka umbes tuhat eesti lennuväe abiteenistuse võetud poissi. Kuna üle poole sa- 
jandi Eestis kestnud nõukogude okupatsiooni tingimustes polnud võimalik endiste Saksa 
poolel võidelnute vahel mitte mingisuguseid avalikke kontakte luua, siis polnud 1944. aas- 
tal kodumaale jäänud lennuväe abiteenistusse võetud poiste kohta mitte mingisuguseid 
andmeid. 

Et omada mingitki ülevaadet Eestisse jäänud endiste lennuväepoiste kohta, koostasid 
ülalmainitud veel samal kohtumisel lühikese üleskutse, mis saadeti avaldamiseks tollasele 
ajalehele Rahva Hääl, mis selle ka avaldas. 

Üleskutsele vastas üle poolesaja lennuväe abiteenistuses teeninud poisi. Saadetud kir- 
jades jutustasid nad lühidalt oma teenistusest Saksa õhutõrjeüksustes ja kirjutasid oma 
elusaatustest peale sõja lõppemist. Enamusel kirjasaatjatel olid selja taga rasked vangiaas- 
tad Venemaa laagrites. Kuid samas teatati neis kirjades, et paljud kirjasaatjale teadaolevad 
lennuväepoisid kardavad endast märku anda. Sel ajal oli see muidugi mõistetav, kuna 
Eestis tegutsesid veel kõik nõukogude jõustruktuurid. 

Algatusgrupi järgmiseks sammuks oli endast teatanud endiste lennuväepoiste kok- 
kukutsumine, et otsustada Eesti Lennuväepoiste Klubi loomise küsimus. 

See kohtumine toimus 20. aprillil 1991. aastal Tallinnas, Narva maanteel asunud 
ETKVL-i majas. Kohale oli tulnud üle kolmekümne endise lennuväepoisi. Neile andis üle- 
vaate Kanadas tegutsenud lennuväepoiste klubi tegevusest sealt äsja naasnud Enn Vohli. 
Ta tutvustati Kanadas, Rootsis, Inglismaal, USA-s, Saksamaal, Austraalias ja mujal elavate 
lennuväepoiste tegevust, kes eraldi sektsioonidena moodustasid Ülemaailmse Lennuväe- 
poiste Klubi, mille juhatus asub Kanadas - Torontos. 

Kokkutulnute üksmeelne otsus oli - moodustada välismaal elavate eesti lennuväepois- 
te eeskujul Eesti lennuväepoiste klubi. Samal koosolekul moodustati toimkonda, mis pidi 
ette valmistama loodava klubi põhikirja projekti. 

Samuti võttis koosolek vastu otsuse - korraldada 1991. aasta juulis Pirita-Kosel endiste 
lennuväepoiste kokkutulek. Ka tõstatati sellel koosolekul üles vajadus: hakata koguma 
Eestis elavate endiste lennuväepoiste memuaare, et Kanada Klubi eeskujul anda välja ees- 
ti lennuväepoiste mälestusraamat. 

Eesti lennuväepoiste klubi moodustamine 

Lennuväepoiste klubi moodustamine toimus 1991. aasta 13. ja 14. juulil Konstantin Pät- 
si nimelises Vabaõhukoolis Kose-Lükatil. See on kohas, kust 1944. aasta juulis-augustis oli 
alanud eranditult kõigi eesti lennuväepoiste sõjamehetee. Kokkutulekul olid esindatud 
peaaegu kõik maakonnad, kuid rohkem oli tulijaid Tallinnast, Harjumaalt ja Pärnust. Tul- 
di nii üksikult kui abikaasadega. Külalistena oli kohale saabunud palju endisi lennuväe- 
poisse Kanadast, Rootsist, Inglismaalt, Saksamaalt ja Austraaliast. 

13. juuli keskpäeval, kui kellaosutid lähenesid keskpäevale, toimus kokkutulnute rivis- 
tus. Eesti hümni helide saatel kerkis lipumasti eesti trikoloor 

Korraldustoimkonna nimel pöördus kokkutulnute poole Vaino Kallas, kes oma tervi- 
tussõnavõtus ütles: 

Austatud endised lennuväepoisid! 

Kallid külalised! 

Lubage mul tänase kokkutuleku korraldustoim- 
konna nimel tervitada teid ja öelda - Tere tulemast Eesti 
lennuväepoiste esimesele kokkutulekule! 

Meil on suur heameel selle üle, et selle kokkutuleku 
geograafia ei piirdu ainult Eestiga, vaid ulatub ka 
kaugele raja taha. Meile on saabunud külalisi Kanadast, 
Ameerikast, Austraaliast, Rootsist, Saksamaalt ja mujalt. 
Tere tulemast kodumaale, kallid kaasvõitlejad! 

Meie tänane kokkusaamine on mõneti ajalooline. On 
see ju Eestis elavaile endistele lennuväepoistele peale 
möödunud sõja lõppemist esimene kord taas kokku 
saada. Nii mitmelgi raja taga elavale lennuväepoisile on 
see aga peale siit lahkumist 1944. aastal esimene sünni- 
maa külastus. 

47 aastat tagasi alustasime me siitsamast Pirita-Kose 
mändide alt, kes vabatahtlikuna kes lennuväe abitee- 
nistusse mobiliseerituna - kuid tookord veel noorukeste sõjameestena - oma sõjameheteed, 
kus meil hiljem tuli korduvalt seista teevaliku lahkmel, et endas otsusele jõuda, kellega ja 
kuhu minna. Siit alustatud sõjamehetee mõjutas oluliselt meie kõikide edaspidist elusaa- 
tust. 

Paljud meie hulgast alustasid oma sõjameheteed vabatahtlikena. Miks astusid alles 15- 
16 aastased noorukid ajal, mil Saksa sõjamasina saatus Eestis juba oli otsustatud, lennuväe 
abiteenistusse? Jäägu vastuse andmine sellele küsimusele meie ajaloolaste ülesandeks. 

Tol kuumal 1944. aasta sõjasuvel, kui rindejoon oli taas jõudnud Narva jõe joonele ja la- 
hingud käisid juba Emajõe kallastel, kus kümned tuhanded eesti sõjamehed võitlesid seal 
meie kodumaad taasokupeerida ähvardava punase ohu vastu, oli meie suurimaks sooviks 
astuda relvaga käes oma isade ja vanemate vendade kõrvale. Ja polnud see meie süü, et 
sakslastel oli nii meie, lennuväepoiste, kui ka kõigi eesti väeosade suhtes hoopiski omad 
kavatsused. Eestist lahkudes pillutati meid saksa relvajõudude koosseisus laiali üle kogu 
Euroopa. Lennuväepoiste võitlusteed ulatusid Sõrve säärelt Kuramaani ja Tsehhimaalt 
Madalmaadeni. 

Eriti keeruliseks kujunesid paljude lennuväepoiste saatus sõja lõppedes, kui neist said 
Inglise, Ameerika ja Venemaa sõjavangilaagrite sõjavangid, mis ulatusid Ukleist Uuraliteni, 
Norilskist Musta mereni ja Vorgutast Kolõma kullakaevandusteni. 

See kõik oli 47 aastat tagasi, kui me seisime siinsamas, täis nooruslikku energiat ja elu- 
tuld. Täna seisame me taas siin ja meie juustesse on kogunenud halli. Kuid meis on säili- 


Vaino Kallas 

nud vabaduse tahe, seesama soov, mille eest me 47 aastat tagasi sõjateele läksime. Meie 
poolt läbitu on ka osake eesti sõjameeste võitlusteest. Kuid see on ka killuke meie kodumaa 


ajaloost. 


Aidaku meie tänane kokkutulek värskendada meenutusi neist kaugetest, keerulistest ja 
rasketest aegadest ja kustutada veel üks valge laik eesti sõjameeste ajalooraamatus. Täna, 
kus eesti rahvas on taas tõusnud võitlusesse oma vabaduse eest, tahame ka meie, endised 
lennuväepoisid, anda oma oskused ja elukogemused meie väikese kodumaa iseseisvumise 
taastamiseks. Selleks soovin ma teile kõigile head tahet ja jõudu. Tänasel kokkutuleku pu- 


hul aga toredaid meenutusi ja head pidutuju 

Järgnesid tervitussõnavõtud külaliste poolt Kanadast, USA-st, Austraaliast, Inglis- 


maalt, Saksamaalt ja Rootsist. 


Peale rivistust toimus üldkoosolek, kus kokkutulnuile tutvustati loodava Eesti Lennu- 
väepoiste Klubi põhikirja, mis mõningate täienduste ja parandustega ühehäälselt vastu 


Enn Vohli 


võeti. Põhikirja järgi võis klubi liikmeks astuda kõik 
endised lennuväe abiteenistuses teeninud, ja ka nende 
perekonnaliikmed. 

Klubi põhitegevuseks nägi põhikiri ette klubi 
liikmetele kultuuriliste ja klubiliste ürituste ning su- 
viste kokkutulekute korraldamine, noorte hulgas isa- 
maalises vaimus ideoloogilise kasvatustöö läbiviimi- 
ne, riiklike tähtpäevade tähistamine, ajaloosündmuste 
ning lennuväepoiste mälestuste kogumine ja avalda- 
mine. Koosolek otsustas valida 7-liikmeline klubi ju- 
hatuse koosseisus: 

e Enn Vohli - juhatuse esimees (president); 
e Vootele Käbala — abiesimees, Tallinn; 

» Jüri Freiberg - sekretär, Tallinn; 

* Vaino Kallas - ajaloo toimetaja , Pärnu; 

* Olaf Sillamaa - liige, Rakvere; 

« Albert Lipp - liige, Saaremaa; 


Peale üldkoosolekut kuulati sõjaajaloolase Küllo Arjakase ja sõjaajaloo professori Rein 
Helme ettekandeid teemal: "Eesti mehed Teises maailmasõjas". Kokkutulnute abikaasade- 
le korraldati samal ajal ekskursioon Tallinna Botaanikaaeda. 

Nimetamisväärseks sündmuseks kokkutulekul oli kõigi kokkutulnute ühine käik Met- 
sakalmistule ja pärgade panek Eesti Vabariigi esimese presidendi Konstantin Pätsi kalmu- 
le. Pärgade panemisel kõlanud järelhüüdes ütles Vaino Kallas: 


»Me tulime siia, Metsakalmistu mändide alla, et avaldada austust Eesti Vabariigi esimesele 
presidendile Konstantin Pätsile, mehele, kes seisis meie maa ja rahva vabaduse hälli juures ja 
kes pärast pikki aastaid kestnud eksirännakuid mööda Venemaa vanglaid, puhkab nüüd siin 
- oma armastatud kodumaa mullas. Selle maa mullas, mille heaks ta pühendas kogu oma elu. 
Täna, kus me oleme jälle tõusnud võitlusse oma kodumaa vabaduse eest, olgu meie innusta- 
jaiks Vabariigi algusaastail Konstantin Pätsi poolt lausutud sõnad. President on öelnud: 

"Ehkki vaene on see pind, kuhu saatus on meid paigutanud. Kuid sügavale siia oleme me 
oma juured ajanud. Iga paelõhe, soomülka, raba ja liivakingu sisse on meie tahtmise terasjuur 
puurinud. Ja siit ei kisu teda välja miski jõud. Meie isade higiga on see pind siin rammutatud. 
Meie põlvkonna verega on ta vabaks võidetud. Kogu jõudu pingutades loome me siin oma 

iseseisvat riiki. Täis rõõmu, julgust, tahtejõudu ja uhkust oma maa ja rahva vastu teeme seda 
tööd adraga - aga kui vaja, siis ka mõõgaga. 

Midagi pühamat, kallimat, ilusamat ja armsamat ei suuda meie mõttelend ette kujutada, 
kui seda on meie isademaa siin Läänemere kallastel. Temale on pühendatud meie südame 
puhtamad tunded, meie mõistuse võidud, meie tahtejõu sitkus. Tema pind jäägu igavesti va- 
baks, et rahulikult võiks temas uinuda põlved, kes siin oma tööst suurt väsimust puhkavad. 
Tema õnneks oleme me valmis ohverdama kõik. Sest kaduv on meie töövili, kuid igavesti 
jäägu püsima, õnneliku, vaba ja iseseisvana meie isade maa - meie Eesti!" 

Need presidendi poolt kunagi ammu öeldud sõnad koputavad täna meie südameile ja kut- 
suvad meid jätkama võitlust oma maa ja rahva vabaduse eest. Seistes täna siin Sinu kalmul, 
me lubame Sulle president, et jätkame võitlust seni, kuni meie väike Eesti on taas vaba!"” 


Kokkutulek jätkus ühise lõunasöögiga Vabaõhukooli suures saalis, mille järel toimus 
kooli õuel kodu- ja välismaal elavate endiste lennuväepoiste vahel viktoriin, kus võistkon- 
dadel tuli meenutada sõjapäevil õpitud teadmisi. Mõlemaid võistkondi autasustati suure 
tordi ja šampanjaga. 

Õhtu lõppes sõdurilaulude laulmise ja tantsu keerutamisega Piirita jõe äärses asunud 
koolimaja aias süüdatud lõkketule ümber - kohas, kus 47 aastat tagasi olid asunud suured 
sõjaväe puubarakid ja kust tänased kokkutulijad olid kunagi oma sõjameheteed alusta- 
nud.” 


Mälestustahvel 1944. a. Sõrve poolsaarel võidelnud koolipoistele 


2004. a. 21. juunil toimus Sõrve poolsaarel, lide külas traditsiooniline sõrvelaste kokku- 
tulek. Samaaegselt toimus lide külas Torgu vallamajale paigaldatud 1944. aasta oktoobris- 
novembris Sõrves Eesti taasokupeerinud punavägede vastu võidelnud Pärnumaa lennu- 
väe abiteenistuslastele mälestustahvli avamine. 

Mälestustahvli avamisele sõitnud Pärnu Sõjameeste Ühenduse meeskoori poolt esita- 
tud "Vabadusvõitlejate marssi" helide saatel sammusid Torgu vallamaja juurde lipukand- 
jad Eesti Lennuväepoiste Klubi lipuga. 

Järgnenud avakõnes rääkis endine sõrvevõitleja ja klubi ajalootoimetaja Vaino Kallas 
Saksa õhutõrjeüksustes teeninud eesti koolipoiste osalusest Eesti linnade ja tööstusasulate 
kaitsmisel "punakotkaste" õhurünnakute puhul ning Pärnumaalt 1944. aastal mobiliseeri- 
tud lennuväeabiliste osavõtust 1944. aasta oktoobris-novembris Sõrve poolsaarel toimu- 
nud lahingutest, mis olid viimased ränkrasked lahingud Eestimaa pinnal. Sõrve lahingu- 
test võttis osa 65 eesti koolipoissi, kellest mälestusmärgi avamise ajal olid elus veel vaid 
kolm... 

Pärnu Sõjameeste Ühenduse meeskoori lauluhelide saatel langetasid mälestustahvlilt 
katte Lennuväepoiste Klubi president Enn Vohli ja endine sõrvevõitleja Endel Sildoja. 

Eesti Lennuväepoiste Klubi poolt Torgu vallamajale paigaldatud mälestustahvel on ai- 
nus mälestusmärk Saaremaal, Sõrve poolsaarel punavägede vastu võidelnud eestlastele. 
Leidmata ja tähistamata on Sõrve lahingutes langenud lennuväeabiliste matmispaigad. 

Mälestusmärgi avamise järel toimus kontsert, kus kokkutulnuile esines Pärnu Sõja- 
meeste meeskoor dirigent Helle Kullamaa juhatusel ning soololauludega esines Pärnu 
lauljanna Heili Laanela. 

Kokkutulnuile jagati korraldajate poolt sooja suppi. Õhtul toimus samas suur gala- 
kontsert ja süüdati Jaanituli. 

Mälestusmärk Sõrves langenutele 

2004. aasta 4. oktoobril avati mälestusmärk Teise maailmasõja ajal Sõrves langenud 
Saksa sõjameestele. Mälestusmärgilt eemaldas katte Saaremaal pataljonikomandörina või- 
delnud professor doktor Klaus Ritter. Suurel kivirahnul olevale pronksplaadile on raiutud 
rist ja sõnad: “Zum Gedenken der auf Sworbe im Herbst 1944 geffallenen deutschen 
Soldaten” (Saksa sõdurite mälestuseks, kes siin toimunud ägedates lahingutes langesid.” 

Mälestusmärgi avamisel ütles Eesti lennuväepoiste ajalootoimetaja Vaino Kallas: 

“Meid toodi siia Sõrve 1944. aasta sügisel Kuramaalt. Hajutatuna erinevates rindelõi- 
kudes, tuli meil siin 1944. aasta oktoobris-novembris osaleda ränkrasketes lahingutes. 
Kolm noort poissi meie hulgast langesid siin ja paljud said haavata. On möödunud 60 aas- 
tat ja me ei tea, kuhu meie kunagised võitluskaaslased on maetud, seega on need pärjad ja 
lilled, mis me täna siia mälestusmärgi juurde asetasime, ka nende eesti poiste mälestuseks, 
kes siin elu kaotasid,” 

Mälestuskivi jalamile panid lilli veel Saaremaa Vabadusvõitlejate Ühingu esindajad, 
Kaitseliidu Saaremaa maleva pealik Toomas Luik ja paljud kohalikud sõrvelased, kes olid 
tulnud langenutele austust avaldama. 


Klubi tegevusest läbi aastate 

Eesti Lennuväepoiste Klubi loomisele järgnenud aastatel toimus klubi liikmete organi- 
seeritud tegevus põhiliselt kolmes Eesti paigas - Tallinnas, Pärnus ja Rakveres, kus asus 
enamus klubi liikmetest. Aastate möödudes on paljud klubi liikmed meie hulgast lahku- 
nud ja 2008. aasta seisuga toimub klubiline tegevus veel vaid Tallinnas ja Pärnus. Tradit- 
siooniliselt toimuvad mõlemal pool iga kuu kokkusaamised, kus vaagitakse päevasünd- 
musi ja tähistatakse nii riiklikke kui klubi liikmete tähtpäevi. 

Kõik klubi liikmed on samaaegselt ka Eesti Vabadusvõitlejate Liidu piirkondlike 
ühenduste liikmed, võttes osa nende organisatsioonide tegevusest ja ühisüritustest. 

Eesti koolipoiste osalemise kohta Teise maailmasõja sündmustes on klubi ajalootoime- 
taja Vaino Kallase poolt välja antud kaheosaline raamat , Eesti koolipoisid Teises maail- 
masõjas” ja publitsistlik ajalooraamat , Kahe sõja vahel”. 


JÜMAMMAL 


Lennuväepoiste Klubi moodustamisest osavõtjad Konstantin Pätsi nimelises Vabaõhukoolis 

Lennuväepoiste klubi moodustamise päeval pandud pärjad E ESIGEAE Konstantin Pätsi kalmul 

Lennuväepoiste klubi asutamiskoosolek 1. juulil 1991. a. 

Mälestustahvel Sõrve lahingutes osalenud Eesti koolipoistele Torgu vallamaja seinal 

Mälestusmärk Sõrve lahingutes Saksa poolel langenutele. 

EESTI VABADUSVÕITLEJATE TALLINNA ÜHENDUS 


Möödunud sajandi kaheksakümnendate lõpus, üheksakümnendate alguses, osalesid 
uue ärkamisaja ettevõtmistes noorte kõrval erilise innukusega II maailmasõjas idarindel 
ning Eesti kaitsel võidelnud Tallinna sõjamehed. Eesmärgiks 1944. aastal teostamata jää- 
nud unistuse - iseseisva Eesti riigi taastamine! 


EVTÜ loomise algatajad 

Kapten Karl Talpaku muldasängitamisel Tallinna Metsakalmistul 1. septembril 1991 
lepiti kokku, et aeg aktiivseks tegutsemiseks on küps. Mõni nädal hiljem sai Mati Kahro 
majas Nõmmel kokku grupp aktiivseid sõjamehi, et Ott Eespere eestvedamisel luua Tal- 
linna vabadusvõitlejate organisatsioon. Algatusgrupi koosseisu kuulusid: Ott Eespere, 
Mati Kahro, Georg Mõtus, Harri Rent, Paul Tibbo, Feliks Tipner. Algatusgrupi esialgne 
tegevus soikus Ott Eespere ootamatu surma tõttu. 

Sõjaajaloolase Hannes Walteri organiseerimisel koondus samal ajal osa endisi sõjamehi 
29. aprillil 1988 loodud Eesti Akadeemilise Sõjaajaloo Seltsi juurde. Nendeks meesteks olid 
Rudolf Bruus, Sven Ise, Richard Jurss, Voldemar Kiisler, Raul Kuutma, Roland Maurer, 
Harri Rent, Huudo Räst, Ants Teetsov, Robert Telliskivi, Armand Trei, Aksel Väljaots jt. 
Seltsi juurde moodustati Endiste Sõjameeste Sektsioon, selle sees omakorda Endiste Ohvit- 
seride Kogu. 

1992. aastal jätkati Tallinnas Armand Trei eestvedamisel Eesti kaitsel osalenud sõja- 
meeste registreerimist. Vabadusvõitlejate organisatsiooni loomist Tallinnas pidasid oluli- 
seks Nõmmel elavad endised sõjamehed Otto Kristjuhan, Ergav Kurajõe, Evald Kõpmann, 
Olavi Laandre, Einar Laigna, Tähti Mölder, Wolfgang Nigul, Harri Pool, Endel Salu, Kaljo 
Sobik, Leo Soobik. Eesti Julgestusgrupi nr. 183 võitleja Jaan Kuninga eestvedamisel tuli 22. 
märtsil 1992 Tallinna Eksperimentaalkombinaadi “TARMEL” saalis kokku Eesti Vabadus- 
võitlejate Tallinna Ühenduse (EVTÜ, edaspidi Tallinna ühendus) loomise algatustoim- 
kond, kuhu kuulusid Hendrik Arro, Valter Kannik, Endel Keller, Jaan Kuningas, Raul 
Kuutma, Rudolf Käärd, Arkadi Muuk, Georg Mõttus, Kristjan Mõttus, Harry Mäematt, 
Heino Post, Juhan Priks, Harri Rent, Heino Reilant, Harry Ritsberg, Heino Sinimäe, Robert 
Telliskivi, Jüri Teras, Paul Tibbo, Feliks Tipner, Armand Trei, Johannes Törs, Enn Vohli ja 
Aksel Väljaots. Tehti tööd loodava organisatsiooni asutamisdokumentide, programmi ja 
põhikirja kallal. Enne Tallinna ühenduse asutamiskoosolekut toimus täiendav kohtumine 
EKE Tehnokeskuse saalis, kus vaadati veel kord läbi alusdokumendid ning tehti viimaseid 
ettevalmistusi asutamiskoosoleku kokkukutsumiseks. 


Asutamiskoosolek. 

Tallinna ühenduse asutamiskoosolek toimus 25. aprillil 1992. aastal SAKALA Kultuu- 
rikeskuses, millest võttis osa umbes 650 sõjameest. Avasõnad lausus Jaan Kuningas, koos- 
olekut juhatas Heino Post, presiidiumisse olid valitud Leonhard Saluveer, Arkadi Muuk, 
Paul Potissepp ja Enn Vohli. 20. Eesti Relvagrenaderide Diviisi 46. rügemendi II pataljoni 
rühmaülem Harri Rent pöördus relvavendade poole sõnadega: 


Austatud relvavennad, lugupeetud külalised! 

Alustaksin oma tänast ettekannet tuntud fraasiga: , parem hilja, kui mitte kunagi!” Pal- 
judes Eestimaa nurkades on taolised ühendused, millele meie täna siin püüame aluse pan- 
na, juba olemas. Tartus, Pärnus, Võrus, Viljandis, Paides ja mitmel pool mujalgi tegutsevad 

edukad vanade sõjameeste suured organisatsioonid ja nüüd on siis lõpuks ka pealinn oma 
lähiümbrusega jõudnud niikaugele, et võime siin üheskoos alustada laiahaardelist tegevust 
meie kunagiste aadete ja eesmärkide taaselustamiseks ja ellurakendamiseks, niipalju kui 
see meil käesolevas situatsioonis üldse võimalik on. 

See arvukas meestevägi, kelle paljudel eluaastaid juba üle seitsmekümne, kes oma noo- 
ruses olid uljad ja julged võitlejad, kaitstes oma kodu ja euroopalikku mõtte- ja elulaadi, see 
meestevägi, ei ole täna siin saalis kogunenud mitte heietama nostalgilisi minevikumälestu- 
si. Ei, me oleme täna siia kogunenud selleks, et äratada taas ellu isamaa-aadet, mille nimel 
me 50 aastat tagasi surmapõlgusega võitlesime ja mille nimel parimad andsid ülima, mida 
on anda kahekümrneaastasel sõduril - elu isamaa altarile. Palun austada meie langenud 
kaasvõitlejaid ja sõpru minutilise leinaseisakuga. Süüdati küünal. 

Siirdudes tänase päevaprogrammi juurde, tahaksin eriti rõhutada, et me kõik vanad 
sõdurid siin saalis peame tundma endid võrdsetena. Unustame täna, kes me kunagi olime, 
missuguseid paguneid kandsime, kas kaprali või kapteni omi. Meie tänases olukorras on 
kohatu, kui mitte rumal, rääkida subordinatsioonist. Täna siin saalis peame tundma endid 
tõeliste vendadena - relvavendadena. Täna peame lähtuma eelkõige hetkeseisust - mida 
keegi suudab oma intellekti, algatusvõime ja ideedega pakkuda, et rikastada ja edasi aren- 
dada, siinsamas loodavat organisatsiooni ja viia ellu tema eesmärke. 

Tõeliste aatemeestena jätkem kõrvale isiklikud ambitsioonid. On ju inimlikult arusaa- 
dav aastakümneid olnud kõrvale- ja allasurutud mees, soovib nüüd, mil Eestimaal puhu- 
vad taas vabamad tuuled, tunda eneseteostuslikku rahuldust. Kõik on õige! Aga ärge, pa- 
lun, unustage seejuures tõsiasja, et paljudel meie hulgast tuli selle asemel, et sõja lõppedes 
asuda ülikoolides oma haridust täiendama, läbida palju karmim eluülikool kusagil kaugel 
Siberis või Tšehhi- ehk Poolamaa kaevandustes. 

Kas me tahame tunnistada või mitte, aga need rängad “ülikoolid” on jätnud sügava jäl- 
je meie hinge ja vaimu, rääkimata füüsisest. Oleme ju kõik mitte eriti kauges minevikus ko- 
hanud ja tundma õppinud arvukaid eneseupitajaid, kes maksku mis maksab soovivad iga 
hinna eest trügida pjedestaalile. Kui me siin täna hakkame valima oma töö- ja esindusorga- 
neid, siis püüdkem olla vabad eelarvamustest ja kogugem organisatsiooni juhatusse ja teis- 
tesse valitavatesse organitesse võimekamad ja töökamad kaaslased, kel südametunnistus 
puhas, sihid aatelised ja eesmärgid selged. 

Meie kohta võidakse arvata, et näe, vaim on neil ju valmis, aga liha nõder. Fi ole! Tões- 
tagem vastupidist! Tõsi ju on, et aastat kakskümmend või rohkemgi tagasi oleks meie pa- 
nus Eesti taastärkava riigi ülesehitusse olnud oluliselt tõhusam, et mitte öelda määrav. Aga 
aeg on teinud oma töö, keegi üle oma varju ei hüppa ja endid üle hinnata oleks rumalus. 
Siiski, kõigele vaatamata oleme ometi rivis, muidu poleks tänane koosolek nii rahvarohke. 

Kui puudutada lühidalt meie loodava vabadusvõitlejate ühenduse eesmärke ja ülesan- 
deid, siis pean esmatähtsaks viimastel aastakümnetel porri tallatud eestluse lipu üles tõst- 
mist, näitamaks nii kodus kui ka kaugemal, et me oleme siiski olemas ja kes me sellised 
oleme. Meist endist oleneb, kuidas me endid maailmale esitleme. 

Puht füüsiliselt ei ole meid, vanu sõjamehi, enam kauaks. Seepärast, et säilitada järjepi- 
devust ja tagada edasiminek eesti rahvuslike ideaalide elluviimisel, peame oma püüdlus- 
tesse pühendama ja aegaviitmatult kaasa tõmbama meist olulisemalt nooremaid ja keskea- 
lisi, rakendades maksimaalselt nende vaimset potentsiaali, nende paremat haridust ja ava- 
ramaid sidemeid. Peame noortele taaskord selgitama ja tõestama, et kuigi eestlane olla on 
uhke ja hää, kaasnevad sellega ka vääramatud kohustused. 

Maad on võtnud põhjendamatu patsifismilaine väitega: milleks meile sõjavägi? Kellega 
me sõdima hakkame? Kaitseliidust piisaks küll! Sõdima ei kavatse eestlased küll kellegagi 
hakata, ei lätlaste ega soomlastega, kõige vähem aga muidugi venelastega. 

Mis puutub aga Kaitseliitu, siis kiputakse unustama, et omaaegne Kaitseliit kujutas en- 
dast kaitseväeteenistuse läbinud, korraliku sõjalise õpetatuse ja relvakäsituse oskusega 
maakaitseväge abiks armeele, mitte aga sõjalise väljaõppeta meestesumma. 

Kui me oma korteriukse lukus hoiame, siis mitte selleks, et kellestki eralduda või halbu 
plaane haududa, vaid, et pätid ja vargad ei pääseks meie kodu rüüstama. Sõjavägi on meie 
piiride lukk, kes peab meid kaitsma igat masti spekulantide ja varaste eest, kes peab kaits- 
ma nii meie sisemist korda kui ka väärikust ja julgeolekut. Sõjaväest kõrvalehoidmine olgu 
igale mehele häbistav ja alandav. Oma praeguse tööalase kogemuse tõttu riigikaitse osa- 
konnas tean ja näen ma iga päev, kui kurb pilt selles valdkonnas valitseb. 

Eesti tänane noorus oma rõhuvas enamuses on kahjuks kaotanud soovi teenida Eesti 
Vabariigi kaitseväes. Kuna ENSV ajal valitud Ülemnõukogu koosneb enamuses omaaegse- 
test kommunistliku nomenklatuuri liikmetest, siis pole üldse imekspandav, et Ülemnõuko- 
gu poolt vastu võetud kaitseteenistuse seaduse rakendamisotsus on koostatud mitteküllal- 
dase asjatundlikkusega, mis kahjuks ei taga seaduse ellurakendamist. Pole siis midagi 
imestada, kui kolmekümnest kutsealusest ilmub kohale 7-8 ja vähemalt kolmel neist on 
taskus arstitõend, mis kinnitab noormehe kõlbmatust sõjaväeteenistuseks. See ongi meie 
kaasaja, võibolla kõige valusam probleem. 

Tõsi ta ju on, et oleme küllalt vanad ja ega me tervis pole enam suurem asi. See tingib 
meie organisatsiooni ühe eesmärgina hättasattunud kaasvõitlejate igakülgse abistamise ja 
toetamise. Selle eesmärgi me kindlasti täidame nii hästi või halvasti kui, see meil õnnestub. 
Siiski, peaülesandeks see meile ei kujune. Meie organisatsiooni pea-eesmärgiks minu nä- 
gemusel on kasvatada meile järglasteks kaitsetahtelisi noori mehi, ja miks mitte mõnes sõ- 
sarorganisatsioonis ka noori naisi. 

Tallinnas tegutseb juba neli aastat Eesti Akadeemiline Sõjaajaloo Selts, mille ühe haruna 
loodi möödunud sügisel ohvitseride sektsioon. See koosneb igati lugupeetavatest ja sõjalise 
eriharidusega vanahärradest. Kahjuks peab tõdema, et omades võrdlemisi pealiskaudset ja 
juhuslikku sidet seltsi, noorema ja intellektuaalselt aktiivsema ajaloolaste grupiga, on sekt- 
siooni tegevus küllaltki staatiline ja ideedevaene. 

Vältimaks sattumist samasugusele karile, kriipsutan veelkord alla vajadust haarata täna 
loodava ühenduse ridadesse noori, intellektuaalselt silmapaistvaid isiksusi, kartmata see- 
läbi kaotada ühenduses meie - vanade - juhtivat rolli. Nooruse päralt on tulevik ja meie 
osaks jäägu võimetekohane kogemuste jagamine läbi loengute, publikatsioonide ja mäles- 
tuste sellest, kuidas me sõja esimestel kuudel vabatahtlikena lülitusime võitlusse selle sa- 
jandi kõige kuritegelikuma režiimi vastu. Innustagem noori ja kasvatagem neis tahet ise 
kaitsta oma riiki, sulgedes riigipiiri kindlalt igat masti mafioosode ja spekulantide, prosti- 
tuutide ja varaste ees. Rääkigem noortele, kuidas me nendevanuste poistena lülitusime 
toona võitlusse oma püha õiguse - vabaduse eest, kes metsavennana, kes omakaitselasena 
selliste kuulsate komandöride juhtimisel nagu kapten Talpak jt. Meil on kõnelda põnevaid 
ja heroilisi lugusid võitlustest idapataljonide ridades suurepäraste juhtide - kapten Sooden, 
major Rebase, major Sobolevi juhtimisel. Ei heidutanud meid ei Volhovi sood ega Neveli 
rabad, kus leegionäridena lõime lahinguid rügemendiülemate kolonel Tuulingu ja kolonel- 
leitnant Venti juhatuse all. Rääkige oma järglastele, kuidas me tõkestasime tervelt kolmvee- 
randaastaks vaenlase sissetungi meie maale Peipsi rannal ja Narva jõe kaldal andekate ja 
julgete pataljoniülemate major Riipalu, kapten Bruusi ja teiste juhtimisel. Kõneleme soo- 
mepoiste võitlustest nii seal kui siinpool lahte. Nende võitluste tulemusel võidetud aeg an- 
dis kümnetele tuhandetele inimestele võimaluse pageda läände, selle asemel, et olla vangi- 
na või küüditatuna Siberisse veetud. 

Kui me võime tänapäeval uhkusega nentida, et kõikjal maailmas võib leida eestisoost 
tipp-teadlasi, kirjanikke, arhitekte ja teisi silmapaistvaid vaimuinimesi, kõnelemata äritege- 
lastest, siis hindamatu aluse sellele võimalusele panime meie, kes me oma rinnaga sulgesi- 
me vaenlase sissetungi meie maale. 

Jutustagem noorsoole õppustest allohvitseride koolides . Heidelaagris ja Lauenburgis. 
Pajatagem, kuidas meist said ohvitserid peale sõjakoolide lõpetamist Bad-Tölzis ja 
Newenklaus. Meie võitlusind ei raugenud ka siis, kui pidime oma kodumaa loovutama põ- 
latud vaenlasele. Ka Sileesias, Oppelni ja Schönau rinnetel võidelnud 20. diviis ei häbista- 

nud oma nime, pidades oma viimased lootusetud lahingud ausalt lõpuni rügemendiülema- 
te kolonel-leitnandite Rebase, Riipalu ja Maitla juhatusel. 

Kui keegi kõneleb tänapäeval talumatutest raskustest ja lootusetust olukorrast igapäe- 
vaelus, siis oleks tal kohane kuulda mõni looke Siberi vangilaagritest, Tšehhipõrgust või 
Poola kaevandustest. Küllap siis mõnelgi hädaldajal hakkab piinlik ja me võime oma riigi 
jaluletõstmise heaks segamatult töötada. Kaevikusõduri parim kaaslane oli alati mõnus nali 
ja huumorimeel. Seevastu argus ja hädaldamine tegi rohkem pahandust kui mõni rumal 
käsk või vastase mürsk. Meie hulgas on kindlasti arvukalt vapraid sõjamehi mitmesuguste 
lahinguliste autasudega, nagu näiteks Talvesõjamedal 1941. aastast, Idamedal või siis raud- 
ristid. Kaugemas perspektiivis võiksime luua sidemed sõsarorganisatsioonidega Soomes, 
Saksamaal ja mujal. Kui täna veel midagi soovida, siis eelkõige optimismi, julget pealehak- 
kamist ja arukat tegutsemist. Soovin üldkogule head tahet ja töölusti! 


Esimene juhatus, esimene esimees (1992-1993) 
Sõjamehed võtsid vastu Tallinna ühenduse põhikirja ja valisid ühenduse juhatuse 
koosseisus: 


« Harri Rent - juhatuse esimees; 
« Heino Post - aseesimees; 

* Paul Tibbo - aseesimees; 

« Richard Jurss - juhatuse liige; 
« Roland Maure - juhatuse liige; 
« Arkadi Muuk- juhatuse liige; 
« Heino Post- juhatuse liige; 

« Paul Potisepp- juhatuse liige; 
* Valdemar Raig- juhatuse liige; 
* Jüri Teras - juhatuse liige; 

* Jaanus Betlem - juhatuse liige; 
« Richard Bruus- juhatuse liige; 
* Jüri Estam- juhatuse liige; 

* Karl Gailit - juhatuse liige; 

« Sven Raave- juhatuse liige; 
Harri Rent, EVTÜ esimene esimees « Heino Reigo- juhatuse liige 


Ühenduse revisjonikomisjon valiti koosseisus: Leopold Pensa, Arvo Saarepera, Leonhard 
Saluveer ja R. Tuur. 

Eetikakomisjoni valiti Harry Mäematt, Endel Saadoja ja Ants-Eduard Teder ning sot- 
siaalkomisjoni Roald Erit, Kalju Janno, Henno Kullerkupp, Georg Mõttus ja Herbert 
Veedla. 

Järgnenud igapäevatöös sattus valitud juhatus ja Tallinna ühendus tervikuna silmitsi 
paljude, eelkõige majanduslike ja poliitiliste, raskustega. Ühendusel ei olnud kooskäimi- 
seks oma ruume, isegi lauatelefoni mitte, põhitegevuseks vajalikest rahalistest vahenditest 
rääkimata. Esimesed 280 krooni annetas ühenduse kassasse 23. juulil 1992 USA kodanik, 
endine 20. Eesti Relvagrenaderide Diviisi võitleja, Donald Koppel. Eesti sponsoritelt oli 
selleks ajaks laekunud kokku 300 krooni. Koosolekud toimusid Tallinna Põhjapiirkonna 
Riigikaitse osakonna ruumides Kotzebue tänaval, kus Harri Rent töötas reservväelaste 
jaoskonna ülemana. Mis ehk kõige olulisem, puudus endiste sõjameeste abiga ülesseatud 
rahvaasemike ja täitevvõimu esindajate tähelepanu karme elupäevi näinud meeste vastu. 

Ent elu ja surma peale taplustest ning Venemaa vangilaagritest võitjana välja tulnud 
meestel ei olnud kombeks allaandmine. Härjal haarati sarvedest, esimene töine aasta 
möödus kiiresti, asjalikult. Ühenduse liikmekaart nr.1 otsustati anda endisele 46. rüge- 
mendi II pataljoni ülemale, tegevteenistusse astunud kolonelleitnant Rudolf Bruusile. 29. 
augustil 1992 Adaveres toimunud Eesti vabadusvõitlejate üleriigilisel kokkutulekul oli 
Tallinn esindatud 160 sõjamehega. 

Juhatuse esimees Harri Rent püüdis leida kontakte välismaal elavate, Eesti kaitselahin- 
gutes osalenud, relvavendadega. 1. septembril 1992 sõlmiti Tallinna ühenduse ja Saksa Sõ- 
javeteranide Ühingu vahel koostööleping, mille kohaselt ühendus sai Saksa Sõjaveteranide 
Ühingu liikmeks 24. veebruaril 1993. a. seisid Tallinna vabadusvõitlejad õlg-õla kõrval 
oma pojapoegadega esimesel Kaitseväe paraadil, mis toimus Vabaduse väljakul vabariigi 
75. aastapäeva puhul. Hooletusse ei jäetud ega jäeta lahkunud relvavendi. 26. jaanuaril 
1993 said Tallinna vabadusvõitlejad endale ühise puhkepaiga Metsakalmistul, kuhu 12. 
märtsil sängitati esimesena Pärnu mees, endine 20. Diviisi allohvitser, Kalju Ruubel. 21. 
veebruaril 1993 õnnistati Kaarli kirikus Tallinna ühenduse võitluslipp, mille all vabadus- 
võitlejad marssisid ühtses rivis Kaitseväe esimesel, 24. veebruaril 1993 toimunud vabariigi 
75. aastapäeva paraadil. 


Teine juhatus (1993-1995) 
25. mail 1993 Sakala keskuses toimunud Tallinna ühenduse aastakoosolekul valiti 
ühenduse uus juhatuse koosseis, kuhu kuulusid: 


e Arnold Annus - juhatuse esimees; 
« Paul Tibbo - aseesimees; 

e Erich Puusaag - aseesimees; 

* Paul Potisepp - liige; 

e Arkadi Muuk - liige; 

e Heino Kerde - liige; 

e Aarne Kukk - liige; 

e Harri Rent - liige; 


20. juunil 1994 valiti juhatusse täiendavalt Gunnar Reppo 
- aseesimees, Hugo Reinop ja Hasso Lepik - liikmed; 


Ühenduse esindajateks Eesti Vabadusvõitlejate Liidu 
juhatusse valiti Richard Jurss ja Paul Tibbo. 


Arnold Annus 


Ühenduse revisjonikomisjon valiti koosseisus: esimees Arvo Saarepera, liikmed Leon- 
hard Saluveer ja Regina Tuur. 

Eetikakomisjoni valiti: esimees Erich Saving, liikmed Kai Maitla-Braurer ja Harry 
Mäematt. 

Sotsiaal-tervishoiukomisjoni valiti: esimees Viljo Ehasalu, liikmed Boris Merilain ja 
Kristjan Mõttus. 

1993. aastal oli Tallinna ühenduses 645 liiget. Ühenduse koosseisu kuulus 252 meest 
Eesti Leegionist ja 20. Diviisist, nende seas 28 meest pataljonist , NARVA”, 47 meest Idapa- 
taljonidest, 48 meest Politseipataljonidest, 34 meest Piirikaitse rügementidest, 82 meest 
Eesti Lennugrupist, 50 meest Lennuväe abiteenistusest, 42 meest Soome Sõjaveteranide 
Eesti Ühendusest ning muudest üksustest 47 meest. 

1993. aasta septembris liitusid Tallinna ühendusega vabadusvõitlejad Keila-, Saku- ja 
Kehra piirkonnast. 1994. aasta sügisel sai ühenduse juhatus endale tööruumid Uus tänav 3 
majas, mille tulemusena laienes ühenduse piirkondlik tegevus. Samal sügisel eraldas Rii- 
gikaitse Akadeemia ühendusele ruumid arhiivi jaoks. 

Kokku kuulus ühenduse koosseisu 15 piirkonda Tallinnas ja Harjumaal, kus oli liik- 
meid kokku 1250 meest. Tihenes ühenduse koostöö välismaal elavate relvavendadega. 8.- 
9. mail 1994 Varssavis toimunud rahvusvahelisest konverentsist “Leppimus ja andestami- 
ne” võttis osa Tallinna vabadusvõitleja akadeemik Ants Kõverjalg. 16. mail 1994 viibis 
Saksamaal Steineri korpuse veteranide kokkutulekul juhatuse liige Heino Kerde. 1994. aas- 
ta juunis võtsid Tallinna vanadusvõitlejad osa Sinimägedes toimunud kokkutulekust. 

15. septembril 1994 valiti Tallinna ühenduse piirkondade uuteks esimeesteks: Heino 
Kerde - Tallinna kesklinn, Arvo Saarepera — Kehra, H.Tirru - Kopli ja Pelgilinn, Valdo 
Kallion - Saku, Erich Saving - Keila. 

21. septembril 1994 osalesid Tallinna vabadusvõitlejad Porkuni lahingupaigal mäles- 
tusristi ja kolm päeva hiljem Keila lähedale Kumina teeristile paigaldatud mälestuskivi 
avamistel. Oktoobris 1994 tegi ühenduse juhatus kaitseministeeriumile ettepaneku asuta- 
da medal II maailmasõjast osavõtnutele Kestsid mõttevahetused Eesti Rindemeeste 
Ühenduse juhtidega, kes soovisid Tallinna ühendusega ühineda. Ühenduse juhatus ei 
soovinud endiste punakomissaride ja hävituspataljonimeestega sidemeid luua, veel vä- 
hem nendega leppida. 24. veebruaril 1995 marssis ühenduse kolm rühma jälle ühises rivis 
Eesti Kaitseväega Vabaduse väljakul, kus toimus Vabariigi 77. aastapäeva puhul korralda- 
tud kaitseväe paraad. 29. märtsil 1995 kinnitati Tallinna ühenduse põhikirja muudatused. 
Oli ühenduse ridade korrastamise ja sotsiaal-majanduslike probleemidega tegelemise aeg. 


Kolmas juhatus (1995 - 1997) 


04. mail 1995 toimunud Tallinna ühenduse aastakoos- 
olekul valiti uus juhatus koosseisus: 
« Erich Puusaag - juhatuse esimees; 
* Viljo Ehasalu - aseesimees; 
* Manivald Vallikivi — aseesimees: 
* Paul Potisepp - liige; 
* Arkadi Muuk - liige; 


TS A) “a h e Herbert Veedla - liige; 
k * Hasso Lepik - liige; 
e Harri Pool - liige; 
| * Hans Kargaja - liige; 
r e Arvo Saarepera - liige; 
Revisjonikomisjoni valiti: Enn Vohli - esimees, Regina 
Erich Puusaag Tuur - sekretär, Vambola Kermes ja Ralf Kaup - liikmed; 


Eetikakomisjon valiti: Eldor Jaanisoo - esimees, Richard 
Jurss ja Paul Tibbo - liikmed. 
Sotsiaalkomisjoni valiti: Viljo Ehasalu — esimees, Heino Sinimäe ja Helmut Peets - 
liikmed; 
Ajaloo toimkonda valiti: Heino Kerde - esimees, Arkadi Muuk, E. Jõgi ja Ants Kõver- 
jalg - liikmed. 

Eesti Vabadusvõitlejate Tallinna Ühenduse juhatus aastatel 1995 - 1997 


30. mail 1995 tegi Soome Sõjaveteranide Eesti Ühenduse esindaja kolonelleitnant Sven 
Ise kirjaliku ettepaneku moodustada kõikide endiste eesti sõjameeste baasil Eesti Sõjavete- 
ranide Liit, kuhu kuuluksid Tallinna ühendus, soomepoisid ja Eesti Vigastatud Sõjameeste 
Ühingu liikmed. Sven Ise ettepaneku kohaselt pidi loodav liit esindama kõiki liitu kuulu- 
vaid organisatsioone ülemaailmses sõjaveteranide organisatsioonis. Eesti Vabadusvõitleja- 
te Liidu juhatus oli nimetatud organisatsioonide ühinemise vastu. 

23. novembril 1995 toimus Tallinna Matkamajas ühenduse volikogu koosolek, kus vo- 
likogu esimeheks valiti endine 127. Luurelennugruppi ja 11. Öölahingulennugruppi len- 
dur, tehnikakandidaat Hendrik Arro. 

29. veebruaril 1996 leidis aset Tallinna vabadusvõitlejate kohtumine kaitseminister 
Andrus Ööveliga, kellele esitati ettepanek - mitte tunnistada Eesti Rindemeeste Ühenduse 
põhikirja ning lülitada alates 01. septembrist 1996 kooliprogrammidesse riigikaitse õpetus. 

Ühenduse juhatuse 27. mai 1996 koosolekul kritiseeris juhatuse esimees Erich Puusaag 
teravalt EVL juhatuse esimehe Huudo Rästi ja EVL juhatuse tööd tervikuna ning tegi ette- 
paneku lisada EVL tööplaani Saksa sõjaväes ja vangis viibinutele kompensatsiooni välja- 
maksmise küsimuse lahendamise, EVL esindaja esitamise Riigikogu riigikaitsekomisjoni 
koosseisu, osalemise Ülemaailmses Vabadusvõitlejate Keskuse tegevuses, Saksamaa poolt 
eraldatud 2 miljoni marga saatuse väljauurimise, Tundmatu Sõduri haua küsimuse lahen- 
damise Tallinnas. 

Erich Puusaag pidas oluliseks ühenduse poliitilise tegevuse aktiviseerimist ning EVL 
juhatuse tegevuse avalikustamist. Tallinna vabadusvõitlejad võtsid aktiivselt osa 18. juulil 
1996. toimunud Eesti vabadusvõitlejate IV kokkutulekust Toris, kuhu Riigikogu VII koos- 

seisu liikme Kuno Raude ettepanekul saabusid ka Riigikogu esimees Toomas Savi, kait- 
seminister Andrus Öövel ja Kaitseväe juhataja Johannes Kert. 

8. augustil osalesid Tallinna vabadusvõitlejad Sakala keskuses ESTO raames toimu- 
nud “Sõduri õhtul”, kuhu olid kogunenud vabadusvõitlejad ka väljastpoolt Eestit. Sama 
ürituse raames toimunud sümpoo- siumil võeti vastu otsus tunnistada Eesti rahva võitlus 
Teises maailmasõjas Eesti teiseks vabadussõjaks. 


Neljas juhatus (1997 - 1999) 

07. aprillil 1997 toimus Vanalinnastuudio ruumides Tallinna ühenduse esinduskogu is- 
tung, kus valiti uus, arvult IV EVTÜ juhatus koosseisus: 

e Erich Puusaag - esimees, 

e Eldor Jaanisoo - aseesimees; 

e Endel Saadoja - aseesimees; 

e Ants Kõverjalg - liige (noorsootöö); 
e Ralf Kaup - liige (kultuuritöö); 

e — Harri Pool- liige (koosseisud); 

Revisjoni-, eetika- ja sotsiaalkomisjonide koosseisud jäid endisteks. 

15. aprillil 1997 moodustati Tallinna ühenduse piirkondade esimeeste nõukogu, kellel 
oli õigus korraldada koosolekuid ühenduse juhatuse koosolekutest eraldi. 25. aprillil 1997 
tähistati pidulikult ühenduse 5. aastapäeva. 3. juunil 1997 võtsid ühenduse mehed osa Ka- 
bala mõisas kindral Andres Larka mälestussamba avamisest. 2. augustil 1997 Võrus toi- 
mud V vabadusvõitlejate kokkutulekust võttis osa 200 Tallinna vabadusvõitlejat. 

3. novembril 1997 hakkas ilmuma ühenduse infoleht. 

Alates 1997. aastast tegutses Tallinna ühenduse juures lauluansambel, mis esines 1997. 
aastal kokku 75 ja 1998. aastal 82 korda. Kogu oma tegevusperioodi kestel on lauluan- 
sambel esinenud kokku 289 korral. 

21. jaanuaril 1998 tähistati Tallinnas Sakala keskuses pidulikult 20. Eesti Relvagrenade- 
ride Diviisi 55. aastapäeva. 03. veebruaril 1998. a. Sidepataljoni ruumides korraldatud pi- 
dulikul lõunal andis kaitseminister Andrus Öövel II maailmasõjast osavõtnuile kätte mä- 
lestusmedalid ja Kaitseministeeriumi Teeneteristid. Kokku annetati Tallinna ühenduse 
liikmetele 882 mälestusmedalit ja 54 teeneteristi. Ühenduses liikmete arv oli selleks ajaks 
jõudnud tippu ja seisuga 1998. septembri kuu seisuga oli Tallinna ühenduses 1218 liiget. 

22. märtsil 1998 võtsid EVTÜ liikmed osa Vabadussõja mälestussamba avamisest Tal- 
linna Sõjaväekalmistul. 

01. aprillil 1998. a. toimunud EVTÜ juhatuse koosolekul otsustati teha Vabariigi Valit- 
susele ettepanek, püstitada Tallinnasse mälestussammas aastatel 1941-1945 Norilskis huk- 
kunud (hukatud) Eesti, Läti ja Leedu ohvitseridele. 


Viies juhatus (1999 - 2001) 

12. aprillil 1999 toimunud EVTÜ esinduskogu aastakoosolek valis tagasi ja kinnitas se- 
ni tegutsenud ühenduse juhatuse samas koosseisus. Juhatuse esimehena jätkas Erich Puu- 
saag. 

1999. aasta suursündmuseks EVTÜ liikmetele kujunes endise relvavenna, raudristi 
Rüütliristi kavaleri kolonel Alfons Rebase põrmu muldasängitamine Tallinna Metsakal- 
mistu mändide alla. Kohal olid Saksamaa raudristi Rüütliristi Kavaleride Ühenduse esi- 
mees kolonel Wolfram W. Kertz, Eesti Kaitseministeeriumi ja kaitseväe esindajad. 

01. septembril 1999 toimunud EVTÜ koosolekul otsustati saata Kanadas toimuvatele 
ESTO päevadele ühenduse liige Jaan Kuningas. 

24. veebruaril 2000 toimunud Vabariigi 82. aastapäeva paraadist võttis osa umbes 140 
ühingu liiget, keda juhtis pataljon , Narva” endine võitleja Ants-Eduard Teder. 

28. juunil 2000 võtsid EVTÜ liikmed osa Metsakalmistul Tallinna vabadusvõitlejate 
matmispaigale püstitatud ennesõjaaegse Kaitseväe kalmistu Vabadussõja mälestusehisest 
pärit mälestusurni pidulikust avamisest ja Narva pataljoni viimase ülema, Saksa Rist Kul- 
las kavaleri kapten Hando Ruusi mälestustahvli õnnistamisest. Pidulikust sündmusest 
võttis osa Kaitseliidu orkester ja Tallinna Garnisoni auvahtkond. 


r Ss 


Kapten Hando Ruusi mälestusplaadi õnnistamine Metsakalmistul. Jumalasõna loeb Karl Laantee 


Seisuga 01. jaanuar 2001 oli Tallinna ühenduses 1088 liiget. 06. veebruaril 2001 sai 
ühendus koos Soome Sõjaveteranide Eesti ühendusega ja teiste organisatsioonidega enda- 
le uued ruumid hoonesse Vene tn 31. 

Eesti Vabariigi 83. aastapäeva paraadist 24. veebruaril 2001 võttis osa kompanii suuru- 
ne üksus ühenduse esimehe Erich Puusaagi juhtimisel. 

EVTÜ liikmed võtsid osa ka kuulsa Utria dessandi (1919.a.) aastapäeva tähistamisest 
Ida-Virumaal ning 07. juulil 2001 toimunud vabadusvõitlejate kokkutulekust Viljandis. 


Kuues juhatus (2001 - 2003) 


19. aprillil 2001 toimus Tallinna Matkamajas EVTÜ volikogu istung, kus volikogu esi- 
mees Hendrik Arro, aseesimees Ants Kõverjalg ja sekretär Kalju Kukkur andsid aru teh- 
tud tööst. Istungil valiti Tallinna ühenduse VI juhatus koosseisus: 


e Erich Puusaag - juhatuse esimees; 
e Eldor Jaanisoo - aseesimees; 

* Hasso Lepik - aseesimees; 
* Kalju Kukkur- liige; 

* Hendrik Arro - liige; 

* Olev Hõlpus - liige; 

* Gunnar Laev -liige; 

* Eino Loigo - liige; 

e — Kaljo Mandre - liige; 

* Kalju Remmelgas - liige; 
* Helmut Samlamäe - liige; 
« Ants-Eduard Teder - liige; 

Aukohus valiti koosseisus: Kaljo Alaküla, Paul Potisepp ja Endel Saadoja. 

Ühenduse juhatuse tellimisel valmis Tallinna vabadusvõitlejate matmispaiga planee- 
ring, autor arhitekt Tiina Kull. 05. oktoobril 2001 toimunud juhatuse koosolekul otsustati 
alustada Tallinna ühenduse kroonika koostamist. 

27. aprillil 2002 tähistati Tallinna Linnavalitsuse toetusel (linnapea Edgar Savisaar) 
TTÜ aulas Tallinna ühenduse 10. aastapäeva. 28. augustil 2002 võtsid Tallinna vabadus- 
võitlejad osa Toilas toimunud vabadusvõitlejate X kokkutulekust. Samal päeval tähistasid 
Eesti Leegioni veteranid Sinimägedes Eesti Leegioni asutamise 60. aastapäeva. 1. septemb- 
ril 2002 oli Tallinna ühenduses arvel 1049 liiget. 


Seitsmes juhatus (2003 - 2004) 

05. veebruaril 2003 otsustas Tallinna ühenduse juhatus kokku kutsuda Esindajate Ko- 
gu, et valida volikogusse uued liikmed, kes omakorda valivad uue EVTÜ uue juhatuse. 

24. aprillil 2003 toimunud EVTÜ volikogu koosolekul valiti Tallinna ühenduse uus ju- 
hatus, kuhu kuulusid: 


e« Erich Puusaag - liige 

e Heino ]ärv- liige; 

* Hellar Oiderma - liige; 
e Gunnar Laev- liige; 

* Kalju Remmelgas- liige; 
« Kalju Kukkur- liige; 

* Eino Loigo - liige; 

* Hasso Lepik - liige; 

« Ants-Eduard Teder - liige; 
* Olev Hõlpus- liige; 

* Arvo Salumäe - liige; 


Revisjoni komisjoni koosseisu valiti: Arkadi Muuk, Regina Tuur, Arvo Saarepera. 
Aukohtu koosseisu valiti: Kalju Alaküla, Paul Potisepp ja Endel Saadoja. 

Kuna leidmata oli juhatuse esimehe kanditaat, toimus 11. juunil 2003 EVTÜ volikogu 
erakorraline koosolek. Sellel koosolekul tegi Hendrik Arro ettepaneku, suurendada EVTÜ 
juhatus 14-liikmeliseks ja valida juhatusse täiendavalt Vootele Hansen, Kuno Raude ja 
Armand Trei (viimane Nõmme piirkonna esindajana). 

18. juunil 2003 toimunud ühenduse juhatuse koosole- 
kul valiti Tallinna ühenduse juhatuse esimeheks Riigiko- 
gu VII koosseisu liige arhitekt Kuno Raude . 

Uus juhatuse esimees luges oma kohuseks esindada 
Memento” liikmete kõrval ka kõikide Eesti vabadusvõit- 
lejate huve 2003. aastal Vabariigi Valitsuse poolt loodud 
represseeritute valitsuskomisjonis. 

Kuno Raude oli seisukohal, et vabadusvõitlejad ja tei- 
sed represseeritud inimesed suudavad oma probleeme 
lahendada vaid läbi koostöö parlamendis esindatud era- 
kondadega, kelle käes oli ja on erinevate tasandite õigus- 
' ' loome, seadusandlik- ja täitevvõim ning rahalised ressur- 

i sid. Peamiseks eesmärgiks Eesti vabadusvõitluse vääris- 

tamine ja vabadusvõitlejate tunnustamine Eesti riigi poolt. 

Sest need mehed tulid II maailmasõjast välja võitjana! 

NSV Liit oli muutunud ajalooks, Eesti iseseisvaks. Tallin- 

Kuno Raude na ühenduses oli sel hetkel arvel 961 sõjameest ja 54 sõjast 

mitte osavõtnud liiget, nende seas Tunne Kelam, Mart 

Laar, Jüri Liim, Kai Maitla-Brauer, Olev Remsu, Vardo Rumessen, Johannes Tõrs, Lauri 
Vahtre ja paljud teised. Kokku 1015 aatelist inimest. 


Ausammas vabadusvõitlejate mälestuseks. 

22. juunil 2003, vahetult enne Võidupüha, avati ning pühitseti Tallinna Metsakalmistu 
IV kvartalis lahkunud Tallinna vabadusvõitlejate mälestusele pühendatud ausammas, 
mille loomisel oli suuri teeneid juhatuse eelmisel esimehel Erich Puusaagil ning juhatuse 
liikmetel Hasso Lepikul ja Eldor Jaanisool. Päevakohase kõnega esines Erich Puusaag. Au- 
samba õnnistas kaitseväekaplan. Auvalves seisid Asso Lepik ja Eldor Jaanisoo. Peale Tal- 
linna vabadusvõitlejate olid kohal ka ETV venekeelsete saadete toimetuse inimesed ning 
riigikogu liige Urmas Reinsalu. Juhatuse esimees Kuno Raude pöördus kokkutulnute poo- 
le järgmiste sõnadega: 


“Mis sundis Lembitut haarama mõõga ja suunama selle teraviku sissetungija vastu? 
Millest sai alguse nende noorte meeste vaprus, kes 83 aastat tagasi kihutasid vallutajad 
Petrogradi ja Riia alla? Ütlematu armastus oma rahva ja oma isamaa vastu oli põhjuseks, 
miks parimatest parimad eesti mehed koos teistest rahvustest võitluskaaslastega astusid 
kartmatult võitlusse idast pealetungiva surmaohu vastu 1944. aastal, neid ründamas 
kümned punadiviisid. Felix Steiner on võrrelnud veriseid võitlusi Sinimägedes võitluste- 
ga Verduni all. Ja tal oli õigus. Käis võitlus elu ja surma peale. Taganeda ei olnud kuhugi, 
seljataga olid võitlejate kodud. Nendes lahingutes kirjutasid noored eesti mehed kuldsete 
tähtedega oma nimed meie rahva ajalukku. Alfons Rebane, Harald Riipalu, Paul Maitla, 
Harald Nugiseks, kapten Rudolf Bruus, allohvitser Männik ning kümned tuhanded nende 
meeste võitluskaaslased olid valmis ohverdama ja ohverdasid oma elu Eesti rahva vaba- 
duse eest. Meerapalus, Merikülas, Auveres, Narva jõel, Sinimägedes, Krivasoos, Tartu ja 
Emajõe lahingutes löödi väga valusalt ülekaalukat vastast. 

On öeldud, et kes ei mäleta minevikku, elab tulevikuta. Täna on meie mõtted pööratud 
lahingutes langenud, hukatud ja surnud meeste poole, kes relv käes on kõikidel aegadel 
kaitsnud meie väikese rahva vabadust. Au, unustamatu kuulsus ja tänusõnad teile kõigile! 
Puhaku rahus langenud kangelased Ida-Viru- ja Tartumaal, Ukrainas ja Venemaa tundra- 
tes, Siberis, Tsehhis ja Saksamaal, Rootsis, Ameerika Ühendriikides, Kanadas ja Austraa- 


104 


lias. Rahulikku und Tallinna vabadusvõitlejatele nende puhkepaigas siin Metsakalmistu 
mändide all. 

Koos Hendrik Arroga asetame Eesti Vabadusvõitlejate Tallinna Ühenduse pärja selle 
ausamba jalamile selges teadmises, et Eesti vabadusvõitluse aated ei kustu mitte iialgi. 
Teadmises, et vanaisade ja isade asemele astuvad nende pojad ning pojapojad. Teadmises, 
et vabadusvõitlus on pidev ja ajas katkematu nähtus. Ka siis, kui oleme ükskord NATO 
liikmed.” 


Taasiseseisvumise aastapäev 
20. augustil 2003, Eesti taasiseseisvumise 12. aastapäeval toimus Eesti Sõjameeste Mä- 
lestuskiriku juures skulptor Mati Karmini loodud ratsamonument ,Püha Jüri võitlemas 
lohega” pidulik avamine, millest võtsid osa ka EVTÜ paljud liikmed. Tallinna ühenduse 
sõjameeste sõnum relvavendadele ja kohal viibinud kõrgetele riigitegelastele oli: 
Loodame, et Eesti Sõjameeste Mälestuskirik Toris saab Eesti riigikaitse kõrgeima juhi, 
Eesti Vabariigi Presidendi, Pärnumaalt valitud riigikogu liikmete, Vabariigi Valitsuse ja 
kohalike omavalitsuste kaasaabil ehitatud ning vääristatud lõpuni. Sõjameeste kirik on 
koht, kus tuleb jäädvustada mälestus kõikidest Vabadus- ja Rüütliristi kavaleridest, Eesti 
kaitselahingutes langenud ning Venemaa vandilaagrites hukkunud Eesti Kaitseväe ohvit- 
seridest, allohvitseridest ning reameestest. Nende meesteta poleks mitte kunagi sündinud 
Eesti riik, nende kantud vaimuta olnuks olematu taasiseseisvunud Eesti.” 
Valdavalt on Tallinna vabadusvõitlejate lootused nende kaasabil tänaseks täitunud. 


y | “ 


Vabadusvõitlejate Tallinna ühenduse juhatuse koosolek 2003. a. oktoobris 


Kohtumine justiitsministriga 

16. septembril 2003 leidis Tallinnas Vene tänav 31 majas aset Tallinna vabadusvõitlejate 
kohtumine justiitsminister Ken-Marti Vaheri, mille käigus minister pööras vabadusvõitle- 
jate tähelepanu eelkõige nende mälestuste jäädvustamise (kinofilmid, raamatud, uurimis- 
tööd, mälestusmärgid) vajadusele ja eesti sõjamehele pühendatud mälestusmärkide ning 
ausammaste püstitamisele Eestis. 

Ühenduse esimees Kuno Raude avaldas arvamust, et ainus avalikus ruumis säilinud 
tank T-34 võiks vabalt olla üheks koostisoaks Riigiküla all 25. juulil 1944 toimunud lahin- 
gute mälestuse jäädvustamisel tingimusel, et sinna loodaks täiesti uus memoriaalkomp- 
leks Eesti sõjameeste võitluse vääristamiseks. Ettepanek leidis tookord nii ministri kui va- 
badusvõitlejate toetuse. Aga mitte enam. 


Riiklik tunnustus represseeritutega võrdsustatud sõjameestele 

Kuna 1992-1995 riigikogus alustatut vabadusvõitlejate tunnustamise küsimus vajas 
edasiarendamist, sekkus EVTÜ esimees represseeritute ja vabadusvõitlejate huvisid kaits- 
va seadusloome protsessi, milleks andis hea aluse Kuno Raude ja Urmas Reinsalu poolt 
algatatud ja 22. veebruaril 2003 Tallinna Linnavolikogu saalis sõlmitud koostööleping Res 
Publicaga. 

Ootamata ära missuguste tulemustega lõpevad 2003. aasta riigikogu valimised, hakkas 
EVTÜ juhatuse esimees ette valmistama represseeritute seaduse eelnõud, mille visandid ta 
esitas 25. märtsil 2003 kodaniku algatuse korras kokkukutsutud töögrupi liikmetele Lem- 
bit Liivakule, Aadu Ollile, Peep Varjule ja Enn Sarvele. 

Vastavalt koostöölepingule moodustas Vabariigi Valitsus 10. juunil 2003 represseeritu- 
te probleemidega tegeleva valitsuskomisjoni, kus Tallinna ühenduse juhatuse esimehe 
Kuno Raude ettepanekul jätkati justiitsminister Ken-Marti Vaher'i juhtimisel esitatud eel- 
nõu alusel seaduseelnõu lõpliku redaktsiooni ettevalmistamist. 17. detsembril 2003 võttis 
riigikogu , Okupatsioonirežiimide poolt represseeritud isiku seaduse” vastu. Seadus jõus- 
tus 01. jaanuaril 2004. See oli ühine võit! Erilist head meelt valmistas teadmine, et komisjo- 
ni liikmed, Vabariigi Valitsus ja riigikogu nõustusid Eesti vabadusvõitlejate esindaja ette- 
panekuga, mille kohaselt represseerituga on võrdsustatud isikud ,kes võtsid alates 1940. 
aasta 16.juunist osa Eesti riikliku iseseisvuse taastamise eest peetud relvastatud võitlu- 
sest ning isikud, kes invaliidistusid mobiliseerituna või ajateenijana NSV Liidu relva- 
jõududes ega võtnud osa Eesti territooriumil repressioonide läbiviimisest. ” 

Nüüd hõlmas seadus kõiki suvesõjast osavõtnuid (metsavennad, Omakaitse) ning kuni 
20. augustini 1991. aastal Eesti riikliku iseseisvuse taastamise eest peetud relvastatud võit- 
lusest osavõtnuid mehi Samas ei ole kahtlust selles, et seaduseelnõu esimese redaktsiooni 
koostajad ning Eesti represseeritud tervikuna ootasid selles seaduses enamat. 


Eesti kaitselahingute 60 aasta möödumise tähistamisest 

Arvestades sellega, et 2004. aastal möödus 60 aastat Eesti kaitselahingutest II maailma- 
sõjas, esitasid EVL juhatuse esimees Heino Kerde ja EVTÜ juhatuse esimees Kuno Raude 
oktoobris 2003 peaminister Juhan Partsile ja 09. novembril 2003 kaitseminister Margus 
Hansonile põhjalikult läbitöötatud ,Ettepanekud Eesti kaitselahingute 60. aastapäeva 
tähistamiseks”. 

Hoolikalt ettevalmistatud kohtumine kaitseministriga leidis aset 05. jaanuaril 2004. 
Kaitseministeeriumi saali oli kogunenud üle saja Tallinna ühenduse vabadusvõitleja. Mi- 
nister rääkis hetkeolukorrast Eesti riigikaitse arendamisel, keskseks eesmärgiks liitumine 
NATO ja Euroopa Liiduga, mille vastu saalis viibinud rindemehed tundsid suurt huvi. 
Arenes elav mõtetevahetus, mis jättis päris vähe aega kirjalikult esitatud küsimustele vas- 
tamiseks. 

Kaitseminister tunnistas Eesti kaitsel seisnud sõjameestele, et talle esitatud ettepaneku- 
te (Eesti kaitselahingute 60 aastapäeva tähistamine, kaitselahingute ajaloo uurimise ja Seli 
tervisekeskuse laiendamise rahastamine, vabadusvõitlejate matuste toetamine, Eesti Kait- 
seväe kaadriohvitseride mälestuse jäädvustamine, Sinimägede memoriaali loomine, Va- 

baduse monumendi püstitamine Tallinnasse, tanki T-34 eemaldamine Narva jõe kaldalt 
jm.) realiseerimiseks ei ole kaitseministeeriumil võimalusi (või ehk tahet?), mis muutis esi- 
tatud ettepanekute koostamisel tehtud töö nulliks. 

Tõele au andes ei pööranud Juhan Partsi juhitav valitsus tervikuna vabadusvõitlejate 
ettepanekutele vähimatki tähelepanu. Siit sai alguse vabadusvõitlejate esimene pettumus 
võimule tulnud noortes juristides. 


Justiitsministri vastuvõtul. 

20. veebruaril 2004 toimus Sakala tänava valges saalis justiitsminister Ken-Marti Vaheri 
pidulik vastuvõtt vabadusvõitlejatele-ordenikavaleridele, mille ettevalmistamisel osalesid 
justiitsministri nõunik Eero Liivik ja EVTÜ juhatuse esimees. Kutsed saadeti 262 endisele 
sõjamehele üle Eesti. Vastuvõtu avas EVL juhatuse esimees Heino Kerde. Põhiettekande 
tegi justiitsminister Ken-Marti Vaher, kaasettekandega esines Urmas Reinsalu. Muusikali- 
se külje eest kandis hoolt kammerorkester, mida juhatas vabadusvõitleja Kaljo West. 

Tänusõnavõtuga esines Eesti Vabadusvõitlejatele Tallinna ühenduse esimees Kuno 
Raude, kes ütles: 

86 aastat tagasi panid meie vanaisad ja vanaemad, ka paljude saalis viibivate isad ja 
emad, aluse iseseisvale demokraatlikule Eesti riigile, mille üle täna tunneme nii suurt uhkust 
ja rõõmu. Au ja kiitus nendele selle eest! 

Mul on hea meel, et täna on kokku saanud Eesti vabadusvõitlejate erinevate põlvkondade 
esindajad, kelle rinda ehivad sõjaliste ja muude teenete eest saadud riiklikud teenetemärgid, 
mis kõige selgemalt räägivad kõrgest tunnustusest teie võitlusele Eesti vabaduse nimel. Tun- 
nustusena teie sangarlikule võitlusele II maailmasõjas on Pärnusse teile ja teie langenud rel- 
vavendadele püstitatud ausammas. Esmakordselt on kõik vabadusvõitlejad leidnud oma 
kindla koha ja tunnustuse rahvusvahelisele õigusele tuginevas represseeritute seaduses. Teie 
probleemidega on kutsutud jätkuvalt tegelema just selleks loodud valitsuskomisjon. Selline 
on olnud vabariigi valitsuse ja riigikogu tahe. 

Ma soovin teile kõigile tugevat tervist ja palju õnne meie riigi sünnipäeva puhul! Sügav 
kummardus teile ja teie kaudu kõikidele vabadusvõitlejatele üle Eestimaa!” 

Sakala tänavalt siirdusid justiitsministri vastuvõtul olnud sõjamehed Pikale tänavale 
Mustpeade majja, kus kaitseminister Tarmo Kõuts andis vabadusvõitlejatele järjekordselt 
üle riiklikud autasud. 


Vabadusvõitlejate matmispaik Metsakalmistul 

Teadaolevalt toimus Tallinna vabadusvõitlejate matmispaiga rajamine kunagi Birgitiini 
ordule kuulunud Pirita kloostri maa-alal, tänasel Tallinna Metsakalmistul, alguse 20. Eesti 
Relvagrenaderide Diviisi 45. rügemendi I pataljoni 4. kompanii 1 rühma ülema Kalju 
Ruubeli muldasängitamisest möödunud sajandi viimase kümnendi alguses. 

Sellest ajast möödunud aastate jooksul on tema hauale Metsakalmistul lisandunud pal- 
jude Eestit 1944. aastal vallutajate eest kaitsnud relvavendade puhkepaigad. Siin on leid- 
nud rahu 26. juunil 1999.a. kodumaamulda sängitatud Eesti kuulsaima sõjamehe, Tamme- 
lehtedega Rüütliristi kavaleri, kolonel Alfons Rebase põrm, siin puhkab 20. Relvagrenade- 
ride Diviisi 46. rügemendi II. pataljoni ülem, Riigiküla kangelane kolonelleitnant Rudolf 
Bruus. Siia on paigaldatud II. maailmasõja esimesel rahupäeval 10. mail 1945. aastal puna- 
tšehhide poolt Tšehhimaal Nymburki linnas alatult tapetud Sinimägede kangelase, Rüütli- 
risti kavaleri, Eesti kaadriohvitseri major Paul Maitla hauakivi, mille all puhkab majori 
abikaasa. Siin, pühamaist pühas paigas, puhkavad kõigile tuntud sõjameestega kõrval 
kõige tavalisemad eesti mehed, kelle kanda oli Eesti kaitselahingute, Venemaa laagrite ja 
nõukogude okupatsiooniaja kogu raskus. Mehed, kes jäid veriseimates lahingutes Eesti- 

maa pinnal ja Venemaa orjalaagrites imekombel ellu. Koos rindel langenud 
võitluskaaslas114 tega tulid kangest soost eesti mehed nooruse röövinud võitlusest lõpp- 
kokkuvõttes välja võitjatena! Võit saabus 17 aastat tagasi! Meie kõigi jaoks. 

EVTÜ liikmete matmispaiga korrastamise küsimus, mille eestvedajaks olid juhatuse 
tollane esimees Erich Puusaag ja Hasso Lepik, oli juhatuse koosolekutel arutusel kordu- 
valt. 1997. aastal koostas arhitekt Tiina Kull matmispaiga eskiisprojekti nimetuse all , Eesti 
Vabadusvõitlejate Tallinna Ühenduse liikmeskonna matmispaik Tallinna Metsakalmistul”, 
mille kooskõlastasid Pirita linnaosa valitsus ja Tallinna Kommunaalamet. 

Tegelikus elus osutus see projekt mitmete puuduste tõttu raskesti elluviidavaks, kuna 
selle eskiisprojekti järgi ei olnud võimalik hauaplatside, aga ka hauaplaatide mahamärki- 
mine looduses. 

08. novembril 2004 valmis arhitekt Kuno Raudel Tallinna vabadusvõitlejate Metsakal- 
mistu matmispaiga uus detailplaneering, mille alusel on toimunud ja toimuvad kõik ma- 
tusetalitused ja heakorratööd Metsakalmistul. Alates 2005. aastast on Metsakalmistu mat- 
mispaiga korrastamiseks kulutatud 500 000 krooni. 8. oktoobril 2008 pühitseti pidulikus 
õhkkonnas, kunagiste relvavendade, nende järeltulijate ja sugulaste juuresolekul, Tallinna 
vabadusvõitlejate matmispaik Tallinna Metsakalmistul. 

Auväärsete sõjameeste rahula oli saanud sõjaväekalmistule kohase ilme: kõrgel platool 
seismas 22. juunil 2003. a. pühitsetud keskne mälestusmärk Tallinna vabadusvõitlejatele, 
mustast graniidist hauatähiste sirged read, ühesuguselt kujundatud hauaplaadid, erkrohe- 
liselt särav kaunis murukate ja lilled ühtselt kujundatud ja paigaldatud vaasides, mille 
hooldamise on enda kanda võtnud Eesti Vabadusvõitlejate Tallinna Ühendus. 

Piduliku tseremoonia avas EVTÜ juhatuse esimees leitnant Toivo Lipstok. Kaitseliidu 
orkestri esituses kõlas Eesti Vabariigi hümn. Päevakohase kõne esitas Eesti Vabadusvõitle- 
jate Liidu juhatuse esimees Gunnar Laev, kes meenutas matmispaiga saamise lugu ning 
avaldas tänu tehtud töö eest mõtte algatajatele, töö teostajatele ning rahastajatele. Järgnes 
20. Eesti Relvagrenaderide Diviisi 46. rügemendi rühmaülemana, Eesti kaitselahingutest 
osa võtnud, erukolonelleitnant Harri Rent emotsionaalne sõnavõtt. Tallinna Linnavalitsu- 
se nimel kõneles toimunud tseremoonial nooruke Pirita linnaosa vanem Tiit Terik. 

Tallinna vabadusvõitlejate matmispaiga pühitsesid sisse Pirita kloostri vaimulik, To- 
ronto Ülikooli emeriitprofessor, paavstlik auprelaat, soomepoiss Vello Salo ja Eesti Kaitse- 
väe kaplan Raivo Nikiforov. Mälestusmärgi jalamile asetati Eesti Kaitseväe ning Eesti Va- 
badusvõitlejate Liidu pärjad ja kohaletulnute lilled. 

Sündmust jäädvustasid paljud video ja fotokaamerad. Orkestri esituses kõlas ,,Eesti 
lipp”. Seejärel suundusid pidulikust tseremooniast osavõtjad Pirita kloostrisse, kus EVL 
juhatuse esimees Gunnar Laev ja Eesti Vabadusvõitlejate Tallinna Ühenduse juhatuse esi- 
mees leitnant Toivo Lipstok annetasid Tallinna vabadusvõitlejate matmispaiga rekonst- 
rueerimisel osutatud abi eest asjaomastele institutsioonidele ja konkreetsetele isikutele 
hinnalised mälestusplaadid. 

Ülima huviga kuulasid eakad sõjamehed kloostri kabelis Eesti Entsüklopeediakirjastu- 
se peatoimetaja Hardo Aasmäe ettekannet meie kõikide silmade all hargnevatel rahvusva- 
helistel teemadel. 

Matmispaiga korrastamise eest kuulub tunnustus Eesti Vabadusvõitlejate Liidule, Eesti 
Vabadusvõitlejate Tallinna Ühendusele, Eesti Kaitseministeeriumile ja Eesti Represseeritu- 
te Abistamise Fondile. 

Vabadusvõitlejate matmispaiga avamisel 22. juunil 2003 Metsakalmistul. 

EVTÜ juhatuse avaldus Arnold Rüütli toetuseks. 

2005. aasta kevadel arenes Eesti ühiskonnas laialdane mõttevahetus selle üle, kas Vaba- 
riigi President peaks sõitma Moskvas korraldatavale Võidupäeva pidustustele. 11. märtsil 
2005 avaldati Arnold Rüütli otsuse toetuseks meedias Eesti Vabadusvõitlejate Tallinna 
Ühenduse juhatuse poolt heaks kiidetud järgmise sisuga avaldus: 


1944. aasta Eesti kaitselahingutes Eesti riikliku iseseisvuse taastamise nimel surma- 
põlgavalt võidelnud ja sellepärast nõukogude võimu poolt rängalt represseeritud eesti 
sõjamehed ning nende perekonnaliikmed mõistavad ning toetavad Eesti ja Leedu pre- 
sidentide otsust mitte osaleda Moskvas Punasel väljakul 9. mail Suures Isamaasõjas 
saavutatud võidu 60. aastapäeva pidustustel. Eesti ja teiste Balti riikide “vabastamine” 
Punaarmee poolt 1944. aastal on tänaseni levitatav müüt. Eesti ja teiste Balti riikide 
rahvastele tähendas II maailmasõja lõpp viiskümmend aastat kestnud nõukogude 
okupatsiooniõuduste algust, mille jooksul demokraatlike riikide silme all jätkus 1940. 
aastal alguse saanud Leedu, Läti ja Eesti rahva füüsiline hävitamine, vangistamine, 
küüditamine ja okupeeriva riigi elanikkonna asustamine Balti riikidesse. 

Meie sooviks on, et vaba maailm teaks kogu tõde meie rahvaste iseseisvuspüüdluste 
ja meie rahvaid tabanud okupeerivate riikide sõjakuritegude ning sellele järgnenud 
nõukogude genotsiidi kohta.” 


Kohtumine kaitseminister Jürgen Ligiga 

19. jaanuaril 2006 tegi EVTÜ juhatuse esimees Kuno Raude kaitseminister Jürgen Ligile 
teatavaks Eesti vabadusvõitlejaid erutavad ning lahendamist vajavad küsimused. Kohtu- 
mine kaitseministriga toimus 2006. aasta 31. jaanuaril. Vabadusvõitlejaid esindasid koh- 
tumisel EVL juhatuse esimees Gunnar Laev, Ants Teder, Kaljo West, Heino Järv, Kalju 
Kukkur ja Kuno Raude. 

Kaitseminister Jürgen Ligi suhtus positiivselt 1944. aasta Eesti kaitselahingutele pü- 
hendatud üleriigilise memoriaali projekteerimise- ja rajamise küsimuste lahendamisse Si- 
nimägedes ning kaitselahingutele pühendatud filmi loomisse. Videofilm ,,Sinimäed” on 
Sinimägede lahingutest osavõtnud meeste osalusel loodud. Eesti riik on oma rahvale ja 
Eesti riigi sõpradele võlgu täispika kunstilise filmi ,1944. aasta Eesti kaitselahingud” loo- 
mise. Usume, et see film sünnib varem või hiljem. Kaitseministri poolt leidis positiivset 
vastuvõttu EVL esindajate ettepanek - tähistada igal aastal 8. mail Tallinnas Maarjamäe 
mälestusväljakul koos pealinna avalikkusega II maailmasõja lõppemise aastapäeva. Ka oli 
kaitseminister nõus sellega, et Tallinna vabadusvõitlejate esindus võtab osa kaitseväepa- 
raadist 24. veebruaril 2006. 


Tallinna vabadusvõitlejate viimane paraad. 


2006. aasta Vabariigi aastapäeva eel taotles EVTÜ juhatus Presidendi kantselei, välis- 
ministeeriumi, kaitseministeeriumi ja kaitsejõudude töötajate abiga nõusoleku Tallinna 
vabadusvõitlejate esindusorganisatsioonide lippurite osavõtuks Eesti Vabariigi 88. aasta- 
päevale pühendatud kaitseväe paraadist Tallinnas Vabaduse väljakul. Paraadi ajal olid 
Vabaduse väljakule koos teiste organisatsioonidega rivistatud ka Eesti Vabadusvõitlejate 
Tallinna Ühenduse lippurid. See oli viimane kord, kus Eesti vabadusvõitlejad osalesid 
riikliku tähtpäeva puhul korraldatud paraadil. 

Tallinna vabadusvõitlejate lippurid koos Vahipataljoni sõduritega enne paraadi 


Kolonel Alfons Rebase 30. surma-aastapäeva tähistamine 

Eesti Vabadusvõitlejate Tallinna Ühenduse korraldamisel tähistasid endised eesti sõ- 
jamehed 08. märtsil 2006. aastal Tallinna Metsakalmistul Eesti Kaitseväe kaadriohvitseri 
kolonel Alfons Rebase 30. surma aastapäeva. Jumalateenistuse viisid läbi kaitsejõudude 
peakaplan kolonel Tõnis Nõmmik ja Tallinna praost Gustav Piir. Eesti Kaitseväe nimel 
kõneles Tallinna komandant leitnant Madis Morel. Eesti vabadusvõitlejate nimel võttis sõ- 
na endine 45. rügemendi 1. pataljoni võitleja Kaljo West. Filmimees Andres Sööt jäädvus- 
tas kogu sündmuse videolindile. 

Legendaarne väejuht lahkus meie hulgast 30 aastat tagasi Saksamaal - Augsburgis. 
Poole oma elust pidi ta elama teadmisega, et tema kodumaa on totalitaarse nõukogude 
võimu poolt vägivaldselt okupeeritud ja tema ise on kuulutatud okupantide poolt kodu- 
maa reeturiks. 1999. aasta 26. juunil jõudis selle suure sõjamehe põrm sünnimaale ja sängi- 
tati Metsakalmistule. 

Alfons Rebase võitlustee algas Virumaa metsades, kus ta organiseeris metsavendade 
rünnaku punaväelaste vastu ja saavutas oma esimese võidu. Tema sooviks oli Eesti ise- 
seisvuse taastamine ja liitumine Saksa armeega andis selleks, olgugi et õhkõrna lootuse, 
see unistus täide viia. Ta tegi seda usus, et Saksa relvajõududega liitunud eesti üksusi ra- 
kendatakse ainult Eesti piiride kaitseks. Kuigi Rebane hindas sakslasi kui sõjamehi kõr- 
gelt, oli natsiideoloogia talle täiesti vastuvõetamatu. 

Samal päeval, 5.0. 8. märtsil ilmus EVL veebileheküljel EVTÜ esimehe poolt ettevalmis- 
tatud vabadusvõitlejate avaldus, milles väljendati lootust, et , kahe ühineva erakonna 
(Isamaaliit ja Res Publica) poolt Riigikogule esitatud otsuse eelnõu vabadusvõitluse kohta 
Eestis 1944. aastal leiab Riigikogu enamuse toetuse.” 

Kaitseväe peakaplan Tõnis Nõmmik ja Tallinna praost Gustav Piir Jumalateenitust pidamas 


Kolonel Alfons Rebase 30. surma aastapäeva tähistamine Metsakalmistul 


112 


“E 
ka m 


s 


Phat PP, AL i PL 


Alfons Rebase surma-aastapäeva tähistamisel. Kõneleb Heino Kede 

Raamat , Tallinna vabadusvõitlejad” 


EVTÜ juhatuse otsus EVTÜ kroonika välja- 
andmiseks võeti vastu 05. oktoobril 2001. Kuid 
käsikirja koostamiseni jõuti alles 2005. aastal. Oli 
ka viimane aeg. 

Raamat , Tallinna vabadusvõitlejad” on koos- 
tatud ja trükitud eeskätt nende kaasvõitlejate 
jaoks, kellel puudus ja puudub tänaseni informat- 
sioon EVTÜ igapäevase tegevuse kohta. Ja need 
mehed on kahjuks erinevatel põhjustel rõhuvas 
enamuses. 

Raamat on pühendatud kõikidele EVTÜ liik- 
metele, selles on põlistatud nende meeste nimed, 
kes käinud läbi sõjatee, vaevelnud vangilaagrites, 
kannatanud puudust asumisel ja tulnud tagasi 
kodumaale jätkanud siin vabadusvõitlust oma 
isademaa taassünni ja arengu nimel. 

Raamatu esimestel lehekülgedel on Eesti Len- 
nuväepoiste Klubi ajalootoimetaja Vaino Kallas 
andnud põgusa ülevaade II maailmasõja olulise- 
matest sündmustest Eestis, millele järgneb nende 
saksa väeosade loetelu, mille koosseisus — eesti 

EML täämistu esikaas mehed oma sünnimaa vabaduse eest võitlesid. 
Ants-Eduard Teder, Armand Trei, Arvo Salumäe ja 
Kalju Remmelgas kirjeldavad dokumentaalsete materjalide alusel EVTU loomislugu 1992. aastal 
ning ühenduse tegevusest alates selle asutamisest kuni 2006. aasta aprilli kuuni. EVTU juhatuse 
esimene esimees (1992-1993) erukolonelleitnant Harri Rent on kirja pannud oma mälestused ja 
kommentaarid EVTU tegevusest selle algusaastal. Kahjuks puuduvad EVTU juhatuse järgmise 
esimehe, varalahkunud Arnold Annuse, meenutused. Põgusalt käsitleb seda perioodi kõige kauem 
EVTU juhatuse tegevust juhtinud Erich Puusaag, kelle meenutused ja kommentaarid hõlmavad 
ajajärku 1995-2003. 

EVTU juures tegutseva Sõjaaegsete Eesti Lennuväelaste Ühenduse juhatuse esimees Hendrik 
Arro kirjutab selle ühenduse loomisele ja tegevusele aastatel 1993-2006. “Lihula ausamba” omanik, 
pataljon Narva veteran, Ants-Eduard Teder räägib selle ausamba , Kolgata teest” ja Sihtasutuse 
Eesti Vabadusvõitlejate Abistamise Fondi loomisest ning tegevusest aastatel 1999-2005. 

Kahjuks ei olnud võimalik kirja panna nende väeosade nimetusi, milles iga konkreetne 
mees sõja läbi tegi. Relvastatud vabadusvõitluses osalenud eesti meeste nimede lõplik väl- 
jaselgitamine ja nende nimede sidumine konkreetsete väeosadega, Omakaitse üksustega 
või metsavendade rühmadega seisab alles ees. On siiralt kahju, et vabadusvõitlejad ise ei 
ole suutnud seda tööd tulevastele ajaloolastele kergemaks muuta. Võimalik, et on puudu- 
likud EVTÜ andmed meeste manalasse varisemise kohta, sest mitte kõik lahkunud Tallin- 
na vabadusvõitlejad ei puhka Tallinna Metsakalmistul. Nimekirja lõppu on lülitatud ka 
nende inimeste nimed kes on EVTÜ liikmed, kuid ei ole osalenud relvastatud võitluses 
isamaa kaitsel. 

Raamatu koostas, fotod valis ning raamatu kujundas Kuno Raude. Raamat trükiti AS 
Pakett trükikojas ja selle esitlus toimus 18. detsembril 2006 Eesti Rahvusraamatukogu väi- 
keses saalis. 

Kaheksas juhatus alates aastast 2007 

Pärast K. Raude tagasiastumist esimehe kohalt täitis alates 19.05.2005 EVTÜ juhatuse 
esimehe kohuseid Kalju Remmelgas, kes 15.02.2006. a. valiti juhatuse esimeheks. 

2007. aastal valis Eesti Vabadusvõitlejate Tallinna Ühendus uue juhatuse, mille koos- 
seisu kuulusid: 


Ants Teder 


* Toivo Lipstok - esimees (reservleitnant); 
e Ants-Eduard Teder - aseesimees; 

* Arvo Salumäe - liige; 

* Ago Juurik - liige; 

* Eino Loigo - liige; 

e Armand Trei - liige; 

* Gunnar Laev - liige; 

* Heino Järv - liige; 


18. märtsil 2008 toimus EVTÜ korraldamisel Tal- 


| linna Saksa Gümnaasiumis järjekordselt riigikaitse 


kursus. Kursuse eesmärk oli anda ülevaade riigikait- 
sest kui tervikvaldkonnast. Loengutel käsitleti julge- 
oleku-, kaitse- ja välispoliitilisi teemasid ning 
iigikaitse üldist korraldust. Eesti lõimumist NATO- 
ga ja rahvusvahelist julgeoleku ja riigikaitsealast 
koostööd. Kursusest võttis osa üle 100 vabadusvõit- 
leja. 

5. juulil 20008 toimus Eesti Vabadusvõitlejate 
Tallinna ühenduse korraldamisel ülevabariiklik va- 

badusvõitlejate kokkutulek Märjamaal. 


Seoses Toivo Lipstoki lahkumisega Vabadus- 
võitlejat Tallinna Ühenduse juhatuse esimehe ame- 
tikohalt, valis juhatus 00. XXXXX 2008 esimehe ko- 
hale senise ECTÜ juhatuse aseesimees Ants Tederi. 

Juhatuse liikmete koosseisu kuulusid endiselt: 


Arvo Salumäe - liige; 
Ago Juurik - liige; 
Eino Loigo - liige; 
Armand Trei - liige; 
Gunnar Laev - liige; 
Heino Järv - liige; 

Eesti Vabadusvõitlejate Tallinna Ühenduse 2007. aastal valitud juhatus 

Tallinna ühenduse liikmed koos Saksa relvavendadega 

Eesti Vabariigi president Lennart Meri koos Tallinna vabadusvõitlejate, endiste Eesti Leegioni oh- 
vitseride Robert Telliskivi, Rudolf Bruusi, Soome armee ohvitseri Sven Ise ja Harri Rentiga 


2008. aasta riigikaitse kursustest osavõtjad Tallinna Saksa Gümnaasiumis 

PÕLVAMAA VABADUSVÕITLEJATE ÜHENDUS 


1991. aasta detsembris toimus Võrus Võrumaa Sõjameeste Ühenduse asutamise koos- 
olek, millest võttis osa ka grupp Põlvamaa endisi sõjamehi, kes vormistati Võrumaa Sõja- 
meeste Ühenduse sektsiooniks. Sellesse gruppi kuulusid: 


Mathiesen, Artur 
Laidvere Evald 
Suss, Valter 
Sokk, Endel 
Saluste, Richard 
Leming, Viktor 


Need isikud olid hiljem Põlvamaa Vabadusvõitlejate Ühenduse asutajaliikmed. 

14. märtsil 1992 toimus esimene endiste sõjameeste üldkoosolek, millest võttis osa 42 
endist sõjameest. Koosolek otsustas ühehäälselt moodustada mittetulundusühing Põlva- 
maa Vabadusvõitlejate Ühendus, mille juhatusse valiti: 


Suss, Valter - juhatuse esimees; 
Öövel Voldemar - esimehe asetäitja; 
Mathiesen, Artus - sekretär; 
Laidvere, Evald - juhatuse liige; 
Kristelstein, Hellard - juhatuse liige; 
Salum, Tõnis - juhatuse liige; 
Simson, Ilmar - juhatuse liige; 


Järgmine Põlvamaa Vabadusvõitlejate Ühenduse juhatus valiti 29. juunil 1995, kuhu 


kuulusid: 


Öövel, Voldemar - juhatuse esimees; 
Mathiesen, Artur - sekretär; 
Laidvere, Evald - juhatuse liige; 
Salum, Tõnis - juhatuse liige; 

Suss, Valter - juhatuse liige; 
Kristelstein, Hellard - juhatuse liige; 


11. juulil 1998 toimunud üldkoosolekul valiti juhatusse tagasi eelmine koosseis, kus- 
juures senisest juhatusest jäi välja Hellard Kristelstein. 
7. juulil 2001 toimunud üldkoosolekul valiti juhatuse koosseisu: 


Öövel, Voldemar - juhatuse esimees; 
Laidvere, Evald - esimehe asetäitja; 
Mathiesen, Artur - sekretär; 

Salum, Tõnis - laekur; 

Suss, Valter - juhatuse liige; 


Seoses senise juhatuse esimehe haigestumisega valiti 12. aprillil 2008 uus juhatus järg- 


mises koosseisu: 


Laidvere, Evald - juhatuse esimees; 
Holsting, Jannu - esimehe asetäitja; 
Zirnask, Ülo - sekretär; 

Salum, Tõnis - laekur; 

Arras, Vello - juhatuse liige; 

Evald Laidvere 


Põlvamaa Vabadusvõitlejate Ühendus on osa võtnud 
kõigist Eesti Vabadusvõitlejate Liidu ja Eesti Leegioni 
Veteranide Klubi poolt korraldatud kokkutulekutest 
ning Eesti Vabariigi aastapäeval toimunud pärgade pa- 
nekust Vabadussõja mälestussammastele Põlvas ja Rä- 
pinas. Samuti on ühenduse liikmed võtnud osa mäles- 
tusmärkide avamisest Sinimägedes, Pärnus, Lihulas, 
Lagedil, Mehikoormas, Maarjamäel ja Porkunis. Enam, 
kui kümnel korral on korraldatud PVÜ liikmete kokku- 
tulekud koos taidlejate kontserdi, päevakohaste ette- 
kannete ja peolauaga. 

Eriti märkimisväärsed on koos Võrumaa Sõjameeste 
Ühendusega Kuperjanovi pataljonis korraldatud sõjaaja- 
loo konverentsid, kus ettekandjad käsitlesid sõjaajalugu 
puudutavaid teemasid. Värska Sanatooriumis toimus 
kolmepäevane sõjaajaloo teemaline seminar, kus esines 
ettekandega tollane kaitseminister Andrus Öövel. 

Kuna seoses kõrge vanusega, on PVÜ liikmete arv 


viimastel aastatel oluliselt vähenenud, on võetud uusi liikmeid juurde nende meeste ja 
naiste hulgast, kes ei ole küll osalenud relvavõitluses, kuid on võtnud aktiivselt osa Eesti 
Vabariigi taastamisest ja tunnistavad meie ühenduse põhikirjas toodud vaateid ja seisu- 


kohti. 


Põlvamaa VÜ liikmed 1996. a. Vabariigi aastapäeva tähistamisel. 
Ees seisavad V. Öövel, A. Viior, E. Laidvere ja Põlva maavanem Kreegipuu. 

Põlvamaa VÜ liikmed 2005. aasta suvel Maarjamäel 

2006. aastal Mehikoorma ausamba avamisel. Keskel lipuga Evald Laidvere 

Põlvamaa VÜ liikmed Eesti Vabadusvõitlejate XVI kokkutulekul Märjamaal 

EESTI VABADUSVÕITLEJATE RAPLA ÜHENDUS 


18. veebruaril 1994.aastal toimus Raplas endiste sõjameeste Eesti Vabariigi aastapäeva- 
eelne kokkutulek. Kohal oli 18 meest, kes otsustasid moodustada Eesti Vabadusvõitlejate 
Rapla Ühenduse. Ühenduse juhatusse valiti: 

e Harry Tulp - juhatuse esimees; 
e Adolf Valleri - esimehe asetäitja; 
e Jaan Kersna - liige. 

19. aprillil 1994. aastal kinnitati ühenduse põhikiri., mis 21. juunil 1994. aastal registree- 
riti Rapla Maavalitsuses. 

Rapla ühenduse loomise initsiaatoriks oli Harry Tulp, endine pataljoni “Narva” võitle- 
ja. Oma sitkuse ja sihikindlusega õnnestus tal üle elada küüditamisaastad, luua perekond 
ja kodu, saada kõrgkoolidest kaks diplomit ning kirjutada “Narva” pataljoni võitlusteest 
raamatud. 

Raske haigusega võideldes valmis tal ka oma eluteest raamat Retk läbi punase udu. 

Loobunud 2001. aasta 1. jaanuaril juhatuse esimehe ametist, lahkus Harry Tulp 28. 06. 
2001. a. meie hulgast. 

Alates 1. jaanuarist 2001. a. valiti Rapla Ühenduse uude juhatusse: 

« Adolf Valler - juhatuse esimees; 

e Endel Kaljuste - esimehe 1 asetäitja; 

* Uno-Rudolf Männiste - esimehe [II asetäitja; 
e Evald Reinsalu - sekretär; 

e Jaan Kersna - asjaajaja- majandusjuhataja; 


Kokku on tuldud Vabariigi aastapäeval, Võidupühal, II maailmasõja lõpupäeval 8. 
mail ja jõulupühade tähistamiseks (kuni 2004. aastani). 

Pidulikud ja pühalikud on olnud kokkutulekud Rapla kalmistul iga aasta 8. mail, mil 
mälestatakse kalmistul Rapla memoriaali juures 1941.aasta lahingutes major Hirvelaane 
üksuses langenuid. Memoriaalkompleks on valminud arhitekt Liina Jaanuse ja kaitseliidu 
selleaegse ülema Avo Aljase koostööna. See memoriaal on Rapla kalmistul kaunis ja alati- 
seks meeldejääv. 

Osavõtt meeste poolt kõigist üritustest on olnud arvukas. Koos soomepoistega on Rap- 
la kirikus mälestatud meie lahkunud kaaslasi, millest on osa võtnud ka lahkunute omak- 
sed. 

Koostöös Rapla kaitseliiduga on olnud väga hea. Endine Rapla Kaitseliidu ülem Avo 
Aljas ja selle praegune ülem Aarne Sillamaa on alati toetanud Vabadusvõitlejate Rapla 
Ühenduse ettevõtmisi, leides võimalusi transpordi andmiseks ja kutsudes ühenduse liik- 
meid osalema nende aastapäeva üritustel. 

Rapla Ühenduse liikmed on võtnud osa kõigist ülevabariiklikest vabadusvõitlejate 
kokkutulekutest. Ühendus on oma tegevusaastate jooksul korraldanud: 

24. veebruaril 1998. aastal Rapla maavanema ja Rapla Kaitseliidu ülema vastuvõtt, kus 
anti kätte mälestusmedalid 30 ühenduse liikmele. 

24. veebruaril 1999. aastal Rapla Kultuurikeskuses Vabariigi aastapäeva tähistamine. 

22. juunil 2000. aastal tähistati koos Läänemaa vabadusvõitlejatega Vahur Andressooni 
talus piduliku koosviibimisena Võidupüha. 

20. detsembril 2000. aastal toimus kohtumine kohaliku ajalehe Nädaline toimetusega. 

24. veebruaril 2001.aastal pandi Rapla Kultuurimajas püsti uhke pidulaud. Tervitasid 
ühisgümnaasiumi õpilased toredate lauludega Thea Paluoja juhendamisel. 

27. augustil 2001. aastal toimus väljasõit Paldiskisse. Kohtuti rahuvalvajatega, tutvuti 
Paldiski linnaga. 

29. augustil 2001. aastal avati Rapla kalmistul pidulikult 1941.a. langenute memoriaal. 

21. detsembril 2001. aastal oli jõulueelne kokkutulek Rapla trahteris. Võttis osa maava- 
nem Kalle Talviste ja Kaitseliidu Rapla ülem, kapten Avo Aljas. 

13. augustil 2003. aastal toimus Rapla Ühenduse ja Soome sõjaveteranide kohtumine ja 
kirikuteenistus Rapla kirikus. 

20. augustil 2004. aastal toimus Ühenduse liikmete osavõtul Lihula ausamba avamine. 

25. augustil 2005. aastal toimus Sillaotsa Talumuuseumi ja Valise külastamine. 

30. augustil 2006.aastal külastati Lagedi Vabadusvõitlejate muuseumi. Esimest korda 
külastati muuseumi 1995. aastal ja istutati mälestuseks tamm. 

Eriti tihe side on olnud side Lelle kooliga, kus Adolf Valler oli direktor. Hea on olnud 
koostöö Rapla Ühisgümnaasiumi ja Vesiroosi Gümnaasiumiga, kuhu ühenduse liikmed 
kutsuti külla tutvustama meeste sõjateed. Samuti valmistasid nende gümnaasiumide õpi- 
lased vabariigi aastapäevaks õpilaste poolt joonistatud kaarte pühendusega ühenduse 
liikmetele, mis anti aastapäeval meestele üle. 

2008. aasta 10. mail toimunud üldkoosolekul vahetus juhatuse esimees ja A. Valleri 
asemel valiti Georg Mõttus. Juhatuse senine koosseis valiti tagasi. 

Kaasvõitlejate abistamisest 

Kaasvõitlejate abistamisega tegeles Represseeritute Abistamise Fondi kaudu väga ko- 
husetundlikult Heino Lai. Tema tööd jätkas Georg Mõttus. Tänuväärset abi on Rapla sõ- 
jamehed saanud Seli Tervisekeskuselt, kellega on hea side ja seal olnud mehed ja naised 
kiidavad sealset hoolivat ja tervislikku suhtumist. 

2002. aastal anti ühenduse poolt välja trükis, kus käsitleti ühenduse tegevust ja kus on 
ka meenutusi käidud sõjateest. 


sasiiilklimia 9 n M 
Rapla Ühenduse sõjamehed Eesti Vabadusvõitlejate XIV kokkutulekul Võrus. 

tied MA a t ht A EET ale ed 
Rapla Ühenduse veteranid 2000. aasta Jaanipäeval koos Haapsalu veteranidega 
Vahur Andresooni talus. Standarti hoiavad H. Tulp ja V. Andersoon. 

Jaan Kersna 2004. aastal kaitselahingute 60. aastapäeva tähistamisel Sinimägedes 

Rapla ühenduse sõjamehed 2004. aastal Maakaitse päeva tähistamisel 

SAAREMAA VABADUSVÕITLEJATE ÜHING 


Septembris 1991. aastal toimus KL maleva pealiku Mati Vendeli kodus kokkutulek, 
millest võtsid osa Harald Nugiseks, Jüri Kask, Peeter Õunpuu, Augustin Poopuu, Albert 
Poopuu ja Valter Hommik. 

Nugiseks ja Kask viibisid Saaremaal, et aidata kaasa vabadusvõitlejate ühendamisel. 
Seda tulebki lugeda organisatsiooni loomise idee algpäevaks. 

11. aprillil 1992.aastal toimus organisatsiooni asutamise 
koosolek 24 asutajaliikme osavõtul. Otsustati valida 5- 
liikmeline juhatus koosseisus: 

* Peeter Õunpuu - juhatuse esimees; 

» Bernhard Lipp - juhatuse liige; 

e Augustin Poopuu - juhatuse liige; 

e Arvid-Konstantin Pihel - juhatuse liige; 
e Heino Truu - juhatuse liige. 

Ühenduse = nimeks otsustati panna “Vabadusvõitlejate 
Ühendus”. Aastast 1992 kuni 1999. aasta aprillini oli juhatuse 
esimees Peeter Õunpuu. Peale tema surma 1999. aasta aprillis 
Peeter Õunpuu valiti uus juhatus koosseisus: 

2006. aastal valiti uus juhatus, kuhu kuulusid: 

e Augustin Poopuu - juhatuse esimees; 
« Bernhard Lipp - juhatuse liige; 

e Rudolf Murekas - juhatuse liige; 

« Lembit Mölder - juhatuse liige. 

Saarlased on osalenud alates 1992.aastast kõikidel vabariik- 
likel vabadusvõitlejate kokkutulekutel. Alates ühingu tegevuse 
algusest on väljastatud kokku 137 liikmepiletit. 2008. aastal oli 
tegevliikmeid 48, neist rindetegevusest osavõtnuid 44. 

EV Saaremaa ühingu juhatuse koosolekud on toimunud re- 
gulaarselt iga kuu esimesel teisipäeval. Neil koosolekutel vor- 
mistatakse retseptiravimite materjalid ja liikmete taotlused 
Abistamise Fondile materiaalse abi saamiseks. 


Augustin Poopuu 


SVÜ on korraldanud järgmisi sündmusi: 

1999. aastal toimus Hiiumaa kaasvõitlejate vastuvõtt; 

2000. aastal toimus EVSÜ liikmete vastukülaskäik hiidlastele; 

2001. aastal külastati Ida-Viru kaasvõitlejaid; 

2002. aastal võõrustati Hiiumaa kaasvõitlejaid Saaremaal ja külastati Lagedi muuseumi. 
2003. aasta novembris võtsid EVSÜ liikmed osa Pärnu ausamba avamisest ja külastasid 
Hiiumaa kaasvõitlejaid; 

2004. aasta 2. septembril võtsid EVSÜ liikmed osa Lihula ausamba avamisest. Saaremaa 
ühingut külastasid Võru ja Ida-Virumaa kaasvõitlejad; 

2005. aastal võõrustati EVL-i ja Ida-Virumaa kaasvõitlejaid. EVSÜ liikmed külastasid Võ- 
rumaa kaasvõitlejaid; 

2006. aastal toimus Hiiumaa kaasvõitlejate vastuvõtt . 

Eesti Vabadusvõitlejate Saaremaa ühingu liikmed on osalenud kõikidel EVL kokkutuleku- 
tel ja vabariiklikel üritustel. 

Saaremaa Vabadusvõitlejate Ühingu juhatuse liikmed. Vasakult teine Peeter Õunpuu 


ä 114 
a 0 7 145078 E 
Saaremaa Vabadusvõitlejate Ühingu liikmed Haapsalu kokkutulekul 

EESTI SÕJAMEESTE JÄRVA ÜHING 


Pärast Adaveres 21. septembril 1991. aasta toimunud Teise maailmasõja Idarinde vete- 
ranide kokkutulekut tekkis ka Järvamaal mõte kommunismivastases ja Eesti iseseisvuse 
eest võitluses osalenuid maakondlikult organiseerida. Ürituse peaorganisaatoriks oli oma- 
aegne Erna-2 võitleja ja seal raskesti haavata saanud Jaan Arvola. Kokkusaamise kohaks 
valiti Paide Kultuurimaja, kelle juhtkond suhtus üsnagi soosivalt sarnase ürituse korral- 
damisse oma ruumides. Kokkutuleku kuulutus avaldati kohalikus ajalehes. Osavõtjate ar- 
vu ei osatud algul prognoosida, arvati, et kokku tuleb umbes viie-kuuekümrne ringis. 
Ühingu asutamiskoosolekust, mis toimus 9. novembril 1991. aastal, oli osavõtjaid oodatust 
palju rohkem ja koosoleku käsutusse antud maja väikese saali toolide read olid täis ning 
osavõtjaid oli tublisti üle saja (kahjuks on selle koosoleku registreerimisleht kaotsi läinud). 

Koosolekul osalesid ka nn soomepoisid, kel sel ajal veel oma organisatsiooni polnud. 
Võeti vastu ühingu asutamisotsus ning nimi-Eesti Sõjameeste Järva Ühing. Kuna varem oli 
valminud põhikirja projekt, siis pärast selle arutamist ja redigeerimist võeti see ka vastu. 
Valiti ühingu 7-liikmeline juhatus: 

e Jaan Arvola - juhatuse esimees; 

* LembitLeinjärv - liige; 

e Endel kõhelik - liige; 

* Erhard Kivisaar - liige: 

e Felix Aus - liige; 

e Raimund Tamm - liige; 

* LembitPagland - liige; 

Loomulikult polnud see üritus nii nagu ka üldine 
kommunistide vastane kurss mõnelegi tollasele või- 
mumehele meeltmööda. Sellest teadasaamisel, kas mõ- 
ne koosolekust osavõtja kaudu või mõnel muul viisil, 
võeti hiljem levinud informatsiooni järgi ilmselt nõuks 
oma kanalite kaudu kokkutulekut kujutada nõukogu- 
likes stampides ja eesti ajalugu mittetundvatele välis- 
maalastele (eeskätt rootslastele) koosolekut kui relva- 
SS sõdurite natsikokkutulekut. 

Koosolekust ei olnud möödunud palju aega, kui 
ühel päeval kutsuti ühingu juhatuse liige Lembit Lein- 
järv kohaliku ajalehe toimetusse öeldes, et mingid külalised tahavad temaga rääkida. Ko- 
hale jõudes selgus, et tegemist on kahe rootsi (kõmu)ajalehe “Espressen” ajakirjanikuga. 
See tegi valvsaks, sest oli teada hiljuti samas lehes ilmunud tendentslik kirjutis. 

Algul taheti pildistada, edasi esitati küsimusi kokkutuleku ja asutatud ühingu kohta. 
Lembit Leinjärv soovitas neil asjast ettekujutuse saamiseks tutvuda äsja vastuvõetud 
ühingu põhikirjaga, milles neile “hirmuäratavast” relva-SS-ist muidugi juttu polnud ja mis 
oli praegu tagantjärele hinnates üsna humanitaarse kallakuga. Ta soovitas neil sõita juha- 
tuse esimehe poole, kus nad tõlgi vahendusel saaksid dokumendiga tutvuda. 

Seda nad ka tegid ning ei olnud kuulda, et Espressen oleks hiljem avaldanud seoses 
Paides käiguga sensatsioonilist kirjutist, mis oleks toetanud Rootsi tolleaegse välisministri 
Svenssoni negatiivset reageeringut sel ajal Eesti toimuva kohta. 


Jaan Arvola 

Mitmesuguste takistuste tõttu registreeriti põhikiri alles septembris 1993. aastal, kuid 
regulaarne kooskäimine algas juba asutamisest peale- iga kuu viimasel teisipäeval. Ühin- 
gu tegevusest lahkusid oma organisatsiooni asutamise järel soomepoisid. Liikmepileteid 
on seni välja antud 160, paraku on suur osa nende omanikest juba meie keskelt lahkunud. 

Ühingus on kujunenud traditsiooniks vabariigi aastapäeva, võidupüha kui ka jõulude- 
aastavahetuse tähistamine ning seda traditsiooni jätkatakse senikaua kui on veel osavõt- 
jaid, tegutsemise esimestel aastatel osaleti võidupüha paraadidel. 

Loomulikult on osaletud pea kõikidel EVL-i poolt korraldatud üritustel, samuti ka Li- 
hula mälestussamba avamisel. Lihula samba mahavõtmise puhul avaldas kohalik ajaleht 
“Järva Teataja” Lembit Leinjärve poolt koostatud seda juhtumist taunivat üht lehe poolt 
täitva kirjutise. Juba aastaid on Paides paljudele pinnuks silmas punakomandör Raudmet- 
sa mälestussammas kultuurimaja vastas asuvas Lembitu pargis. Selle kuju vastu avaldas 
toonane ühingu juhatuse esimees Konstantin Kaja mitmeid kirjutisi, kuid kahjuks ilma ta- 
gajärgedeta. i 

Järgmiste ESJU juhatuste koosseisud valiti: 


27. jaanuaril 1998. a. 
Konstantin Kaja - juhatuse esimees. Juhatuse liikmed: Voldemar Seller, Endel Elbing, 
Arvi Tünder, Kalev Kumm, Aleksander Liiv ja Toomas Sillam. 


27. märtsil 2001. a. 
Kalev Kumm - juhatuse esimees. Juhatuse liikmed: Arved Koit, Lembit Leinjärv, Ülo 
Anton, Aleksander Liiv, Erhard Kivisaar ja Karl Mandel. 


25. märtsil 2003. a. toimunud üldkoosolekul valiti ESJÜ juhatusse: 


« Lembit Leinjärv - juhatuse esimees. 
e Konstantin Kaja - liige; 

e Felix Aus - liige; 

e Arved Koit, - iige; 

* Ülo Anton - liige; 

e Erhard Kivisaar - liige; 

e Karl Mandel - liige. 


25. mail 2008. a. toimunud ESJÜ üldkoosolekul valiti 
juhatusse: 


* Lembit Leinjärv - juhatuse esimees; 
« Arvet Koit- liige; 

Felix Aus - liige; 

e Karl Mandel - liige; 

Lembit Leinjärv e Raimund Tamm - liige. 


Kui Eesti Vabadusvõitlejate Järva ühingu algusaastatel oli ühingus liikmeid üle 120, 
siis 2008. aastal oli ühingus liikmeid alles vaid 50 liiget. 


C 
ki A 4, 


EVJÜ sotsiaalkomisjon 2002. aastal. Vasakult: Kalju Tamm, Kaljo Roos ja Lembit Leinjärv 


ES Järva ühingu liikmed Sinimägedes 

IDAPATALJONIDE VÕITLEJATE KLUBI 


1993. aasta 13. novembril kutsuti Viljandis 37 endise sõjamehe poolt ellu Eesti Idapatal- 
jonide Võitlejate Klubi (IVK). Klubisse koondusid mehed, kes olid 1941. aasta sügisest ku- 
ni 1942. aasta kevadeni kuulunud Eesti Julgestusgruppidesse nr. 181 kuni 186 ning hiljem 
Eesti Idapataljonidesse 658, 659 ja 660 ning Eesti kompaniisse nr. 657. Hiljem hakati klubi 
liikmeteks võtma ka mehi, kes on olnud kaudselt seotud idapataljonidega. 

Eesti Idapataljonide Võitlejate Klubi asutaja ja esimene 
ning ainus Juhatuse esimees alates 1993. aastast kuni 02. 
oktoobrini 2004 oli Jaan Kuningas, mil temast sai mana- 
lamees. Kuningas oli erilise panuse eest Eesti iseseisvuse 
taastamise eest vääristatud Ülemaailmse Vabadusvõitleja- 
te Keskuse Teeneteristi 3. , 2. ja 1. järguga. 1993. aastal 
valitud EIVK teiste juhatuse liikmete kohta paraku and- 
med puuduvad. 


9. veebruaril 1998. aastal kogunes 96 idapataljonide võitle- 
jat Tallinna, kus Sakala keskuse kammersaalis toimus EIVK 
aruande- ja aastakoosolek ning Eesti Vabariigi iseseisvuse väl- 
jakuulutamise 80. aastapäeva pidulik tähistamine. 

EIVK president Jaan Kuningas avas koosoleku, millele 
järgnes saja hallipäise vabadusvõitleja poolt riigihümni 

A laulmine. Kogu ürituse jäädvustasid Eesti Raadio “Sõdu- 
ko A ritunni” toimetaja hr. Lembit Lauri. 
Jaan Kuningas Tervitusi kokkutulnutele ütlesid Eesti Kaitsejõudude 
Akadeemia poolt Ants Kõverjalg, eesti Sõjahaudade 
Hoolde Liidu poolt Jaak Pihlak, Eesti Vigastatud Sõjameest Ühingust Jüri Teras ja Eesti 
Vabadusvõitlejate Tallinna Ühenduse ning Eesti Vabadusvõitlejate Liidu poolt Erich Puu- 
saag. 

Päevakohases aruandekõnes tuletas Jaan Kuningas meelde eestlaste ja liivlaste aasta- 
sadade pikkust vabadusvõitlusi oma suurte lääne- ja idanaabrite vastu 

Järgnevalt andis Jaan Kuningas põgusa ülevaate EIVK tegevusest 1997. aastal. EIVK 
viieaastase olemasolu jooksul oli klubi ridadest lahkunud 34 kaasvõitlejat ja kokkutuleku 
päeval oli EIVK tegevliikmeid nimekirjas 204. EIVK juhatus oli otsustanud EIVK liikmeks 
võtta ka “Fischeri pataljoni” võitlejaid, kes alates 1943. aastast sõdisid põhjarindel kõrvuti 
idapataljonide üksustega. 

EIVK on igal aastal korraldanud kaks kokkutulekut. 1997. aasta EIVK aastakoosolek ja 
EIVK liikmete kokkutulek toimus 20. augustil Viljandis. 1998. aasta kokkutulek Viljandi 
Maagümnaasiumi ruumides toimus aga erandlikult 23. juunil, Võidupühal. Sellel kokku- 
tulekul avas EIVK koos Viljandi ühiskondlike organisatsioonidega sealse kaitseliidu maja- 

le paigaldatud mälestustahvli legendaarse idapataljoni komandöri kolonel Alfons Rebase- 
le, tema 90. sünni-aastapäeva tähistamiseks. See mälestustahvel eesti ohvitserile oli esime- 
ne Eestis, kes esimese eestlasena auhinnati Teises maalimasõjas Raudristi Rüütliristi ja sõja 
lõpul eel teise välismaalasena Saksa väejuhatuselt veel Tammelehed raudristi juurde. Mä- 
lestustahvli avamisele oli EIVK poolt kutsutud kõiki kolonel Alfons Rebase võitluskaasla- 
sed. 
Sellel koosolekul valiti uus IVK juhatus ja revisjonikomisjon. IVK 1998. aasta juhatusse 

valiti: 

e Jaan Kuningas - juhatuse esimees; 

* Endel Parm - juhatuse liige; 

* Heino Argus - juhatuse liige; 

« Ergav Urajõe - juhatuse liige; 

* Enmund Visut - juhatuse liige; 

* Meinhard Toom - juhatuse liige; 

* Gerhard Niit - juhatuse liige; 

* Emil Alesma - juhatuse liige; 

* Vambula Remmel - juhatuse liige; 


IVK revisjonikomisjoni valiti: 
* Lembit Sõnajalg; 

* AgoTruu; 

* Karl Allman. 


2001. aastal valiti IVP juhatusse: 


* Jaan Kuningas - juhatuse esimees; 
* Parm, Endel - juhatuse liige; 

« Argus, Heino - juhatuse liige; 

« Urajõe, Ergav - juhatuse liige; 

« Vitsut, Edmund - juhatuse liige; 

* Toom, Meinhard - juhatuse liige; 

e Alesma, Emil - juhatuse liige; 

e Remmel, Vambola - juhatuse liige; 
« Niit, Gerhar - juhatuse liige; 


IVK revisjonikomisjoni valiti: 
e Sõnajalg, Lembit; 

e Allmann, Karl; 

* Truu, Ago; 


Enamik IVK liikmetest astus 1941. aastal Julgestuspataljonide teenistusse ning neist 
teenis 181. pataljonis 34, 182. pataljonis 30, 183. pataljonis 32, 184. pataljonis 25 ja 185. pa- 
taljonis 12 meest. 1942. aastal ja hiljem Idapataljonidesse täiendusena tulnud meestest oli 
klubi liikmeiks 22 meest. Fischeri pataljonis teeninuist oli klubi liikmeks 15 meest. 

Kui Eesti Idapataljonide Klubi loodi ütles selle president Jaan Kuningas: 

Minu suurim soo on , et meie klubi püsiks veel niikaua, kuni viimane klubi liige on 
siitilmast lahkunud.“ 

Jaan Kuninga meenutus ühest klubi kokkutulekust 


1994. aasta 20 .augustil toimus Viljandis Eesti Idapataljonide Võitlejate Klubi vabariik- 
lik kokkutulek. Koos oli sadakond endist idapataljonide võitlejat, II Maailmasõja veterani. 
See kokkutulek oli omapärane selle poolest, et puudus päevakava, ilma ametlike sõnavõt- 
tudeta ning “asjameeste” ilukõnedeta. Seekord otsustas klubi juhatus mitte anda võima- 
lust ennast ülistavateks kõnedeks vaid lasta klubi liikmetel omavahel suhelda, saada üks- 
teiselt teateid oma kunagiste sõjasõprade kohta. Aeg on ju vahepeal teinud oma töö. Peale 
kunagiste poiste vanameesteks kasvamise on sõbrad mööda maad ja maailma laiale haju- 
tatud. Viljandis saadi kokku ja saadi ka palju huvitavat üksteisest teada, tuletati üksteise 
toel meelde ununenut möödunust. Paljudele klubiliikmetele anti Viljandis koos heade ter- 
vise soovide ja käepigistusega kätte klubi liikmekaardid. 

Kohvilauas oli palju juttu meie praegusest elust Eestimaal, poliitikast ja majandusest. 
Oli palju kriitikat meie valitsuse aadressil. Muuseas räägiti ka Eesti - Vene piirist. Ja ni- 
melt sellest, et naaber venelane on ainuõiguslikult ja vaidlustamatult hakanud maha mär- 
kima praeguse nn. majanduspiiril oma riigipiiri. Sellesse suhtuti võrdlemisi ükskõikselt. 
Öeldi isegi seda, et kaua need naabrid pidid siis ootama, kui meie omad midagi kahepool- 
seks koostööks ette ei võtnud? 

Igal riigil peab ju oma riigipiir olema ja kui meie mehed seal Toompeal arvavad teisiti, 
siis Venemaa toimib küll praegu õigemini, sest ühtegi piirideta riiki pole maailmas peale 
Eesti Vabariigi. Meie valitsus pole kolme iseseisvuse aasta jooksul jõudnud arusaamisele, 
kus on nende valdused ja haldused, mille peremeheks nad ennast peavad. Riigipead peak- 
sid ikkagi teadma, kus nende riik ja maa asub, kust nende riigi piirid käivad. Arvati, et 
oleks viimane aeg ka oma riigi piiridega meestel Toompeal tegelema hakata. 

Peale poliitiliste küsimuste, mis põletavalt puudutasid Eesti saatust lähitulevikus, olid 
kõneaineks ka aktuaalsed elukondlikud probleemid, pensionid, korterid ja maa. Ka arsti- 
abist räägiti ja eriti hambaravist, mis olevat pensionäridele peaaegu kättesaamatu raha- 
nappuse tõttu, kuid samas väga hädavajalik. 

Aga vaatamata igapäevastele muredele ja raskustele, millest kokkutulekul räägiti, oli 
seal siiski kõige enam äratundmise rõõmu ja südamlikke jällenägemisi. 

Kohal oli ka “Sõduritunni” toimetaja Lembit Lauri, kes väga tahtis teada kahte asja: 
“Miks sa läksid 53 aastat tagasi vabatahtlikult sõtta?” ja “Kus olid sa, Eesti sõdur, täna 50 
aastat tagasi?” Esimesele küsimusele vastamisel oli meestel nagu kõhklusi ja raskusi, sest 
selline küsimus tundus veteranidele mõttetu. Oli vaja minna ja mindigi! Seda kohustas 
igale eestlasele omane isamaaline südametunnistus. Teine küsimus aga leidis laialdast ja 
üksikasjalikku vastukaja. Seda kus ja kunas oldi ning mis seal juhtus, ei unusta sõjamehed 
surmani. 

Kui kokkutuleku päev lõppema hakkas, arvas “Sõduritunni” toimetaja, et tema “saagi- 
sest” jätkub seekord küll kaheks normaalseks saateks. 

Viljandist lahkuti taas oma kodudesse, igasse Eestimaa nurka, selle teadmisega, et meie 
mured on kõigi eestlaste mured ja lähemal ajal peab siin midagi õige radikaalset ette võe- 
tama, muidu... 

Tugevate käepigistustega taasleitud sõjavendadega hüvasti jättes anti palju lubadusi - 
tõotusi ja kindlasti, kas või siinsamas Kesk-Eesti kaunimas linnas varsti jälle kohtuda. 

EESTI IVK LÕPETAS OMA TEGEVUSE 2005. AASTAL 


2005. aasta 25. märtsil otsustas klubi juhatus lõpetada Eesti Idapataljonide Võitlejate 
Klubi tegevuse. Koos oli käidud 12 aastat. Nende kaheteist aasta kestel taastasid endised 
sõjamehed oma sõjaaegsed ja lõid uusi sõprussidemeid. 1993. aastal leidsid endised Idapa- 
taljoni mehed üksteist. Hakati tihedamini kokku saama ja nii sai meestest sõpruskond - 
Eesti Idapataljonide Võitlejate Klubi. See oli tore algatus. Klubi liikmed on tänulikud nen- 
dele meestele, kes klubi loomise ellu viisid. Peaaegu kolmesajal endisel sõjakaaslasel oli 
klubi tegevusaastatel võimalus tutvusi uuendada ja ka uusi sõpru ja aatekaaslasi leida. 
Need olid väärtuslikud 12 aastat. 

Klubi esmaülesandeks oli aga oma liikmete sõjamälestuste kogumine ja aastate pikkuse 
tegutsemise tulemusel ilmus 2005. aastal klubi mälestusraamat ,,Eesti Idapataljonid Ida- 
rindel 1941 — 1944“. Klubi liikme Vambola Remmeli initsiatiivil ilmus ka klubi kroonika, 
kus peale klubi tegevuse on ära toodud kõigi klubi liikmete nimed. 

26. aprillil 2005 toimus klubi laiendatud koosolek, kus võeti vastu otsus Eesti Idapatal- 
jonide Võitlejate Klubi tegevuse lõpetamise kohta. 


Idapataljoni võitlejate klubi langetas oma lipu. Kuid iga lõpp on uue algus. 


Idapataljonide Võitlejate Klubi juhatus 2002. aastal. Istuvad: M. Siplane, E. Tammejõgi, 
A.Truu, J. Kunungas, E. Parm ja E. Vitsus, Seisavad: K. Soomägi, E. Urajõe, H. Argus, 
E. Alesma, M. Toom ja G. Niit. Puuduvad V. Remmel. L. Sõnajalg ja K. Allik. 

2005 Juhatuse laiendatud koosolek 29. märtsil. Pildil vasakult: istuvad: Erich Tammejõgi, Gerhard Niit, 
Heino Argus, Vambola Remmel. Seisavad: Endel Parm, Karl Allmann, Mihkel Siplane ja Harri Pool. 


- a pi af F a m 4 Š 

Viimasest klubi ülekoosolekust osavõtjad: E. Aksiim, K. Allmann, H. Argus, A. Erikson, I. Hindreus, V. 

Karro, E. Kaupmees, E. Kodasma, E.Koppas, V. Kuulberg, E. Kõhelik, A. Monvelt, G. Niit, H. Nõgu, L. 

Padjus, E. Paeveer, H. Pajula, M. Pappel, H. Pardane, E. Parm, H. Peets, 0. Peters, H. Pool, E. Põldar, 

V. Remmel, L. Samel, J. Sepp, M. Siplane, H. Tamme, E. Tammejõgi, 0. Taru, J. Teras, E. Truus, L. 
Vahtrik, L. Vernik, E. Vilo, P. Voosalu. 

SÕJAAEGSETE EESTI LENNUVÄELASTE ÜHENDUS 


Eesti Vabadusvõitlejate Tallinna Ühenduse (EVTÜ) juures väeosakoondisena tegutsev 
Sõjaaegsete Eesti Lennuväelaste Ühendus (SELÜ) asutati 1993.a. aprillis, kuid juba varem, 
tuhande üheksasaja kaheksakümnendate aastate lõpul - üheksakümnendate algul toimu- 
sid mitmed endiste, sõjaaegsete eesti lennuüksuste lendurite koosviibimised, milledest 
võtsid osa ka Eestis külas viibivad, välismaal elavad endised eesti lendurid. Üks suure- 
maid selliseid koosviibimisi toimus 1990.a. laulupeo ajal, millest võtsid osa külalised USA- 
st, Rootsist ja Austraaliast. Tõuke sõjaaegsete eesti lennuväelaste organiseerumiseks andis 
endiste eesti lennuüksuste lendav-koosseisu meeste kokkusaamine Soome lennuväevete- 
ranide ühingu - Kymenlaakson Ilmakilta meestega, mis tolleaegse Eesti Lennuameti üle- 
ma M. Sõrmuse ja töötaja, endise lenduri P. Murusalu initsiatiivil toimus 16.-17.septembril 
1992.a. Tallinnas. Sellel kokkusaamisel leiti ühiselt, et ka eestlased peaksid organiseeruma, 
et edasist läbikäimist ja ühisüritusi oleks kergem organiseerida. 

Mõte oli idanema pandud, asja asuti organiseerima ja 
17. aprillil 1993.a. toimuski noorte huvikeskuse “Kullo” 
ruumides endiste lennuväelaste koosolek, kus pandi alus 
Sõjaaegsete Eesti Lennuväelaste Ühendusele (SELÜ). Ko- 
he esimesel koosolekul oli kohal 60 meest ja ühenduse 
tegevusest osavõttasoovijate vool jätkus ka järgmistel 
koosolekutel. Ühenduse esimeheks valiti endine lendur 
Hendrik Arro, aseesimeheks aga samuti endine lendur 
Kaljo Alaküla (need mehed on tänapäevani SELÜ-t juh- 
tinud) ning otsustati, et ühendus hõlmab kõiki sõja ajal 
eesti lennuüksustes teeninud mehi, vaatamata auastmele 
ja ametile. 

SELÜ tegevus läks kohe hoogsalt käima. Kooskäimise 
kohaks sai “Kullo”, ajaks iga kuu viimane pühapäev ja nii 
püsis see kuni 2007. aasta sügiseni, mil koosolekute ko- 

köndäk Alrs haks sai Kaitseliidu maja. Ühenduse loomisel kerkis kohe 
alguses üles ka sümboolika küsimus. Teatavasti sõjaaeg- 
setel eesti lennuüksustel oma üldkasutatavat, ametlikult kinnitatud embleemi ei olnud, 
kuid siin oli ka üks erand. 11. Öölahingulennugrupi 3. lennusalga lennukid kandsid salga 
lenduri K. Reiteli kujundatud embleemi mis kujutas endast pommiga öökulli. Seega oli 
pommiga öökullil otsene side sõjaaegsete eesti lennuüksustega olemas. Selle märgi all olid 
eesti lendurid vaenlase vastu võidelnud. See saigi valiku tegemisel otsustavaks - pommi- 
ga öökull otsustati üsna üksmeelselt võtta SELÜ sümboolika väljatöötamisel aluseks. Vas- 
tu ei vaielnud ka teistes eesti lennuüksustes teeninud mehed, sest 11. Öölahingu- 
lennugrupp moodustas sõja ajal kahtlematult eesti lennuüksuste tuumiku, olles suurimaks 
eestlastest koosnevaks lahingulennuüksuseks. Sümboolika kujundamist lihtsustas asjaolu, 
et märgi autor, endine lendur nüüdne skulptor K. Reitel kuulus ka ise SELÜ liikmeskonda. 
Tema poolt veidi stiliseeritud pommiga öökull saigi SELÜ rinnamärgiks. K. Reitel kujun- 
das ka SELÜ lipu. Hilisematel aastatel on SELÜ märkidele, lisaks metallist rinnamärgile, 
1996.a. lisandunud veel Lennuväe mälestusrist ja 2004. aastal tikitud rinnamärk. 

Kohe esimesel tegutsemisaastal pandi alus ka igasuvistele lennuväelaste kokkutuleku- 
tele. Esimene neist toimus Raasiku rahvamajas. Selle organiseeris Raasikul elav SELÜ liige 
Kalju Sepp. Kokkutulek läks igati hästi korda ja see tekitas soovi viia asi traditsiooniliseks. 


136 


Juba järgmisel, 1944.a. suvel organiseeriti Kurtna linnuvabrikus kokkutulek, millest 
osavõtuks tehti reklaami ka välisriikides, kus teati kunagisi eesti lennuüksuste lendureid 
elavat (USA, Kanada, Rootsi, Saksamaa ja Austraalia). Ja tõepoolest, külalisi tuli kõigist 
neist riikidest, välja arvatud Saksamaa, kust aga saadeti koosolijatele tervitus. Osa võttis 
ka Eesti Õhuväe ülem kol. V. Loemaa. Samuti osalesid Tartu Lennukolledži esindajad, ee- 
sotsas rektoriga. Kokkutulek algas lipu heiskamise ja väikese konverentsiga, millele järg- 
nes koosviibimine peolauas. Väga suured teened kokkutuleku organiseerimisel ja õnnes- 
tumisel olid Kurtna linnuvabriku juhtkonda kuulunud SELÜ liikmel Aksel Turpil. 

1994.a. suvist kokkutulekut tumestas veidi asjaolu, et Kuusalu muinsuskaitsjad organi- 
seerisid Kurtna kokkutulekuga samal nädalavahetusel suure pidulikkusega toimunud 
“Lendurite kivi” taasavamise, mis oli 1942.a. püstitatud Kõnnu metsa Järvi küla lähistele 
seal 1941.a. suvel metsavendadena langenud lendurite mälestuseks ja millel olnud plaat 
langenute nimedega oli 1944.a. kõrvaldatud. Et SELÜ-I ja Kuusalu muinsuskaitsjatel oma- 
vahelist kontakti ei olnud ja asjast saadi pooljuhuslikult teada alles vahetult enne sünd- 
muste toimumist, siis ei õnnestunud üritusi ajaliselt nihutada ja nii juhtus, et lendurid olid 
valdavalt Kurtnas ning “Lendurite kivi” juures oli ainult üks lennuväelaste esindaja. 

1995.a. suvel tuldi uuesti kokku Raasiku rahvamajas, 1966.a. suvel toimus aga koguni 
kaks kokkutulekut. Esimene juulis “Lendurite kivi” juures ja teine augusti algupoolel, jälle 
Kurtnas. Mõlemad kokkutulekud olid osavõtjaterikkad ning möödusid igati hästi. Et saa- 
dud kogemused aga näitasid, et kahe ligistikuse kokkutuleku läbiviimine on organiseerija- 
tele siiski pisut üle jõu käiv, siis otsustati edaspidi läbi viia ainult üks igasuvine kokkutu- 
lek “Lendurite kivi” juures ja alates 1997. aastast on see igal aastal nii ka toimunud. Kok- 
kutulek organiseeritakse ühiselt Kuusalu muinsuskaitsjate, SELÜ ja Eesti Õhuväe poolt 
ning sellest on iga aastal osa võtnud ka väliskülalisi. Ka Õhuväe ülemad kol. Vello Loe- 
maa ja tema järel Õhuväe ülemaks saanud kol. (hiljem kindral) Teo Krüüner (koos teiste 
ohvitseridega) on alati neil kokkutulekutel viibinud. Erandiks üldises kokkutulekute süs- 
teemis oli 2000. aasta, kus toimus kaks üritust. Nimelt avati sel aastal Jaanipäeval Anija 
vallas Kõrve külas mälestussammas 1941.a. suvel lenduritest metsavendade abistamise 
eest mõrvatud endise Aruhärma talu peremehe ja perenaise mälestuseks. Edaspidi need 
kokkutulekud aga ühildati ja “Lendurite kivi” juurde minnes käiakse enne ka Kõrve küla 
mälestussamba juurest läbi. 2001. aastal pandi Õhuväe ülema kol. T. Krüüneri initsiatiivil 
“Lendurite kivi” juurde ka informatsioonitahvel, millel räägitakse 1941. aasta sündmus- 
test. 

SELÜ-I on välja kujunenud veel teinegi, talvine traditsioon. Nimelt korraldatakse igal 
aastal detsembri keskel pidulik jõulukoosolek, kus lauas istudes meenutatakse möödunut. 
Alalisteks külalisteks on siin olnud Eesti Õhuväe ning Lennuameti esindajad. 

Peale traditsiooniliste ürituste on SELÜ oma liikmetele aastate jooksul organiseerinud 
ka arvukalt ühekordseid üritusi, ehkki mõned on ka mõne aja möödudes kordunud. Nii 
on külastatud jäälõhkujat “Suur Tõll”, mitmel korral on oldud nii Laidoneri kui ka Lagedil 
paiknevas vabadusvõitlejate muuseumis. ning Ämari lennubaasis, kusjuures 1997., 2006. ja 
2007. aastal viidi veteranid ka lendama. Tutvutud on nii Ämari lennubaasiga, kui ka 
2002.a. saabunud Robinson tüüpi helikopteritega. Külastatud on Ülemiste lennujaama 
lennujuhtimiskeskust ja Ülemiste lennuvälja juures paiknevat lennukiremondifirmat 
(Musketi angaari). Ajaloo meeldetuletuseks on organiseeritud kaks sõitu kunagistele, eesti 
lennuüksuste poolt kasutatud lennuväljadele - 2001. aastal külastati Kärevere, Adavere, 
Rahkla ja Triigi lennuvälju, 2003.a. käidi aga Pärnu lennuvälja vaatamas. 

Siinkohal tuleb märkida, et kõikidel nendel ettevõtmistel on suureks abiks olnud Õhu- 
vägi, kes on lennuväeveterane tunnustanud kui kunagise Eesti lennuväe järjepidevuse 
kandjaid. Nii on üritustel, mis on seotud olnud SELÜ liikmete transpordiga (igaaastased 
sõidud “Lendurite kivi” juurde, kunagiste lennuväljade ja Ämari lennubaasi külastamine 
jne.) SELÜ-I alati kasutada olnud lennubaasi bussid. 

Lisaks n.-ö. väljasõiduüritustele on ka igakuiseid regulaarseid koosolekuid püütud si- 
sukamateks muuta, nendele esinejaid kutsudes. Tuntumatest esinejatest võiks mainida hi- 
lisemat Lennuameti peadirektorit Mati Sõrmust ja praegust Lennuameti peadirektori ase- 
täitjat Rein Porrot (kes on korduvalt esinenud), Õhuväe ülemat kolonel Teo Krüünerit ja 
endist staabiülemat, praegust Õhuväe ülemat kol. Valeri Saart, firma Copterlines juhatuse 
liiget Tõnis Leppa, aumärkide ajalooga tegelejat Heino Prunsvelti, külalisi Soomest ja veel 
paljusid teisi. 

Mis puutub kontaktidesse soome lennuväeveteranidega, siis need on pidevalt toimu- 
nud. Paraku ei ole neist saanud osa võtta mitte kõik SELÜ liikmed, kuna Kymenlaakson 
Ilmakilta on nende poolt korraldatud üritustele kutsunud põhiliselt ainult endisi 
lendavkoosseisu mehi. Nii toimus juba 1993.a. eesti lendurveteranide külaskäik Soome, 
mille puhul soomlased korraldasid kohtumisest osavõtjatele laeval kruiisiretke, enne aga 
tutvustasid Vantas paiknevat lennuväemuuseumi. Järgmistel aastatel järgnesid soomlaste 
külaskäigud Eestisse koos soomlaste poolt korraldatud igakordse kohtumisega eesti len- 
durveteranidega. Ka eestlastel avanes mõnel korral võimalus külastada Soomet. Siis aga 
otsustasid soomlased püstitada Uti lennuväljale mälestussamba hukkunud ja langenud 
soome lenduritele. Pärast mõningaid otsinguid sõlmisid soomlased samba valmistamiseks 
lepingu SELÜ liikme, skulptor Kalju Reiteliga. Samba pidulik avamine Utis toimus 07. 
septembril 1997.a. ja sinna olid külalistena palutud ka kõik Eestis elavad endised, sõjaaeg- 
sete eesti lennuüksuste lendavkoosseisu mehed. Ka hiljem on vastastikused kontaktid jät- 
kunud. Üheks suuremaks neist oli sõpruskohtumiste 10. aastapäev, mis toimus soomlaste 
korraldusel 2002.a. septembris Pärnus. 

2003.a. soovisid Tallinna külastada Soome lennuväeveteranide ühenduse Pilvenveikot 
liikmed ja kohtuda siin ka SELÜ liikmetega. Kohtumine toimus 27. aprillil SELÜ korralisel 
koosolekul, millest Pilvenveikot osa võtsid ning jätkus ühise laua taga kohvikus. Selle kü- 
lastuse tulemuseks oli soomlaste poolt pakutud vastukülaskäigu võimalus. See toimus 23. 
oktoobril ja küllaltki omapäraselt. Nimelt saatsid soomlased asja hõlbustamiseks 
23.oktoobri hommikul ühe Soome sõjaväes langevarjurite väljaõpetamiseks kasutatava 
lennuki Fokker F-27 Tallinna, kus see Soome sõita soovijad (koos abikaasadega) peale võt- 
tis ja Helsingis vahemaandumist tehes edasi Tikkakoskile lendas. Seal külastati Soome 
õhujõudude sidekooli ning Kesk-Soome Lennundusmuuseumi, õhtul aga toimetas sama 
lennuk külalised tagasi Tallinna. 

Tegelikult on aastate jooksul rohkemgi üritusi olnud, kui eespool mainitud, kuid nen- 
dest on saanud osa võtta ainult väiksem hulk SELÜ liikmeid. Siin on tegemist olnud sellis- 
te üritustega, mille korraldajaks ei ole olnud SELÜ vaid keegi teine, kes on saatnud nimeli- 
sed kutsed. Nii, nagu eespool juba öeldud, on Kymenlaakson Ilmakilta poolt korraldatud 
kokkusaamistele palutud põhiliselt ainult kunagi lendavkoosseisu kuulunud mehi. Selli- 
seid üritusi on korraldanud aga ka Õhuvägi ja Tartu Lennukolledž. Määravaks on siin 
ilmselt olnud see, kui palju osavõtjaid ühel või teisel juhul on korraldajal võimalik olnud 
vastu võtta ja kuna lendavkoosseis on lennuüksustes siiski “põhiline tegija”, siis on kutsu- 
jad eelistanud neid. Sellistest, piiratud osavõtjatega üritustest tuleks eelkõige mainida 
Ämari lennubaasile lipu üleandmise pidustust 1999. aasta juulis, lennuväe aastapäevapi- 

dustusi, “Kotka” avamist Õhuväe peastaabis jne., aga samuti Tartu Lennukolledži aasta- 
päevapidustust. 

Eespool oli räägitud ettevõtmistest, mis on toimunud SELÜ ettevõtmisel või kaasosalu- 
sel. Nendega asi aga ei piirdu. Teatavasti kuulub SELÜ organisatoorselt EVTÜ alla ja see- 
tõttu on SELÜ liikmed igal aastal lisaks omaenda üritustele osalenud ka EVTÜ ja EVL 
poolt korraldatud üritustel, eeskätt EVL vabariiklikel kokkutulekutel. 

SELUÜ liikmed on tegelenud ka sõjaaegsete eesti lennuüksuste ajalooga. Esimese raama- 
tu sellel teemal kirjutas H. Arro ja raamat kandis pealkirja “Eesti lendurid lahingute tules”. 
Raamatust on ilmunud kolm, parandatud ja täiendatud trükki (1995, 1996 ja 2001). Raamat 
on ilmunud ka soome keeles (1999). Ka K. Alaküla avaldas 1999.a. raamatu “III eskadrill”, 
milles ta muu hulgas üsnagi põhjalikult kirjeldab elu eesti lennuüksustes. Kolmas raamat 
“Koolipoisina lennuväes” ilmus 2001.a. A. Salumäe sulest ja selles kirjeldatakse eesti len- 
nuüksuste maapealse personali elu. 

Üheks viimaste aastate suuremaks ettevõtmiseks SELÜ 
liikmetele oli mälestussamba avamine Ämaris hukkunud ja 
langenud lennuväelastele, mis toimus 23. juulil 2004.a. Samba 
autoriks oli SELÜ liige skulptor Kalju Reitel ja see valmis Õhu- 
väe tellimisel, kuid SELÜ juhtkonda hoiti asjaga kogu aeg kur- 
sis ja arvestati ka SELÜ arvamusega. Põhiliseks samba püstita- 
mise initsiaatoriks oli Õhuväe ülem kindralmajor Teo Krüüner, 
raha samba tegemiseks saadi suures osas aga soome lennuväe- 
veteranide poolt toime pandud korjanduse tulemusel. Nüüd- 
seks on igasuvine Ämari lennubaasi ja mälestussamba külasta- 
mine SELÜ liikmete poolt 20. juuli paiku muutunud traditsioo- 
niliseks. 

Lõpuks veel mõni sõna SELÜ liikmeskonnast. SELÜ liikme- 
te nimekiri sisaldab 175 nime, kes on aastate jooksul ennast kir- 

Kalio Alaküla ja pannud. Neist osa on väljaspool Tallinnat ja 12 isegi väljas- 
pool Eestit. Seetõttu ei ole kõik nimekirjas olejad ka EVTÜ liikmed, kuid nimekirja on nad 
võetud selle pärast, et sõjaaegsetel lennuväelastel teist organisatsiooni, kuhu ennast kirja 
panna lihtsalt ei ole. Manala teele läinud kaasvõitlejaid nimekirjast maha ei kustutata, vaid 
nende nimed kaetakse tumehalli varjutusega. Selliseid varjutatud nimesid on 2008. aasta 
veebruari lõpu seisuga nimekirjas 99. Tegelikult võib neid rohkemgi olla, sest andmed 
igaveseks lahkunute kohta on väga visad laekuma. SELÜ igakuistel koosolekutel osaleb 
tavaliselt 20-30 meest. Paljud, kes kümmekond aastat tagasi olid veel tegusad, on nüüd- 
seks tervislikult juba selle piiri saavutanud, kus koosolekutel ja väljasõitudel käimine juba 
vägagi raskeks muutub. 

Siinkohal väärib mainimist, et SELÜ liikmeskonnas oli ja on tänapäevani veel palju ak- 
tiivseid, organiseerimisvõimelisi mehi, mis tegi ja teeb igasuguste ürituste organiseerimise 
üsnagi lihtsaks. Paljud SELÜ liikmed on mitte ainult SELÜ-s vaid ka EVTÜ-s ja EVL-is tä- 
nu oma aktiivsusele ja organiseerimisvõimele aga hästi tuntuks saanud. Nii kuulub SELÜ 
liikmete hulka praegune EVL esimees G. Laev, juhatuse liikmeteks on aga SELÜ esimees 
H. Arro ning liige A. Salumäe. Ka EVTÜ juhtorganitesse on palju SELÜ liikmeid kuulunud 
ja kuuluvad ka käesoleval ajal, nagu näiteks G. Laev, A. Salumäe, E. Loigo, A. Trei, E. Puu- 
saag, H. Arro ja K. Alaküla, varasematel aegadel lisaks eelmainituile ka nüüdseks juba 
manalasse varisenud kaasvõitlejad P. Tibbo, E. ]. Sipria, F. Tipner ja K. Kukkur. 

Lendurite kivi 

Harjumaal, Kõrvemaa metsades asub Järvi küla lähistel, Pikajärve ja Pärijärve vahel 
künkal üksik põllukivi graniidist mälestusplaadiga, millele on raiutud viis nime. Kivi üm- 
britsevad kolmest küljest korrapäraselt paiknevad kuused, mis moodustavad kivile nagu 
omapärase auvalve. 

See kivi on sinna paigutatud 1941. a. suvel toimunud sündmuste tähistamiseks. Neil, 
Eesti jaoks otsustavatel päevadel põgenes Jägalas asuvast eesti lenduritest Punaarmee 
koosseisus moodustatud üksikust lennueskadrillist suurem osa (üle 80 %) lendav- 
koosseisust metsa, et asuda metsavendadena Eesti eest võitlema. Põgenemine toimus 27. 
juuni õhtul, mitmes grupis, kui lennueskadrilli asuti Venemaale evakueerima. Relvadeks 
oli neil meestel ainult lendurohvitseridele välja antud püstolid. Üks põgenenud lendurite 
grupp, kokku 23 meest; jäi laagrisse Järvi küla lähistele, kus kohalik metsavaht organisee- 
ris lendurite toitlustamise. 

Paraku jõudsid kuuldused metsas olevatest lenduritest ka kohalike punaste kõrvu, kes 
sellest teatasid kuhu vaja ja 13. juulil saabuski umbes paarisajameheline NKVD (piirivalve) 
üksus lendureid püüdma. Lenduritel õnnestus piiramisrõngast lahinguga küll väljuda, 
kuid seda kolme mehe elu hinnaga. Langesid lendur-kapten Juhan Kalmet, lendur-kapten 
Arnold Streimann ja lendur-nooremleitnant Martin Terts. Metsavahil ja tema perel õnnes- 
tus pääseda. Kuid need langenud ei olnud 1941. aasta sõjasuvel lendurite hulgas ei esime- 
sed ega ka viimased. 

Juba 10. juulil oli lendurite-metsavendade grupist langenud lendur-kapten Aksel Os- 
kar, kes Erna pataljoniga sidet looma minnes sattus varitsusele. Mõni aeg hiljem langes 
Aegviidu lähistel teises lendurite-metsavendade grupis olnud motorist Herman Tombah. 

Pärast lahingut lendurite grupid lagunesid ja üksikult või väiksemate gruppidena lii- 
guti lõuna poole, sakslastele vastu. Kui major Hirvelaan augusti algul organiseeris Väätsal 
Eesti vabastamislahingutes küllaltki tuntuks saanud omanimelise pataljoni, koosnes selle 
ohvitserkond valdavalt lendurohvitseridest. Nii oli 1. kompanii ülemaks lendur-kapten 
Johannes Kant, 2. kompanii ülemaks lendur-kapten Aavo Ürgsoo, majandusülemaks len- 
dur-kapten Oivo Soots ja käsundusohvitseriks lendur-kapten Juhan Ainjärv. 

Lahingutega liiguti koos sakslastega Tallinna poole. Kui major Hirvelaan 20. augustil 
Rapla lahingus langes, võttis pataljoni juhtimise üle lendur-major August Kitsapea, kes 
juhtis pataljoni kuni selle likvideerimiseni, mis toimus septembris, pärast Tallinna vabas- 
tamist. Tallinna vabastamisel langesid lenduritest major Hirvelaane pataljoni ridades veel 
Leino Oru ja Vello Maks. Harjumaa Omakaitse staabiülemana langes augusti algul Mahtra 
lähistel aga lendur-nooremleitnant Eero Saag. 

Kõnnu metsades langenud kaaslaste mälestuseks paigaldasid lendurohvitserid 1942. a. 
12 juulil Järvi küla lähistele, umbes kpt. Kalmeti langemiskohale mälestuskivi, mida on 
hakatud kutsuma “Lendurite kiviks”. Kivil paikneval tahvlil olid O. Akseli, J. Kalmeti, A. 
Streimanni, M. Tertsi ja H. Tombahi nimed. Mehed ise maeti 1941. aasta oktoobris ümber. 
Paraku ei ole Maarjamäe kangelaskalmistule maetud lendureid J. Kalmetit, M. Tertsi ja E. 
Saagi, samuti ka hiljem eestlastest koosnevas mereluurelennugrupis lahingulennul lange- 
nud ja samasse maetud E. Mardot ning J. Roometsa Maarjamäele paigutatud mälestus- 
tahvlitel mainitud. 

Kui Nõukogude Liit Eesti uuesti okupeeris, kõrvaldas üks kohalik elanik kivil olnud 
mälestustahvli selle hävitamise vältimiseks ja peitis metsa ära. Ärapeidetud tahvel on aga 
kahjuks tänaseni leidmata. Kuusalu muinsuskaitsjate initsiatiivil paigaldati 1994. a. suvel 
kivile uus mälestustahvel. Nüüd on kunagistel ja ka praegustel lennuväelastel saanud 

kauniks kombeks iga aasta 13. juulile lähimal nädalavahetusel sõita “Lendurite kivi” juur- 
de, et seal koos kohalike muinsuskaitsjate ja teiste asjast huvitatutega mälestada kunagi 
toimunud sündmusi ja langenud sõjakaaslasi. 

Traditsiooni kohaselt kogunetakse Kiiule, Kiiu torni juurde, et sealt siis ühises kolonnis 
sõita algul Soodla veehoidla lähistel, Kõrve külas endise Aruhärma talu juures paikneva, 
lendurite ja nende perekondade abistamise eest mõrvatud Hans ja Marie Oskari mälestus- 
kivi juurde, sealt aga, pärast nende mälestamist edasi “Lendurite kivi” juurde, kus toimub 
pikem mälestusteenistus millele järgneb ühine sõdurisupi söömine ning vaba vestlus ja 
mälestuste heietamine vabas looduses. Neist kokkutulekutest, nagu eespool juba öeldud, 
on alati osa võtnud peale Kuusalu muinsuskaitsjate ka sõjaaegsete eesti lennuväeüksuste 
veteranid ning praegused eesti õhuväelased, eesotsas Õhuväe ülemaga. Kohal on olnud ka 
väliskülalised - endised lennuväelased ja kunagised eesti lendurite lapsed, samuti kohali- 


kud inimesed, kelledele jaoks osavõtt “Lendurite kivi” kokkutulekust on muutunud 
meeldivaks traditsiooniks. 

SELÜ liikmete kokktulek 10.07.2004 lendurite kivi juures. Vasakult: Endine Eesti Õhuväe ülem 
brigaadikindral Vello Loemaa, lendur-veteranid Kaljo Alaküla ja Remi Milk, Õhuväe ülem kolo- 


nel Valeri Saar, lendur-veteranid Hendrik Arro ja Valdo Raag ning endine Ohuväe ülem kind- 
ralmaior Teo Krüüner. 

SELÜ lipu juures (vasakult) endised lendurid E. Kaasik, K. Alaküla, H. Arro, V. Raag 
ja K. Reitel (lipu autor) 

EESTI LEEGIONI VETERANIDE VIRUMAA KLUBI 


1992. aasta septembris ilmus ajalehes “Viru Sõna” Erich Murumäe kirjutis Adaveres 
toimunud vabadusvõitlejate kokkutulekust, mis lõppes üleskutsega: “ Lääne-Virumaa lee- 
gionäride kogunemine on 18. septembril 1992. aastal kell 18 Huljal.” 

18. septembril kogunes Hulja sovhoosi klubisse 22 punaväe vastu võidelnud endist sõ- 
jameest, kus Erich Murumägi andis ülevaate Eesti Leegioni moodustamise 50. aastapäeva 
tähistamise kokkutulekust Adaveres ja tegi ettepaneku moodustada Lääne-Virumaa vete- 
ranide koondamiseks omaette organisatsioon, nagu seda oli tehtud juba paljudes teistes 
piirkondades 

Oma organisatsiooni moodustamise ettepaneku toetamiseks võtsid sõna veel Paul Ran- 
nik, Karl Piht ja Harri Põlluvee. Hääletamisel võeti ettepanek üksmeelselt vastu. Pärast 
mitme ettepaneku läbiarutamist ühenduse nime suhtes otsustati võtta nimeks Eesti Lee- 
gioni Veteranide Virumaa Klubi. 

Klubi töö juhtimiseks, põhikirja väljatöötamiseks ja registreerimise läbiviimiseks valiti 
klubi juhatus järgmises koosseisus: 

* Erich Murumägi - esimees; 

» Harri Põlluvee - esimehe asetäitja-sekretär; 

e Paul-Raimund Rannik - (klubi Võsu piirkonna liikmete esindaja); 

* Helmut Uudelepp - (klubi Tapa piirkonna liikmete esindaja). 

Harri Põlluvee oli juba välja töötanud klubi rinnamärgi kavandi. Kavand leiti olevat 
sobiv ja otsustati koheselt valmistamisele anda. 

Klubi tegutsemiseks vajaliku fondi moodustamiseks otsustati liikmemaksu suuruseks 
määrata viis krooni aastas. Leiti vajalik olevat pöörduda ettevõtete, tööstuste ja haldusük- 
suste poole palvega rahalise toetuse saamiseks. 

Valitud juhatus asus aktiivselt tegutsema. Juba viis päeva hiljem esitati valminud põ- 
hikiri Lääne-Viru Maakonnavalitsusele ja see registreeriti 23. septembril 1992.a. määrusega 
nr. 169. 

Klubi liikmete arv kasvas kiirelt. 28. detsembril 1992 kogunes juba üle saja veterani aas- 
talõpu ja jõulupühade koosviibimisele. Samas eelnevalt läbiviidud üldkoosolekul täiendati 
juhatuse koosseisu veel kahe liikme võrra 

* Helmut Osko - (klubi Kunda piirkonna liikmete esindaja); 

* Valter Lehtla - (maakonna lõunapiirkonna liikmete esindaja). 

Valiti ka kolmeliikmeline revisjonikomisjon: 

« Aksel Kübar - esimees; 

* Egmont Terras - liige; 

« Artur Praks - liige. 


1993. aastal alustas klubi juhatus veteranide pensioniarvestuse korrastamist. Seni töö- 
staaži arvestuses olematud Saksa sõjaväe ja vangilaagrite aastad leidsid nüüd arvestamist. 
Seda tõendavaid originaaldokumente oli aga väga vähestel õnnestunud alal hoida. Kokku- 
leppel pensioniametiga loeti arhiiviandmete puudumisel kehtivaks ka isiku kohta tunnis- 
tajate allkirjadega kinnitatud tõendid. 

Saavutati ka sponsorluse suhe mitme ettevõtte, asutuse ja haldusüksusega, mille tule- 
musena laekus klubi fondi 10 000.- krooni, mis tagas tegutsemiseks vajaliku materiaalse 
baasi. 

31. juulil 1993 toimus klubi veteranide kogunemine Võsul, millest sai alguse tradit- 
sioonile iga-aastane kokkutulek suvelõpu tähistamiseks. 

28. detsembril peeti ühiselt Rakvere KIT-i klubi ruumides Jõuluõhtut, kuhu kogunes 
üle saja klubi liikme. Külakosti pakkus KIT-i meeskoor ja solistid. Jõuluõhtu koosviibimi- 
sed on jätkusid regulaarselt igal aastal. 

1993. aasta lõpuks oli klubis 117 liiget. 

1994. aasta 21. septembril abistas klubi Väike-Maarja Muinsuskaitse Seltsi algatatud 
Porkuni lahingute 50-nda aastapäeva meenutus-kogunemise korraldamist. Sama aasta 
septembris osaleti Keila lahingute mälestuskivi avamisel Kumna teeristil. 


Aasta 1995 

Vastavalt Eesti Vabariigi Valitsuse määrusele nr 290- 10. 08. 94 viidi juhatuse otsusega 
klubi põhikirja vastavusse Eesti Vabariigi Mittetulunduslike Ühenduste põhikirjaga ja esi- 
tati Eesti Vabariigi Ettevõtete, Asutuste ja Organisatsioonide Registri keskusele ümberre- 
gistreerimiseks. 

8. mai. Osaleti 92 liikmelise delegatsiooniga Sinimägedes toimunud sõja lõppemise 50. 
aastapäeva tähistamse kogunemisel. Mälestuskogunemise avas Ida-Virumaa Vabadusvõit- 
lejate Ühenduse esimees Olev Siren. EELK piiskop Einar Soone palus õnnistust neis lahin- 
guis hukkunutele ja manitses elavaid leppimisele. Leppimisele kutsus mõlemal vaenupoo- 
lel võidelnuid ka siseminister Edgar Savisaar. 

8. juuli. Elva lauluväljakul toimunud Eesti Vabadusvõitlejate kokkutulekust võttis osa 
104 klubi veterani. Kooktuleku avas kaitsevägede juhataja Aleksander Einseln. 

Hakati välja andma ajakirja “Võitluse Teedel” ilmumissagedusega üks number kvarta- 
lis. Ajakirja väljaandmine lõpetati 2006. aastal. 


Aasta 1996 

13. juuli. Toris toimunud Eesti Vabadusvõitlejate kokkutulekust võttis osa 114 klubi 
liiget. Vabadusvõitlejaid tervitasid Riikogu esimees Toomas Savi, kaitseminister Andrus 
Öövel ja kaitsevägede juhataja Johannes Kert. Sõna võtsid külalised Saksamaalt, Rootsist, 
Norrast. 

9. augustil algas Tallinnas ESTO-96. ELVVK esines programmis “Eesti sõduripäev” ja 
konverentsil “Eesti sõdur võitluses Eesti vabaduse eest Teises maailmasõjas”. Konverentsil 
küsisid ajakirjanikud: “Miks ei ole kohal Eesti Laskurkorpuse võitlejaid?”. EVL juhatuse 
esimees H. Räst vastas, et neid ei ole kutsutud, kuna nemad võitlesid Eesti taasokupeeri- 
mise, mitte aga vabastamise eest. 

Aasta lõpul oli klubis 250 liiget. 


Aasta 1997 

31. mai. Osalemine Saksa Sõjahaudade Hooldeliidu finantseerimisel Rakvere tammikus 
valminud sõdurikalmistu avapühitsemisest. 

2. august. 126-liikmelise delegatsiooniga osaleti Võrus toimud Eesti Vabadusvõitlejate 
kokkutulekul. Veteranide paraadi võttis vastu kaitseväe juhataja Johannes Kert. 

20. september. Keila lahingute mälestuspäeva kogunemisel autasustati Keila Linnava- 
litsuse poolt mälestusmedaliga neis lahinguis aktiivsemalt osalenuid. Virumaa klubi liik- 
metest pälvisid mälestusmedali Aksel Kübar, Georg Vaher ja Boris Krõlov. Medali kujun- 
das kunstnik Tõnu Lauk. 


Aasta 1998 

24. veebruar. Pärast Vabadussambale pärja panekut kogunesid veteranid Rakvere 
Gümnaasiumi saali kontsert-aktusele. Pärast kontserti anti kõigile Eesti vabastamise eest 
võidelnud sõjameestele üle mälestusmedalid (Kodu kaitseks 1918-1998). 

11. juuli. Arvukas delegatsioon osales Tallinnas toimunud Eesti Vabadusvõitlejate 
kokkutulekul, mis algas jumalateenistusega Kaarli kirikus, jätkus pärja panekuga Reaal- 
kooli juures Vabadussõjas langenud õpetajate ja õpilaste monumendi juures ja kontsert- 
aktusega Sakala keskuses. 

Aasta lõpul oli klubis 292 liiget. 


Aasta 1999 

24. veebruar. Vabariigi aastapäeva puhul autasustati Kaitseministeeriumi Teeneteristi 
III kl Peep Kärpi ja Karl Pihti. 

10. juuli. Osalemine Haapsalus toimunud Eesti Vabadusvõitlejate kokkutulekul. Kok- 
kutulekust ei võtnud osa mitte ühtegi riigivõimu ega kaitseväe esindajat. 

Valiti uus juhatus koosseisus: 

* Erich Murumägi - esimees; 

e Harri Põlluvee - aseesimees ja sekretär; 

* Heldor-Arvin Esperg - liige; 

* Helmut Uudelepp - liige; 

* Olaf Leps - liige. 

Liikmete arv aasta lõpul oli 226. 


Aasta 2000 

2. juuli. Osalemine Vaivara Sinimägede vana kalmistu mälestusleinamüüri avamise 
kogunemisel. Mälestusmüüri ehitamise initsiaatoriks oli Arvo Puu Eesti Vabadusvõitlejate 
Ida-Virumaa Ühendusest. 

9. juuli. Osavõtt (102 veterani) Toris toimunud Eesti Vabadusvõitlejate kokkutulekust. 
Kokkutulek algas jumalateenistusega sõjas põlenud, nüüd taastatud Tori kirikus. Istutati 
mälestustammesid. 

8. august. Osavõtt Eesti 20. diviisi veteranide 1 kokkutulekust Sinimägedes. Pärast ak- 
tust külastati sõdurikalmistut Narva linnas. 

17. september. Osavõtt Sõjahaudade Hoolde Liidu poolt Kadrinasse püstitatud mäles- 
tuskivi avamisest. Kivi püstitati nimetute ohvrite mälestuseks, kes 20. septembril 1944. 
aastal vene tankide poolt Kadrina teeristil lömastati. 

Eesti Vabadusvõitlejate Abistamise Fondi tegevusse asumisega kompenseeriti Virumaa 
klubi veteranidele arstimite, prillide, hambaproteeside ja vererõhu mõõtmise aparaatide 
soetamise arved kokku 44,5 tuhande krooni suuruses summas. 


Aasta 2001 

31. jaanuar. Üldkoosolek seoses tegevusaasta arvestuse üleviimisega kalendri-aastale. 
(Varem arvestasime klubi tegevusaastaks ajavahemikku 1. okt. - 30. sept.). Juhatuse töö 
kiideti “heaks” ja koosseis jäi muutmata. 

16. juuni. 9-liikmeline delegatsioon osales admiral Pitka monumendi avamisel Harju- 
maal, Kõue vallas Lemmomäel. 

Viljandis toimunud Eesti Vabadusvõitlejate vastuvõetud otsuses avaldati kahetsust 
Riigikogu kõhkleva hoiaku pärast kommunistliku partei kuritegelikuks organisatsiooniks 
kuulutamise otsustamises ja protesteeriti Tõnismäel endiselt aukohal seisva Eesti teist- 

kordse okupeerimise, nn. Tallinna vabastaja, monumendi kõrvaldamisega viivitamise pä- 
rast. 

3. august. Osavõtt Eesti 20. diviisi veteranide II kokkutulekust Sinimägedes. Aktus ja 
mälestuspärgade panek toimus esmalt püstitatud puuristi juures. Sõnavõttudes rõhutati, 
et neis paigus toimunud kompromissitutes lahingutes võitles eesti sõdur vaieldamatult 
oma kodumaa vabaduse eest. 


Aasta 2002 

15. jaanuar. Aruandevalimiskoosolek. Aruande eelmise tegevusaasta kohta esitas juha- 
tuse esimees Harri Põlluvee. Tegevus hinnati “heaks”. 

Kuna surma läbi oli lahkunud kaks juhatuse liiget, valiti uus juhatus. Sinna valiti: 

» Harri Põlluvee — esimees; 

« Aksel Kübar - aseesimees-sekretär; 

* Heldor Esberg - liige; 

* Olaf Leps - liige; 

* Arnold Mägar - liige. 


Ka revisjonikomisjon sai uue koosseisu: 
» Alfred Kuningas - esimees; 

* Egmont Terra - liige; 

* Ervin Piirsalu - liige. 


24. veebruar. Koguneti pärja panekuks Vabadussamba juurde. Vabariigi aastapäeva 
puhul autasustati Harri Põlluveed Kotkaristi IV kl ordeniga 

15. juuni. 9-liikmelise grupiga külastati Leo Tammiksaare Eesti SS-Leegioni Muuseumi 
Pärnus. 

27. juuli. Osaleti Sinimägedes toimunud Eesti 20. diviisi veteranide III kokkutulekul. 
Kaasakutsutult osales kokkutulekul ka rühm Tapa sõjaväeosa ajateenistuse sõdureid. 

28. august. Suuremaarvulise delegatsiooniga osaleti Eesti Leegioni asutamise 60. aasta- 
päeva tähistamise kokkutulekul Toilas. Vabariigi meedia vaikis sellest täielikult. 

Asetati pärg Toila vastavatud sõdurikalmistul sinna maetud üle 600 Eesti kaitselahin- 
gutes hukkunud rahvuskaaslastest kaasvõitlejate mälestuseks. 

21.september. Koguneti oma klubi 10. aastapäeva tähistamisele Rakvere Reaalgümnaa- 
siumi ruumes. Külalistena osalesid EV Liidu juhatuse esimees Heino Kerde, Rakvere lin- 
napea M. Jõe ja Kaitseliidu kohaliku maleva esindajad... 


Aasta 2003 

Eesti Vabariigi 85. aastapäeva puhul autaustati Kotkaristi V klassi ordeniga klubi ase- 
esimeest Aksel Kübarat ja Valgetähe V klassi teenetemärgiga juhatuse liiget Olaf Lepsi. 

5. juuli. Külastati Lagedile Eesti Vabadusvõitluse muuseumi, kus selle juhataja Johan- 
nes Tõrs tutvustus kogutud eksponaate. Järgnes käik Keila lähistel Kumna teeristil paik- 
neva, 23. septembril 1944.a. toimunud lahingut tähistava mälestuskivi juurde. Selles lahin- 
gus osalenud Aksel Kübar andis ülevaate toimunud lahingu käigust. 

2. august. Osaleti Eesti Relvagrenaderide 20. diviisi veteranide kokkutulekul Sinimä- 
gedes (46 osavõtjat). Esinejate sõnavõttudes avaldati rahulolematust meie võimumeeste 
peitupugeva hoiaku suhtes 1944. aasta kaitselahingute tunnustamisel vabadusvõitluseks. 

23. augustil toimus Eesti Vabadusvõitlejate XI kokkutulek Rakveres. Rakvere Gümnaa- 
siumi esisele väljakule kogunes üle 1100 veterani. Kaitseväe orkestri järel marsiti Vabadus- 
sõjas langenute mälestussamba juurde, kuhu pandi pärjad. Sealt siirduti ordulossi sise- 
hoovi. Kokkutulnuid tervitas Rakvere linnapea A. Jaadla. Sõnavõttudega esinesid justiits- 
minister Ken-Marti Vaher, Trivimi Velliste jt. Lõunasöök oli valmistatud Viru Maleva 
naiskaitseliitlaste poolt. Esinesid kaitseväe orkester, sõjameeste meeskoor, tantsuansambel 
“Tarvanpää” jt. Sündmus kajastus kohalikus lehes, kuid mitte televisioonis ja mujal vaba- 
riigi meedias. 

23. novembril väeti osa mälestusmärgi “Teises maailmasõjas Eesti Riikliku iseseisvuse 
eest võidelnutele” avamistseremooniast Pärnus. 


Aasta 2004 

20. veebruaril Tallinnas toimunud Eesti Vabariigi 86. aastapäeva puhul toimunud vas- 
tuvõtul osalesid klubi teenetemärkidega autasustatud veteranid. Osavõtjaid tervitas Heino 
Kerde. Sõnavõttudega esinesid Ken-Marti Vaherilt, Urmas Reinsalult jt. Esines kammer- 
orkester Kaljo Westi juhatusel. 

15. mai. Toimus mälestuskogunemine Rakvere linnakalmistule. Süüdati küünlad klubi 
asutaja ja kauaaegse esimehe Erich Murumägi haual. Meenutati aasta jooksul surma läbi 
lahkunud relvavendi. 

6. juulil osaleti 64 osavõtjaga Eesti Vabadusvõitlejate XII kokkutulekul Tallinnas Kadri- 
oru staadionil. 

31. juulil osaleti 20. Eesti Relvagrenaderide Diviisi Veteranide Ühenduse kokkutulekul 
Sinimägedes, kus toimus mälestuskivi avamine 1944. a. kaitselahinguis osalenud Eesti sõ- 
duritele. 

20. august. Osaleti Pärnust mahavõetud Eesti vabadusvõitlejatele pühendatud monu- 
mendi taasavamisel Lihulas. 

21. september. Võeti 72 liikmelise esindusega osa Porkuni lahingu 60. aastapäeva tä- 
histamisest. 


Aasta 2005 

8. mail osaleti 38 liikmega Maarjamäe mälestusväljakul Teise maailmasõja Euroopas 
lõppemise tähistamisese tseremooniast. 

23. juunil osaleti maavanemalt saadud kutsel Tapa linna keskväljakul võidutule vas- 
tuvõtmisel ja väljajagamisel Virumaale, kus maavanema sõnavõtu järel võttis sõna meie 
klubi esindajale. Kodutütred kinkisid igale veteranile lillekimbu. Tagasiteel peatuti Kadri- 
nas vene tankide poolt lömastatud haavatute mälestusmärgi juures ja asetati sellele lilli. 
Meenutati 1944. aasta sündmusi. 

16. juulil osaleti Eesti Vabadusvõitlejate Liidu XIII kokkutulekul Tartus, millest võttis 
osa 57 liiget. 

30. juulil võeti 42 osavõtjaga osa 20. Eesti Relvagrenaderide Diviisi Veteranide Ühen- 
duse kokkutulekust Sinimägedes. 

29. augustil toimus Ekskursioon Johannes Laidoneri muuseumi Tallinnas. 

21. septembril võeti osa Porkuni lahingu 61. aastapäeva kogunemisest Vistla ja Saue- 
välja kalmetel. Kogunemisest võttis oa 59 klubi liiget. 

29. oktoober. Tallinna Linnavolikogu esimehe Toomas Vitsuti ja linnapea Tõnis Paltsu 
kutsel osalesime Vabaduse monumendi asukoha tähistamise tseremoonial Tallinnas Harjumäel. 

Aasta 2006 


Kaljo West ja Aksel Kübar Mehikoorma 
mälestussamba avamisel 


Aasta 2007 


21. veebruaril osalesid peaminister 
Andrus Ansipi kutsel Stenbocki majas 
Eesti vabariigi 88. aastapäeva pidulikul 
vastuvõtul Harri Põlluvee, Aksel Kübar 
ja Alfred Kuningas. 

28. aprillil anti Kaitseliidu Viru Male- 
va ruumes toimunud kogunemisel Hel- 
dor Esbergile kätte temale varem omista- 
tud Kotkaristi Kuldrist. 

23. juunil osalesid Lääne-Viru maa- 
vanema Urmas Tamme kutsel 30 klubi 
veterani Võidupüha pidulikul sõdurlõu- 
nal. Õhtul sõideti Kundas toimunud Või- 
dutule vastuvõtule ja väljajagamisele. 

8. juulil osaleti Eesti Vabadusvõitleja- 
te Liidu XIV kokkutulekul Võrus, millest 
võttis osa 54 klubi liiget. 

29. juulil võttis 38 klubi liiget osa 20. 
Eesti Relvagrenaderide Diviisi Veterani- 
de Ühenduse kokkutulekul Sinimägedes. 

26. augustil osaliti 8-liikmelise grupi- 
ga Teises maailmasõjas Eesti riikliku ise- 
seisvuse eest võidelnutele püstitatud au- 
samba avamisest Mehikoormas, kus kat- 
te mälestussambalt eemaldas Aksel Kü- 
bar. 


5. detsembril valiti uus klubi juhatus järgmises koosseisus: 


« Aksel Kübar - juhatuse esimees; 


« Alfred Kuningas - juhatuse aseesimees; 


e Heldor-Arvin Esberg - liige; 
* Olaf Leps - liige; 
« Arvet Reinsalu - liige. 


Kui klubi moodustamise ajal kuulus klubisse üle 320 liikme, siis viimastel aastatel on 
neist enam kui pooled läinud manala teele. Viimaste aastate 1. jaanuari seisuga oli klubis 
liikmeid - 2006. a. — 154 liiget; 2007. a. — 139 liiget ja 2008. a. — 128 liiget. 

Alates 1992. aastast kuni 2005. aastani andis klubi välja oma ajakirja , Võitluse Tee- 


del“, mida ilmus kokku 51 numbrit. 


Kotkaristi üleandmisel Kaitseliidu majas. Vasakult: Lääne-Virumaa maavanem Urmas Tamm, 
Harri Põlluvee, Aksel Kübar, L. Neidra, Alfred Kuningas, Heldor Esberg ja Ervin Piirsalu. 


Pärgade panekul Maarjamäe mälestusväljakul. Vasakult: Arved Malm, Aksel Kübar 
Indrek Meriste ja Heldor Esberg. 

EESTI VABADUSVÕITLEJATE IDA-VIRUMAA 
ÜHENDUS 


1991. aasta 14. detsembril toimus Vinni sovhoosi kultuurimajas Virumaa veteranide 
kokkutulek, kus osalesid mõlemal poolel võidelnud sõjamehed ja kus otsustati moodusta- 
da sõjameeste ühisorganisatsioon. Koostööst ei tulnud aga midagi välja. 


Tõukeks Ida-Virumaa ühenduse loomisel sai Eesti Leegioni 50. aastapäeva tähistamine 
29. augustil 1992. aastal Adaveres, millest võttis osa umbes 2000 veterani. Vabariigis oli 
juba selleks ajaks loodud mitmed vabadusvõitlejate ühendused nagu Tartus, Tallinnas ja 
mujal. Ka Ida- Virumaal oli midagi toimunud, sest juba 1991. aasta sees võttis arvele ja 
koostas nimekirju endistest saksa sõjaväes teeninutest aktiivne vabadusvõitleja Olev Siren. 


1991. aasta septembris ja ka hiljem käidi Porkuni lahingupaikades vennatapu lahingu- 
tes langenud kaasvõitlejaid mälestamas. Porkuni lahingutes osalesid teatavasti Eesti Las- 
kurkorpuse ja Sinimägedest ning Krivasoost taganenud eesti väeosad. 


Ida-Virumaa Vabadusvõitlejate Ühendus loodi 29. veebruaril 1994. aastal, kui Jõhvis 
Viru Kõrgepingevõrkude saali kogunes 114 Saksa sõjaväes teeninud meest. Koosolek kin- 
nitas ühenduse põhikirja, valiti 5 liikmeline juhatus ja 3 liikmeline revisjonikomisjon. 1995. 
aastal sai ühendus lipu, mille valmistasid Kuremäe kloostri nunnad ja mis õnnistati Jõhvi 
kirikus. 


Esimese juhatuse esimeheks valiti Olev Siren (1925 - 1996). 

1996.aastal valiti juhatuse esimeheks Erich Küttis (1924 - 2000). 

2000. aastal valiti juhatuse esimeheks Jaan Randmäe. 

Alates 2005. aasta veebruarist kuulub juhatusse: 

* Kalju Nurk - juhatuse esimees; 

* Taavet Sillamaa - aseesimees; 

* Elmar-Voldemar Kaldmaa - juhatuse liige; 

e Viktor Roosipuu - juhatuse liige; 

e Väino Tiimus - juhatuse liige; 

Ühenduse liikmeskonda on kuulunud 353 veterani. 2008. aastal on ühenduses järele 
jäänud 121 liiget. 

Ühenduse liikmed käivad koos Jõhvi Seltsimajas (endine Jõhvi Koolinoorte Maja) kaks 
korda kuus. Ida-Virumaa sõjamehed on võtnud osa kõigist Vabadusvõitlejate Liidu ja selle 
allorganisatsioonide korraldatud üritustest, sealhulgas iga-aastastest kokkutulekutest. 


1994. aastal korraldas Vabadusvõitlejate Ida-Virumaa Ühendus ülevabariikliku kokku- 
tuleku deviisi all: ,50 aastat kaitselahingutest Sinimägedes”. 2002. aastal korraldas ühen- 
dus vabadusvõitlejate kokkutuleku Toila-Orus. Lisaks EVL üritustele oleme osalenud igal 
aastal pärgade panekul Jõhvi Vabadussambale Eesti Vabariigi aastapäeval ja 23. juuni 
Võidupühal. Ühenduse üheks suurimaks ettevõtmiseks on olnud osalemine Sinimägede 
kaitsjate mälestuseks rajatava leinamüüri püstitamisel ja Vaivara ajaloo jäädvustamisel. 
Nende tegevuste eestvedajaks oli juhatuse liige Arvo Puu. 

Ida-Virumaa ühenduse juhatus 2008. aastal. Esireas: Viktor Roosipuu, Kalju Nurk — juhatuse esimees 
ja Taavet Sillamaa - aseesimees. Seisavad Väino Tiimus, Lembit Krall ja Elmar-Voldemar Kaldmaa 


VABADUSVÕITLEJATE JA REPRESSEERITUTE 
HIIUMAA ÜHING 


Vabadusvõitlejate ja represseeritute Hiiumaa Ühingu ajalugu on lühike. Ühing loodi 
alles 17. septembril 2004. aastal. Selle põhikiri registreeriti 21.oktoobril 2004.a. Kuni selle 
ajani vabadusvõitlejad, Memento liikmed ega endised poliitvangid oma organisatsiooni 
juriidilise isiku õigustes loonud ei olnud. Ühingu asutajateks olid: 

Helve-Esta Sillamaa; Praegu, s.o. 2008. a. on liikmeid 54. Selle aja jooksul on nii lah- 
kunuid, kuid on ka uusi liikmeid juurde tulnud. 

Ühingu eripära seisneb selles, et ühing ühendab kõiki Hiiumaa nõukogude võimu 
poolt represseerituid. Sellist organisatsiooni üheski teises maakonnas ei ole. Ühingul on 
kaks katusorganisatsiooni, ta kuulub nii Eesti Vabadusvõitlejate Liidu kui ka Memento 
Liidu koosseisu. 

Ühingut ei loodud siiski tühjale kohale, sest juba palju aastaid olid nii Eesti vabaduse 
eest võidelnud sõjaveteranid ja küüditatud, samuti väljasaadetute perekondades sündi- 
nud koos käinud ja kahe eraldi juriidilises mõttes seltsingutena tegutsenud. 

Vabadusvõitlejate tegevus sai alguse detsembri alul 1996 aastal, kui toimus nende vas- 
tuvõtt Hiiumaa Maavalitsuse poolt. 

Tuli aeg ja tekkis mõte moodustada Hiiumaa väiksust arvestades kõiki represseerituid 
ühendav mittetulundusühing. Arvestades liikmeskonna vähenemist meie organisatsioo- 
nides, võib meie ettevõtmine ka mujal järgimist leida. 

EVL kokkutulekutest on hiidlased alati osa võtnud, ka enne ühingu loomist. Meie geo- 
graafiline asukoht on nõudnud meilt näiteks Võrus toimunud kokkutulekutest osavõtuks 
kolmepäevast mandril viibimist, aga oleme ikka kohal olnud. Samuti on hiidlased alati osa 
võtnud Tallinnas toimunud üritustest. Traditsiooniks on saanud kokkutulekud saarlaste- 
ga. Kõnede ja sõnavõttude tekste meil pole, neid on ikka ilma ettevalmistatud kirjalike 
tekstideta peetud. Aga küllap on neid ka mõnel juhul salvestatud. 

On korraldatud väljasõite, neist huvitavamad piirivalvelaeval sõit Osmussaarele ja ka- 
he muuseumi külastamine, kus muuseumide direktorid Johannes Tõrs ja Indrek Tarand 
meid soojalt vastu võtsid. 

Hiiumaalt küüditatud organiseerusid juba aastal 1989. Märtsiküüditamise 40. aasta- 
päeva tähistati miitinguga Lehtma sadamas, siis küll EKP ja KGB esindajate valvsa pilgu 
all. 

Kuna Hiiumaalt küüditatute arv ulatub 300-ni, siis Memento rakukese esmaülesandeks 
oli hankida küüditatute kohta võimalikult täpset teavet ja koostada represseeritud isikute 
nimekirjad. 

Kokkusaamised toimusid reeglina 2 korda aastas, s.o 25. märtsil ja 14. juunil. Alguses 
olid kokkusaamised üsnagi rahvarohked, paraku on aeg teinud oma töö ja praeguseks 
loeme Hiiumaalt küüditatute, Siberis sündinute ja Hiiumaale elama asunud küüditatute 
üldarvuks 45. Aktiivseid liikmeid on veelgi vähem. 

Suuremaks ettevõtmiseks oli 2002.aastal Pilistvare represseeritute mälestusparki Hiiu- 
maa kivi püstitamine. Rahaliselt aitasid kaasa maavanem ja omavalitsuste juhid. Hilisema- 
tel aastatel on alati oma esindajate kaudu osalenud Pilistvere üritustel. Külas on käidud 
saarlastel ja nemad omakorda meil. 

Kõige kaalukamateks seni tehtust tuleb hinnata ühingu poolt Lehtma sadamasse 2005. 
aastal küüditatutele püstitatud mälestusmärki ja 2006. a. Emmastesse püstitatud mäles- 
tusmärki tapetud metsavendadele. 

Hiiumaa vabadusvõitlejate ja represseeritute ühingu liikmed piirivalve kaatriga teel 
Ormussaarele 


Hiiumaa vabadusvõitlejate ja represseeritute ühingu liikmed 1999. a suvel külas 


Saaremaa relvavendadel 

KLUBI , WIKING-NARVA“ 


Klubi ,, Wiking-Narva” asutati 17. juulil 1993. aastal Elva Laskespordibaasi ruumes pa- 
taljon “Narva” endiste võitlejate üldkoosolekul, millest võttis osa kokku 274 osavõtjat, 
neist 108 pataljon Narva veterani. Koosolekust võtsid osa Kaitseväe juhataja, Eesti Valitsu- 
se ja relvavendade esindajad Austraaliast, Norrast, Rootsist, Ameerikast ja Saksamaalt. 
Üldkoosolek võttis vastu O: Ritsoni poolt koostatud klubi põhikirja, valis juhatuse ja revis- 
jonikomisjoni. Klubi juhatusse valiti: 

e Kalju Jakobsoo - juhatuse esimees; 

e Harry Tulp - esimehe asetäitja; 

e Jaan Valtin - esimehe asetäitja; 

e Olev Ritson - laekur; 

e Ants Teder - sekretär; 

* Uno Teder - majanduskomisjon; 
Alfred Sild - eetikakomisjon; 

Klubi revisjonikomisjoni valiti: 

* Rudolf Murakas - esimees; 

e Pavel Kaleviste - liige; 

e Jüri Salumets - liige; 

Asutamiskoosolekul tähistati pataljoni esimesi lahingupäevi Ukrainas 50 aastat tagasi. 
10. juulil 1994 toimunud klubi üldkoosolekul informeeris juhatuse esimees Kalju Jakobsoo, 
oma ettekandes, et suuri raskusi on klubi põhikirja registreerimisega, seoses EVL juhatuse 
esimehe H. Rästi ja Tartu linnavalitsuse juriidilise osakonna vastuseisu tõttu. Tänu Tartu 
linnapea A. Veetõusme toetusele põhikiri siiski registreeriti. 

1993. aastal valitud juhatuse koosseis jäi samaks kuni 2000. aastani, mil muudeti klubi 
põhikirja, kus otsustati täiendada juhatuse koosseisu klubi presidendi nimetusega, kelleks 
valiti piiramata tähtajaks senine juhatuse esimees Kaljo Jakobsoo 

Alates 2000-st aastast on Klubi juhatuse esimeesteks valitud Mati Mumm, Ants Teder 
ja viimased neli aastat on klubi juhatuse esimeheks valitud Einar Laigna. 

Klubi on korraldanud iga-aastased kokkutulekud, viimane, neljateistkümnes, juulis 
2006. Kokkutulekute paika Elva Õppespordibaasi on paigutatud pataljoni mälestuskivi. 
Klubi põhikirjas ettenähtud pataljoni ajaloo koostamisega on välja antud kolm ajalooraa- 
matut. Minu au on truudus (386 Ik.) 1995.a., Terasest tugevamad (872 Ik.) 1997.a., Visadus 
võitis (302 Ik.) 1999.a. toimetaja Harry Tulp. Ants Tederi toimetamisel valmis Andres Söö- 
di film pataljon “Narva” võitlustest 40. sõda 2005. a. Klubi on korraldanud kokku kolm 
sõja-ajaloo konverentsi. 

Igal aastal osaletakse Tartu Rahulepingu aastapäeva tähistamisel, Eesti Lipu austamisel 
24. veebruaril Tartu Tähetorni juures, vabadusvõitlejate kokkutulekutel. Osa on võetud 
Tšerkassõ kotist väljamurdmise aastapäevade tähistamistest mälestuskivi juures Saksa- 
maal, Bad-Windsheimis, mälestuspäevadel Tori kirikus, kuhu on paigutatud pataljon 
“Narva” mälestusmõ5k. Osaletakse enamikel vabadusvõitlejate korraldatud üritustel. 

Vabariigi meedia üldiselt selliseid kokkutulekuid ja esinemisi ei kajasta. Alates 1997. 
aastast on klubi välja andnud perioodiliselt infolehte “Klubi Wiking-Narva teatab”. 

Klubi nimekirjas oli 1995. aastast kuni 2006. a 1. novembrini 301 liiget. 2008. aasta sei- 
suga oli liikmeid kokku 153, neist põhikoosseisu kuuluvaid 94, kellest elab Eestis 73 ja vä- 
lismaal 21 liiget. Viimastel aastatel on astunud klubi noorliikmeteks 97 noor, kelle vana- 
isad võitlesid Teises Maailmasõjas Eesti vabaduse taastamise eest. 


154 


20 


n Td 


Klubi mälestuskivi ja mälestusmõõk. Viimane asub Eesti Sõjameeste mälestuskirikus Toris 

Narva pataljoni veteranid 18. juulil 1998. a. Elvas 

Norra Norgi rügemendi veteranid 1999. a. Elvas 

JÕGEVA VABADUSVÕITLEJATE ÜHENDUS 


Jõgevamaa Vabadusvõitlejate ühendus loodi (2). juulil 1995. aastal. Ühenduse asutaja- 
teks olid: Armand Nukka, Endel Linnumäe, Jaan Sepp, Evald Paeveer, Enn Vaikla, Arnold 
Janno, Mart Sepp, Leo Alt, Harry Avi, Arnold Sukk, Aksel Kukke, Rudolf Raja, Erich Sirel, 
Vello Viira, Paul Luige, Artur Prok, Karli Kukk, Rein Koch, Leo Lani ja Heino Lätt. 

Vastloodud ühenduse juhatus valiti koosseisus: Evald Paevere - esimees, Endel Berg- 
mann- aseesimees ning liikmeteks: Jaan Sepp, Kalju Tombak ja Heino Lätt. 


1999. a. 7. jaanuaril toimunud ühenduse üldkoosolekul valiti uus juhatus koosseisus: 
Endel Bergmann - esimees, Evald Paeveer - aseesimees ning liikmeteks Heino Lätt, Ilmar 
Palgi, Karli Kukk, Kalju Tombak ja Arnold Sukk. 


2000. a. 13. jaanuaril toimunud üldkoosolekul valiti juhatusse: Endel Bergmann - esi- 
mees, Erich Ots - aseesimees ning liikmeteks: Evald Paeveer, Ilmar Palgi ja Heino Lätt. 


2001. a. 18. jaanuaril toimunud üldkoosolekul valiti juhatusse: Erich Ots - esimees, 
Evald Paeveer - aseesimees ning liikmeteks: Ilmar Palgi, Heino Lätt ja Endel Bergmann. 


2003. a. 20. veebruaril toimunud ühenduse üldkoosolek valis tagasi endise juhatuse. 
Endel Bergmanni asemel valiti liikmeks Karli Kukk. 


2005. a. 29. jaanuaril toimunud üldkoosolekul valiti uus juhatus koosseisus: Kuuno 
Paeveer - esimees, Evald Paeveer - aseesimees ning liikmeteks: Heino Lätt, Karli Kukk ja 
Arnold Õunapuu. 


2007. a. 29. jaanuaril toimunud üldkoosolekul valiti juhatusse: Kuuno Paeveer - esi- 
mees, Heino Lätt - aseesimees ning liikmeteks: Karli Kukk, Erich Ots ja Arnold Õuna- 
puu. 


2008. a. 15. mail valis üldkoosolek uue juhatuse koosseisus: Arnold Kull - esimees, 
Kalju Tombak - aseesimees ja liikmeks Arnold Õunpuu. 


Alates ühenduse moodustamisest 1995. aastal hakkas liikmete arv kasvama. 1999. aas- 
tal oli ühenduse nimekirjas 83 liiget. Järgnevatel aastatel hakkas liikmete arv vähenema ja 
2008. aasta lõpul oli ühenduses 43 liiget. Rõõmustav on see, et viimastel aastatel on juurde 
tulnud uusi noorliikmeid. 

Juhatuse laiendatud koosolekud toimuvad iga kuu kolmandal neljapäeval Jõgeval, kus 
arutatakse ühenduse tegevust puudutavad jooksvad küsimusi, tähistatakse liikmete sün- 
nitähtpäevi ja mälestatakse lahkunud liikmeid. 

EV Jõgeva ühenduse liikmed on osa võtnud kõikidest ülevabariiklikest vabadusvõitle- 
jate kokkutulekutest ja riiklike tähtpäevade tähistamisest ning korraldanud ekskursioone 
endiste lahingupaikade ja oma maakonna vaatamisväärsustega tutvumiseks, sealhulgas 
2001. aasta 29. septembril toimunud raudristi Rüütliristi kavaleri, kolonelleitnant Harald 
Riipalu mälestusmärgi avamisest tema sünnikodus Jõgeva maakonnas Rusakvere külas. 

Jõgeva ühendust on rahaliselt toetanud Jõgeva ja Põltsamaa linnavalitsused, aga sa- 
muti Pajusi vallavalitsus. 

Jõgeva Vabadusvõitlejate ühenduse liikmed Tallinnas Vabadussamba avamisel 

LII 


EESTI VABADUSVÕITLEJATE 
KOKKUTULEKUD 


o Eesti Vabadusvõitlejate kokkutulekud 
aastatel 1991 — 2008 


o Eesti 20 Diviisi veteranide kokkutulekud 
o aastatel 1992 - 2008 


o Eesti Lennuväepoiste Klubi kokkutulekud 
aastatel 1991 - 2008 

EESTI SÕJAMEESTE KOKKUTULEK 1991. A. TORIS 


Täpselt aasta pärast 1990. aastal Nõukogude jõustruktuuride survel ära jäänud kokku- 
tulekut toimus 8. juulil 1991 Tori vallas endiste sõjameeste kokkutulek, mille korraldasid 
Pärnumaa sõjamehed koostöös Tori Kihelkonna Muinsuskaitse Seltsiga. Kokkutulekust 
võttis osa üle saja endise sõjamehe Tartust, Viljandist, Haapsalust ja mujalt. 

Üritus algas legendaarse, mõlema okupatsioonivõimu vastu võidelnud metsavenna 
Georg Koldi mälestuskivi avamisega. Mälestuskivi valmistas kiviraidur Meelis Lengi ja 
selle pühitses sisse ülempreester Ardaljon Keskküla. 

Mälestuskivi avamise tseremoonial võtsid sõna Eesti Muinsuskaitse Seltsi peasekretär 
Küllo Arjakas, Tori Kihelkonna Muinsuskaitse Seltsi esimees Jüri Kask, Põltsamaa linna- 
pea, Georg Koldi võitluskaaslane, endine Are vallavanem Jaan Juuriksoo, Tori Näidissov- 
hoosi direktor Peeter Lutt, Vändra Katsesovhoosi direktor Rein Kõgel ja paljud teised. 

Peale avamistseremooniat sõideti Tori kiriku juurde ja asetati lilled kiriku seinal oleva 
mälestusplaadi alla. Seal võtsid sõna Kanada Toronto Vabadusvõitlejate Ühingu esindaja 
Elmar Tammisto, kes soovis , Jõudu ja jaksu ahelaist vabanemiseks!” Veel võtsid sõna Tori 
Näidissovhoosi direktor Peeter Lutt, Tori Kihelkonna Muinsuskaitse Seltsi esimees Jüri 
Kask, vabadusvõitleja Leo Sipelgas ning Tartu, Haapsalu ja Viljandi vabadusvõitlejate 
esindajad. Toimunud sündmused jäädvustas filmilindile Jüri Vlassov. 

Tori kiriku juurest sõideti edasi Taali mõisa. Enne mõisahoone juurde jõudmist rivistati 
mehed üles ja marsiti lippude ning Pärnu KEK-i puhkpilliorkestri helide saatel mõisahoo- 
ne ette. Eesti hümni helide saatel heisati mõisahoone torni Eesti trikoloor ja kõlasid au- 
paugud. Päevakohaste sõnavõttudega esinesid Peeter Lutt, Jüri Kask ja Küllo Arjakas. 
Suurema osa kokkutulijaist moodustasid endised Idapataljonide, piirikaitse rügementide 
ja Alfons Rebase pataljoni võitlejad. Tori esimene kokkutulek andis tublisti juurde hoogu 
ja indu piirkondlike sõjameeste ühenduste moodustamisel vabariigis. 


' 11:23 


Tori 1991. aasta kokkutulekust ea võijate rongikäik suundumas Taali lossi juurde 

LEEGIONÄRIDE 1 KOKKUTULEK ADAVERES 


20. augustil 1991 kuulutati Eesti taas iseseisvaks. Sama aasta 21. septembril toimus 
Adavere lossis eesti sõjameeste kokkutulek, millest võttis osa umbes 140 endist sõjameest. 
Kuigi kokkutuleku eesmärgiks oli eesti sõjameeste ühendamise ja oma organisatsiooni 
loomise küsimus, olid sõnavõtjate sõnavõtud üsna kriitiliselt suunatud Toompeal võimu- 
le tulnud endiste nõukogudeaegsete riigitegelaste vastu. Nii jäigi kokkutuleku põhiees- 
märk - endiste sõjameeste organisatsiooni loomise küsimus lahendamata. 


VABADUSVÕITLEJATE 1 KOKKUTULEK ADAVERES 


1992. aasta augustis möödus 50 aastat Eesti Leegioni moodustamisest. Selle juubeli tä- 
histamiseks toimus kaks nimetamisväärset üritust. 

27. augustil toimus Tallinnas Maarjamäel ajalookonverents, kus sõna võtnud Küllo Ar- 
jakas, Herbert Lindmäe, Toe Nõmm ja Karl Gailit käsitlesid oma ettekannetes Teise maa- 
ilmasõja eellugu ja eestlaste võitlust Saksa armee koosseisus. 

29. augustil 1992 toimus Eestimaa geograafilises tsentris, Adaveres, Eesti vabadusvõit- 
lejate kokkutulek. Adavere kokkutuleku korraldajaks oli Tartu Vabadusvõitlejate Ühen- 
dus. Kokkutuleku korraldamist toetas Adavere sovhoos. 

Sellele kokkutulekule registreeriti 219 vabadusvõitlejat, sealjuures 16 Vabadussõja ve- 
terani ja nende hulgas Vabadusristi kavaler Karl Jaanus ja 99-aastane Jaan Viljamaa. Soo- 
mepoisse oli kokkutulekule tulnud 11 julgestus- ja idapataljonide võitlejaid 16, politseipa- 
taljonide võitlejaid 17, piirikaitse rügemendi võitlejaid 19, endisi metsavendi 8 ja kooli- 
noorte vastupanuorganisatsioonide esindajaid 5 osavõtjat. Kõige arvukamalt oli esindatud 
Eesti Relvagrenaderide 20. diviis, kokku 115 veteraniga. Eesti Laskurkorpusest oli kohal 
kolm meest. 

Mehed rivistati üles lipuväljakul, kus lipualustel lehvisid Tartu Vabadusvõitlejate 
Ühenduse, Võrumaa Vabadusvõitlejate Ühenduse, Soomepoiste JR-200, Vabadusristi 
Vendade Ühenduse, Eesti Sõjameeste Ühingu ja Eesti Leegioni lipud. Lippude juures sei- 
sis kaitseliitlastest koosnev auvahtkond. 

Avasõnavõtuga esines ja . kokkutul- 
nuid tervitas Tartu Vabadusvõitlejate 
M Ühenduse esimees Hudo Räst, kes oma sõ- 
navõtus andis ülevaate Eesti vastupanu- 
võitluse ajaloost. Kokkutulnuid tervitas Ko- 
rea ja Vietnami sõjas USA ohvitserina 
kommunistliku režiimi vastu võidelnud, 
Eesti eksiilvalitsuse sõjaminister Jüri Too- 
mepuu. Eesti Leegioni võitlusteest tegi lü- 
hikese ülevaate ajaloolane Toe Nõmn. See- 
järel pidas Tartu praost Harald Tammur 

Adavere loss palvuse langenud kaasvõitlejate mälestu- 

seks ja õnnistas Eesti Sõjaajaloo Seltsi 

(EASS) tellimusel Tartu ARS-is valmistatud Eesti Leegioni lipu. Selle andis sõjameestele 
üle kaitseministri asetäitja Hannes Walter, kes tegi seda esinedes EASS-i esimehena. 

Sõnavõttudega esinesid leegionäridest kaasvõitlejad Eestist, Kanadast, Saksamaalt, Ar- 
gentiinast ja mujalt, kes andsid Adaveresse kokkutulnuile edasi tervitused kaasvõitlejailt 
kaugel võõrsil. 

Sõnavõtjad meenutasid neid kaugeid aegu, kus polnud valikut. Antud olukorras oli 
see eestlastele sundvalik. Idarindele mindi eelkõige selleks, et seista vastu kommunistliku 
režiimi tagasitulekule. 

Esinejate sõnavõttudest jäi kõlama mõte, et objektiivselt võttes oli saksa sõdur meile, 
eestlastele, aga ka meie naabritele lätlastele ja soomlastele vaid relvavennaks, kellelt saadi 
vajalikku sõjavarustust ja kellega meil oli küll ühine vaenlane, kuid erinevad võitlusees- 
märgid. Saksa okupatsioon Eestis ei muutnud eestlasi saksa kodakondseteks, mistõttu 
Eesti Leegioni sõjamehed ei vastuta Saksa poliitilise režiimi tegude eest. Eestlased võitle- 
sid oma riigi iseseisvuse eest. Need aga, kes arvavad, et eesti mehed pidanuks jääma 
sündmusi kõrvalt vaatama, esinevad Eesti taasokupeerinud N. Liidu huvide kaitsjana. 

Meelelahutuslikku külakosti tõid kokkutulnuile Tartu ,Gaudeamuse“ koor, kelle esi- 
tuses kuulati üle pika aja taas sõja ajal Gert Helbemäe sõnadele loodud Eesti Leegioni 
marssi ja tollaste piirikaitsjate orkestri kontserti rütmikatest sõdurilauludest. 

“Poisid, kas mäletate veel?” - Seda küsimust võis sel päeval küll tuhandeid kordi 
kuulda. Oli ju siis vel mäletajaid ja oli mida mäletada... 


LEEGIONÄRIDE II KOKKUTULEK ELVAS 


17. juulil 1993 kogunes Elvasse umbes 130 Eesti Leegioni veterani, tähistamaks 50 aasta möö- 
dumist oma esimest lahingust Izjumis. Kohale oli tulnud endisi leeginääre ka Saksamaalt, USA-st, 
Rootsist ja Kanadast. Meeste poolt võimsalt kõlanud Eesti hümni saatel kerkis lipumasti 
sini-must-valge trikoloor ja väljakule toodi Eesti Leegioni lipp. 

Tervitussõnad kokkutulnuile ütlesid kindralmajor Aleksander Einseln, Eesti Kaitse- 
jõudude Peastaabi esindaja Jyri Kork, kolonel Saartseni tütar Rootsist Karin Saartse, 
Steineri korpuse esindajad Saksamaalt E. Heder ja G. Diers ning rügement , Norge” esin- 
daja Lage Sõgaard. 

Kokkutuleku teine päev jätkus ettekannetega. Huvitava ettekande tegi endine leegion- 
äär Mihhail Bendt, kes tutvustas Izjumi lahingut Punaarmee kindralstaabi andmete põhjal. 

Peale ettekandeid toimus koosolek, kus otsustati moodustada klubi Wiking-Narva. 
Klubi eesmärgiks pidi saama üle maailma paiknevate pataljon , Narva“ võitlejate ühen- 
damine ja nende abistamine, noortes isamaalisuse kasvatamine ja pataljoni ajaloo koosta- 
mine ning mälestuste kogumine. Valiti klubi juhatus (vt. raamatu [II osa). 

Kogu kokkutuleku kolmanda päeva hommikupoolik kulus kohtumistele ja mälestuste 
meenutamisele endiste lahingukaaslastega. Vahetati aadresse ja anti lubadusi üksteist kü- 
lastada. 

Peale lõunasööki siirduti Elva kirikusse, kus endine Narva pataljoni võitleja, pastor 
Helmut Rüdmik Kanadast pidas tänujumalateenistuse. Mälestati langenud relvavendi, kes 
olid Eesti vabaduse eest võideldes oma elu andnud. 

Peale armulaual käimist toimus kokkutuleku lõpetamine ja algas kodutee. 

Vasakult: Leonhard Heinla, Jüri Toomepuu ja Harald Nugiseks 

EASS esimees Hannes Walter annab üle Eesti Leegioni lipu 


Rüütliristi kavaler Harald Nugiseks Eesti Leegioni lipuga. Assisteerivad H. Rent ja Loorbärk 

Pataljon , Narva” veteranide kokkutulek 1993. a. Elvas. Tervitab EVL esimees Hudo Räst 

Pataljon , Narva“ kokkutulekute kivi 

VABADUSVÕITLEJATE II KOKKUTULEK TORIS 


Esimene Eesti vabadusvõitlejate kokkutulek toimus 1994. aasta 8. juulil Toris. Otsus 
kokkutuleku korraldamise kohta Toris võeti EVL juhatuse koosolekul Tartus vastu 1993. 
aastal. Valik Torile langes seoses 1991. aastal seal kavandatud kokkutuleku ärajäämisega. 
Kokkutuleku korraldas Eesti Sõjameeste Pärnu Ühendus koostöös Tori Kihelkonna Muin- 
suskaitse Seltsiga. 

Kokkutulekust võttis osa ligi 900 endist sõjameest üle kogu vabariigi. Eesti kaitsejõu- 
dude esindasid kokkutulekul Eesti Kaitseväe juhataja kindral Aleksander Einseln, Kaitse- 
liidu ülem Johannes Kert ja Kaitseliidu Pärnu Maleva ülem Tiit Tammela. 

Täies varustuses oli kohal Pärnu Üksik Jalaväekompanii üks rühm kompanii ülema 
Hannes Toomsalu juhtimisel. 

Kokkutulek algas Jumalateenistusega Sõjameeste mälestuskirikus. Kirikust siirduti To- 
ri kalmistule ja pandi pärjad Vabadussõja ausamba jalamile. Sealt marsiti kokkutuleku väl- 
jakule, kus kokkutuleku lipu heiskasid reservkapten Harald Nugiseks ja Jüri Kask. Vaba- 
dusvõitlejate Saaremaa Ühenduse esindaja kirjanik ja helilooja Albert Uustulnd pidas süti- 
tava kõne. Järgnesid tervitused ja sõnavõtud külalistelt. Kindral Einseln istutas kokkutule- 
ku tähistamiseks tamme. 

Kunstilist külakosti pakkusid kokkutulnuile kohalikud taidlejad ja Pärnu Kaitseliidu 
puhkpilliorkester. Sõdurisuppi pakkus Kaitseliidu Pärnu Maleva Naiskodukaitse. Samal 
ajal toimus Tori muuseumis käsirelvade näitus. 


Pärnu Üksik Jalaväekompanii rühma rivistus 1994. a. Tori kokkutulekul 

Ratsahobustel Hannes Toomsalu ja Tiit Tammela 

Tori 1994. aasta kokkutulekust osavõtjate kolonn sammumas Tori kalmistule 

Rapla Vabadusvõitlejate Ühenduse liikmed teel Tori kokkutulekule. Standarti hoiavad 
H. Tulp ja J. Kersna 

EESTI VABADUSVÕITLEJATE III KOKKUTULEK 


1994. aasta 9. juulil, s.o. järgmisel päeval peale Tori kokkutulekut, korraldas Vabadus- 
võitlejate Ida-Virumaa Ühendus EVL juhatuse esimehe Hudi Rästi ettepanekul ja seoses 
Saksamaa sõjaveteranide külaskäiguga Eestisse, kes soovisid külastada Sinimägesid, kok- 
kutuleku Sinimägedes. Kokkutulek korraldati deviisi all: ,50 aastat kaitselahingutest Si- 
nimägedes ja langenud võitluskaaslaste mälestuse jäädvustamine” 

Kokkutulekust võttis osa ligi 1500 Saksa relvajõudude koosseisus kuulunud eesti väe- 
osades võidelnud endist sõjameest. Endisi rindevõitlejaid oli Sinimägedesse tulnud ka 
Ameerikast, Kanadast, Inglismaalt, Saksamaalt, Rootsist ja mujalt. 

Kokkutuleku avas Ida-Virumaa maavanem Rein Aidma. Endisele võitlustandrile pai- 
galdatud kõrge puust mälestusristi õnnistas Virumaa praost Peeter Kaldur. Seejärel sai 
sõna Eesti Kaitseväe juhataja kindralmajor Einseln, kes luges ette president Lennart Meri 
pöördumise Eesti vabaduse eest võidelnud endistele sõjameestele. 


President Lennart Meri pöördumine 


» Tervitus Sinimägede lahinguist osavõtnute kokkutulekule 9. juulil 1994. Teise Maailmasõja ras- 
ketel aastatel kahe totalitaarse riigi omavahelises heitluses ei saanud eesti rahvas võidelda oma 
lipu all. Ta võis võidelda ainult võõra lipu all. Sinimäed kõnelevad meile täna, et oskame ennast 
kaitsta. Kuid nad meenutavad ka traagilist sõnumit. Totalitaarsetel suurriikidel õnnestus rahva 
ühte osa suunata teise vastu. Võtkem Sinimägedest kaasa nii kangelaslikkust kui traagilist. Ühiselt 
suudame Sinimägesid lõpuni kaitsta, ent kui oleme ühtsed, ei ole Sinimägede vallutajaid. Tahe on 
rahvast tugevam - on Sinimägede tänane sõnum. 

Puhake rahus, eesti mehed! Eesti Vabariik tänab teid teie tahte eest jääda Eesti Vabariigiks.“ 


Õhtul süütas Ida-Virumaa Kaitseliit vabadust sümboliseeriva lõkke, mille juures pidas 
kõne kultuuri- ja haridusminister Peeter Olesk. Kokkutulekust osa võtnud endised Sini- 
mägede võitlejad meenutasid rohtu kasvanud kaevikuliinide ja betoonpunkrite juures 
nüüdseks kaugele minevikku jäänud raskeid lahinguid ja hukkunud kaasvõitlejaid. 


Esimene on kõrge puust mälestusrist, mis õnnistati sisse kokkutuleku ajal 

EESTI VABADUSVÕITLEJATE IV KOKKUTULEK 


8. juulil 1995 kogunes Elva kokkutulekule, mille korraldas Tartu Vabadusvõitlejate 
ühendus, üle tuhande Teises Maailmasõjas Punaarmee vastu võidelnud eesti sõjamehe. 
Kokkutulek algas osavõtjate ühise rongikäiguga, mis liikus läbi Elva kesklinna lauluvälja- 
kule. Pataljonis , Narva”, 20. Eesti diviisis, soomepoiste rügemendis, piirikaitse rügemen- 
tides, lennuväe abiteenistuses ja teistes väeosades teeninud endisi võitlejaid tuli kokku üle 
kogu maailma. 

Lauluväljakul tervitas vabadusvõitlejaid Eesti kaitseväe juhtaja kindralleitnant Alek- 
sander Einseln. Vabadusvõitlejate Liidu esimees Hudo Räst ütles oma sõnavõtus, et Teises 
Maailmasõjas võitles Saksa relvajõudude koosseisus ja soome mundris Punaarmee vastu 
üle 70 000 eesti sõjamehe. 

Endiste rindemeeste poole pöördusid tervitustega Tartu maavanem Jaan Õunapuu, 
Kaitseliidu ülem kolonelleitnant Johannes Kert ja Elva linnavalitsuse humanitaarnõunik 
Rein Graf. Viimane luges ette Elva linnapea Väino Uibo pöördumise. Samuti loeti ette 
peaministri Tiit Vähi poolt saadetud pöördumine. 

Teises Maailmasõjas hukkunud sõjamehi mälestas Tartumaa praost Harald Tammur. 
Pikema päevakohase kõnega esines Riigikogu liige, ajaloolane Mart Laar, kes rõhutas Elva 
mändide alla kogunenud hallipäiste rindemeeste tähtsust kommunismivastases võitluses. 

Elva sõjameeste kokkutulek lõppes pika kontserdi ja meelelahutusprogrammiga. 


ET liige ja ajaloolane Mart Laar Elva kokkutulekul 

EESTI VABADUSVÕITLEJATE V KOKKUTULEK 


20. veebruaril 1996 toimus Eesti Sõjameeste Pärnu Ühenduse juhatuse koosolek, kus põ- 
hiliseks päevakorrapunktiks oli ülevabariikliku sõjameeste kokkutuleku korraldamine. 
Kokkutulek otsustati korraldada 18. juulil 1996. Tori Kihelkonna Muinsuskaitse Seltsi esi- 
mees Jüri Kask teatas, et kokkutuleku korraldamine Toris on Tori vallavanemaga kooskõ- 
lastatud. Kokkutuleku korraldamisel otsustati kaasata ka Tori ja Tootsi kaitseliitlased. 

Samal koosolekul moodustati tööjaotus komisjon ja jagati ära ülesanded komisjoni 
liikmetele. Samuti otsustati valmistada piirkondlike organisatsioonide nimetahvlid, milli- 
seid hakkavad rivistusel kolonnide ees kandma Noored Kotkad. Kokkutuleku peakorral- 
dajaks jäi Jüri Kask koostöös Eesti Sõjameeste Pärnu Ühendusega. Kokkutulek 

Kokkutulek 18. juulil algas tugevas vihmasajus. Vaatamata halvale ilmale, oli kohale 
tulnud üle 1300 endise sõjamehe. Külalistena olid kohal Riigikogu esimees Toomas Savi, 
kaitseminister Andrus Öövel ja kaitseväe juhataja Johannes Kert ning USA Tallinna saat- 
konna sõjaväeatašee. Aukülalistena olid kohal kaks Vabadussõja veterani. 

Kohal olid ka Saksamaa sõjaveteranide esindus, eesotsas Kurt Meyeriga ning relva- 
vennad Norrast, kellega koos võideldi Narva all ja Sinimägedes. Sakslased filmisid kogu 
kokkutulekul toimunut, mida näidati hiljem propagandafilmina Saksa TV-s. Selle tulemu- 
seks oli, et järgnevatest vabadusvõitlejate kokkutulekutest eesti tipp-poliitikud enam osa 
ei võtnud. Ehkki Riigikogu esimees Toomas Savi soovitas ka 1997. aasta kokkutulek kor- 
raldada Toris, toimus see Võrus. 

Kokkutulek Toris algas jumalateenistusega Eesti Sõjameeste Mälestuskirikus. Selle järel 
toimus kokkutulnute rongikäik, milles osales esmakordselt Riigikaitse Akadeemia esindus 
ja Pärnumaa Kaitseliidu Maleva noorteorganisatsiooni Noored Kotkad. Vihmasajus toi- 
munud rongikäiku saatis Eesti Piirivalve orkester, kes oli varjunud sel ajal suurde sõjaväe 
telki. 

Peale rongikäigu lõppu vihmasadu lakkas ja algasid kõned ning tervitussõnavõtud. 
Sõna võtsid Riigikogu esimees Toomas Savi, kaitseminister Andrus Öövel ja kaitseväe ju- 
hataja Johannes Kert. 

Toomas Savi ütles oma sõnavõtus: ,Sõda pole eestlastele olnud ega saagi olema oma- 
ette eesmärk. Öeldes sõna ,sõda”, mõtleme tegelikult vabadusele.” 

Andrus Öövel: , Aitäh, et teie elu pole olnud mitte ainult olemine, vaid on olnud 
võitlus.” 

Johannes Kert: , Rääkige noortele selgeks need arusaamad, mis viisid teid Teise maa- 
ilmasõja rinnetele ja panid teid võitlema.” 

Kokkutuleku ajal toimus sõjameeste ühenduste ja klubide esindajate poolt tammede is- 
tutamine Tori kalmistu tee äärde. Samal ajal toimus Tori ratsa harjutusväljakul kaitseväe 
Pärnu Üksik Jalaväepataljoni poolt korraldatud lahingutehnika näitus. 

Kultuurilist külakosti kokkutulnuile pakkusid Sõjameeste Pärnu Ühenduse meeskoor, 
Tori kooli õpilased ja Tori taidlejad. 

Pärnu Kaitseliidu Naiskodukaitse esindajad kostitasid kokkutulnuid sõdurisupiga. 
Õhtul toimus restoranis ,, Veski Villa” kokkutuleku korraldajate poolt külalistele vastuvõtt. 

USA saatkonna sõjaväeatašee, Kaitseväe juhataja Johannes Kert ja Jüri Kask kokktulekul 

Saksamaa sõjaveteranide esindaja Kurt Meyer kokkutulijaid tervitamas 


Kaitseväe juhataja Johannes Kert, Riigikogu esimees Toomas Savi ja kaitseminister Andrus 
Oövel panid Tori kalmistul Vabadussõjas langenute ausambale pärja. 

Vasakul Remniku õppekeskuse ülem kolonelleitnant Johan Saar ja paremalt teine 
vabadusvõitleja Kuno Raude. 


A pia aa i E * E pT is t nt 

Pärnu Üksik jalaväepataljoni ajateenijad Tori kokkutulekul lahingutehnikat näitamas. 

EESTI VABADUSVÕITLEJATE VI KOKKUTULEK 


2. augustil 1997 toimus Võrus endiste Idarindel võidelnud sõjameeste viies ülevabariik- 
lik viies kokkutulek. Kell 11.30 toimus Võru Rannatare juures kokkutulnute rivistus, kust 
lippude lehvides ja kaitseväe orkestri marsihelide saatel liiguti rongikäigus mööda võru- 
laste poolt palistatud tänavaid rahva tervitushüüete saatel Vabaduse väljakule. Seal tervi- 
tas kokkutulnuid kaitseväe juhataja kindralmajor Johannes Kert. Oma sõnavõtus õnnitles 
ja tänas ta kokkutulnuid ja tuletas hallipealistele sõjameestele meelde, et nende missioon ei 
ole veel lõppenud. 

» Teie kohustuseks ja ülesandeks on anda oma ohvrimeelsuse vaim meie tänasele sirgu- 
vale noorele põlvkonnale”, ütles kaitseväe juhataja. 

Seejärel defileerisid kaitseväe lahingukooli noored õppurid ja kaitseliitlased, möödudes 
paraadmarsil kaitseväe juhatajast ja vanade rindemeeste rivistusest. 

Peale lõunasööki, kus kokkutulnuile pakuti maitsvat sõdurisuppi, toimus kokkutuleku 
pidulik avamine. Kokkutuleku lipu heiskasid äsja valitud Vabadusvõitlejate Liidu juhatu- 
se esimees Heino Kerde, aseesimees Karl Sirel ja sõjakangelane, Raudristi Rüütliristi kava- 
ler Harald Nugiseks. 

Sooja ja südamliku tervituskõnega pöördus endiste sõjameeste poole Riigikogu esimees 
Toomas Savi. Kaitseminister Andrus Öövel lõpetas oma sisuka sõnavõtu traditsioonilise 
hüüdega: , Mehed! Mul on heameel, et te olemas olete!” 

Saksamaalt tõi tervitusi sealsete sõjaveteranide esindaja, Narva rindel kaptenina raskelt 
haavata saanud Kurt Meyer. Kokkutulnud endisi sõjamehi tervitasid veel Kaitseliidu 
ülem, kolonelleitnant Lui Jaanson ja Riigikogu liige Enn Tarto. 

Kokkutulekust võttis osa endisi sõjamehi Rootsist, Kanadast ja mujalt. 

Kokkutulek lõppes meeleoluka kontserdiga, kus kõlasid vanad sõdurilaulud. 

Võru kokkutulekust osavõtjad rivistusel 

EESTI VABADUSVÕITLEJATE VII KOKKUTULEK 


11. juulil 1998 toimus Tallinnas juba ette palju kõneainet pakkunud vabadusvõitlejate 
VI kokkutulek, mis toimus poolkinnisena. Kokkutuleku korraldasid Eesti Vabadusvõitleja- 
te Liit, Soome Sõjaveteranide Eesti Ühendus ja juba 1917. aastal loodud ning 1991. aastal 
taastatud Eesti Vigastatud Sõjameeste Ühing. Kokkutulekuga tähistati Eesti Vabariigi 80- 
ndat aastapäeva ja mälestati langenud relvavendi. Avalikest üritustest oldi sunnitud loo- 
buma, mistõttu jäi ära rongikäik ja kogu üritus toimus Sakala keskuses. 

Kokkutulek algas mälestusteenistusega Kaarli kirikus. Kiriku siseruumides avati Kait- 
seministeeriumi poolt tellitud mälestustahvel II maailmasõjas langenud vabadusvõitlejate- 
le ja õnnistati Tallinna ühenduse uus lipp. 

Eesti Rahvusraamatukogus toimus kohtumine külalistega, kus EVL-i juhatuse esimees 
Heino Kerde andis pressikonverents. Poliitikutest esines kokkutulekul sõnavõtuga Riigi- 
kogu liige, ekspeaminister Mart Laar. Tervitusi tõid Riigikogu liige Enn Tarto, Steineri kor- 
puse esindaja Saksamaalt, Läti Leegioni esindaja, mitmed ühiskonnategelased ja vabadus- 
võitlejate piirkondade esindajad. Kohal oli Keskerakonna ajaloolasest peasekretär Küllo 
Arjakas. Kokkutulekust distantseerusid nii valitsuse kui linnavõimude esindajad. 

Kokkutulek jätkus meeleoluka kontserdiga, Muusikalise külje eest kandsid hoolt Kale- 
vi orkester, Tallinna ühenduse ja Kaitseliidu ühendkoor, ning Tartu ja Pärnu sõjameeste 
koorid. millele järgnes sõduriõhtu. 

Üritus meelitas Tallinna arvukalt Vene Föderatsiooni meediaväljaannete ajakirjanikke. 


Sõnavõtuga esines Riigikogu liige Mart Laar Pärgade panek Vabadussõja ausambale 


176 


EESTI VABADUSVÕITLEJATE VIII KOKKUTULEK 


10 juulil 1999 Haapsalus toimunud seitsmendale vabadusvõitlejate kokkutulekule, mil- 
le korraldas Eesti Vabadusvõitlejat Liit, kogunes ligi 2500 Teises Maailmasõjas Punaarmee 
vastu võidelnud endist sõjameest. Hallipäised vabadusvõitlejad täitsid kogu linnapildi. 
Pärast pärgade panekut Eesti Vabadussõjas langenute mälestussambale sammuti rongi- 
käigus Lossiplatsile, kus toimus kokkutuleku avamine ja peeti tervituskõnesid. Kokkutu- 
lekule oli saabunud külalisi Saksamaalt, Soomest, Taanist ja Lätist. 

Sõnavõttudega esinesid Soome Sõjaveteranide Eesti Ühenduse esimees Rein Kuutma, 
kes juhtis tähelepanu sõjaveteranide ees seisvatele ülesannetele. , Praegu teeb meid mure- 
likuks asjaolu, et Eesti ühiskonnas, eriti aga koolides, puudub isamaaline kasvatus. Me 
peame rohkem kohtuma noortega ja selgitama neile, miks me sõdisime kommunismi vas- 
tu”, ütles Kuutma. 

Eesti Vabadusvõitlejate Liidu esimees Heino Kerde ütles:” Peame eelkõige lahinguis 
langenute ees oma kohust täitma. Tuleb märgistada kõik kaasvõitlejate hauad, et tuleva- 
sed põlved saaksid need taastada.” 

Sütitava sõnavõtuga esines sõjaajaloolane Hannes Walter. Valitsuse esindajad ja polii- 
tikud kokkutulekust osa ei võtnud. 


SÕJAAJALOOLASE 
HANNES WALTERI SÕNAVÕTT 


Austatud vabadusvõitlejad! 
Lugupeetud külalised! 


Tänavu me tähistame 55 aasta möödumist 1944. aasta kaitselahingutest. Teid, rinde- 
mehi on meie hulgas neist saatuslikest päevadest jutustamas veel umbes 5000 meest. Seda 
on suhteliselt väga vähe, kui võrrelda nende maadega, kus pärast sõja lõppu on elatud 
normaalset elu. Meie rahvale, eriti aga teie põlvkonnale normaalset elu ei võimaldatud. 
Õigusega on öelnud üks prantsuse ühiskonnateadlane, et sõda on koleduslik asi, kuid 
maailmas on veel midagi koleduslikumat kui sõda - see on kommunistlik rahu. See nõn- 
danimetatud “rahu” on mõrvanud ja suretanud teie hulgast rohkem kaasvõitlejaid, kui 
nõudsid ohvriks lahingud. Viis tuhat meest on siiski piisavalt palju, et kanda sõnum meie 
Teisest Vabadussõjast tänasesse päeva, praeguste noorteni. 

Mina kuulun põlvkonda, kes sõda ei ole näinud. Tõsi, ma olen sõjaajaloolane ja luge- 
nud läbi päris mitu raamatut. Ometi ei pea ma kohaseks teile täna siin hakata jutustama 
teie võitlusest. Tahaksin jagada teiega vaid mõningaid mõtteid, millest võibolla teilegi ka- 
su tõuseb. Kõigepealt võõras munder, milles te võitlesite. 

Ikka ja jälle võib kuulda ja lugeda küll sihilikult ja pahatahtlikult, kuid vahel ka 
lihtsalt rumalusest avaldatud mõtet, et teie võitluse nimetamine vabadusvõitluseks ei 
ole õige, kuna te kandsite võõrast mundrit. 

Mehed! Ei teie, ei teie saatusekaaslased teiste väikeste rahvaste hulgas viimases sõjas ei 
ole mingi erand, pigem reegel. Te esindate ajaloos tüüpilist nähtust. Kahjuks on alati ol- 
nud valitsejaid, kes ihaldavad alistada teisi rahvaid. Aastasadade jooksul on purustatud 

kümneid ja kümneid riike. Kuid riikide hävitamine pole enamasti suutnud hävitada rah- 
vaste vabadusiha. 

Esimesel võimalusel on allaheidetud rahvad haaranud relva järel ja alustanud võitlust 
oma vabaduse taastamiseks. Reeglina on see võimalikuks saanud üksnes võõras mundris. 
Võõras munder aga ei ole mingi häbiasi, kui selle mundri all tuksub oma isamaale ustav 
süda. Vastupidi - ka võõrast mundrit võib kanda uhkusega, kui võideldakse oma lipu all. 

Meie hõimurahvas, soomlased, austavad oma suurimate sangaritena Jäägreid, kes 
Esimese Maailmasõja ajal salaja Venemaa poolt alla surutud kodumaalt Saksamaale põge- 
nesid. Nad võitlesid saksa mundris Soome vabaduse eest ja said Soome iseseisvuse rajaja- 
teks. 

Kakssada aastad tagasi jagasid toonased suurvõimud - Preisimaa, Austria ja Venemaa 
eneste vahel ära Poola. Kuid poolakad ei alistunud. Poola leegionärid võitlesid tervelt 
kakssada aastat, küll Napoleni armees, prantsuse mundris, itaalia mundris ungari mund- 
ris, isegi türgi mundris, kuid alati Poola eest ja nende poola sõduri au on nurgakiviks ka 
tänapäev. 

Mitte munder ei määra võitluse iseloomu, vaid mehed, kes seda mundrit kannavad. Ja 
teil ei ole mingit põhjust häbeneda mundrit mida te kandsite Ja meil, kogu eesti rahval, ei 
ole vaja kelleltki vabandust paluda, et teid sunniti meie vabaduse eest võitlema võõras 
vormis. 

Teine, ikka veel korrutatav etteheide on see - miks te võitlesite natsi Saksamaa poolel. 
On isegi nõutud, et meie rahvas peaks kelleltki vabandust paluma, et oli sõjas n.ö. “valel 
poolel”. 

Kindlasti oleks ka meie rahvas tahtnud olla võitjate poolel. Kindalsti oleks me eelista- 
nud võidelda koos läänedemokraatiatega. Ainult et keegi ei küsinud meilt, kummal poolel 
me soovime olla. 

Kui keegi peab kelleltki vabandust paluma, siis on need Lääne suurriigid, kes meid 
1939. aastal Hitleri ja Stalini agressiooni ohu ees maha jätsid ja siis Jaltas ning Teheranis 
otseselt Stalinile maha müüsid. Kahjuks ei langetanud meie otsust, kummal pool olla. Selle 
otsuse tegi Londoni ja Washingtoni õnnistusel meie eest NKVD, kelle ohvriks esimese 
okupatsiooniaasta kestel langes 60 tuhat Eesti Vabariigi kodanikku. Pärast seda kogemust 
ei olnud eesti rahval enam võimalik valida. Meile ei olnud antud luksust filosofeerida po- 
liitiliste süsteemide ja ideoloogiate ümber. Meil oli vaid üks eesmärk ja siht - lihtsalt ellu 
jääda. 

Ei tohi kunagi unustada, et väikerahvaste jaoks ei ole olemas häid ja halbu valikuid. 
Valida saab ainult halva ja veel halvema vahel. Tuleb endale kainelt ja külmalt selgeks te- 
ha, kes on ohtlikum vaenlane ja liituda selle vaenlase vaenlasega. 

Seda tõsiasja tunnetas selgelt Eesti Vabariigi viimane seaduslik peaminister, professor 
Jüri Uluots, kes oma raadiokõnes 1944. aasta augustis ütles: 

“Meie ainus tee on võitluse tee. Praegu ei ole mingit teist võimalust päästa eesti rah- 
vast ja kõike seda, mis talle kallis, kui ainult üks võimalus: hoida ära see, et bolševikud 
meie maad ei vallutaks. Ärgu olgu selles suhtes meie seas mitte mingisuguseid lahkarva- 
musi. Oma võitluse ja verega tõestab eesti rahvas tervele maailmale, et meie, eestlased, ei 
ole Nõukogude Liidu osa. Et meie mitte mingitel tingimustel ei taha ka edaspidi Nõuko- 
gude Liitu kuuluda.” 

Seda Eesti Vabariigi seadusliku riigipea selget juhtnööri järgisite teie, oma riigile usta- 
vad Eesti Vabariigi kodanikud. Teile, sõdurid, ei saa keegi ette heita, et te jäite truuks oma 

riigile ja selle seaduslikule võimule. Kes teile midagi ette heidab, see on Eesti Vabariigi 
vaenlane. 

Ärgem unustagem, et meie riik on ametlikult järjepidevuse alusel ja praegune presi- 
dent võttis vastu võimu eksiilvalitsuse juhilt, sellesama eksiilvalitsuse, mille moodustas 
professor Uluots. 

Ja lõpuks - teie võitluse tulemus. Armee, milles te võitlesite, sai lüüa. Teie kannatus- 
test teile rääkida minul, oleks pühaduse rüvetamine. Kindlasti on igaühel teist olnud het- 
ki, mil võitluse ohvrid on tundunud asjatud. Ei, see ei ole nii. 

Kui poleks olnud teid, tuhandeid, ja miljoneid teie relvavendi, siis oleks jäänud bolše- 
vistlikule koletisele löömata need miljonid haavad, mida teie lõite. Jah, neljakümne viien- 
dal aastal jäi kommunism püsima, kuid juba veritsedes, vaakudes ja surmakangestusest 
nakatatuna. 

See, et inimkonna ajaloo kõige verisem ja inimvihkajalikum ja hambuni relvastatud 
koloss 1991. aastal nii armetult kokku kukkus, ei olnud mingi saatuse ime. See oli teie 
võitluse tulemus. Teie sturmgewehrid ja panzefaustid olid töö teinud ja meie põlvkonnal 
jäi vaid laulda ja õõtsud ja ennast kole targaks pidada, et me Eesti Vabariigi laulva revo- 
lutsiooni abil taastasime... Vale puha. See vabariik, mis meil täna on, on teie võitluse vili. 
Enamikule teie relvavendade jaoks, ka minu isa jaoks, tõsi, liiga hilja küpsenud vili. Mä- 
lestagem neid ja olgem uhked, et viimaks olete te võitjate poolel! Tänan! 

Naiskaitseliitlased paraadil. Ees vasakul kodutütarde peavanem Anne Eenpalu 

Kokkutulekust osavõtjad. Ees vasakult kolmas Saksa sõjaveteranide esindaja Kurt Meyer 

Vasakult Jüri Kask, Harald Nugiseks, Trivimi Velliste ja (27) Haapsalu kokkutulekul. 

EESTI VABADUSVÕITLEJATE IX KOKKUTULEK 


2000. aasta 16. mail toimunud Sõjameeste Pärnu Ühenduse juhatuse koosolek võttis ju- 

hatus vastu otsuse - korraldada 2000. aasta vabadusvõitlejate kokkutulek Toris. 
8. juulil toimunud vabariiklikust sõjameeste kokkutulekust võttis osa 
ligi 3000 endist sõjameest. Külalisi oli kohale sõitnud nii Rootsist, Ka- 
nadast, Austraaliast ja mujalt. Kokkutulekule oli tulnud ka terve auto- 
bussi täis endisi tankidiviisi “Viking” võitlejaid Saksamaalt ja Austriast. 
Kokkutuleku peakorraldajas oli Jüri Kask. 

Kell 11 algas mälestusjumalateenistus Sõjameeste mälestuskirikus, 
mis kõiki soovijaid ei mahutanud. Kokkutulek toimus deviisi all , Eesti 

Kokkutuleku — Vabariigi eest langenute mälestuseks.” Jumalateenistusel teenisid Eesti 

mälestusmärk - Evangeelse Luterliku Kiriku peapiiskop Jaan Kiivit, praost Andres Põ- 
der, ülempreester Artalion Kekküla ja kaplan Roland Tõnissaar. 

Mälestades neid, kes andsid oma elu Eesti vabaduse eest rõhutas peapiiskop Jaan Kii- 
vit eestluse alustaladena neid väärtusi, mida vabadusvõitlejad on meieni toonud ja millele 
uuel põlvkonnal midagi uut vastu panna ei ole. Need on: elujulgus, vastutustunne, ko- 
dumaa armastus ja töökus. Lahkuv põlvkond on nendest omadustest tulvil, oskaksid ma- 
hajääjad neid vaid kuulata... 

Peale jumalateenistust mindi rongikäigus Pärnu Kaitseliidu puhkpilliorkestri saatel 
kalmistule, kus asetati pärjad Vabadussõjas langenute mälestussamba jalamile. Pärgade 
panekul esines sõnavõtuga Kaitsejõudude peainspektor major Laigna . 

Toimunud sõnavõttudest esines kõige jõulisema kõnega Eesti Akadeemilise Sõjaajaloo 
Seltsi esimees Hannes Walter, kes andis vastuse küsimusele: kummal poolel võidelnud 
eestlased on vabadusvõitlejad ja oma kodude kaitsjad. 

Kurt Meyer, kes Sinimägedes võideldes haavata sai, meenutas tänutundes toredaid 
eesti meditsiiniõdesid ja mainis, et Saksa armee ja kõik Euroopa vabatahtlikest koosnevad 
diviisid võitlesid õilsa eesmärgi nimel - bolševismi vastu. Kohal oli ka Läti esindaja, kes 
ütles oma tervitused aatekaaslastele saksa keeles. 

Tulin siia, et kohtuda vanade tuttavatega,” ütles kunagise Vikingi tankideviisi koman- 
dör, Rüütliristi kavaler sakslane Karl-Heinz Lichte. Mees kinnitas, et enne tagasisõitu Sak- 
samaale plaanib ta läbi käia enamiku lahingupaiku Eestis. 

Kokktuleku toimkond autasustas VIII kokkutuleku mälestusristiga viiteteist aktiivse- 
mat vabadusvõitlejat ja sõjameeste üritustele kaasaaitajat. 

Kalmistu ja kiriku vahelisele platsile oli üles pandud sõjaväe sõidukite ja laskevarustu- 
se näitus, mille eksponaadid tekitasid endiste ja praeguste sõjameeste vahel elava diskus- 
siooni. Kokkutuleku kavas oli veel ka filmiprogramm ja teenistuskoerte demonstratsioon- 
esinemine. Tori rahvamajas oli üleval Osvald Saulepi maalinäitus sõjasangaritest ning saa- 
lis näidati dokumentaalfilme Teisest maailmasõjast. 

Kokkutulekust osavõtjate ühine arvamus oli: , Oli ülev tunne olla koos sadade ja tu- 
handete ühtmoodi mõtlevate inimestega, kellele ei pea seletama lihtsaid asju. Nemad on 
elanud võidelnud ja kannatanud nende samade väärtuste eest, mis on pühad, ja nad tea- 
vad, et valget tuleb nimetada valgeks ja musta mustaks.” 

Vabadusvõitlejate VIII kokkutulekust eesti tipp-riigijuhid ja poliitikud paraku enam 
osa ei võtnud. 

Kaitseministeeriumi kantsleri 
Hannes Walteri sõnavõtt 


Austatud eesti sõjamehed ja relvavennad, kes te võit- 
lesite siin Eesti pinnal ja aitasite hoida Eestit ja seega ka 
Euroopat. Mul ei ole öelda teile midagi uut lisaks sellele, 
mida ma ütlesin eelmisel aastal Haapsalus. Ma siiralt 
lootsin, et kui meie Eesti Vabariigi 80-ndal juubeliaastal 
pidasime teie võitlust teiseks Eesti Vabadussõjaks ja suure 
hilinemisega pidasime teid meeles tagasihoidliku vaba- 
dusvõitleja mälestusmedaliga, siis peaks eesti ühiskonnas 
olema üks küsimus lõplikult paika pandud - kes on ja kes 
ei ole eesti vabadusvõitleja. Paraku olen ma pidanud ka 
veel äsjastel nädalatel lugema “punavanakeste” kaebekir- 
ju, kes tahavad ka kangesti siin teie hulgas vabadusvõitle- 
ja nime kandes seista. Kui te vaatate seda medalit enda 
rinnas, siis te näete — sinna on kirjutatud: Kodu kaitseks! 
Kodu saab kaitsta ainult ühte moodi, nii, et kodu on selja 
taga, aga mitte nii, et relv on suunatud kodu poole. 

Viimases sõjas, tõsi küll, ei olnud teie põlvkonnal õnne 
kaitsta kodu eesti vabariigi värvides, aga see ei muuda 
tõsiasja, et eesti kodu oli see, mida teie kaitsesite ja puna- 
sed olid need, kes sellele kodule peale tungisid. 

Meil ei ole mingisugust põhjust külvata viha ja vaenu sel ajal nende õnnetute noor- 
meeste vastu, kes 1941. aastal vägisi punaarmeesse sunniti. Me oleme valmis neile kaasa 
tundma. Aga see on ka kõik. Meie ei ole iialgi nõus neid vabadusvõitlejate hulka laskma, 
sest nende relv oli suunatud eesti kodu, eesti pere, eesti laste ja naiste vastu. 

See on seisukoht, millest me ei tagane. Ja selleks, et me sellest ei tagane, vajame me teie 
vaimujõudu. Teie relvad on oma kõned kõnelnud, nüüd me vajame teie vaimujõudu. 

Aitäh teile! Tänan! 


Hannes Walter 


Soomepoiste läkitus Tori kokkutulekust osavõtjaile 


Kallid relvavennad! Teise Maailmasõja lõpuaastatel pidasid kümned tuhanded eesti 
sõjamehed ränki võitlusi N. Liidu vägede vastu. Meie kõikide sooviks oli takistada uut 
Eesti okupeerimist. 

1944. aasta augustis asusid teie kõrvale ka eesti vabatahtlikud Soomest, kes olid aida- 
nud soome vennasrahval peatada kommunistide sissetungi Soome. Ühistes lahingutes 
Tartu rindel sündis meie relvavendlus. 

Täna, siin, eesti sõjameeste kokkutulekul, tervitame teid kallid relvavennad Soome- 
poiste Eesti Ühenduse nimel ja teatame, et Soomepoisid toetavad rahaliselt Tori kiriku lõp- 
likku taastamist. 

Soomepoiste Eesti Ühendus 

Kodutütarde peavanema 
Anne Eenpalu sõnavõtt 


Anne Eenpalu 


Armsad daamid ja härrad! Kõik, kes me oleme täna, sellel 
pühal Eestimaa pinnal, kogunenud meie vabadusvõitluse lipu 
ja kõige kallima - sini-must-valge lipu alla. Olgu püha meile 
kõigile nende aatekaaslaste kannatused, võitlusvaim, unistu- 
sed ja veri, mis sai valatud selle eest, et meie teiega võime taas 
olla vabad. Mul on väga hea meel, et lisaks vabadusvõitlejate- 
le, keda saatus siiamaani on tervisega pärjanud, vaatamata 
valudele, vaatamata rasketele majanduslikele oludele ikka 
hoiavad vapralt au sees meie kokkutuleku tuld ja indu. 

Ma tänan, et siia on tulnud ka Memento aatekaaslased, 
need, kes ei saanud võidelda relv käes oma kodude, oma lä- 
hedaste, Eesti riigi ja tema püsimise eest. Ma palun teid - tõu- 
seme korraks ja teeme sügava kummarduse, nendele armsate- 
le, meie kaasmaalastele, olenemata usust ja rahvustunnusest, 
vaid kellel oli püha meie Eestimaa. Kes ei saanud kaitsta ja 
kes kaitsesid meie kodusid, meie emasid selle nimel, et meie 


teiega oleme jälle kokku tulnud. 

Suur tänu teile kallid! Täna on teie päev. Ja täna on lootuste päev, et kõik selle — ohvit- 
seri au ja eetika, praeguste kodutütarde ja tulevaste eesti emade au ja aatelisuse kujunda- 
jad olete teie ja meie üheskoos. 

Jäägu püsima Eesti riik. Elagu Eesti Vabariik! 


Endiste sõjameeste rivi sammumas kokkutuleku paigale 

Pärgade viimine Vabadussõja ausambale Tori kalmistul 


der ja EELK peapiiskop Jaan Kiivit teel Tori kalmistule 

Pärnu praost Andres P 

Saksamaa sõjaveteranide esindajad panemas pärga Vabadussõja ausambale. 
Vasakul Kurt Meyer 

Eesti lennuväepoisid Tori kokkutulekul 

Grupp kokkutulekust osavõtjaid. Paremalt viies Pärnu SÜ juhatuse esimees Karl Soomägi 

Kokkutuleku mälestusrist sõjaajaloolasele Hannes Walterile 

aeta. silla JAI 


inar Laigna mälestusristi vastu võtmas 


Eesti kaitseväe peainspektor E 


Mälestusristiga vääristati ka Eesti Muinsuskaitse Seltsi esimeest Priit Herodest 

EESTI VABADUSVÕITLEJATE X KOKKUTULEK 


2001. aasta 8. juulil möödus kümme aastat päevast, mil juudiorganisatsioonide ja nõu- 
kogude okupatsiooniarmee survel jäi Toris ära eesti sõjameeste esimene kokkutulek. Juu- 
likuu teisel nädalavahetusel kõlasid Viljandi lauluväljakul jällegi uljad sõdurilaulud ja 
suitsesid välikatlad hernesupiga. Toimus Vabadusvõitlejate Liidu üheksas vabariiklik 
kokkutulek. Koos sugulaste, sõprade ja külalistega võttis kokkutulekust osa ligi poolteist- 
tuhat inimest. Külalisi oli tulnud Kanadast, USA-st ja Soomest. Samal ajal oli aga kohaliku 
linnarahva osalus sellel üritusel äärmiselt minimaalne, mis on selge märk meie rahva 
võõrdumisest möödunud aja sündmustest. 

Kogunemine algas jumalateenistusega Pauluse ki- 
rikus. Seejärel siirdus rongikäik Häädemeeste puhkpil- 
liorkestriga eesotsas Lossimägedes asuvale lauluvälja- 
kule, kus toimus kokkutuleku avamine. Kokkutulnuid 
õnnistas Kaitsejõudude peakaplan. Seejärel mälestati 
Eesti Vabadussõjas ja Teises Maailmasõjas langenuid 
ning Kaitseliidu ja noorteorganisatsioonide esindajad 
süütasid tule ja asetasid pärjad Vabadussõja ausamba 
jalamile. Järgnesid tervitused ja sõnavõtud. Sõnavõt- 
tude vahel esinesid Kaitseliidu ja Vabadusvõitlejate 
ühenduste mees- ja segakoorid. 

Kokkutulekut avades ütles Eesti Sõjameeste Sakala 
Ühingu esimees Harald Mäepalu: 

»Selja taha on jäänud see pöörane 20. sajand, mis 
oli raske meile ja kogu Euroopa rahvastele. Sattunud 
kommunisni koletise haardesse, oli ainuke võimalus 
ellu jääda võitluse teel. Tolleaegse eesti sõduri ideaali- 
des lõi välja ohvrimeelsus ja kaitsetahe. Põles vabadus- 
leek, mis ühendas eesti rahvast, sõjamehi, kooliõpilasi, vanu ja noori eestlasi kodumaal ja 
võõrsil. Kõik see, mis meid ühendas, annab meil jõudu ka täna. 

Tänane päev on tagasivaatamiseks, et saada veel kokku endiste võitluskaaslastega, 
sest meile on järele jäänud vähe aega. Olgu igavesti Põhja taeva kuppel varjuks nendele 
tuhandetele haudadele ja igal pool mujal, kus eesti mees võitles ja suri oma maa ja rahva 
vabaduse eest.” 

Kutsed kokkutulekust osavõtuks olid saadetud paljudele nimekatele riigitegelastele ja 
tipppoliitikutele, kuid sellele reageerisid vaid üksikud. Kohal oli vaid siseminister Tarmo 
Loodus, kes esines sõnavõtuga. Eesti ja Soome peaministrid Mart Laar ja Paavo Lipponen, 
kes viibisid sel ajal Saaremaal, saatsid kokkutulekule tervitusläkituse. Telegrammiga tervi- 
tasid kokkutulnuid Riigikogu liige Vootele Hansen ja sotsiaalminister Heiki Nestor. Vähe- 
ne oli ka meedia huvi toimunu vastu. Eesti Raadiost oli kohal tuntud raadiomees Lembit 
Lauri ja Vikerraadio Päevakaja andis lühiülevaate Viljandis toimunust. Meie telekanalitele 
see üritus huvi ei pakkunud, kuna samal ajal toimus Tallinna Lauluväljakul Õllesummer. 

Tervitustele ja sõnavõttudele järgnes meeleolukas ansambli Untsakad esinemine, kes 
esitasid tuntud sõduri- ja rahvalikke laule, millele ühiselt kaasa lauldi 

“e 


Pauluse kirik Viljandis 

Kolonelleitnant 
Einar Laigna sõnavõtt 


Auväärt vabadusvõitlejad. Kõik siinviibijad! 

Tervitan teid Eesti Kaitsejõudude juhataja nimel 
ja annan teile edasi koos tema parimate tervitustega 
need soovid, mida te olete võinud ka lugeda ajalehes 
Võitleja, kus tema kõne mõni aeg tagasi on ilmunud. 

Mul oli au täna vastu võtta teie käepigistused. 
Nendes käepigistustes oli rohkem, kui tavalises käe- 
surumises. Neis käepigistustes oli sõnum, neis oli 
ajalugu. Neis oli ka soov kõik see edasi anda ka kõi- 
gile teistele. 

Teie võitlesite maailma ajaloo kõige suurema kur- 
jusega - kommunismiga. Kommunism, see on ideo- 
loogiliselt põhjendatud kuritegu, mille tegusid te 
kõik teate. Me oleme harjunud kuulma, kui öeldakse, 
et Teine maailmasõda on lõppenud, või et Teisesest 
Maailmasõjast on möödunud üle poole sajandi. 

i Teine maailmasõda ei ole lõppenud. Teine maa- 

Kolonelleitnant Einar Laigna ilmasõda kestab nii kaua, kui võltsitakse ajalugu, 

kuni me ei saa teada avalikult ja vabalt tõelist ajalu- 

gu. Kuni see on kättesaadav ainult akadeemilist teed pidi nendele, kes loevad otsivad ja 

ise materjale uurivad. Teine maailmasõda ei lõpe enne, kui mõistetakse hukka maailma 

ajaloo suurim organiseeritud kuritegu - kommunism ja kuni ei lõpe vihkamise õhutamine 

ja ideoloogiline ajupesu, mis kõik kahjuks veel jätkub. Seepärast ei saa ma ajaloolasena 
öelda, et Teine maailmasõda oleks lõppenud. 

Võitlus vabaduse eest ei ole ühekordne. On kuum sõda, kus sõditakse relv käes ja 
ohud on väga selged. Praegused ohud on teised. Praegune sõda on ideoloogiline sõda. See 
on võitlus nende väärtuste eest, millel tegelikult püsib ühe rahva ja riigi elu. Seepärast tu- 
leb säilitada valvsust ja teada, et ka rahu ajal võib kaotada vabaduses , iseseisvuse ja oma 
maa. 

Me armastame rääkida ka sellest, et me oleme vaba rahvas vabal maal. Olla oma maa 
peremees, see tähendab, et siin, sellel maal oleme meie peremehed. Meie otsustame. On 
meie asi, kuidas me siin elame. See on meie asi, mida me mõtleme. See on meie asi, mida 
me räägime. See ei ole kellegi teise asi. 

Seepärast tuleb vabadust varjata, vabadust kaitsta, vabadust hoida! Ja see algab sellest, 
et iga inimene säilitab oma sisemise vaimu vabaduse, oma sisemise sõltumatuse kõigist 
sellest, mis kuskilt mujalt võib tulla ja mis ohustab meie iseolemist. 

Meid on kahjuks täna siin arvuliselt ääretult vähe. Näib, nagu ei huvitaks eesti rahvast 
üldse vabaduse aade ja omariiklus. Õllesummeril on kindlasti rohkem rahvast, kui täna 
siin. Aga just siin antakse edasi ajalooline mälu, ajalooline traditsioon, mille hoidmine ongi 
kultuur, ongi elu. 

Soovin kõigile ja püüan omalt poolt teha kõik, et see aade ei sureks, et see aade elaks. 
Et see aade oleks antud edasi ja hoitud ning säilitatud tulevastele põlvedele. 

Tänan tähelepanu eest! 

Viljandi maavanema 
Helir-Valdor Seederi sõnavõtt 


Austatud Vabadusvõitlejad! 

Maailmas on erinevaid rahvaid kokku umbes kaks tu- 
hat. Samal ajal on aga maailmas erinevaid riike kokku ai- 
nult umbes kakssada. See tähendab seda, et vaid igal küm- 
nendal rahval on võimalus olla iseseisev, on võimalus ela- 
da omas riigis. See ütleb, et me oleme nende õnnelike hul- 
gas, kellel on oma riik, kes me võime ise oma asjade, oma 
saatuse ja elu üle otsustada. 

Kuid me ei ole seda mitte tänu oma õnnelikule ajaloole, 
tänu meid soosivale saatusele. Me oleme seda tänu oma 
vabadustahtele, tänu vabadusvõitlejatele, tänu sellele, et 
alati on olnud eestlaste hulgas neid inimesi, kes on olnud 
nõus relvaga käes võitlema Eesti riigi ja rahva vabaduse 
eest. 

Helir-Valdor Seeder Ja kuigi Teise Maailmasõja käigus ei õnnestunud meil 

oma iseseisvat riiki säilitada, olite just teie need, kes oma 

võitlusega ja oma tahtega kandsite edasi seda vabadustahet, mis kandus üheksakümnen- 

datesse aastatesse ja tänu sellele olid eestlased võimelised peale pikki aastakümneid taas- 

tama oma riigi. Selle eest suur tänu teile! Ja ma soovin teile kõigile jätkuvat tervist, jätku- 
vat tahet ja energiat ja jõudu selle tahte edasi andmiseks nooremale põlvkonnale. 

Aitäh teile! 


Jumalateenistus Viljandi Pauluse kirikus 

Lennuväepoiste klubi liikmed Viljandi kokkutulekul. Ees sammub klubi president Enn Vohli 

EESTI VABADUSVÕITLEJATE XI KOKKUTULEK 


Eesti Leegioni 60. aastapäeva tähistamine 


2002. aasta 28. augusti hommikul hakkas Toila parki saabuma arvukalt autobusse en- 
diste eesti sõjameestega. Eesti vabadusvõitlejate kümnendale kokkutulekule kogunes üle 
kogu Eesti ligi poolteist tuhat endist eesti sõjameest, et taas kokku saada ja ühiselt tähista- 
da Eesti Leegioni 60-ndat aastapäeva. 

Ühises kolonnis siirdusid hallipäised sõjamehed Eesti Kaitseväe orkestri marsihelide 
saatel äsja Toila pargis avatud Saksa sõdurite kalmistule, kus puhkab samuti palju Narva 
rindel ja Sinimägedes hukkunud eesti sõdureid, et asetada kalmistu kõrge mälestusristi 
jalamile pärjad langenud relvavendade mälestuseks. Peale pärgade panekut siirdus rong- 
käik Toila laululava juurde, kus toimus kokkutuleku avamine ja aktus. 

Tervitussõnavõtuga pöördus endiste sõjameeste ja külaliste poole Eesti Vabadusvõitle- 
jate Liidu esimees Heino Kerde. Järgnesid sõnavõtud, milledes jäi kõlama mure: taasise- 
seisvunud Eesti Vabariigis on endised eesti sõjamehed, kes möödunud sõjapäevil läksid 
Eesti kõrgeima riigivõimu kandjate üleskutsel relvaga käes täitma oma kodanikukohust, 
sattunud nüüd terava kriitikatule alla, kus neid süüdistatakse olematuis süütegudes ja hit- 
lerliku Saksamaa teenimises. Ka on hakanud nüüd meie poliitikud ja riigitegelased Eesti 
taasokupeerimise vastu võidelnud eesti sõjameestest distantseeruma. 

Murelikult tõdeti, et kuigi taasiseseisvunud Eesti Vabariik on eksisteerinud juba 11 aas- 
tat, pole meil senini vabadusvõitluse monumenti, mis oleks vääriliseks tänutäheks 20. sa- 
jandi eesti sõdurile. "Meie viimane lahing on veel pidamata. See on lahing, mis tuleb pida- 
da viimases sõjas Eesti eest võidelnud sõjameeste au ja väärikuse taastamiseks ja neis võit- 
lustes langenud eesti sõduri mälestuse jäädvustamiseks. See on ka lahing, mis tuleb pida- 
da Eesti lähiajaloo väänajate vastu" - oli sõnavõtnute poolt öeldu ühine seisukoht. 

Selle kokkutulekuga tähistati Eesti leegioni asutamise 60. aastapäeva. "Eesti Leegioni 
astunud mehed läksid sõtta, et pidada suurt vabadusvõitlust kommunismi vastu", ütles 
Eesti vabadusvõitlejate Ida-Virumaa ühenduse esimehe Jaan Siegfried-Randmä. Ta lisas, et 
vabadusvõitlejad ei nõua riigilt mingit erilist tähelepanu, kuid Eesti vabaduse eest võidel- 
nud mehi peaks riik siiski meeles pidama. 

Elmar Tõnne Rakverest, kritiseeris poliitikute distantseerumist vabadusvõitlejate üri- 
tustest. "Eesti sõjameeste esimestel kokkutulekutel olid kohal nii valitsuse kui kaitseväe 
esindajad, aga viimased aastat-poolteist on tunne, et meid ei taheta enam tunda ja ei peeta 
vajalikuks kohale tulla. Kui rääkida tõtt, siis ega meil olegi õigeid riigimehi. Rohkem ol- 
lakse oma isiklike huvide eest väljas, ja kui midagi juhtub, siis lastakse siit kiiresti üle vee 
jalga," arvas ta. 

Pärast ühislauluga lõppenud aktust kinnitasid kokkutulnud keha sõdurisupiga ning 
käisid ekskursioonil Eesti Vabariigi esimese presidendi Konstantin Pätsi suvekodu - Oru 
lossi varemetel ning tutvuti lossi pargi ja maaliliselt kauni vaatega Soome lahele. 

Kokkutulijaile esinesid Katrin Karisma, Tõnu Kilgas, Eesti Kaitseväe orkester ning Sõ- 
jameeste Pärnu Ühenduse meeskoor ja Tartu Vabadusvõitlejate segakoor meeleoluka 
kontserdiga. 

Ajaloodoktor 
Hannes Walteri sõnavõtt 


” Väga lugupeetud vabadusvõitlejad ja külalised! 

Tähistades täna ühte olulisematest tähtpäevadest eesti 
rahva ajaloos - Eesti Leegioni moodustamise 60. aastapäeva, 
kanduvad tahtmatult mõtted ka teiste väikeste rahvaste aja- 
loole. 

Kus ja millal ka väikerahvad kistakse sõtta, meid ühen- 
dab alati üks saatuslik eripära - nimelt ähvardab väikerah- 
vaid alati oht, et neile peale sunnitud sõda võib jääda viima- 
seks elumärgiks sellest rahvast üldse. Väikerahvastele on iga 
sõda totaalne sõda, võitlus oma olemasolu ja allesjäämise 
eest rahvusena. Olles asetatud surmaohu ette, ei saa ega to- 
higi väikerahvas filosofeerida võitlevate jõudude, ideoloogi- 
liste, poliitiliste või majanduslike tagamaade üle. Väikerah- 
val saab olla ainult üks ideoloogia, üks poliitika ja üks siht - 
ellu jääda. Selle eesmärgi nimel tegutsedes on õigustatud 
kõik otsused, ükskõik, mida ütleb muu maailm või eesti 
rahva õel vaenlane Efraim Zuroff. 

Ajalugu annab õiguse neile otsustele, mis aitavad rahvast säilitada. Lühidalt ja selgelt 
on väljendanud seda seisukohta Soome marssal Mannerheim, kes 2. septembril 1944, mil 
Soome pööras selja oma pikaajalisele liitlasele Saksa riigile, kirjutas Adolf Hitlerile erakir- 
ja. Ja ta ütles selles kirjas nii: 

"Tahaksin eriti alla kriipsutada, et Saksamaa, kui ka saatus ei peaks kinkima Teie rel- 
vadele edasist edu, elab ometi edasi. Samasugust kinnitust aga ei või keegi anda Soome 
kohta. Kui see, vaevalt nelja miljoniline rahvas sõjaliselt võidetakse, ei valitse mingit kaht- 
lust, et see tähendaks rahva küüditamist maalt, või hävitamist viimseni. Sellesse ohtu ei 
või ma oma rahvast asetada." 

Liitlase mahajätmist võib küll moraalselt hukka mõista, kuid soome rahval olnuks vähe 
kasu moraalsest imetlusest, kui soomlasi rahvana enan ei oleks, sest väike rahvas ei saa 
enesele lubada luksust valida, kellega koos saab oma olemasolu kaitseda. Tuleb vahel alla 
neelata õige kibedaid tundeid - nagu sageli nüüd ka teil, lugupeetud vabadusvõitlejad. 

28. august on ainult viis päeva eemal ühest teisest ajaloolisest päevast - 23. augustist, 
mil Saksamaa meid Nõukogude Liidule maha müüs. Me pidime selle alla neelama, sest 
kuskilt mujalt ei olnud relvi saada, kui sakslaste käest, et kaitsta eesti rahva olemasolu. 

Kurb, aga tõsi. Väiksed rahvad peavad alla neelama väga palju. Viimases sõjas ei olnud 
meil valikut. Neljakümnenda ja neljakümne esimese aasta kogemus kinnitas kõigile, ka 
kõige sinisilmsematele, et nõukogude võim tähendab eesti rahva füüsilist hävitamist üsna 
lühikese aja jooksul. Meie ajaloolised liitlased läänedemokraatia, eriti meie poolt armasta- 
tud Suur-Britannia, lähtudes oma rahvuslikest huvidest, läksid koostööle kommunistliku 
koletisega. Meil oli jäänud valida: kas passiivse saatusega alistumine, või võitlus koos Sak- 
samaaga. Me valisime viimase ja see oli õige otsus. 

Õige mitte üksi seepärast, et ajasime taas selja sirgu ja panime end maksma relva 
kandva rahvusena. Mitte üksi seepärast, et meie võitlus võimaldas kümnetel tuhandetel 
rahvuskaaslastel minna läände ja hoida seal ülal omariikluse ideed ja vaba kultuuri. Meie 

võitlus ei olnud ainuüksi võitlus eesti rahva vabaduse eest, see oli üks osa inimkonna võit- 
lusest maailma ajaloo kõige kuritegelikuma süsteemi - bolševismi vastu. Läänedemokraa- 
tiate poolt hüljatud, Teheranis ja Jaltas maha müüdud idaeuroopa rahvad, sealhulgas eest- 
lased, keeldusid alistumast ja trotsides oma saatust ning võltsmoralistide halvakspanu as- 
tusid võitlusesse bolševismiga sellel ainsal moel, mis sel ajal oli võimalik - Saksa vormis. 

Me ei palu kellegi käest vabandust. Me ei kummarda kellegi ees. Meie käest tuleb va- 
bandust paluda, et meid on maha müüdud. Me oleme uhked, et selles olukorras me säili- 
tasime oma väärikuse ja võitlesime oma võitluse võiduka lõpuni. Eesti Vabariik on taas 
olemas. Nõukogude Liit aga on ajaloo prügikastis. Tervist ja jõudu teile! 


Riigikogu liikme 
Trivimi Velliste sõnavõtt 


Kallid vabadusvõitlejad! Kallid Eesti Leegionärid! 

Me oleme president Pätsi suvekodus. Kuuskümmend 
kolm aastat tagasi, kui Eesti Vabariigi president lõi lahti 
ajalehe, vaatasid tal vastu kaks suurt fotot ja fotode alla 
suurte tähtedega lause: "Need kaks meest on nüüd sõbrad." 

Need kaks meest olid teadagi Hitler ja Stalin. See te- 
hing, mis oli toimunud eelmisel päeval, määras meie rahva 
saatuse rohkem kui pooleks sajandiks. 

Me oleme tihti küsinud: kas Päts ja Laidoner tegid õi- 
gesti, et nad ei astunud kohe 1939. aasta sügisel vaenlasele 
vastu? Etteheiteid teha on alati kerge, kuid me peame oma 
süüdistustega olema ettevaatlikud, sest Pätsile ja Laidone- 
rile oli kahtlemata teada, et sõda Saksmaa ja Venemaa va- 
hel on ainult aja küsimus ja Päts ning Laidoner kahtlemata 
tahtsid säästa oma rahvast. 

Jääb ainult üle nõustuda ajaloodoktor Hannes 
Walteriga, et 14. juuniks 1941 pidi igal viimaselgi eestlasel olema selge, mis on juhtunud. 
Ja siis, kui see sõda kahe kiskja vahel lõpuks puhkes, olid eesti metsad täis relvis mehi. See 
Sügissõda, mis oleks võinud puhkeda enne Soome Talvesõda 1939. aastal jäi küll ära, kuid 
selle asemel toimus 1941. aasta Suvesõda. Eesti Leegioni moodustamine kuuskümmend 
aastat tagasi, ei olnud mitte midagi muud, kui selle Suvesõja järjekordne pikk samm edasi. 

Kui professor Uluots kutsus kõiki eesti mehi haarama relvi, et astuda vastu idavaenla- 
sele, siis ei teinud ta seda mitte Suur-Saksamaa nimel. Ka minu abikaasa isa oli üks nen- 
dest, kes sõdis Sinimägedes ja sai seal haavata. Ta suri küll vene okupatsiooni ajal ja teda 
ei ole kahjuks meie keskel, kuid tema ei läinud Sinimägedesse mitte vale nimel, vaid ta 
läks sinna vale vastu. 

Ja see, et meie mehed Sinimägedes suutsid rinnet kinni hoida nädalate ja nädalate kau- 
pa, andis seitsmele protsendile eestlastest võimaluse põgeneda läände ja võidelda vabas 
maailmas iga päev ja iga aasta, ning niimoodi viis aastakümmet järjest Eesti iseseisvuse 
taastamise eest ja neil õnnestus üle kõige saavutada Ameerika Ühendriikide mittetunnus- 
tamise poliitika Nõukogude okupatsiooni suhtes. See omakorda tegi aga meie ülesande 
1988. aastal mõõtmatult kergemaks, kui meil ei oleks olnud 70 tuhat eestlast vabas maail- 
mas iga päev ja iga aasta võitlemas Eesti Vabariigi iseseisvuse taastamise eest. 

Täna ei ole siin meie hulgas mitte väga palju eesti noori. Kuid kuu aega tagsi külastas 
salk Kindral Laidoneri Seltsi noori Sinimägesid ja kuulasid tähelepanelikult, mida vane- 
matel meestel oli ütelda. Ma arvan, see pisikene eeskuju selle väikse Laidoneri salga noor- 
te poolt võib olla seemneks sellele, et igal järgmisel aastal on üha rohkem eesti noori, kes 
mäletavad, mis juhtus eesti rahvaga viiskümmend aastat tagasi. Ja need eesti noored ei 
nõustu iial sellega, et kellegi teise pisarad sõjas on olnud soolasemad, kui meie pisarad. 
Need eesti noored ei nõustu iial sellega, et keegi kirjutaks meie ajaloo ümber. Meie tun- 
neme oma ajalugu ise kõige paremini. 

Eesti Vabariik, kallid sõjamehed, on teie ees tänu võlgu ja Eesti Vabariik langetab oma 
pea nende meeste ees, kes puhkavad siinsamas mändide all kalmudes. Eesti Vabariik teeb 
ka sügava kummarduse teile, kallid eesti vabadusvõitlejad. 


Vabadusvõitleja 
Heino Noore sõnavõtt 


Austatud sõdalased! 

Lubage mul täita austav ülesanne ja anda teile edasi tervitused praegu Saksamaal ole- 
va Viking diviisi esinduse ja seadusliku ühenduse poolt. See ühendus Georg Irschi isikus 
tervitab teid ja soovib teile jätkuvat jõudu ja tervist. 

Need on need mehed, kellele bolševismi vastane sõda, mida nüüd ka Teiseks Maailma- 
sõjaks nimetatakse, kuigi meie jaoks oli see bolševismi vastane sõda, lõppes bolševismi 
vastaste jõudude kaotusega. See kaotus andis ennast mitukümmend aastat bolševistliku 
vägivalla näol tunda ka siin, Eestis. 

Selle sõja võitjaiks osutusid lääneliitlased koos bolševistliku Venemaaga. Praegu annab 
see end tunda hegemooniale ja ülemvõimule pürgiva ameerikaliku, ehk õigemini sionist- 
liku kapitali vägivalla näol. 

Siin nimetati, et 1941. aasta 14. juunil Eestist viidud inimeste kallal pandi 1941/42. aas- 
tal toime massimõrv ning juut Idel Jakobson juhtimisel ja korraldamisel lasti maha vähe- 
malt 1100 Eestist Venemaale viidud tsiviilisikut. 

Me protesteerime selle vastu, et seni ei ole käsitletud sõja võitjate, sealhulgas bolševist- 
liku Venemaa poolt sõja ajal toime pandud isiksusevastaseid kuritegusid. Pidevalt toimub 
mäng vaid ühte väravasse, mis tegelikult on aga üks psühholoogilise sõja ilminguid. Me 
nõuame, et president Meri poolt ellu kutsutud inimsusevastaste kuritegude uurimise ko- 
misjon asuks uurima ka sõja võitjate poolt toime pandud kuritegusid. 

Käimas on psühholoogiline sõda, mida võib nimetada ka Kolmandaks Maailmasõjaks, 
kus ühel pool on USA - Israeli telg, kes taotleb maailmas ülemvõimu, kasutades aga sel- 
leks mitmesuguseid riukaid ja kavalaid vahendeid, nagu seda on lõputult holokaustist 
rääkimine ja pidevalt mitmesuguste süüdistuste esitamine. 

Kõik need on otsitud põhjused ja pole tähtis, kas 36. politseipataljon pani toime inim- 
susevastaseid kuritegusid, või pole seda teinud - kuigi me teame, et ta pole seda teinud, 
kuid isegi siis, kui ollaksegi sunnitud tunnistama selle süütust, leiab Wiesendali keskus 
eesotsas Jefrim Zuroffiga meie süüdistamiseks kiiresti kohe uue põhjuse. 

Kui nüüd räägitakse, et sõja ajal oli üleval nn. juudiküsimus (judenfrage), siis nüüd 
hoiavad juudid seda küsimust ise kunstlikult üleval. Rääkida pidevalt holokaustistist, on 
üks psühholoogilistest võtetest tekitada süütunnet ja jäädvustada see inimeste teadvusse. 
Selle tulemuseks on väsimus ja tüdimus, mille lõpptulemuseks on järel- ja allaandmine. 

Seepärast on tänane kokkutulek äärmiselt oluline. Ainult niiviisi on meil võimalus nei- 
le psühholoogilistele rünnakutele vastu seista. Kui Zuroffile on see viimane võimalus juu- 
dihegemoonia saavutamiseks, siis meile jääb see praegu toimuvas psühholoogilises sõjas 
viimaseks võitluseks. Olgem siis vaprad sõdurid. 


Ajaloolase, endise poliitvangi 
Sergei Soldatovi sõnavõtt 


Austatud Teise Vabadussõja võitlejad! 

Austatud aatekaaslased, sõbrad ja külalised! 

Tahaksin teid kõiki tervitada meie noorema põlvkonna vabadusvõitlejate nimel, kes 
püüdsid midagi Eesti iseseisvuse ja vabaduse nimel ära teha kuuekümnendate aastate 1õ- 
pul ja seitsmekümnendate alguses. 

Ma tahaksin alla kriipsutada seda, et kuigi Teine Vabadussõda lõppes küll poliitiliselt 
kaotusega, aiis moraalselt ja vaimselt see Vabadussõda siiski võideti. Võideti seda mitmes 
aspektis. 

Kõigepealt - Eesti lähiajalukku kirjutati kuulsusrikas peatükk - vabadusvõitluse pea- 
tükk. Teisena tuleb märkida seda, et Teises Vabadussõja käigus tasuti kätte selle koletu ve- 
retöö eest, mida NKVD ja punased timukad Eesti pinnal eesti rahva kallal toime panid. Ja 
kolmandaks - tänu teile, Teise Vabadussõja võitlejaile, oleme me saanud ühe väga sädele- 
va eeskuju kõikidele nendele, kellele eesti vabadusvõitlus ja Eesti iseseisvus midagi tä- 
hendavad. Peab ütlema, et meie, noorema põlvkonna vabadusvõitlejad, said teie eeskujust 
väga suurt inspiratsiooni ja ilma selle eeskujuta poleks olnud meie liikumist ega põranda- 
alust organisatsiooni. 

Meil, noorema põlvkonna vabadusvõitlejail, ei olnud võimalust olla koos teiega rinde- 
kaevikutes, ei olnud võimalust kasutada relva, ega tuua neid ohvreid, mida tõite teie. Te 
elasite meie mälus. Te elasite meie hinges ja kui tuli soodne olukord neostalinliku- 
brežnevliku diktatuuri tingimustes, püüdsime me üht-teist ära teha Eesti iseseisvuse taas- 
tamise nimel. Meie relvaks oli sõna, mida me levitasime lendlehtedes ja programmilistes 
dokumentides. Samuti oli meie poolt saadetud ÜRO-le kaks memorandumit, milles me 
palusime kaasabi Eesti vabanemisel ja iseseisvuse taastamisel. ÜRO-le oli see "hüüdjaks 
hääleks kõrbes", kuid need pälvisid ülemaailmse ajakirjanduse tähelepanu. Väliseestlased 
aga said sellest suure ajendi oma vabadusvõitluse tõhustamiseks. 

Tahaksin öelda ka seda, et kui me räägime Teisest Vabadussõjast, siis me peame silmas 
kõiki eesti patrioote, kes võitlesid piirikaitse rügementides, idapataljonides, lennuväe abi- 
üksustes Soomepoiste rügemendis, või 20. Eesti diviisis. 

Ka tahaksin ma öelda seda, et mitte kellelgi ei ole vaja häbeneda ja mitte keegi ei tohi 
halvustada seda, et te teenisite Saksa SS-ile (s.k. Schutz-Staffel — kaitse üksus) alluvais eesti 
väeosades. Teise Maailmasõja ajal olid need üksused kõige vapramad ja need saadeti kõi- 
ge raskematesse rindelõikudesse, kus nad kandsid veriseid kaotusi. Kui Saksa kõrgem 
väejuhatus 1943. aasta mais moodustas eesti 3. SS-vabatahtlike brigaadi, siis oli see tun- 
nustuseks eesti sõduri vaprusele, lahinguvõimele ja visadusele. 

Siin on palju noori, noori sõdureid ja noorkotkaid ning ma tahaksin lõpetuseks öelda - 
olge alati valmis võitlema nende aadete nimel, mille eest võitlesid teie isad ja vanaisad, 
ohverdades sealjuures oma elu, tervise ja vabaduse. Jääge neile aadetele alati truuks. 

“ a == E 0 
Leinajumalateenistus Saksa sõjaväe langenute kalmistul 


== 
Kokkutulekust osavõtjad Saksa sõjaväelaste kalmistult teel Toila laululavale 

Pärnu ühenduse sõjamehed teel Toila laululavale 


Raamatu autor Vaino Kallas kokkutuleku ajal Toilas Oru lossi aias 

EESTI VABADUSVÕITLEJATE XII KOKKUTULEK 


Molotovi-Ribbentropi pakti 64. aastapäeval, 23. augustil 2003. aastal toimus Rakveres 
XI ülevabariiklik vabadusvõitlejate kokkutulek, kus osales üle 1100 sõjamehe kõikidest 
maakondadest. Kokku tulnud endised sõjamehed rivistusid Vabadussamba esisele Liidia 
Koidula tänaval, kus tervituskõnega esines Rakvere linnapea Andres Jaadla, mille järel toi- 
mus pärgade panek ausamba jalamile. Seejärel siirduti Ordulossi hoovi, kus toimus kok- 
kutuleku pidulik osa ja kus kokktulijaid tervitas soojade sõnadega kauaaegne Rakvere 
meeskoori dirigent Olaf Leps. 

Kokkutulekust osavõtjad võtsid vastu Eesti Vabadusvõitlejate Tallinna ühenduse poolt 
koostatud Pöördumise eesti rahva poole, milles oli öeldud: 

Euroopast on alguse saanud kaks maailmasõda. 1 Maailmasõja varemetel sündis 
Eesti riik, II Maailmsõda tõi Eestile kaasa 54 aastat kestnud okupatsiooni. Sõdade 
vältimiseks Euroopa suurriikide vahel loodi 1952. aastal Euroopa Liidu eelkäija, 
Euroopa Söe- ja Teraseühendus. Esmaseks eesmärgiks liitunud riikide julgeoleku 
tagamine. 

Eesti aladel on aegade jooksul idanaabri vastu peetud 40 sõda. Meie, II Maail- 
masõjas Eesti riikliku iseseisvuse taastamise eest võidelnud ja sellepärast nõuko- 
gude võimu poolt represseeritud mehed teame, mida tähendab väikerahvale pea- 
lesunnitud verine sõda, mida tähendab okupartriigi genotsiidipoliitika. Teame 
seda, et ka 21. sajandil ei ole kadunud mõne naaberriigi huvi oma mõjusfäärist 
välja libisenud Balti riikide vastu. Selle riigi kõrged poliitikud on ikka ja jälle rõ- 
hutanud, et Euroopa Liidu ja NATO laienemine kahjustab Venemaa rahvuslikke 
huve. Ähvardatakse suhete halvenemisega kõikide Euroopa Liitu ja NATO-sse 
kuuluvate riikidega. Vaid muutunud jõudude vahekord maailmas on andnud 
eesti rahvale vabaduse ja võimaluse edasiseks iseseisvaks arenguks. 

Oleme oma arengutee valinud 85 aastat tagasi. Täna jätkame Euroopa rahvaste 
vaimsusest kantud esiisade valitud teekonda. Meie rahvusvaheline reiting on 
kõrge. 1995. aastast alates on meid peetud tulevaseks Euroopa Liidu liikmeks. 
Oleme saanud kutse ühinemiseks NATO-ga. Eesti riigi senise kursi loogiline jätk 
on Euroopa Liidu ja NATO täisliikmeks saamine. Oleme suutelised tootma julge- 
olekut mitte üksnes endale, vaid ka teistele vabadust ihkavatele rahvastele. Kelle 
huve teeniks eestlaste Ei Euroopa Liidule? 

Tänased Eesti poliitikud ning riigitegelased on kohustatud seisma oma rahva 
huvide eest nüüd ja tulevikus, mille hulka ei kuulu liitumine või liitmine SRÜ rii- 
kidega. Meile on antud ajalooline võimalus oma riikliku iseseisvuse kinnistami- 
seks Euroopa Liidu ja NATO ühises peres, millele ei ole ega sagi olla alternatiivi. 

Seisame teelahkmel. Lahingutes ja vangilaagrites hukkunud võitluskaaslaste, 
oma laste ja lastelaste tuleviku, oma rahva julgeoleku ja heaolu nimel kutsume 
kõiki eestimaalasi 14. septembril valimiskastide juurde! Ainult teist ja ainult 
meist kõigist oleneb, kas Eesti ühineb Euroopa Liiduga ning seejärel NATO-ga! 
Vaid ühiselt, koostöös teiste Euroopa riikidega ja NATO-ga, suudame tagada Ees- 
ti riikliku iseseisvuse, poliitilise, sõjalise, majandusliku ja sotsiaalse julgeoleku 
kõikidele liitunud rahvastele. Eestlastele sealhulgas. 


Rakvere pöördumise tekst loeti ette ka päev hiljem Tallinnas Tammsaare pargis peetud 
rahvakoosolekul, kus osalesid Eesti ja Läti peaminister. 

Kokkutuleku avanud Rakvere linnapea Andres Jaadla sõnul on oluline, et kokkutulek 
toimus just Virumaal Rakveres. Ka on Jaadla sõnul sümboolne, et kokkutulek toimub pai- 
gas, kus sini-must-valge rahvuslipp lehvib ühes kõrgemas kohas Eestimaal - Rakvere or- 
dulinnuse tornis. 

»Vabadusvõitlejate ridadesse on koondunud endised eesti sõjamehed, kes Saksa 
relvajõudude koosseisu kuulunud erinevates eesti üksustes võtsid osa kaitselahingu- 
test Eesti taasokupeerinud punaarmee vastu. 

Selle põlvkonna meeste saatus on olnud väga kirju ja seiklusrikas. Paljud neist on 
läbi käinud Siberi vangilaagritest, võidelnud hiljem metsavennana nõukogude võimu 
vastu, või sattunud Saksa armee taganedes nõukogude tööpataljonidesse ning isegi 
Punaarmee ridadesse ja viidud Kuramaale sõdima. Nende hulgas on mehi, kes on 
teeninud koguni kolmes armees“, ütles Rakvere linnapea. 


Nõuti kommunismi hukkamõistu 

Eesti Vabadusvõitlejate Liidu esimees Heino Kerde pidas vajalikuks, et Riigikogu ja va- 
litsus kohe tunnustaks Teises maailmasõjas Eesti riikliku iseseisvuse eest peetud võitlust. 

“Kümne aasta pärast on iseseisvuse eest võidelnud meeste keskmine vanus 85-90. Siis 
võib Eesti riik leida, et tal ei ole enam kedagi tänada,” sõnas Kerde. 

Justiitsminister Ken-Marti Vaher ühines oma erakonnakaaslase, Res Publica volikogu 
esimehe Urmas Reinsalu üleskutsega, nõudes kommunismi tingimusteta hukkamõistmist. 

“23. augustil 1939. aastal sõlmitud Molotovi-Ribbentropi salasobing tõi Eestile usku- 
matuid kannatusi,” ütles Vaher vabadusvõitlejate koosolekul esinedes. “Ribbentrop ja nat- 
sionaalsotsialism lõpetasid Nürnbergis, kuid kommunism õilmitses veripunases elujõus 
veel kaua ja ilmutab veel tänagi mitmes maailma paigas eluvaimu. 

Seisan selle eest ja pean hädavajalikuks, et Euroopa riigid võtaksid vastu kommunismi 
hukkamõistva avalduse,” lisas minister. 


Lennuväepoiste klubi liikmed Rakvere kokkutulekul. Paremalt teine (seisab) klubi president 
Enn Vohli 

EESTI VABADUSVÕITLEJATE XIII KOKKUTULEK 


6. juulil 2004 toimus Tallinnas Eesti Vabadusvõitlejate XII kokkutulek, mille vastu tun- 
dis ülisuurt huvi Venemaa meedia ja mis viis närvid pingule aegsasti informeeritud pea- 
ministril ning teistel poliitikutel kes ,,/ei oodanud EVL-i kutseid vabadusvõitlejate XII kokkutu- 
lekule”. Keelatud oli kaitseväe, kaitseliidu, kaitseväeorkestri ja teiste jõustruktuuride esin- 
dajate kaasamine kokkutuleku läbiviimisse. Keelatud oli vabadusvõitlejate ilmumine Tal- 
linna tänavatele. 

Vaatamata meeste kõrgele eale, oli kõigist maakondadest kokku tulnud umbes 1500 
endist sõjameest. Kokkutulek algas pärgade panekuga Eesti Vabadussõjas langenute mo- 
numendile Reaalkooli juures. Kell 11 kogunesid endised sõjamehed Metodisti kirikusse, 
kus toimus jumalateenistus. Seejärel sõideti Maarjamäele, kus pandi pärjad Vabadusvõitle- 
jate mälestusmärgile. Peale seda suunduti Kadrioru staadionile, kus algas rivistus ja pa- 
raad. 

Tervitussõnad kokkutulnutele ütlesid Tallinna aselinnapea Anders Tsahkna ja Vaba- 
dusvõitlejate Liidu juhatuse esimees Gunnar Laev. Päevakohase ettekandega esines juha- 
tuse esimehe asetäitja Heino Kerde, kes rääkis erinevate eesti väeosade lahinguteest Eesti 
kaitselahingutes 60 aastat tagasi. 

Seejärel pöördus tervitussõnavõtuga kokkutulnute poole Eesti Vabariigi expresident 
Lennart Meri, kes tõi oma sõnavõtus esile 1941. aastal Ameerika presidendi Roosevelti ja 
Inglismaa peaministri Churchilli poolt allakirjastatud Atlanti Harta, milles lubati taastada 
kõigi demokraatlike riikide iseseisvus, kes selle olid kaotanud ja millele ehitas 1944. aastal 
peaminister Uluotsa oma pöördumise eesti rahva poole, milles kutsuti eesti mehi võitlema 
oma kodumaa eest ja tõkestama Punaarmee sisstungi Eestisse. 

Järgnes Riigikogu liikme Trivimi Velliste tervitussõnavõtt, kus ta küsis: kas kellelgi on 
õigus keelata ühel maal ja ühel rahval - enamgi veel: ühel riigil! - osutamast surmavaenla- 
sele vastupanu kõigi tema käsutuses olevate vahenditega? Olgu nendeks vahenditeks kas 
või saksa relvad! 

Kokkutulnuid tervitasid veel Ülemaailmse Eesti Nõukogu esimees Ylo Hanson ja Läti 
ning Leedu sõjaväeliste organisatsioonide esindajad. Viimased olid kohale tulnud oma rii- 
gi sõjaväevormis. Samal ajal oli eesti sõjaväelastel ja kaitseliitlastel vormis viibimine kok- 
kutulekul keelatud. Samuti polnud lubatud kaitseväe ja Kaitseliidu orkestrite osavõtt pa- 
raadist. 

Veel hiljuti Viljandis toimunud kindral Johan Laidoneri monumendi avamisel olid nii 
Vabariigi president kui peaminister oma sõnavõttudes jaganud tunnustust 60 aastat tagasi 
toimunud kaitselahingute ajal Eesti idapiiril ja Sinimägedes võidelnuile. Nüüd, kus need 
mehed oma kõrge ea tõttu võibolla viimast korda kokku tulid, distantseerusid nii valitsus 
kui kaitsejõud nende meestega kohtumisest. 

Endised sõjamehed võtsid kokkutulekul vastu pöördumise Riigikogu poole, mille lu- 
ges ette Vabadusvõitlejate Tallinna Ühenduse esimees Kuno Raude. Pöördumise teksti 
võtsid Riigikogule üleandmiseks vastu riigikogu liikmed Siiri Sisask ja Trivimi Velliste. 

Pöördumisele olid andnud oma toetuse Eesti Lennuväepoiste Klubi liikmete 1. juuli 
2004.a. kokkutulek Tallinnas Kose-Lükatil ning Eesti Demokraatlik-Rahvuslike Jõudude 
Koostöökoja liikmesorganisatsioonide - Eesti Vabadusvõitlejate Liidu, Eesti Vigastatud Sõ- 
jameeste Ühingu, Eesti Õigusjärgsete Omanike Liidu, Endiste Poliitvangide Liidu, Endiste 
Õpilasvabadusvõitlejate Liidu, Memento Liidu, Isamaaliidu, Põllumeestekogude, erakon- 
na Res Publica - esindajad Koostöökoja 1. juuli 2004. a. koosolekul Tallinnas. 

Riigikogu liikme 
Trivimi Velliste sõnavõtt 


Austatud president Meri! Kaasmaalased! Eesti sõjamehed! 

On möödumas kuus aastakümmet saatuslikest murdelahingutest Teises maailmasõ- 
jas, mis nii pikaks ajaks määrasid eesti rahva saatuse. Teie võitlus oli sangarlik, kuid seda 
ei krooninud tookord edu, sest jõudude vahekord oli selleks liiga lootusetu. Aga siis ei 
võinud ega saanud teie seda teada. 

On möödumas kümme aastat idavaenlase lahkumisest meie maalt. Eesti on vahepeal 
teinud suuri edusamme. Meie rahvusvaheline seisund on hoopis midagi muud, kui see on 
olnud millal tahes varem. 

Ometi, ajaloolistel tähtpäevadel ilmneb kummalisel kombel ikka ja jälle justnagu 
peaksime me kellegi ees oma olemasolu õigustama. Jääb koguni mulje, justnagu oleks kel- 
lelgi kahtlusi, kas meie riigi olemasolu on ikka õiguspärane. 

Vahetevahel püütakse meile meie ajalugu ette kirjutada, justnagu leiduks kusagil 
keegi, kes tunneb meie ajalugu meist paremini. 


Sõjamehed! 

Teie eakaaslane Jaan Kross on oma romaanides korduvalt kujutanud eesti meest, kes 
on läbi aegade pidanud oma pea õlgade vahele tõmbama ja olema madalam kui rohi - ikka 
selleks, et ellu jääda. 

Aga kas seeaeg ei saa ükskord otsa!? Või tahavad mõned, et me läheksime ka Brüsse- 
lisse ikka endist viisi pea õlgade vahel, et seal arglikult köhatada. 

Ma arvan, et see aeg peab ükskord otsa saama! Ma arvan, et ükskord ometi tuleb rää- 
kida selge ja kõlava häälega ning nimetada asju nende õigete nimedega. Sinimäe lahingud 
olid Teise maailmasõja ühed vihaseimad ja ohvriterohkeimad. Nendel oli Euroopa ajaloole 
oluline tähendus ja täna on õige päev sellest rääkida. 

Teie ja tuhanded teie langenud sõbrad! Kas te läksite surmaheitlusse tõesti Hitleri ja 
kokkukuivava Suur-Saksamaa nimel? Või läksite te meie viimase seadusliku peaministri 
Uluotsa kutsel, et astuda vastu mõrvarlikule Stalini punaarmeele, keda te liigagi hästi mä- 
letasite aastatest 1939 kuni 1941? 

Kas te püüdsite tõepoolest punaarmeed kinni hoida selleks, et anda Himmlerile roh- 
kem aega gaasiahje kütta ja holocausti lõpule viia? Või püüdsite hoopis meeleheitlikult 
tõkestada Beria tagasitee Eestisse, et ta ei saaks siin uuesti korrata rahvusmõrva? Ja veel - 
kes olid vlassovlased? Kes olid vene kindral Vlassovi sõdurid, kes saksa relvadega sõdisid 
Stalini vastu. Kes olid need viissada tuhat sõjameest? Kas vene rahva reeturid? Pool miljo- 
nit reeturit!? Kui juba poolemiljoniline Vene Vabastusarmee leidis endal moraalse ja polii- 
tilise õiguse olevat saksa relvadega ja osaliselt ka saksa mundris võidelda bolševistliku 
Venemaa vastu, siis kuidas võis selline õigus puududa eesti sõduritel - juriidiliselt iseseis- 
va riigi sõduritel, kellele Nõukogude Venemaa oli kallale tulnud? 

Asjaolu, et Eesti seaduslik valitsus oli hävitatud, ei muutnud õiguslikult mitte midagi. 
de iure oli Eesti riik olemas. Ja üürikeseks ajaks - Tiefi valitsuse ajal septembris 1944 - oli 
Eesti riik olemas ka de facto. 

Kellel on õigus keelata ühel maal ja ühel rahval - enamgi veel: ühel riigil! - osutamast 
surmavaenlasele vastupanu kõigi tema käsutuses olevate vahenditega? Olgu nendeks va- 
henditeks kas või saksa relvad! 

Meile on heidetud ette, et me oma ohvrimeelse võitlusega pikendasime holocausti. 
Kui see on nii, kas siis tuleb samasugune süüdistus esitada ka Soome Vabariigile, kelle 
relvajõududes oli samapalju mehi kui Vlassovi armees? Kui Soome oleks loobunud san- 
garlikust vastupanust, oleks varakult vabanenud kümneid Stalini diviise, keda oleks otse- 
kohe saanud suunata Berliini peale ja teha Hitlerile ning Himmlerile kiirem ots. Mis õigu- 
sega Soome ja Eesti siis võitlesid? Soome harja pole siiski juletud hakata. Vähe sellest, väl- 
japaistev soome diplomaat ja ajaloolane Max Jakobson on juhtinud Eesti tähelepanu: oma 
ajaloost tuleb osata rääkida. Ja mitte poole suuga, vaid täie suuga. Nii nagu sõdades, on 
nüüd ka rahu ajal meil soomlastelt mõndagi õppida. Tänane Moskva propaganda erineb 
nõukogude aegsest üsna vähe - seesama suurriiklik ülbus, seesama jõhkrus oma seisukoh- 
tade pealesurumisel. Siin on parimaks näiteks Vene peaministri äsjane visiit Eestisse. Ta ei 
leidnud aega kohtumiseks oma võõrustajaga, küll aga leidis aega kalale minekuks. Prijehal 
v Pribaltiku na rõbalku. 

Nagu me teame, on ametlik Moskva mõned aastad tagasi vabandanud Teise maail- 
masõja asjus Varssavi, Praha ja Budapesti ees. Kuid mitte Tallinna, Riia ega Vilniuse ees! 
Millest see tõsiasi räägib? Kas mitte Moskva arusaamast, et Baltikum on vaid ajutiselt kao- 
tatud? 

Isegi nüüd veel, mil me oleme NATO täieõiguslik liige! Ma loodan, et NATO 
staapides osatakse seda lihtsat fakti põhjalikult analüüsida. Ja ma loodan, et analüüsides ei 
eksita. 


Kaasmaalased! 

Meie kõiki hea tahte avaldusi on Moskva järjekindlalt tõlgendanud kui nõrkust. Igale 
meie järeleandmisele on alati järgnenud uued nõudmised. Nii oli see 1939. aastal ja nii on 
see olnud tänaseni. 

Lahingud Sinimägedes oleksid muidugi võinud toimuda juba oktoobris 1939 - sini- 
mustvalgete lippude all ja eesti mundris. Siis oleks see olnud Eesti Sügissõda, mis oleks 
toimunud enne Soome Talvesõda. 

Kuid sel juhul oleksime pidanud sõdima ihuüksi. Säärane oli tookord tegelikkus. Kui 
me oleksime ka mitu aastat varem kas või tikutulega liitlasi otsinud, siis poleks me neid 
leidnud. Sest neid lihtsalt polnud. Sest selline oli tolleaegne poliitiline mõtlemine. Et meie 
poliitiline juhtkond pidas toona õigemaks lahingut mitte vastu võtta - see oli puhttaktika- 
line otsus. Oli loogiline katsuda aega võita ja eesti elusid säästa, sest teada oli: suur sõda 
on varsti niikuinii puhkemas. Pole õiglane teha etteheiteid tagantjärele tarkuses ülevalt 
alla vaadates. Nemad ei saanud ju seda teada, mida meie nüüd teame. Ja ärgem unusta- 
gem: ka meie tänased teod paistavad tulevastele põlvedele pisut teistsugused, kui meie ise 
neist praegu aru saame. 

Kallid Eesti vabaduse eest võidelnud! Me ei pea oma maa ajalugu häbenema. Sest 
TEIE tegite kõik, et meil ei oleks häbi. Teie ja teie langenud 20-aastased sõbrad, kellest 
enamikul jäi naine võtmata ja lapsed sündimata. Ainuüksi nende mälestuse nimel oleme 
meie, nooremad, kohustatud oma väärikat ajalugu mäletama. 

Austatud sõjamehed! 

Eesti tänab teid teie ohvrimeelsuse eest. Ilma teie võitluseta ei oleks me täna siin - 
oma ajalugu meenutamas. Soovin teile tugevat tervist! Päev kestku veel! 

Aitäh! 

Kokkutulekust osavõtjad mälestusteenistusel Tallinna Metodisti kirikus 

Pärnumaa sõjameeste kolonn 

Tallinna kokkutulekust osavõtjad Kadrioru staadionil 

Kokkutulnuid tervitas President Lennard Meri Tervitused Läti Partisanide ühingult 

EESTI SÕJAMEESTE XIII KOKKUTULEKU 
PÖÖRDUMINE RIIGIKOGU POOLE 


Euroopast on alguse saanud kaks maailmasõda. Esimese maailmasõja varemetel lõid meie va- 
nemad vaba ja iseseisva Eesti riigi. Hitleri-Stalini salakokkuleppe alusel võimalikuks saanud NSV 
Liidu okupatsioon Eestis tõi kaasa põhiseadusliku korra, riigiasutuste, kaitseväe, Kaitseliidu ja ko- 
danikuühenduste likvideerimise ning nende eesotsas seisnud inimeste süstemaatilise hävitamise. 
14. juunil 1941 lisandunud massilisest küüditamisest sai alguse eesti metsavendlus. 22. juunil puh- 
kes sõda Saksamaa ja NSV Liidu vahel. Nõukogude võim kuulutas okupeeritud Eestis rahvusva- 
helise õiguse vastaselt välja mobilisatsiooni ning deporteeris selle sildi all Venemaale veel 30 tuhat 
meest. Okupatsioonivõimu ja kommunistliku partei käsul asuti rakendama põletatud maa taktikat 
ja kogu eesti rahva vastast terrorit. Sellest sai hoogu juurde meie rahva relvastatud enesekaitse. 

7. juulil 1941 ületasid Eesti piiri esimesed Saksa väeosad. Algas 1941.a. suvesõda, mille käigus 
metsavennad vabastasid mitmel pool juba enne sakslaste saabumist asulaid ja väikelinnu ning 
taastasid seal Eesti Vabariigi omavalitsusorganid. 9. juuli ülestõusuga haarasid Tartu rahvuslikud 
jõud oma valdusse pool linna ja organiseerisid koostöös metsavendadega Emajõe rinde. Kaitsela- 
hingud liidus järkjärgult lisanduvate saksa väeosadega jätkusid Emajõel 24. juulini. Samal ajal are- 
nes Põhja-Eestis nõukogulaste tagalas “Erna” dessandi tegevus ja metsavendade partisanisõda. 
Eesti mehed võitlesid kõikjal vapralt sakslaste kõrval kuni kogu Eesti territooriumi vabastamiseni 
terroristlikust punavõimust. Oluliseks sai metsavendlusest välja kasvanud vabatahtlik relvaorga- 
nisatsioon Omakaitse, mille tuumiku moodustasid endised kaitseliitlased ja mille põhiülesandeks 
kujunes metsade puhastamine sinna jäänud kutsumata külalistest, omavalitsuste loomine ning 
Eesti territooriumi julgestamine. Aastavahetuseks 1941/42 oli Omakaitses juba 40 000 meest. Võit- 
luseks ühise vaenlase, vaid ühe aastaga 60 tuhat eestlast mõrvanud ja deporteerinud totalitaarse 
kommunismi vastu, algas eestlastest koosnevate idapataljonide, Eesti politsei ja Eesti Leegioni 
loomine, mis oli suvesõja loogiline jätk. Osa eesti rahvajuhte nägi Leegionis võimalust Eesti sõja- 
väe loomiseks, kuid see mõte osutus ainult lootuseks. Sakslased hajutasid eesti üksused üle kogu 
idarinde, õigustatult kartes nende rahvuslikku meelsust. Algas eesti meeste, s.h sõdurite põgene- 
mine Soome ja seal Eesti sõjaväe tuumiku moodustamine. 

1944. aasta veebruari alguses jõudis Punaarmee taas Eesti piiridele ja asus Eestit teist korda 
okupeerima. Arvati, et uus vallutus tähendab eesti rahva hävingut. Eesti peaminister presidendi 
ülesannetes Jüri Uluots ja põrandaalune Eesti Vabariigi Rahvuskomitee kutsusid seetõttu eesti 
mehi kaasa minema järjekordse Saksa mobilisatsiooniga ning asuma kodumaa piiride kaitsele. 
Üleskutse taga seisis demokraatlikult moodustatud, kõiki eestimeelseid poliitilisi jõude esindav 
Rahvuskomitee, mis oli sinnamaani olnud oma välisliikmete kaudu kontaktis lääneriikide diplo- 
maatidega ja saanud neilt julgustust Atlandi Harta vaimus. Narva jõel, Sinimägedes ja Lõuna- 
Eestis jätkus võitlus vastasega, keda Vabadussõjas olid kord juba võitnud meie isad. Punaarmee 
pealetung peatati üheksaks kuuks. Meis igaühes elas usk ja lootus pidada vastu nii kaua, kuni 
avaneb võimalus taastada Eesti riiklik iseseisvus. 

1. augustil 1944 kuulutas Rahvuskomitee enese Jüri Uluotsa nõusolekul kõrgema riigivõimu 
kandjaks Eestis ja kutsus kogu rahvast toetama ning tõhustama meie võitlust Eesti vabaduse eest. 
Sinimägedes jäime võitmatuks. Kui 17. septembril 1944 algas Saksa vägede väljatõmbamine Eesti 
mandriosast, kuulutas presidendi k.t. välja iseseisva Eesti seadusliku valitsuse Otto Tiefi 
juhtimsiel. Pika Hermanni torni heisati sini-must-valge lipp. Eesti riik kuulutati käimasolevas sõjas 
jätkuvalt neutraalseks ja seda teatati kogu maailmale. Kuid olime jäänud oma võitlustes üksinda. 
Järgnes teine nõukogude okupatsioon ja uus kommunistlik terror. Meie võitlust Eesti iseseisvuse 
taastamiseks jätkasid nüüd kaasmaalased eksiilis ning kodumaal metsasõda pidavad eesti sõdurid, 
kes tegid seda Eesti katkematu riikliku järjepidevuse alusel. Pole kahtlust, et sellele kõigele oli kaa- 
sa aidanud ka meie üheksa kuud kestnud meeleheitlik vastupanu sissetungijale. 

Kaotasime Teises maailmasõjas surnute ja kadunutena 180 000 inimest e. 18% rahvastikust. Sõ- 
jas ellujäänud meestel tuli Eestis varem või hiljem kogeda ränki repressioone. Meid represseeriti 
nagu NSV Liidu kodanikke sellest hoolimata, et olime Eesti kodanikud. Valdav süüdistus oli truu- 
dusetus okupantriigi vastu - süüdistus, mis rahvusvahelise õiguse seisukohast (vastavalt Genfi 
konventsioonidele) on täielik mõttetus. Meie ja meie perekondade vastu pandi toime ränk ja ae- 
gumatu sõjakuritegu - meie kui okupeeritud riigi kodanike deporteerimine okupantriigi territoo- 
riumile. Läbielatule vaatamata oleme uhked, et jäime truuks Eesti riigile ja võitlesime tema eest 
viimse võimaluseni. Meie jaoks lõppes Teine maailmasõda alles 1994.aastal, mil USA ja teiste lää- 
neriikide survel viidi Eestist minema viimased USA presidendi poolt kurjuse impeeriumiks kuulu- 
tatud riigist pärinevad väeosad. 

1992. aasta 7. oktoobril võttis Riigikogu VII koosseis vastu deklaratsiooni põhiseadusliku riigi- 
võimu taastamisest Eestis. See oli ka meie, 60 aastat tagasi kaitselahingutes Eesti õigusliku järjepi- 
devuse eest võidelnud meeste võit! Riigikogu avalduseni okupatsioonirežiimi kuritegudest Eestis 
kulus veel kümme aastat, nii et paljud meie hulgast seda enam lugeda ei saanud. Ent ometi vii- 
maks oli kommunistlik okupatsioonirežiim koos oma agressioonidega, inimsusvastaste ja sõjaku- 
ritegudega ning eesti rahva vastu toimepandud genotsiidiga tunnistatud kuritegelikuks ka Eestis. 
Möödus veel üle aasta aega, surid veel nii mõnedki meie võitluskaaslased - ja alles 2003.aasta. det- 
sembris võttis Riigikogu vastu sellele avaldusele ja rahvusvahelisele õigusele tugineva repressee- 
ritud isiku seaduse, milles on leidnud koha ka Teises maailmasõjas Eesti riikluse taastamise nimel 
võidelnud mehed. Selle eest meie tänu kõigile seaduse poolt hääletanud riigikogulastele! Astuma- 
ta on aga veel viimane, meie jaoks kõige olulisem samm. Mõistes hukka lisaks natsismile ka tema 
kunagise sõbra, totalitaristliku kommunismi, tuginedes Euroopa Rahvapartei tuntud resolutsioo- 
niprojektile, vajame oma riigi kaitset ning abi veelgi. Nagu soomlastel on õnnestunud maailma 
veenda oma NSV Liidu vastu peetud kaitsesõja õigustatuses, nii peab ka Eesti maailmale selgita- 
ma, et meiegi ja meie langenud relvavennad ei ole kunagi olnud natsid. Eesti mees Teises maail- 
masõjas - võitles ta siis erariides, kaitseliidu või eesti kaitseväemundris, saksa või soome mundris 
- taotles ikka ja alati üht ja sama eesmärki, nimelt vaba ja demokraatliku Eesti taastamist de facto. 

Seepärast meie, 1944. aasta Eesti kaitselahingutes Eesti riikliku isesesvuse taastamise eest või- 
delnud ning lahinguliste teenete eest Eesti riigi teenetemärkidega vääristatud mehed, pöördume 
Riigikogu poole järgnevate ettepanekutega: 

1) anda Eesti riigi nimel poliitiline hinnang Teise maailmasõja sündmustele Eestis aastail 1939- 
1944; 

2) võtta vastu seadus, millega Teise maailmasõja aegne eestlaste võitlus totalitaristliku kom- 
munismi vastu, sealhulgas 1944. aasta Eesti kaitselahingud, tunnistatakse võitluseks Eesti riikliku 
iseseisvuse ja eesti demokraatia taastamise eest; 

3) kehtestada seadusega (ka postuumselt) riiklik Eesti vabadusvõitleja statuut 1941. aasta met- 
savendlusest, suvesõjast, 1944. aasta Eesti kaitselahinguist ning sõjajärgsest vastupanust osavõt- 
nuile, tunnustades sellega nende inimeste ustavust oma riigile läbi aegade ning valmisolekut võit- 
luseks Eesti vabaduse eest; 

4) võrdsustada Teises maailmasõjas totalitaristliku kommunismi vastu võidelnud Eesti koda- 
nikud Eesti Vabadussõjast osavõtnutega. 

Pöördumisele on andnud oma toetuse Eesti Lennuväepoiste Klubi liikmete 1. juuli 2004.a. 
kokkutulek Tallinnas Kose-Lükatil ning Eesti Demokraatlik-Rahvuslike Jõudude Koostöökoja 
liikmesorganisatsioonide (Eesti Vabadusvõitlejate Liidu, Eesti Vigastatud Sõjameeste Ühingu, Eesti 
Õigusjärgsete Omanike Liidu, Endiste Poliitvangide Liidu, Endiste Õpilasvabadusvõitlejate Liidu, 
Memento Liidu, Isamaaliidu, Põllumeestekogude, erakonna Res Publica) esindajad Koostöökoja 1. 
juuli 2004. a. koosolekul Tallinnas 

EESTI 20. DIVIISI 2004. AASTA KOKKUTULEK 


Miks on rindevõitlejate kogunemiskohaks Sinimäed? 

Sinimäed ja selle ümbrus on olnud lahingutandriks juba kauges minevikus. Siin on 
sajandeid puutunud kokku Lääs ja Ida. Põhjasõja ajal said Sinimäed lähtekohaks Karl XII 
rünnakutele Peeter I vastu. Esimeses Vabadussõjas olid need arvestatavaks sõjatandriks 
Narva vabastamisel. Neis lahinguis sai oma nime ka nüüd tuntud Grenaderimägi. 

1944. aasta juulis-augustis Sinimägedes toimunud lahinguid võime nimetada rahvas- 
te lahinguks. Koos Eesti väeosadega võitlesid siin õlg-õla kõrval taani, flaami, vallooni, 
norra ja rootsi vabatahtlikkude diviisid ja pataljonid ning saksa tanki ja kahurväe rüge- 
mendid. 

See, mis toimus Sinimägedes 1944. a. juulis - augustis, oli tõeline põrgu. Lahinguis osa- 
lenute sõnul on seda raske kirjeldada. Lahingud kestsid ööd kui päevad, kus rünnak järg- 
nes rünnakule. Mürskude lõhkemisel polnud vahet. Kogu ümbrust kattis plahvatustes 
tekkinud tolm. Palavus. Tappev laibalehk. Sageli läks võitlus kuni käsitsivõitluseni välja. 
Kogu vaenlase löögi teravik oli suunatud neile kolmele mäele. Kuid kõik sellel perioodil 
toimunud punaväelaste rünnakud löödi tagasi. 

Ainuüksi esimesel lahingupäeva jooksul sadas Sinimägede kaitsjatele kaela 3000 tonni 
mürske. Üksnes Sirgala tugipunkti hävitamiseks kulus vaenlasel 200 tuhat mürsku ja mii- 
ni. Liiva jooksid ka kõik nende tankirünnakud. Eestlaste, flaamide ja valloonide posit- 
sioonide ette kuhjusid suured vene tankide kalmistud. 

See mis toimus edasi, pole võimalik sõnades . 
edasi anda. Grenaderimägi muutus Põrguhaua- 
mäeks. Kuid meestes elas kodumaa kaitsja vaim. 
Selles lahingus ilmutas eesti sõdur suurimat mehi- 
sust, olles kodumaa eest valmis andma oma elu. 
Neis lahingutes, mis sageli lõppesid verise käsitsi- 
võitlusega, löödi vaenlane taganema ja 29. juuli õh- 
tuks ei olnud Grenaderimäel enam ühtegi punasõ- | 
durit. 


Valitsus ja kaitsevägi hoiavad kõrvale 
Kõike seda meenutasid 31. juulil 2004. aastal Si- 
nimägedele kogunenud endised Eesti 20. diviisi sõ- 
jamehed. Ehkki paljudele neist meestest on jäänud 
kaheksakümnenda eluaasta piirjoon selja taha, oli 
Grenaderimäele rajatud mälestusmemoriaali juurde, 
vaatamata kõrgele vanusele ja ilmastiku vempudele, 
kokku tulnud ligi tuhande mehe ringis. 
Kokkutuleku avas ja tervitussõnad kokkutul- Kaljo West 
nuile ütles Relvagrenaderide Diviisi Veteranide klu- 
bi esimees Kalju West. Sinimägedes langenud kangelasi mälestas peakaplan Nõmmik. 
Samal kokkutulekul avati ja pühitseti Sinimägedes mälestusmärk (autor arhitekt Kuno 
Raude) 20. Relvagrenaderide diviisi võitlejatele, mis purustati 2007. aasta 27. aprillil ja ava- 
ti taas Eesti vabadusvõitlejate 2007. aasta 28. juulil toimunud kokkutulekul. 

Järgnenud sõnavõttudes meenutasid sõnavõtjad 60 aasta taguseid ränki kaitselahin- 
guid nii Sinimägedes kui kogu Eesti idapiiril. Samas oldi sügavalt nördinud Eesti Valitsu- 
se ja Kaitseväe juhtkonna tegevuse suhtes, kes väldivad Eesti kaitselahingutes osalenute 
poolt korraldatud üritusi ja on eesti kaitseväelastel ja Kaitseliidul, aga samuti noorteorga- 
nisatsioonidel ära keelanud neist üritustes osa võtta, pannes seega kahtluse alla nende 
meeste võitluse eesmärgid ning andes sellega Venemaale põhjust oma provokatsiooniliste- 
le rünnakutele veelgi hoogu lisada, milleks viimane oli Sinimägedesse kohale saatnud ka 
oma kaameramehed, et kogu toimunut jäädvustada. 

Eesti riiki ja valitsust esindas ainukesena Vaivara vallavanem Veikko Luhalaid, kes 
samuti avaldas nördimust valitsuse käitumise suhtes. 


Pöördumine Riigikogule ja valitsusele 

Sellel kokkutulekul võeti kokkutulnute poolt vastu pöördumine Riigikogu ja Eesti Va- 
litsuse poole, milles deklareeritakse, et 60 aastat tagasi koos Saksa relvajõududega Eesti- 
vastast Punaarmee agressiooni tõrjunud 20. Eesti Relvagrenaderide Diviisi sõjamehed ei 
ole mitte kunagi võidelnud hitlerliku Saksamaa huvide eest, ega tunnustanud Eestit oku- 
peerinud Saksamaa inimvaenulikku natsiideoloogiat. Avalduses märgitakse, et võitluse 
ainsaks eesmärgiks oli vältida 1949-1944 a. totalitaarse kommunistliku režiimi terrori kor- 
dumist Eestis ja uskudes Atlanti Hartas antud lubadusi, luua eeldused de jure kestnud 
Eesti riigi taastamiseks de facto. 

Kokkutulekust osavõtjad toetasid ka 6. juulil 2004. a. Tallinnas Eesti vabadusvõitle- 
jate kokkutulekul vastu võetud pöördumist Riigikogu poole. 

Toimus Grenaderimäel olnud rõngasristi juurde Eesti 20. relvagrenaderide diviisi lan- 
genud võitlejaile paigaldatud mälestusmärgi avamine. Sõjamehed ja külalised asetasid 
mälestusmärgi jalamile rohkesti lilli ja pärgi. Pärja panid ka Nõukogude poolel võidelnud 
Eesti laskurkorpuse veteranid. Varem olid rajatud Sinimägedes mälestusmärgid Saksa 
poolel võidelnud flaamidele, valloonidele ja norralastele, aga ka Nõukogude poolel lange- 
nutele. 

Kokkutulnuile pakkus meelelahutust Eesti Sõjameeste Pärnu Ühenduse meeskoor diri- 
gent Helle Kullamaa juhatusel. Sõdurilõuna ajal toimunud vestlusringides meenutasid 
endised sõjamehed oma nooruspõlves peetud ränki lahinguid ja läbitud sõjapäevi. Ka ar- 
vasid vanad sõjamehed, et sõjaolukorras nad meie tänaste riigimeestega luurele ei lä- 
heks... 


Vaivara vallavanema Veikko Luhalaidi sõnavõtt 


Austatud veteranid, sugulased, järeltulijad, külalised! 

Tõesti — eelkõneleja ütles õigesti, et kõikidel teistel võitlejatel on siin mälestuskivid ja 
sambad olemas. Ainukesena oli puudu eestlaste kivi. Teid nagu polekski olnud. Täna on 
see auvõlg tasutud - see kivi seisab ja me kohe avame selle. 

Enne seda aga, armsad veteranid, tahan ma teha sügava kummarduse teile. Mina ei 
ole olnud kuuskümmend aastat tagasi sellel kohal siin ja ma tänan õnne, et ma pole olnud. 
Kirjandusest lugedes oli see kohutav aeg. 

Aga praegu siin seistes on mul häbi ja piinlik. Häbi ja piinlik meie valitsuse pärast. Ma 
ei saa aru, kas Eesti riigi valitsus oli nii eelmises liidus ja on ka tänases liidus tõesti nii arg- 
pükslik ja lömitav, et lubatavate ja oodatavate ametikohtade nimel ei juleta sellistele üri- 
tustele tulla isegi mitte eraviisiliselt, ja isegi mitte nurga taga nööbist kinni võtta ja tänada 
teid selle eest. Mul on tõesti piinlik ja kahju. Aga ma püüan vähemalt Vaivara valla esin- 

dajana selle lünga auga täita. Kurb - sest Vaivara vald ei ole sõdinud Venemaa ega Sak- 
samaaga. Kuid mis teha, kui okupatsioon mingil määral ikkagi veel kestab. Kuid saame 
sellest üle. Tervist ja jõudu teile veteranid! 

+, 

Kolonelleitnant Harri Renti sõnavõtt 


Austatud relvavennad, rindemehed, veteranid! 
Lugupeetud härra vallavanem! 
Daamid ja härrad! 

See paik, kus me praegu seisame, oli kuuskümmend aastat tagasi kõige raskem ja 
kõige verisem koht Eestimaal. Kuuskümmend aastat tagasi kohtusid siin kaks erinevat 
maailma - läänetsivilisatsiooni kaitsev eestipoolne rinne ning meid ründav bütsantslik, 
valelik ja vägivaldne ida. Vastasel oli siin meeletu ülekaal. Inimjõus oli vahekord üks nel- 
jale, õhujõududes üks kümnele ja suurtükiväes üks kaheksale. Siis võite endale ette kuju- 
tada, millise üliinimliku saavutusega kaitsjad siin hakkama said, et nad ei taandunud. 

Kaheksakümmend viis aastat tagasi, aastal 1919, siinsamas lähistel ja Narva rindel 
võitlesid meie isad. Need olid need mehed, kes lõid Eesti riigi ja tõid eesti rahvale vabadu- 
se. Nüüd oli aeg teatepulk meil üle võtta. Meie isasid toetasid Inglise laevastik ja Soome 
vabatahtlikud. Me oleme väike rahvas ja meie ei suuda üksi niisuguse ülivõimsa naabri 
vastu, nagu see meil idas on, hakkama saada. Selles sõjas olid meie toetajateks saksa tan- 
kid, skandinaavia rahvaste vabatahtlikud, Norrast, Taanist ja isegi Rootsist ning Lääne- 
Euroopast flaamid ja valloonid. 

Meile on tehtud etteheiteid, et me olime möödunud sõjas natsidega ühel poolel. Ma 
tahan teie käest küsida: kui teie tuppa tungib röövel ja keegi ulatab teile malaka, kas te siis 
vaatate, kes oli selle malaka ulataja? Meil on see ükskõik, kas see oli sakslane või türklane, 
inglane või indu. Meil oli elu küsimus võtta see malakas ja talle silmade vahele virutada. 
Ja selle ta siin sai. 

Meie parim väepealik möödunud sõjas - kolonel Alfons Rebane pole kunagi olnud 
nats. Tal oli selle maailmavaate tõttu sakslastega suuri lahkhelisid. Ja ma pean ütlema, et 
kui teda nimetada natsiks, siis lääneriikide ülemjuhataja kindral Eisenhoover sõdis ju ühel 
pool bolševikega. Kas teda võib siis sõimata bolševikuks? 

Paljud meie vabadusvõitlejad on saanud autasusid Eesti Vabariigi valitsuse poolt 
Kotkaristi näol. Selle statuudis on kirjutatud nii: vabadusvõitlejale sõjaliste teenete eest. 
Tähendab - Vabariigi Valitsus tunnustas, et olime sõdinud õige asja eest. Aga mis toimub 
nüüd? Nüüd on nii, nagu siin eelkõneleja juba mainis, et meid kardetakse kui vanakurat 
välku. Nüüd ei lubata meie kokkutulekutele ametlikus korras tulla võimuesindajaid ega 
eesti vormis kaitseväelasi. 

Kui meil oli vabadusvõitlejate kokkutulek Tallinnas Kadrioru staadionil, siis Vaba- 
dusvõitlejate Vabariikliku Ühenduse esimees tegi ettepaneku, et meid võrdsustatakse 
meie Vabadussõjas võidelnud isadega, kuna me võitlesime samas kohas ja sama vaenlase 
vastu ning tunnistatakse meie võitlust Teiseks Vabadussõjaks. 

Meie võitlus oli õige. Austades meie langenuid, võime olla uhked veel elavate üle. 
Me võitlesime kurjuse impeeriumi vastu ja selle väljendi ei mõelnud välja mitte meie, vaid 


seda ütles Ameerika president Ronald Reagan. Ma tänan! 

Riigikogu liikme Trivimi Velliste sõnavõtt 


Austatud vabadusvõitlejad. 

Kallid Vabadussõja sangarid! 

Nagu me teame, see vald ja see kihelkond, kus me täna asume, Vaivara on olnud sõ- 
dade tallermaa vähemalt üheksa sajandit. Üheksa sajandi jooksul on meie ajaloolased kirja 
pannud vähemalt nelikümmend sõjakäiku, mis on siit läbi käinud itta ja läände. Mei tea- 
me, et see kihelkond on olnud kahe maailma piir - ida ja lääne piir. Nii oli see aastal 1700, 
kui ühes Euroopa ajaloo suurlahingus kohtusid siin Karl XII ja Peeter 1 väed. Tookord jäid 
võitjaks väed, mis tulid lääne poolt. 

Kahe maailmapiir oli see kihelkond ka kuuskümmend aastat tagasi. Kuid mitte see ei 
ole meile täna kõige olulisem. Kõige olulisem on meile see, et tookord võitles Eesti elu ja 
surma piiril. 

Ma ühinen täielikul eelkõneleja Harri Rentiga. Meie kaasmaalased on mõnikord öel- 
nud, et me peame õppima oma sõpradele läänes - ka nendele sõpradele, keda me mitte ai- 
nult ei pea oma sõpradeks, vaid kes ka tõeliselt on meie sõbrad - me peame õppima oma 
sõpradele selgitama meie ajalugu arusaadavate mõistete ja arusaadavate kujunditega. Ja 
seetõttu ühinen ma väga Harri Rentiga. Kujund sellest malakast on väga täpne ja tõepoo- 
lest selle malakaga on võimalik lüüa kümnesse. 

Ma kasutaksin veel teist kujundit, mis on samamoodi üldarusaadav ja üldinimlik. 
Kui teie sõdisite siin kuuskümmend aastat tagasi saksa relvadega ja saksa mundris, siis 
sakslased, kes olid teie liitlased, kujutasid teie jaoks mitte armastuse abielu vaid mõistuse 
abielu. Mõistuse abielu olukorras, kus ollakse silmitsi vägistajaga, kes äsja siin olnud ja on 
kohe tagasi tulemas, on igale mõtlevale inimesele arusaadav. See on ka üks võimalik ku- 
jund, mida me saame maailmale selgitada ning selgel ja kõval häälel ütelda. 

Eesti on nüüd ühe maailma kõige võimsama ja kõige jõukama kindlustusühingu lii- 
ge. Kuid sellist kindlustust, mis on sajaprotsendiline, ei ole olemas. Keegi mitte kunagi, 
mitte iialgi ei paku mitte kellelegi, mitte ühelegi kindlustuspoliisi võtjale sajaprotsendilist 
garantiid. Nii on see ka tänase Eestiga, kes arvab, et just nagu oleks ajalugu nüüd lõpuni 
jõudnud ja me võime nüüd end lõdvaks lasta ja rahulikult tugitoolis mõnuleda. See kah- 
juks ei ole nii. Me teame, mis praegust maailmas toimub. Me teame, et maailm ja meie sõb- 
rad on silmitsi vägagi tõsise ohuga. Kuid seejuures kipume me ära unustama, et kui maa- 
ilmas tekivad uued ohud, ei tähenda see sugugi veel, et vanad ohud on kuskile kadunud. 
Me peame arvestama võimalusega, et meil või meie poegadel, või pojapoegadel tuleb sõ- 
dida samamoodi, nagu kunagi tuli sõdida teil ja seejuures tuleb meil sõdida kahel rindel - 
uute ja vanade ohtudega. Seetõttu on äärmiselt oluline, et maailm teaks, kes me oleme. Et 
me oleme tõsiselt võetav, sirge seljaga rahvas, kes austab ja armastab vabadust samamoo- 
di, nagu kõik teised rahvad on vabadust armastanud. 

Ja sellepärast peame meie ja mitte ainult meie, vaid ka meie valitsus ja kogu meie po- 
liitiline juhtkond õppima selgitama asju õigete ja täpsete mõistetega ning nimetama asju 
õigete nimedega. Ma arva, et sama oluline, kui on selgitada meie ajalugu, meie olevikku 
meie sõpradele läänes, sama oluline, või veelgi olulisem on seda osata selgitada meie laste- 
le ja lastelastele. Nemad peavad mitte ainult meie kodumaa kaitsmist, vaid ka meie ko- 
dumaa olemasolu ja olemuse selgitamist samamoodi edasi viima, nagu teie seda teinud 
olete. Seetõttu on sama tähtis kui on rääkida muu välismaailmaga, rääkida oma lastega ja 
lastelastega, sest me näeme, et kahjuks ei ole siin täna palju noori, ega ole siin olnud noori 
ka varasematel aastael. 

Kuid ma tahaksin loota, et tulevatel aastatel rajad selle mälestusmärgi juurde ei roh- 
tu ja siia tuleb meie sõpru läänest - nii Londonist, Berliinist ja Washingtonist, aga et tule- 
vad ka need noored, kes eelistavad täna käia rohkem õlletoobril. See on ülioluline selleks, 
et meie rahvas püsiks ka 22., 23. ja 24. sajandil. 

Kallid vabadusvõitlejad! Mina pean teid Vabadussõja kangelasteks. Ma olen teie et- 
tepaneku ja palve, mille mulle andsite Kadriorus, edasi andnud ametlikus korras Riigiko- 
gule ja see on Riigikogu liikmete laudadel. Kui Riigikogu koguneb sügisel, hakkab Riigi- 
kogu seda ettepanekut arutama. Ja ma kinnitan teile, et mina ja need, keda mina esindan, 
teevad kõik selleks, et Riigikogu kuulutaks teid ametlikult Vabadussõja sangariteks. 

Ma tänan. 

EVTÜ juhatuse esimehe Kuno Raude sõnavõtt 


Austatud 20. Eesti Relvagrenaderide Diviisi võitlejad! 

60. aastat tagasi toimusid Narva jõe, Auvere ja Sinimägede vahelises ruumis II maail- 
masõja ohvriterohkeimad lahingud Eestimaa pinnal, mida nendest oasvõtnud mehed õi- 
gusega nimetavad Eesti II Vabadussõjaks. Eesti kaitsel langenud sõjameeste mälestuseks 
on Tallinn-Peterburi maantee kaitsevööndisse püstitatud üksik mälestusmärk III. Soo- 
muskorpusele. Lastekodumäele Vaivara Põhikooli juurde on paigutatud kolm ühesuguse 
kujundusega mälestuskivi Sinimägedes langenud flaami, norra ja taani sõduritele. Puudu- 
vad mälestusmärgid üksikutele saksa väeosadele. 13 iseseisvusaasta jooksul ei ole leitud 
võimalust, pigem aga poliitilist tahet ja julgust, mälestusmärgi püstitamiseks ka siin lan- 
genud eesti meestele. Selle vastu on olnud eelkõige kohalikud võimuorganid, kes esinda- 
vad peamiselt oma valijate, venekeelse elanikkonna, huve. Eesti riik ei ole suutnud oma 
inimestele ja rahvusvahelisele üldsusele selgitada nõukogude- ja saksa okupatsiooni, At- 
landi Harta, 1944.a. kaitselahingute ja Eesti staatuse olemust rahvusvahelise õiguse alusel. 
Sestap süüdistatakse aeg-ajalt kogu rahvast, rääkimata Punaarmee vastu sõdinutest, natsi- 
lembuses, mis ei vasta tõele mõlemal juhul. 

Teine maailmasõda lõppes Nürnbergi tribunaliga, kus süüdistajateks olid seda sõda 
koos sakslastega alustanud NSV Liit ja tema liitlased. Sõja võitnud riigid tunnistasid SS-i 
kuritegelikuks organisatsiooniks. Kuid ühe olulise erandiga, mida millegipärast ei taheta 
mäletada: kohtu otsuse alusel ei saa SS-i kuulunuteks lugeda isikuid, keda saksa riigiorga- 
nid kutsusid Relva-SS teenistusse ilma kutsutuile valikuvõimalust andmata. Eesti meeste 
jaoks valikuvõimalused enesekaitseks puudusid: kaitsevägi oli purustatud, rahvalt relvad 
võetud, oma sõjaväe loomine keelatud, Wehrmachtis teenimine välistatud. Relva-SS-i sun- 
niti eesti väeosi ja politseinikke astuma sundkorras, enamus Relva-SS-ile allunuist olid 
rahvusvahelise õiguse vastaselt mobiliseeritud. Eesti mehed tegid valiku: koos igipõliste 
vaenlastega kommunismi ohu taaskordumise vastu Eestis! Liiga hästi olid meeles 1940- 
1941.a. õudused. Just nendel põhjustel said peale Teise maailmasõja lõppu läände jäänud 
eesti sõjamehed fašismisüüdistusest vabaks. NSV Liidus saadeti Eestit Punaarmee vastu 
kaitsnud mehed aga võõra riigi kriminaalkoodeksi paragrahv 58-la alusel orjalaagritesse, 
perekonnad Siberisse. Rahvusvaheline kohus kommunistlike kuritegude üle Euroopas on 
siiani pidamata. 

II maailmasõja sündmused Eestis, 1944. aasta kaitselahingud eriti, 80% eestlaste püüe 
taastada Eesti riiklik iseseisvus, 20. diviisi võitluse eesmärkide sisuline erinevus saksa 
väeosade võitluse eesmärkidest, Eesti riigi säilimine de jure läbi okupatsiooniaastate ja pal- 
ju muud vajavad uut riiklikku ajalookäsitlust ning viimist rahvusvahelisele tasandile ees- 

märgiga muuta Venemaa ja meie liitlaste suhtumist tollastesse sündmustesse. Seda enam, 
et NSV Liidu õigusjärgne riik ei ole siiani tunnistanud Eesti agressiooni ja okupatsiooni 
fakti aastatel 1940-1941 ja 1944-1994 ning Eesti riiklikku järjepidevuse säilimist läbi kõikide 
okupatsiooniaastate. See on töö, mis teie poegadel ja pojapoegadel tuleb ära teha. 

Olgu eile toimunud sõja-ajalooline konverents Olginos ja täna avatav Sinimägede me- 
moriaal abiks neile selles õilsas ettevõtmises. Vaivara Vallavolikogu ja Vallavalitsus ei ol- 
nud nõus Eesti võitlejatele pühendatud mälestusmärgi paigaldamisega ühte ritta flaami- 
dele, norralastele ja taanlastele pühendatud mälestusmärkidega Vaivara Põhikooli juures. 
Palju tänu volikogu- ja vallavalitsuse liikmetele aga selle eest, et nad jäid siiski nõusse 
eestlaste mälestuskivi paigaldamisega selle memoriaali juurde, kuhu nüüd on otstarbekas 
koondada siinsetes kaitselahingutes osalenud relvavendade mälestusmärgid eelkõige Vai- 
vara Põhikooli juurest. 

Palju tänu valitsusstruktuuride esindajatele ja Ida-Viru maavalitsuse juhtidele, siinse 
memoriaali detailplaneeringu autorile Tiit Kaljundile ja metallikunstnik Heino Müllerile, 
samuti AS Jõhvi Kivi, AS Silbet ja AS Haapsalu Kivi inimestele ja Erki Tikandile selle abi 
eest, mis nad memoriaali täiendamisel ja 20. diviisi võitlejate mälestusmärgi püstitamisel 
osutasid. Probleemiks jääb nii siinse memoriaali kui ka teiste Eesti kaitsel osalenud väe- 
osade mälestusmärkide hooldamine ja mis peamine - kaitse vandaalide eest, mis kõikjal 
Eestimaal tuleb seaduse jõul panna kohalike omavalitsuste ja politseiprefektuuride õlga- 
dele, eraldades riigi eelarvest selleks vajalikud vahendid. Siin seisvate meeste jõud enam 
sellest tööst üle ei käi. Jäägu selle ülesande lahendamine teie poolt valitud rahvasesindaja- 
te südametunnistusele juba eeloleval sügis-talvel. 

Soovin teile, sitkematest sitkematele meestele, tugevat tervist ja jätkuvat võitlusvaimu! 
Jõudu ja ettevõtlikust Vaivara Vallavalitsusele Eesti kaitsjatele pühendatud mälestusmär- 
kide hooldamisel. Kohtumiseni järgmisel aastal. 

Kokkutulekul avatud Eesti Relvagrenaderide diviisi mälestusmärk 

Avasõnavõtuga tervitas kokkutulijaid Eesti Relvagrenaderide Klubi esimees Kaljo West 

Kõneles Vabadusvõitlejate Liidu juhatuse Gunnar Laev 


Tervitussõnavõtuga esines kolonelleitnant Harri Rent 

Kokkutulnuid tervitas Riiaikoau liiae Trivimi Velliste 

Külakosti kokkutulekust osavõtjaile pakkus Eesti Sõjameeste Pärnu Ühenduse meeskoor 

Ühenduse Front Line liikmed mälestusmärgi juures auvalves 

EESTI VABADUSVÕITLEJATE XIV KOKKUTULEK 


Laupäeval, 16. juulil 2005 kogunesid Tartu lauluväljakule 13. korda Eesti vabadusvõit- 
lejad. Kokkutulekule oli saabunud umbes poolteist tuhat endist sõjameest. Arvukalt oli 
kohale tulnud väliskülalisi — Leedust, Lätist, Soomest, Rootsist, Kanadast ja Austraaliast. 
Lisaks Vabadusvõitlejate Liidu liikmetele olid kohal ka Eesti Õigusvastaselt Represseeritu- 
te Liidu Memento ning Eesti Metsavendade Liidu esindajad. 

Kokkutuleku avamisele eelnes pärgade panek Eesti Vabadussõjas langenute mälestus- 
sambale Kalevipoeg, mille asetasid sinna kaitseminister Jaak Jõerüüt ja Vabadusvõitlejate 
Liidu juhatuse esimees Gunnar Laev. 

Kokkutuleku avamine algas sõjameeste organisatsioonide võitluslippude defileega. 
Seejärel süttis hümnihelide saatel lauluväljaku tornis kokkutuleku tuli, mis oli eelmise 
päeva õhtul süüdatud Tori kiriku altaritulest. Taastatud Tori kirikust on saanud endistele 
sõjameestele sümbol, kuna just Toris pidi 15 aastat tagasi toimuma esimene eesti sõjamees- 
te kokkutulek, mille aga okupatsioonivõimud Torisse saadetud relvajõudude abil nurjasid. 

Seejärel toimus kokkutulnute vaimulik õnnistamine, mille viis läbi praost Joel Luha- 
mets. Järgnes ühislaul Hoia Jumal Eestit. 

Esinesid Pärnu sõjameeste ühenduse koor ning Tartu ja Võru meeskoorid. Ühendkoore 
saatis Tartu ülikooli orkester , Popsid", kes pärast kooride kontserti esines oma show'ga. 
Kontserdi kunstiline juht oli Uno Uiga. 

Kokkutulnuid tervitas Tartu Vabadusvõitlejate Ühingu esimees Leonhard Heinla. Sõ- 
navõttudega esinesid eesti kaitseminister Jaak Jõerüüt, Tartu aselinnapea Vladimir 
Sokmann, Joh. Laidoneri seltsi esimees, riigikogu liige Trivimi Velliste, Riigikogu liige 
Urmas Reinsalu, EVL juhatuse esimees Gunnar Laev j.t. Tervitused Lätimaalt andis kok- 
kutulnuile edasi Läti sõjaveteranide organisatsiooni esimees Edgars Skreija. 

Laualulava ees asunud pargis suitsesid aga välikatlad ja sõdurisuppi süües meenutasid 
vanad sõjamehed kunagisi rindeteid ja mälestasid langenud kaasvõitlejaid. 

Eesti kaitseministri 
Jaak Jõerüüti sõnavõtt 


Austatud vabadusvõitlejate kokkutulekust osavõtjad! Ma loot- 
sin, et saan kõnelda pärast peakõne pidajat ja öelda: nagu ikka on 
tema kõne suurepärane, aga selleks alatervituseks laske, et ma ei 
räägi pikalt, vaid jagan teiega mõtteid mõne väga lihtsa asja ümber. 

Tulles Tallinnast Kaitseministeeriumist ja Kaitseministeeriumi 
nimel ma tervitan teid. Kuid täna on vist kõige õigem alustada sõ- 
nast - vabadus. Kõigile inimestele tähendab see sõna kogu maail- 
mas midagi erilist ja kõige rohkem märgib see midagi erilist neile, 
kes on vangis olnud. Teie hulgas on palju selliselt kannatanud ini- 
mesi. Aga mõnes mõttes on ju kogu eesti rahvas olnud pool sajandit 
vangis ja seda alles üsna hiljuti. Ja selles mõttes usun ma, et terve 
eesti rahvas hindab vabadust, kui inimese erilist seisundit väga 
kõrgelt. Ja ei tohiks unustada, et see ei ole kahjuks maailmas loomu- 


Jaak Jõerüüt 

lik seisund. Ja meil ei ole mõtet ka loota, et argine vabadus maises maailmas on turvatud 
paradiis. Ta on ikka täidetud igapäevaste murede ja jagelustega - aga ta on siiski väga eri- 
line. Nautige vabadust! 

Teine sõna, teine mõiste, mida ma tahaks täna teiega jagada, on mälu - mäletamine. Teil 
kõigil on olnud keerulised, aga kogemuste poolest väga rikkad elud. Teil on väga palju 
väga erinevaid mälestusi. See on suur ja väga oluline osa Eesti mälust. Eesti ühisest mälust 
ja ajaloost. Ja taas, nii nagu mitmed teised targad inimesed Eestis, paneks ma teile südame- 
le täna, et kui kellelgi on kõhklusi - kas minu mälestus on tähtis, siis visake need kõhklu- 
sed nurka. Kirjutage, või võtke linti oma mälestused. Ja kui teil on mure, et mis sellega 
peale hakata, kui terveks raamatuks või filmiks ei jätku, siis tulge küsige Kaitseministee- 
riumist. Sealt saab ikka abi ja nõu. Aga kindlasti saab nõu ka Laidoneri muuseumist, ehk 
meie sõjamuuseumist. Võite ka sinnapoole pöörduda ja ma olen tõesti kindel, et muuseu- 
mi inimesed on rõõmsad, kui saavad kätte mistahes teie mälestuskillu. Ilma minevikuta ei 
ole tulevikku. Seda mõtet on ikka korratud ja seda ei maksa kunagi unustada. 

Ja kolmandaks ma tahaksin teiega jagada seda mõtet, mida on mitmed targad inimesed 
korranud enne mind korranud. Ja see kõlab: Hoia päeva. Täna ütleksime: Nautige päeva! 

Muidugi teil on olnud raske elu. Aga teil on õnnekombel olnud ka pikad elud. Mõelge - 
inimene ei tea ju mitte kunagi kui kaua ta elab. Mõni sureb imikuna, mõni sureb koolilap- 
sena. Mõni sureb siis, kui kõige paremad elu plaanid on just tehtud. Kõigist raskustest 
hoolimata on teil ju väga vedanud. Te näete tänast päeva - see on vaba päev. Ma soovin 
teile kogu südamest: nautige seda vabadust siin. Seda imeilusat ilma selles imeilusas lin- 
nas Tartus, sellel maal, mis on väga ilus ja mille nimi on Eesti. Nautige seda, te olete seda 
kuhjaga ära teeninud ja mõelge, et mitte kõigil inimestel maailmas praegu ei ole seda või- 
malust. 

Ja lõpetuseks tahan ma teid väga tänada kõige eest, mida te olete Eesti riigile ja rahvale 
oma elu jooksul teinud. Mida te olete andnud. Aitäh! 

9, 

EVL juhatuse esimehe 
Gunnar Laeva sõnavõtt 


———... Lugupeetud kokkutulnud, austatud Riigikogu ja Valitsuse 
- liikmed, Kaitseväe juhataja, austatud külalised. kallid sõjakaas- 
lased, vabadusvõitlejad-veteranid! 

Tervitan kõiki, kes te olete tulnud Eesti vabadusvõitlejate, 
Teises maailmasõjas Eesti riikliku iseseisvuse taastamise eest 
võidelnute 13. kokkutulekule! 

Eesti vabadusvõitlejatel on saanud tavaks koguneda kord 
aastas, suve keskel, et meenutada koos aastatetaguseid traagi- 
lisi ja ühteaegu ka kangelaslikke sündmusi ning arutada vete- 
ranide tänase ja homse päeva probleeme, seada sihte edaspidi- 
seks. Meid, organiseerunud Eesti vabadusvõitlejaid, oli käes- 
oleva aasta alguseks 2670 inimest, mis on 214 inimese võrra 
vähem kui aasta tagasi. Kahjuks on meie liikmeskonna vähe- 

Gunnar Lev nemine jätkuv ja pöördumatu protsess, sest veteranide kesk- 
mine vanus on juba 80 ja üle selle aastat. 

Mul on heameel tõdeda, et koos meiega on siin, Tartu Lauluväljakul arvukalt kaitseliit- 
lasi ja üliõpilasnoori, meie mõttekaaslasi ja vabadusideaalide ning kaitsetahte edasikand- 
jaid. Meiega on Riigikogu ja Valitsuse liikmeid, erinevate poliitiliste jõudude esindajaid, 
Kaitsejõudude ja mitmete kohalike omavalitsuste esindajaid, meie relvavennad välismaalt 
- Ülemaailmsest Eesti Vabadusvõitluse Keskusest Torontos, Kanadas ja Austraaliast. Tra- 
ditsiooniliselt on meie külalisteks võitluskaaslased Läti ja Leedu kommunismivastase võit- 
luse veteranide organisatsioonidest, samuti mõtte- ja saatusekaaslased, kes on koondunud 
endiste metsavendade, poliitvangide, õpilas-vabadusvõitlejate organisatsioonidesse, ME- 
MENTO, Vigastatud Sõjamehed, Soomepoisid ja paljud-paljud teised head inimesed, kes 
on meid nii mõttes kui teos toetanud ja abistanud. Eriti tahaksin ma ära märkida omavalit- 
susjuhte, kes sageli keerulises olu-korras on leidnud lahendusi ja aidanud meie poolt ka- 
vandatut ellu viia. 

Sõjakaaslaste-relvavendade kokkutulekuil on alati eriline aura. Tulevad ju kokku me- 
hed, aatekaaslased, kes enam kui 60 aasta eest, noorte meestena haarasid relvad, et taasta- 
da meilt vägivaldselt võetud õigus ja võimalus ise korraldada oma elu sel väikesel maatü- 
kil Läänemere ääres, mis on juba iidsest ajast olnud eestlaste kodumaa. 

Meie relvavõitlus Teise maailmasõja ajal ei olnud lihtsalt osalus suurriikide vahelises 
hegemooniavõitluses - et kes kummale poolele juhtus “hammasrataste vahele” jääma, 
nagu seda nüüd sageli püütakse seletada. Nagu ei oleks eestlastel selles sõjas olnud mida- 
gi, mille eest sõdida või mida kaitsta! Kuigi Eesti Vabariiki de facto enam ei eksisteerinud, 
olid ju eestlased, selle riigi kodanikud olemas ja kes siis veel kui mitte nemad, pidid oma 
riigi taastamise eest sõdima! 

Muidugi olid 1940. aastal alanud puna-kommunistlik terror ja 1941. aasta massiküüdi- 
tamine eestlaste vastupanuliikumise tõukejõuks juba enne Saksamaa ja Nõukogude Liidu 
vahel sõjategevuse algust. Sõja puhkedes toimus aga polariseerumine koheselt. Ajaloolis- 
tel põhjustel ei olnud eesti rahvas ju kunagi sakslasi eriti armastanud - 700-aastane orjapõlv 
jms. = kuid see oli kõik ikkagi kaugemas minevikus, mitte nii konkreetne ja kaasaegseid 
otseselt puudutav. Teisel, Nõukogude Liidu poolel aga just alles nüüd pea kõiki eesti pe- 
resid tabanud arreteerimised, küüditamised, tapmised - kõik see eestlastele täiesti vastu- 
võetamatu asiaatliku kultuurituse taustal. 

Need olid konkreetsed asjaolud, mis määratlesid enamiku eesti meeste positsiooni sel- 
les sõjas. Saksamaal valitsenud rahvussotsialistliku ideoloogiaga ei olnud sellel valikul 
midagi pistmist. 

President Lennart Meri poolt 1998. aastal moodustatud Inimsusvastaste Kuritegude 
Uurimise Eesti Rahvusvahelise Komisjoni raportis (2005) on kokkuvõttes öeldud: 1940- 
1941. aastal Eestis toime pandud inimsusevastaste kuritegude põhjuseks oli NSVLi juht- 
konna poliitika, mille eesmärk oli Eesti kiire liitmine NSVLiga ja NSVLi standarditele mit- 
tevastavate sotsiaalsete gruppide ja üksikisikute elimineerimine. Komisjon on seisukohal, 
et tuhandete inimeste vangistamist, sandistamist ja hukkamist ei saa õigustada mitte ühegi 
ideoloogiaga. 

Sellele järeldusele tuli autoriteetne rahvusvaheline komisjon nüüd, enam kui 60 aastat 
hiljem. Eesti meestele olid need asjaolud juba siis, 1940-ndail aastatel teada ja sellest lähtu- 
des tegid nad oma otsused. 

Meie eelmisest kokkutulekust on möödunud aasta ja on kohane teha tagasivaade selle- 
le ajale. 


224 


Oli sündmusterohke ja põnev aasta! Olid täitunud Eesti olulised julgeolekupoliitilised 
eesmärgid, mille nimel aastaid töötatud - olime saanud Euroopa Liidu ja NATO liikmes- 
maaks. Tundsime end kaitstumana idasuunal. Meie õhuruumi turvavad NATO lennukid. 

Osaleme missioonidel välisriikides, meie sõjamehi kiidetakse hea ja kohuse-tundliku 
teenistuse eest ja me oleme selle üle uhked. Kõrged riigiametnikud inspekteerivad meie 
üksuseid teenistuspaikades, saadavad pidulikult teele uusi kontingente ja võtavad vastu 
kodumaale naasvaid. 

Meedia kajastab kõike laialdaselt ja positiivses toonis. Ajakirjanduse vahendusel oleme 
saanud teada, et Eesti valmistub ka kaitseliitlaste saatmiseks välismissioonidele. Osaleme 
suures maailmapoliitikas. 

Kas jätkub meil kõige selle kõrval piisavalt jõudu ka oma riigi kaitseks? Loodame! 

Möödunud aasta kokkutulekul Tallinnas, Kadrioru staadionil võtsime üksmeelselt vas- 
tu pöördumise Riigikogu poole, milles taotlesime Teises maailmasõjas kommunismi vastu 
peetud võitluse, s.h. Eesti 1944. aasta kaitselahingute tunnistamist võitlusena Eesti riikliku 
iseseisvuse taastamise eest ja selles võidelnute õiguslikku võrdsustamist Eesti Vabadussõ- 
jas osalenutega. Oleks ju loomulik, et Riigi kõrgem seadusandlik organ seadustaks oma 
Riigi iseseisvuse taastamise eest sõdinute staatuse. Kahjuks ei leidnud rahvasaadikud pik- 
ka aega üksmeelt vastava seaduseelnõu algatamiseks ja meile teadaolevalt ei ole selle me- 
netlemist Riigikogus veel alustatud. 

Möödunud aastasse jäävad 1944. aasta kaitselahingute Maarjamäe mälestusväljaku 
valmimine ja tööd Sinimägede memoriaalirajatised, mis valmisid Eesti Riigi olulisel mate- 
riaalsel toel. Avaldan selle eest kõigi vabadusvõitlejate nimel erilist tänu tublidele inimes- 
tele Kaitseministeeriumis ja Justiitsministeeriumis, Tallinna Linnavalitsuses, Vaivara Val- 
lavalitsuses jt.. 

Siis veel Lihula epopöa, mis tõi senitundmatu Eesti väikelinna maailmakaardile, kuhu 
nüüd kommunismivastases võitluses langenud eesti meeste mälestuskivi alusele tuuakse 
lilli kõigist Eestimaa paikadest ja mis on saanud ihaldatud huviobjektiks ka piiri tagant 
tulnutele. 

Avinurmes, Pilistveres, Johan Pitka memoriaalis Harjumaal, Sõrves Saaremaal, Viljan- 
dis ja mitmel pool mujal Eestimaal püstitati omavalitsuste, ühiskondlike organisatsioonide 
ja eraisikute initsiatiivil mälestusmärke Eesti Vabadussõdades osalenute ja langenute mä- 
lestuseks. 

Algselt palju eriarvamusi põhjustanud Pärnu monument on oma lõplikul kujul oman- 
danud sümboolse tähenduse kui üks esimesi taasiseseisvunud Eesti avalikus linnaruumis 
püstitatud mälestusmärke Teises maailmasõjas kommunismi vastu, Eesti riikliku iseseis- 
vuse taastamise eest võidelnud eesti sõjameestele. 

Siin, Tartus, asetasime meie tänase kokkutuleku poolt pärja taaspüstitatud Vabadussõ- 
ja monumendi - Kalevipoja jalamile. Vabadusvõitlejate traditsioonilised suveüritused - 
Võru ajalookonverents, 20. Diviisi kokkutulek Sinimägedes mälestuskivi avamisega lan- 
genud lahingukaaslastele, Wiking-Narva Elva kokkutulek ja veel paljud teised regionaal- 
sed koosolemised ilmestasid meie möödunud tegevusperioodi. 

Kommunismivastases relvavõitluses langenud aatekaaslasi mälestasime Teise maail- 
masõja Euroopas lõpu 60-ndal aastapäeval, 8. mail k.a. Maarjamäe mälestusväljakul. 

Olulise sündmusena tähistas möödunud aastal oma viiendat aastapäeva Eesti Vaba- 
dusvõitlejate Abistamise Fond. Oma tegevuse jooksul, kuni käesoleva ajani on Fond and- 
nud vabadusvõitlejatele terviseparanduseks rahalist toetust ligi 7000 korral. Vaid kiitvaid 
hinnanguid on tulnud Seli Tervisekeskuse kohta, kus möödunud aastal veetsid tervisepa- 

randusliku puhkuse enam kui 500 veterani ja represseeritut. Meie palav tänu kõigile, kes 
töötavad selle heaks, et tuua kergendust meie sõjas ja vangi-laagreis tervise kaotanud 
kaasvõitlejaile. 

Palju hingelist ja materiaalset tuge on vabadusvõitlejad oma tegevuseks saanud Jus- 
tiitsministri juhtimisel tegutseva Represseeritute Valitsuskomisjoni kaudu. Suur tänu kõi- 
gile, kes on selleks kaasa aidanud. 

Loodame, et Valitsuskomisjon jätkab tegevust väljakujunenud korras, sest lahendust- 
vajavaid probleeme on palju. 

Ja lõpuks, aasta tähtsündmuseks oli muidugi kõigi eestlaste meeli üles kütnud piirile- 
pingu allakirjutamine Venemaaga. Vabadusvõitlejad on alati olnud kindlalt seisukohal, et 
Eesti ja Venemaa piir on määratletud Tartu Rahulepinguga. Iseseisva Eesti Vabariigi eest 
neis piirides võitlesid ja langesid meie isad ja vanaisad Vabadus-sõjas. Eesti Vabariigi riik- 
liku iseseisvuse taastamise eest neis piirides võitlesime meie 1944. aastal ja selles võitluses 
hukkusid tuhanded eesti mehed. 

Oma seisukoha selle kohta oleme teinud teatavaks oma avaldustes, seda ka Demo- 
kraatlike Rahvuslike Jõudude Koostöökojas, mille liikmeks Eesti Vabadus-võitlejate Liit 
on, avaldustes. Minul ei ole täna eelnevale midagi juurde lisada. 

Mis on meie, Eesti vabadusvõitlejate peamised eesmärgid lähitulevikus? 

Oleme endile püstitanud eesmärgi saavutada riiklik ja ühiskondlik tunnustus meie 
võitlusele Eesti riikliku iseseisvuse taastamise eest Teise maailmasõja ajal. Võime tähelda- 
da mõningaid positiivseid nihkeid, mis avaldub periooditi vabadusvõitluse temaatika jõu- 
lises tõusus meedia huviorbiiti, ühiskondliku aktiivsuse suurenemises avaldada omi sei- 
sukohti ja arvamust sellel aastakümneid mahavaikitud teemal. 

Kuid, nagu ma juba varem ütlesin, on see peamine, riiklik tunnustus seaduse kujul veel 
olemata ja me peame kõik ühiselt jätkama pingutusi, et saavutada endale seatud eesmärk. 

Kaitselahingud Narva rindel, Sinimägedes, Emajõe ääres olid rängimad nii lahingutes 
osalenud inimjõu kui sõjatehnika poolest, mis teadaolevalt Eestimaa pinnal on kunagi 
peetud. Neis lahingutes hukkus rohkem eesti sõjamehi kui kogu Vabadussõja jooksul 
kokku. Eesti riigi ja rahva püha kohus on väärikalt mälestada neid sõjasündmusi ja huk- 
kunuid. On mõte rajada Sinimägedesse kui kõige ägedamate lahingute paika kaitseala ja 
memoriaal. Oleme teavitanud Valitsust ja Kaitseministeeriumit ja loodame positiivset rea- 
geeringut. 

Vabadussõja monument Tallinnas, kesklinnas. Nüüd on see otsustatud ka Riigikogu 
poolt. Tallinna linnapea Tõnis Palts on andnud vabadusvõitlejatele lubaduse, et monu- 
mendi nurgakivi pannakse pidulikult käesoleva aasta septembris ja et ühises kompleksis 
Vabadussõja monumendiga lahendatakse samaaegselt ka okupatsioonivõimude repres- 
sioonide läbi hukkunud Eesti Vabariigi kaadriohvitseride mälestuskivide paigaldamine 

Vabadusvõitlejad jälgivad tähelepanelikult sündmuste kulgu! On vaja süsteemseid aja- 
loouuringuid Teise maailmasõja perioodi kohta Eestis, et võiks ilmuda Eesti Vabadussõja 
Ajalooga (1918-1920) võrreldav koguteos. See peaks sündima professionaalsete ajaloolaste 
koostöös praegu veel elevate, neis lahingutes osalenud sõjameestega. Initsiatiivi peaks 
võtma ja rahastama riik. 

Meie käesoleval kokkutulekul osaleb esmakordselt Eesti Vabadusvõitlejate Liidu uus 
liikmesorganisatsioon - Vabadusvõitlejate ja represseeritute Hiiumaa Ühendus. Kuid meie 
tänasel kokkutulekul ei osale enam Eesti Idapataljonide Võitlejate Klubi, sest pärast Klubi 
asutaja ja pikaajalise juhatuse esimehe ksv! Jaan Kuninga surma möödunud aasta oktoob- 
ris, otsustas Klubi likvideeruda. Sellest ainet mõtlemiseks - meie keegi ei ole enam väga 

noored ega ole ka kaitstud ootamatuste eest! Mõelgem siis, kuidas toimida, et säiliks orga- 
nisatsioon ja meid võitlusse tiivustanud kaitsetahe! 

Selle mõttega ma ka lõpetan. Tänan kõiki, kes Eesti vabadusvõitlejate tänase kokkutu- 
leku õnnestumisele on kaasa aidanud, eriti aga Kaitseministeeriumi, Justiitsministeeriumi, 
Tartu Linnavalitsust, Kaitseliidu Tartu Malevat ning muidugi Eesti Vabadusvõitlejate Tar- 
tu Ühendust, kellel lasus kogu organiseerimistöö põhiraskus. 

Soovin kõigile head koosaolemise jätku! 

+, 

Riigikogu liikme 
Trivimi Velliste sõnavõtt 


Austatud härra minister! Austatud härra abilinnapea! Kal- 
lid eesti sõjamehed, vabadusvõitlejad! 

Mul on täna väga uhke tunne, et see tuli, mis eile läideti ja 
pühitseti Toris, Eesti sõjameeste mälestuskiriku altaris, loidab 
täna minu sünnilinnas, minu lapsepõlve ja noorpõlve linnas. 
Olgu te tervitatud Tartu ja kogu eesti vabadusvõitlejad! 

Poolteist aastakümmet tagasi said alguse kaks väga olulist 
teekonda ja mõlemad said oma alguse Torist. Algas eesti sõja- 
meeste mälestuskiriku taastamine. Samuti algas Torist eesti sõ- 
jameeste kokkutulekute traditsioon. Need mõlemad teekonnad 
on kestnud ligi poolteist aastakümmet ja need mõlemad on 
põhimõtte küsimus. Täna ma tahaksingi rääkida põhimõtetest, 
tahaksin rääkida sündmustest ja seikadest, mis on sündinud 
põhimõtte pärast. 

Kõigepealt - nädala pärast, 23. juulil möödub 65 aastat päevast, mil USA tookordne vä- 
lisministri kohusetäitja Samner Wells avaldas oma kuulsa deklaratsiooni, mille kohaselt 
Ameerika Ühendriikide valitsus keeldus tunnistamast neid poliitilisi muudatusi, mis olid 
aset leidnud 1940. aasta juulis Eestis, Lätis ja Leedus. Nii ka Ameerika valitsus jäi selle sei- 
sukoha juurde kõikideks külma sõja aastakümneteks, kuni saime uuesti vabaks. Sellel too- 
kordsel ameeriklaste seisukoha võtul oli erakordne tähtsus meie jaoks. Kõigepealt pani see 
Ameerika valitsuse seisukoht aluse meie välisvõitlusele. Pani aluse sellele, et need seitse 
protsenti eestlastest, kes põgenesid läände ja kellel oli võimalik põgeneda läände tänu teie 
sangarlikule võitlusele Sinimägedes, et need eestlased said kõigi külma sõja aastakümnete 
jooksul võidelda kõigis asukohamaades selle eest, et ükskord saab Eesti vabadus taastatud 
ja see oli väga oluline võitlus. 

Kuid sama oluline, võibolla veelgi olulisem oli, et see Ameerika valitsuse seisukoha- 
võtt säilitas tunnustuse Eesti diplomaatidele vabas maailmas, ennekõike Londonis ja New 
Yorgis. Ja nõnda sai ka võimalikuks Ernst Jaaksoni legend. Legend mehest, kes juba 1929. 
aastal saadeti USA-sse välislähetusse ja oli oma tööpostil 1940. aastal ja 1965. aastal, kui ta 
oma eelkäijalt Johannes Kaivult võttis üle peakonsuli ja saadiku tiitli ja jätkas välisvõitlust 
kuni 1991. aastani. Ta oli ainuke Eesti diplomaat, kes füüsiliselt suutis vastu pidada algu- 
sest lõpuni. Ernst Jaaksoni isikus kehastub meie, eestlaste, järjepidevus füüsiliselt. Ernst 
Jaakson suri seitse aastat tagasi, aga juba nelja nädala pärast oleks Ernst Jaakson saanud 
saja aastaseks. Eeloleval 11-ndal augustil pühitseme me Ernst Jaaksoni sajandat sünnipäe- 


Trivimi Velliste 

va. Ma usun ja loodan, et sel päeval teeb eesti rahvas Ernst Jaaksonile väärilise kummar- 
duse. Ernst Jaakson oli ju Eesti diplomaatia Sinimäed. 

Tänavune aasta sunnib meid oma ümmarguste tähtpäevade tõttu meenutama veel tei- 
sigi olulisi sündmusi. Käesoleva kuu lõpul, just samal päeval, kui teie kogunete uuesti Si- 
nimägedesse, möödub kuuskümmend viis aastat vabariigi presidendi küüditamisest Ve- 
nemaale. Kuid juba järgmisel teisipäeval, 19. juulil möödub samuti kuuskümmend viis 
aastat Eesti Sõjavägede ülemjuhataja küüditamisest Venemaale. 19. juulil kell 12 avatakse 
Haapsalus, Jaama tänaval majal nr. 7 mälestustahvel kindral Laidoneri abikaasale Maria 
Laidonerile, kes nõudis oma mehe arreteerimise tunnil, et teda võetakse koos mehega 
vanglasse kaasa. 

Maria Laidoneril oli õnn tulla Venemaalt tagasi, ta veetis kaksteist aastat Haapsalus. 
Järgmisel teisipäeval olete te kõik teretulnud mälestustahvli avamisel Maria Laidoneri mä- 
lestuseks ja tema auks. 

Kindral Laidoner oli laulatatud poolatariga, Kuid saatus on imelik. Kummalisel kom- 
bel oli Laidoneril Poolaga veelgi sügavam side. Kindral Laidoner suri Venemaal Vladimiri 
vanglas kaheksa päeva pärast Stalinit. Samal päeva suri Poola legendaarne asevälisminis- 
ter Jan Jankovski, Warssavi ülestõusu üks kuulsaid juhte. Ja kindral Laidoner maeti sa- 
masse hauda koos Poola asepeaminister Jan Jankovskiga. Meie ei ole veel kindral Laidone- 
ri hauda üles leidnud, Kuid me jätkame selle haua otsinguid ja jätkame selle haua otsin- 
guid koos poolakatega. 

Laidoneri haud ei ole veel leitud, kuid juba viisteist aastat tagasi leidis Eesti Muinsus- 
kaitse Selts üles meie esimese presidendi Konstantin Pätsi maised säilmed. Ja sügisel 21. 
oktoobril möödub viisteist aastat president Pätsi säilmete muldasängitamisest tema pere- 
konna hauaplatsile Metsakalmistul. Eesti Muinsuskaitse Selts korraldab sel puhul mäles- 
tuskonverentsi President Pätsi auks. Sellele mälestuskonverentsile on muuhulgas paljude 
teiste välismaa teadlaste hulgas kutsutud ka Poola ajaloolased, sealhulgas kurikuulsa 
Katõni veretöö uurijad. Selle veretöö hulgas hävitati kuklalaskudega kakskümmend tuhat 
poola ohvitseri. 

Eesti ja Poola ajaloouurijatel on palju ühist. Sellepärast, et Eesti ja Poola ajaloos on väga 
palju ühist. Nii nagu Eesti, nii ka Poola on olnud aastasadu alasi ja haamri vahel. Eesti ja 
Poola asukoht maakaardil ei ole palju muutunud. Selletõttu ma olen veendunud, et meie 
koostöö Poolaga, nii nagu see on olnud oluline minevikus, on tähtis meile ka täna ja tule- 
vikus. Poola on väga oluline NATO liikmesriik. Poola rahvas on suur ja uhke rahvas keset 
Euroopat. Ja Poola rahvas on üks neid rahvaid, kes mõistab meid palju paremini, kui mõni 
teine rahvas. Me peame meeles pidama, et muuhulgas on Eesti iseseisvuse võtmed peidus 
ka Warssavis. 

Kõik need sündmused ja igaüks neist eraldi ei pruugi olla ju kuigi suured, Kui me aga 
kõik need liidame kokku üheks tervikuks, siis me saame väärtuse, millel on põhimõtteline 
sümboli tähendus. Me teame, et inimene ei ela ainult leivast. Leib on tõepoolest väga olu- 
line, kuid on veel olulisemaid, kõrgemaid väärtusi, mis õieti teevadki inimesest inimese. 
Need on põhimõttelised - igavikulised väärtused, mille hulka kuulub ka vabadusejanu ja 
soov kaitsta oma enese väärikust. 

Mis on lõppude-lõpuks omariiklus? Mis muud, kui üks ühiskonna korralduse vorm, 
mille abil me kaitseme oma vabadust ja oma eneseväärikust. Selles, et keegi võõras ei 
saaks tulla niisama lihtsalt meie tuppa trampima. Nagu te teate, oli 1939. ja 1940. aastal 
Eesti omariikluse kaitsmine äärmiselt keeruline. Me olime täiesti ihuüksi. Meil oli vaja ae- 

ga võita ja oodata sõdimiseks paremat hetke. See hetk saabus siis, kui võitlusesse astusite 
teie, eesti sõjamehed. 

Olgugi, et Vene propaganda on püüdnud aastate pikku ja nõukogude ajal aastakümne- 
te pikku maailmale selgitada, et teie võitlesite Suur-Saksamaa eest, jääb maailmas järjest 
vähemaks neid, kes sellist juttu usuvad. Eesti on oma selja järjest rohkem sirgu ajanud ja 
Eesti on hakanud rääkima järjest selgema häälega. Ja see on hakanud vilja kandma. Maa- 
ilmas juba teatakse, mille eest teie võitlesite kallid eesti sõjamehed ja vabadusvõitlejad. 
Teie, kes te noorte meestena läksite sõtta, Sinimägedesse. Teie teadsite ju väga hästi, et te 
lähete just nimelt Eesti kodanikena. Mis sellest, et teil olid käes Saksa relvad ja seljas Saksa 
mundririided. Riie ei riku meest. Muidugi läinuksite te palju parema meelega eesti vormis, 
sini-must-valgete lippude all, aga see polnud võimalik. Te läksite peaminister Uluotsa 
kutsel ja teie käisel oli sini-must-valge. Te võitlesite Eesti eest ja te tegite seda väga hästi. 
Teie vaprus, nagu ma juba ütlesin, tegi võimalikuks selle, et seitse protsenti eesti rahvast 
suutis põgeneda läände, et jätkata seal väga olulist võitlust meie vabanemise eest. 

Kuid teie võitlusel oli teine väga oluline tähtsus, millest on vähe räägitud. Teie võitlus 
hoidis ära selle, et Punaarmee oleks jõudnud juba 1944. aasta suvel Tallinna ja sellega 
ohustanud ka Helsingit ja Soomet, kes pidas meeleheitlikke lahinguid Karjala kannasel. 
Kui Punaarmee oleks olnud sel ajal Tallinnas, oleks Soomel sel juhul tulnud sõdida kahel 
rindel. Ja selles olukorras oleks Soomel tunduvalt raskem olnud vastu pidada selle hetkeni 
sügisel, kui neil õnnestus sõlmida vaherahu. Teie olete andnud oma panuse ka Soome va- 
badusse. Mitte ainult need mehed, kes sõdisid Soomes kannasel, vaid ka need eesti me- 
hed, kes sõdisid Sinimägedes. 

Kolmandaks ja kõige tähtsamaks - teie võitlus lõi moraalse aluse pool sajandit kestnud 
vastupanule Eestis, kodumaal. Olgu see vastupanu siis vastupanu relvaga metsas, või ol- 
gu see passiivne vastupanu aastakümnete jooksul igas kodus või igal töökohal. See vastu- 
panu ei oleks olnud nii tugev, kui sellele ei oleks eelnenud teie võitlused Sinimägedes ja 
mujal. Teie võitlus andis eestlastele aastakümnete jooksul teadvuse, et vastupanu on või- 
malik ja vähe sellest - ka võitmine on võimalik. 

Ent sellest ei piisa, kui meie siin Tartu lauluväljakul seda kõike teame. Tõde teie võitlu- 
sest kuulub kogu eesti rahvale. Enamgi veel. Kuna Eesti on nüüd taasliitunud kogu üle- 
jäänud Euroopaga, kuulub tõde teie võitlusest kogu Euroopa rahvastele. Nõnda on täiesti 
loomulik, et eelmisel suvel Sinimägedes ja Tallinnas Kadrioru staadionil esitasite pöördu- 
mise riigikogule. Et riigikogu annaks teie võitlusele ametliku, kõige kõrgema ja autoriteet- 
sema hinnangu. 

Riigikogu, nagu te teate, on kahjuks oma rahva nägu. Riigikogu on siiru-viiruline. Ar- 
vatavasti on viiskümmend okupatsiooniaastat teinud oma töö. Siiski ma loodan - et nii 
nagu rahvas tervikuna kosub, kosub ta vaikselt ja hingeliselt pikapeale siiski. Nii on ka rii- 
gikogul lootust igaviku eest oma kohust täita. 

Igatahes andsin ma käesoleva aasta 15. juunil käesoleval aastal riigikogu kevadise is- 
tungi eelviimasel istungipäeval riigikogu menetlusse otsuse eelnõu, mis kokkuvõtlikult 
ütleb järgmist: 

Esititeks. Võttes aluseks Eesti Vabariigi põhiseaduse ja rahvusvahelise õiguse kestis 
Eesti Vabariik de jure. 

Teiseks. eesti kodanikud osutasid nõukogude sõjalisele agressioonile õiguspärast rel- 
vastatud vastupanu. Rõhutan: Õiguspärast relvastatud vastupanu. 

Ja need olite teie ja teie langenud sõbrad, kes seda relvastatud vastupanu osutasid 

Kolmandaks. See võitlus toimus de jure olemasoleva Eesti Vabariigi de fakto iseseisvuse 
taastamise nimel. Sellest tulenevalt riigikogu otsustab: 

Eelnimetatud relvavõitlust tuleb pidada Eesti Vabadusvõitluseks ja selles osalenud 
kodanikke Eesti Vabadusvõitlejateks. 

Sellise eelnõu olen ma andnud riigikogu menetlusse Isamaa ja ResPublica nimel. Ma 
loodan väga, et riigikogu on sügisel oma ülesannete kõrgusel. Eesti on teie ees, kallid sõ- 
jamehed, suur võlglane. Eesti on teile võlgu sügava kummarduse. Kuid sügava kummar- 
duse on teile võlgu ka kogu Euroopa. 

Ma tänan teid sõjamehed! 


Tartu VVÜ juhatuse esimehe 
Leonhard Heinla sõnavõtt 


Tere tulemast Eesti Vabadusvõitlejate Liidu XIII vaba- 
dusvõitlejate kokkutulekule! Tere tulemast kaitseminister 
härra Jaak Jõerüüt. Tartu maavalitsusest härra Vladimir 
Sokmann! Tere tulemast riigikogu liikmed! Tere tulemast 
kõik kokkutulekule kutsutud! Tere tulemast vabadusvõitle- 
jad, Teise maailmasõja veteranid! Daamid ja härrad! 

Seekordne vabadusvõitlejate kokkutulek saab teoks es- 
makordselt Tartus. Seda linna võib õigustatult nimetada va- 
badusvõitluse sümboliks ja seda vähemalt Teise maailmasõja 
kontekstis. Tartu linnas küpses ülestõus juba 1941. aasta juu- 
likuu algupäevadel, kus initsiaatoriteks olid Eesti Vabariigi 
ohvitserid major August Vask'e, leitnantide Evald Miksoni, 
Arnold Raudisevi ja H. Tammini ning lipnike Theodor 

Leonhard Heinla Reinholdi ja Olev Reintalu poolt juhitud metsavennad. Tõt- 

tasid appi Otepäält Kral Talpak ja teised. Metsavennad võt- 

sid üle vallamajad ja postkontorid. Väärates vägivallavõimu, saadi vallamajadest relvi ja 

dokumente. Rünnati Ulila elektrijõujaama ja hävitati hävituspataljonlasi. Isamaa vallutas 
meeli ja südameid, heisati rahvustrikoloore. 

Nii jõuti lähemale Tartule, liikudes nii jala kui ratsa. On tõsiasi, et kui esimesed sakslas- 
te üksused jõudsid Tartusse, olid partisanilahingud juba alanud ja lõunapoolne Tartu 
võõrvägedest juba vaba. Ülejõe linnaosast avasid punaste suurtükipatareid marutule ela- 
mukvartalitele. Tartu põles. Peale kaks nädalat kestnud lahinguid löödi punaväed Tartust 
minema. Partisanid olid Tartus esimesed vabadusvõitlejad, kelledest peatselt said rahvus- 
väeosade sõdalased Ida- ja politseipataljonides. See oli Eesti rahvuslipu all peetud ohvrite- 
rikka vabadusvõitluse algus. 

Eesti mehed - 1941. aasta Suvesõja võitlejad, saksa välihallis võidelnud sõjamehed, 
Narva pataljoni võitlejad, Soomepoisid ja omakaitselased, samuti metsavennad, olid Eesti 
Vabariigi sõdurid, kelledest paljud on ka täna siin kokkutulekul. Mälestus nende meeste 
vaprusest ja isamaa-armastusest Tartu vabastusvõitluses püsib igavesti: "Kutsu, ma tõu- 
sen ka hauast, kui vajad mind, kodumaa!" 

Ameerika kosmoselendude spetsialist ja luuletaja Jüry Kork, kes kuueteistkümne aas- 
tase leegionärina Tartu noorukina tegi kaasa sõjatee, kaotades lahingus oma jala, on oma 

luuletuses "Hauasalm Sileesiast" väljendanud ütluse, mis on mõeldud ka Sinule kallis Tei- 
se maailmasõja vabadusvõitleja: 


Tääk ääretult käsutas vabana 
kuulipilduri vaenlase liigist. 

Sinu naeratus kildudeks koduteel 
aga rebiti lõhkevast miinist. 

Tea, relvavend, ükski meist jäädavalt 
siia võõrasse mulda ei koole. 

Kord sammuvad endised kompaniid 
läbi mürskude Tartu poole. 


Lugupeetud külalised! Lugupeetud relvavennad! Üle poole sajanditagust võitlustand- 
rit oleme jälle siin tagasi Emajõe kaldapealse Taaralinnas. 
Head pidutuju kõigile! 
Head rindemälestuste heietamist sõjasõpradega! 
+, 

Tallinna VVÜ juhatuse esimehe 
Kuno Raude pöördumine 


Austatud Vabadusvõitlejad! 

6. juulil 2004.a. võtsid Eesti vabadusvõitlejate XII kokku- 
tulekust osavõtjad Eesti vabadusvõitlejate Tallinna Ühenduse 
algatusel vastu pöördumise Riigikogu poole, milles 1944.a. 
Eesti kaitselahingutes Eesti riikliku iseseisvuse taastamise 
eest võidelnud ning lahinguliste teenete eest Eesti riigi teene- 
temärkidega vääristatud mehed tegid Riigikogule järgmised 
ettepanekud: 

1) anda Eesti riigi nimel poliitiline hinnang Teise maail- 
masõja sündmustele Eestis aastail 1939-1944; 

2) võtta vastu seadus, millega Teise maailmasõja aegne 
eestlaste võitlus totalitaristliku kommunismi vastu, sealhul- 
gas 1944. aasta Eesti kaitselahingud, tunnistatakse võitluseks 

Kuno Raude Eesti riikliku iseseisvuse ja eesti demokraatia taastamise eest; 
3) kehtestada seadusega (ka postuumselt) riiklik Eesti va- 
badusvõitleja statuut 1941. aasta metsavendlusest, suvesõjast, 1944. aasta Eesti kaitsela- 
hinguist ning sõjajärgsest vastupanust osavõtnuile, tunnustades sellega nende inimeste 
ustavust oma riigile läbi aegade ning valmisolekut võitluseks Eesti vabaduse eest; 

4) võrdsustada Teises maailmasõjas totalitaarse kommunismi vastu võidelnud Eesti 
kodanikud Eesti Vabadussõjast osavõtnutega. 

Aasta jooksul ei ole Riigikogu leidnud võimalust meie ettepanekutele vastamiseks. 
Vastuseta on jäänud ka mitmed vastavasisulised kirjad Riigikogu esimehele ning eelmise- 
le valitsusjuhile. 

15. juunil k.a. andsid Isamaaliidu ja Res Publica opositsioonifraktsioonid Riigikogule 
üle Riigikogu otsuse eelnõu “Eesti kodanike relvavõitlusest NSV Liidu sõjalise okupat- 

siooni vastu,” mille otsustav osa koosneb ühest lausest: “eelnimetatud võitlust (silmas on 
peetud relvastatud vastupanu agressioonile ja ebaseaduslikule okupatsioonile K.R.) tuleb 
pidada Eesti vabadusvõitluseks ja selles osalenud Eesti kodanikke - Eesti vabadusvõitleja- 
teks”. Eelnõu seletuskirjast selgub, et “otsus väärtustab vabadusvõitlusena relvastatud 
võitlust Eesti Vabariigi nimel, kuid selle eesmärk ega kõrvaltulemus ei ole vabadusvõitle- 
jate lõpliku ja kinnitatud nimekirja koostamine” ega vabadusvõitluses osalenute mate- 
riaalne tunnustamine. Põgusamalgi tutvumisel eelnõuga selgub, et meie 06.07.2004.a. ette- 
panekutega on arvestatud vaid osaliselt. Kuid esimene samm on astutud. Mis saab eel- 
nõust edasi, näitab aeg ja see oleneb väga palju ka meist. Olen seisukohal, et piirkondades 
tuleb korraldada eelnõu tõsine arutelu selleks, et selgitada välja vabadusvõitlejate arva- 
mused eelnõu kohta. 

Ei ole kahtlust, et eelnõu vajab põhjalikku õiguslikku analüüsi. Juba praegu tekib kü- 
simus - kas Riigikogu otsuse, mitte seaduse, eelnõu rahuldab teid? Mulle tundub, et kõi- 
kidel piirkondadel, kaasaarvatud välismaal elavatel vabadusvõitlejatel, tuleb siin tingima- 
ta oma sõna sekka öelda, eesmärgiks Eesti vabadusvõitlejate ühiste ettepanekute esitamine 
Riigikogule ja nende ettepanekute kaitsmine eelnõu menetlemise käigus. Kui see eelnõu 
ikka menetlusse võetakse ja jäetakse. Kõigele vaatamata tuleb tööle asuda kohe. Appi peab 
kutsuma parimad juristid, rahvusvahelise õiguse asjatundjad. Septembriks, oktoobri algu- 
seks, peaksid meie ettepanekud esitamisküpsed, läbirääkimisteks Riigikogu ja Vabariigi 
Valitsusega vajalikud mehed välja selgitatud olema. Juba täna võiksid piirkondade juhid 
ühiselt otsustada, millal ja kus selle töö ettevalmistamiseks järgmine kord kokku saada. 

Head kokkutulekust osavõtjad! Ülemaailmse Festi Vabadusvõitlejate Keskuse ja Eesti 
Vabadusvõitlejate Liidu Kanadas juhatuse esimees härra Ülo Tamre on palunud teile edasi 
anda järgmised sõnad: “Lugupeetud kaasvõitlejad, relvavennad! Ülemaailmse Eesti Va- 
badusvõitlejate Keskuse ja Eesti Vabadusvõitlejate Liit Kanadas nimel tervitan teid ja soo- 
vin teie kokkutulekule rohkearvulist, head ja tulemusrikast kordaminekut! Armsad relva- 
vennad! Eesti sõdalane jäi lahingutes võitmatuks! Kuid meie võitlus oma õiguste eest kes- 
tab, kuni saabub päev, mil” Eesti valitsus, Riigikogu ja rahvas hakkab õieti hindama meie 
võitlust, ning deklareerib maailma rahvastele, et eesti sõdur ei võidelnud mingisuguse 
“ismi eest vaid ainult oma rahva, oma kodu ja Isamaa eest! Siis tuleksid nad puhta süda- 
metunnistusega osalema meie kokkutulekutel ja tunnistaks ametlikult eestlaste võitlused 
II maailmasõjas TEISEKS EESTI VABADUSSÕJAKS! Relvavennad! Soovin teile raudset 
tervist! Jääme truuks oma isademaale! Jääme truuks meie võitluslipp Sini-Must-Valgele! 
Erukolonelleitnant Ülo Tamre, Ü.E.V.K. ja E.V.L.K juhatuse esimees.” 

Tallinna vabadusvõitlejate sügav kummardus tänase kokkutuleku korraldajatele ja 
kõigile kokkutulekust osavõtjatele! Omalt poolt soovin teile kõigile eelseisvaks tööks eel- 
nõuga ning eelolevaks aastaks tervikuna palju jõudu ja head tervist! Olge vägevad ja vap- 
rad!” 

+, 

Eesti Vabariigi justiitsministri 

Rein Langi läkitus 

Austatud Vabadusvõitlejad! 

Lubage mul kõigepealt vabandada, et ei saa kahjuks perekondlikel põhjustel viibida tä- 


na teie seltsis. Sama olen ma siiralt tänulik ja meelitatud selle üle, et nii auväärne seltskond 
kui vabadusvõitlejate pere on otsustanud mind kutsuda oma kokkutulekule. 

On selge, et tänapäevane demokraatlik ühiskond põhineb suurel määral partnerlusel - 
vabatahtlike kodanikuühenduste ja riigi koostööl. Paraku on see lihtne arusaam olnud 
Eestis visa levima. Selles situatsioonis on vägagi tänuväärne just teie jätkuv aktiivsus oma 
liikmete koondamisel. 

Eraldi tahakas aga märkida teie esindajate erakordset tublidust suhtlemisel nii Justiits- 
ministeeriumi kui teiste riigi struktuuridega. Kui puuduks kodanikualgatus, ei saakas me 
rääkida täisväärtuslikust demokraatlikust ühiskonnast, mis omakorda tähendaks seda, et 
me ei saaks end pidada täisõiguslikeks eurooplasteks. Nii see õnneks aga pole ja vaatama- 
ta sellele, et meie kodanikuühendused on, võrreldes paljude Euroopa riikidega, alles lap- 
sekingades, võime julgelt väita, et tänu tänastele juba tugevalt toimivatele ühendustele 
suureneb päev päevaga meie arusaamine sellistest euroopalikest väärtustest nagu inimõi- 
guste kaitse, põhivabaduse kaitse, võrdne kohtlemine või muu sarnane. 

Kõige selle euroopaliku muutumise taga on inimesed ja eelkõige need inimesed, kellele 
me peame võlgnema oma tänu selle eest, et Eesti riik on vaba ning sõltumatu. Siinkohal 
lubage mul teha suur kummardus eelkõige just teile, kes te täna olete kokku tulnud ja sa- 
mas mõelda ka nende peale, keda täna enam ei ole meie keskel, ent kes on andnud oma 
elu isamaa eest! 

On ju olnud nii teie kui meie hulgas juba lahkunud õilsate meeste ning naiste eesmärk 
üks ja sama - Vaba Eesti! 

Hoidkem siis üheskoos seda vaba Eestit ja tehkem kõik selleks, et meil siin hea koos 
elada oleks ning sellest rõõmu tunneksime. 

Tänan teid veelkord ja südamlikud tervitused teile kõigile Justiitsministeeriumi majast 
ning jaksu ja jätkuvat meelekindlust oma huvide eest seismisel! 

Lugupidamisega Rein Lang 


XIIL kokkutuleku tule süütamise liturgia Eesti Sõjameeste Mälestuskirkus 

“i ak nädal 
t ppmdiir e! 


Sõjameeste organisatsioonide lippude defilee 


Kokkutulekust osavõtjad Tartu laululaval 

Kokkutulijaid õnnistas praost Joel Luhamets Kokkutuleku teadustajad 


Kokkutulnuid tervitas Läti represseeritute organisatsiooni esindaja Skreja. Tõlk Aino Škerberga 


2:35 


Esines TRÜ puhkpilliorkester 


Esines sõjameeste ühendatud meeskoor 

Sõdurisuppi süües ja õlut rüübates meenutati koos kaugeid sõjapäevi 

EESTI VABADUSVÕITLEJATE XV KOKKUTULEK 


Laupäeval 2006. aasta 8. juulil Kandle aias toimunud Eesti vabadusvõitlejate XIV kok- 
kutulekul meenutasid Teisest maailmasõjast osa võtnud veteranid möödunud aegu. Kok- 
kutuleku korraldas Võrumaa Sõjameeste Ühendus eesotsas esimehe Karl Sireliga. 

Kokkutulekust osavõtjad koguneid Vabaduse Väljakule. Toimus pärgade panek Vaba- 
dussõja mälestussambale. Seejärel siirdus vabadusvõitlejate rongikäik politseiorkestri saa- 
tel Kandle aeda. 

Avasõnad ütles Karl Sirel. Kokkutulnuid tervitasid Eesti Vabariigi peaminister Andrus 
Ansip, Võru linna volikogu esimees Tõnu Anton, linnapea Ivi Eenmaa ja Võrumaa maa- 
vanem Ülo Tulik. Sõnavõttudega esinesid Trivimi Velliste, Valdur Raudvassar, Eesti Va- 
badusvõitlejate Liidu esimees Gunnar Laev, Leedu partisanide organisatsiooni esimees 
Jonas Ceponis ning Läti sõjaveteranide esindajad Edgars Skreija ja Ojars Stefans. 

Ülemaailmse Eesti Vabadusvõitlejate Keskuse esimehe Ülo Tamre tervituse luges ette 
Raivo Trass. Kanadast oli kohal oli EV keskuse juhatuse liige Ilor Tamm. 

Viimati oli Võru Kandle aias nii palju hallipäiseid ja väärikaid mehi 1997. aastal, kui 
Võrus toimus viies vabadussõdalaste kokkutulek. Ainuüksi 2005. aastal varises maamulda 
300 endist vabadusvõitlejat ja viimane Eesti Vabadussõjas osalenu. Enam pole elavat niiti 
kahe suure sõja vahel, on jäänud aated ja oma riigi kaitsetahe, mida tänastele noortele 
meestele edasi anda. Nii tõdeti kokkutulekul öeldud tulistes sõnavõttudes. 

Võrumaa naiskodukaitsjad olid kunagistele sõdurpoistele keetnud tuhat portsu maits- 
vat ja rammusat seljankat. 

+, 

Eesti peaministri 
Andrus Ansipi sõnavõtt 


Austatud vabadusvõitlejad! Tervitan kõiki Eesti vaba- 
dusvõitlejate kokkutulekust osavõtjaid. Palun edastage minu 
tervitused ka neile teie kaasvõitlejatele, kes ei ole täna saanud 
siia tulla. Olete oma kokkutuleku kandvaks motiiviks leid- 
nud suurepärased luuleread Gustav Suitsult: 

» Tormi ees murduvad tammepuud 

Kindlad on mehed, aatele truud.” 

Ma tänan teid, austatud vabadusvõitlejad, et olete alati 
jäänud truuks oma aatele. Ühele oma rahva tõelisele pojale 
on ülimaks aateks jääda ustavaks oma rahvale, astuda välja 
oma rahva edasikestmise, oma kodumaa vabaduse eest. 

Just niimoodi olen mõistnud nende meeste ja naiste ees- 
märke, kes asusid võitlusse Jüri Uluotsa üleskutsel. 

Anätasikisii Väga palju on räägitud ja kirjutatud sellest, et hulljulgus 
oli minna 1918. aastal Vabadussõtta, kuna üldine olukord 
tundus lootusetu. Ja kuigi teil oli Vabadussõja eeskuju ja teie 

keskel elas toona veel väga palju Vabadussõja võitjaid, ei olnud olukord 1944. aastal sugu- 
gi lootustandvam, kui 26 aastat varem. 

Pigem lootusetum. Eesti iseseisvuse taastamise nimel sõtta minek nõudis suurt usku 
oma rahva tulevikku, paremasse homsesse ja ka väga suurt usku iseendasse. 

Ei ole võimalik nõustuda nendega, kes ei näe mõtet Jüri Uluotsa ja Otto Tiefi ja paljude 
teiste tegevuses, kes üritasid taastada Eesti Vabariiki. Ma ei saa kuidagi nõustuda nende- 
ga, kes peavad teie võitlust mõttetuks. Kuidas saab mõttetuks pidada seda, kui inimesed 
täidavad oma kohust oma rahva ja riigi ees? 

Teie võitlus oli kangelastegu, mida peab kõrgelt hindama nüüd ja edaspidi. Ja kuigi 
Eesti riiklik iseseisvus jäi tookord taastamata, on ka teie võitlustes suur osa selles, et Eesti 
rahvas suutis säilitada oma vabaduspüüde kogu Nõukogude okupatsiooni vältel. 

Te olete ju omakeskis ikka öelnud - me kaotasime küll toona lahingu, aga kokkuvõttes 
võitsime me selle sõja ikkagi. Võitsite teie ja võitis kogu rahvas. Eesti riiklus taastati järje- 
pidevuse alusel, nagu soovis seda Jüri Uluots ja nagu soovis seda kogu rahvas. 

See on ka Teie ajalooline teene Eesti rahva ees. 

Armsad kohalviibijad, Me vaatame täna märksa kindlamini tulevikku, kui kunagi va- 
rem. Meie iseseisvus ja julgeolek on tagatud, aga me peame arvestama oma ajaloost tule- 
nevate õppetundidega. 

Kuid me peame ka arvestama nende uute ohtudega, mis ähvardavad meid tänapäeva 
maailmas. Uus aeg esitab uusi väljakutseid. 

Meie julgeolek on üles ehitatud tihedale liitlassuhtele nendega, kes toetavad meie rah- 
va püüdlusi. Meie kaitseväelased osalevad operatsioonidel, mis nõuavad kõrgelt profes- 
sionaalsust. Meie kaitsevägi on muutunud ja muutub ka edaspidi üha professionaalse- 
maks. See on loomulik protsess. 

Ainult nii saame me ühiselt teiste liitlastega panustada julgeoleku tagamisse kogu 
maailmas, tagades seega ka oma julgeolekut. Aga see ei tähenda seda, et me peaksime Ees- 
ti riigi kaitse täielikult usaldama vähestele professionaalidele ja oma liitlastele. 

Eesti riik on hästi kaitstud siis, kui rahvas tahab ja on valmis oma riiki kaitsma. 

Kaalukas roll meie rahva kaitsetahte kasvatamisel peab olema Kaitseliidul. Kaitseliit 
peab muutuma järjest professionaalsemaks. Kaitseliit peab suutma organiseerida üha roh- 
kem neid, kes soovivad tegeleda oma riigi kaitsmisega. 

Kaitseliit peab tulevikus järjest rohkem koondama ka neid, kelle kutsumuseks ei ole 
kitsalt sõjaline treening. Kuigi oma põhiolemuselt jääb Kaitseliit ka tulevikus vabatahtlik- 
kusel põhinevaks sõjaliseks organisatsiooniks, sooviksin ma näha Kaitseliitu järjest roh- 
kem panustamas meie sisejulgeolekule olulistes valdkondades. 

Meie julgeolekut ei tugevda mitte see, millises asustatud või asustamata punktis paik- 
neb mõni meie kaitseväe üksus, vaid see, et võimalikult palju meie riigi kodanikke osaleb 
tegevuses, mis tugevdab meie riiki. 

Austatud vabadusvõitlejad. Avaldan teile kõigile veelkord tänu teie poolt tehtu eest, 
minu lugupidamine kuulub teile. Tundkem täna rõõmu üksteise seltskonnast, aga mäles- 
tagem ka neid, kes ei jõudnud tagasi koju. 

Soovin teile kõigile pikka iga ja tervist. 


Riigikogu liikme 
Trivimi Velliste sõnavõtt 


Kallid sõjamehed - vabadusvõitlejad! 
Nagu me teame, tuul on vägev jõud mis võib muuta sõdade käiku ja kui ta tahab, mur- 
rab maha ka lipud. 

Kallid vabadusvõitlejad, ma kõnelen täna teie ees suure võlglasena. Kaks aastat ja kaks 
päeva tagasi, oma 12-ndal kokkutulekul Tallinnas, Kadrioru staadionil pöördusite te minu 
poole üleskutsega, oma ametliku pöördumisega Riigikogu poole. Et Riigikogu annaks 
hinnangu teie võitlusele Teises maailmasõjas. See oli kaks aastat ja kaks päeva tagasi. Juba 
järgmisel päeval viisin ma teie pöördumise Riigikogu kantseleisse. Ja peagi esitasid Isa- 
maaliit ja ResPublica Riigikogu otsuse eelnõu mis oleks ütelnud: Teie, mehed võitlesite õi- 
ge asja eest! Sellepärast, et Eesti Vabariik kestis Teise maailmasõja ajal katkematult edasi , 
teie olite Eesti kodanikud ja te võitlesite Eesti kodanikena. Eesti riigipea oli küll küüdita- 
tud, kuid olemas oli riigipea kohusetäitja professor Uluots, kes kutsus teid võitlema, kuu- 
lutades sisuliselt sellega välja üldmobilisatsiooni. Teie pidite tookord kasutama saksa relvi 
ja saksa mundrit, sest muud polnud teil kusagilt võtta. Kokkuvõttes te kasutasite vaenlast 
number kaks selleks, et peatada vaenlane number üks. 

Niisiis, te sõdisite õige asja eest. Ja kui Riigikogu oleks selle otsuse eelnõu vastu võt- 
nud, olnuks see Eesti Vabariigi ametlik kummardus teie ees. Riigikogu hääletas seda otsu- 
se eelnõu lõppenud kevadel, 18. aprillil. Ja häältega 44 30-ne vastu lükkas Riigikogu selle 
otsuse tagasi. Ja te küsite - miks? Ja te küsite, kes olid need 44, kes selle otsuse tagasi 
lükkasid! Kahjuks pean ma teile ütlema, et need 44 olid poliitikud Eestis täna võimul ole- 
vast kolmest erakonnast. 

Mul on väga heameel, et härra peaminister austab teid täna siin oma kohalviibimisega. 
Ja mul on veel parem meel, nende tunnustussõnade üle, mis härra peaminister lausus teie 
aadressil ja mida ta lausus ka professor Jüri Uluotsa aadressil. Aga mul oleks veel parem 
meel, kui seda sama oleksid ütelnud ka tema erakonnakaaslased Riigikogu saalis ja mul 
oleks veel parem meel, kui tema erakonnakaaslased oleks ka Riigikogus vastavalt hääleta- 
nud. Me kõik hindame väga kuldseid sõnu, aga veel rohkem hindame me seda, kui sõna- 
dele järgneb tegude kullakate. 

Missugune oli siis selle otsuse tagasilükkajate põhjendus? Nad heitsid Isamaaliidule ja 
ResPublicale ette, et selles otsuses ei räägita relvavõitlusest saksa röövvallutajate vastu. 
Kas Eesti oleks siis tõepoolest pidanud sõdima kahel rindel? Nii. nagu seda üritas teha 
suurriik Poola ja me teame, millega lõppes Poola võitlus kahel rindel - Saksamaa ja Stalini 
Venemaa vastu. 

Ja mis saab siis nüüd edasi? Nüüd on Valitsus, või vähemasti üks selle ministritest, 
kaitseminister andnud Riigikogu menetlusse otsuse eelnõu, mis tunnistaks vabadusvõitle- 
jateks ka need, kes relv käes sõdisid Saksamaa sõjaväe vastu. Niisiis, vabadusvõitlejad 
oleksid mitte ainult Laskurkorpuse mehed, vaid ka hävituspataljonlased, sest nagu me vä- 
ga hästi teame, et hävituspataljonid põletasid maha eesti talusid, tulistasid nad mõnikord 
ka sakslaste vastu, enne kui nad jooksma pistsid. 

Selle otsuse eelnõu kohaselt oleksid vabadusvõitlejad need, kes ise tunnevad, et nad 
seisid Eesti Vabariigi eest. Võibolla, et tunneb seda ka Arnold Meri, võib-olla et tunneb 
seda ka Uno Laht ja võibolla pöörab ennast hauas ringi Idel Jakobson ja lööb endale rinna 
peale - ka mina võitlesin Eesti Vabariigi eest! 

Kui valitsusliit sügisel oma häälteenamusega selle otsuseeelnõu vastu võtab, siis teeb 
Riigikogu tõepoolest teile väga kummalise kummarduse. Kõigepealt pöörab Riigikogu tei- 
le selja ja siis kummardab. Kuid kindlasti ei hääleta mitte kõik Riigikogu liikmed sellise 
otsuse poolt. Ja kindlasti ei pööra teile selga kogu Riigikogu. 

Kui me ei suuda täna väärikalt kummardada Eesti Vabariigi nimel teie ees, siis jääme 
ootama paremaid aegu. Ajalugu ei ole veel lõppenud, ka Eesti ajalugu mitte. Tänasele Rii- 
gikogule järgneb kunagi uus. 

Mul on kahju, et Eesti suudab praegu liikuda edasi seitsme-penikoorma sammudega 
majanduse vallas. Eesti on väga tugev aineliselt. Ent kahjuks mitte vaimselt, mitte kõlbeli- 
selt. Aga me teame - inimene ei ela ainult leivast. On veel kõrgemaid, igavikulisi väärtusi. 
Me oleme, jah juba kaks aastat Euroopa Liidu ja NATO vihmavarju all. 

Üha enam sugeneb muretus ja liialdatud elunautimine. Eesti on muutunud üheks suu- 
reks õllesummeriks. Päike lõõskab taevas. Tõepoolest ta lõõskab täna, aga ükskord tuleb 
siiski äike. NATO aitab neid, kes end ise aidata suudavad ja tahavad. 

Me peame vältima igasuguseid samme, mis kõige vähesemalgi määral võiksid muren- 
dada eesti rahva kaitsetahet. Me peame hoiduma igasugustest juttudest üleminekust pal- 
gaarmeele. Et kui me räägime palgaarmeest, siis see oleks sõnum tänastele noortele eesti 
poistele, sellistele poistele, kes on sellises vanuses nagu teie olite Sinimägedes. See oleks 
sõnum neile poistele: poisid, teid pole vaja, me ostame vabadust sisse, sest meil on piisa- 
valt raha. 

Tänavu, 3-ndal veebruaril, üks päev pärast Tartu rahulepingu aastapäeva katkes meil 
elav side Eesti Vabadussõjaga, sest suri viimane mees, kes võitles Vabadussõjas. Vabadus- 
sõja ja Teise maailmasõja vahele jäi 20 aastat. Seega, me võime arvata, et elav side Vaba- 
dussõjaga Sinimägedes kestab veel 20 aastat. 

Teie päev , Sinimägede vaim kestab Eestis veel 20 aastat. Ja ma arvan, et Eesti peaks 
seda aega õigesti kasutama. Eesti peab vaimselt ärkama. Eesti peab kõlbeliselt paranema. 
Eesti peab tugevdama oma ühtekuuluvustunnet ja tegema seda kõike moraalsel alusel, 
tingimata oma südametunnistusega. 

Kallid sõjamehed - vabadusvõitlejad! Ma õnnitlen teid kogu südamest teie XIV 
kokkutuleku puhul! Teie päevad kestku veel kaua. Me imetleme teie vaprust ja suure- 
meelsust ja ma teen teie ees sügava kummarduse. 

+, 

EVL juhatuse esimehe 
Gunnar Laeva sõnavõtt 


Austatud härra peaminister, riigikogu ja valitsuse liikmed, 
Kaitseväe ja Kaitseliidu juhid, Võru maa-ja linnajuhid. 
Kallid sõjakaaslased - relvavennad-vabadusvõitlejad. 
Head kokkutulnud! 


Eesti Vabadusvõitlejate Liidu juhatuse nimel tervitan kõiki, kes te olete tulnud meie, 
Teises maailmasõjas Eesti riikliku iseseisvuse taastamise eest võidelnute 14. Kokkutuleku- 
le. Tänan kõigi tervituste, heade soovide ja sõnade eest, mida eelkõnelejad on siin meile 
öelnud. 

Pean kahetsusega tunnistama, et meid, organisatsioonidesse koondunud vabadusvõit- 
lejaid, on eelmisest Tartu kokkutulekust möödunud aastaga jäänud 290 inimese võrra vä- 
hemaks. Lahkus jäädavalt ka viimane Eestis elusolnud Vabadussõjas osalenu - Ants Ilus. 
Katkes viimane elav side kahes suures sõjas sõdinute vahel. Seda suurem on nüüd meie, 
Teises Vabadussõjas võidelnute moraalne kohustus hoida ja kanda edasi Eesti vabadus- 
võitluse vaimu. 

Nagu me teame, sai vabadusvõitlejate iga-aastaste kokkutulekute traditsioon alguse 
kohe pärast Eesti riikliku iseseisvuse taastamist. 

Ligi pool sajandit okupatsioonitingimustes represseeritud sõjamehed-vabadusvõitlejad 
tundsid end taas vabade inimestena, koondusid maakondlikesse organisatsioonidesse ja 
juba veebruaris 1992 tuli Tartus kokku vabadusvõitlejate katusorganisatsiooni, Eesti Va- 
badusvõitlejate Liidu asutamiskoosolek. Samal, 1992. aasta suvel kogunesid vabadusvõit- 
lejad oma esimesele vabariiklikule kokkutulekule Adaveres. Tänaseni kestev traditsioon 
oli sündinud! Siinsamas, Võru Kandle aias, toimus 9 aastat tagasi, 1997. aasta suvel, vaba- 
dusvõitlejate V kokkutulek. Ja peakorraldaja oli ksv. Karl Sirel, kes meid tänagi siin võõ- 
rustab. 

Eeloleval, 2007. aastal tähistame oma organisatsiooni, Eesti Vabadusvõitlejate Liidu 15. 
aastapäeva. Liidu jaoks, mis ühendab veteranide organisatsioone üksikliikmete keskmise 
vanusega üle 80 aasta, on see oluline verstapost. Tahame seda väärikalt tähistada. Ajaloo- 
toimkond on võtnud endale kohustuse üllitada sel puhul asjakohane trükis. Ja ka vaba- 
dusvõitlejate XV kokkutulek juubeliaasta suvel peaks olema sündmusekohaselt piduli- 
kum. Millisele meie vabadusvõitlejate organisatsioonidest me usaldame selle vastutusrik- 
ka ülesande, oleneb meie kõigi otsustusest. See otsus tuleb teha juba lähemal ajal ja Vaba- 
dusvõitlejate Liidu juhatus ootab kõigi liikmesorganisatsioonide asjakohaseid arvamusi ja 
ettepanekuid. 

Eesti riik on oma taasiseseisvumisest peale teinud suuri edusamme nii majanduse kui 
ka sotsiaalse arengu vallas. Kui Eesti Vabadusvõitlejate Liidu tegevuse algaastail puudus 
meil igasugune riigipoolne materiaalne toetus, siis nüüdseks on olukord muutunud. Va- 
badusvõitlejad saavad tuge riigieelarvest ja mõningal määral ka omavalitsustest. Ka meie 
tänane kokkutulek sai teoks abistamisfondide ja Võru Linnavalitsuse otsesel toel. Meie 
suur tänu neile selle eest! 

Kuid elu läheb edasi, majandus areneb ja sellega kaasneb paratamatult ka inflatsioon. 
Mehed saavad vanemaks, tervisehäired - sõjas saadud vigastuste ja vangilaagreis läbielatu 
tulemusel - süvenevad. Ravimine muutub kallimaks ja tulemuseks on, et toetusraha ikka- 
gi ei jätku. 

Vaid 1/3 vabadusvõitlejaist, kellel on õigus saada abistamisfondi kaudu ravimi- ja ter- 
viseparandustoetust, saavad seda. Kas siis ülejäänud 2/3 veteranidest on nii terved, et ei 
vaja toetust? Kindlasti mitte! Kuid jagada saab vaid seda, mida on. Peaksime esimeses lä- 
henduses püüdlema selle poole, et need proportsioonid oleksid vastupidised. See eeldab 
praeguste eraldiste kahekordistamist. Oleme veendunud, et valitsus selle võimaluse leiab. 
Me vabadusvõitlejate vanust arvestades ei ole nende terviseprobleemide lahendust võima- 
lik lükata määramata kaugusesse. 

Möödunud aastal, vabadusvõitlejate XIII kokkutulekul Tartus, nimetasin ma oma sõ- 
navõtus mõningaid valdkondi, mida EVL juhatus pidas prioriteetseteks. Aasta on möödu- 
nud, ja minu kokkuvõtlik nägemus arengutest neis asjus on: 


1. Riikliku ja ühiskondliku tunnustuse taotlemine meie võitlusele Eesti riikliku 
iseseisvuse taastamise eest Teises maailmasõjas. Kuid riiklikku tunnustust ei ole! Aga 
natuke nagu oleks ka. On ju valitsusjuht täna meiega, pidas sütitava kõne ja kõigest on 
tunda, et ta tunnetab meie probleeme ja meie osa Eesti ajaloos. Kuid selle peale vaatamata, 
kui hinnata asjade seisu võrreldes möödunud aastaga, võib öelda, et on isegi tagasiminek. 
Tartu kokkutulekul teavitas minu eelkõneleja Trivimi Velliste meid, et on esitanud menet- 
lusse võtmiseks vastava Riigikogu otsuse eelnõu. Tekkis lootus, et midagi hakkab liikuma. 
Kuid eelnõu marineerus, kui nii võib öelda, enam kui kolmveerand aastat, ja nagu nüüd 

teame, hääletas Riigikogu võimuliidu häälteenamusega käesoleva aasta aprillis selle eel- 
nõu menetlemise vastu. 

Raske on leida sündsaid sõnu, et väljendada nördimust, mis meid vabadusvõitlejaid 
valdas, saades teada 18. aprillil Riigikogus toimunust. Mai keskel esitas Valitsus selle koh- 
ta omapoolse eelnõu, mille kohaselt võib igaüks, kes seda ainult soovib, end ise kätt sü- 
damele pannes vabadusvõitlejaks tituleerida. See napisõnaline eelnõu koos sisu lahtisele- 
tava seletuskirjaga väljendab äärmist lugupidamatust eesti meeste vastu, kes elu kaalule 
pannes, Eesti Vabariigi juhtide kutset järgides, astusid vastu idast pealetungivale arvuli- 
selt ülekaalukale punaarmeele. Ja veelgi enam nende võitluskaaslaste suhtes, kes lebavad 
tuhandetes nimeta haudades lahingutandreil ja Siberi avarustes ning ei saa oma au ja vää- 
rikuse kaitseks enam midagi teha ega öelda. 

Sõjakaaslased-relvavennad! Relvad on vaikinud, kuid lahingud, nagu näete, kestavad! 
Kas see on see Eesti Vabariik, mille eest olime valmis andma oma elu? Mille eest paljud 
meie hulgast andsid oma elu! Kus riigivõimu kõige kõrgemal tasandil askeldavad inime- 
sed, kellel ei tohiks olla sinna mingisugust asja. Ja kellelt, piltlikult öeldes, peame kätt vä- 
ristades anuma tunnustust oma relvavõitlusele Eesti riikliku iseseisvuse eest. Nonsenss! 

Me ei saa, ega tohi olla kõrvaltvaatajad selles asjas. Kõigile, kellega vaid kokku puutu- 
te, tuleb selgitada, kes on need inimesed ja miks nad ei tohi kuuluda Eesti rahva esindus- 
organisse. Ees seisavad Riigikogu valimised. See saab olema meie Teine Sinimägede la- 
hing! 

Ühiskondlik tunnustus on meil olemas. See avaldub aktiivses teemakäsitluses nii aja- 
kirjanduses kui ka pressis üldse. Erilise tõuke andsid selleks muidugi 2004. a. Lihula 
sündmused. Järjest rohkem inimesi on hakanud avaldama oma arvamust ja seisukohti sel- 
le ajaperioodi sündmuste kohta. Loomulikult esineb erinevaid arvamusi, kuid me tunne- 
me kindlalt, et meiega on enamik meie rahvuskaaslastest. See annab jõudu! 


2. Sinimägede memoriaal. Mõte memoriaali rajamisest on idanenud ja jõudnud SA 
Eesti Vabadusvõitluse Vääristamise Fondi töölauale. Kahjuks on esialgselt lubatud raha 
saamata ja kogu projekt hetkel takerdunud. 


3. Vabadussõja monument Tallinnas. Valitsusjuhi korraldusega on Vabadussõja mo- 
numendi rajamise riigipoolne asjakorraldus delegeeritud Kaitseministeeriumile. 

Seni toimub tegevus siiski vaid ümarlaudade tasemel, milles ka EVL osaleb. Asjade 
areng kinnitab positiivseid lootuseid. 

Monumendi valmimise tähtajaks on otsustatud Eesti Vabariigi 90. aastapäeva aasta, 
s.o. 2008. aasta. 


4. Ajaloouuringud. Möödunud aasta jooksul on vast kõige olulisem selles valdkonnas 
2006. aasta alguses ilmunud president Lennart Meri loodud rahvusvahelise komisjoni (nn. 
Max Jakobsoni komisjoni) uuringute aruanne perioodi 1940-1945 kohta. Kuid on ka teisi 
põhjapanevaid ajaloolisi uuringuid. Nende hulgas kasvõi hiljuti ilmunud doktor Lembo 
Tanningu "Euroopa probleem" ja teised. Need on olulised ajaloolised tööd, mis võimalda- 
vad meil saada tuge oma võitluse tunnustamise taotlemisel. 

Seoses ajalooküsimustega tuleksin korraks tagasi ka muude MONUMENTIDE teema 
juurde: Lihula monumendisõda jõudis möödunud sügisel kuulsusetu lõpuni. Esimene 
Eesti sõjameestele, Eesti riikliku iseseisvuse taastamise eest võidelnutele pärast Nõukogu- 
de okupatsiooni lõppu püstitatud mälestuskivi maandus pärast enam kui aasta kestnud 

vedelemist kuskil hoiukohas - Lagedi muuseumi õuele. See oli ainus koht, mis riigijuhtide 
arvates vääris seda mälestuskivi. 

Muuseumide tagahoovides vedelevad ka kõik avalikest kohtadest mahavõetud 
leninid, stalinid, kingissepad, pöögelmannid jt. kujud. Nii, et tähenduslik võrdsusmärk 
nende ja Lihula monumendi vahel on riiklikult paika seatud. Mõlemaid nähakse muu- 
seumieksponaatidena. 

Taas lahvatanud Pronkssõduri skandaalis toetame kindlalt peaminister Andrus Ansipi 
korduvalt väljaöeldud seisukohta - see monument tuleb Tõnismäelt ära viia! Kuid kuhu, 
et mitte sattuda vihma käest räästa alla?! 

Ei ole tõsiseltvõetav mõnede autorite poolt ajakirjanduses avaldatud arvamus, et 
pronkssõduri mõju tasakaalustamiseks võiks panna tema vastu (juurde, kõrvale...) sam- 
mas Teises maailmasõjas bolševismi vastu võidelnute (s.t. meie!) mälestuseks. Meile tea- 
daolevalt on peaministri laual autoriteetsete isikute poolt esitatud ettepanek - paigaldada 
Pronkssõdur Maarjamäele, meie (vabadusvõitlejate) 1944. aasta kaitselahingute mälestus- 
väljaku vahetusse lähedusse. 

Püha lihtsameelsus! Need ei ole ju muuseumi eksponaadid aegade hämarusest, vaid 
n.ö. toimivad monumendid, millel peale üldise tähenduse kummalgi ka oma kindel toeta- 
jaskond. Ei saa ju lahendada Tõnismäe probleemi konfliktikolde nihutamisega vaid mõne 
kilomeetri võrra Pirita poole!? Et raiuda koeral saba jupphaaval!? 

Kuid kuhu siis ikkagi Pronkssõdur panna? Jäägu see asjaosaliste ja laia üldsuse otsus- 
tada. Tahaksin siinkohal vaid öelda mõned mõtted, mis on vabadusvõitlejate ringis kõla- 
nud - Eestimaal on paiku, kus vene mundris eesti sõjamehed ägedaid lahinguid pidasid ja 
kus on, mida ja keda langetatud - päi mälestada. Olgu selleks Porkuni või Saaremaal 
Tehumardi. Nagu näete, on meie aasta-eest seatud eesmärgid jätkuvalt päevakorras! Jääb 
vaid soovida meile kõigile jõudu ja indu nendega tegelemiseks. 

Head koosolemise jätku! 

9, 


2 


EV Tallinna Ühenduse juhatuse liige Kuno Raude 
esines kokkutulnute poole pöördumisega: 


2004.a. Tallinnas toimunud kokkutulekust osavõtjad toetasid riigikogule esita- 
tud ettepanekuid, mis olid järgmised: 


1) anda Eesti riigi nimel poliitiline hinnang Teise maailmasõja sündmustele 
Eestis aastail 1939-1944; 

2) võtta vastu seadus, millega Teise maailmasõja aegne eestlaste võitlus kom- 
munismi vastu, sealhulgas 1944. aasta Eesti kaitselahingud, tunnistatakse võitlu- 
seks Eesti riikliku iseseisvuse ja eesti demokraatia taastamise eest; 

3) kehtestada seadusega (ka postuumselt) riiklik Eesti vabadusvõitleja statuut 
1941. aasta metsavendlusest, suvesõjast, 1944. aasta Eesti kaitselahinguist ning 
sõjajärgsest vastupanust osavõtnuile, tunnustades sellega nende inimeste usta- 
vust oma riigile läbi aegade ning valmisolekut võitluseks Eesti vabaduse eest; 

4) võrdsustada Teises maailmasõjas kommunismi vastu võidelnud Eesti ko- 
danikud Eesti Vabadussõjast osavõtnutega. Need nõudmised on jõus ka täna. 


15. juunil 2005 andsid Isamaaliidu ja Res Publica fraktsioonid riigikogule üle 
raske kompromissina sündinud riigikogu otsuse eelnõu “Eesti kodanike relvavõit- 

lusest NSV Liidu sõjalise okupatsiooni vastu,” mille otsustav osa koosnes vaid 
ühest lausest: “eelnimetatud võitlust (silmas on peetud relvastatud vastupanu ag- 
ressioonile ja ebaseaduslikule okupatsioonile [tometaja]) tuleb pidada Eesti vaba- 
dusvõitluseks ja selles osalenud Eesti kodanikke - Eesti vabadusvõitlejateks”. 

2007. aasta riigikogu valimistel tasub meeles pidada, et 18. aprillil 2006 hääleta- 
sid Keskerakonna, Rahvaliidu ja Reformierakonna saadikud nimetatud eelnõu rii- 
gikogu menetlusest välja. Selle aasta mai kuus asendas Vabariigi Valitsus nimeta- 
tud eelnõu oma eelnõuga ,Eesti kodanike võitlusest Eesti Vabariigi iseseisvuse 
taastamise eest”, mille kohaselt ,tuleb Eesti Vabariigi kodanikke, kes osutasid 
Nõukogude Liidu ja Saksamaa okupatsioonidele vastupanu, võideldes Eesti Vaba- 
riigi iseseisvuse taastamise eest, pidada vabadusvõitlejateks.” Teiste sõnadega - va- 
badusvõitlejateks tahavad valitsuskoalitsiooni erakonnad kuulutada ka II maailma- 
sõja ajal meie sünnimaa ja teie vastu relvastatud võitlust pidanud punaarmee võit- 
lejad, kes ,,kätt südamele pannes võivad kinnitada, et on võidelnud” just ,Eesti 
Vabariigi iseseisvuse taastamise eest.” 

Demokraatlik-Rahvuslike Jõudude Koostöökoja 18. mai 2006 istung, kus 13 liik- 
mesorganisatsiooni seas on esindatud ka EVL, tegi EVL esimehele Gunnar Laevale 
ettepaneku esitada avalikult EVL juhatuse seisukoht riigikogu menetluses oleva 
eelnõu kohta. Tänaseni oodatud seisukohta EVL juhatus esitanud ei ole. Seepärast 
teen teile ettepaneku võtta vastu siin ja täna järgmised otsused: 


1. Eesti vabadusvõitlejate XIV kokkutulekust osavõtjad nõuavad 06. juulil 
2004 riigikogule esitatud ettepanekute täitmist riigikogu X koosseisu poolt. 

2. Esimese sammuna (6. juulil 2004 esitatud ettepanekute täitmisel riigikogu 
poolt loeme 15. juunil 2005 riigikogu menetlusse esitatud eelnõu vastuvõtmist. 

3. Kui valitsuskoalitsiooni kuuluvate erakondade esindajate häältega valit- 
suse poolt esitatud eelnõu ,,Eesti kodanike võitlusest Eesti Vabariigi iseseisvuse 
taastamise eest” riigikogus siiski vastu võetakse, loobuvad Eesti vabadusvõitle- 
jad ning nende perekonnaliikmed toetamast riigikogu XI kooseisu pürgivaid 
Keskerakonna, Rahvaliidu ja Reformierakonna saadikukandidaate. 

4. Kui 2007. aasta riigikogu valimistel saavutavad võidu Eesti vabadusvõitle- 
jate huve esindavad erakonnad, teeme neile ettepaneku vastuvõetava riigikogu 
otsuse ,,Eesti kodanike võitlusest Eesti Vabariigi iseseisvuse taastamise eest” tü- 
histamiseks.“ 


+, 
% 


Kokkutulekus osavõtjad võtsid vastu järgmise pöördumise Riigikogus ja Eesti Vabarii- 
gi valitsuses esindatud erakondade poole: 


Eesti Vabadusvõitlejate XIV kokkutulekust Võrus osavõtnute pöördumine 
Riigikogus ja Vabariigi valitsuses esindatud erakondade poole 


Oleme veendunud, et meie tegevus II maailmasõjas oli hädavajalik Eesti riigi ja rahva kaitsmi- 
seks uue nõukogude okupatsiooni eest. Olime kindlad, et tuginedes Atlandi Hartale, Eesti Vaba- 
riigi peaministri presidendi ülesannetes Jüri Uluotsa üleskutsele ja oma südametunnistusele täi- 
dame Eesti Vabariigi põhiseadusest tulenevat kohust meie isamaa riikliku iseseisvuse taastamisel. 
06. juulil 2004. a. pöördusid Tallinnas toimunud Eesti vabadusvõitlejate XII kokkutulekust osavõt- 
jad Riigikogu X koosseisu poole ettepanekutega: 

1. anda Eesti riigi nimel poliitiline hinnang Teise maailmasõja sündmustele Eestis aastatel 
1939-1944; 


2. võtta vastu seadus, millega Teise maailmasõja aegne eestlaste võitlus totalitaarse kommu- 
nismi vastu, sealhulgas 1944. a. Eesti kaitselahingud ning sõjajärgsest vastupanust osavõt- 
jaile, tunnustades sellega nende inimeste ustavust oma riigile läbi aegade ning valmisolekut 
võitluseks Eesti vabaduse eest; 


3. kehtestada seadusega (ka postuumselt) riiklik Eesti vabadusvõitleja statuut 1941. a. metsa- 
vendlusest, suvesõjast, 1944. a. Eesti kaitselahinguist ning sõjajärgsest vastupanust osavõt- 
jaile, tunnustades sellega nende inimeste ustavust oma riigile läbi aegade ning valmisolekut 
võitluseks Eesti vabaduse eest; 


5. võrdsustada Teises maailmasõjas totalitaarse kommunismi vastu võidelnud Eesti koda- 
nikud Eesti Vabadussõjast osavõtnutega. 


Riigikogu meie pöördumist menetlusse ei võtnud. Vastust oma ettepanekutele ootavad kõrges- 
se ikka jõudnud mehed tänase päevani. 15. 06. 2005. esitasid Isamaaliidu ja Res Publica fraktsioo- 
nid Riigikogu menetlusse Riigikogu otsuse eelnõu 688 OE - “Eesti kodanike relvavõitlusest NSV 
Liidu sõjalise okupatsiooni vastu”, mille vastuvõtmise tulemusena oleks Eesti kodanike relvavõit- 
lust okupantide vastu nimetatud vabadusvõitlejateks ja selles osalenud Eesti kodanikke vabadus- 
võitlejateks. Eelnõu vastuvõtmine tähendanuks esimest sammu meie 06. 07. 2004. a. ettepanekute 
elluviimisel. 

18. aprillil 2006 hääletasid Keskerakonna, Reformierakonna ja Rahvaliidu fraktsioonide liik- 
med otsuse eelnõu Riigikogu menetlusest välja, mida Eesti vabadusvõitlejad käsitlevad kümnete 
tuhandete eesti meeste ja nende perekonnaliikmete reetmisena. Toimepandud teguviis õigustab 
neid, kelle arvates Eesti kaitsmine ja Eesti kodanike kaitsetahte kasvatamine on mõttetus. Veelgi 
enam. Käesoleva aasta mai kuus asendas Vabariigi Valitsus Riigikogu menetlusest välja arvatud 
eelnõu oma eelnõuga, mille kohaselt Eesti vabadusvõitlejaks võib olla iga mees, kes “kätt südame- 
le pannes võib kinnitada, et ta on võidelnud Eesti Vabariigi taastamise eest”. 

Tuleb sügava nördimusega tõdeda, et osa Riigikogu ja Vabariigi Valitsuse liikmetest on mitte 
ainult hüljanud meid, vaid aidanud viia Eesti Vabariigi sügavasse sisepoliitilisse kriisi. Kui Riigi- 
kogu ja Vabariigi Valitsuse liikmed jäävad ka nüüd tekkinud probleemide lahendamisel otsustus- 
võimetuks, tähendab see sadade tuhandete Eesti patriootide tõekspidamiste ja püüdluste eitamist, 
kes annavad õiglase hinnangu täna Riigikogus esindatud erakondade senisele tegevusele Riigiko- 
gu XI koosseisu valimistel 2007. a. 

Meie tahe, lootused ja soovid on endised ning palume järgnevaga oma erakondade edaspidises 
tegevuses ja 2007 a. Riigikogu valimisprogrammides arvestada. 


Meie soovime, et: 


1) Eesti riigi ja rahva väärikust solvava tegevuse resoluutset lõpetamist Eestis ükskõik kel- 
le poolt. 

2) 06. juulil 2004. a. Riigikogule esitatud ettepanekute menetlemist Riigikogus ja ettepane- 
kutest tulenevate otsuste kiiret vastuvõtmist Riigikogu X koosseisu poolt. 

3) 17. mail 2006. a. Riigikogule esitatud eelnõu “Eesti kodanike relvavõitlusest NSV Liidu 
sõjalise okupatsiooni vastu” heakskiitmist Vabariigi Valitsuse poolt ning selle menet- 
lemist ja vastuvõtmist Riigikogus. 

4) Leiame, et selle eelnõu vastuvõtmine on esimene samm meie 06. 07. 2004.a. ettepanekute 
elluviimisel. Vastuseid ootame aadressil Vene tn. 31, 10123 Tallinn, Eesti Vabadusvõitle- 
jate Liit. 


Võrus 08. juulil 2006. aastal. 

Peaminister Andrus Ansip Eesti Vabadusvõitlejate 
XIV kokkutulekul Võrus 


Pärnumaa sõjameeste kolonn Võru kokkutulekul 

Vabadusvõitlejate rongikäik teel Endla aeda. Ees sammuvad Tallinna VÜ sõjamehed 


Vabadusvõitlejate piirkondlike ühenduste lipud 

Vabadusvõitlejate Võru kokkutulekust osavõtjad ja külalised Endla aias 

EESTI RELVAGRENADERIDE VETERANIDE 2007. AAS- 
TA KOKKUTULEK SINIMÄGEDES 


28. juulil 2007 toimus Sinimägedes samaaegselt Eesti vabadusvõitlejate XV kokkutule- 
kuga järjekordne 20. Eesti relvagrenaderide diviisi endiste võitlejate kokkutulek. Seekord 
oli kokkutulekust osavõtjaid tavalisest rohkem ja nende arv ulatus üle kaheksasaja. Küla- 
listena olid kohale saabunud relvavennad Austriast ja Norrast. Toimus pärgade panek 
1944. aasta Eesti kaitselahingutes langenuile. Eesti valitsuse liikmed kokkutulekust osa ei 
võtnud. 


K 
e 


Eesti 20. diviisi veteranide klubi esimehe 
Kaljo Westi avakõne 


Armsad kokkutulijad! 

Kõigepealt ma tahaksin teid tervitada, et te olete täna siia nii suurearvuliselt kokku 
tulnud. Tänaste kokkutulijate hulgas on ka palju teist keelt kõnelevaid inimesi Norrast, 
vanad sõjaveteranid Austriast ja ka mujalt. 

Tahaksin paari sõnaga rääkida nendest mägedest, milliseid sõjaajaloos tuntakse terves 
Euroopas. Ent mitte kaua ei ole see nimi olnud tuntud rahva hulgas. Rahvas tundis neid 
mägesid kui Tornimägi, Pargimägi ja Põrguhaua mägi. Põrguhaua mäe kohta üks väikene 
legend. 

Just siin olevat olnud üks rikas eesti talu, kus oli austatud oma küla keelt, sest igas kü- 
las oli siis olnud oma keel. Selle talu tütrele aga oli silm peatunud vanakuradil endal. Ku- 
na aga talutütar ei tahtnud vanakuradiga abielluda, siis vanakurat oli vihastanud ja löö- 
nud selle talu maa sisse. Seda kohta hakati nimetama põrguhauaks ja neid mägesid põr- 
guhaua mägedeks. 

Kuid vanakurat ei leppinud ainult sellega ja kuuskümmend kolm aastat tagasi otsustas 
ta need mäed maapinnalt pühkida. Aga eesti mehed koos appi rutanud taani, norra, flaa- 
mi, vallooni, rootsi ja soome noormeestega ei lasknud seda toimida. Ja kuigi need mäed 
käisid käest kätte, ei õnnestunud vanakuradi vägedel neid mägesid vallutada. 

Kuid et see kavatsus ei ole veel mitte maha maetud, seda näitasid käesoleva aasta ap- 
rillilõpu sündmused. Ka siin lõhuti ära mälestussambad, mis olid püstitatud eesti 20. di- 
viisile, hollandlastele ja valloonidele. Ja siia on otsustatud juurde tuua ka kõikide teiste 
väeosade langenutele püstitatud ausambad. 

Kuid tänaseks on need lõhutud ausambad jälle püsti. Ja ma usun, et eestlaste tahe: olla 
peremees omal maal, jääb püsima. Sellega lubage mul avada tänane mäestusüritus. 

Ma tänan! 


K 

Vaivara vallavanema 
Veikko Luhalaidi sõnavõtt 


Armsad inimesed! 
Lubage mul Vaivara vallavalitsuse ja valla volikogu nimel tervitada teid sellel järje- 
kordsel ja meie kõigi jaoks tähtsal kokkutulekul. See aasta ja see suvi on olnud erilised, 

teistmoodi. Taas on jäänud mulje, et Eestimaa pinnal käib sõda, mille rindejoon ei ole sel- 
gelt nähtav ja mille tulemused ei ole ka täna veel teada. 

Nii nagu eelkõneleja juba ütles, ei pääsenud ka meie kaotusteta. Need kivid siin, meie 
selja taga, lükati ümber - lõhuti ära. Sellise vandalismiga me varem kokku puutunud ei 
olnud, kuigi meie elanikkond on umbes 70 protsenti muukeelsed. Oli küll üksikuid van- 
dalismiakte, mälestusmärkidele värvi loopimist ja kraapimist, aga selliseid vandalismiakte 
pole siin varem esinenud. 

Nüüd on see siis ka siin teoks saanud kus mälestusmärke ümber lükatakse ja porri tal- 
latakse. Tänaseks on need taas püsti, kuid kas see nii jääb? Tahaks loota. Tahaks loota see- 
tõttu, et kui aprilli lõpus olid need segased ajad Tallinnas, Jõhvis ja Sillamäel, siis eriti 
heameel on mul vallavanemana öelda, et vahistatud marodööride hulgas ei olnud ühtegi 
Vaivara valla elanikku. See tähendab, et siinne muukeelne elanikkond ei tulnud välja lõh- 
kuma ega laamendama ja see mis siin toimus oli sissesõitnute töö. 

Ma loodan, et see sõda on nüüd läbi. Jõudu teile ja meeldivate kohtumisteni järgmisel 
aastal siin Sinimäel. 

Tervist ja jõudu teile! Aitäh! 


EESTI VABADUSVÕITLEJATE XVI KOKKUTULEK 


Peale 20. Eesti diviisi veteranide kokkutulekut 28. juulil 2007 Sinimägedel siirdusid 
kõik kokkutulekust osavõtjad Toila-Orule, kus toimus Eesti Vabadusvõitlejate XV kokku- 
tulek, millega tähistati EVL 15. aastapäeva. Kokkutuleku peakorraldaja oli Ida-Virumaa 
Ühendus. Kokkutulekut õnnistas Vaivara koguduse õpetaja Avo Kiir. Ka sellest kokkutu- 
lekust võttis rohkearvuliselt osa hallipäiseid sõjamehi ning väliskülalisi mitmest välisrii- 
gist. Külaliste hulgas oli EVLK peapiiskop Andres Põder. Kokkutuleku avasõnana loeti 
ette Eesti Kaitseministri ja Ülemaailmse Eesti Vabadusvõitlejate Keskuse Kanadas esimehe 
Ülo Tamre läkitus, millele järgnesid sõnavõtud. 

Kunstilist külakosti pakkusid TA meeskoor prof. Kuno Arengu juhatusel ja Eesti Sõja- 
meeste Pärnu Ühenduse meeskoor Helle Kullamaa juhatusel. Mängis Eesti Kaitseväe 
puhkpilliorkester. Nii esinejaid kui kuulajaid ei seganud vahepeal toimunud vihmasadu. 

Kokkutulekust osavõtjaid kostitati maitsva sõdurisupiga. 

+, 


KA 


Eesti kaitseministri 
Jaak Aaviksoo läkitus 


Austatud Vabadusvõitlejate Liidu liikmed! 

Ja kõik Teie, kes olete kogunenud mälestama langenute mälestust! 

Käesolev aasta on olnud Eesti vabariigile tähenduslik. Vaid mõned korrad on ajalugu 
pärast 1991. aastat kontrollinud meie valmisolekut oma riigi eest nii ise kui ka meie sõpra- 
de ja partnerite abiga seista, ning 2007. aasta kriitilised sündmused Tallinnas ja ka mujal 
on olnud ühed tõsisemad sellistest raskustest, mida meie teele - meie tahtest sõltumatult - 
on ette veeretatud. 

Eesti rahva kaitsetahtest on palju, kohati asjatundmatult ja eelkõige kriitilises võtmes 
räägitud. Seda enam tunneme täna kõik uhkust iseenda ja oma rahvuskaaslaste üle. Me 
säilitasime külma närvi, selge pea, laskmata riiki ja rahvast provotseerida sündmustesse, 
mille tagajärgi ei ole me tänagi suutelised täiel määral ette kujutama. Kriitiliste sündmuste 
ajal ning järel avaldus eesti rahva kaitsetahe täies ulatuses - alates intuitiivsest alalhoid- 
likkusest ja rahumeelsusest, kuni suurtes arvudes end vabatahtlikult abipolitseinikeks ja 
kaitseliitlasteks üles andnud eestimaalasteni. 

Rasked ajad nõuavad raskeid otsuseid. Neid otsuseid peab langetama riik, kogu oma 
seadusliku tegutsemise ulatuses, kuid ka inimesed, kes läbi kodakonsuse ja oma isamaa- 
armastuse on end selle maaga sidunud. Vabatahtlikult, riikliku sunnita. Vabatahtlikkuses, 
oma vaba tahte rakendamises väljendub kõik, mis on inimeses hea. 

Kümned tuhanded mehed, kes tänaseks juba kaua aega tagasi järgnesid vabatahtlikult 
Jüri Uluotsa üleskutsele tulla Eesti riigi kaitsele, haarasid ajaloo keerdkäikude poolt meile 
antud, olgugi et õhkõrnast võimalusest taas kord võitlusega kaitsta Eesti Vabariiki ja taas 
üles ehitada Eesti Vabariik. 

Eks ole omamoodi õigustuseks ju seegi, et järgmine võimalus iseseisvuda tekkis meil 
alles peaaegi poole sajandi möödudes. Selles vabatahtlikus võitluses oma riigi ja rahva 
eest ning heaks, näen mina lojaalsust, truudust ligimise- ja koduarmastust. Ma tänan Teid 
kõiki selle eest, kogu südamest! 

Sest minu südames on vaid austus Eesti Vabadusvõitlejate Liidu ja selle liikmete vastu. 
Teie organisatsiooni nimigi reedab otsekoheselt kõik selle, mida Te üksikutena ja koos, 
kehastate. Te kehastate Eesti vabadust - seda ainust ja ühte vabadust, mida meil nii vähe 
on õnnestunud meie väikese rahva pika ajaloo jooksul täiel rinnal nautida. Te kehastate 
võitlust, nii relvaga kui relvata, ebaõigluse ja kurjuse vastu. Ja liiduna olete Te kõik koos, 
näidates seda, et Eesti rahva edu ja tulevik sõltub just suuresti sellest, kuipalju suudame 
me kokku hoida ja koos tegutseda. 

Vabadusvõitluses langenute ja ka ellujäänute, kuid edaspidises elus tohutuid raskusi 
üle elama pidanute mälestamine ja tunnustamine on meie kohus ja tänu Jumalale, ka või- 
malus. Sest me elame täna vabas Eestis. 

Soovin Teile kõigile jaksu ja tervist! 

Elagu Eesti Vabariik! 

Jaak Aaviksoo 

Eesti Vabariigi kaitseminister 


EVL juhatuse esimehe 
Gunnar Laeva kõne 


Väga austatud härra peapiiskop, Riigikogu liige härra Velliste, Ida-Virumaa maa- ja 
vallajuhid, relvavennad, vabadusvõitlejad ja külalised! 


Eesti Vabadusvõitlejate juhatuse Liidu nimel tervitan kõiki, kes on tulnud täna siia loo- 
duskaunisse Toila-Oru parki osalema vabadusvõitlejate, Teises maailmasõjas Eesti riikliku 
iseseisvuse taastamise eest võidelnud endiste sõjameeste traditsioonilisel kokkutulekul. 

Käesoleval aastal, mil 17 vabadusvõitlejate organisatsiooni ühendav Eesti Vabadus- 
võitlejate Liit tähistab oma asutamise 15. aastapäeva, on ka meie suvine kokkutulek tava- 
pärasest mõnevõrra erinev. Toimub see ju Ida-Virumaal, piirkonnas, kus 1944. aastal leid- 

sid aset kõige ägedamad ia ohvriterikkamad kaitselahingud, mis Eestimaa pinnal kunagi 
peetud, takistamaks meie kodumaa taasvallutamist Punaarmee poolt. Paljud siinviibijad 
osalesid äsja Sinimägedes, Grenaderimäel 20. Eesti Relvagrenaderide diviisi veteranide 
kokkutulekul, mälestades langenuid lahingukaaslasi. 

Siinsamas, Toila pargis on 1944. aasta kaitselahingutes langenud sõjameeste memoriaal 
ja ka mälestuskivi hukkunud eesti sõdurite haual. Asetasime sinna tänasest kokkutulekust 
osavõtjate poolt langenud sõjakaaslaste mälestuseks pärja. Ma tänan kõiki eelkõnelenud 
vabadusvõitlejatele öeldud heade sõnade ja soovide eest! 

Mul on heameel tõdeda, Eesti sõjameeste-vabadusvõitlejate relvavõitlus Teises Maail- 
masõjas Eesti piiride kaitsel, Eesti riikliku iseseisvuse taastamise eest on järjest enam leid- 
nud tunnustamist. Nimetaksin siinkohal peaminister Andrus Ansipi sütitavat kõnet Va- 
badusvõitlejate XIV kokkutulekul 8. juulil 2006. a. Võrus, kus ta ütles otsesõnu: ,, Teie võit- 
lus oli kangelastegu ja just nii tuleb käsitleda seda võitlust nütid ja edaspidi.” Samuti Eesti Valit- 
suse ja Eestisse akrediteeritud diplomaatilise korpuse pärgadepanekut 8. mail käesoleval 
aastal Maarjamäel, 1944. aasta Eesti kaitselahingute mälestusväljakul. Kuidas saaks neid 
mõista teisiti, kui kõrget riiklikku ja rahvusvahelist tunnustust meie võitlusele Teises 
maailmasjas Eesti riikliku iseseisvuse taastamise eest! 

Aga samuti vabadusvõitlejate kaasamine Eesti Vabadussõja Võidusamba rajamisprot- 
sessi nii Kaitseministeeriumi ümaralaua kui ka Valitsuse poolt kinnitatud ideekavandite 
konkursi hindamiskomisjoni koosseisu. 

Nüüd jääb veel oodata Riigikogu tunnustavat otsust. Riigikogu liige Urmas Reinsalu, 
esinedes 11. juunil 2007 Eesti Vabadusvõitlejate Liidu 15. aastapäeva tähistamise pidulikul 
koosolekul, kinnitas, et sellekohane eelnõu võetakse arutamisele kohe pärast Riigikogu 
suvevaheaega. Teatavasti takerdus see protsess möödunud aastal erimeelsuste tõttu Rii- 
gikogus ja meie lootused rajanevad nüüd selle uuenenud koosseisu objektiivsemale lähe- 
nemisele sündmuste tõlgendamisel läbi Eesti ajalooprisma. 

Nagu eelnenud aastatel, peame ka täna kahetsusega tõdema, et liikmete arv vabadus- 
võitlejate organisatsioonis väheneb. Möödunud, 2006. aastal vähenes see arv 270 liikme 
võrra. Kuna samal ajal võeti juurde ka nooremaid, sõjas mitteosalenuid liikmeid, on jää- 
davalt lahkunud relvavendade arv eelpool nimetatust suurem. Nii on see olnud organisat- 
siooni loomisest peale ja selle tendentsiga tuleb meil paratamatult arvestada oma praktili- 
se tegevuse kujundamisel. Oleme jõudnud ikka, kus 80 eluaastat on saamas veteranide 
vanuse alampiiriks. Ja sellega kaasnevad probleemid on juba aastaid mõjutanud meie te- 
gemisi. 


Kuidas edasi? 

On kaks äärmuslikku lähenemist: 

I Vaikne hääbumine, nagu see on toimunud paljude Eesti vabadusvõitlejatega välis- 
maades. Teovõimelise liikmeskonna vähenemine kriitilise piirini, järgnevate põlvkondade 
assimileerumine kohalikus keskkonnas ja kõik muu mis sellega kaasneb. See protsess tip- 
neb organisatsiooni likvideerimisega. 

II Organisatsiooni formaalse eksistentsi säilitamine ,iga hinna eest”, hoolimata teo- 
võime olulisest langusest liikmete arvu vähenemise ja vanuse tttu, tervislikel ning muudel 
põhjustel. 

Pean kohe ütlema, et meie, Eesti Vabadusvõitlejate jaoks ei ole kumbki äärmus vastu- 
võetav. Eesti Vabadusvõitlejate organisatsioon peab kestma edasi teovõimelisena, teotah- 
telisena, isamaa-armastust ja --aadet edasikandvana. 

See meie missioon ei ole lõppenud. Teha on veel väga palju, et jõuda Eesti ametliku aja- 
looraamatu lehekülgedele, mida loetaks ja tunnistatakse võrdselt nii nagu Tallinnas, Brüs- 
selis või Washingtonis ja miks mitte ka Moskvas. 

Kuidas ja mida, see on mõtlemise koht meile kõigile. Ja mitte ainult täna ja siin. 

Kuid üks asi on selge ka pikemalt mõtlemata - organisatsiooni tegevusse tuleb kaasata 
nooremaid, teovõimelisi aatelisi inimesi, kes jagavad täielikult meie põhikirjalisi seisukoh- 
ti ja vaateid ning ei ole end mingil määral kompromiteerinud koostöös okupatsioonivõi- 
mude poliitiliste ja repressiivorganitega. 


Miks ma pühendun nii palju sellele teemale? 

Seepärast, et kui Vabadusvõitlejate Liit palus möödunud aastal kõigilt 17-It liikmesor- 
ganisatsioonilt ettepanekuid 2007. aasta kokkutuleku korraldaja ja asukoha kohta, siis 
avaldas Ida-Virumaa Ühendus ainsana valmisolekut olla kokkutuleku peakorraldaja rollis. 
Ja kui toimus osavõtuks registreerimine, oli alguses ka loobumisi - põhjuseks vanus ja 
kaugus. Järelikult probleem on olemas ja sellele tuleb meil koos otsida lahendust. 

Eesti, Läti ja Leedu riikide ning rahvaste ajaloos ja saatuses on 20. sajandil olnud palju 
sarnasust. Ja kui me oleme sellest midagi õppinud, siis kindlasti seda, et ühiselt ja kooskõ- 
lastatult tegutsedes saavutame paremaid tulemusi. Juba aastaid on Teises maailmasõjas 
kommunistliku Venemaa okupatsiooni vastu võidelnud Eesti, Läti ja Leedu vabadusvõit- 
lejad-partisanid arendanud koostegevust, osalenud vastastikku kokkutulekutel, kavanda- 
nud ja korraldanud ühiseid aktsioone. Möödunud aastal osalesid meie Võru kokkutulekul 
Läti ja Leedu sõjaveteranide delegatsioonid. Meie poolt osales Läti partisanide kokkutule- 
kul Riias Eesti Sõjameeste Pärnu Ühenduse delegatsioon, Läti vabadusvõitlejate kokkutu- 
lekul Smardes Võru Ühenduse mehed ning Leedu partisanide kutsel Ariogalas. Üle- 
Leedulisel represseeritute kokkutulekul Tallinna Ühenduse vabadusvõitlejate delegat- 
sioon. 

Miks ei ole siis täna siin, Toila-Oruls meie Läti ja Leedu Sõpru? 

Seepärast, et just täna ja praegusel tunnil toimub Riias Läti veteranide ühine kokkutu- 
lek, kus osalevad külalistena ka Leedu partisanid. Ja mul on meeldiv kohustus edastada 
kõigi nende tervitused ja head soovid meie tänasele kokkutulekule siin Toila-Oru laulu- 
väljakul. Eesti vabadusvõitlejate tervitused edastasin kaasvõitleja Edgars Skreija vahendu- 
sel. Ma loodan, et teie kõik ühinete sellega. 


Võru kokkutulekust möödunud aasta oli sündmusterohke. 

Veebruaris, nagu aimates ette analoogseid sündmusi, sõlmisid Eesti Vabadusvõitlejate 
Liit ja Isamaa-ResPublica Liit (IRL) koostööleppe, milles IRL kohustus XI Riigikogu koos- 
seisus aitama kaasa 1924, aasta 1. detsembri Moskvast juhitud kommunistide riigipöörde- 
katse ajal hukkunud nelja tondi Sõjakooli kursandi mälestussamba taastamisele endisele 
kohal, nüüdse Audientse Ülikooli peahoone ees Tallinnas, Tondi tänaval. Samuti okupat- 
sioonirežiimide repressioonide läbi hukkunud Eesti kaadriohvitseride memoriaali rajami- 
sele väärikas kohas Tallinna kesklinnas. Tallinna linnavõimude vastuseisu tõttu on see 
taotlus juba aastaid rahuldamata jäänud. 

Aprilli lõpus Tõnismäel lahvatanud sündmused tõid selguse - kes on kes ja mida keegi 
taotleb. 

Eesti Vabadusvõitlejate Liit koos teiste vabadusvõitlejate ja represseeritute organisat- 
sioonidega avaldas Valitsusele tunnustust operatiivse ja otsustava tegevuse eest õiguskor- 
ra kaitsel. 

Oma kõnes Võru kokkutulekul möödunud aasta 8. juulil esitasin ma Eesti Vabadus- 
võitlejate Liidu seisukohalt prioriteetsed, erilist tähelepanu pälvivad valdkonnad. Tagasi- 
vaatena arengutele neis asjus: 

Riikliku tunnustuse taotlemine meie võitlusele Eesti riikliku iseseisvuse taastamise 
eest Teises maailmasjas. 

Seda teemat ma käsitlesin juba oma tänase kõne alguses ja viitasin mõningatele aset 
leidnud positiivsetele episoodidele. Kuid kõige tähtsam - Riigikogu tunnustav otsu on 
veel vastu võtmata. Sellest kujuneb meie, vabadusvõitlejate, nägemuses Riigikogu XI 
koosseisu poliitilise pädevuse ja usaldusväärsuse proovikivi. 


Sinimägede memoriaal. 

See toimub Kaitseministeeriumi koostöös Vaivara Sinimägede Sihtasutusega. 

Vabadussõja Võidusammas Tallinnas. 

Vabadussõja Võidusamba ideekonkurss on toimunud. Hindamiskomisjon töötab ja esi- 
tab oma otsuse Valitsusele 31. augustiks. Mul on heameel öelda, et hindamiskomisjoni esi- 
mees, EELK peapiiskop Andres Põder viibib külalisena täna siin vabadusvõitlejate kokku- 
tulekul. 


Ajaloouuringud. 

Pean selles valdkonnas tähelepanu väärivaks Jaak Pihlau koostatud: AURAAMAT 
EESTI VABARIIGI KAADRIOHVITSERIDELE (2007) 

See sisaldab isikuandmeid 1545 kaadriohvitseri kohta, kes olid teenistuses 1940. aasta 
16. juuni seisuga ja olid okupatsioonivõimude poolt hukatud või repressioonide läbi huk- 
kunud ning sõjas hukkunud, kadunuks jäänud võid tagalas surnud ohvitseride kohta. 

See enam kui 500 leheküljeline koguteos on mitmete uurijate aastatepikkuse töö tule- 
mus, mille algseks eesmärgiks oli koguda vajalikke andmeid kavandatud Okupatsioonivõi- 
mude repressioonide läbi hukkunud Eesti ohvitseride memoriaali rajamiseks. Uurimuse kohaselt 
hukkus okupatsioonivõimude (valdavas enamuses Nõukogude repressiivorganite) repres- 
sioonide läbi kokku 648 Eesti ohvitseri, neist 218 eruohvitseri. Mahalaskmise teel hukati 
270 ohvitseri, nende hulgas 14 kindralit, 54 koloneli ja kolonelleitnanti. 

Eesti riigil on hea tava tähistada Vabadussõja olulisi tähtpäeva, Võnnu lahingu aasta- 
päeva Võidupüha paraadiga ja pärgadepanekuga Vabadussõjas langenute mälestussam- 
mastele. Käesoleva aastal toimus see Raplas. Ka vabadusvõitlejad-veteranid oli külalistena 
kohal. 

Vaid mõneaja meetri kaugusel Rapla kiriku juures olevast Vabadussõja mälestussam- 
bast asub hiljuti püstitatud, 2005. aastal manalateele läinud Eesti brigaadikindrali Mart 
Tiru pronksbüst, mis alles eelmisel päeval presidendi, kaitseministri, Kaitseväe juhtaja jt. 
kõrgete riigitegelaste osalusel pidulikult avati. Eesti riik hindab kõrgelt mälestust teene- 
kast ohvitserist. 

Kuid samas tabasin end mõttelt — Kus on mälestussambad neile Eesti väejuhtidele, kes sepis- 
tasid VÕIDU, mida me täna nii pidulikult tähistame ja kelle paljude elutee lõppes NKVD-lastest 
timukate kuklalaskudega kuskil Norilski, Solikamski, Sverdlovski või teistes Venemaa vanglates? 
Või ka Tallinna Patarei vanglas, nagu kindral Aleksander Tõnisson, Viru rinde ülem Vabadussõjas, 
kelle 2005. aastal Jõhvis püstitatud mälestussammas on meie kokkutuleku sümboolse patroonina 
kujutatud ka meie kavalehe kaanel. 

Neid ei ole kuigi palju. See on eesti rahva võlg nende ees, kes võitlesid Eesti vabakas ja 
pühendasid oma elu selle VABA RIIGI kaitsmisel. 

Sellega lõpetan ja soovin kõigile head koosolemist! 

Riigikogu liikme 
Trivimi Velliste sõnavõtt 


Austatud härra peapiiskop! 

Austatud härra Vabadusvõitlejate Liidu esimees! 

Kallid vabadusvõitlejad, Eesti sõjamehed! 

Täna oleme taas koos, et meenutada kaugeid aegu, mis olid meie maa ja rahva jaoks 
väga rasked, ent samas ka väga otsustavad. Nii nagu ajalugu ei saa kunagi otsa, ei saa ku- 
nagi otsa ka rahva mälu - kuni see rahvas veel püsib. Ja teie lõite rohkem kui kuus aasta- 
kümmet tagasi oma otsustavusega meie püsimisele vaimse ja hingelise aluse. Neid sõnu 
on tähtis korrata täna siin Toilas, Eesti idaväravas, kus puhkab palju teie relvavendi. 

Tänane kokkutulek erineb mõnevõrra varasematest. Eelmistel aastatel olete te minult 
palju kordi küsinud: kui kaua veel peame taluma seda Vene pronkssõdurit Tõnismäel? 
Kas Eesti valitsus on oma riigis peremees või mitte? 

Eelmisel suvel Võru Kandle aias kutsusin teid tungivalt üles hääletama Toompeale sel- 
line valitsus, kes on suuteline Pronkssõduri kõrvaldama. Te võtsite mu üleskutset kuulda. 
Te rääkisite kodus oma naistega, oma poegade ja tütardega, oma naabritega. Ja eesti rah- 
vas hääletaski Toompeale eestimeelse valitsuse. Ühe vapra eesti ohvitseri unistus läks täi- 
de. Ma loodan, et see hallipäine ohvitser on täna siin Toilas. 

Meie võit Tõnismäel on osutunud suuremaks ja kestvamaks, kui me ise algul arvatagi 
oskasime. See on kutsunud esile meie vastase raevuka halvakspanu. Sest vastane on taiba- 
nud: eestlane siiski on oma maa peremees. Ja Eestit niisama lihtsalt ei murra. 

Tõnismägi on meie tänane Võnnu - tulevased ajaloolased hakkavad seda mainima 
ühena meie suurvõitudest. See võit tõi meie hinge vabanemise, mis on palju tähtsam üksi- 
ku lahingu sõjalisest võidust. Nüüd me aga teame - mitte ainult sõnades, vaid ka tegudes: 
kõik, mis me oleme saanud, oleme saanud vaid selleks korraks. Mitte ühegi võidu vilja ei 
saa nautida igavesti. Isegi siis mitte, kui sul on ustavaid ja tugevaid sõpru. Eestil õnneks - 
erinevalt minevikust - on täna ustavaid ja tugevaid sõpru. 

Muidugi ei jäta meie vastane kasutamata ühtki võimalust, et külvata kahtluseussikesi 
meie ja meie sõprade vahele. Selleks kasutatakse moodsaid võtteid, mida tänapäeval ni- 
metatakse psühholoogiliseks sõjaks. Selleks pole vaja püsse ega kahureid - piisab, kui las- 
takse käiku televisioonikaamerad ja võimsad arvutid. Kaameratest pole puudust ka täna 
siin Toilas. 

Meie vastane püüab teha kõik, mis võimalik, et eestlasi omavahel riidu ajada. Ja samas 
püüab ta teha ka kõik, mis võimalik, et siinset venekeelset rahvast ühe mütsi ja ühe lipu 
alla saada. Ta püüab ära kasutada meie kergeusklikkust, meie lihtsameelsust, aga samuti 
siinsete venelaste muret oma leivakannika pärast. Eriti nende muret, kelle igapäevatöö on 
rasked veosed piki Eesti raudteid. Õnneks oli meil ammu taipu, et meie majandus ei tohi 
kuigi palju sõltuda Venemaast. 

Küll aga peame kaasa tundma omaenda punaprofessoritele, kes kutsusid üles: Pronks- 
sõdurit mitte puutuda! Mitte lasta vaimu pudelist välja! Mis saab meil olla selle vastu, kui 
vabaduse ja väärikuse vaim pääseb pudelist!? Kui kaua veel oleksime pidanud taluma or- 
juse märki omaenda pealinnas? Kui mitu aastat veel oleks sinimustvalge lipp pidanud põ- 
genema Tõnismäelt? 

Kas me oleme nüüd lõplikult võitnud? Kas me oleme nüüd igavesti vabad? 

Niisugust asja nagu lõplik võit või igavene vabadus pole kahjuks maailmas olemas. 
Muinas-Kreeka kangelane Sisyphos pidi igal hommikul oma kivi uuesti mäkke veeretama, 
sest see veeres igaks õhtuks orgu tagasi. Selline on kord maailm. Ja Eesti pole siin mingi 
erand. 

Niisiis, pole meil õigust ilmutada mingisugust nõrkust. Üleskutsed ,Davaite zhit 
druzhno!” kõlavad küll kaunilt, ent on sellistena eluvõõrad. Meie armastusväärsust tõl- 
gendatakse üksnes nõrkusena ja esitatakse kohe uusi nõudmisi uuteks järeleandmisteks. 
Meie tulevik on üksnes meie tugevuses. Ja meie liitlaste tugevuses. Ja meie liitlassuhete 
tugevuses. Arendagem ja kasvatagem siis oma tugevust. Igas vallas, igal alal. 

Olgem tugevad inimestena ja peredena, küladena ja linnadena. Ärgem laskem end 
kergemeelsusel narrida! Ja ärgem unustagem oma riigikaitset! Rahu ja vabaduse tuge- 
vaim pant on usutav heidutusvõime Peame arvestama tõsiasjaga, et meil seisab ees mitu 
aastat rasket psühholoogilist sõda, kus panused on suured. Ja samas peame meeles pida- 
ma, et uute ohtude esilekerkimine ei kaota sugugi vanu ohte. 

Meie peaküsimus on - meie noored. Nendest sõltub, kas Eesti jääb püsima või mitte. 
Missugusest puust on meie pojad ja pojapojad? Ja tütred ning nende pojad? Ja nende tüt- 
red? Kas nad on samast puust nagu Sinimägede mehed või Pupastvere mehed - see on 
peaküsimus. 

Vastusest nendele küsimustele sõltub Eesti tulevik: kas Eesti jääb vabaks või langeb 
uuesti orjusse? Täna ei ole siin Toilas kuigi palju eesti noori, kuid mõned siiski - Kindral 
Laidoneri Seltsi noored. Võimalik, et nemad teavad vastust. 

Eesti kirjamees Juhan Luiga kirjutas 1919. aastal - Vabadussõja ajal: , Meile on Vene 
küsimus praktiline eluküsimus”. Nii üllatav kui see ka ei ole, ometi kõlavad Luiga sõnad 
justkui oleksid need eile lausutud. 

Kallid sõjamehed! 

Tahan teid Kindral Laidoneri Seltsi ja mitme teise rahvusliku ning isamaalise ühenduse 
nimel kogu südamest tervitada ja õnnitleda Vabadusvõitlejate Liidu 15. aastapäeva puhul. 
Tahan teid tänada teie võitluse ja teie elutöö eest. Teie päev kestku veel! Suur tänu! 

+, 


KA 


EDRJ Koostöökoja esimehe 
Henn Põlluaasa sõnavõtt 


Lugupeetud Vabadusvõitlejad, sõbrad ja külalised! 

Mul on suur au viibida täna siin ja hea meel tervitada teid mitmete isamaaliste organi- 
satsioonide nimel. Nendeks on Eesti Demokraatlik-Rahvuslike Jõudude Koostöökoda, 
Soomepoiste Pärimusühing, Tartu Rahu Põlistamise Selts ja Eesti Rahvuslik Liikumine. 

Eesti taasiseseisvumisest on möödunud 16 aastat. Vene okupatsiooniarmee, kellega te 
Narva- ja Lõunarindel sõdisite, oli sunnitud lahkuma kolmeteistkümne aasta eest. Võiks 
arvata, et nüüd kui Eesti riik on jälle vaba, Kalev lõpuks koju jõudnud, on pirrud lausa 
kahest otsast lõkendama löönud. Nii see kahjuks veel ei ole, sest lagunenud NSV Liit jättis 
siia oma viienda kolonni - mitusada tuhat meie rahva hävitamise eesmärgil siiatoodud 
migranti, keda Venemaa kasutab ära, et destabiliseerida ja kukutada Eesti riiki. 

Ka meie suures osas endistest kommunistidest koosnevad valitsused ja riigikogu ei 
julge alati käituda iseseisvale riigile kohase väärikusega, vaid teevad meelsasti seda, mida 
Kreml ja nn. "lääne sõbrad" meile dikteerivad, hoolimata sellest mida oma rahvas arvab. 

Nii on nad valmis tasuta loobuma Tartu Rahulepingu-järgsest Eesti territooriumist, 
mida meie vanaisad, isad ja teie, lugupeetud Vabadusvõitlejad, oma elu hinnaga kaitsesi- 
te. Nad on jaanalinnu kombel peitnud pea liiva alla ja ei julge avalikult tunnustada teie 
võitlust Vene okupantide vastu. Nad jagavad kodakondsust okupantidele ja nende järeltu- 
lijatele, selle asemel, et Eestile vaenulikud isikud riigist välja saata. Nad ei julge kõva hää- 
lega kinnitada, et Eesti võitlejad on vabad natsiseotusest, ja et Eesti pidas nagu Soomegi 
erisõda, mis oli lahus muust maailmasõjast, et eesti mees ei võidelnud mitte Saksamaa, 
vaid Eesti Vabariigi ja oma rahva vabaduse eest. Nad ei tee Vene vaenulikule propaganda- 
le vastupropagandat, selle asemel kiskusid nad maha Vabadusvõitlejate asuamba Lihulas 
ning Riigikogu on järjekindlalt tagasi lükanud eelnõu tunnistada Vabadusvõitlejad võrd- 
seteks Vabadussõja sangaritega. See on häbiväärne! Kas nad tõesti ei julge, või nad ei taha? 
Kas nad tõesti ei taipa, et oma käitumisega kiidavad nad takka vene propagandavaledele? 
Õnneks ei kartnud teie omal ajal. Või suutsite vähemalt oma hirmudest üle olla. Olles isa- 
maa patrioodid, täitsite te auga oma kodanikukohust, olite kõigeks valmis, valmis riskima 
isegi oma eluga. Just seda peaks teilt õppima meie tänased riigitegelased. 

Ka minu isa oli üks teie seast. Eesti sõdur võõras mundris. Kaheksateistkümne aastase 
poisina läks ta vabatahtlikult Soome, kaitsma meie hõimurahvast pealetungivate vene pu- 
nahordide eest. 1944. aasta augustis tuli ta paarituhande kaaslasega tagasi Eestisse, et tõr- 
juda surmavaenlast meie kodumaa piiridelt. Edasi viis sõjatee teda ülejäänud Euroopat 
bolševismikatku eest kaitsma, kust saatus ta Oppelni koti kaudu lõpuks Siberi surmalaag- 
risse heitis. Nagu tuhandeid teisi ja ka enamikku teie seast, kes te täna siin olete. Ta jäi 
siiski läbi ime ellu ja lõpuni vankumatuks Eesti patrioodiks. Ma olen kindlal veendumusel, 
et mu isa oli kangelane. Ma olen kindlal veendumusel, et kõik, kes ennastohverdavalt Ees- 
ti vabaduse eest ja kommunismi vastu võitlesid, on kangelased. 

Hoolimata sellest, et meie riigitegelased kardavad ja ei julge vabadusvõitluse tähtpäevi 
ja sündmusi riiklikult tähistada, Vabadusvõitlejate üritustel osaleda ja on keelanud selle 
meie mundrikandjatele, ei ole Eesti rahvas teid unustanud. Selles ei ole vähimatki kaht- 
lust. Paari aasta tagusel Postimehe küsitlusel kinnitas tervelt 85% vastanutest, et mehed, 
kes võitlesid Saksa mundris Eesti vabaduse eest, on kangelased. 85% on väga aukartust- 
äratav ja suur arv, sellega peavad ka riigijuhid lõppude-lõpuks arvestama. 

Rahva arvamust ei ole kõigutanud rängad okupatsiooniaastad, repressioonid ega vaen- 
lase valelik ja laimav propaganda. Seda ei suuda kustutada ka tänaste ega kunagiste riigi- 
juhtide allaheitlikkus, mis sundis Eestile peale alandava alistumise ja ei võimaldanud Eesti 
sõduril võidelda oma maa eest Eesti mundris. Olen kindel, et kõik Siberis nõukogude ti- 
mukate poolt mõrvatud Eesti ohvitserid ja sõdurid oleks relvade äraandmise asemel vali- 
nud auväärse surma lahinguväljal. Neile ei antud aga valida. 

Oma hinnangu riigijuhtide allaheitlikkusele ja vene okupantidele andis Eesti rahvas 
1941. aasta Suvesõjas, kui üksmeelselt astuti vastu kommunistlikele anastajatele, Samaaria 
lagendikel ning 1944. aastal Eesti rinnetel võideldes, tehes seda paratamatuse sunnil Saksa 
mundris. Teist võimalust lihtsalt ei olnud. Meie jaoks ja kõigi ausate inimeste jaoks on Ees- 
ti eraldusmärkidega saksa munder igati auväärne ja lugupidamist vääriv. See oli Eesti 
munder Teises Maailmasõjas, selles võideldi vabaduse ja demokraatia eest, selles võideldi 
ainuõigel poolel - Eesti poolel. 

Tänu teile, lugupeetud vabadusvõitlejad, pääsesid kümned tuhanded inimesed põge- 
nema vene kirsa surmahoopide eest, tänu teile hoiti alal meie riigi juriidilist järjepidevust. 
Tänu teile teame, milleks on võimeline Eesti sõdur ja seda, et oma vabadust tuleb igal ju- 
hul kaitsta. Alati! Nii tegid ka metsavennad ja hilisemad vabadusvõitlejad ning selleks 

oleme valmis ka meie. Teie võitlus ei olnud asjata, rääkigu pahatahtlikud ja idameelsed 
kollaborandid mida tahes! Ühegi rahva võitlus oma vabaduse eest ei ole iial asjata ega 
mõtetu - see on püha! 

Vaenulik Venemaa on ikka meie piiridel. Ähvardavam ja tugevam kui iial viimase 16. 
vabaduseaasta jooksul. Kuid ka meie oleme valmis ja seekord pole me üksi. Me oleme 
maailma võimsaima kaitsealliansi liikmed. Eesti on meie riik ja meie ainus kodumaa, ning 
kui tuleb vajadus võidelda, ükskõik, kas sise- või välisvaenlase vastu, võtavad nooremad 
põlved relvad kätte. Kevadel nägime Eesti rahva patriotismi ja kindlat kaitsetahet, kui nur- 
jati Moskvast juhitud riigipöördekatse. Kui vaja, oleme kõik kui üks mees oma isamaa eest 
väljas. Meil on, kellelt eeskuju võtta - teilt, austatud Vabadusvõitlejad. 

Ma tänan teid südamest kõige eest, mida te olete teinud meie kodumaa heaks ja soovin 
teile kõike head. Te olete ja jääte Eesti rahva kangelasteks! Ja ma luban teile, nooremad 
põlved hoiavad Eesti lippu, meie võitluslippu, sama kõrgel kui teie! 

Olge terved! 


Pärjad langenutele Sinimägede memoriaali jalamil 

Pärjad Sinimägede lahingutes langenuitele 

tjad Sinimägede memoriaali jalamil 

Kokkutulekust osav 


Vabadusvõitlejate XV kokkutulekust osavõtjad Toila Oru pargis 


261 


MJ: LL Ae el a m i 


Jutluse pidas ja kokkutulijaid õnnistas Vaivara koguduse õpetaja 

EESTI VABADUSVÕITLEJATE XVII KOKKUTULEK 


Laupäeval, 5. juulil 2008 toimus Märjamaa alevis Eesti Vabadusvõitlejate XVI kokku- 
tulek. Kokkutuleku peakorraldaja oli Eesti Vabadusvõitlejate Tallinna Ühendus, eesotsas 
juhatuse esimehe Toivo Lipstokiga. Aktiivsed kaasabi kokkutuleku korraldamisel osuta- 
sid EV Rapla ühenduse liikmed. Selle korraldamisele ja õnnestumisele aitasid kaasa Rap- 
la Maavalitsuse (maavanem Tõnis Blank) ja Märjamaa Vallavalitsuse (vallavanem Eero 
Palmus) soosiv suhtumine. Kokkutuleku korraldamisel osales samuti Kaitseliidu Rapla 
malev. 

Vabadusvõitlejate XVI kokkutulekust võttis osa üle poole tuhande endise Eesti sõja- 
mehe. Külalistena osalesid Läti ja Leedu sõjaveteranid. 

Kokkutulek algas pärgade panekuga 1941. aastal hukkunud Soome lendurite mäles- 
tusmärgile Vanamõisa külas. 

Seejärel toimus pärgade panek Märjamaa kirikaias Vabadussõjas ja ilmasõdades lan- 
genute ning represseeritute mälestusmärgile. 

Järgnenud jumalateenistusel Maarja kirikus ütles Eesti kaitseväe kaplan kapten Raivo 
Nikiforov, rääkides 1940. aastast ja sellele järgnenud perioodist kodumaa ajaloos, et tähtis 
pole see, mille vastu sa võitled, vaid see, mille eest sa võitled. 

Peale jumalateenistust sammuti rongikäigus riigi- ja organisatsioonide ning Läti ja 
Leedu delegatsiooni lippude lehvides politsei puhkpilliorkestri marsihelide saatel Märja- 
maa laulukaare ette. Kuigi hallipäiste meeste samm, kes enam, kui pool sajandit tagasi 16- 
18aastaste noorukitena sõjaväljale läksid, on töntsiks jäänud, oli meeste meeleolu ülev. 

Peale kokkutuleku lipu heiskamist ja tule süütamist toimunud tervitussõnavõttudes 
kui ka päevakohastes ettekannetes jäi kõlama mõte, et Eesti riik on oma kangelased unus- 
tanud. Kuni tänaseni ei ole riigikogu ametlikult tunnustanud eesti sõjamehi, kes 1944. aas- 
tal relvaga käes Eesti taasokupeerimise vastu võitlesid, Eesti vabaduse eest võitlejaiks. 
Need mehed ei tõmmanud saksa vormi selga mitte selleks, et Hitleri käske täita, vaid jär- 
gisid presidendi kohustes olnud Eesti peaministri Jüri Uluotsa üleskutset - kaitsta eesti 
rahvast 1940-41. aastal punavõimude poolt toime pandu kordumise eest. 

Eesti Vabadusvõitlejate Liidu juhatuse esimees Gunnar Laev ütles oma sõnavõtus, et 
liidu 17 liikmesorganisatsioonis oli 2007. aastal 2130 liiget. Aastaga vähenes liikmeskond 
308 inimese ehk siis 12,6 protsendi võrra. Samuti märkis Laev, et riigikogu pole siiani vas- 
tu võtnud otsust ja kuulutanud möödunud sõjas Eesti kaitseahingutes osalenud mehi 
ametlikult Eesti vabaduse eest võitlejaiks. 

EV Liidu juhatuse esimehe ettepanekul võeti kokkutulnute poolt vastu pöördumised 
Vabariigi presidendi, Riigikogu ja Valitsuse piirilepingu preambula kohta. 

Kokkutulekule saatsid tervituse Ülemaailmse Eesti poole Eesti-Vene Vabadusvõitleja- 
te Keskuse esimees Ülo Tamre Kanadast ja USA-s asuva Eesti Vabadusvõitlejate Liidu esi- 
mees Ylo Anson. 

Sõnavõttudele järgnes meeleolukas kontsert, kus esinesid Politsei puhkpilliorkester, 
Pärnu ja Tartu sõjameeste koorid ning Märjamaa ja Rapla kultuurimaja lauljad ja rahva- 
tantsijad. 

Kokkutulnuid kostitati maitsva sõdurisupiga. Samal ajal toimus Kaitseliidu ja sõjaaja- 
looklubi FRONT- LINE relvade näitus. 

Eesti valitsuse esindajad ning tipp-poliitikud kokkutulekul ei osalenud. Samuti ei kir- 
jutanud Eesti keskajalehed kokkutulekust ridagi, täites lehekülgi rohkete materjalidega 
õllesummerist. Küll aga räägiti toimunud üritusest ETV ja Kanal-2 päevauudistes. 

Rapla maavanema 
Tõnis Blanki sõnavõtt. 


Head inimesed! 

Eesti rahvas on metsa, maa ja mererahvas. Oleme 
tuultepöörises karastunud jonnakas rahvas ja meil on 
aade: olla vabad ja iseseisvad nii meeles kui keeles. On 
Eesti Vabariigi 90nda aastapäeva aasta. On Eesti Vaba- 
dusvõitlejate kuueteistkümnes kokkutulek Rapla maa- 
konnas, siin Märjamaal. Mul on au ja rõõm tervitada 
mehi ja naisi, kes on läbi käinud tulest ja veest ning 
vasktorudest, kes on võidelnud sõjaväljal meie aate ja 
iseseisvuse eest. 

Ajalugu avaldub kolmel erineval moel. Kõigepealt 
protsessina, mida pole võimalik tagasi võtta. Kõik mis 
on juhtunud, valitud, või mis on tehtud, võitlused mis 
on võidetud või kaotatud, kõik see muutub ühel hetkel 
paratamatuseks. Teiseks - kuna ajalugu on inimeste aja- 
lugu, sõltub see neist, kes seda kirja panevad, nende tõl- 

Rapla maavanem Tõnis Blank gendustest, mälestustest, vaatenurgast ja kujutlustest. 

Ajalugu on inimlik dokument. Ja kolmandaks - kuna 
ajalugu on inimeste lugu, siis on ta õiguse ja õigluse, suure ja igavese vastasseisu lugu. 

Ajalugu on meie esivanematele pakkunud, või õigemini - meie esivanemad on ürita- 
nud võtta mitmeid võimalusi oma vabaduse aadet ja iseseisvust teostada. Mitte kõik kat- 
sed pole õnnestunud. Alles 1918. aastal oli meil võimalus luua oma vabariik, mida tuli ka 
kohe Vabadussõjas kaitsma hakata. Siis oli võimalus meil kahekümne aasta jooksul oma 
riiki üles ehitada, kui järgnes Teine maailmasõda. 

Eestlased kisti võõrasse sõtta, jätmata neil võimalust aru saada kummal poolel võidel- 
da. Ja nii on ka kõikide nende ajaloosündmuste ja nende juhtide kaotust ja tähendust eri- 
nevatel aegadel erinevalt tõlgendatud. Meie välihallis vormiriietuses võidelnud meeste 
võitlused tunnistati õiguspäraseks alles pärast sõja lõppu. 

Iga rahvas vajab oma kangelasi, kuulsusrikkaid hetki ja mehelikkust. Meie kangelasi 
on meilt ära võetud ja on püütud sokutada meile võõraid kangelasi ja sellepärast nüüdki 
veel — kuuskümmend aastat pärast sõda - peame Tallinnas lahinguid pidama. 

Tähelepanu väärne on see, et peale Esimest maailmasõda pole olnud ühtegi sõda, kus 
mõlemal poolel oleks olnud demokraatlik riik. Demokraatlikud maad suudavad oma eri- 
meelsusi lahendada läbirääkimiste või konsultatsioonide abil. Sõjas sünnivad türanniad ja 
kahjuks kestavad täna siin maailmas - kahekümne esimesel sajandil. Ja ka Eesti poisid on 
täna sõtta kistud, et ohjata vägivalda. Seetõttu ei tohi kunagi kaotada valvsust, vaid peab 
olema valmis kaitsma oma riiki ja maad, nii nagu teie seda tegite. Kes Sinimägedes, kes 
teistes lahingutes. Eesti rahvas on teile tänulik selle eest. Teie olete meie kangelased. 

Soovin teile edu ja jõudu, tugevat tervist! Tundke rõõmu tänasest kokkutulekust, koos- 
olemisest ja ühistest meenutustest. 

Kõike head! Aitäh teile! 

Ülemaailmse Eesti Vabadusvõitlejate Keskuse esimehe 
Ülo Tamre läkitus 


Olime Eesti sõdurid ja oleme seda ka edasi ning jääme truuks Eesti Vabariigi sõduri- 
vandele. Meie võitlus oli õige ja tuleb aeg, mil eesti rahvas ja kogu maailm saab meid 
mõistma ja võtab ainsa tõena, et me võitlesime oma rahva ja kodumaa eest. Olgem uhked, 
ärgem unustagem oma langenud relvavendi. Olgu nende mälestus meile püha. 

Tänasel kokkutulekul kinnitame truudust ja usku Eesti Vabariigile ja paljukannatanud 
kodumaale. Soovin Eesti Vabadusvõitlejate kuueteistkümnendale kokkutulekule tulemus- 
rikast ja head kordaminekut. 


Ülo Tamre 
Ülemaailmse Eesti Vabadusvõitlejate Keskuse esimees 
Torontos, 5. juulil 2008. a. 


Riigikogu liikme 
Trivimi Velliste sõnavõtt 


Kallid Sõjamehed! Eesti vabaduse nimel võidelnud mehed. 

Palun lubage mul ühineda eelkõneleja tervitussoovidega tänase kauni päeva ja vaba- 
dusvõitlejate kuueteistkümnenda kokkutuleku puhul, mis juba nagu öeldud leiab 
aset Eesti riigi üheksakümnendal juubeliaastal. 

Nagu te teate, seisab meil aasta lõpul ees oluline tähtpäev - seitsekümmend kaheksa 
aastat Eesti Vabadussõja algusest. Just kakskümmend aastat tagasi, samasugusel päikse- 
paistelisel päeval nagu tänagi, toodi 1988. a. juuli kuus massiliselt välja sini-must-valged 
lipud. Algas Vabadussõja ausammaste taastamine. Üks viimastest Vabadussõja ausam- 
mastest taastati pidulikult alles nädalapäevad tagasi enne Võidupüha Vändras ja kohe pä- 
rast Võidupüha Saardes, siinsamas lähedal naabermaakonnas. 

Suurem osa meie Vabadussõja mälestussammastest on tänaseks taastatud. Taastamata 
ja tegemata on veel üks oluline samm - i-le on täpp panemata - erinevalt meie lõunanaab- 
ritest ei ole meie riigina suutnud püstitada üleriigilist Vabadussõja mälestussammast Aga 
selle ausamba püstitamise töö käib juba meie pealinnas Vabaduse väljakul. See töö läheb 
küll üle kivide ja kändude ja läbi raskuste, nii nagu Vabadussõda isegi kulges, eriti oma 
alguses. Võib-olla on selles ka mingit sümboolikat - et nii nagu Vabadussõja võit ei tulnud 
kergelt, ei tule ka üleriigiline ausammas, mis võtab kõik nagu kokku. Aga ma loodan, et 
kui ta ükskord saab valmis, siis ta särab täies pidulikkuses ja ma loodan, et me kõik saame 
olla tänavu 28. novembril selle ausamba pühitsemisel. 

On veel üks oluline ajalooline mälestis, millega paljud teist on isiklikult seotud. Ma 
pean silmas Pagari tänava hoonet ja eriti Pagari tänava kurikuulsaid keldreid, mille saatus 
on tänasel hetkel vägagi lahtine. 

Ja sellega seoses tahaksin ma teile ette lugeda lühikese tervituse, mille on saatnud minu 
kolleeg Urmas Reinsalu, kes täna on Palamusel poliitvangide kokkutulekul. Kes aga on 
palju muret tundnud Pagari tänava keldrite tuleviku pärast ja kes on pöördunud teie poo- 
le üleskutsega. Ja ma loeksin Urmas Reinsalu tervituse ette. 

Head sõjamehed! Edastan oma tervituse Eesti vabadusvõitlejate kuueteistkümnenda 
kokkutuleku puhul. Edastan oma tervituse Palamuselt. Soovin kõigile tugevat tervist ja 
meelekindlust, sest meelekindlus on kõige tähtsam väärtus, mida noorem põlvkond teie 
vaprusest ja teie ohvrimeelsusest saab õppida. Ka täna tehakse katseid meie rahva ühtsust 
proovile panna ja kõigutada meie eneseusku. Võib-olla me julgeks ise näha sellised plaa- 
nid läbi. Loodan, et 28. novembril koguneme kõik ühiselt Tallinna, et avada Vabadussõja 
võidusammas. See sammas tähistab ka teie võitlust riikliku iseseisvuse taastamise eest. 

Nüüd aga tahan pöörduda teie poole tõsise probleemiga, mis vajab kiiret lahendamist. 
Täna on riigis otsustamata, mis saab Pagari maja keldritest? Teen kokkutulekule ettepane- 
ku, võtta vastu lühike pöördumine alljärgneva sisuga: 

Eesti vabadusvõitlejate kuueteistkümnes kokkutulek ei pea võimalikuks Pagari tä- 
nava piinamiskeldrite mahamüümist. Nõuame, et keldritesse tuleks kommunismi ku- 
ritegude muuseum, et nõnda mälestada ohvreid ja tuletada juhtunut meelde eesti rah- 
vale väliskülalistele. Meenutame, et selle mõtte algatajad on Lennart Meri ja Jaan 
Kross. 

Tõepoolest. Pagari tänava keldrid - need on meie kannatuste ja meie vastupanu süm- 
bolid. Nende päästmine on meie kõigi ühine kohus ja ka mina ühinen kunagise Lennart 
Meri ja Jaan Krossi üleskutsega ja praeguse Urmas Reinsalu ettepanekuga. Ma arvan, et 
nende Pagari tänava keldrite kui ajaloomälestise hoidmine tulevastele põlvedele on Eesti 
Vabariigi auküsimus. Eesti Vabariik peab näitama, kas ta on au ja õiguseriik, kas ta on 
vaimuvalla hoidmise vabariik, või lihtsalt tühipaljas mammuna vabariik. Me peame 
nõudma oma õigust . 

Kallid Eesti vabadusvõitlejad! Üks kunagine, ammune eelkõneleja palju sajandeid ta- 
gasi muinasaegses Roomas tavatses igas oma kõnes ütelda: ,, Ma arvan, Kartago tuleb hä- 
vitada!” Mina kordan oma kõnedes niikaua kui vaja ja niikaua kui soovitu, niikaua kui 
võit on käes - mina kordan: Eesti Vabariik peab teie ees oma auvõla lunastama! Eesti Va- 
bariik peab Riigikogu ametliku otsuse läbi kuulutama : ,Teie, poisid, sõdisite õige asja 
eest!” 

Me tegime tõepoolest Riigikogus kaks aastat tagasi, 2006. aasta aprillis, ühe katse, aga 
kahjuks me kaotasime tookord hääletuse vahekorraga kolmkümmend neljakümne nelja 
vastu, sest selline oli tookord Riigikogu koosseis. Aga tunamullu kutsusin ma teid Võrus 
toimunud kokkutulekul üles - kui tulevad uued Riigikogu valimised, siis hääletage Toom- 
peale eesti-meelne valitsus , nii nagu oli soovinud seda Võrus üks teie hulgast, üks kuna- 
gine Sinimägedes võidelnud noor eesti ohvitser, kes tänagi on veel meie seltsis. Ja te järgi- 
site seda üleskutsed ja te läksite valimistele oma laste, oma naiste, sugulaste ja oma naabri- 
tega ja te hääletasite Toompeale valitsuse, mille kohta ma võin öelda - see on eesti-meelne. 
Sest see on valitsus, mis täna oskab lugu pidada Tartu rahulepingust ja see on valitsus, kes 
sai jagu , pronkssõdurist” Tõnismäel. See on eesti-meelne valitsus. 

Kallid Eesti sangarid! Järgmisel aastal, 2009. aastal, seisab ees kaks ülitähtsat ja ülisuurt 
rahvuslikku tähtpäeva. 4. juunil 2009 saab Eesti sini-must-valge lipp 125 aastaseks. Aga 
mõni nädal varem, juba 12. veebruaril 2009 tähistame me kõik kindral Laidoneri 125ndat 
sünniaastapäeva. Need kaks juubelit, mõlemad 125, on ju omavahel seotud, sest võitles ju 
eesti mees, eesti sõdur, kindral Laidoneri juhtimisel sini-must-valgete lippude all. Valmis- 
tugem siis juba täna suure pidulikkusega nende kahe suureks tähtpäevaks järgmisel aas- 
tal. Andkem au oma lipule. Andkem au oma suurele väejuhile. Ja nõudkem, nõudkem 
taas, et Riigikogu täidaks oma kohuse ja ütleks lõpuks selge sõnaga ja oma ametliku otsu- 
sega: kes teie niisugused olete. Ja enne meie ei jäta oma jonni, kui Riigikogu on kuuluta- 
nud: , Poisid, teie sõdisite õige asja eest!” Ma tänan! 


266 


Märjamaa vallavanema 
Eero Plamuse sõnavõtt 


Austatud Eesti Vabadusvõitlejate Liidu kuueteistkümnen- 
dast kokkutulekust osavõtjad! Mul on heameel tervitada teid 
tänaste võõrustajate — Märjamaa vallavolikogu ja Märjamaa 
vallavalitsuse nimel. Tänane suurepärane päev algas mõni aeg 
tagasi ühtpidi väga vapralt ja teistpidi väga südamlikult Soome 
sõjaväe lendurite mälestusmärgi juures. Aastakümneid oli see 
mälestusmärk unustuse hõlmas ja alles peale Eesti iseseisvuse 
taastamist saame me austada Soome vabariigi vahvaid poegi, 
kes siia Eestimaa pinnale oma elu jätsid. 

Me panime Märjamaa Vabadussõja ausamba jalamile ilusad 
pärjad, sest juba eelmise sajandi algusest, pärast Vabadussõja 
võitu on Märjamaa Maarja kirik ja vabadussammas lahutama- 
tud. 

Eestlased on oma vabaduse eest pidanud võitlema aastasa- 
du. Alguses Ümera jõel, Jüriööl, Vabadussõjas, Võnnu lahin- 
gus, mille järel Eesti sai oma tähtpäeva - Võidupüha ja nüüd on hakatud nimetama isegi 
Teist maailmasõda Vabadussõja jätkusõjaks. 

Kuid mitte alati, teist olenemata põhjustel, pole saanud eesti sõjamees võidelda oma li- 
puvärvide all, oma sõjaväe mundris. Kuid ometi on olnud alati üks silmapiir eesmärgiks. 
See on olnud oma kodu, oma rahva ja oma vabaduse eest võitlemine. 

Ma soovin teile tänaseks päevaks head kokkutulekut, head kultuuriprogramnmi jälgi- 
mist, kus esinevad ka Märjamaa valla lauljad ja tantsijad. Ja soovin teile kõikidele head 
tervist! Aitäh! 


Eero Plamus 


EDR] Koostöökoja esimehe 
Henn Põlluaasa sõnavõtt 


Tervist! 

On väga suur au olla täna siin ja tuua teile tervitusi lisaks 
Eesti Demokraatliku Rahvuslike Jõudude Kootöökojale ka 
Eesti rahvuslikult liikumiselt ja Soomepoiste ühingult. Tun- 
dub, et ka Vana-Jumal toob teile oma tervituse oma ilusa il- 
ma ja päikesega, mis tänaseks on meile antud. 

Vaid paar nädalat tagasi osalesin Võidupüha paraadil. 
Siis sadas vihma, olime läbimärjad ja oli kõhe olla. Aga ome- 
ti oli südames uhke tunne, eriti vaadates neid mehi, kes seal 
seisid, vabatahtlikke kaitseliitlasi, kes on valmis oma kodu- 
maa, oma perekonna, oma aadete eest vajadusel ka relv käes 
võitlema, nii nagu teie seda kunagi tegite. President Ilves pi- 
das seal ilusa kõne. Ta tuletas meelde Vabadussõja sanga- 
reid, kommunistide poolt surmatud Eesti ohvitsere, täna- 


Henn Põlluaas 

päeva missioonidel hukkunud Eesti sõdureid ja võrdsustas neid Vabadussõja sangaritega. 

See oli kõik väga õige, väga ilus, aga ometi jäi nagu midagi sügavalt hinge kriipima. Ja 
sellepärast, et president ei maininud mehi, kes võitlesid Eesti vabaduse eest Teises maail- 
masõjas. President ei maininud teid, lugupeetud vabadus-võitlejad. Mul on sellepärast vä- 
ga piinlik ja häbi ja kuigi süü ei ole minu, ma vabandan selle pärast. 

Osalesin sel kevadel ka Soomes rahvuslike veterani päevadel Kokkolas. See oli sama- 
moodi suurejooneline pidulik üritus nagu täna siin. Ainuke vahe oli selles, et kohal olid 
tähtsad külalised. Seal oli Soome Vabariigi president, seal oli Soome kaitseminister, seal oli 
Soome sõjavägede ülemjuhataja ja mitmeid teisi kõrgeid ministreid ja külalisi. Kohal oli 
ka üle tuhande kooliõpilase - ligi poolteist tuhat kooliõpilast. Peeti isamaalisi kõnesid, tä- 
nati veteranide organisatsioone ja veterane nende panuse eest Soome vabariigi vabaduse 
eest. Rõhutati rahvuslikke väärtusi ja isamaaliste aadete edasiandmise vajalikkust noorte- 
le. 

Kus on aga meie president täna? Millal te kuulsite viimati sõnu rahvuslikust aatest ja 
isamaalisest kasvatusest nende suust? Kes ei kuule tõde rohkem, kui Venemaa valelikku 
propagandat. Need on küsimused, millele ma ei oska kahjuks vastata. 

Kuid pole midagi. Kõigele vaatamata olete te eesti rahva kangelased. Postimehe küsit- 
luse järgi kinnitas 85% eestlastest, et te olete meie kangelased. Tõenäoliselt see protsent 
suurem ei saaks ollagi. Oma rahva silmis - eestlaste silmis olete te kangelased võrdselt 
Vabadussõja kangelastega. Ja ma arvan, et ükski valitsus ei saaks iial teile suuremat tun- 
nustust anda kui oma rahvas. 

Kurdetakse, et noorus on hukas. Tänapäeva armastatakse seda eriti ütelda. Aga täpselt 
samamoodi öeldi siis, kui teie olite noored. Ei ole iial noori huvitanud jutud aadetest ja 
rahvusvahelistest suhetest., samas kui tants ja pillerkaar on märksa huvitavamad. See on 
loomulik - noored on ju noored. 

Kuid täpselt samamoodi, kui teie haarasite vaenlase ähvarduste peale relvad, haaravad 
relvad kätte ka tänapäeva noored. Mis sest, et samasugust isamaalist kasvatust ei ole an- 
tud kui teile. Aga see tunne on meil kõikides sees ja meie südametes ja see ei kao mitte 
kuskile. See ei paista ehk vaid niihästi välja. 

NATO uuringute järgi on eesti rahva kaitsetahe uskumatult suur. Peaaegu 80% eestlas- 
test on seisukohal, et oma vabaduse eest tuleb võidelda. Seda ei saa niisama ära anda ja 
kui vaja, siis on vaja ka relv vabaduse kaitseks kätte võtta. Parima tõendi selles saime eel- 
mise aasta aprillis, kui Moskva poolt üleskihutatud viies kolonn püüdis võimu haarata. 
Näidata, et nemad on siin Eesti Vabariigi peremehed. Me nägime, kuidas see liitis eesti 
rahvast. Selle kinnituse sain ka tänavu Võidupüha paraadil, millest ma rääkisin. Väga hea 
oli vaadata mehi, kes seal seisid. Enamus neist olid noored. Ka minu kaitseliidu kompaniis 
on väga palju noori, nii poisse kui tüdrukuid ja nad on tublid. Nad on väga tublid. 

Seepärast austatud vabadusvõitlejad usun sügavalt ja võin teile kinnitada, et üllad 
aated ja valmis olla Eesti vabaduse eest ei ole kadunud. Ükskord saab Eesti kindlatesse kä- 
tesse niikuinii ja ükskord oskab ka ametlik Eesti teie teeneid vääriliselt hinnata. Ma tänan 
teid kõige eest, mis te olete Eesti heaks teinud. Me ei unusta seda iialgi ja ma soovin teile 
tervist, edu ja kõike head edaspidiseks. 

Aitäh teile! 

KL Rapla maleva pealiku 
Peeter Palu sõnavõtt 


Lugupeetud vabadusvõitlejad! Kallid külalised!” 

Loomulik on inimese tahe kaitsta oma kodu, kui satub ohtu perekonna ja elamiskoha 
turvalisus. Ajaloolik on iga eesti mehe soov kaitsta oma Eestit. Olukorras,, kus Eesti riigi 
kodanikke küüditati ja tapeti, oli eestlaste soov haarata relv ja luua oma üksusi võitluseks 
võõrvõimu vastu. Omal ajal oli sellise otsuse teinud eesti mehel vaja ka otsustavust ja jõu- 
du, et asuda relv käes võitlusse. 

Saksa poolel oma õiguste ja oma riigi eest võidelnud viibivad täna siin. Need on me- 
hed, kes tahtsid kaitsta oma riiki ja kõrvetada Eestimaalt välja anastajad. Teisteski riikides 
astusid inimesed välja võitluseks kommunismi ja Nõukogude liidu kuritegeliku režiimi 
sissetungi vastu Euroopasse. Üks kuritegelik režiim hävitas teise, mis tähendas aga, et sel- 
le sooritatud kuriteod olematuks on muutunud. Euroopa riikide meelsus endise Nõuko- 
gude Liidu suhtes sundis neid hoidma suud, ka siis kui algasid uued repressioonid edu- 
meelsete kodanike suhtes. 

Katsed võrdsustada fašismi kuriteod ja kommunismi kuriteod ei edene lihtsalt. Ikka 
kajab Vene riigi poolt vihaseid hüüdeid õigustada oma kuritegusid ja võltsretoorikat aja- 
loo ümberkirjutamise teemadel. Kuid missugune oleks olnud Euroopa või maailma rah- 
vaste saatus, kui kommunismitont oleks võitnud kogu Euroopas, seda me õnneks ei tea. 
Teame aga, milline oli nende rahvaste saatus, kellel oli jõudu ja tahet teha teisiti. 

Paljud kodanikud kahjuks olid ja on valmis omakasu või mugava elu nimel unustama 
riigi ja iseenda ja sellepärast peab igal ajastul eriliselt meeles pidama ja tunnustama neid 
mehi, kel oli ja on ka praegu jõudu, iseloomu ja tahet vastu hakata endistele orjapõlve 
kuulutajatele nii olevikus kui ka tulevikus. 

Nii nagu president Ilves Võidupüha paraadil hoiatas, võib iseseisvuse kaotada nii, et 
sellest arugi ei saa. Kahjuks kehtib veel tõde, mida kuulutatakse ja mida veel uskuda taha- 
vad. Sellepärast tuleb meilgi Eestis olla selge ja külma peaga, et õigel ajal õigeid otsuseid 
teha , mis võimaldaksid säilitada riigi ja rahva ellujäämise. 

Omal ajal tegi üks vabaduse hindaja, tänasele kokkutulekule saabunud mees otsuse - 
võidelda tagasi oma maa iseseisvus. Selle realiseerumine teostus alles möödunud sajandi 
üheksakümnendatel. 

Aatelised inimesed on alati kannud oma koormaid ja kohustusi nurisemata. Soovin, et 
selliseid inimesi oleks rohkem ja enne, kui hakata riigi kallal õiendama, mõtleks sellele, 
mida ise võiks selle riigi heaks teha. Selleks võtkem eeskuju vabadusvõitlejatest ja soovi- 
gem, et ka teistel jätkuks jõudu samamoodi tegutseda ja et nende, vabadusvõitlejate eesku- 
ju kestaks ja säiliks kaua. 

Tänan! 

VVL juhatuse liikme 
Ants Tederi sõnavõtt 


Lugupeetud kohalviibijad! Kallid relvavennad! 

Kuueteistkümnendat korda oleme kogunenud taas oma vanade võitluslippude alla. 
Täna tuletame meelde, kuidas noored mehed üle kuuekümne aasta tagasi astusid vaba- 
tahtlikult Eestimaa kuulsate sõdalaste perre, et relv käes tasuda meie kodumaale tehtud 
ülekohtu eest. Et tasuda nende pisarate eest, mis iga meie pere oli pidanud valama. 

Nagu ütlevad ühe vana sõjamehe poolt kirja pandud read: , Kodumaad armastada ja 
kaitsta — see oli meie pühalik kohus.” Tänane noorus aga oigab ja halab. Selline mõte tun- 
dub olevat puhas idiootsus. Meie aegne noorus ei tahtnud demonstreerida. Ei tõusnud 
nende tiibadessegi selline mõttelend. Vabadust suurema palga eest, nagu karjutakse täna. 
Meie ajal pidid haarama relva kõik, nii isa, poeg, kui vend. 

Ja neile kes praegugi meid igal sammul ähvardavad ja mineviku pühadusi püüavad 
tagasi suruda, teadku, et ei saa keegi meile keelata meie minevikku, õigust ega tõde. Ei 
vabadust, rahvust, ega kodumaad. Me vaid naerame nende püüdluste üle, nende vaimu- 
tühjuse ja nutame nende rumaluste üle. Mis elada tahab seda keelata ei saa. Ei paragraafi- 
de, tindi ega paberikihi abil teie. Te võite omale soetada küll kuuleka orjade armee, kuid 
Eestimaa mehiste mändidena seisame siiski meie. 

Sõbrad, vanad relvavennad, kes veel tänaseks elavaks jäänud. Kehtigu teie sõnavaras 
mõiste, mis tänapäeval mõnelgi sõnavarast puudub. Saagu elavatele ja surnutele kuldsete 
tähtedega marmortahvlile kirjutatud: meie au nimeks oli, on ja jääb truudus. 

Vabadusvõitlejad! Me elame veel! 


Läti Leegioni esindaja sõnavõtt 


Tere armsad naabrid! 

Toome teile tervitusi Läti leegioni 15. ja 19. diviisi võitlejailt. Ja täna veel elus olevad 
Läti sõjamehed tervitavad Eesti 20nda diviisi mehi. Meie võitlus oli ühine ja see oli võitlus 
rõhuja vastu, mis tuli ida poolt ja see võitlus oli võitlus kurja vastu. 

Tahan meelde tuletada, et ka Eesti noored ei unustaks seda, mida meie põlvkond pidi 
läbi elama rahvuste vastutusrikkas võitluses. Ja nüüd siin teie ees seistes soovin ma teile 
kogu südamest elada nii kaua, kuni teile päevi on antud ja aidata võidelda neil, kes seda 
teevad täna meie ühise Balti mere ääres. 

Aitäh, et mind ära kuulasite! 

Eesti Entsüklopeedia kirjastuse juhataja 
Hardo Aasmäe sõnavõtt 


Tere päevast! 

On saabunud aeg, mida on mõistlik kõigil tähele panna. 
On saabumas aeg, ja mitte ainult Eestis, kus väga paljud Va- 
badussõja, Esimese maailmasõja, Teise maailmasõja ja kõigi 
neile järgnenud ajastu sõlmküsimused on lahti arutatud ja kus 
enamasti meie ajalootaju on isiklikku laadi selles mõttes, et 
kui me räägime oma vanaisa lugu või oma isa lugu, või oma 
onu lugu, siis on see tegelikult seesama lugu, mis on meie 
ühiskonda tervikuna tabanud. 

Nüüd on ka saabumas aeg, kus neid nõukogude aegseid 
müüte hakkab lagunema palju laiemalt, kui seda on kajasta- 
tud seni meil Eestis või Lätis, või siis kogu maailmas. 

Üks esimesi müüte, mis on väga kaua püsinud ja püsib ka 
Venemaa ametlikus poliitikas praegu, seisneb selles, kuidas rahu armastavale Nõukogude 
Liidule tungis reeturlikult kallale natslik Saksamaa. Seejuures on huvitav, et Saksamaad 
on kogu aeg nimetatud fašistlikuks, kuna tegelikult pole Saksamaal fašismiga midagi te- 
gemist. Facto on tulnud tegelikult Itaalia keelest ja selle tõi hoopis Mussolini süsteem ja 
facto põhimõttel oli nõukogude ühiskond üles ehitatud juba kolmekümnendatel aastatel. 
Minu vaatepunkt ei ole ajalooline ja mind on huvitanud pigem ressurss, kuidas ühte või 
teist sündmust on tagatud. 

Ja kui me vaatame nüüd sellele ,rahu armastavale“ Nõukogude Liidule, kes 1941. aas- 
ta juuni kuu sees sai ootamatu löögi osaliseks. Kui seda asja vähegi lahti arutada, siis täna- 
sel päeval on vähegi kursis olevatele inimestele selge, et Nõukogude Liit kavatses rünnata 
natslikku Saksamaad. Nõukogude Liidu lootus oli, et natsid ründavad britte ja Nõukogu- 
de Liidu kavatsus oli vallutavad kogu Euroopa. Ja ettevalmistused selleks käisid juba 
Nõukogude Liidu laiendamiseks. Ja kui 1940. aasta pöördumises räägiti sellest, et täien- 
dame selle aastaga Nõukogude Liidu vabariikide arvu. Sest 1940. aastal oli nende arvu ju- 
ba Eesti, Läti, Leedu arvel juba suurendatud ja see kavatsus oli üsna ilmne. 

Tänasel päeval tundub see üsna endastmõistetav lugu olevat. Sakslaste plaan oli Bar- 
barossa ja parool, millega plaan käiku lasti oli , Dortmund“. Venelaste plaan, mida on ni- 
metatud ,,Grožaks”, tundub, et see oli parool. Parooli , Groža“ puhul pidi avatama ümbri- 
kud ja siis alustama sõda. Sõda pidi algama ootamatult ja kuna sakslased ennetasid , siis - 
ma ei tahaks küll väga koormata andmetega - kuna teie hulgas on palju vanu sõjamehi, 
siis te oskate ka arve hinnata. 

Kui sakslased ründasid Nõukogude Liitu, siis neil oli välja panna natuke alla nelja tu- 
hande tanki. Nõukogude Liidul oli lääne piirkonnas kui rünnak algas, tanke 25 tuhat. 
Wehrmacht ründas - kõik tagavara väeosad ja abiteenistused kokku arvatud - kui väga 
liberaalselt hinnata, umbes neli miljonit meest. Nende vastas seisis kaheksa miljoniline 
Punaarmee. 

Tekkib küsimus, kuidas oli võimalik, et see kaheksa miljoniline armee kokku kukkus? 
Esialgu hakati arvama, et probleem oli selles, et vägesid koondati, aga need ei olnud rin- 
depositsioonidele paigutatud. Ja kuna Nõukogude Liidul puudus kaitseplaan, sõjavägi 
polnud kaitsma õpetatud, ja puudusid isegi täisprofiilis rajatud kaitsekaevikuid. Kuid 
tundub, et probleem on siiski natuke tõsisem. 


Hardo Aasmäe 

Ja nüüd on järeldus tegelikult see, et Nõukogude Liidu poliitika tulemus oli selline, et 
Punaarmee tegelikult keeldus sõdimast. 

See on umbes samasugune lugu, kus peale sõda töötasid Nõukogude Liidus mitu 
Marksismi-Leninismi instituuti mitukümmend aastat ja tulemuseks oli laulev revolut- 
sioon. 

Ma tooksin siinjuures mõned andmed. Jutt on juuni lõpust septembri lõpuni 1941, mil- 
lise tulemuse andis Vene-Saksa sõda. 

Kõigepealt poolteist miljonit punaarmeelast marssis rivi korras sakslaste poole üle. 
Need on Venemaa andmed ja pole kusagilt laua sahtlist võetud. Kaks miljonit andis en- 
nast vangi. Viissada tuhat võeti sakslaste poolt vangi erinevatel asjaoludel. Üks miljon 
deserteerus, kellest Venemaa andmetel saadi kätte veidi üle 600 tuhande mehe, kelledest 
10 200 lasti maha. Ülejäänute kohta ütlevad Vene allika, et need on kadunud jäljetult. 
800 000 punaarmeelast said haavata ja 980 000 meest põgenesid paanikas itta. 

Ja nüüd, kus N. Liidus oli tehtud selline ajalooline järeldus, et Saksa vägedel oli rindel 
tohutu ülekaal, siis loomulikult, kui oma armee keeldub sõdimast ja alles oli jäänud ainult 
üks neljandik, siis on täiesti selge, et vastane saavutas ülekaalu. 

Jäljetult kadus 20 kindralit ja 182 432 ohvitseri. 106 kindralit, kaasa arvatud suur hulk 
sõjaväe juhte sattus saksamaale vangi. Septembri lõpuks oli selline olukord, et Saksa rel- 
vajõududes oli palgal ligi miljon endist nõukogude armee sõjaväelast. Saksa kindralid 
pöördusid Hitleri poole palvega, et nii võiks jääda, kuna Wehrmacht oli kaotanud haava- 
tute ja vangi langenutena umbes miljon meest., mistõttu Wehrmachti võitlusvõime ei lan- 
genud. 

Ja see on see koht, kus Hitler näitas oma nägu ja ütles, et vene rahvas on meie jaoks ai- 
nult tööloomad, ja käskis kõik need mehed, kes olid juba poolteist kuud sõdinud, või ol- 
nud muul viisil Saksa armeel abiks, saata sõjavangi. Seetõttu jäi Saksa armee miljon mehe 
võrra vähemaks. 

Nagu juba öeldud, oli venelastel tanke umbes 25 tuhat. Sama palju oli ka lennukeid. 
Saksamaal oli lennukeid välja panna neli korda vähem (umbes 4000) . Ja te võite nüüd kü- 
sida, et mida selle kõigega tehti , sest juba, ainuüksi juulist kuni septembrini saadi trofee- 
dena 21 500 suurtükki ja miinipildujat, üle nelja tuhande lennuki ja natuke üle üheteist tu- 
hande tanki. 

Sakslased, erinevalt N. Liidust, omasid suhteliselt hästi välja õpetatud meeskondi ja 
remondi-tehnilist baasi. Sakslased ise taastasid oma viga saanud ja muu tehnika üsna kii- 
resti, kuid võtsid kasutusele ka nõukogude tehnikat. Sakslased ise tootsid niisugust relva- 
tüüpi nagu Marder-2, mis oli liikuv suurtükk, mille liikurosa toodeti Saksamaal kui kasuta- 
ti 76,2 mm nõukogude kahurit F-22 — see on pika toruline ja seda peeti päris heaks relvaks 
ning sakslased kasutasid seda üsna laialdaselt. Või siis Nõukogude Liidu kuulus tank T- 
34, mille liikurosa kasutasid sakslased samuti, selleks et laiendada oma liikursuurtüki 
parki. 

Esialgu kulges sõda sedamoodi, et esialgu võõrastel Hitleri ülbuse tõttu sõdida ei luba- 
tud. Briti saartele jäi tungimata ja mõistagi selles olukorras, kui Nõukogude ja Ameerika 
Ühendriikide ja brittide ressursid kokku panna, siis oli täiesti selge, et Saksamaa selle sõja 
kaotab. 

Ja et eesti mehed sattusid paratamatult rindele ja kuna väga erinevalt on räägitud 
meie sõjameeste tulemustest, siis ma juhiksin ühele olulisele tulemusele tähelepanu. Kõik 
ülejäänud on siin juba räägitud ja mul ei ole mõtet siin üle korrata. Ma olen arvutanud na- 
tukene jällegi ressurssi, mida on võimalik sõjas kasutada ja mul on nüüd süvenenud 

veendumus, et Sinimägede lahingud päästsid tegelikult Soome iseseisvuse. Sest rinne sei- 
sis seal nii kaua, et Nõukogude Liidul hakkas ressurss otsa saama ja nagu vahel iroonili- 
selt räägitakse, kartis seltsimees Stalin jääda võidu paraadile hiljaks. Ja kui te vaatate sõja- 
ajalugu 1944-45, siis Nõukogude Liit jättis enda tagalasse kõik - küll Kuramaa koti, küll 
Siniloo, küll Bresslau, kõik selleks, et jõuda Berliini ja mitte anda liitlastele mitte väga 
suurt tsooni. Ja see määras väga paljuski meie meeste saatuse. Aga ma juhiksin tähelepanu 
sellele, et mitte ainult meie ei ole need, kes kannatasid Teise maailmasõja tulemusel ja võt- 
sin lahti ühe väljaande, mis on pühendatud vastase andmeile, kus jutt on sellest, et kõige- 
pealt miljon läks Wehrmachti. Need saadeti sõjavangi ja siis alles 1944ndal hakati venelas- 
test moodustama Vlassovi armeed, nii nagu moodustati eestlastest, lätlastest, leedulastest 
juba suuri väeosi. 

Ja teatavasti väga paljud eestlased pääsesid Läände. Vlassovi armee aga anti täies ula- 
tuses välja ja Vlassovi armee juhtkond poodi ülesse. Väga paljud nende hulgast hukkusid 
vangilaagrites ja vaid mõned üksikud on jäänud ellu. Ja tänasel päeval tulla Venemaal sel- 
lisele kogunemisele, kui siis, pole esialgu veel võimalik. Võib-olla juhtub see mõne aasta 
pärast. 

Ma võtsin välja ühe kirja, mille saatis Anton Ivanovits Lukin. Ta oli teatavasti viimane 
valgete kindral, kes bolševike vastu sõdis, kui ta jättis Krimmi maha ja tema pöördumine 
Adenaueri poole, mis on tekstina ära toodud, seisneb selles, et peale poliitiliste kokkulepe- 
te, mida on tehtud Jaltas ja Podstamis, on ka veel sõduri eetika. Sest sõdur täidab käsku ja 
sõdurisse tuleb suhtuda nagu sõdurisse, mitte kui kurjategijasse. 

Ja siin on päris huvitav vastus, mille on andnud Aisenhauer. Ma loeksin selle 
resultatiiv osa ette: Esiteks - ta teatab preambulas, et kõik need, kes ei taha Nõukogude 
Liitu tagasi minna, võivad seda mitte teha ja neid ei saadeta tagasi. Kuid nüüd hakkab ta 
loetlema erandeid: kõik need, kes on vangi võetud Saksa armee mundris, kõik need saa- 
detakse tagasi. Ja need, kes olid 22. juuni 1941 nõukogude relvajõudude koosseisus, ka 
kõik need saadetakse tagasi. 

Ja nüüd on toodud üks väga kaval punkt. Ta ütleb, et see käib kogu selle ala kohta, mis 
oli Nõukogude Liidu koosseisus seisuga 1. september 1939. Ja lõpuks ta teatab, et see on 
Ameerika Ühendriikide ametlik poliitika. See tähendab, et sealt jäid välja eestlased, lätla- 
sed ja leedulased. Suuresti on tehtud see poolakate pärast. See puudutas Poola osa, mida 
Nõukogude Liit hakkas nimetama Lääne-Valgeveneks ja Lääne-Ukrainaks, ehk siis ka Ga- 
liitsia. Ja siis kõik need ukrainlaste relvarühmitused, mis olid erakordselt võimsad, need 
olid need väeosad, keda samuti Ameerika ametliku poliitika alusel ei saadetud tagasi. 

Ja viimasena, mul on jäänud mulje, et venelaste klammerdumine Teise maailmasõja 
ümber on seotud ka natuke kibestumisega ja neil on tunne, et kõiki teisi aidati Stalini vas- 
tases võitluses, aga neid nagu reedeti. 

Ja 1991. aastal ma sõin õhtust - see oli veebruari kuus - Maailma kaubanduskeskuse 
viimasel korrusel vürst Golitsini ühe järeltulijaga, kes oli juhtival kohal neljas Eesti pangas 
ja ta ütles: ukrainlased, tatarlased, kõik kes iganes, neid kuidagi aidati, aga meie, kes olime 
koos Denikiniga, kõigepealt taandusime Bulgaariasse, siis aeti meid sealt ära. Siis olime 
Serbias ja meid aeti taga nagu koeri ja ta kurtis, et tema suure vaevaga jõudis oma perega 
Ameerikasse, ja et esimesed sõjajärgsed aastad kuni Teise maailmasõja lõpuni vaadati nei- 
le viltu. 

Kuid ma arvan et see venelaste kibestumine peagi lahtub. 

Tänan teid tähelepanu eest. 

EVL juhatuse esimehe Gunnar Laeva kõne 


Austatud kokkutulnud! 
Relvavennad - vabadusvõitlejad! 
Daamid ja härrad! 


Mul on heameel tervitada siin meie aate- ja võitluskaaslasi, Läti ja Leedu leegonäre 
ning partisane ja Soome sõjaveterane, kes on tulnud, et olla koos meiega tänasel pidulikul 
päeval. Meenutamaks võitlust ühise vaenlase vastu ja tugevdamaks sidemeid meie rah- 
vaste vahel. Et olla ühtsed ja kindlameelsed kaitsmaks oma rahvaste vabadust ja riiklikku 
iseseisvust. Ka relva jõul, kui olukord seda nõuab! 

Nagu eelmistelgi aastatel, alustan ülevaatega meie organisatsioonist ja liikmeskonnast. 
Mis on toimunud, muutunud selle aastaga, mis möödunud meie XV kokkutulekust Toila- 
Orul. Mul on heameel öelda, et kõik 17 liikmesorganisatsiooni jätkuvalt tegutsevad. Mõ- 
ned aktiivsemalt, teised vähem. Kuid juba oma olemasolu ja kohalolekuga oluliste sünd- 
muste ja riiklike tähtpäevade tähistamisel aitavad nad kaasa eesti rahva ajaloolise mälu 
säilitamisele. Ja teavitamaks nooremaid põlvkondi sellest, mis ikkagi tegelikult toimus neil 
Eesti rahvale ja riigile traagilistel aastatel. 

Muudatusi on toimunud vabadusvõitlejate organisatsioonide juhtimises. Jäädavalt on 
lahkunud ksv-d Harri Põlluvee (Eesti Leegioni Veteranide Virumaa Klubi juhatuse esi- 
mees), Kuuno Paeveer (Jõgeva Vabadusvõitlejate Ühenduse esimees) ja Kaljo West (20. 
Eesti Relvagrenaderide Diviisi Veteranide Ühenduse juhatuse esimees). 


Juhtisikud on vahetunud ka Rapla ja Põlvamaa Ühendustes ning Lennuväepoiste Klu- 
bis. Kõigi nende organisatsioonide liikmeskonnas oli aktiivseid, teotahtelisi kaasvõitlejaid, 
kellele usaldati organisatsiooni edasine juhtimine. Sellest võib järeldada, et vaatamata 
liikmeskonna suhteliselt kõrgele vanusele, on enamikul vabadusvõitlejate organisatsioo- 
nidest siiski potentsiaali senise tegevuse jätkamiseks. Minul on seda siinkohal eriliselt 
meeldiv tõdeda, sest nagu mäletate, tõstatasin küsimuse vabadusvõitlejate organisatsioo- 
nide jätkusuutlikkusest möödunud aasta Toila-Oru kokkutulekul erilise teravusega, väi- 
tes, et organisatsioon peab kestma edasi teovõimelisena, teotahtelisena, isamaa- 
armastust ja -aadet edasikandvana. Seast meie missioon ei ole lõppenud. 


Eesti Vabadusvõitlejate Liidu organisatsioonidesse kuulus 2007. aasta lõpus 2130 liiget. 
Aasta jooksul vähenes liikmeskond 308 inimese võrra ehk 14,5%.. 


On Eesti Vabariigi 90-s aasta ning me meenutame Riigile olulisi institutsioone ja 
sündmusi ning mälestame teenekaid inimesi. 13. mail k.a. jõudis Rootsist kodumaale Jüri 
Uluotsa, Eesti peaministri Presidendi ülesannetes Teise maailmasõja ajal, põrm. Tallinna 
sadamas toimus vastuvõtt riiklike auavaldustega. Jüri Uluotsa põrm sängitatakse kodu- 
maa mulda Kirbla kalmistul 31. augustil 2008.a. riiklike tseremooniareeglite kohaselt. Jüri 
Uluots oli Eesti Vabariigi peaminister suhteliselt lühikest aega, 12. oktoobrist 1939 — 16. 
juunini 1940. Tema teeneid Eesti riigi ja rahva ees hinnatakse kõrgelt aga tema tegevuse 
põhjal Teise maailmasõja ajal 1944. aastal, mil Eesti territoorium oli hõivatud Saksa sõja- 
vägede poolt. Seda Eesti Vabariigi riikliku iseseisvuse (de jure) järjepidevuse tagamise 
eest. 


Meenutagem nüüd ajalugu: 1944.a. alguseks oli rinne taandunud Narva joonele. Oli 
reaalne oht, et punaarmee võib taas okupeerida Eesti alad. Ainus sõjaline jõud Eestis, mis 
oleks olnud võimeline seda takistama, oli siis Saksa sõjavägi. Selles olukorras pöördus Ees- 
ti Vabariigi peaminister de jure Presidendi ülesannetes Jüri Uluots eesti rahva poole üles- 
kutsega, astuda relvavõitlusse nõukogude punaarmee vastu, takistamaks selle tungi Ees- 

timaale, suveräänse Eesti Vabariigi territooriumi okupeerimist. Kümned tuhanded eesti 
mehed järgisid seda kutset. Kuidas kõik lõppes, on meile hästi teada. 


Nagu me teame, pöördusid vabadusvõitlejate XII kokkutulekust osavõtjad Tallinnas 
6. juulil 2004. aastal Riigikogu poole taotlusega, tunnistada Riigikogu otsusega 1944.a. 
kaitselahingud võitlusena Eesti riikliku iseseisvuse taastamise eest õigusliku järjepida- 
vuse alusel ja võrdsustada sellest osavõtnud inimesed Vabadussõjast osavõtnutega. 

Teame ka seda, et ei Riigikogu eelmine, ega ka praegune, XI koosseis ei ole pidanud 
võimalikuks niisugust otsust vastu võtta. Veebruaris 2007, enne Riigikogu XI koosseisu 
valimisi sõlmis EVL koostööleppe IRL-ga, milles lepiti kokku ühises koostöös, saavuta- 
maks aastail 2007...2011 muuhulgas “Riigikogu otsusega Vabadusvõitluse tunnustamine”. 


Seda asjaolu, et Jüri Uluots oma otsusega tagas Eesti Vabariigi juriidilise järjepidevuse 
ja selle kaudu ka praeguste valitsuste legitiimsuse, näivad riigikogulased tunnistavat. Sest 
see kinnitab õigust ka nende endi olemisele. Kuid see tõsiasi, et kümned tuhanded eesti 
mehed, kes oma elu kaalule pannes, valitsusjuhi kutset järgides asusid relvaga Eesti piiri- 
de kaitsele, takistamaks oma kodumaa taasokupeerimist punaarmee poolt, tagamaks Eesti 
Vabariigi riikliku iseseisvuse tegeliku taastamise, ei ole saanud väärilist riiklikku tunnus- 
tust, ei näi praegust Riigikogu mingil määral häirivat. Meie, vabadusvõitlejate seisukoht 
on: Mitte kellelgi ei ole õigust Jüri Uluotsa, Eesti Vabariigi peaministri Presidendi ülesan- 
netes 1940-45 aastate poliitilist pärandit meelevaldselt interpreteerida. Tunnistades tema 
rolli Eesti Vabariigi riikliku iseseisvuse (de jure) järjepidevuse tagamisel, peab Eesti Vaba- 
riik kõige kõrgemal seadusandlikul tasandil tunnustama ka tema kutset järginud eesti 
meeste võitlust punaarmee vastu vabadusvõitlusena. Ja mul on nüüd hea öelda, et Riigi- 
kogu liige Trivimi Velliste ütles täna oma tervituses välja kindla veendumuse, et Riigikogu 
peab seda tegema ja ma loodan, et ta Riigikogu liikmena teeb omalt poolt kõik selleks, et 
see tõesti ka teoks saaks. 

Eesti poliitilis-sõjaajaloolises retoorikas on süvenemas tendents, mille kohaselt väide- 
takse, et oli Vabadussõda (mis oli positiivne), siis vabariigi- ja okupatsiooniaastad ning 
nüüd eesti sõjameeste kangelaslik osalus liitlasvägede koosseisus mitmesugustel missioo- 
nidel globaalses terrorismivastases võitluses. Eesti sõjamehed võitlevad vapralt, neid kii- 
detakse ja antakse autasusid. Vahest mõned saavad haavata või hukkuvad; siis leinatakse, 
riigijuhid ja poliitikud avaldavad kaastunnet, saadetakse auavaldustega viimsele teekon- 
nale. Väärikalt, nagu sõjameestele kohane. Eestimaa on alati olnud uhke oma sõjameeste 
üle. Kuid oli ju ka Teine maailmasõda ja selle sees Eesti oma sõda, Teine Vabadussõda, 
milles hukkus rohkem eesti mehi kui Vabadussõjas ja missioonidel kokku. Ja olid omad 
kangelased, vaprad võitlejad ja väejuhid, keda väejuhatus vääristas kõrgete sõjaliste auta- 
sudega. 

Harald Nugiseks sai Rüütliristi sõjalise vapruse eest Narva rindel, kaitstes Eesti piiri 
pealetungiva punaarmee vastu. Alfons Rebane, Eesti kaitseväe ohvitser, erakordselt või- 
mekas väejuht sai ainsa eestlasena kõrgeima sõjalise autasu Tammelehtedega Rüütliristi. 
Rüütliristi kavalerid olid ka Eesti kaitseväe ohvitserid Harald Riipalu ja Paul Maitla. Kui 
neil kaugetel sõja-aastatel oleeks olnud Eesti Vabariik de facto, oleks need sõjamehed saa- 
nud oma teenete eest kõrge tunnustuse Eesti riigilt. Kuidas hindab neid vapraid sõjamehi 
õigusliku järjepidevuse alusel taastatud tänane Eesti Vabariik? Ei kuidagi! 

Vabadusvõitlejate korduvad taotlused vääristada Harald Nugiseksi teeneid Eesti piiri- 
de kaitsel kõrge riikliku autasu, Kotkaristi ordeniga, on jäänud rahuldamata. Olukorra ku- 
rioossus on kutsunud esile rahvaliikumise Eesti Rahva Tänumedali asutamiseks, millega 
eesti rahva nimel autasustada Harald Nugiseksi! 

Kolonel Alfons rebase sünnist möödus 24. juunil 100 aastat. Selle tähistamiseks oli Eesti 
Vabadusvõitlejate Liidul koos Kaitseliiduga kavandatud korraldada üritused Valgas ja 

Tallinnas. Nädal enne väljakuulutatud aega tuli korraldus ära jätta Valgas kavandatud 
mälestusüritused ja ka kaitseväel ei olnud võimalust osaleda mälestustseremoonial Tallin- 
na Metsakalmistul. Tänu aktiivsete inimeste eraalgatuslikule tegevusele, koostöös Valga 
Muuseumiga, sõjaajaloopäev kolonel Alfons Rebase 100. sünniaastapäeva tähistamiseks 
siiski toimus 26. juunil, nädal hiljem, kui esialgu kavandatud. Avati ja õnnistati Eesti Va- 
badusvõitlejate Liidu antud mustast graniidist mälestustahvel kolonel Alfons Rebasele 
Valga muuseumihoone siseseinal. 

1940.a. nõukogude okupatsiooniga alanud repressioonide läbi hukkus ligemale 650 Ee- 
sti ohvitseri, neist enam kui 150 tapeti kuklalaskudega NKVD vanglates. Enamik Vaba- 
dussõja väejuhte ja sõjas osalenuid arreteeriti, hukati või hukkusid vangilaagreis. Sajad 
Vabadusristi kavalerid tapeti. Vaid väheste puhul on mälestus neist vapratest inimestest 
väärikalt jäädvustatud. 

Riik, milline ei austa ega väärtusta ise oma kangelasi, ei või loota lugupidamist ja aus- 
tust ka oma sõpradelt ega vaenlastelt. 

Vabadussõtta läksid paljud mehed sellepärast, et lubati anda maad! Missioonidele 
minnakse, et saada rohkem raha ja põnev on ka! Teises Vabadussõjas ei lubatud meestele 
midagi. Nad läksid, et kaitsta oma kodumaad. Seast nad olid kasvanud isamaalises vai- 
mus! 

Millega innustab Eesti riik oma noori mehi asuma kodumaa kaitsele, kui selleks peaks 
tulema vajadus? Kui eeskujud on küll olemas, kuid need vaikitakse häbelikult olematuks! 


Head relvavennad - vabadusvõitlejad! 

Pühendasin oma tänased väljaütlemise probleemile, mis puudutab meid kõiki. See on 
toonase 1940... 41 okupatsiooniaasta traagiliste sündmuste järelmina lahvandunud isamaa- 
line puhang, mis ühendas suure enamiku Eesti rahvast kompromissitusse vastasseisu kõi- 
gega, mis seondus kommunistliku Venemaaga, selle poliitilise süsteemi ja jõustruktuuri- 
dega. Astuda relvaga Eestisse taastungiva punaarmee vastu oli eesti meeste aukohus. Na- 
gu isad inimpõlv varem Vabadussõtta, nii läksime ka meie rindele - 16...17 aastastest koli- 
poistest täisjõus meesteni. Ja kellelgi ei tulnud mõttesse arutleda, kas seda tunnustatakse 
või mitte võitlusena Eesti taasiseseisvuse eest. Kes on siis need inimesed, kes seadusandja- 
te selja taga sõrme vibutavad ja oma tahte maksma panevad? Kust nad tulevad ja keda 
teenivad? See on küsimus, millele peame leidma vastuse, enne kui astume valimiskasti 
juurde! 

Elu läheb edasi ja iga uus päev toob meie ette uusi lahendustvajavaid küsimusi. Viima- 
se nädala olulisim sõnum, mille tõi eesti rahvale Eesti Vabariigi President oma Venemaa 
visiidilt, on piirilepingu küsimus. Ja selle kohta peame meie, vabadusvõitlejad, kes me 
olema relvaga võidelnud Eesti riikliku iseseisvuse taastamise eest Tartu rahulepinguga 
kehtestatud piirides, ütlema nüüd oma kindla seisukoha. Eesti Vabadusvõitlejate Liidu 
juhatus teeb ettepaneku, võtta vastu alljärgnev avaldus: 


Eesti Vabadusvõitlejate XVI kokkutulekust 5. juulil 2008. a. Märjamaal osavõtjad 
pöörduvad Eesti Vabariigi Presidendi, Riigikogu ja Valitsuse ning kogu eesti rahva 
poole alljärgneva avaldusega: 


Eesti-Vene piirilepingu ratifitseerimisel Eesti Vabariigi Riigikogus lisatud 
preambula viitega Tartu rahulepingu kohta on õige ja selle muutmiseks või 
ärajätmiseks puudub igasugune õiguslik alus. (kestev aplaus). 


Nagu ma mõistan Teie heakskiidust, on see avaldus vastu võetud! Head koosolemise 
jätkumist! 

EESTI RELVAGRENADERIDE VETERANIDE 2008. AAS- 
TA KOKKUTULEK SINIMÄGEDES 


Laupäeval 26. juulil 2008 toimus Sinimägedes 20. Eesti relvagrenaderide diviisi vetera- 
nide järjekordne iga-aastane kokkutulek. Kokkutulekul osales ka EVL ja kokku võttis kok- 
kutulekust osa üle 400 inimese. Lisaks veteranidele olid kohal ka Öise Vahtkonna esinda- 
jad. Kohale oli tulnud ka eestlastest veteranide võitluskaaslasi Norrast ja Hollandist. 

2008. a. möödus Teise maailmasõja lõpus peetud veristest lahingutest 64 aastat. Eesti 
kaitselahingutes võidelnud mehi on iga aastaga vähemaks jäänud ning kokkutulekul mä- 
lestati viimase aasta jooksul manalateele läinud kaasvõitlejaid 

Peale eestlaste võitles 1944. aasta suvel Sinimägedes pealetungiva punaarmee vastu ka 
norralaste, valloonide, taanlaste ja hollandlaste üksused. Võitluse eesmärk oli vältida Eu- 
roopa vallutamist bolševike poolt. 

«Me kartsime, et bolševism jõuab Skandinaaviasse ja mujale Euroopasse ning me ei 
soovinud seda mitte mingil juhul,» ütles kokkutulekust osa võtnud Taani sõjaveteran Ellef 
Henry Rasmussen. 

Pidades pealetungivaid punavägesid Sinimägedes kinni, jõudsid kümned tuhanded 
inimesed Eestist põgeneda, mille tulemusel tekkis tugev poliitiline pagulus, kelle roll Eesti 
taasiseseisvumisel omas olulist tähtsust. 

Kokkutulekust tegid telereportaaži kõik kolm eesti telekanalit. Kohal olid ka Venemaa 
telekanalite kaameramehed. 

Eesti Päevalehe sõnastuses kogunesid Sinimägedesse ,, Hitleri armee veteranid”. 


Eesti relvagrenaderide veteranide kokkutulekust osavõtjad 

Jere tita AA: 


Kokkutulijaid tervitas , Wiking-Narva“ klubi esimees Kaljo Jakobsoo 


Kokkutulekust võtsid osa Norra sõjaveteranid 

EESTI LENNUVÄEPOISTE KLUBI KOKKUTULEKUD 


1991. aastal klubi asutamiskoosoleku kokkutulekule järgnenud järgmine Eesti Lennu- 
väepoiste klubi kokkutulek toimus 1993. aasta 1. juulil Sangaste mõisa lossis. See kokkutu- 
lek on jäänud klubi kokkutulekute ajaloos üheks kõige osavõturohkemaks, millest võttis 
osa üle kolmesaja endise lennuväepoisi. Neist ligi sada osavõtjat Kanadast, Rootsist, Ing- 
lismaalt, Saksamaalt, USA-st, Austraaliast ja Tanzaniast. 

Kõik järgmised klubi poolt korraldatud iga-aastased kokkutulekud, kokku arvult seit- 
seteist, on toimusid Kose-Lükatil, Konstantin Pätsi Vabaõhukoolis, kust 1944. aastal algas 
kõigi lennuväepoiste sõjatee. Kokkutulekute korraldajaks on olnud klubi Tallinna sekt- 
sioon, eesotsas klubi presidendi Enn Vohliga. Kokkutulekute korraldamisel on alati suu- 
resti abiks olnud ja nende läbiviimisel kaasa aidanud tollane Vabaõhukooli direktor Val- 
dek Berentsen, kes on klubi auliige. 


Eesti Lennuväepoiste Klubi 2001. aasta kokkutulek 


2001. aasta juulikuu esimesel nädalavahetusel kogunes Pirita-Kosele, Konstantin Pätsi 
Vabaõhukooli mändide alla üheksandat korda üle poolesaja endise lennuväepoisi, et tähis- 
tada 1991. aasta suvel sealsamas loodud Eesti Lennuväepoiste Klubi kümnendat aastapäe- 
va. 

Eelnenud aastatel oli toimunud kokku juba kaheksa kokkutulekut, mis kõik - välja ar- 
vatud 1993. aasta, kui kokku tuldi Sangaste lossis - toimusid Kose-Lükatil, Konstantin 
Pätsi Vabaõhukoolis. 

Nii nagu varasematelgi kokkutulekutel, oli ka seekord peale kohalike klubiliikmete 
kohale sõitnud endised lennuväepoisid Ameerikast, Austraaliast, Kanadast, Inglismaalt, 
Saksamaalt ja Rootsist. Kuigi aastatega on “poiste” read tublisti hõrenenud, kogunes kooli 
aias oleva lennuväepoiste mälestuskivi juurde kokkutuleku lipu heiskamisele üle poolesa- 
ja kunagist hallipäist sõjameest. 

Tervitusi kokkutulnuile tõid Eesti Vabadusvõitlejate Liidu ja Tallinna Sõjameeste 
Ühenduse esindajad. Kohale ei jõudnud aga kokkutulekust osa võtma kutsutud Tallinna 
linna ja Kaitsejõudude esindajad... 

Toimunud koosistumisel valisid kokkutulnud klubi juhatuse tagasi endises koosseisus. 
Paljud sõnavõtjad avaldasid mitterahulolu meie vabariigi juhtkonna senise ükskõiksesse 
suhtumisse 1944. aastal Eestis toimunud sõjasündmustesse. Küsiti, miks meie poliitikud 
häbenevad avalikult teavitada, et toimunud kaitselahingud olid sisuliselt Teine Eesti Va- 
badussõda, nagu seda oli oma üleskutses juba 1944. a. veebruaris öelnud Eesti Vabariigi 
presidendi kohustes olnud Jüri Uluots. 

Teravaid kriitikanooli lasti ka meie meediaväljaannete pihta, kes tissimissi üritustest 
kirjutavad terveid lehekülgi, tuhandete osavõtjatega ülevabariiklikest sõjameeste üritus- 
test paremal juhul vaid paar rida - kui sedagi. Samuti tundsid mitmed sõnavõtjad muret 
meie koolinoorte vähese osavõtu pärast noorteorganisatsioonide tööst ning nõrga isamaa- 
lise kasvatustöö pärast koolides. 

Peale koosistumist käis kokkutulnute delegatsioon Tallinna Reaalkooli juures ning pa- 
ni pärja Eesti Vabadussõjas langenud koolipoiste ja õpetajate mälestussamba jalamile. Sa- 
muti pandi pärg sakslaste poolt maha lastud lennuväepoiste ühiskalmule linna Keskkal- 
mistul. 

Kokkutulek jätkus sõdurisupi söömise, möödunud sõjasündmuste meenutamise ja sõ- 
durilaulude laulmisega. 

Eesti Lennuväepoiste Klubi 2002. aasta kokkutulek 

2002 aasta 1. juuli keskpäeval hakkas Kose-Lükatil asunud Konstanti Pätsi Vabaõhu- 
kooli õuele kogunema endisi lennuväepoisse üle kogu Eesti. Samuti oli tulijaid kaugelt 
väljastpoolt — Kanadast, USA-st, Inglismaalt, Saksamaalt ja Rootsist. Tuldi nii koos pere- 
liikmetega kui üksikult. Oli rohkesti jällenägemis- ja kohtumisrõõmu. 

Kui kellaosutid lähenesid keskpäevale, kogunesid kokkutulekust osavõtjad koolimaja 
suurde saali pidulikule avaaktusele. Sissejuhatava sõnavõtuga esines kooli direktor, Len- 
nuväepoiste klubi auliige Valdek Berendsen, kes ütles: 

"Tere tulemast Tallinna Konstantin Pätsi Vabaõhukooli territooriumile. See on koht, 
kust algas teie sõjamehetee, kust noored 16-17 aasta vanused noored läksid Eesti Vabariiki 
kaitsma. On tore näha, et peate seda traditsiooni tähtsaks. Meie tänased noored selles koo- 
lis on kasvatatud samas vaimus ja ma pean seda traditsiooni meie koolile ja noortele väga 
tähtsaks." 

Oma tervitussõnade järel palus ta sisse tuua Eesti Lennuväepoiste Klubi lipu. Lipu sis- 
setoomise järel kõlas võimsalt ühiselt lauldud eesti hümn. Seejärel tervitas kokkutulnuid 
klubi president Enn Vohli ja avas piduliku aktuse, mis oli pühendatud 1944. aasta suvel 
lennuväe abiteenistusse mobiliseeritud endiste koolipoiste 75-nda juubeli tähistamisele. 

Päevakohase ettekandega esines klubi ajalootoimetaja Vaino Kallas. Järgnesid tervi- 
tussõnavõtud Eesti lennuväepoiste Kanada klubi esindajalt Evald Oder'ilt, Eesti Vaba- 
dusvõitlejate Liidu vanematekogu esimehelt Hendrik Arro'lt, Vabadusvõitlejate Tallinna 
Ühenduse esimehelt Ralf Kaup'ilt, Eesti Kaitsejõudude esindajalt kapten Rein Helme'lt ja 
paljudelt teistelt külalistelt. 

Peale tervitussõnavõtte esines kokkutulnuile ja külalistele meeleoluka kontserdiga Ees- 
ti Sõjameeste Pärnu Ühenduse meeskoor dirigent Helle Kullamaa juhatusel. Kõlasid nii 
isamaalised, kui tuntud sõdurilaulud. 

Kokkutuleku ajal asetas lennuväepoiste delegatsioon pärjad Eesti Vabadussõjas lange- 
nud koolipoiste mälestussamba jalamile ning Tallinna Keskkalmistul sakslaste poolt 1944. 
aasta septembris maha lastud kolme eesti lennuväepoisi ühiskalmule. 

Kokkutuleku pidulikule osale järgnes lõkketule süütamine, kus kokkutulekust osavõt- 
jaid kostitati maitsva sõdurisupi ja grillvorstidega. Peale seda meenutati õlut rüübates ja 
ühislaule lauldes möödunud sõjapäevi ja seljataha jäänud pikki eluaastaid. Ja kui suvine 
päike laskus Pirita jõe kallastel kasvanud männilatvade taha, langetati kokkutuleku lipp ja 
lauldi lennuväepoiste mälestuskivi juures veel mitu isamaalisi laulu. 

Järgmisel hommikul algas välisriikidest kohaletulnud endistele lennuväepoistele kol- 
mepäevane bussireis mööda kaunist Eestimaad. Külastati ajaloolisi vaatamisväärsusi ning 
kunagisi lahingupaiku Narva jõe ääres ja Sinimägedes 


Eesti Lennuväepoiste Klubi 2003. aasta kokkutulek 


1. juulil 2003 kogunesid Konstantin Pätsi Vabaõhukooli aeda endised eesti lennuväepoi- 
sid, kes 59 aastat tagasi sama kooli juurest oma sõjameheteed alustasid. 

Kui 1944. a. juulis-augustis oli siit minejaid ligi 3000, siis nüüd oli kokkutulijaid vaevalt 
poole kompanii jagu. Aeg ja aastad olid teinud oma töö. 

Kaugemalt tulijateks olid seekord vaid Toronto "poisid" Kanadast. Külalistena olid ko- 
hal Eesti Vabadusvõitlejate Liidu ja Sõjameeste Tallinna Ühendusest esindajad. 

Nagu kõigil varasematel kokkutulekutel rivistas ka seekord mehed lipuväljakul üles ja 
kandis kokkutulekust Lennuväepoiste Klubi presidendi Enn Vohlile ette Vaba- õhukooli 
direktor ja Lennuväepoiste klubi auliige Valdek Berentsen. Rivistuse järel koguneti kooli 
aulasse, kus kokkutulnutele ütlesid tervitusi külalised ja toimusid päeva- teemalised sõ- 
navõtud. 

Seejärel mindi taas kooli aeda, kus pr. Vohli oma abilistega kokkutulnuid maitsva sõdu- 
ri- supi ja krillvorstidega kostitas. Üheskoos õlut rüübates meenutati kaugeid noorus- ae- 
gu ja möödunud ränkraskeid sõjapäevi, mis oli jätnud igaühele neist oma jälje. 

Järgmine kohtumine otsustati korraldada järgmisel - 2004. aastal. 


Eesti Lennuväepoiste Klubi 2004. aasta kokkutulek 


2004. aasta 1. juulil kogunesid 13. korda Kose-Lükatil asunud Konstantin Pätsi Vaba- 
õhukooli juurde mehed, kes 1944. a. suvel noorte koolipoistena lennuväe abiteenistusse 
astusid ja sama kooli juurest oma sõjameheteed alustasid. 

Aasta-aastalt on tulijaid aina vähemaks jäänud ja seekord oli kooli õuel asunud lennu- 
väepoiste mälestuskivi juures rivis umbes 80 hallipäist meest. Kohale oli tulnud endisi 
kaasvõitlejaid Kanadast, Ameerikast, Austraaliast, Inglismaalt, Saksamaalt ja Rootsist. 

Tervitussõnade ja päevakohase sõnavõtuga pöördus kokkutulnute poole Lennuväe- 
poiste klubi juhatuse liige Vaino Kallas. Külaliste poolt ütlesid tervitusi Riigikogu liige, 
ajaloolane Küllo Arjakas, Vabadusvõitlejat Liidu esimees Gunnar Laev, sõja ajal Eesti len- 
nuüksuses teeninud Armand Trei, Kanada Lennuväepoiste klubi esindajad Evald Oder 
ning Kalju Jõgi ja Vabadusvõitlejate Tallinna Ühenduse esimees Kuno Raude. Viimane lu- 
ges ette ka Eesti Vabadusvõitlejate pöördumise Riigikogu poole, mis kokkutulnute poolt 
heaks kiideti. 

Seejärel toimus kooli saalis kontsert, kus esinesid Pärnu sõjameeste meeskoor ja flöödi- 
trio Eesti relvagrenaderide klubi esimehe Kaljo Westi juhatusel. Kokkutulek lõppes ühise 
lõunaga, kus pakuti sõdurisuppi ja krillvorsti. Lõkketule juures õlut rüübates meenutati 
sõjatulest räsitud noorusaegu ja lauldi vanu sõdurilaule. 


Klubi ajalootoimetaja 
Vaino Kallase sõnavõtt 12. kokkutulekul 


Kallid kaasvõitlejad! Austatud külalised! Daamid ja härrad! 

Eile, 60 aastat tagasi, 30 juunil 1944 kogunesid siia Konstantin Pätsi Vabaõhukooli 
juurde esimesed 680 vabatahtlikku, põhiliselt gümnaasiumide ja kutsekoolide viimaste 
klasside koolipoisid üle kogu Eesti, kes siin neljaks kompaniiks jagati ja seejärel siin män- 
nimetsa all olnud puubarakkidesse majutati. Saanud kätte varustuse pandi poisid 8. juulil 
rongile ja sõiduti Kiviõlisse ja Püssi, kus nad sealseid tööstusasulaid õhurünnakute eest 
kaitsnud saksa õhutõrjeüksustesse teenima suunati. Poisid õpetati välja õhutõrjesuurtük- 
kide, tõkkeballoonide ja helgiheitjate peal. 

On küsitud - mis sundis neid noorukeid sellel raskel sõjasuvel vabatahtlikult sõjamehe- 
teele asuma? Vastus on: selleks sundis neid ohtlik olukord idapiiril ja neile Eesti Vabariigi 
ajal koolis ja noorteorganisatsioonides sisendatud kaitsevalmiduse tahe. 

1944. aasta alguseks oli sõda taas Eesti pinnale jõudnud. Igivana Narva-Peipsi piiri- 
vöönd, mis juba varem oli näinud paljusid idanaabri sissetunge, oli Punaarmee vallutussõ- 
ja tulemusel muutunud taas raskete kaitselahingute tandriks. Veebruaris mobiliseeritud 

meestest moodustatud piirikaitse rügementide ning teistelt rinnetelt Narva rindele toodud 
eesti väeosade, krahv Strachvitzi soomusüksuse ja norralaste, taanlaste, flaamide ning val- 
loonide ühisel jõul suudeti punavägede edasitung 1944.a. veebruaris seisma panna. 

Samal ajal oli meie idavaenlasel kujunenud traditsiooniks, et enne kui linn või asula 
vallutada, tuleb see õhurünnakutega maatasa teha. Alates 1942. aasta algusest kuni 1944. 
aastani oli Eesti linnadele ja tööstusasulatele toimunud üle 80 punakotkaste õhurünnaku. 
Neist suuremad olid Narva linna täielik hävitamine ning Tallinna, Tartu ja Tapa barbaarne 
pommitamine. Tekkinud olukorras oli vaja kaitsta nii rinnet kui ka tagalat. 

1944. aastaks oli tagalas väga vähe mehi järele jäänud. Veebruaris toimunud üldmobi- 
lisatsioon koos samal ajal moodustatud Omakaitse malevate lahingpataljonidega oli rinde- 
le viinud lisaks seal võidelnuile veel nelikümmend aastakäiku mehi. Paljud võibolla ei tea- 
ta, et tekkinud ohtlikus olukorras võtsid koos meestega rindetegevusest osa ka naised. Nii 
näiteks oli Tartu maleva Omakaitse lahingpataljonis, kus oli 1300 meest ka 650 naist. Taga- 
lasse olid jäänud vaid üle 60ne aastased vanurid ning 16-17 aastased noorukid, kelle õlga- 
del lasus nüüd kogu tagalaelu korraldamine ja selle ka kaitsmine. 

Kuni 1944. aastani oli eesti noorte suhtumine sakslaste värbamisaktsioonidesse olnud 
üsnagi tõrjuv. Nüüd, mil rindejoon oli Narva jõe taha jõudnud ja Eestit ähvardas Punaar- 
mee sissetung, muutus noorte suhtumine sõjalistesse teenistustesse oluliselt. 1944 märtsis, 
kohe peale Tallinnale ja Tartule toimunud pommirünnakud, moodustati üle vabariigi 
kõigis suuremates linnades vabatahtlikest koolinoortest õhukaitse komandod. Neis olnud 
õhukaitse grupid jälgisid hoonete tuleohutuse ja õhukaitse nõudeid. Noortele korraldati 
esmaabi kursused. Samuti abistasid need noortegrupid haiglaid, postiteenistusi, kohalikke 
ajalehetoimetusi ja linnavalitsusi. Omakaitse ridades võtsid noored osa mitmesuguste stra- 
teegiliste ja kommunaalobjekti valvamisest. Samuti abistasid noortegrupid perekondi, kel- 
le liikmed olid rindel, või seotud teiste sõjaliselt tähtsate ülesannetega. Tütarlapsed abista- 
sid lasterikkaid peresid, ja neid, kus pereisa või ema oli 1941. aastal küüditatud või mõrva- 
tud. 

Noorte tegevuses ei osalenud mitte ainult Noorte Maleva liikmed, vaid ka organisee- 
rimata noored. Kõik see andis tunnistust sõjaaja noorte suurest aktiivsusest tagala abista- 
misel kodumaale raskel ja kriitilisel hetkel. Seda kinnitas ka fakt, et teenistustesse, kuhu 
pääsemine oli sageli vanusega piiratud, astus väga palju noori vanemate kirjalikul nõus- 
olekul. Soovi, igati kaasa aidata tagala kaitsmisele idast ähvardava ohu vastu, põhjustas 
neis noortes Eesti Vabariigi ajal koolis ja noorteorganisatsioonides saadud isamaaline 
kasvatus. Tolle aja noortes oli tugevasti välja kujunenud kaitsevalmiduse tahe. Siit tuleneb 
ka vastus, miks 30. juunil 1944 kogunes siia nende mändide alla nii palju vabatahtlikke. 

Samal ajal vajas rinne pidevalt täiendust. Eesti linnu õhurünnakute eest kaitsnud õhu- 
tõrjeüksused oli alakomplekteeritud. Ja ajal, mil Narva ning Võru- ja suur osa Tartumaast 
olid juba punavägede valduses ja lahingud käisid Emajõe joonel, kuulutati augustis 1944 
välja Saksa okupatsiooniaja viimane mobilisatsioon. Lennuväe abiteenistusse kutsuti kõik 
1927. sündinud noormehed. Ka nüüd tuli koos kutsealustega mobilisatsioonipunktidesse 
üllatavalt palju vabatahtlikke, kes oma nooruse tõttu mobilisatsiooni alla ei kuulunud. Sõt- 
ta minekuks oli poistel kaasas vanema või hooldaja kirjalik nõusolek. 

Täna, kus meie 16-17 aastaseid “lapsukesi” kavatsetakse õhtuti vaid ema käekõrval tä- 
navale lubada, on mõnele tolle aja noorte selline käitumine arusaamatu. Võidakse küsida: 
kas need emad-isad siis oma laste saatuse pärast ei muretsenud ja lubasid neid minna sõt- 
ta, kuigi neil sinna minekuks Saksa okupatsioonivõimude poolt käsku polnud? Pealegi oli 
sakslaste lahkumine Eestist veel vaid päevade küsimus. 

Kindlasti muretsesid ja kindlasti rohkem, kui paljud tänased lapsevanemad, kelle võ- 
sukestest on saanud tänavalapsed, hulkurid ja narkomaanid. Kuid veel rohkem tunti siis 
muret kodumaa saatuse ja alles seejärel oma kodu ja pere pärast. Hirm juba kord üle ela- 
tud nõukogude terrori tagasituleku üle oli suurem. 

Toimunud mobilisatsioon tõi siiasamasse Konstantin Pätsi Vabaõhukooli juurde kokku 
ligi 2200 noort. Kõik nad jaotati ära tagalas asunud Saksa õhutõrjeüksuste vahel. Samal 
ajal püüti, vähemalt esialgu, kinni pidada värbamisjuhendiga ette nähtud nõudest ja saata 
noormehed teenima võimalikult nende elukoha lähedal asunud õhutõrjeüksustesse. 360 
noort saadeti teenima saksa mereväe õhukaitseteenistustesse. Umbes kompanii jagu poisse 
asusid õppima tollal Pärnus asunud lennukoolis. 

Eestis oli kavas ka tütarlaste lennuväe abiteenistusse võtmine, mida aga rindeolukorra 
kiire muutumise tõttu enam teha ei jõutud. Küll aga asus hiljem Saksamaal õhukaitse ük- 
sustesse teenima ligi 1000 eesti tütarlast. 

17. septembril 1944 käivitus sakslaste taandumisplaan “Aster”. Punaarmee oli asunud 
suurpealetungile ja Emajõe joonel mitmel pool rindest läbi murdnud, mistõttu mitu eesti ja 
saksa väeosa olid Narva rindel ümber piiratud ja kotti jäänud. 

19. septembril alustasid Eesti linnade kaitsel olnud saksa õhutõrjeüksused Eestist lah- 
kumist. Kuna neis üksustes teeninud eesti poisid olid värbamiseeskirja põhjal ette nähtud 
teenima vaid Eesti pinnal, seisid poisid nüüd valiku ees - kas lahkuda väeosast või taan- 
duda koos sakslastega Saksamaale. Samal ajal hoiatasid sakslased poisse: "Kui jääte Eestis- 
se, tuleb teil elada kommunismi tingimustes. Mida see teile kaasa toob, võite ise arvata!" 

Kuid sellele vaatamata hakkas poisse patareidest salaja kaduma. Enamuses õhutõrje- 
üksustes püüdsid sakslased neid isegi relva jõul kinni hoida. Siinsamas Lasnamäel asunud 
patareist ära jooksnud neli Pärnumaa poissi said sakslased haarangul kätte. Haarangu ajal 
lasid sakslased ise kogemata maha ühe oma vahtmeistri. Kuigi eesti poiste juures relvi ei 
leitud, aeti laskmine poiste süüks ja kõik poisid lasti Lasnamäe jalamil maha. Kolm neist 
on maetud Tallinna Vanale kalmistule, kuhu me täna pärja viisime. 

Koos saksa õhutõrjeüksustega läks või viidi siit Saksamaale umbes tuhat õhutõrjeük- 
sustes teeninud eesti poissi. Saksamaal liideti need 20. Eesti diviisi tagavararügemendiga 
ja viidi hiljem Taani. Peale sõja lõppu viidi lennuväepoisid Belgias asunud inglaste 
Zedelgheimi sõjavangilaagrisse, kust nad peale vabanemist mööda maailma laiali hajusid 
ja endale võõrsil kodud rajasid. Paljud neist asus peale vabanemist teenima USA vahi- ja 
tööpataljonidesse Saksamaal. 

Teistsugune oli aga Pärnumaa poiste saatus, kes jäid sulgunud Kuramaa “kotti.” Sealt 
viidi osa neist 1944 oktoobris veelkord Eesti pinnale, kus nad võtsid kuni Sõrve lahingute 
lõpuni osa seal toimunud väga ohvriterohketest lahingutest. 24. novembri öösel taanduti 
dessantpraamidel taas Kuramaale, kus võideldi kuni sõja lõpuni. 

Sõja lõppedes õnnestus osal poistest Vindavi sadamast laevadega Saksamaale pääseda. 
Kõik teised langesid Punaarmee kätte sõjavangi, kus neid enne NKVDle üle andmist tööt- 
les nõukogude vastuluure SMERTŠ [lüh. “Surm spioonidele]. NKVDle üle antud poisid 
sõiduti Venemaa avarustele oma “süüd” lunastama, kuhu osa neist jäid igavesti noortena 
puhkama võõrasse mulda. 

Kuna palju lennuväepoisse evakueeriti Tallinna, Paldiski ja Pärnu sadamatest Saksa- 
maale laevadega, siis teadaolevalt hukkus osa lennuväepoisse, kelle arvu pole õnnestunud 
kahjuks välja selgitada, koos venelaste poolt põhja lastud laevadega. Üks grupp eesti len- 
nuväepoisse saadeti 1945. a. Berliini alla, kust neist keegi enam tagasi ei tulnud. 

Sõja lõppedes õnnestus kuuel eesti lennuväepoisil Kuramaalt Rootsi kuningriiki põge- 
neda. Rootsi valitsuse otsusega anti nad koos ühe eesti ohvitseri, üheksa leedulase ja 130 
lätlasega N. Liidule välja. Kaks läti ohvitseri sooritasid väljaandmisel enesetapu. Eesti 
taasiseseisvumise järel vabandas Rootsi valitsus väljaantute ees ja kutsus veel elus olevad 
Rootsi külla, kus delegatsiooni võttis vastu ka Rootsi kuningas. Üks väljaantuist on täna 
siin koos meiega. 

Kurvalt lõppes nende lennuväepoiste saatus, kes uskusid nõukogude agitaatorite me- 
simagusaid meelitusi ja peale sõja lõppu Saksamaalt tagasi Eestisse repatrieerusid. Ena- 
mus neist saadeti sunnitöölaagrisse, süüdistatuna spionaažis. 

1944. aastal võitles eesti sõdur ekspantsionismi teel maailma rahvaid "vabastava" suur- 
riigi hiigelarmee vastu. Kuna viimast toetasid lääneliitlased, siis nende abiga vallutas meie 
suur idanaaber kogu Ida-Euroopa ja kehtestas seal kommunistliku režiimi. Nüüd püütak- 
se paraku aga ajalugu jalgadelt pea peale pöörata ja kogu toimunu hoopiski maha vaikida. 
Kuid ei tee ju Läänega liidusolek sissetungijast veel inglit, nagu ei saa sissetungija vastu 
võidelnuilt võtta ära kodumaa kaitsja rolli. Kui Punaarmee võitles natsiarmee vastu Püha 
Õiguse nimel, siis samasugust Püha Õigust omasid eestlased, soomlased, lätlased ja leedu- 
lased, kes kaitsesid oma kodumaad sissetungivate punavägede vastu võideldes. 

Paraku olid need võitlused juba Jaltas toimunud konverentsil võitjariikide poolt luh- 
tumisele määratud. Hiljem - Potsdamis kokku lepitu põhjal jagati Eruroopa kaheks - Lää- 
ne poole Elbe jõge jäi valitsema demokraatia, ida poole aga stalinistlikul Venemaal kehti- 
nud autokraatlik süsteem. 

1944. aastal läks siit Pirita-Kose mändide alt sõjameheteele ligi 3000 verinoort kooli- 
poissi. Täna on meid siia kogunenud vaid mõnikümmend. Paljud meie hulgast jäid iga- 
vesti nooreks jäädes meist maha juba sõjateel. Osa hukkus vangilaagrites. Suur osa ei jõud- 
nud ära oodata oma kodumaa taasvabanemist ja läksid manalateele. Mälestagem neid 
hetkelise vaikusseisakuga! 

Lõpetuseks lubage mul klubi juhatuse nimel tänada kõiki väljaspool Eestit saabunud 
külalisi, kes leidsid aega ja tahtmist meie kokkutulekust osa võtta. Tänan osavõtu eest ka 
kõiki Eestis elavaid endisi lennuväepoisse. 

Eriti suured tänud tahaksin ma aga öelda Konstantin Pätsi Vabaõhukooli direktorile, 
meie klubi auliikmele härra Valdek Berentsile, kes nii täna, kui kõigi varem siin toimu- 
nud kokkutulekute läbiviimisel on meie klubile osutanud igakülgset abi ja toetust. 

Mis meid aga eriti rõõmustab - tänu hr. Berentsile, kasvatatakse siin, selles koolis õpila- 
si isamaalises vaimus, nii nagu kasvatati kunagi meid. 

Soovin kõigile kokkutulnuile jätkuvat tervist ja head pidutuju! 


Eesti Lennuväepoiste Klubi 2006. aasta kokkutulek 


2006. aasta 1. juulil kogunesid endised eesti lennuväepoisid taas traditsiooniks saanud 
Konstantin Pätsi Vabaõhukooli juurde, kus toimus Eesti Lennuväepoiste Klubi XV suvine 
kokkutulek. 

Esmakordselt koguneti Konstantin Pätsi Vabaõhukooli juurde 1944. aasta juuli- 
augustis, kuna just siit algas kõigi nende tollaste noore sõjamehetee. Nüüd on aastad tei- 
nud oma töö ja kuna meeste vanus läheneb peagi 80nda eluaasta piirjoonele, on kokkutuli- 
jate arv iga aastaga vähemaks jäänud. Kui 65 aastat tagasi kogunes siia kooli õuele ligi 
3000 poissi, siis seekord oli rivis vaevalt poolsada hallipäist meest. Kaugemaiks tulijaiks 
olid kaasvõitlejad Kanadast, Rootsist ja Austraaliast. 

Kuid vaatamata meeste turjale kogunenud aastatele, oli lipuväljakule rivistatud sõja ja 
vangilaagrite karastusega meeste rivi veel üsnagi rühikas. Hiljem lõkketule ääres sõduri- 
suppi 

Seekord koguneti siia Vabaõhukooli juurde juba viieteistkümnendat korda. Kuigi aas- 
tad on teinud oma töö ja iga aastaga on kokkutulijate arv vähemaks jäänud, oli sel aastal 
Vabaõhukooli õuel asunud lennuväepoiste mälestuskivi juurde kokkutuleku avatsere- 
mooniale kogunenud ligi poolsada endist lennuväepoissi ja külalist. 

Kaugemateks tulijateks olid Kalju Jõgi, Peeter Lanno ja Evald Oder Kanadast, Heino 
Halliste ja Olev Orgla Rootsist, Ülo Kompa Saksamaalt, Raimond Rätt abikaasaga Soomest 
ja Endla Lepik (endise lennuväetüdruku õde) Inglismaalt. 

Peale kokkutuleku lipu heiskamist koguneti koolimaja suurde saali, kus toimus Eesti 
Lennuväepoiste Klubi üldkoosolek ja juhatuse valimine. Koosolek valis tagasi senise juha- 
tusse kuhu kuulusid Endel Vasar (juhatuse esimees) ning liikmed August Tuisk ja Aldo 
Tampere. Otsustati, et vaatamata sellele, et enamuse klubi liikmete vanusepiir on ületanud 
80 piirjoone, jätkab klubi tegevust. Kokkutulek jätkus pikniku ja lõkketulega, kus kokkutu- 
lijaid kostitati maitsva sõdurisupi, krillvorstide ja õllega. 


Eesti Lennuväepoiste Klubi 2007. aasta kokkutulek 


2007 aasta 1. juulil kogunesid Eesti Lennuväepoisid viieteistkümnendat korda Kons- 
tantin Pätsi Vabaõhukooli juurde järjekordsele kokkutulekule. Selle kokkutulekuga tähis- 
tati mobilisatsiooniga lennuväe abiteenistusse võetud meeste 8-ndat juubelit. Kuna see- 
kordne kokkutulek langes kokku ülevabariiklik noorte laulupeoga, mistõttu kaugemalt 
tulijail oli võimalk osa saada suurejoonelisest noorte lauljate ja tantsijate rongikäigust. 

Kuigi aastad on teinud oma töö ja iga aastaga on kokkutulijate arv vähemaks jäänud, 
oli sel aastal Vabaõhukooli õuel asunud lennuväepoiste mälestuskivi juurde kogunenud 
kokkutuleku avatseremooniale ligi nelikümmend endist lennuväepissi ja külalist. 

Kaugemateks tulijateks olid Kalju Jõgi, Peeter Lanno ja Evald Oder Kanadast, Heino 
Hallisoo ja Olev Orgla Rootsist, Ülo Kompa Saksamaalt, Raimond Rätt abikaasaga Soo- 
mest ja Endla Lepik (endise lennuväetüdruku õde) Inglismaalt. 

Peale kokkutuleku lipu heiskamist koguneti koolimaja suurde saali, kus toimus Eesti 
Lennuväepoiste Klubi üldkoosolek ja juhatuse valimine. Koosolek valis tagasi senised ju- 
hatusse juhatuse liikmed - Endel Vasar (esimees), liikmed August Tuisk ja Aldo Tampere. 
Otsustati, et vaatamata sellele, et enamuse klubi liikmete vanusepiir on ületanud 80 piir- 
joone, jätkab klubi tegevust. 

Kokkutulek jätkus pikniku ja lõkketulega, kus kokkutulijaid kostitati maitsva sõduri- 
supi, krillvorstide ja õllega. 


Eesti Lennuväepoiste Klubi 2008. aasta kokkutulek 


Nagu varasematel aastatel, kogunesid ka 2008. aasta 1. juulil Pirita-Kosel asuva Kons- 
tantin Pätsi Vabaõhukooli juurde eesti lennuväepoisid, et võtta osa järjekordsest, seekord 
juba XVII Eesti Lennuväepoiste Klubi poolt korraldatud kokkutulekust. 

Kunagiste lennuväeabiliste esimesest kogunemisest siia Pirita-Kose mändide alla on 
möödunud kuuskümmend neli aastat ja iga aastaga on kokkutulnute arv aina vähemaks 
jäänud. Kui 1944. aasta suvel tuli siia kokku ligi 3000 poissi, siis seekord rivistus lennu- 
väepoiste mälestuskivi juures olevale lipuväljakule vaid 26 osavõtjat. Kaugemaks tulijaks 
seekord oli Harri Kajando Inglismaalt. 

Kokkutulek algas rivistusega lipuväljakul, kus mehed rivistas üles ja kandis sellest 
klubi presidendile ette Lennuväepoiste klubi auliige, Pätsi Vabaõhukooli endine direktor 
Valdek Berentsen. Eesti hümni helide saatel kerkis lipumasti eesti trikoloor. Kokkutulek 
oli avatud. 

Peale rivistust toimus klubi liikmete üldkoosolek, kus juhatuse esimees August Tuisk 
andis ülevaate klubi tegevusest ja selle finantsolukorrast. Üles kerkis ka küsimus - milline 
tulevik ootab lennuväepoiste klubi, kuna liikmete arv aina väheneb. Ühe ettepanekuna 
avaldati arvamust, et kõne alla võiks tulla ühinemine endiste - sõjaaegsete lenduritega. 

Kokkutulek jätkus pikniku ja lõkketulega, kus kokkutulijaid kostitati maitsva sõduri- 
supi, krillvorstide ja õllega. 

Konstantin Pätsi Vabaõhukool. Siit algas 1944. aastal eesti lennuväepoiste sõjamehetee ja siin on 
toimunud kõik klubi kokkutulekud 

Lennuväepoiste klubi lipp ja mälestuskivi 

Klubi president August Tuisk, K. Pätsi Vabaõhukooli õpetaja, klubi auliige Valdek Berentsen ja klubi 
ajalootoimetaja Vaino Kallas 

lt at KOGE LÜKATILT 


SÕIMEETED ISAMAA ISESEISVUSE EEST 


Vaino Kallas, Endla Lepik Inglismaalt ja Raimond Rätt abikaasaga Soomest lennuväepoiste kivi juures 

Mälestustahvli avamisel Iide külas Sõrves võidelnud Eesti lennuväepoistele. See on ainuke 
mälestusmärk Sõrves Punaarmee vastu võidelnud eestlastele. 

Mälestustahvli avamisel Sõrves laulis Eesti Sõjameeste Pärnu Ühenduse meeskoor 

Eesti lennuväepoiste mälestuskivi Konstantin Pätsi Vabaõhukooli aias. Siit läksid 1944. aasta suvel 
sõjateele ligi 3000 Eesti lennuväepoissi. 

IV 


EESTI VABADUSVÕITLEJATE 
LIIDU TEGEVUSEST 


o Koostööst teiste riikide sõjaveteranidega 
o Mälestusmärgid vabadusvõitlejaile 

o Selitaastusravikeskus 

o Koostööst D-R J Koostöökojaga 

o Fondide tegevusest 

o Riiklikud autasud, medalid 

EESTI VABADUSVÕITLEJATE KONTAKTID 
TEISTE RIIKIDE SÕJAVETERANIDEGA 


Kohtumised saksa sõjaveteranidega 

Eesti leegionäride 1992. aasta kokkutulekul Adaveres teatas Vabadusvõitlejate Lääne- 
maa Ühenduse esimees Olaf Taro oma kontaktide Saksamaa sõjaveteranidega, kes oli kir- 
javahetuses Hamburgis elava ja Kameradenwerk Korps Steiner sõjaveteranide organisatsioo- 
ni liikme Gustav Wegneriga. Viimane teatas, et nende organisatsiooni kokkutulek toimub 
samal aastal Walsrodes ja saatis ka mõned kokkutuleku kutsed. 

Kokkutulekule otsustati saata kolmeliikmeline delegatsiooni koosseisus Olaf Taro, 
Emil Alesma ja Karl Sirel. Delegatsiooni saatmist toetas ka tollane peaminister Mart Laar. 
Kuid kuna Alesmal ja Tarol polnud võimalik sõita, taotles Saksamaale sõidu viisat vaid 
Karl Sirel. Tallinnas Saksa saatkonnas aga selgus, et kutsel puudub notariaalselt tõestatud 
kinnitus, et kutsuja katab kõik külastamisega seotud kulud. Nüüd hakkas Saksamaal kül- 
lakutsete vormistamisega tegelema Georg Diers, mille tulemusel sai teoks Karl Sireli ja 
Diersi kohtumine Hannoveris. Siitpeale jätkusid edaspidised kontaktid Saksa sõjavetera- 
nidega Georg Diersi kaudu. 

1993. aastal külastas Georg Diers autol koos kahe sõjaveteraniga Võrumaa Sõjameeste 
Ühendust, tuues kaasa auto järelkäru täie humanitaarabi. Saksa sõjaveteranid külastasid 
endisi lahingupaiku Narvas ja Sinimägedel ja võtsid osa Narva pataljoni veteranide kok- 
kutulekust Elvas. 

Järgmisel aastal korraldasid saksa sõjaveteranid suurema ekskursiooni mööda Eestit. 
Samal aastal külastas eesti sõjameeste delegatsioon Walsrodes toimunud saksa sõjavetera- 
nide kokkutulekut ja asetasid pärja Herman Lönsi hauale Lüneburgi nõmmel. 

Järgnenud aastatel toetasid sakslased eesti sõjameeste organisatsioone, eraldades neile 
tasuta kolm mikroautobussi ja kaks MAN- diiselautot, milledest ühe sai Seli Tervisekes- 
kus ja teise sõjahaudade otsimise organisatsioon Meleskis. 

1997. aastal Võrus toimunud Eesti vabadusvõitlejate kokkutulekule saabunud saksa sõ- 
javeteranid soovisid kohtuda president Lennart Meriga. Kohtumisest võtsid osa Raudristi 
Rüütliristi kandjad Klemens Behler ja Kurt Mayer. Eesti sõjamehi esindasid Hudo Räst ja 
Karl Sirel. 

Kohtumisel ütles president Meri, et ütleb oma tervituse eesti keeles, kuna see on mää- 
ratud kogu eesti rahvale. Oma tervitussõnavõtus ütles president: 

Ma ei võta teid vastu kui Rüütliristi kandjaid, vaid kui mehi, kes hoidsid Narva all ja 
Sinimägedes kinni rinnet, et eesti intelikentsil oleks võimalus põgeneda läände, kus nad 
jätkasid võitlust Vaba Eesti eest.” Kuigi presidendi vastuvõtt pidi kestma vaid pool tundi, 
kujunes see kohvilauas istumisega pooleteise tunni pikkuseks. 

1998. aastal toimus taas president Lennart Meri kohtumine juba suurema saksa sõjave- 
teranide grupiga, kus viimased andsid presidendile kingitusena üle Kameradenwerk Korps 
Steineri logoga hõbetaldriku. See oli viimane välismaa sõjaveteranide kõrgetasemeline 
kohtumine eesti riigijuhiga. 

Saksa sõjaveteranide delegatsioon võttis osa ka Raudristi Rüütliristi kavaleri Alfons 
Rebase ümbermatmise tseremooniast, kus sõnavõtuga esines Saksamaal asuva Rüütliristi 
kavaleride organisatsiooni esimees. 

Eesti Vabadusvõitlejate Liidu liikmesorganisatsioonidel on samuti kontaktid Läti, 
Soome, Leedu, Flaami, Taani ja Norra sõjameeste veteranorganisatsioonidega. 

President Lennart Meri vastuvõtul Kadriorus. Vasakult Klemens Behleri elukaaslane, Klemens 
Behler, Georg Langendorf, Karl Sirel ja Lennart Meri 

EESTI SÕJAMEESTE DELEGATSIOON LÄTI 
RAHVUSLIKE PARTISANIDE KOKKUTULEKUL 


2005. aasta 30. juulil toimus Riias, Bältezera järve ääres asuva Riia Et- 
nograafia Vabaõhumuuseumis Läti rahvuslike partisanide 15. kokkutu- 
lek, kus Eesti Vabadusvõitlejate Liitu esindas Pärnu Sõjameeste Ühenduse kuueliikmeline 
delegatsioon koosseisus: Leopold Viirpalu, Oskar Saulep, Vaino Kallas, Leinhard 
Nieländer, August Lamesoo ja Kaljo Tamm 

Läti partisanide organisatsiooni kokkutulek algas pärgade panekuga Riia kesklinnas 
olevale Vabadussamba jalamile. Seejärel sõideti Riia Vabaõhu muuseumi, kus toimus kok- 
kutulnute rivistus. 

Läti, Leedu ja Eesti rahvuslippude lehvides sammusid kokkutulekust osavõtjad muu- 
seumi territooriumil asunud 18. sajandil ehitatud vanasse puukirikusse, kus toimus lühike 
Jumalateenistus. 

Seejärel liikus kokkutulekust osavõtjate pikk kolonn, mille eesotsas sammusid Eesti, 
Läti ja Leedu rahvuslippe ning Läti vabadusvõitlejate organisatsioonide lippe kandvad 
Läti sõjaväe paraadvormis sõdurid, Bältezera järve äärde, kus toimus juubelikokkutuleku 
pidulik avamine. 

Märkimist väärib Läti ja Eesti kaitsejõudude erinev suhtumine endiste sõjameeste üri- 
tustesse. Teatavasti on Eesti Kaitsejõudude ja Kaitseliidu ohvitseridel ning reakoosseisul 
seni soovitatud eesti sõjameeste ja vabadusvõitlejate organisatsioonide kokkutulekutest 
ning nende poolt püstitatud mälestusmärkide avamisest ja muudest üritustest organiseeri- 
tult ja vormi kandes mitte osa võtta (!). 

Samal päeval ja samal kellaajal toimus Sinimägedes eesti 20. diviisi sõjameeste kokku- 
tulek, kuhu ei ilmunud ühtegi Eesti valitsuse ega ka Kaitseväe esindajat. Ja nagu rõhutasid 
sellel kokkutulekul oma sõnavõttudes sõjameeste organisatsioonide esindajad, on nii Eesti 
valitsus kui ka kaitsevägi eesti sõjameeste üritusele selja pööranud. 

Samal ajal võttis Riias toimunud Läti partisanide kokkutulekust osa palju Läti ja Leedu 
Kaitseväe ning Läti Kaitseliidu ohvitsere ja sõjaväe paraadvormis sõdureid. Erinevalt Ees- 
tis toimunud sõjameeste üritustest oli lätlaste üritusel üllatavalt palju noori. 

Läti rahvuslike partisanide organisatsiooni kokkutuleku avas selle esimees Ojars 
Stefans. Seejärel pöördus pikema kõnega kokkutulnute poole Läti Kaitsejõudude kindral- 
major Juris Latstiras. Järgnenud sõnavõttudes tervitasid kokkutulnuid eesti ja leedu dele- 
gatsioonide juhid ja erinevate organisatsioonide esindajad. 

Loeti ette Riia garnisoni ülema käskkiri ja kindralmajor Latsitiras andis ligi kolme- 
kümnele endisele partisanist võitlejale kätte Läti Kaitseministeeriumi tänukirjad ja mäles- 
tusesemed. 

Meeldivat vaheldust pakkus kokkutulnuile oma nooruslikult temperamentsete tantsu- 
dega Riia noorte tantsijate tantsuansambel. Pidulikule kontsertosale järgnes piknik. Peolis- 
te meeleolu hoidis üleval sõjaväe puhkpilliorkestri poolt esitatud tuntud rahvalikud palad 
ja sõdurilaulud. 

Eesti delegatsiooni liikmed kohtusid seal mitmeid vanu tuttavaid sõjamehi ning loodi 
uusi tutvusi. Kogu üritus jättis südamlikult meeldiva mulje. 


+, 

Eesti VVL delegatsiooni juhi 
Vaino Kallase sõnavõtt Riias 


Ausataud Läti rahvuslike partisanide kokkutulekust 
osavõtjad! Lugupeetud külalised! 

Lubage mul Teile üle anda tervitused Eesti Vabadus- 
võitlejate Liidu ja kõigi eesti sõjameeste poolt! 

Asudes siin Läänemere kaldal ja olles oma asendi tõttu 
Ida ja Lääne piirimail, on nii läti kui eesti rahvas olnud aas- 
tatuhandeid tallermaaks kahe erineva kultuuri ja tsivilisat- 
siooni levikualal. Elades aastasadu naabritena, on meil vä- 
ga palju ühist nii meie ajaloos, kultuuris, aga ka meie riiki- 
de ja rahvaste saatuses. 

1940. aastal okupeeris ja annekteeris meie suur naaber 
Eesti, Läti ja Leedu. Järgnenud stalinismi režiimi metsikus- 
te tulemusel kaotasid need kolm riiki ühe aastaga rohkem 
oma tütreid ja poegi, kui kogu eelnenud saja aasta jooksul 
kokku. 

Kui 1941. aastal puhkes sõda totalitaarsete riikide - 
Nõukogude Liidu ja Saksamaa vahel, seisid okupeeritud Eesti ja Läti mehed raske valiku 
ees - kellega minna? Selles lootusetus olukorras oli meil võimalus teha valik vaid kahe 
halva vahel. Ja me valisime kahest halvast tol hetkel vähem halva. 

Mis sundis meid tegema valiku Saksa relvajõudude kasuks, kelle vastu sõdis kogu lää- 
nedemokraatia? Miks haarasid kümned tuhanded läti ja eesti mehed relva järele ja tõmba- 
sid selga võõra mundri? Kas see oli kollektiivne hullumine? Kõige tabavama vastuse sel- 
lele küsimusele andis 1941. aastal Bostonis elav eestlasest professor Wiel, kes ütles: 

“ Kui Teie võitlete hullu koeraga ja keegi ulatab teile kepi selle koera hävitamiseks, siis 
teie ei hakka ju vaatama, kes on selle kepi andja!" 

Nüüd, 65 aastat hiljem, süüdistatakse meie sõjamehi võõra vormi kandmises ja natsi 
Saksamaa teenimises. Meile püütakse isegi meie ajalugu ette kirjutada, just nagu oleks ku- 
sagil keegi, kes tunneb meie ajalugu meist paremini. 

Kuid kas me tõesti läksime võitlema surmaheitluses kokku variseva Suur-Saksamaa 
eest? Kas me siis tõepoolest tahtsime punaarmeed kinni hoida vaid selleks, et anda 
Himmlerile rohkem aega krematooriumide gaasiahje kütta ja holokausti lõpule viia? 

Meile on heidetud ette, et me oma ohvrimeelse võitlusega pikendasime holokausti. 
Kui see on nii, kas siis tuleb samasugune süüdistus esitada ka Soome Vabariigile? Soome, 
kaitstes oma iseseisvust, võitles samuti koos Saksa relvajõududega ühise vaenlase vastu, 
kuid neid pole keegi julgenud selles süüdistada. 

Soome diplomaat ja ajaloolane Max Jakobson on väitnud, et oma ajaloost tuleb osata 
rääkida. Ja mitte poole suuga, vaid täie suuga. Seda enam, et tänane Moskva propaganda 
erineb nõukogude aegsest üsna vähe - ikka seesama suurriiklik ülbus ning seesama jõhk- 
rus oma seisukohtade pealesurumisel. 

Siinjuures tahaksin ma eesti vabadusvõitlejate nimel tänada Teie presidenti, kes on tei- 
nud väga palju tõese Balti rahvaste ajaloo selgitamisel nii Lääne-Euroopa riikide valitsus- 
tele, kui ka meie suurele idanaabrile. 

Nagu me teame, on ametlik Moskva mõned aastad tagasi vabandanud Teise maailma- 
sõja ajal toimunu eest Varssavi, Praha ja Budapesti ees. Kuid mitte Tallinna, Riia ega Vil- 


Vaino Kallas 

niuse ees! Millest see tõsiasi räägib? Kas mitte sellest, et Moskva arusaamade järgi on Bal- 
tikum vaid ajutiselt loovutatud? Ja seda isegi nüüd, mil me oleme NATO ja Euroopa Lii- 
du täieõiguslikud liikmed! 

Jääb loota, et NATO staapides ja Brüsselis osatakse seda mõtlemapanevat fakti põhjali- 
kult analüüsida ja et neis analüüsides ei eksita. 

Seisab ju kogu tõde selles, et eesti ja läti sõjamees püüdis hoopis meeleheitlikult tõkes- 
tada Beria üksuste tagasiteed meie maale, et ei saaks korduma 1940./41. aastal toimunud 
rahvusmõrvad, repressioonid ja küüditamised. 

Äsja - 23. juulil möödus 65 aastat päevast, mil Ameerika Ühendriikide tookordne vä- 
lisministri kohusetäitja Samner Wells avaldas oma kuulsa deklaratsiooni, mille kohaselt 
Ameerika Ühendriikide valitsus keeldus tunnistamast neid poliitilisi muudatusi, mis 1940. 
a. leidsid aset Baltikumis. Ameerika valitsus jäi selle seisukoha juurde kõikideks järgneva- 
teks aastakümneteks, kuni me saime uuesti vabaks. Sellel tookordsel ameeriklaste seisu- 
kohavõtul oli erakordne tähtsus Balti riikide jaoks. 

Alles mõni päev tagasi võttis USA kongressi esindajatekoda taas vastu resolutsiooni, 
milles kutsutakse Venemaad Balti riikidelt Nõukogude okupatsiooni eest vabandust pa- 
luma ja ebaseaduslikku annekteerimist hukka mõistma. 

Tookord, 65 aastat tagasi, pani Ameerika valitsuse seisukoht aluse sellele, et kümned 
tuhanded eestlased ja lätlased, kellel oli võimalik põgeneda läände, jätkasid seal järgnenud 
aastakümnete jooksul võitlust meie iseseisvuse taastamise eest. Ja see oli väga oluline võit- 
lus. 

Kuid nii eesti kui läti põgenike lahkumine siit sai teoks vaid tänu eesti ja läti sõjamees- 
te sangarlikule vastupanule sisse tungivatele punavägedele Sinimägedes ja Kuramaa “ko- 
tis”. 

Hiljuti möödus kuus aastakümmet meie sõjameeste saatuslikest kaitselahingutest Tei- 
ses maailmasõjas, mis aastakümneteks määrasid eesti ja läti rahva saatuse. Kuigi meie sõ- 
jameeste võitlus oli sangarlik, ei krooninud seda tookord edu, sest jõudude vahekord oli 
selleks liiga lootusetu. Ka ei teadnud me siis veel, et balti rahvaste saatus oli suure kolmi- 
ku poolt Teherani nõupidamisel juba otsustatud. 

Kuid me ei pea tookordset kaotust ja oma ajalugu häbenema. Meie, läti ja eesti sõja- 
meeste langenud võitluskaaslased, kelle elu jäi elamata ja pered loomata, ainuüksi nende 
mälestuse nimel oleme meie, aga ka meie nooremad põlvkonnad kohustatud oma väärikat 
ajalugu mäletama. 

Me oleme kohustatud ka täna väärikalt elama. Oleme kohustatud seda väärikust ka 
oma lastele õpetama - selleks, et neil ei tuleks läbi elada kõike seda, mis sai osaks meile. 

Läti ja Eesti on olemas, ega kavatse oma olemasolu kellegi ees õigustada. Me jagame 
teiste rahvaste leina nende sõjakaotuste pärast, aga me peame sama loomulikuks, et ka 
meie kannatusi ja leina austatakse. Meie pisarad on sama soolased kui venelaste, sakslaste, 
juutide, prantslaste või inglaste pisarad. 

Meie sõnum maailmale on - kui keegi soovib Läti ja Eesti rahva ajaloole hinnangut an- 
da, siis peab ta seda ajalugu eelkõige tundma õppima. Ja mis kõige tähtsam - me kavatse- 
me nimetada asju nende õigete nimedega ja rääkida sündmustest nii, nagu need olid. Sõl- 
tumata sellest, kas see kellelegi meeldib või mitte. 

Kallid läti sõbrad! Austatud partisanide organisatsiooni liikmed! Eesti sõjameeste ja 
vabadusvõitlejate nimel ma soovin teile jätkuvalt jõudu ja tervist teie tänuväärses tegevu- 
ses. Tänasel kokkutuleku puhul soovin Teile aga head peotuju ja mineviku meenutamist. 

Lai dzivo Latvias! 

Eesti VVL delegatsioon Eesti-Läti piiril. Vasakult: Leopold Viirpalu, August Lamesoo, Oskar Saulep, 
Vaino Kallas, Leinhard Miländer ja Kaljo Tamm. 


Läti partisanide rongikäik. Lippuriteks olid Läti kaitseväe sõdurid 

Eesti delegatsiooni liikmed Kaljo Tamm, Leinhard Miländer ja Leopold Viirpalu. 
Paremal kokkutuleku külalised — Leedu Kaitseväe ohvitserid. 


JATELEI 


ge 
Leonhard Miländer ja Leopold Viirpalu vestlevad Leedu ohvitseridega 

Läti partisanide 2005. aasta kokkutulekust osavõtjad 

ja == AAA 
Vaino Kallas ja tõlk Aino Skreija vestlemas kokkutuleku korraldaja 
kindral Juris Lacitirasega 

Ühispilt koos Läti partisanide organisatsiooni naisliikmetega. Taga kindral Lacitiras 

LESTENE SÕJAVÄEKALMISTU AVAMISEL LÄTIS 


2003. aastal Võrus toimunud vabadusvõitlejate kokkutulekul esitas Läti sõjaveteranide 
organisatsiooni esimees Nikolaijas Romanovskis EVL juhatuse esimehele Heino Kerdele 
kutse, võtta 27. septembril 2003. a. osa Lesdene Sõjaväekalmistu avamisest. Sõidust, mille 
korraldas Demokraatlike Rahvuslike Jõudude Koostöökoda, võtsid selle delegatsiooni 
hulgas osa ka EVTÜ esindajad. Sõjaväekalmistu avamisele oli saabunud üle 5000 osavõtja, 
nende hulgas Läti Vabariigi riigitegelased ja kõrged sõjaväelased. 

Eesti delegatsiooni nimel võttis avamise sõna Tallinna ühenduse esimees, kes oma ter- 
vitussõnavõtus ütles: 

»Läti ja Eesti rahvaste riikluse ajalugu on olnud sarnased. Ikka ja jälle oleme pidanud, relv 
käes, kaitsma oma rahvaste iseseisvust. Lahingutes kodumaa vabaduse eest on langenud meie 
rahvaste parimad pojad. Eesti vabadusvõitlejaid valdab uhkus ja rahulolu selle üle, et läti rahvas ja 
teie, leegionärid, olete nii hästi suutnud hoolitseda II maailmasõjas Läti kaitselahingutes langenud 
relvavendade viimse puhkepaiga loomise eest. Teie võitlus oli õige, teie võitlus oli õiglane!” 

Need sõnad ei olnud öeldud suusoojaks, kuna lätlased on oma võitlejate mälestuse 


jäädvustamisel meist kaugele ette jõudnud. 

Memoriaal Lestene sõjaväekalmistul. Siia on maetud üle 10 000 Kuramaa lah 


ingutes langenu 

KOOSTÖÖST DEMOKRAATLIKE JÕUDUDE 
KOOSTÖÖKOJAGA 


1997. aastal asutati Isamaaliidu initsiatiivil Rahvuslik-Demokraatlike Jõudude Koos- 

töökoda, mille liikmeteks on: 
1. Eesti Vabadusvõitlejate Liit, 

Eesti Vigastatud Sõjameeste Ühing, 
Eesti Õigusjärgsete Omanike Liit, 
Endiste Poliitvangide Liit, 
Endiste Õpilasvabadusvõitlejate Liit, 
Kindral Johan Laidoneri Selts, 
Memento Liit, 
Soome Sõjaveteranide Eesti Ühendus, 
Eesti Kristlik Rahvapartei, 
10. Isamaaliit, Põllumeeste Kogu, 
11. Res Publica, Eesti Reservohvitseride Kogu, 


OPMASRgMRPWRN 


Kuni 2004. aasta 27 maini tegutses Koostöökoda tööjuhendi alusel, milles oli reglemen- 
teeritud istungite ettevalmistamise, toimumise ja otsuste vastuvõtmise kord, kuid kirja oli 
panemata Koostöökoja tegevuse eesmärgid. 

Kuni 2003. aasta 20. novembrini juhatas Koostöökoja istungeid Eesti Vabadusvõitlejate 
Liidu juhatuse esimees, Isamaaliidu liige, Heino Kerde. 20. novembril 2003 valisid Koos- 
töökoja liikmesorganisatsioonide esindajad Heino Kerde soovitusel Koostöökoja aseesi- 
meheks ja 23. märtsil 2004 Koostöökoja esimeheks Tallinna Vabadusvõitlejate Ühenduse 
liikme Kuno Raude. 

27. mail 2004 toimunud Koostöökoja istungil kinnitati Kuno Raude poolt esitatud ette- 
panek Koostöökoja tööjuhendi muutmise kohta. Muudetud tööjuhendis fikseeriti Koos- 
töökoja tegevuse peamised ülesanded: ,liikmesorganisatsioonide ühishuvide formuleeri- 
mine ja nende alusel riigi seadusandlikes- ning täitevvõimu struktuurides vastuvõetava- 
te poliitiliste otsuste mõjutamine.“ 

Et vältida kuulujuttudele ja emaotsioonidele tuginevate otsuste vastuvõtmist Koostöö- 
koja istungitel, kirjutati muudetud tööjuhendisse sisse nõue: , Koostöökoja otsuste projek- 
tide aluseks peab olema tõepärane ning usaldusväärne informatsioon.” Muudeti ka ot- 
suste vastuvõtmise senist korda. Nüüdsest hakkasid otsused jõustuma nende vastuvõtmi- 
se hetkest alates. 

Sellesse ajajärku mahtusid vabadusvõitlejaid ja represseerituid puudutavate seadus- 
eelnõude muudatuste ettevalmistamine, Koostöökoja arvamuste kujundamine pakilistes 
poliitilistes küsimustes, koostöö riigikogus esindatud erakondadega, peaministri-, minist- 
ritega- ja maavanematega ning palju muud. 

12. aprillil 2007 taandas Kuno Raude end Koostöökoja esimehe kohalt ja tema asemele 
valiti Eesti Rahvusliku Liikumise (ERL) esimees Enn Põlluaas. 

Demokraatlike Jõudude Koostöökoda on pidevalt hoidnud kätt Eesti riiklike instantsi- 
de poolt poliitilisi ja ajaloolisi teemasid käsitlevate sündmuste pulsil ja avaldanud arva- 
musi ning teinud pöördumisi Eesti iseseisvust ja demokraatiat puudutavates küsimustes. 

SELI TERVISEKESKUS 


Seli mõisa ajaloost 

Seli (Seikius) küla nime on esmakordselt mainitud 1241. aasta Taani hindaisraamatus. 
Seli (Sellige) mõis oli olemas juba 1474. aastal, mil läänimee Hans Lode müüs selle koos 
veskiga Pirita kloostrile. 

Mõisa omanikkudeks on olnud Wrangeli, Meyendorfi, Roseni, Stenbocki, 
Tiesenhauseni ja teiste aadlisuguvõsade esindajad. 

1832. aastal müüs Johann von Stenbock mõisa krahv von Tiesenhausenile, kelle sugu- 
võsa kätte jäi mõis kuni 1919. aastani, mil see Eesti Vabariigi poolt võõrandati. Võõranda- 
mise järel anti mõis Punase Risti omandisse ja on seda tänaseni. 

17. sajandi lõpul oli mõisamaja puidust ja õlgkatusega. Praegune mõisaansambli pea- 
hoone on kahe kordne paekiviehitis, mille põhiosa pärineb 1770ndatel maanõunik Gustav- 
Erich von Roseni ajast, kuid selle algsest välisilmest on tänaseni vähe säilinud. 19. sanadi II 
veerandil, Tiesenhausenite ajal ehitati peahoonele juurde tugevasti eenduvad tiibehitised. 
Samal ajal kujundati ümber ka siseruumid. 19. sajandi lõpul ehitati hoonele rõdud. Hoone 
tagafassaadile ehitati veranda. 

Pärast 1905. aasta mõisate põletamist taastati maja mõnevõrra muudetud kujul. Saali 
sisekujunduses sai valitsevaks neoklassitsism. Saaliga külgnevas ruumis neorenessaanses 
stiilis kahhelahi. Hilisemad kapitaalremondid on hoone arhitektuuri tublisti kahjustanud. 

Peahoone ees olevat muruväljakut ümbritsevad tall-tõllakuur, ait ja valitsejamaja. 
Pehoone taga on liigirohke looduslik park, kus varem olid allikaile rajatud tiigid ja parki 
läbivale Keila jõele kaldaterassid. Pargis on säilinud klassitsistlikus stiilis paviljon, mis 
1997. aastal restaureeriti. Mõisaansambli põhiosa piirab paekividest laotud müür. 

Seli mõis kuulub kultuurimälestisena muinsuskaitse alla. 


Seli tervisekeskuse saamislugu 
Ene Pere. Peaarst aastatel 1992-2002. 


See oli 1991.a.aprillis, kui leidsime abikaasa Udo Perega ajalehest kuulutuse, et Seli 
haigla vajab peaarsti. Kuna olime juba pensionärid, otsustasime, et on paras aeg vahetada 
linnaelu maaelu vastu, seda enam, et Seli haigla lähedal asus meie maakodu. Sama aasta 
augustis sai Eesti vabaks, ja sellega kaasnesid muutused meditsiinivaldkonnas: väikesed 
haiglad ei olnud enam rentaablid, ja Raplamaal oli plaanis esimesena lõpetada Seli haigla 
tegevus. Hakkasime abikaasa Udoga mõtlema alternatiivi peale, et päästa Seli Mõis: hoone 
oli lagunemas, viimase 5 aasta jooksul oli seal olnud 5 peaarsti, kes polnud küll mõelnud 
remondi peale, pigem vastupidi. Näiteks keskküttesüsteem oli paigaldatud 1961.aastal, oli 
välja vahetatud ainult dokumentides, tegelikkuses aga mitte. 

1992. a. kevadel, olles külas lennuväepoisi Jüri Freibergi kodus Mustamäel ja kurtes 
oma muret, ütles Jüri Freiberg, et eelmise aasta sügisel asutati Tallinnas Vabadusvõitlejate 
Ühendus, kuhu kuuluvad endised saksa sõjaväes võidelnud, ja kas me ei taha luua neile 
50 aastat vintsutatud meestele midagi sanatooriumi või puhkekodu taolist. 

Haarasime Udoga sellest ideest kohe kinni - see meeldis meile eriti veel seepärast, et 
see tähendas ka järjepidevust: ka 1920.a.oli Seli Sanatoorium olnud Eesti Vabadussõdalas- 
te raviasutus. 

Asusime kiiresti tegutsema. Esialgu olid aktiivsed just nn. lennuväepoisid. Nad moo- 
dustasid 5-6-liikmelise initsiatiivgrupi, mille eestvedajaks oli hr. Enn Vohli. Sinna kuulus 
ka Jüri Freiberg, teiste nimed ei meenu, kuid üks juhtfiguure oli juristiharidusega lennu- 
väepoiss, kes oli sel ajal Tallinna Haigekassa direktor, ja kes sai meid seetõttu aidata ka 
materiaalselt. Tema kaudu saime 3 klosetipotti, mis olid hädavajalikud asja alustamiseks. 
Senised WC-d ei vastanud oma nimetusele, vaid olid pigem haisvad peldikud. Ka saime 
Tallinna Haigekassalt 300 000 krooni, et lahendada kütteprobleem (nagu varem öeldud, oli 
keskküttesüsteem täiesti amortiseerunud; nüüd muretsesime elektrikatla, mille paiguta- 
sime keldrisse). Kelder aga oli algselt kaetud paksu mudakihiga, mille kohal oli ca meetri- 
kõrgune haisev veekiht. Siis võib ette kujutada, kui suur töö oli keldrit korda saada. See 
töö sai tehtud oma jõududega, kuna raha oli väga vähe. Oma jõud tähendasid meie asutu- 
se kaht abitöölist, ja meie innukaid "patsiente" — vabadusvõitlejaid. Muidugi oli ka selli- 
seid, kes teatasid, et nad tulid Selisse puhkama, mitte tööle, aga entusiaste oli ikka roh- 
kem. Mehed ise tõid metsast ka paraja lati, millest oma kätega tehti lipuvarras. 

Kuid nii lipuvarras kui küttesüsteemi paigaldati siis, kui asutus oli juba avatud. Sellele 
eelnes aga paljude asutuste uste kulutamisi, pettumusi ja tülitsemisi. Aga ometi, avasime 
oma uksed vabadusvõitlejatele esmaspäeval 4. augustil 1993. aastal. Selgelt on meeles 
seisin fuajee trepimademel, kui esimene bussitäis mehi (meie asutuse mikrobuss oli käi- 
nud neil jaamas vastas) paiskus uksest sisse, ja trepist üles — ca 64-65-aastased ülikonda- 
des, lipsukandvad härrasmehed, täis energiat ja kiirgavat head tuju. Ees tuli selleaegne 
Vabadusvõitlejate Tallinna osakonna president hr. Annus punaste roosidega mis ulatati 
mulle. 

Seda ülevat tunnet ei jätkunud aga kauaks! Algas argipäev. Mured ei olnud ainult ma- 
teriaalsed. Initsiatiivgrupp lagunes, haihtus. Põhjus oli selles, et lootused oma riigi toetu- 
sele ei täitunud, ka välisabi aeg oli möödas. Mehed läksid omavahel riidu. Esialgu jäi veel 
hr. Enn Vobhli, kelle korraldusel kirjutasin välismaalastele hulgaliselt abistamispalveid, 
kuid tulu oli praktiliselt olematu. Tundus et sponsorluse tipphooaeg oli möödas. 

Midagi me ikkagi saime - toole, laudu, Soome poiste kaudu voodeid ja ühe televiisori, 
Jüri Freibergi ameerika sugulaste kaudu ravimeid ja veidi mööblit. Konflikt tekkis ka sel- 
lest, et hr. Vohli arvas, et lennuväepoisid on kõige rohkem teinud, ja seetõttu on neil Selile 
suurem õigus. Ei tahetud näha vabadusvõitlejaid mujalt vabariigist. Raha tuli meil aga 
haigekassalt, kes maksis ainult nn. pea pealt, st. maja pidi täis olema. Siis kadus pikaks 
ajaks ka hr. Vohli. Juhiohjad võttis enda kätte hr. Tibbo, kes oli väga autoritaarne ja kohati 
võib öelda isegi jäärapäine isik. Tollasest haigekassa süsteemist ta aru ei saanud ja lõpuks, 
1994. a. jaanuaris, oli meil sees viimane vahetus - 11-12 meest, ja siis olime sunnitud uksed 
sulgema. 

Olime sundpuhkusel ca 5 kuud. Jätkasin visalt asjaajamist. Käisin oma trükitud abipal- 
vega Eesti Kütuses (kes ainsana mulle soliidse kirjaliku äraütlemise saatis), Järvel asuvas 
Toyotas, Sauel Pauligis, hr. Appananski juures (arvasin, et ehk ta soovib ennast rehabili- 
teerida). Isegi Tiiu Silvesele saatsin paar peaaegu isiklikku kirja, saamata vastust. Tolle- 
aegne sotsiaalminister Vilosius tuli päästvale ideele meid Kaitseministeeriumi alluvusse 
suruda. See polnud lihtne. Õnneks oli seal Tervishoiuosakonna juhataja Mihkel Tamme, 
kes suhtus meisse positiivselt, ja tänu peaminister Andres Tarandi soosingule, kirjutas 
kaitseminister Tupp enne jaanipäeva alla käskkirjale, millega määrati Seli Tervisekeskus 
(ka nimetus uus) Kaitseministeeriumi allasutuseks. Seega olime päästetud, ja enne jaani- 
päeva avasime taas oma uksed Eesti Vabadusvõitlejatele. 

Alates 01. novembrist 2002 kuni 30. septembrini 2005 oli Seli Tervisekeskuse direkto- 
riks Mari Aaremäe ja alates 05. oktoobrist 2005 on direktoriks Teet Lainevee. 

Alates 1995. aastast ! kuni aastani 2009 on Seli Tervisekeskuses käinud oma tervist pa- 
randamas 9131 sõjaveterani, kaitseväelast ja represseeritut. Külastajate arv aastate lõikes 
antud tegevusaastate jooksul on olnud järgmine: 


Aasta Arv Aasta Arv 
1995 383 2002 607 
1996 582 2003 637 
1997 646 2004. 735 
1998 614 2005 831 
1999 554 2006 740 
2000 575 2007 741 
2001 624 2008 862 


Puhkajate arv keskmiselt ühes kuus (viimasel kahel aastal, kui on mindud üle kahenä- 
dalastele vahetustele) oli: 

2007. aastal keskmiselt 1- es kuus 67 %; 

2008. aastal keskmiselt 1 - es kuus 78 %; 
Taastusravi patsiendid viibivad Seli Tervisekeskuses üksteist (11 ) kuud aastas. Kollek- 
tiivpuhkus on ca üks kuu, tavaliselt juuni või juulikuu. 

Protsentuaalselt viibis 2008. aastal Seli Tervisekeskuses ravil: 


Vabadusvõitlejad + soomepoisid + sõjaveteranid: 47 % 
Represseeritud isikud erinevatest organisatsioonidest: 14 % 
Ajateenijad 16 % 
Kaitseväelased, eruohvitserid, kaitseliitlased: 16 % 
Ülejäänud (Pitka relvavennad, Tšernobõli Ühing, Rindemeeste Ühen- 7 9 


dus, rahvusvahelistel sõjalistel operatsioonidel vigastadasaanud kaitse- 
väelased, hukkunud kaitseväelaste omaksed, jt.) 


90 aastat Seli tervisekeskust 

Seli Tervisekeskus on Kaitseministeeriumi valitsemisalas olev tervishoiu astus, kus pa- 
kutakse taastus- ja sanatoorse ravi teenuseid Eestis registreeritud vabadusvõitlejate, rep- 
resseeritute ja sõjaveteranide organisatsioonide liikmetele, aga samuti Eesti Kaitseväes ja 
Kaitseliidus teenijatele. 

Vabadussõjas vigastatute ja haigestunute raviks asutati 07. juunil 1919. a. Eesti Punase 
Risti poolt tänapäevases mõistes taastusravihaigla-sanatoorium Imastu mõisas. Järgneval 
aastal toodi nimetatud raviasutus üle Seli mõisa, kus ta Eesti Punase Risti all tegutses kuni 
1940.a. pöördeliste sündmusteni. 

Sanatooriumis raviti lisaks vigastatud ja haigestunud sõjameestele ka tuberkuloosi hai- 
gestunud sõjaväelasi. Seega möödub 2009. a. juunis 90 aastat päevast, mil esmakordselt 
Eestis hakati ravima haigestunud ja vigastatud sõjamehi ning järgmisel aastal saab täis 90 
aastat, kui Seli mõisas on erinevate asutuste nimede all antud ravi ja taastusravi kümnete- 
le tuhandetele sõjaväelise taustaga Eesti kodanikele. Seli mõis kuulus 1919 — 1940 Eesti 
Punasele Ristile. Aastatel 1940 — 1995 haldasid Seli mõisa erinevad omanikud ja mõis täitis 


1) Välja arvatud 1993. ja 1994. aasta, mille kohta pole andmed säilinud. 

väga mitmesuguseid funktsioone, olles kopsutuberkuloosi haigla, lastekopsuhaiguste sa- 
natoorium, jaoskonnahaigla, Eesti NSV sõjaveteranide haigla jms., kuni mõis tagastati õi- 
gusjärgsele omanikule, Eesti Punasele Ristile. Kaitseministeerium korraldas taasiseseisvu- 
nud Eestis sõjaveteranide ja vabadusvõitlejate taastusravi Seli mõisas alates 1993.a., renti- 
des mõisa hooneid Punase Risti käest, hoides ja restaureerides mõisa territooriumi ja hoo- 
netekompleksi võimaluste piires. Kuna rentimine ei võimaldanud kogu mõisakompleksi 
uuendamist ja taastusravi võimaluste parandamist, otsustas Kaitseministeerium mõisa 
enda omandisse osta, mis sai teoks 05. detsembril 2006. a. 

N 2008. aasta 4. augustil täitus viisteist aastat Seli 
Tervisekeskuses eesti vabadusvõitlejate ja represseeri- 
tute meditsiinilise teenindamisega alustamisest. Toi- 
munud juubeliaktusel avaldas EVL juhatuse nimel 
personalile tänu juhatuse esimees Gunnar Laev. Esi- 
nes Pärnu sõjameeste meeskoor. 

Selleks ajaks oli selle klientidest olnud 68% vaba- 
dusvõitlejate organisatsioonide- ja 9% represseeritute 
organisatsioonide liikmed. Kaitseväelased moodusta- 
sid 17% ja kaitseliitlased 5%. 

Keskmiselt on aastas toimunud 17 ravivahetust 
valdavalt kestvusega 18 ja 13 päeva. Vabadusvõitleja- 
te ja represseeritute organisatsioonidele eraldatud ra- 
vipääsmed jagavad oma liikmetel ülalnimetatud or- 
ganisatsioonid. Kaitseväelased tuleva Seli Ravikesku- 
sesse väeosadest ja sõjaväehaiglast sõjaväearstide 
suunamisega. 

Seli Ravikeskuses on võimalik saada väga erine- 
vaid taastusravi ja füsioteraapia protseduure - ravi- 
võimlemist, venitusravi, käsimassaaži, soojusravi savi- või parafiiniga, vesimassaaži, ürdi- 
ja pärlivanne, ravisauna, tsirkulaardušši, valgusravi, 
stimulatsiooniteraapiat, magnetlaserravi, i1m- 
pulssvooliravi, magnetravi, ultralühilaineravi, inha- 
latsioone ja hambaravi. Koostöös Valtu Spordimajaga 
on võimalik käia basseinis ujumas ja võtta osa vesira- 
vi võimlemisest. 

Ravikeskuses viibijail on võimalus käia jalutamas 
mõisapargis Keila jõe kaldal, võtta osa ekskurssiooni- 
dest, veeta aega piljardisaalis. Siin kohtuvad endised 
rindemehed ja represseeritud, kellel on omavahel pal- 
ju ühiseid mälestusi, võitluse- ja kannatusteid. 

Möödunud 15 aasta jooksul on Tervisekeskuses 
saanud taastusravi ligi 10 000 vabadusvõitlejat, kellele 
hilisematel aastatel on lisandunud represseeritud isi- 
kud erinevatest organisatsioonidest (Memento, Mur- 
tud Rukkilille Ühing, Endised Poliitvangid) ning kait- 
seväelased, kaitseliitlased, Tšernobõli veteranid, Pitka 
relvavennad ja Eruohvitseride Kogu liikmed. 


Direktor Teet Lainevee 


Raviarst Dr. Rebane 

Sekretär-raamatukoguhoidja Marje Luik Meditsiiniõde Maire-Tiia Vahuri 

Veeprotseduure ravisaajatele teeb Helle Poola 

Vesiravi võimlejad Valtu Spordimaja basseinis 


= a ai 
m n si E 


Saadud ravi Tervisekeskuses paneb vanad sõjamehed möllama... 

MÄLESTUSSAMMAS BOLŠEVISMI VASTU 
VÕIDELNUD EESTI MEESTELE 


2002. aasta 20. juulil püstitati Pärnu kesklinnas 
asuvasse Vanasse parki graniidist ausammas, millel oli 
pronksist sõduri bareljeef, seljas saksa SS-väeosa Eesti 
leegioni tunnustega sõdurivorm ja rinnal püstol- 
kuulipilduja MP-40. Kiivril olid reljeefsed tähed SS. 
Vormi kraenurgal ilutses vabadusristi südamik mõõka 
hoidva käega ning varrukal Eesti lipu värvides 
embleem. 

Ausambal oli kiri «Kõigile Eesti sõjameestele, kes II 
vabadussõjas langesid kodumaa ja vaba Euroopa eest 
1940-1945». 

Ausamba püstitamise idee autoriteks olid Leo 
Tammiksaar Pärnust ja selle rajamise eestvedajaks 
Eesti Vabadusvõitlejate Tallinna Ühenduse juhatuse 
3 liige Ants-Eduard Teder. 

EESTI MEESTELE: | Antud intervjuus Pärnu Postimehele ütles Tam- 

M KES SÕDISID 1940-15"> miksaar, et mälestusmärgi rajamisest ei tasu otsida 
poliitikat ega mingite ühenduste, liitude ega organisatsioonide kätt. «See on puhtalt 
eraalgatus. Selle samba rajamiseks oli viimane aeg, sest seda oleks pidanud tegema Eesti 
riik kohe pärast iseseisvumist. Kuna kümme aastat läks ja riik huvi ei tundnud, võtsime 
nelja inimesega asja ette.» 

Mälestusmärgi rajamise eestvedaja Teder ütles, et idee rajada ausammas Pärnusse tek- 
kis temale mullu, kui üks rootsi pere paigutas Pärnu Alevi surnuaiale mälestustahvli Tei- 
ses maailmasõjas langenud sugulaste auks. “Sellel mälestustahvlil oli kirjutatud, et nad 
langesid vaba Euroopa eest,” sõnas Teder. “Mõtlesime, et meie võitlesime ka kodumaa ja 
Euroopa eest nõukogude bolševistliku armee vastu.” 

Teder tunnistas, et ohverdas mälestusmärgi valmimise heaks nii enda kui ka oma 
abikaasa kogutud kirsturaha. Veel teatas Teder, et tulevikus kavatsetakse praegune au- 
sammas asendada suurema, kolme-nelja meetri kõrguse pronkskujuga. 

Mälestusmärk pidi pidulikult aupaukude saatel avatama augusti algul. Avamisele 
olid kutsutud Riigikogu esimees Toomas Savi, Riigikogu liikmed Neinar Seli, Tunne 
Kelam, Tiit Tammsaar ja Enn Tarto, kuid ükski neist polnud seni oma tulekust teatanud. 

23. juulil toimunud Pärnu linnavalitsuse istungil võeti aga vastu otsus - eemaldada 
ajutiselt Pärnu Vanasse parki püstitatud ausamba ülemine osa ning nõuti selle vormi ja 
teksti muutmist. Otsuses oi märgitud, et ausammas oli paigutatud parki ilma maaomani- 
ku - Pärnu linna - loata ja linnavalitsus otsib monumendi rajajatega kompromissi ausamba 
väljanägemise osas. 

Samuti kohtusid linnavalitsuse liikmed ühe ausamba püstitamise initsiaatori Leo 
Tammiksaarega ning leppisid kokku, et monumenti muudetakse nii, et see kannaks endas 
äratuntavalt Eesti vabadusvõitluse ideed. 

Tammiksaar lubas linnavalitsusele vahetada välja ausamba tekst ning andis nõusoleku 
ausammas kinni katta. 

Linnavalitsuse liikmed väljendasid ühiselt seisukohta, et ei saa mingil juhul nõustuda 
ausamba püstitamisega praegusel kujul, kuna - eriti ausamba tekst - on vastuolus üleüldi- 
se arusaamaga sõjakuritegevusest ja Eesti vabadusvõitlusest ning moonutab kogu maail- 
ma silmis meie arusaama euroopalikust mõtlemisest. 

Pärnu linnavalitsus jõudis arvamusele, et monument ei väljenda mitte Eesti Vabariigi 
vabaduse eest võidelnute mälestust ja kuju ei meenuta Eesti vabadusvõitlejat, vaid kannab 
endas äratuntavalt Saksa SS-vägede sümboolikat. 


Samuti otsustas linnavalitsus, et 
ausamba ülemine osa - millel on 
statsionaarselt kinnitatud eksitav 
tekst ning automaadiga relvastatud 
saksa sõjaväemundrit kandva inim- 
kujutisega bareljeef - eemaldatakse 
Vanast pargist ja võetakse vastuta- 
vale hoiule omanikule üleandmise- 
ni. Monumendi tekst ja sõduri kuju 
olid ausamba ülemisele kivile pai- 
galdatud nii, et neid ei olnud või- 
7 malik kivilt eemaldada. 
np 52, | A + Nagu selgus, oli ausamba paigu- 
tamiseks Vanasse parki olemas küll 


- linnavalitsuse kooskõlastus selle 
Sellel alusel seisis mälestusmärk Pärnus üheksa päeva asukoha suhtes, kuid puudus sea- 


duses nõutud maaomaniku kirjalik 
luba, mistõttu linnavalitsus ei nõustunud ausamba paigutamisega soovitavale asukohale 
enne, kui on muudetud ausamba tekst ja muudetud monumendi vormi vastavalt algselt 
ausamba paigaldajate poolt deklareeritud kujundusele - ausammas vabadusvõitlejatele. 
Mälestusmärk võeti Pärnu linnavalitsuse poolt maha pärast seda, kui see oli püsti seis- 
nud üheksa päeva ning toonane peaminister Siim Kallas oli selle avamist nimetanud äär- 
miselt kahetsusväärseks. 


Mälestusmärk püstitati Lihulasse 

2004. aastal otsustati Eesti Vabadusvõitlejate Liidu juhatuse aseesimehe Heino Kerde ja 
Lihula tollase vallavanema Tiit Madissoni initsiatiivil paigaldada Pärnus maha võetud 
mälestusmärk Lihulasse. 7. juulil andis Lihula vallavalitsus selleks ka loa. Mälestusmärk 
otsustati püstitada Tamme parki ja selle pidulik avamine pidi toimuma 22. augustil, Eesti 
taasiseseisvumise 13. aastapäeval. 

Püstitatud monument oli pühendatud Teises maailmasõjas Saksa mundris võidelnud 
eestlastele. Sellel oli kiri: «Eesti meestele, kes sõdisid 1940-45 bolševismi vastu ja Eesti ise- 
seisvuse taastamise nimel.» 

Tollane peaminister Juhan Parts mõistis karmilt hukka kava püstitada Lihulasse SS- 
lase bareljeefiga ausammas. 

"Minu arvates on aeg aru saada, et tuleb ära lõpetada, vabandage väga, see pullitege- 
mine," sõnas peaminister, nimetades ausamba püstitamist provokatsiooniks. 

"Loodan, et Lihula vald mõistab, et neil lasub vastutus riigi, rahva ja põhiseaduse ees, 
kui minna pateetiliseks," lisas Parts. 

Parts andis mõista, et ausamba tekst on lubamatu ning et see oleks vale signaal nii Eesti 
ajaloo kui rahva kannatuse suhtes, rääkimata Euroopast. Veel tuletas ta meelde, et natsism 
on kuulutatud rahvusvaheliselt kuritegelikuks. 

20. augustil, kogunes mälestusmärgi avamisele suurel arvul Lihula elanikke ning sadu 
endisi sõjamehi üle kogu vabariigi. Kohal olid tulnud ka Venemaa telekorrespondendid. 
Hiljaks jäi aga riigivõimude korraldus mälestusmärgi avamisürituse keelamise kohta, mil- 
le luges mälestusmärgi avamise ajal ette Lihula vallasekretär. 


Lõike mälestussamba avamisel kõnelenute sõnavõttudest 


Tiit Madisson 

Lihula vallavanem 

Kallid sõdurid! Lugupeetud külalised! 

Pole Eestis vist ühtegi monumenti, mille ümber oleks olnud nii palju poleemikat ja 
hüsteeriat. Paraku on see monument pühendatud meie kangelastele, meie sõduritele, kes 
julgesid Eestit kaitsta 1941.-1944. aastal. See, et nad sõdisid Saksa mundris, oli kahest vali- 
kust tehtud parem valik ja kuna see munder on kujutatud ka sellel monumendil, siis arva- 
takse, et seda monumenti ei peaks olema. Aga te teate väga hästi, kelle monument seisab 
Tallinna kesklinnas. Tema väiksema “vennad” ja “õed” on siinsamas Lihulas. Siinsamas 
vastas seisab nõukogude vabastajate monument. Meie ei ole nende monumente puutu- 
nud. Ja meil, kui me oleme vaba rahvas, on õigus panna oma kangelastele monument. Ma 
tean, et selgrootus olevat meditsiiniline probleem. Paraku on meie poliitikute puhul see 
poliitiline probleem. Aga siiski tahaks loota, et nad suudavad ükskord selja sirgeks ajada. 
Äkki see ehk õnnestub. Ja äkki õnnestub ka välismaailmale selgitada, mis siin Eestis on 
toimunud. Mis toimus siin aastatel 1940 ja 1941. Miks läksid eesti sõdurid 1944. aastal 
kaitsma meie kodumaad bolševistliku terrori eest, võitlema selle terrori tagasituleku vastu. 

Kallid sõjamehed! Valitsusel ei ole jätkunud julgust teid tänada. Mina, kohaliku oma- 
valitsuse esindajana tänan Teid! Ja ma palun vabandust, et meie valitsus käitub nii arg- 
pükslikult. Ja ma sooviksin veel, et see okupatsioon meie südamest ja hingest ükskord 
lahkuks. Ma tänan teid kõiki, kes te täna siia olete tulnud. 

Heino Kerde 

EVL juhatuse aseesimees 

/---/ See kõik, mis järgnes aastatel 1940 -1941, oli neile, kes sel ajal elasid, hirmsam, 
mida nad olid osanud ette kujutada. See terror, mis hävitas meie riigi juhtkonna ja mis 
jõudis igaüheni meist, see oli igasugustest kartustest suurem. Keegi ei saanud sel ajal olla 
kindel, et temale ei tulda homme järgi ja milline on tema lõpp. Ja me ei tea, milliseid kan- 
natusi pidid läbi elama need inimesed, kes sattusid sellel perioodil terrori ohvriks. 

/---/ Nüüd on meil oma riik loodud ja oleme paljudest raskustest üle saamas ja ka sel- 
lest, et tänane üritus ära keelati. Me olime selle ürituse välja kuulutanud peaaegu kuu aega 
tagasi ja me ei saa siit niisama laiali minna. 

Me peame oma langenute, oma relvavendade ees, kelle mälestuseks see mälestusmärk 
siin püstitati, kummardama ja neid kalliks pidama. Need kümned tuhanded eesti mehed, 
kes andsid oma elu Eesti riikliku iseseisvuse taastamise eest, need mehed on seda väärt, et 
nende mälestus saab igaveseks jäädvustatud eesti rahva mälus. 

Tõnis Mets 

endine Lihula linnapea 

/---/ Täna on Eesti taasiseseisvumise 13nes aastapäev. Täna on ka reede. Kolmteist ja 
reede ei ole kunagi heas mõttes kokku sobinud. Puuduvad valitsuse tervitustele- gram- 
mid, tulnud on ähvarduskirjad kohalikule omavalitsusele. Eesti maine pärast on Lihula 
sündmuste tõttu mures Eesti Vabariigi peaminister. Ma pean aga ütlema neile, kes karda- 
vad Eesti maine pärast, et Eesti maine on rohkem rikutud riigivarguste ja korruptsiooni 
tõttu. 

/---/ Ma tahaksin avaldada kahetsust selle puhul, et teid, eesti sõdureid, on jäetud 
vaeslapse ossa. Te olete oma kodumaa eest andud oma nooruse, andnud oma paremad 
aastad. Valitsused tulevad ja lähevad, kuid optimistlik meel ja sirge selg jäägu teiega alati- 
seks. 


Mati Mandel 

ajaloolane 

/---/ 14. juunil 1941 pandi üle kümne tuhande inimese vagunitesse. Aga neid ei viidud 
mitte Venemaale küladesse elama. Mehed läksid ju vangilaagritesse ja nendest tuli tagasi 
vaid mõni üksik. Nad kas lasti seal maha või suretati nälga. 

/---/ Ja need mõrvad, mis toimusid 1941. aasta suvel igal pool Eestis - Kuressaares, 
Tartus, Tallinnas mitmel pool... Teatavasti juudid väga hästi eksponeerivad oma kannatu- 
si. Ka Nõukogude Liidu ajal eksponeeriti kõiki neid kohti, kus oli sakslaste poolt inimesi 
maha lastud. Need on siiani alles, neid pole hävitatud. Aga kus on meie tapakohtade mä- 
lestussambad? Kus on Pagari keldrite või Tatari vangla ekspositsioon? Esimese asemele 
rajatakse ärikeskus, teise asemele Kunsti Ülikool, kus riputatakse ülesse võibolla paljaste 
naiste pildid... Kas see on õige? 

/---/ Kuid Tiit Madisson on ühe suure asja tegemata jätnud. Võibolla eile või täna 
oleks pidanud Lihulas toimuma rahvusvaheline konverents, kuhu oleksid kutsutud mitte 
ainult eesti, vaid ka Läti, Leedu, Ukraina, Valgevene esindajad, kes oleksid rääkinud, mis 
toimus 1940. — 1941. aastal nendes riikides. Sellele konverentsile oleks pidanud olema kut- 
sutud ka lääneriikide diplomaadid ja poliitikud ja miks mitte ka vene poliitikud. Aga 
kindlasti oleks pidanud siia kutsuma need, kes arvavad, et siin on koos natsid... 


Jüri Toomepuu 

endine Riigikogu liige 

/---/ Need seitsekümmend tuhat meest, kelle auks me täna selle mälestusmärgi pühit- 
seme, olid Eesti parimad pojad. Nende mälestust ei ole suutnud hävitada võõraste vägi- 
vald, ega kustuta ajaratta väsimatu veeremine. Nad elavad edasi tõeliste eestlaste mäles- 
tustes ja hingedes. 

/---/ Kahjuks on nendel eesti parematel poegadel tänasel kodumaal eestkostjaid üpris 
vähe. Neid on küll Lihulas, kuid kahjuks üpris vähe Tallinna võimukoridorides. Võimule 
on saanud kahjuks paljud need, kellest said okupantide alandlikud teenrid ja kes on har- 
junud vaenlase ees lömitama. 

/---/ Tahame loota, et kui olukord seda nõuab, et siis on Eestis veel neid poegi ja tüt- 
reid, kes suudavad teha seda, mida nõuab neilt meie esivanemate ja vabadusvõitlejate pü- 
ha mälestus, nende higi ja veri, milleks kohustavad meid järeltulevad põlved. 

Andres Karel 

kaitseliitlane 

Ma parandan - ilmselt tänasest en dine kaitseliitlane. 

Mul on häbi ja kahju, et Kaitseliidu ülem ei tulnud siia, et panna siia lilleõis endiste 
kaitseliitlaste mälestuseks. Ta keelas ära meil vormis siinviibimise, keelas ära kaitseliidu 
kateldes supikeetmise... 

Kuid tahan teile mehed öelda seda, et see on ime, mis te kuuskümmend aastat tagasi 
tegite. See on ajalugu, milleks pole sõnu. Kujutage ette - veel praegu kardetakse teid. Kar- 
dab Venemaa, kardab Eesti valitsus, kardab Ameerika. Kõik kardavad. Aitäh teile mehed! 


Johannes Tõrs 

Vabadusvõitlejate muuseumi juhataja 

«selliseid mehi nagu teie, kes te olete tulest ja surmast läbi käinud, kaitstes üheksa 
kuud oma püha Eestimaad, valanud verd Sinimägedes, Tartu rindel, Saaremaal. Olete 
meie maa paremad pojad. 

On väga kahju, et meie valitsus ei suuda teie tegemisi hinnata, sest nad on nagu 
kameelionid - kui vaja, on punane, kui vaja, on valge... 


Leonhard Heinla 


Vabadusvõitlejate Tartu Ühenduse esimees 

Austatud patriootlikult mõtlevad mehed! Teie nõu ja jõuga sai paika ausammas neile 
seitsmekümnele tuhandele mehele, kes võtsid relvaga käes osa võitlusest Eesti riikliku ise- 
seisvuse taastamise eest. Peab ütlema, et see, et meid tänastes sõnavõttudes siin austatakse 
ja et meid pole unustatud, seda on meeldiv tõdeda. 

On meeldiv ka see, et meid pole unustanud ka endised kommunistid ja KGBlased, kes 
meid, kaheksakümne aastaseid ätikesi, veel praegugi kardavad... Moskva pole meid 
unustanud ja on saatnud siia täna oma TV operaatorid. 


Jaan Kersna 

Vabadusvõitlejate Rapla Ühendus 

Au langenuile! Jumal on andnud meile täna ilusa ilma, et eestimeelsed inimesed ja va- 
badusvõitlejad saaksid tähistada sündmusi kuuskümmend aastat tagasi. 

Neid aegu kuuskümmend aastat tagasi, kui lahingud käisid Sinimägede jalameil, mäle- 
tame me hästi. Olid langenud Narva, Petseri, Võru ja 25. augustiks jõudsid lahingud Tartu 
lähistele. Meie ema kaotas neil rasketel aegadel kõik oma kuus last... Kes langes lahingus, 
kes sattus vangi... 

/ .--/ Mul on heameel, et nüüd on olemas koht peale Sinimägede, kus eesti mehed või- 
vad tulla ja mälestada oma vendi ja oma lahingukaaslasi. Suur tänu. 


Ralf Kaup 

Vabadusvõitlejate Tallinna Ühendus 

/.-.( Selleks, et lüüa veel kurjemat vaenlast, oli eesti sõdur sunnitud selga tõmbama sel- 
le vaenlase vormi, mis tema arvates oli vähem vaenlane. /.../ Nüüd heidetakse meile ette, 
et me sõdisime saksa mundris, mis õhutavat vaenu... Ma tean ühte teist sõjameest, kes on 
juba pool sajandit ühe mäe peal seisund. Ja kui me hakkame otsima vaenu õhutajaid /.../ 
siis seal ongi see vaenu õhutaja. /.../ Ma küsin tänaste võimumeeste käest: "Kus asub Va- 
badussõja monument Tallinnas?" /.../ See on eesti rahvale suurim häbiplekk, et Eesti valit- 

sus ei ole hea seisnud selle eest, et Tallinnas oleks Eesti Vabadussõja monument. Mitte 
monument vabadusele, vaid neile, kes selle vabaduse meile tõid. 


Harald Mäepalu 

ES Sakala Ühenduse juhatuse esimees 

/.--/ Need olid eesti mehed ja koolipoisid, kes 1941. aastal Punaarmeele vastu astusid, 
sest vaid ühe aastaga oli Eesti riik mõrtsukate poolt verre uputatud. Ka minul tuli sel ajal 
Lihula koolipoisina selga tõmmata Wehrmachti munder, nagu seda tegid tuhanded ja tu- 
handed koolipoisid sel ajal. /.../ Viimasel ajal, peale Sinimägede kokkutulekut, on haka- 
nud selle põlvkonna ajaloolased ja poliitikud prügihunnikutest münte välja kaevama ja 
Eesti riigi ajalugu ümber tegema. /.../ Eestlased olevat sõdinud Suur-Saksamaa eest ja nad 
olevat Hitleri sõjasulased... Kahjuks meie praegune peaminister ütleb, et see sammas siin 
eksitab sügavalt Euroopa ja Eesti ajaloo suhet, et natsism on juba hukka mõistetud, kuid 
unustab, et oli ka veel kommunism... /.../ Sinimägede lahingutest kuuekümne aasta möö- 
dumise tähtpäeva tähistamine olevat ainult pikantne ja tarbetu avantüüri pikendamine, 
kus eestlased olevat kaotanud tuhandeid inimelusid. See on õige - kaotasime. /../ Ükski 
sõdur ei tea kõige võidukama lahingu eel, kas võidame lahingu, või kaotame selle. Nii us- 
kusid meie esivanemad Paala lahingus. Nii uskusid vene väepealikud Moskva väljadel. 
Nii uskusid ka Maitla, Riipalu ja Rebane Sinimägede all. /.../ Meie eelmine peaminister 
ütles otse välja, et meil polegi veel eesti ajalugu... Tule Jumal appi! Kus me siis elame? Ja 
Narva Jõe joonel toimunud lahinguid ei peetavat Eesti riigi osaks. /.../ Kuid tuleb kindlasti 
kunagi aeg, kus meie noorem põlvkond kirjutab tõelise ajaloo. 

Tekst Eesti sõjameestele püstitatud Lihula mälestusmärgil 

Kõneleb Eesti Vabadusvõitlejate Liidu juhatuse esimees Heino Kerde 

Suurt huvi mälestussamba avamise vastu tundis Moskva televisioon 

Sajad kohaletulnud elasid kaasa mälestussamba avamisele 

VALITSUSE KORRALDUSEL VÕETI SAMMAS MAHA 


2. septembril valitsuse istungil said regionaal- ja siseminister ülesande Lihulasse püsti- 
tatud skandaalne monument maha võtta. Valitsuse kinnitusel oli SS-sõduri ausammas 
püstitatud riigi maale omaniku loata. See jäigi valitsuse ainsaks juriidiliseks selgituseks, 
miks kraana ja politseikomando Lihulasse oma riigi kodanike vastu saadeti. 

Ja juba samal öösel võeti mälestusmärk valitsuse korraldusel pimeduse katte all märu- 
lipolitsei ja K-komando kaitse all maha. Samba mahavõtnist julgestas palju politseinikke, 
kellel olid kaasas ka koerad. 

Õhtupimeduses mälestussammast lammutama tulnud politseid ootas vihane rahva- 
hulk, kes käepäraste vahenditega korravalvureile vastu hakkas. Politsei omakorda nüpel- 
das inimesi kumminuiadega. 

Lihula vallavolikogu esimees Kastepõld teatas samal õhtul, et tegemist on ebaseadusli- 
ku operatsiooniga, mistõttu vald võib kohtusse pöörduda. Kastepõld ütles, et samba ma- 
havõtmine tekitas Lihula elanike pahameele. Tema sõnul oli kohal paarsada inimest, keda 
politsei aga sambast eemal hoidis. 

Päev hiljem teatas valitsuse pressiesindaja BNS-ile, et valitsus andis regionaalministri- 
le ja siseministrile korralduse võtta mälestussammas maha, sest see on Lihula kalmistul 
riigi maale ilma omaniku loata püstitatud ebaseaduslik rajatis, mis kahjustab Eesti mainet 
vaatamata sellele, et samba püstitajad soovisid selles näha mälestusmärki Teises maailma- 
sõjas võidelnud eesti meestele. 

Kuid vägivald sünnitab vägivalla. Seda tõestasid ka järgnenud päevad, kui pärast mä- 
lestusmärgi mahavõtmist Lihulas rüvetati mitu punavägede sõduritele püstitatud monu- 
menti. Nüüd tuli riigil need kõrvaldada. Olnuks ju ääretult silmakirjalik suure jõude- 
monstratsiooniga haakrist maha kiskuda ja viisnurgad endiselt ilutsema jätta. Eestile on 
need olnud mõlemad ühtviisi vaenulikud. 


Samba mahavõtmine vallandas rahvarahutused 


Valitsuse korraldusel Lihula mälestusmärgi mahavõtmine tekitas 2. septembri õhtul 
Lihulas rahvarahutused. 

Sadu inimesi kogunes vaatama, kuidas politsei ja päästeamet samba kell pool kümme 
maha võtsid. Kui kraana seda autokasti tõstis, karjus rahvas: «Häbi! Häbi!» 

Pärast mälestusmärgi äraviimist loopisid paljud kohaletulnud politseiautosid ning 
kraanat kividega. Purunesid ühe politseiauto ning kraana aknad. Kraanajuht sai kivivis- 
kest vigastada. Kaitsekilpidega varustatud politseinikud kasutasid rahvahulga vaoshoid- 
miseks ka pisargaasi. 

Valitsus tõi mälestussamba mahavõtmise põhjenduseks, et see oli ilma loata rajatud 
riigile kuuluvale maale. «Põhimõtteliselt on juriidiline põhjus olemas ja seetõttu võeti see 
maha,» ütles siseminister Margus Leivo Postimehele. Küsimusele, kas tegu on otsitud ju- 
riidilise põhjendusega tülika mälestusmärgi eemaldamiseks, vastas Leivo küsimusega: 
«Ma saan aru, ette tahate, et see ausammas püsti jääks või?» 

Valitsuse 2. septembri pressiteates seisis: «Valitsus on seisukohal, et Lihula kalmistule 
riigi maale omaniku loata püstitatud rajatis on ebaseaduslik ja kahjustab Eesti riigi mainet 
vaatamata selle algatajate eesmärkidele. Eesti valitsus ei pea kohaseks, et Eestis rajatakse 
mälestusmärke, mida on tõlgendatud kui katset mälestada Eestit okupeerinud totalitaar- 
seid režiime.» 

Lihula noored mälestasid mahavõetud mälestussammast 


02. septembril toimus Lihula kultuurimajas ajalookonverentsi, mille korraldas Eesti 
Vabadusvõitlejate Liit. Põhiettekandega, mille teemaks oli “Kuuskümmend aastat Teise 
maailmasõja lahingute lõpust”, esines ajaloolane Mart Laar. Konverents andis ülevaate 
Teise maailmasõja käigust, ulatusest, põhjustest ja tagajärgedest. Kõnelesid veel Mart 
Nutt, Heino Kerde ja Enn Sarv. 

Laupäeval, 3. septembril toimus Lihula vabaõhulaval suur rock-kontsert “Ei vägivalla- 
le”. Südaööl asus umbes 30 tõrvikutega noort kõlakojast teele kalmistu poole. Seda paari- 
kilomeetrist teed kõlakojast kuni eelmisel aastal maha võetud mälestussamba aluseni pa- 
listasid rahva poolt süüdatud küünlad. 

Noorukid kõndisid vaikides või lauldes. Kalmistule jõudnud, asetati küünlad ja tõrvi- 
kud monumendi aluse juurde. Toimunud miitingul esines sõnavõtuga Lihula vallavanem 
Tiit Madisson, kes ütles, et sobib siin paljudele kokkutulnutele isaks, kuna ta enda poeg on 
niisama vana kui nemad. 

“Olete tulnud siia kuriteopaigale, kus aasta tagasi sooritati monumendirööv,” ütles ta. 
Kokkutulijad kuulasid Madissoni vaikides. Pärast Madissoni kõnet mälestati leinaseisaku- 
ga Eesti vabaduse eest langenuid. Seejärel läksid miitingulised rahulikult laiali. 

Lihulas maha võetud Eesti sõjameestele püstitatud mälestusmärgi asukoht on saanud 
külastusobjektiks sadadele Lihulat külastavatele eestlastele ja välismaalastele. Siia tuuakse 
pidevalt lilli. Samba asukoha ümbruses kasvavad mälestusmärgi avamisel sõjameeste or- 
ganisatsioonide poolt istutatud puud. 


3. septembri öösel põletasid Lihula noored mälestussamba jalamil küünlaid 

VABADUSVÕITLEJAD TAUNISID MÄLESTUSMÄRGI 
MAHAVÕTMIST 


Eesti Vabadusvõitlejate Liit ja Demokraatlik-rahvuslike jõudude koostöökoda pidasid 
Lihula sündmuste süüdlaseks kogu valitsust, eelkõige aga peaministrit, siseministrit ja vä- 
lisministrit, kes oleks pidanud nende hinnangul rahva ees vabandama. 

01. septembril kutsus peaminister EVL juhatuse esimehe Gunnar Laeva enda juurde 
kõnelema Lihula samba üle. Kolmveerand tundi kestnud kohtumisel teatas peaminister 
Laevale, et Lihula sammas tuleb maha võtta, ja viitas välispoliitilisele olukorrale ning jul- 
geolekuriskidele. 

Peaminister Juhan Parts tegi kohtumisel ettepaneku esineda valitsuse ja Vabadusvõit- 
lejate Liidu nimel ühisavaldusega Lihula samba küsimuses. 

Vabadusväitlejate Liidu juhatuse esimees Laev keeldus, sest tal puudus volitus niisu- 
guse avaldusega esineda. EVL esimees lubas peaministri ettepaneku esitada juhatusele ja 
teavitama peaministri nõudmisel tulemusest hiljemalt kolme päeva jooksul. Ootamata ära 
EVL juhatuse seisukohta, võeti Valitsuse korraldusel mälestusmärk 2. septembril maha. 

05. septembril toimunud EVL juhatuse koosolekul arutati Lihula mälestussambaga 
seonduvat küsimust, kusjuures leiti: 


20. augustil 2004. a. Lihula kalmistul avatud ja sisseõnnistatud mälestuskivi Eesti 
meestele, kes sõdisid 1940 - 1945 bolševismi vastu ja Eesti iseseisvuse taastamise nimel 
võeti 2. septembril 2004. a. Eesti Valitsuse korraldusel politsei ja päästeameti poolt maha. 
Mälestussammas võeti maha õhtupimeduses, kutsudes esile kohalike elanike rahulolema- 
tuse ja vastuseisu, millega kaasnesid kokkupõrked politseiga. 

EVL juhatus otsustas: 

1. Taunida mälestuskivi mahavõtmist ja võtta vastu sellekohane avaldus. 
2. Saata avaldus viivitamatult BNS kaudu avaldamiseks ajakirjanduses. 

EESTI VABADUSVÕITLEJATE LIIDU AVALDUS 


bolševismi vastu võidelnud sõjameeste Lihula mälestussamba mahavõtmise kohta 


02. septembril 2004. a. võeti Eesti Vabariigi Valitsuse korraldusel maha ja viidi ära 20. 
augustil Lihulas rahvarohkelt avatud ja jumalasõnaga pühitsetud mälestussammas Eesti 
vabadusvõitlejatele. Need mehed tegid kõik selleks, et Eestis ei saaks taastatud 1940-1941 
aastatel läbielatud stalinlik terrorirežiim. Selles võitluses kaotasid tuhanded eesti mehed 
oma elu. Võitlust peeti sunnitult võõras mundris, kuid kuna mundril olid Eesti Vabadus- 
risti embleem ja sini-must-valge vapimärk, tuleb lugeda seda Eesti sõjamehe mundriks. 

Eesti sõjameestele pühendatud samba mahavõtmine Lihulas solvab sügavalt Eesti va- 
badusvõitlejaid. Selle teo kordasaatjad ei mõelnud, et na tallavad sellega ka tuhandete sel- 
les mundris langenud Eesti vabaduse eest võidelnud sõjameeste haudadel. 

Eesti Vabadusvõitlejate Liit taunib Vabadussõjas kättevõidetud ja 1940. aastal võitluse- 
ta kaotatud riikliku iseseisvuse taastamise eest võidelnud Eesti meestele pühendatud mä- 
lestussamba mahavõtnist Lihulas. 

Eesti on demokraatlik õigusriik. Seda on Valitsus toonitanud, kuid tegemist on puna- 
veteranide võidupühade ja Narva ning Tallinna linnade , vabastamise“ tähistamisega ning 
võõrvallutajate ausammaste hoidmise ja hooldamisega. Kui on aga tegemist oma rahvaga, 

siis on demokraatlik õigusriigil lõpp. Siis tegutseb valitsus parimate nõukogude tradit- 
sioonide kohaselt. 

Eesti Vabadusvõitlejate Liit tänab Eesti rahvast, kes on üksmeelselt mõistnud hukka 
Lihula kalmistul toime pandud näotu politseirünnaku Lihula rahva vastu. Siiski peame 
õigeks, et vägivallale ei vastataks vägivallaga. Valitsused tulevad ja lähevad. Eesti riik ja 
rahvas jäävad. Järgmistel valimistel saab rahvas näidata oma suhtumist nendesse, kes on 
läinud vägivalla teel oma rahva vastu. 

Avaldus on vastu võetud EVL 

juhatuse poolt 05.09.2004. a. 

DEMOKRAATLIK-RAHVUSLIKE JÕUDUDE KOOSTÖÖKOJA 
HINNANG VALITSUSE TEGEVUSELE 


9. septembril 2004 avaldasid DRJK liikmed nördimust Vabariigi Valitsuse tegevusele ja 
leidsid, et see sündmus saab kindlasti õiglase hinnangu järgmistel valimistel. Tehti ettepa- 
nek peaministri, siseministri, välisministri ja Politseiameti peadirektori tagasiastumiseks. 


OTSUSTATI: 

1. Koostada avaldus, milles anda koostöökoja hinnang Lihula sündmustele; 

2. Teha ettepanek siseminister Margus Leivole astuda tagasi oma ametikohalt; 

3. Teha ettepanek peaminister Juhan Partsile sõita Lihulasse ja vabandada Lihula ela- 
nike ees 2. septembril seal toimunud politseiaktsiooni eest. 

4. Märkida, et Välisministeerium on jätnud olulise osa oma tööst tegemata, mis tingis 
Lihulasse püstitatud mälestussamba mahavõtmise. Välisministeeriumi ülesandeks 
on selgitada välisriikides Eesti sõjameeste võitluse õigsust Eesti riikliku iseseisvuse 
taastamise eest Teises Maailmasõjas Saksa sõjaväe mundris. 

5. Pöörduda Riigikogu poole, et vabadusvõitlejate poolt esitatud taotlused nende võit- 
luse tunnustamiseks lähemal ajal vaadatakse läbi ja võetakse vastu positiivne otsus; 

6. Pöörduda Vabariigi Valitsuse poole, et töötataks välja konkreetsed ettepanekud 
Riigikogule Vabadussõja monumendi püstitamiseks Tallinna Vabadusväljaku piir- 
konda; 

7. Pidada vajalikuks koostada nimekiri Teises Maailmasõjas Eesti riikliku iseseisvuse 
eest võideldes langenud Eesti sõjameeste kohta; 

8. Eesti vabaduse eest Teises Maailmasõjas peetud võitluse jäädvustamiseks rajada Si- 
nimägedesse riikliku tähtsusega memoriaal ja kõikidesse maakondade keskustesse 
mälestussambad selles võitluses langenutele; 


MÄLESTUSSAMMAS VIIDI VABADUSVÕITLUSE MUUSEUMI 

Lagedile vabadusvõitluse muuseumi viidud Lihula mälestusmärgi taasavamisel nõud- 
sid sõnavõtjad Eesti ajaloo lahtiseletamist ja Tõnismäe pronkssõduri toomist samasse 
muuseumi. Samba avamiskõne pidanud Rae vallavanem Raivo Uukkivi ütles, et ühelt 
poolt on Lihula samba jõudmine Lagedile rõõmus sündmus, teiselt poolt oli samba tee- 
kond sinna kurb. 

«Natuke üle aasta tagasi pöördus Eesti Vabariigi riigivõim oma rahva vastu ja surus 
rahva maha,» meenutas Uukkivi. «See on kindlasti kurb sündmus ja see lükkas Eestis de- 
mOkraatia kindlasti väga kreeni.» 

MÄLESTUSMÄRK EESTI RIIKLIKU ISESEISVUSE 
EEST VÕIDELNUILE PÄRNUS 


Ä ti A 
Mälestusmärk Eesti iseseisvuse eest 
võidelnuile Pärnus 


2004. aasta 23. novembril avati Pär- 
nus, Vabaduse pargis mälestusmärk Tei- 
ses maailmasõjas Eesti riikliku iseseis- 


“ vuse taastamise eest võidelnuile. Mäles- 


tusmärgi autor on arhitekt Kuno Raude 
ja see püstitati Represseeritute valitsus- 
komisjoni ja Pärnu linnavalitsuse toetu- 
sel. 

Ausamba rajamise idee tekitas teravat 
poliitilist vastukaja nii idas kui läänes, 
aga ka Eestis. Algas tõeline turmtuli Tei- 
se maailmasõja ajal saksa mundrit kand- 
nud eesti meeste ja neid mehi ühendava 
Eesti Vabadusvõitlejate Liidu ja Vaba- 
dusvõitlejate Tallinna ühenduse esimehe 
(samba autori) Kuno Raude pihta. Eesti 


* olisiis alles teel Euroopa Liitu ja NATO- 
(| sse. 


Ausamba valmistas AS Kiviraidur. 
Sellel oleva bareljeefi modelleeris skulp- 
tor Rait Pärg ja valmistas AS Ars Monu- 
mentaal. 

Mälestusmärgi avamisest võtsid osa 
Vabadusvõitlejate / Liidu sõjameeste 
ühenduste, organisatsioonide ja klubide 
liikmed üle kogu vabariigi, Ühenduse 
Memento ning Eesti üliõpilasorganisat- 
sioonide esindajad. 

Mälestusmärgi avamisele olid kutsu- 
tud ka Vabariigi president, Riigikogu 
esimees, peaminister ning Kaitseväe ju- 
hataja, kes aga kohale ei tulnud. 

Mälestusmärgi avamisest ei võtnud 
Kaitseministeeriumilt saadud keelu tõttu 
osa ka Kaitseliit ja selle noorteorganisat- 
sioonid - kodutütred ja noorkotkad. Ava- 


misüritusest ei võtnud osa ka Pärnu koolide õpilased. 

Mälestussamba õnnistas Pärnu Elisabeti kiriku õpetaja, praost Andres Põder. Kõnele- 
sid Pärnu linnapea Väino Hallikmägi, Vabadusvõitluse Vääristamise Fondi Nõukogu esi- 
mees Trivimi Velliste, Riigikogu põhiseaduskomisjoni esimees Urmas Reinsalu, Vabadus- 
võitlejate Liidu esimees Heino Kerde ja samba autor, Vabadusvõitlejate Tallinna ühenduse 


juhatuse esimees Kuno Raude. 


Justiitsministri Ken-Marti Vaheri läkituse luges ette Pärnu Endla teatri peanäitejuht 
Raivo Trass. 


Oma sõnavõtus ütles ausamba autor Kuno Raude: 

Austatud sõjamehed! Armsad rahvuskaaslased! 85 aastat tagasi alanud Vabadussõda 
tõi meie rahvale vabaduse ja riikliku iseseisvuse. Võit mitmekordses ülekaalus olevate 
vaenlaste üle andis selget tunnistust sellest, et ka väike rahvas võib oma võitlustes saavu- 
tada suuri tulemusi. 

Demokraatlike riikide silme all sõlmitud Molotov-Ribbentropi pakt jättis Eesti riigi ük- 
sinda suureks sõjaks valmistuvate totalitaarsete riikide vahele. Juba oktoobris 1939 valgu- 
sid idapiiri ületanud väeosad kurjaendeliselt Eestis paiknevatesse baasidesse. 16. juunil 
1940 esitati meie valitsusele ultimaatum ning päev hiljem okupeeris punaarmee Eesti- 
maa täielikult. Vabadussõjas kätte võidetud vabadus oli käest ära antud. Järgnes julm ter- 
ror, mida paljud siinviibivad inimesed hästi mäletavad. Ei halastatud mitte ühelegi rah- 
vusele, ka eesti juutidele mitte, keda küüditati Venemaale protsentuaalselt kümme korda 
rohkem kui eestlasi. Eestlastele oli saanud selgeks, et kaotatud riikliku iseseisvuse taas- 
tamise nimel tuleb taas asuda võitlusse. Alguse sai 1941. aasta suvesõda, mis jätkus 1944. 
aasta Eesti kaitselahingutes. 

Vaprad eesti sõjamehed pidasid veriseid lahinguid oma kodude ja perede kaitsel Mee- 
rapalus, Merikülas, Riigikülas, Vaasa-Siivertsi-Vepsküla sillapeade hävitamisel. Lugema- 
tuid ohvreid nõudsid eesti meeste võitlused surmavaenlasega Krivasoos, Auveres, Sini- 
mägedes, Tartu all ja Emajõe rindel. 

Okupantide hingele jäävad vennatapulahingud Avinurmes ja Porkunis. Vabadusiha ja 
vastupanu kõige lootusetumas olukorras tõendasid kogu maailmale, et Eesti rahvas ei ta- 
ha leppida uue okupatsiooniga. 1944. aastal ei suudetud korrata Vabadussõja tulemusi. 
Jõud olid selleks liialt ebavõrdsed. Pealegi olid liitlasriigid meid Nõukogude Liidule ma- 
ha müünud. Kümned tuhanded Eesti vabaduse eest võidelnud mehed jäid kodumaa- 
mulda. Kümnete tuhandete sõjameeste saatuseks sai piinarikas surm või invaliidistumine 
Venemaa vangilaagrites. Vabaduse aade aga jäi läbi pikkade okupatsiooniaastate rahva 
hinge elama. 

Kallid inimesed! Täna avame mälestusmärgi, mis on paigaldatud siia parki kõikide ees- 
ti meeste, elavate ja surnute auks, kelle võitluse pühaks eesmärgiks II maailmasõjas oli 
oma rahva vabadus ja Eesti riiklik iseseisvus. Need mehed järgisid Eesti riigi seadusliku 
peaministri Jüri Uluotsa ja Eesti Rahvuskomitee üleskutset asuda oma kodude kaitsele. 

"Õigel teel on kogu eesti rahva olemise kaitsel need eesti mehed, kes relvaga käes võit- 
levad praegu ja edaspidi. Nendest sõltub kogu eesti rahva olevik ja tulevik” ütles peami- 
nister oma rahvale 1944. aastal. Need sõnad on õiged ka täna, mil seisame NATO-ga lii- 
tumise lävel. Ja kümned tuhanded oma riigile ustavad mehed läksid. Läksid peaministri 
ja südametunnistuse kutsel rindele. Nad käitusid meestena, käitusid nii, nagu on teinud 
ja teevad seda kõikide rahvaste parimad pojad oma kodu, oma riiki tabanud ohu korral. 
Usume, et just selliselt käituvad ka isade eeskujul üleskasvatatud pojad, kui selleks tekib 
vajadus. 

Ning lõpuks tahaks veendunult öelda: Eesti kaitselahingud ja nendes osalenud mehed 
on väärt järjepidevuse alusel taastatud Eesti riigi täit tähelepanu ja tunnustust. Tõsitea- 
duslikku läbitöötamist ja ajaloolist hinnangut ootavad II Maailmasõja lahingud Eestimaa 
pinnal. Nähtuna iseseisva riigi ja nendes lahingutes osalenud meeste silmade läbi. Rää- 
kige siin seisvate meestega ja nad ütlevad teile, mida nad asjast arvavad. 

Ma tänan kõiki inimesi, kes on aidanud kaasa täna avatava ausamba, Eesti vabadus- 
võitluse järjepidevuse sümboli, sünnile. Palju tänu kõigile, kes on tänast päeva kaunista- 
nud. Head tervist teile vabadusvõitlejad! 

Head tervist kõigile.” 

Mälestussamba õnnistas Pärnu Elisabeti kiriku õpetaja, praost Andres Põder. 


Seejärel toimus pärgade panek avatud ausambale 

al 2 A Al 
Sõnavõtuga esinesid Riigikogu liige Urmas Reinsalu ja samba arhitekt Kuno Raude 


15 


Eesti Lennuväepoiste 


klubi esindajad ausamba avamisel 

MÄLESTUSMÄRK MEHIKOORMAS LANGENUTELE 


Juba 2004. aastal kerkis Eesti relvagrenaderide veteranidel mõte, püstitada mälestus- 
märk 1944. aastal Piirisaare ja Mehikoorma lahingutes langenutele. Ausamba püstitamise 
idee autoriks oli Lämmijärve kallastel 1944. aasta veebruaris ja hiljem Sinimägedes toimu- 
nud Eesti kaitselahingutest osa võtnud endine õhutõrjekahuri rühmaülem Kaljo West. 

Ausamba püstitamise ideest kuni selle püstitamiseni Lämmijärve kallastele kulus üle 
kahe aasta. Liialt värsked olid kohaliku rahva mälestused Lihula ausambaga juhtunust. 
Palju aega kulus ausamba püstitamiseks vajaliku asukoha leidmisele Mehikoormas. 

Esialgne vabadusvõitlejate poolt esitatud kava - püstitada ausammas sõjas purustatud 
kirikuvaremete ette, olemasoleva Eesti Vabadussõja ausamba vastu, ei leidnud toetust 
Meeksi koguduse õpetaja Urmas Nageli poolt, kes vastupidi ootustele oli selgelt vastu en- 
diste sõjameeste ideele. 

02. detsembril 2004 võtsid Tallinna ühenduse esindajad Kaljo West, Heino Järv ja Kuno 
Raude osa Meeksi Vallavolikogu istungist Mehikoormas, kus ühenduse ettepanekul aruta- 
ti 20. Eesti Relvagrenaderide Diviisi 45. rügemendi võitlejatele pühendatud ausamba püs- 
titamise võimalust Lämmijärve kaldal Mehikoormas. 

Vallavolikogu soovitas seejärel paigutada ausammas Mehikoormast põhja poole Saksa ta- 
lu juurde, millest Harald Riipalu juhtis 1944.a. 
veebruaris sealseid kaitselahinguid. Ajaloolisest 
vaatevinklist vaadatuna oli ettepanek ehk põh- 
jendatudki, kuid tänapäevaseid reaale (täiesti 
üksik ja inimestest mahajäetud asukoht) ja ligi- 
pääsetavust arvestades ei olnud see ettepanek 
, parimate killast. 
Prevaleerima jäi vabadusvõitlejate soov pai- 
gutada ausammas Mehikoormasse, kust 1944.a. 
said alguse Eestisse tagasipöördunud meeste 
veebruarilahingud kodumaa piiride kaitsel. 

Ideaalseks ausamba asukohaks pidas au- 
samba autor Kuno Raude Lämnjjärvele avatud 
Mehikoorma tuletorni ümbrust, millega soostus 
ka Veeteede Amet. Ent see idee ei olnud vastu- 
võetav vallavolikogule, kellel olid Mehikoorma 
selles piirkonnas omad kavad. Liiva jooksid 
läbirääkimised Piirivalveametiga, kelle maa 
asub samas piirkonnas Lämmijärve kaldal. Tu- 
lemusteta jäid läbirääkimised Tartu Maavalit- 
susega ja keskkonnaministeeriumiga. Idee ava- 
da ausammas Mehikoorma-Meerapalu lahingu- 
te 60 aastapäevaks oli luhtunud. 

Otsingud jätkusid koostöös Meeksi vallava- 


20. Eesti Relvagrenaderide diviisi võitle- nema Boris Rõžoviga. Vaadati üle mitmed või- 
jatele püstitatud ausammas Mehikoor- malikud lahendused. 
mas 06. oktoobril 2005. aastal viibisid Kaljo West, 


Heino Järv, Matti Ruus ja Kuno Raude järjekordselt Mehikoormas, kus jõuti koos vallava- 
nemaga ühisele seisukohale - püstitada ausammas selle praegusesse asukohta. Samal päe- 

val anti Meeksi Vallavalitsusele ja Tartu Maavalitsusele üle tulevase ausamba projekt. 18. 
novembril 2005 tuli teade Meeksi Vallavolikogu positiivsest otsusest Mehikoorma ausam- 
ba asukoha kohta. 26. novembril 2005 andis Meeksi vallavalitsus välja ehitusloa. 


Kuid jätkuvalt oli murelapseks raha ausamba detailide valmistamiseks OÜ Gramet ja 
ausamba vundamendi ehitamiseks OÜ Latikas poolt. Sellest rahast, mis oli 20. Eesti Rel- 
vagrenaderide Diviisi Veteranide Ühendus ausamba püstitamiseks kogunud, ei jätkunud 
projektikohaste tööde lõpuleviimiseks. Lahendus saabus alles 2006. aasta mai kuus, kui 
puuduva osa rahast eraldas Kaitseministeerium. Siitpeale olid kõik tõsiselt võetavad takis- 
tused ausamba loomisel seljataga. Kokkuleppel 20. Eesti Relvagrenaderide Diviisi Vetera- 
nide Ühendusega, Eesti Vabadusvõitlejate Liiduga, Meeksi Vallavalitsuse ja Vallavoliko- 
guga, OÜ Gramet ja OÜ Latikas määrati ausamba avamise tähtajaks 26. august 2006. Nii 
ka sündis. 


Raskelt sündinud Mehikoorma ausammas avati pidulikus õhkkonnas 26. augustil 2006. 
Nagu varasematelgi üritustel, ei võtnud mälestusmärgi avamisest, peale Riigikogu liikme 
Trivimi Velliste, osa mitte ükski kutsutud Riigikogu- ja valitsusliige. Suure pettumuse 
valmistasid Eesti vabadusvõitlejatele ka Tartu maavanem, Tartu praost, Eesti Kaitseväe 
esindaja ja Eesti Kaitseväe peakaplan, kes jäid ausamba avamisele tulemata. Mehikoor- 
masse püstitatud ausammas on õnnistamata tänase päevani. 

Seevastu suurt tänu ja austust väärib Meeksi vallavanem Boris Rõžov, kelle toetuse ja 
abita ei oleks ausammas Mehikoormas sündinud. 


Ausamba avamiseks olid Mehikoormasse sõitnud koos oma võitluslippudega vaba- 
dusvõitlejad paljudest Eesti maakondadest. Kohal olid ka Kaitseliidu ja Eesti piirivalve 
esindajad, Meeksi valla juhid, Pärnu Sõjameeste Ühenduse meeskoor ja Mehikoorma rah- 
vas. Kohale olid sõitnud ka neli 1944. aastal Mehikoorma-Meerapalu veebruarilahingutest 
osavõtjat. Kõik neli vanahärrat eesotsas Kaljo Westiga ja Aksel Kübariga (vabandan nende 
meeste ees, kelle nime ma kahjuks ei tea) said rinda Kuno Raude poolt kujundatud 1944. 
a. Eesti kaitselahingutest osavõtnu rinnamärgi. ” 

Sissejuhatava kõnega esines kokkutulnuile Meeksi Vallavanem Boris Rõžov. Järgnesid 
Riigikogu liikme Trivimi Velliste, Eesti Vabadusvõitlejate Liidu juhatuse esimehe Gunnar 
Laeva, Tallinna ühenduse juhatuse esimehe Kuno Raude ja paljude teiste osaliste sõnavõ- 
tud, mis vaheldusid Pärnu Sõjameeste meeskoori lauludega. Kaljo West andis 20. Eesti 
Relvagrenaderide Diviisi Veteranide Ühenduse nimel Meeksi Vallavolikogu esimehele ja 
OÜ Latikas juhatuse esimehele Margus Narusingile, Meeksi vallavanemale Boris Rõžovile, 
OÜ Gramet juhatuse esimehele Valdek Penk'ile ning ausamba autorile Kuno Raudele üle 
hinnalised kingitused, mis jäävad pikkadeks aastateks meenutama seda kaunist päeva 
Lämmijärve kaldal. 

Ilm oli hea ja kohalesõitnute meeleolu ülev. Paljud viisid Mehikoormast kaasa video- 
filmid ning fotod uue ausamba avamisest nendele noortele eesti meestele, kes langesid la- 
hinguis Eesti vabaduse nimel, kel kallis vabadusvõitluse teatepulga edasiandmine tänas- 
tele riigikaitsjatele. 

Enne lahkumist maitsesid eakad rindemehed ning kohale sõitnud külalised otse Läm- 
mijärve kaldal Eesti ja Venemaa piirivalve valvsa pilgu all maitsvat sõdurisuppi ning sa- 
mast järvest OÜ Latikas meeste püütud suitsetatud latikat. Relvavendade sügav kum- 
mardus Eesti piire 1944. aastal vapralt kaitsnud ja Eesti riiklikku iseseisvust taastada 
püüdnud eesti meestele. 

MAARJAMÄE MÄLESTUSVÄLJAK 


Arhitekt Kersti Looduse kavandite põhjal 2001. a. alustatud Maarjamäe mälestusvälja- 
ku rajamine oli 2003. aastaks rahapuudusel seisma jäänud. Kaks aastat võis Maarjamäel 
näha vaid graniitparketiga kaetud kolmnurkset väljakut ja sellele püstitatud kolme hallist 
graniidist risti. Projektiga kavandatud tööde lõpetamiseks oli EVTÜ juhatuse esimees ja 
represseeritute valitsuskomisjoni liige Heino Kerde 2003. aastast alates taotlenud raha rep- 
resseeritute valitsuskomisjonilt. Kuid ikka ja jälle leidus kiiremat lahendust vajavaid raha- 
taotlusi. Küllap oli äraütlemiste peamisteks põhjuseks meedia suur, kohati asjatundmatu, 
tähelepanu Maarjamäe ettevõtmiste vastu, läbirääkimised Venemaaga piirilepingu küsi- 
mustes, eelolev liitumine Euroopa Liidu ja NATO-ga. 

25. veebruaril 2005 Okupatsioonimuuseunmis korraldatud kohtumisel vabadusvõitleja- 
tega kinnitas tollane peaminister Juhan Parts kohalolnutele, et Maarjamäe mälestusväljaku 
avamine toimub 08. mail 2005. aastal vabariigi valitsuse liikmete ja Eesti kaitseväe osavõ- 
tul. Ja seda seepärast, et erinevalt 9. maid tunnistavast Venemaast peab ülejäänud Euroopa 
just 8. maid Teise maailmasõja lõpupäevaks. 

Ajalehe Eesti Ekspressi teatel olevat mälestusväljaku avamisest lubanud osa võtta ka 
saksa, taani, flaami, vallooni ja norra relvavendade esindajad 

Lubadus oli üsna varsti ametist lahkuva valitsuse esimese mehe poolt endistele sõja- 
meestele antud. Küsimuse arutamisel sel teemal peaministriga selgus, et Maarjamäe mä- 
lestusväljaku avamisega seotud küsimuste lahendamine on antud kaitseministeeriumi pä- 
devusse, mis pidigi tähendama selle ürituse riiklikku korraldust. 

4. aprillil 2005, vaid kuu aega enne Maarjamäe mälestusväljaku avamist, nõustus rep- 
resseeritute valitsuskomisjoni esimees justiitsminister Ken-Marti Vaher, eraldama tööde 
lõpetamiseks Maarjamäel 263 500 krooni. Puuduva raha saamiseks soovitas justiitsminis- 
ter pöörduda kaitseministeeriumi poole, mille ametnikest hakkas nüüdsest olenema kõi- 
kide edasiste kavade realiseerimine. 

Sama aasta aprillis eraldas represseeritute valitsuskomisjon Maarjamäe mälestusvälja- 
ku eeskujulikuks avamiseks ja II maailmasõja lõpu 60. aastapäeva tähistamiseks veel 
90 000 krooni. Samal ajal esitas Eesti Vabadusvõitlejate Tallinna Ühenduse esimees kait- 
seministeeriumile oma nägemuse II maailmasõja lõpu 60. aastapäeva tähistamise ja Maar- 
jamäe mälestusväljaku avamise kohta 8. mail. 


Mälestusväljaku avamine 8. mail jäeti ära 

Kuid vaatamata endise peaministri Juhan Partsi lubadusele, et mälestusväljaku avami- 
ne toimub 08. mail 2005. aastal ja kuna Partsi valitsus oli sattunud Lihula ausamba maha- 
võtmise pärast isamaaliselt meelestatud Eesti elanike tugeva kriitika alla, oli valitsus sun- 
nitud Maarjamäe mälestusväljaku avamine 8. mail 2005. a. ära jätma. 

Varjamatult ootasid valitsuselt selle kohta seletust Tallinnas resideerivad välisriikide 
saatkonnad. Jätkus üha süveneva kirega Eesti ajaloo ja eesti meeste mustamine Venemaa 
meedias ning vaenu õhutamine Eesti venekeelse elanikkonna hulgas. Nii nagu ei olnud 
juhuslik ka MTÜ "Oõmecmbenntiü Coto3 npomub neogpawusma 4 Hayuonastuoü posnu" regist- 
reerimine Tallinna Linnakohtus 4. veebruaril 2005. aastal, mille juhatuse esimeheks sai 
NSVL kangelane Arnold Meri. 

28. aprillil toimunud valitsuse pressikonverentsil lükkas peaminister Andrus Ansip 
ümber väite nagu avaks tema 8. mail Maarjamäel Saksa poolel võidelnute ausamba. 

Venemaa infoagentuuri Interfax ajakirjanik Arkadi Prisjanõi päris peaministrilt, kas 
tema käiku 8. mail Maarjamäele siiski ei või vaadelda seni ametlikult avamata Saksa sõja- 
väes võidelnute ausamba avamisena. Küsija lisas, et Ansipi eelkäijad Maarjamäele ei läi- 
nud. 

Antsip vastas: ,8. mai on minu jaoks lepituse päev, ja ma loodan, et see on ka teie 
jaoks lepituse päev. Mina ei kavatse avada ühtegi ausammast ega memoriaali“, rõhutas 
peaminister. ,,Seetõttu ma olen ka selle väite umber lükanud. Sellist kava mul pole. Ma 
kavatsen kaheksandal mail mälestada kõiki Teise maailmasõja ohvreid, nii neid kes päris 
süütult langesid kui ka neid, kes on erinevatel pooltel langesid.” 

Ansip tsiteeris president Lennart Meri, kes on öelnud, et sõjad lõppevad kaks korda: 
siis kui vaikivad relvad ja siis kui vaenupooled lepivad. ,,Sõjast on möödas 60 aastat, aeg 
oleks vaenupooltel leppida,” lisas peaminister. 

Vaatamata endise peaministri Juhan Partsi lubadusele, et mälestusväljaku avamine 
toimub 08. mail 2005. aastal ja kuna Partsi valitsus oli sattunud Lihula ausamba mahavõt- 
mise pärast isamaaliselt meelestatud Eesti elanike tugeva kriitika alla, oldi sunnitud Maar- 
jamäe mälestusväljaku avamine 8. mail 2005. a. ära jätma. Varjamatult ootasid valitsuselt 
selle kohta seletust Tallinnas resideeruvad välisriikide saatkonnad. 

Samal ajal jätkus Venemaa meedias üha süveneva kirega Eesti ajaloo ja eesti meeste 
mustamine. Ka polnud enne [II maailmasõja lõppemise 60. aastapäeva tähistamist vaenu 
õhutamine Eesti venekeelse elanikkonna hulgas juhuslik. Nii nagu ei olnud juhuslik ka 
MTÜ "O6uecmbennviü Coros npomub neogpawusma u nayuonaatvnoü posnu", mille juhatuse 
esimehena hakkas tööle NSVL kangelane Arnold Meri, registreerimine Tallinna Linnakoh- 
tus 4. veebruaril 2005. 

Nüüdsest läksid kõik ettevalmistustööd Teise maailmasõja lõpu 60. aastapäeva tähis- 
tamiseks rangelt kaitseministeeriumi kontrolli alla, seda enam, et just see ametkond eral- 
das 15. aprillil 2005 puuduva raha (263 500 krooni) kavandatud tööde lõpetamiseks Maar- 
jamäel. 

8. mail 2005 ära jäänud Eesti kaitselahingutele pühendatud Maarjamäe mälestusvälja- 
ku avamine ja pühitsemine toimus 2005. aasta 2. septembril - ülemaailmse sõjalõpu aasta- 
päeval. 

1944. aastal punavägede vastu võidelnute eesti sõjameeste mälestuseks Maarjamäele 
rajatud hallist graniidist kivisillutisega kaetud kolmnurkne mälestusväljak asub Teises 
maailmasõjas langenud punaväelastele rajatud hiigelobeliski vahetusse naabruses. 

Väljakul asuvad kolm suurt graniidist risti, 16 nimetahvlit 1944. aastal Punaarmee vas- 
tu võidelnud väeosade nimedega, lipualused, neljas keeles mälestusmärki tutvustav tah- 
vel ning suur malmvalust Eesti kaart, kus on ära toodud omaaegsed lahingupaigad. Välja- 
ku vahetus läheduses asub Saksa sõjaväekalmistu, mis sai otsustavaks rajatava mälestus- 
väljaku asukoha valikul. 


Teise Maailmasõja lõpu tähistamine Maarjamäe mälestusväljakul 

2005. aasta 8. mail toimus mälestustseremoonia Tallinnas Maarjamäel 1944. aasta kait- 
selahingutes osalenutele pühendatud mälestusväljakul. 8.-9. mai on kuulutatud mälesta- 
mise ja lepituse ajaks 2004. aasta 22. novembril ÜRO peaassamblee poolt vastu võetud re- 
solutsiooni kohaselt, mis kutsub kõiki liikmesriike seda sobival viisil tähistama ning aval- 
dama austust kõikidele Teise maailmasõja ohvritele. 

Mälestustseremooniast võtsid osa peaminister Andrus Ansip. Justiitsminister Rein 
Lang, Tallinna linnapea Tõnis Palts ja mitmed Riigikogu liikmed. 

Peaminister Andrus Ansipi kõne 8. mai mälestustseremoonial 


Austatud vabadusvõitlejad, head kohalviibijad! 

Me oleme täna siia kogunenud, et mälestada Teise maailmasõja ohvreid ja langenuid. 
Me mälestame neid eesti sõjamehi, kes ei pöördunud sellest sõjast tagasi. 

Teine maailmasõda paistis silma seninägematu julmuse ja jõhkrusega. Tänapäeval on 
raske ette kujutada, et rahvad, kes ehitavad üles nii turvalisena ja stabiilsena tunduvat Eu- 
roopat, pidid veel kõigest 60 aastat tagasi kandma kohutavalt suuri inimkaotusi ja olema 
tunnistajateks ja ohvriteks hävitustööle, millist inimkond ei ole enne ega ka õnneks pä- 
rastkogenud. Me ei tea ju tänapäevalgi, kui palju inimesi tegelikult selles sõjas oma elu 
kaotas. 

Teist maailmasõda ei päästnud valla demokraatlikud riigid. Teise maailmasõja põhju- 
sed peituvad totalitaarsetes ideoloogiates ja totalitaarsetes režiimides. 

On kahetsusväärne, et nende režiimide tekkimist ei suudetud õigeaegselt peatada. 

Totalitaarsed režiimid põhjustavad kohutavalt kannatusi nii neile rahvastele, kelle üle 
nad tahavad oma võimu laiendada, kui ka neile, kelle nimel nad seda teevad. 

Seepärast on võit hitlerliku Saksamaa üle oluliseks võiduks totalitarismi üle Euroopas 
ja maailmas tervikuna. See lõi eelduse sellise Euroopa tekkeks, kuhu me kuuluda tahame 
ja kuhu me nüüd ka täieliselt kuulume. 

Kahjuks aga ei toonud sõja lõpp Euroopas kaasa vabadust ja demokraatiat kõigi rah- 
vaste jaoks. Nii ka meie jaoks. 

Ma meenutan täna siin neid meie rahva poegi ja tütreid, kes asusid võitlusesse oma 
rahva vabaduse nimel. 

Ma tänan neid, kes raskel hetkel koondusid võitlusesse ja üritasid meeleheitlikult taas- 
tada Eesti Vabariiki. Sõltumatut ja demokraatlikku. 

See üllas soov ei leidnud toonastes ülimalt keerukates oludes maailmas küllaldast 
mõistmist ja poolehoidu. Paljud langesid selles võitluses ning langenutele kuulub meie 
igavene mälestus. 

Ma tänan neid, kes võttes endale vastutuse oma rahva ja riigi tuleviku eest, koondusid 
Rahvuskomiteesse ning asusid 1944. aasta septembris moodustama Vabariigi Valitsust. 

Te maksite selle eest ränka hinda , kuid ausana oma rahva ees panite toime kangelas- 
teo, mis aastakümneid hiljem võimaldas meil taastada oma riiklik iseseisvus. 

Mul on hea meel öelda täna et see võitlus ei olnud asjatu. 

Nõukogude okupatsioon on lõppenud ja Eesti on jälle vaba. See tähendab, et Teine 
maailmasõda on ka meie jaoks lõppenud. Tänast päeva tähistab demokraatlik maailm kui 
langenute ja ohvrite mälestuspäeva, aga ka kui leppimise päeva. 

Relvad vaikisid juba 60 aastat tagasi. On aeg jõuda selleni, et sõda ei kestaks edasi ka 
enam meie meeltes. Ükski rahvas ei taha sõda ja ükski rahvas ei saa olla tervikuna süüdi 
selles, kui ta sõtta kistakse. 

Teise maailmasõja ohvrid olid liiga suured selleks, et neid unustada. 

Rängad olid eesti rahva kaotused, aga ka paljud teised rahvad maksid selle sõja eest 
kõrget hinda. 

Leppimine tähendab seda, et me suudame austada ka teiste ohvrite mälestust ja et me 
ei sõdi surnutega. 

Õigupoolest peitubki mineviku ületamises ühtlasi leppimine. Ada leppimine mitte 
ülekohtuga, mis meile osaks on saanud, vaid leppimine isekeskis meie vahel. 

Leppimine ei tähenda aga seda, et me peame leppima inimvaenulike ideoloogiatega, 
mis selle sõja valla päästsid. 

Me ei pea leppima ka nendega, kes selle sõja ajal panid toime kuritegusid- nii oma rah- 
va kui ka teiste rahvaste vastu. 

Sõda on läbi ning andestagem südames neile, kes olid sunnitud selles osalema ning kes 
tihtipeale pidid võitlema lihtsalt selleks, et ise ellu jääda ja jõuda tagasi koju rahuaega. 

Meie leppimise ainus ja jäägitu tingimus on kestev rahu. 

Armsad kohalviibijad. Augustis 1994 siin Maarjamäel kinnitas kokkutulnutele presi- 
dent Lennart Meri, et me ei unusta eales mineviku kannatusi, eesti rahva ohvreid ja kõiki 
neid arvukaid kaasmaalasi, kellele saatus ei määranud elada tänase päevani. Meie püha 
kohus on teha kõik selleks, et Eesti riik ja rahvas kestaks nüüd ja edaspidi. 

Et kunagi enam ei korduks need sündmused, mis viisid meie rahva sõtta vastu oma 
tahtmist ja võõral sunnil. 

Leiname täna neid, kes langesid võideldes lootusega taastada Eesti iseseisvus, kes 
hukkusid okupatsioonivõimude poolt represseeritutena või kes lihtsalt kaotasid oma elu 
selles julmas sõjas. 

Mälestagem kõiki selle sõja ohvreid. 

Puhake rahus. 


Tallinna linnapea Tõnis Paltsu kõne 


Auväärt sõjamehed, head kohalviibijad! 

Teine maailmasõda tõi paljudele riikidele, rahvastele ja linnadele üüratuid kannatusi. 
Tihti on vaieldud selle üle, milline maa ja rahvas suhteliselt kõige rohkem kannatas. Tege- 
likult pole see oluline, sest sõjal on alati sõja nägu. Sõda räsib ja rusub kõiki. 

Viimasel ajal on sagenenud arutelud, kas Eesti oli Teises maailmasõjas võitjate või kao- 
tajate poolel. Kaotasime sõja tagajärjel oma iseseisvuse ilma et oleksime riigina sõdinud, 
lasksime end vaenupooltel okupeerida ja annekteerida. 

Tallinngi on alates Teisest maailmasõjast armiline. Iga kord, kui jalutan Harju tänaval, 
meenub mulle märtsipommitamine. Iga kord, kui külastan Estonia teatrit, kerkib silme et- 
te vanadelt fotodelt nähtud hävimiseelne teatrihoone. 

Kuid kõik muutub. Kasvasid peale uued põlvkonnad. Tallinnasse ehitati palju uusi 
hooneid. Linn kosus taas. Eriti kiire areng on toimunud viimase 15 aasta jooksul, mil ole- 
me olnud ehk innovatiivsemadki kui kuldsetel hansaaegadel. Sama rahvusvahelised ja sal- 
livad. See ongi võti, miks meie linn suudab raskete aegade järel alati eduteele asuda. 

Nii ka Euroopa. Paar aastat pärast sõja lõppu matsid süda-Euroopa vanad vimma- 
kandjad vaenukirve maha. Mis olnud, see olnud. Riigid ja rahvad ei saa toimunut unusta- 
da, kuid ei tohi lõputute kemplemistega naabreid ja iseennast hävitada. Tänaseks on Eu- 
roopa riigid loonud üha mõjuvõimsama liidu. Euroopa on ühtsem kui kunagi varem. 

Tallinn on kogenud nii rõõme kui ka valusid. Tänu sellele suudame täna olla tolerant- 
sed. Tallinnas on läbi aastasadade elanud paljudest rahvustest inimesed, siin asuvad nen- 
de hauad. Surnud on maapealsed võitlused ammu ära võidelnud. Eri leerides langenutel 
pole vastuolusid, nad soovivad vaid puhata. Võimaldagem neil seda rahus teha. Tähista- 
gem täna langenute ja ohvrite mälestuspäeva ning leppimise päeva. 

2005. aasta 8. mail toimus Maarjamäe mälestusväljakul Teise Maailmasõja lõpu tähistamine 


JO 
Ps Tä 


AG 


Justiitsminister Rein Lang ja peaminister Andrus Ansip Maarjamäel 

Eesti Vabadusvõitlejate Liidu juhatuse esimees Gunnar Laev kõnelemas 


+214 2 


(A A 
a usk Me 


Riigikogu liige Trivimi Velliste pärga asetamas 

MAARJAMÄE MÄLESTUSVÄLJAKU AVAMINE 


1944. a. Eesti kaitselahingutele pühendatud Maarjamäe mälestusväljak avati ja pühit- 
seti sisse 2. septembril 2005. aastal. Mälestusväljaku õnnistas sisse Eesti Kaitseväe peakap- 
lan kolonelleitnant Tõnis Nõmmik. Kõnega esines Eesti Vabadusvõitlejate Liidu juhatuse 
esimees Gunnar Laev (kõne tekst ja andmed teiste sõnavõtjate kohta puuduvad. V.K.) Va- 
litsuse- ja Tallinna linnavalitsuse esindajad mälestusväljaku avamisest osa ei võtnud. 


TEISE MAAILMASÕJA LÕPU TÄHISTAMINE 2006. AASTAL 


Peale 2005. aastal toimunud Maarjamäe mälestusväljaku avamist on saanud traditsioo- 
niks, et Eesti Vabadusvõitlejate Liit on korraldanud iga aasta 2. septembril mälestusvälja- 
kul Teise maailmasõja lõppemise tähistamise, millest on osa võtnud kõikide maakondlike 
sõjameeste ühenduste ja organisatsioonide esindajad. 

Järgmine taoline üritus Maarjamäel toimus 2006. aasta 2. septembril. 

9, 


2 


Eesti Vabadusvõitlejate Liidu juhatuse esimehe 
Gunnar Laeva kõne 02. septembril 2006 

Head kokkutulnud! Vabadusvõitlejad-veteranid ja külalised! 

On kujunemas traditsiooniks, et Teises maailmasõjas Eesti riikliku iseseisvuse taasta- 
mise eest võidelnud endised sõjamehed kogunevad siia Maarjamäele, Eesti kaitselahingu- 
te mälestusväljakule, tähistama Teise maailmasõja lõppemise aastapäeva. 

Täna, 61 aastat tagasi lahingulaeva Missouri pardal allkirjastatud Jaapani tingimusteta 
kapitulatsiooni aktiga oli 6 aastat ja üks (1) päev kestnud Teine maailmasõda vormiliselt 
lõppenud. 

Kuid see ei tähendanud üleüldise rahu saabumist maailmas, sest pingekolded jäid pü- 
sima Kagu-Aasias, Kaug-ja Lähis-Idas, Ida-Euroopas ja mujal. Meile on oluline selle täht- 
päeva tähendus Eesti riigi ja rahva jaoks. 

Me teame, et liitlasriikide Jalta konverentsil 1945. aasta veebruaris võeti tipptasemel 
vastu otsused, kuidas korraldada riike ja mõjualasid pärast Saksamaa kapituleerumist. 

Me teame, et ka Balti riikide jäämine Nõukogude Liidu koosseisu otsustati Jaltas. Tea- 
me nüüd ka seda, et see otsus sündis USA presidendi Roosevelti ja Nõukogude Liidu juhi 
Stalini vahelise kokkuleppe tulemusena ja peame kahetsusega tunnistama, et Balti riikide 
saatus osutus peenrahaks võidukate liitlaste USA ja Nõukogude Liidu vahelises mõjusfää- 
ride jagamise poliitikas. USA huvides oli Nõukogude Liidu kaasamine sõjategevusse Jaa- 
pani vastu Kaug-Idas ja selle nimel ei peljatud istuda ühte paati Balti riikidelt iseseisvuse 
röövinud Molotov-Ribbentropi pakti osapoolega. 

Seega, kuigi Teise maailmasõja lõppvaatus toimus meist kaugel, on põhjuslik seos meie 
riigi ja rahva saatuse kujunemisel järgnenud pooleks sajandiks ilmne. 

Teisest maailmasõjast möödunud aastakümnete jooksul on ajaloolased arhiivi-ja muu- 
de tõendmaterjalide põhjal toonud selguse paljude ajaloosündmuste kohta. Nii oli Nõuko- 
gude Liidu Rahvasaadikute kongress sunnitud 1989. aastal ümberlükkamatute tõendma- 
terjalide olemasolul tunnistama õigustühiseks 1939. aasta 23. augustil Nõukogude Liidu ja 
Saksamaa vahel sõlmitud nn. Molotov-Ribbentropi pakti ja selle salaprotokollid. Avalik- 
kusele on saanud teatavaks ülisalajased N-Liidu dokumendid sõjalise agressiooni ette- 
valmistamise ja teostamise kohta Balti riikide vastu juunis 1940. a. mille toel kukutati neis 
riikides seaduslikud valitsused, okupeeriti ning annekteeriti N-Liidu koosseisu. 

Kuigi kõik, mis puutub Nõukogude Liidu (s.t. Venemaa) jõupoliitikasse Eesti ja teiste 
Balti riikide suhtes Teise maailmasõja eel ja ajal, on ilmselge ja tõestatud, ajab ametlik Ve- 
nemaa jäärapäiselt oma okupatsiooni-eitamise poliitikat, ärgitades siinse vene kogukonna 
radikaalsemat osa õhutama konflikte rahvuslikul pinnal. Tarvitseb nimetada vaid mõnda: 

* aktsioonid Pronkssõduri juures ja Vene suursaadiku osalemist seal; 

e “radikaalide” osalemine Sinimägede mälestuskivide avamisel; 

« mõned päevad hiljem avastati, et vastpaigaldatud mälestuskivid on purustatud. Kas 
neil sündmustel on seoseid, seda uurib politsei; 

e Narva “vabastamise” aastapäeva tähistamine Narvas; 

e Venetsaari Peeter 1 monumendi kavandamine Narva. 

* Vene ühe juhtpoliitiku, Riigiduuma väliskomitee esimehe Konstantin Kossatshovi 
hiljuti Päevalehele antud intervjuus väljaöeldu: , Okupatsiooni ei ole olnud. Eemal- 
dage piirilepingust preambula (viitega Tartu rahulepingule), parandage ajalooõpikud 
vastavalt meie näpunäidetele ja korraldage kodakondsusküsimused meie nõuete ko- 
haselt ja kohe, kiirendatud korras, mõne päeva jooksul ratifitseerime lepingu!” 

Ja kahjuks leidus kohe Eesti poliitikuid, kes kiirustasid avaldama valmisolekut nende 
nõudmiste täitmiseks, kui ainult saaks võimutäiuse! Nagu näeme, et kuigi kaugeneme iga 

aastaga Teise maailmasõja sündmustest, ei kao kusagile selle perioodi tekitatud problee- 
mid, vaid ajuti isegi teravnevad. 

Mis on siis meie, Teise maailmasõja sõjameeste, Eesti riikliku iseseisvuse eest võidelnu- 
te roll selles poliitilise vastasseisu teravnemise olukorras? 

Meie positsioon on ühene ja kindel. Meie, järgides Eesti valitsusjuhi kutsele, astusime 
relvavõitlusse meie kodumaad taasokupeerida püüdva Nõukogude Liidu punaarmeega. 
Me täitsime oma põhiseaduslikku kodanikukohust. 

Nüüd oleme saanud kinnituse oma toonase võitluse õigsuse kohta tänase Eesti valitsu- 
selt — ütles ju peaminister Andrus Ansip oma pöördumises vabadusvõitlejate poole Võrus 
selle aasta 8. juulil: , Teie võitlus olikangelastegu ja just nii tuleb käsitleda seda 
võitlust nüüd ja edaspidi.” 

Relvavennad, vabadusvõitlejad! Meid, selles aastakümnete taguses relvavõitluses osa- 
lenuid jääb järjest vähemaks. Me ei ole enam kuigi noored. Vaid vähestel ei ole veel täitu- 
nud 80-nes eluaasta. Sellepärast on mõistetav, et enamik meist ei osale aktiivselt poliitikas 
- seeon nooremate pärusmaa. Kuid me saame ja peame -seeonlausa meiekohustu 
s nii endi kui langenud võitluskaaslaste ees — aitama kaasa, et Eest poliitikat valitaks te- 
gema usaldusväärsed, eestimeelsed inimesed, kes tunnustaksid ka meie võitlust Teises 
maailmasõjas Eesti riikliku iseseisvuse eest. 

Meie kõige tähtsam ülesanne on hoida vabadusvõitluse aadet, anda seda edasi järgne- 
vatele põlvkondadele, et ei kustuks kaitsetahe, mis on rahva edasikestmise eelduseks. 

Tänan Eesti Vabadusvõitlejate Liidu nimel kõiki, kes te olete täna siia tulnud! 


Tallinna volikogu esimehe Toomas Vitsuti kõne 
02. septembril 2006 


Austatud vabadusvõitlejad! Daamid ja härrad! 

Lubage mul tervitada kõiki, kes täna siia kokku on tulnud, et mälestada langenuid ja 
meenutada neid raskeid katsumusi, mis tol ajal eesti inimesele osaks said. Teine maailma- 
sõda oli Euroopa jaoks kahekümnenda sajandi kõige suurem tragöödia. Eesti jaoks oli see 
sõda eriti traagiline, sest sisuliselt puudus võimalus tulla sõjast välja võitjana. Lisaks kao- 
tatud vabadusele, hävitatud inimeludele ja purustatud peredele löödi eesti ühiskonda 15- 
he, mille ületamiseks me teeme pingutusi veel tänapäevalgi. 

Millal õieti lõppes Teine maailmasõda? Kas siis. Kui kahurid vaikisid? Kas siis, kui Ees- 
ti viisteist aastat tagasi jälle vabaks sai, või kestab see tänapäevani? Võib-olla kestab see 
seni, kuni pole enam võimalik Teise maailmasõja monumentidega manipuleerida. Ükski 
rahvas ei togi unustada oma kangelasi ja paljud neist kangelastest on täna siin. Aga eesi 
rahvas ei tohiks ka lõputult lasta lahti kiskuda neid valusaid haavu, mida isegi aeg ei ole 
suutnud parandada. Kas meie rahvuslikes huvides oleks Teise maailmasõja jätkamine 
monumentide sõjaga? Eesti võitis viisteist aastat tagasi iseseisvuse. Võitjate privileeg on 
olla suure- meelne otsuste langetamisel. Eestlastel pole vist olnud võimalik oma riigis nii 
vabalt ja oma äranägemise järgi otsuseid langetada, nagu see on praegu. Tehkem seda siis 
targalt. 

Head vabadusvõitlejad! Ma tahan teid tänada osutatud panuse eest Eesti iseseis- 
vusele. Te olete kannud Eestit südames nii parematel, kui halvematel aegadel. Sügav 
kummardus teile selle eest! 

Koostööst peaminister Juhan Partsiga 


Peale 2003. a. riigikogu valimisi sai Res Publicast valitsuskoalitsiooni juhtiv erakond, 
erakonna esimehest Juhan Partsist Eesti Vabariigi peaminister. Vabadusvõitlejate lootused 
tihedale koostööle vastse peaministriga, mille eesmärgiks oli riigi selge hinnangu andmine 
Teise maailmasõja sündmustele Eestis ja nendest sündmustest osavõtnud eesti sõdurite 
tegevusele kaitselahingutes, olid suured seda enam, et Tallinna ühenduse esimees kuulus 
koos peaministriga ühte erakonda. 


Septembri algusest 2003. a. asus EVTÜ juhatuse esimees korraldama peaminister Ju- 
han Partsi kohtumist Eesti vabadusvõitlejatega. Kohtumise edukaks toimumiseks saadeti 
08. septembril 2003 EVTÜ poolt peaministrile ettevalmistatavad küsimused. Talle tehti et- 
tepanek rääkida kohtumisel vabadusvõitlejatega nende võitluse tunnustamisest, Eesti 
kaitselahingute alguse 60. aastapäeva riiklikust tähistamisest 2004. aastal, Sinimägede 
memoriaali rajamisest, Res Publica kavadest Eesti riigikaitse korraldamisel ja vabadusvõit- 
lejate sotsiaalse olukorra parandamisest. Oluliseks küsimuseks peeti koostöölepingu sõl- 
mimist Res Publica ja Eesti Vabadusvõitlejate Liidu vahel., kuid peaministrile saadetud 
kiri jäi vastuseta. 

Oktoobris 2003. a. esitasid EVL koos EVTÜ-ga peaministrile ,Eesti kaitselahingute 
60. aastapäeva tähistamise kava” lõpliku teksti ning ettepanekud Pärnu ausamba avamise 
korraldamiseks 23. novembril 2003. Selle peale vastas peaministri abi Piret Nahk, et sellel 
päeval on peaminister “välislähetuses”. 

Ka oma seisukohast kaitselahingute 60. aastapäeva tähistamise kohta peaminister tea- 
tavaks ei teinud. Novembri keskel 2003 tegi EVTÜ juhatus valitsusjuhile ettepaneku moo- 
dustada töögrupp, mis valmistaks ette Eesti kaitselahingute 60. aastapäeva tähistamise 
kõikides maakondades. Ka see ettepanek jäi vastuseta. 

Eesti vabadusvõitlejate 2004. aasta peamisteks sündmusteks olid ülevabariiklikul kok- 
kutulekul Tallinnas Kadrioru staadionil vastu võetud pöördumine riigikogu poole ning 
Pärnus mahavõetud ausamba avamine Lihulas. Viimast nimetas peaminister avalikult 
“provokatsiooniliseks SS-laste ausambaks.” Venemaa välisministeerium nimetas seda “püha- 
duseteotuseks” ja nüüd algas tõeline turmtuli Eesti kaitselahingutes saksa mundrit kandnud 
eesti meeste ja neid mehi ühendava Eesti Vabadusvõitlejate Liidu pihta. 

Siitpeale püüdis peaminister veelgi enam vältida kohtumist Eesti vabadusvõitlejatega. 
Aga see kohtumine oli vajalik, sest liiga palju oli kogunenud pingeid, teadmatust valitsuse 
ja peaministri tõeliste hoiakute kohta meie riigi lähiajaloo ja selle kujundamisel osalenud 
inimeste suhtes, millele lisasid õli tulle läbimõtlematud sündmused Lihulas. 

Seda silmas pidades saatis EVTÜ juhatuse liige Kuno Raude 20. jaanuaril 2005 Juhan 
Partsile kirja, milles paluti siiski leida aega kohtumiseks Eesti vabadusvõitlejate piirkond- 
like esindajatega. Ettepanekule lisati kaheksa küsimust, millele oodati vastust loodetaval 
kohtumisel valitsusjuhiga. 

Esimene ja ka viimane väga pikalt ja põhjalikult ettevalmistatud kohtumine peaminis- 
ter Juhan Partsiga leidis aset Tallinnas Okupatsioonimuuseumis 25. veebruaril 2005. aastal 
Sellel kohtumisel jäid suures osas peaministrile juba varem Tallinna ühenduse juhatuse 
poolt kirjalikult esitatud küsimused vastuseta. Peaministri sõnum sõjameestele, oli: 


e peagi valmib Max Jakobsoni juhitava komisjoni ligemale 1000 leheküljeline aru- 


anne, mille alusel parlament on valmis andma õigusliku hinnangu 1944. a. sünd- 
mustele (riigikogu hinnang on tänaseni andmata); 

e Vabaduse monument Tallinnasse Vabaduse väljakule saab püstitatud, teie ette- 
panekud on siinjuures teretulnud (Vabadussõja Võidusamba püstitamise otsustas 
kindlakäeliselt peaminister Andrus Ansip); 

* Maarjamäe mälestusväljaku avamine toimub 08.mail 2005 Eesti Kaitseväe osavõ- 
tul (1944. aasta Eesti kaitselahingutele pühendatud Maarjamäe mälestusväljak avati 
ja pühitseti 2. septembril 2005 riigitegelaste osavõtuta); 

e valitsus toetab ideed, mille kohaselt Tallinnasse rajatakse memoriaal hukatud 
Eesti ohvitseridele (see lubadus on aga tänaseni realiseerimata); 

« Nõukogude mälestusmärkidesse suhtumist peab kujundama “samm-sammult”. 


Peale kohtumist Juhan Partsiga läksid kõik ettevalmistustööd Teise maailmasõja lõpu 
60. aastapäeva tähistamiseks rangelt kaitseministeeriumi range kontrolli alla. Järgnes vas- 
tuvaidlematu korraldus, millega vabadusvõitlejad, nii nagu 2004. aasta kokkutulekulgi ja 
2003. aasta sügisel Lihulas, lihtsalt suruti nurka. Ära jäi Maarjamäe mälestusväljaku ava- 
mine 8. mail 2005, s.o. päeval mida hiljem hakati nimetama Teise maailmasõja ohvrite ja 
langenute mälestuspäevaks. Ei kõnesid ega vabadusvõitlejate võitluslippe Maarjamäel, ei 
mingeid kutseid relvavendadele välismaalt, vabadusvõitlejatele maakondadest, poliitiku- 
tele, riigitegelastele, kaitseliidule ja kaitseväele! Meediaga suhelda antud teemal võisid ai- 
nult ametlikud riigi esindajad, s.t. selleks volitatud kaitseministeeriumi ametnikud. 

Tähelepanuta jäi ka 21. aprillil 2005 kaitseministeeriumile tehtud kirjalik ettepanek va- 
badusvõitlejate autasustamiseks kaitseministeeriumi Teeneteristi III klassi teenetemärgiga. 

+, 

KOHTUMINE PEAMINISTRI JA JUSTIITSMINISTRIGA 


2005. aasta 25. veebruaril toimus Okupatsiooni muuseumis kohtumine peaministri ja 
justiitsministriga. Sõnavõttudega esinesid peaminister Juhan Parts ja justiitsminister Ken- 
Marti Vaher (sõnavõttude tekstid puuduvad). Oma vastusõnavõtus ütles EVL juhatuse 
esimees Gunnar Laev: 


Lugupeetud härra peaminister! Austatud härra justiitsminister! 
Relvavennad, vabadusvõitlejad, veteranid! Daamid ja härrad! 


Vabadusvõitlejate Liidu juhatuse nimel tänan Eesti Vabariigi Valitsust, eriti peaminis- 
ter Juhan Partsi ja justiitsminister Ken-Marti Vaherit, vabadusvõitlejatele Eesti Vabariigi 
87. aastapäeva puhul korraldatud vastuvõtu eest. 

Kahtlemata annab see meile, vanadele sõjameestele tugeva positiivse laengu ja lootuse, 
et vaatamata mitmetele tagasilöökidele lähiminekus, nagu Valitsuse eemalejäämine vaba- 
dusvõitlejate tähtsündmustest, saada siiski Valitsuse tunnustus meie võitlusele ja taotlus- 
tele. 

Eesti sõjamehed, kes me Teises Maailmasõjas astusime relvavõitlusse idast peale- 
tungiva punaarmee vastu, tõkestamaks selle tungimist Eesti aladele, kuulusime valdavalt 
esimesse iseseisvas Eesti Vabariigis sündinud põlvkonda. Meie vanaisad ja vana-vanaisad 
19.sajandi rahvuslikul ärkamisajal tegid palju selleks, et tuua sajandeid võõrvõimude poolt 
ikestatud eesti rahvas taas rahvusliku eneseväärikuse ja iseolemise, kultuuri ja poliitilise 
sõltumatuse juurde. Need, tol ajal veel küllaltki ebamäärased taotlused said teoks Esimese 
Maailmasõja ja Eesti Vabadussõja tulemusena. Meie isade, kellest paljud astusid võitlusse 

Eesti iseseisvuse eest õppursõduritena, kellest paljud juba varem sõjakogemustega väeju- 
hid, ennastsalgava võitluse tulemusena sündis Eesti Vabariik. 

1920.aasta Tartu rahulepinguga, artikkel II — tsiteerin: “... tunnustab Venemaa ilm- 
tingimata Eesti riigi rippumatust ja iseseisvust, loobudes vabatahtlikult ning igaveseks 
ajaks kõigist suveräänõigustest, mis oli Venemaal Eesti rahva ja maa kohta maksvusel ol- 

tud mõttes edaspidisteks aegadeks maksvuse kaotavad. 

Eesti rahvale ja maale ei järgne endisest Vene riigi külge kuuluvusest mingi-suguseid 
kohustusi Venemaa vastu.” 

Tartu rahulepinguga määrati kindlaks ka Eesti ja Vene riikide vaheline piir. 

Nüüd, mil Eesti-Vene piiriküsimus on taas aktuaalselt päevakorda tõusnud, on Eesti 
Vabariigi Valitsusel vaja näidata üles nii riigimehelikku ettenägelikkust ja paindlikkust 
kui ka austust nende eesti sõjameeste vastu, kes oma vere hinnaga võitlesid Vabadussõjas 
kätte tingimused Tartu rahulepingu sõlmimiseks ja Eesti riigimeeste-poliitikute vastu, kes 
selle võidu oskuslikult Tartu rahulepinguks vormisid. 

Vabadusvõitlejad on seisukohal, et Eesti valitsusel ei ole alust mistahes ühepoolselt 
dikteeritud muudatuste aktsepteerimiseks, mis on vastuolus Tartu rahulepinguga, Eesti 
Vabariigi järjepidevuse alusdokumendiga. 

Kui Nõukogude Liit Venemaa õigusjärglasena, tuginedes Molotov-Ribbentropi pakti 
kokkulepetele, paigutas 1939.a. oma sõjaväed Eesti Vabariigi territooriumile ja 1940.aastal 
okupeeris ning annekteeris Eesti, sai kõigile lõplikult selgeks Venemaa (NL) reeturlikkus 
ja tegelikud kaugeleulatuvad eesmärgid. Annektsioonile järgnenud aasta jooksul viis 
Nõukogude Liit ellu oma plaanid Eesti riikluse, omavalitsuste, kaitsejõudude, rahvusliku 
intelligentsi jm. hävitamiseks. Alles Saksamaa ja N-Liidu vaheline sõda katkestas ajutiselt 
selle hävitustöö. 

On selge, et meie, kes me olime saanud isamaalise-aatelise kasvatuse ja läbi elanud 
kommunismiaasta koledused, saime olukorras, kus Eestit ähvardas punaarmee poolt taas- 
okupeerimise oht, teha vaid ühe, antud olukorras ainuõige otsuse - astuda relvaga vastu, 
takistamaks bolševike tagasitulekut Eestisse, taastada meie isade ja vanaisade poolt kätte- 
võidetud EESTI RIIK. 

Eesti mehed, nüüd nimetatud vabadusvõitlejad, võitlesid neis ränkrasketes lahingutes 
ainult Eesti riikliku iseseisvuse taastamise nimel ja igasugused püüded neile mis-tahes 
kolmandajärguliste tunnuste, nagu kiivrid, mundrid, relvad vms. põhjal mingeid võõraid 
ideoloogilisi eesmärke külge kleepida, on alusetud ja pahatahtlikud, et mitte öelda meie 
suhtes selgelt vaenulikud. 

Eesti Kaitseväe juhataja viitseadmiral Tarmo Kõuts oma eilses kõnes Eesti Vabariigi 
87.aastapäeva paraadil Vabaduse platsil ütles muuhulgas, et pärast Vabadussõda on võit- 
luses Eesti Vabariigi nimel hukkunud vaid kaks (2) kaitseväelast, välismissioonil osalenud 
eesti sõjameest. Ma täpsustaksin seda mõtet omalt poolt - kui Eesti Vabadussõjas hukkus 
lahingutes kokku 2236 sõdurit ja ohvitseri, siis Teise Maailmasõja Eesti kaitselahingutes 
punaarmee vastu oli hukkunuid kordades rohkem. Paljud neist lebavad tänaseni teadmata 
haudades ja mälestus neist ei ole väärikalt jäädvustatud. 

On küpsenud mõte, rajada Sinimägede lahingupaikadesse memoriaal, mida oma idee 
ja teostuse poolest võiks võrrelda 2003.aastal Lätis, Lestenes avatud memoriaaliga, kus on 
kivisse raiutud 11 000 hukkunud leegionäri nimed. Vabadusvõitlejad ootavad Eesti valit- 
suse tuge selle mõtte elluviimiseks. 

Eesti vabadusvõitlejad, vaatamata kõigele läbielatule, Siberi vangilaagritele, repressi- 
oonidele nõukogude korra ajal ja - kahju öelda, kuid sageli ka oma võitluse mittetunnus- 
tamisele Eesti Vabariigi poolt - on jäänud kindlaks oma põhimõtetele. Meie võitlus Eesti 
kaitselahingutes Teise Maailmasõja ajal bolševismi vastu oli võitlus Eesti riikliku iseseis- 
vuse taastamise eest. 

Eesti vabadusvõitlejate 12.kokkutulekul möödunud aasta 6.juulil Tallinnas võeti üks- 
meelselt vastu pöördumine Riigikogu poole, milles taotleti Teise Maailmasõja aegse vaba- 
dusvõitluse tunnustamist ja võrdsustamist võitlusega Vabadussõjas. Meile teadaolevalt ei 
ole sellekohase otsuse eelnõud Riigikogu menetlusse antud. Me palume härra peaministril 
valitsusjuhina ja parteiliidrina rakendada kogu oma mõjuvõimu selle olulise küsimuse 
surnud punktist väljalükkamiseks. 

Eesti vabadusvõitlejate võitluse eesmärk on alati olnud iseseisev demokraatlik Eesti 
Vabariik. Nüüd on see RIIK olemas. Tänu sellele saame me avalikult tähistada ka meile 
olulisi tähtpäevi ja sündmusi. Eesti vabaduisvõitlejate 13.kokkutulek toimub käesoleva 
aasta 16.juulil Tartus, lauluväljakul. 

Varasemate aastate traditsiooni kohaselt osalesid neil kokkutulekutel ka Eesti Vabariigi 
valitsuse liikmed ja kaitsevägi. See oli hea traditsioon, mis ühendas eri põlvkondade tegi- 
jaid ühiste eesmärkide nimel. 

Härra peaminister Juhan Parts. Härra justiitsminister Ken-Marti Vaher. Eesti Vaba- 
dusvõitlejate Liidu juhatuse nimel esitan Teile käesolevaga kutse osaleda Eesti Vabadus- 
võitlejate Liidu 13. vabariiklikul kokkutulekul Tartus 16.juulil k.a. 

Tänan tähelepanu eest. 

+, 

EESTI VABARIIGI PEAMINISTRI VASTUVÕTUD 
STENBOCKI MAJAS 


PEAMINISTRI VASTUVÕTUL 2005. AASTAL 


Seoses 60 aasta möödumisega Teise maailmasõja lõpust tegi Andrus Ansipi juhitav va- 
litsus 6. mail 2005 avalduse, milles muu hulgas oli öeldud: 


»Eesti Vabariik deklareeris sõja puhkedes 1. septembril 1939 oma täielikku neutraliteeti 
käimasolevas sõjas. Eesti ei kuulutanud end selles sõjas mitte ühegi sõdiva osapoole liitla- 
seks, samuti ei kuulutatud sõda mitte ühelegi riigile. Eesti Vabariigi saatus teises maail- 
masõjas määrati ära Nõukogude Liidu ja Saksamaa vahelise kokkuleppega 1939. aasta 23. 
augustil (nn Molotov — Ribbentropi pakt). Teine Maailmasõda algas Eesti Vabariigi jaoks 
1940. aastal Nõukogude okupatsiooniga ja lõppes iseseisvuse taastamisega 1991. aastal ja 
võõrvägede lahkumisega 1994. aastal. 

Eesti Vabariigi kodanikele surusid osavõtu sõjategevusest peale kaks okupatsiooni- 
võimu — Nõukogude Liit ja Saksamaa. Eesti valitsus käsitab oma kodanikke sõja ohvrite- 
na. 

Vabariigi valitsus tunnustab Eesti vabaduse eest võitlejatena neid, kes võitlesid Nõu- 
kogude ja Saksa okupatsiooni vastu eesmärgiga taastada Eesti Vabariigi iseseisvus. Vaba- 
riigi valitsus hindab kõrgelt Eesti Vabariigi Rahvuskomitee tegevust Eesti Vabariigi taas- 
tamise nimel Saksa okupatsiooni ajal. 

Samuti soovib vabariigi valitsus rõhutada õigusjärgse peaministri presidendi ülesanne- 
tes professor Jüri Uluotsa ning tema poolt 18. septembril 1944. aastal ametisse nimetatud 

Otto Tiefi juhitud valitsuse tegevust kui kangelaslikku soovi taastada Eesti Vabariigi sõl- 
tumatus. Vabariigi valitsus hindab kõrgelt nende vaprust, kes Jüri Uluotsa üleskutsel asu- 
sid võitlusesse Eesti vabaduse ja iseseisvuse eest. 

Teine maailmasõda oli erakordselt julm sõda, mis tõi kaasa seninägematuid kannatusi 
ja ohvreid. Sellised rängad kogemused tõendavad kõige paremini, millist ohtu kujutavad 
endast totalitaarsed ideoloogiad ning neil põhinevad režiimid. 

Vabariigi valitsus mõistab hukka nende tegevuse, kes panid Eesti Vabariigi territoo- 
riumil toime inimsusevastaseid kuritegusid ning korraldasid massirepressioone. On ka- 
hetsusväärne, et nende hulgas oli ka okupatsioonivõimudega koostööd teinud Eesti koda- 
nikke. 

Me peame oluliseks, et Teise maailmasõja järel on rahvusvahelise õiguse tugisammas- 
teks saanud inimõigused ja nende kaitse. Inimsusevastaste kuritegude käsitamine aegu- 
matute rahvusvaheliste kuritegudena lubab meil loota nende vältimist tulevikus. 

Eesti Vabariik kaotas Teises maailmasõjas oma iseseisvuse. Sellele vaatamata peab Ees- 
ti Vabariik Teises maailmasõjas hitlerliku Saksamaa juhitud koalitsiooni üle saavutatud 
võitu oluliseks võiduks totalitarismi üle Euroopas ja terves maailmas. Me peame oluliseks, 
et võit Teises maailmasõjas lõi eeldused nüüdisaegse rahvusvaheliste suhete süsteemi 
loomiseks Euroopas ning euro-atlantilise julgeolekukoostöö tekkeks. 

Me hindame kõrgelt nende rahvaste panust, kes võitlesid ennastsalgavalt fašismi pu- 
rustamise nimel. Kuid Eesti Vabariigi jaoks ei tähendanud Teise maailmasõja lõpp iseseis- 
vuse taastamist, vaid okupeerituse jätkumist. Eesti jaoks ei toonud see päev vabadust, üks 
totalitaarne režiim asendus teisega. Eesti Vabariik mälestab 8. mail neid, kes langesid Tei- 
ses maailmasõjas võideldes, lootes ometi taastada vaba ja demokraatlik Eesti Vabariik. 
Mälestame ka kõiki sõja ajal okupatsioonivõimude poolt toime pandud repressioonide ja 
kuritegude ohvreid. Me tunneme kaasa holokausti ohvritele. Me leiname neid, kes süütult 
arreteeriti ja hukati. Me mälestame massirepressioonide ohvreid. Me austame kõigi nende 
mälestust, kes saatuse sunnil langesid selle sõja ajal.” 

Meeldigu see kellelegi või mitte, kuid neliteist aastat peale Eesti taasiseseisvumist oli 
Andrus Ansip saanud hakkama sellega, millega ei olnud hakkama saanud mitte ükski 
Eesti Vabariigi Valitsusjuht enne teda. 

Kindla seisukoha võttis Andrus Ansipi juhitav valitsus ka kaks aastat hiljem nn. 
Pronkssõduri edasise saatuse otsustamisel. 


PEAMINISTRI VASTUVÕTUL 2006. AASTAL 


Olles pettunud erakonnakaaslase Juhan Partsi suhtumises vabadusvõitlejatesse, tekkis 
Vabadusvõitlejate Tallinna ühenduse juhatuse esimehel Kuno Raudel kindel soov viia Ees- 
ti vabadusvõitlejad kokku aprillis 2005 ametisse astunud peaminister Andrus Ansipiga, 
mehega kes oli äratanud oma tegevusega rahva usalduse. Koos peaministri büroo juhataja 
pr. Keit Pentusega alustati ettevalmistustööd juba 2005. aasta sügisel. 2005. aasta lõpuks 
olid konkreetsed kavad koos. Võeti vastu otsus, et peaminister Andrus Ansipi kohtumine 
Eesti vabadusvõitlejatega leiab aset enne Eesti Vabariigi 88. aastapäeva ametlikku tähista- 
mist 22. veebruaril 2006. 

21. veebruaril 2006 olid Eesti vabadusvõitlejad Toompeal Stenbocki majas. Peaministri 
vastuvõtul osales nelikümmend neli vabadusvõitlejat Tallinnast, Rakverest, Pärnust, Vil- 
jandist, Räpinast, Keilast, Raplast, Sakust, Sauelt, Raasikult, Kehtnast, Vasalemmast ja 
Hiiumaalt. 

Kohtumisel sõjameestega ütles peaminister: 


“Tänan, et te relv käes või muul moel seisite vaba ja iseseisva Eesti eest. Täna ja 
praegu võime kõik öelda, et me elame just selles Eestis, milles me oleme tahtnud 
elada.” Vabadusvõitlejate nimel ütles EVTÜ juhatuse esimees peaministrile: ,, Eesti 
kaitselahingutes osalenud meestes ei ole kustunud lootus, et üks kord jõuab kätte 
aeg, mil õigusliku järjepidevuse alusel taastatud Eesti riik annab õiglase hinnangu 
Eesti kaitselahingutele II maailmasõjas ja seadusandlikul tasandil tunnustab nendes 
lahingutes osalenud meeste ennastohverdavat võitlust Eesti Vabadussõjas kätte- 
võidetud iseseisvuse taastamise eest, mil Vabaduse väljaku kohal ulatub kõrgusesse 
Eesti Vabadussõjas- ja II maailmasõjas oma rahva vabaduse nimel võidelnute auks 
püstitatud monument.” /.../ 

Vabariigi valitsus tunnustab Eesti vabaduse eest võitlejatena neid, kes võitle- 
sid Nõukogude ja Saksa okupatsiooni vastu eesmärgiga taastada Eesti Vabariigi 
iseseisvus. Vabariigi valitsus hindab kõrgelt Eesti Vabariigi Rahvuskomitee tege- 
vust Eesti Vabariigi taastamise nimel Saksa okupatsiooni ajal. Samuti soovib vaba- 
riigi valitsus rõhutada õigusjärgse peaministri presidendi ülesannetes professor Jüri 
Uluotsa ning tema poolt 18. septembril 1944. aastal ametisse nimetatud Otto Tiefi 
juhitud valitsuse tegevust kui kangelaslikku soovi taastada Eesti Vabariigi sõltuma- 
tus. Vabariigi valitsus hindab kõrgelt nende vaprust, kes Jüri Uluotsa üleskutsel 
asusid võitlusesse Eesti vabaduse ja iseseisvuse eest.” 


Vabadusvõitlejate nimel esines kohtumisel sõnavõtuga Eesti Vabadusvõitlejate Tallin- 
na ühenduse esimees Kuno Raude, kes võttis vabadusvõitlejate mõtted kokku järgmiste 
sõnadega: 

» Eesti rahvas on muinasaegadest alates suhtunud suure austuse ja lugupidami- 
sega meestesse, kes relv käes kaitsnud oma kodu vallutajate eest. Aastakümnete 
jooksul oleme au sees hoidnud ja hoiame ka edaspidi Vabadussõjas Eesti riiklusele 
vundamendi rajanud isasid ja vanaisasid. Esimest korda ajaloos pühitseme Eesti 
Vabariigi sünnipäeva nende meeste osaluseta. Vabadusvõitlejate ühest põlvkonnast 
on saanud ajalugu. 

Sõjalise vastupanuta alistumine tõi 1940. aastal kaasa Eesti riigi lammuta- 
mise ja seninägematu vägivalla rahva kallal. Kaitsejõud desarmeeriti, Eesti ju- 
hid ja kõrgem väejuhatus tapeti või saadeti surema Venemaa hävituslaagrites- 
se. Rahvalt võeti relvad, kuid mitte ürgne õigus enesekaitsele. II maailmasõjas 
ristasid ammuse vastasega mõõgad Eesti Vabadussõja kangelased ja nende po- 
jad, kes olid kasvanud oma isade- ja iseseisva riigi ideaalide vaimus. 

Eesti avalikkus ja Eesti rahvuslikud ringkonnad, eesotsas peaminister Jüri 
Uluotsaga, toetasid 1944. aasta üldmobilisatsiooni. Lootuses, et eestlastest 
koosnevate vägede toel avaneb võimalus Eesti riigi iseseisvuse taastamiseks 
ning et suudetakse ära hoida uus nõukogude okupatsioon. Kümned tuhanded 
eesti mehed asusid oma kodude, naiste ja laste, mitte Suur-Saksamaa huvide, kait- 
sele. 

Kõige verisemates ja ohvriterohkemates lahingutes, mida Eestimaa pind on ea- 
les näinud, lõid eesti poisid koos sakslastega ning hollandi-, belgia-, norra- ja 
taani vabatahtlikega kohati kümnekordses ülekaalus olnud vastast. Sissetungi- 
jad peatati Eesti piiridel kaheksaks kuuks. See oli Eesti Vabadussõjale võrdväär- 
ne kangelastegu, mis kahjuks ei lõppenud Eesti riikliku iseseisvuse taastamisega 

ning sõjasangarite tunnustamisega Eesti riigi poolt. Tol ajal ei teatud, et veel enne 
kaitselahingute algust Rahvaste Liidu liige reedeti. 

Mõne päeva pärast tähistavad Vabadussõja kangelaste pojad ja tütred, Eesti 
kaitselahingutest osavõtnud, koos oma rahvaga Eesti Vabariigi 88. sünnipäeva. 
Meie riigi iseseisvuse taastamise nimel on siin viibivad mehed andnud oma kindla 
dunuks. Kõrgeima riigivõimu kandja, eesti rahvas, mäletab ja austab oma kaitsjaid, 
langenuid ja elavaid. Meil ei ole põhjust oma ajaloo üle häbi tunda. 

Härra peaminister! Eesti kaitselahingutes osalenud meestes ei ole kustunud loo- 
tus, et üks kord jõuab kätte aeg, mil õigusliku järjepidevuse alusel taastatud Eesti 
riik annab õiglase hinnangu Eesti kaitselahingutele II maailmasõjas ja seadusandli- 
kul tasandil tunnustab nendes lahingutes osalenud meeste ennastohverdavat võit- 
lust Eesti Vabadussõjas kättevõidetud iseseisvuse taastamise eest, mil Vabaduse 
väljaku kohal ulatub kõrgusesse Eesti Vabadussõjas- ja II maailmasõjas oma rahva 
vabaduse nimel võidelnute auks püstitatud monument. 

Vabadusvõitlejate nimel soovin Eesti Vabariigi Valitsusele palju õnne Eesti Va- 
bariigi 88. aastapäeva puhul. Soovime Teile ja Teie juhitavale valitsusele kindlat ta- 
het ning edu eesti rahva julgeoleku kaitsel. Hoidke Eestimaad ja tema rahvast.” 


Peaminister Andrus Ansip ja EV Tallinna Ühenduse esimees Kuno Raude 

Pärnu sõjamehed August Lamesoo, Vambola Remmel ja Vaino Kallas Stenbocki maja 
presidentide saalis 

Vabadusvõitleja Ants Teder andis peaministrile üle mälestusplaadi 

PEAMINISTRI VASTUVÕTUL 2007. AASTAL 


22. veebruaril 2007 olid endiste sõjameste esindajad kõikidest maakondadest järjekord- 
selt Stenbocki majas peaminister Andrus Ansipi vastuvõtul, mis oli pühendatud Eesti Va- 
bariigi 89. aastapäevale. Pöördudes kokkutulnute poole ütles peaminister Andrus Antsip: 

“Jüri Uluots kutsus Eesti jaoks keerulistel aegadel rahvast üles võitlema vabaduse 
eest. Ehkki selle võitlusega ei õnnestunud saada Eestit vabaks, ei olnud see kindlasti 
asjata võitlus. Tänu teie visale võitlusele elas meis vabadusepüüe edasi ka okupatsioo- 
niaastatel. Meie suur tänu kuulub kõigile nendele auväärt eas meestele elukestva vap- 
ruse eest Eesti eest seismisel!” 

Tallinna ühenduse esindaja Kuno Raude ütles oma sõnavõtus: 

, On saabunud aeg, kus igaüks meist peab andma hinnangu erakondade tööle möödu- 
nud nelja aasta jooksul ning aitama kaasa sihtide seadmisele vähemalt eelolevaks neljaks 
aastaks. Riigikogus esindatud erakondadesse kuuluvate inimeste arv võrreldes Eesti ela- 
nikkonna arvuga on tühine, nende osatähtsus Eesti elu korraldamisel on aga otsustav. 

Elame riigis, kus kõik poliitilised otsused sünnivad võimuerakondade kokkuleppel, 
aeg-ajalt opositsioonierakondade toel. Suurteks läbimurreteks oli ja on vaja poliitilist kon- 
sensust. Vabadusvõitlejate lahingulised teened leidsid riiklike teenetemärkide annetamise 
kaudu esmakordselt tunnustust 1997. aastal. Järgnes pikk vaikuse periood. 2002. aastal 
õnnestus riigikogus vastu võtta avaldus kommunismi kuritegude hukkamõistmise kohta. 
Ning alles 2003.a. lõpus sündis vabadusvõitlejate ja represseeritute osavõtul , Okupatsioo- 
nirežiimide poolt represseeritud isiku seadus,” milles defineeriti okupantriigi mõiste ning 
võrdsustati represseeritutega need mehed ja naised, kes võtsid osa Eesti riikliku iseseisvu- 
se taastamise eest peetud relvastatud võitlusest. Viimase nelja aasta jooksul on Pärnus, Si- 
nimägedes, Maarjamäel, Pauna metsas, Lagedil ja Mehikoormas kerkinud ausambad Eesti 
kaitselahingutes hukkunud meeste mälestuseks. Ilmunud on kümned raamatud ning 
valminud filmid eesti meeste osavõtu kohta II maailmasõjast. Esmakordselt taasiseseisvu- 
nud Eesti ajaloos julges peaminister Andrus Ansip 06. mail 2005.a. Maarjamäel lausuda 
sõnad: , Vabariigi valitsus tunnustab Eesti vabaduse eest võitlejatena neid, kes võitlesid 
Nõukogude ja Saksa okupatsiooni vastu eesmärgiga taastada Eesti Vabariigi iseseisvus. 
Vabariigi valitsus hindab kõrgelt nende vaprust, kes Jüri Uluotsa üleskutsel asusid võitlu- 
sesse Eesti vabaduse ja iseseisvuse eest. Enam ei saa kahtlust olla selles, et Vabariigi 90. 
aastapäeval näeb ilmavalgust Vabadussõja Võidusammas. Vabariigi Valitsus ja teda toeta- 
vad opositsioonierakonnad on leidnud vabadusvõitlejate kindla toetuse süngest minevi- 
kupärandist lahtirebimisel ning Eesti julgeoleku kindlustamisel NATO koosseisus. 

Kuid eakate vabadusvõitlejate veendumuste kohaselt ei ole riigikogus esindatud era- 
konnad leidnud üksmeelt peamises - Eesti vabadusvõitluse ja vabadusvõitlejate tunnus- 
tamises seadusandlikul tasandil. 06. juulil 2004 esitasid Eesti vabadusvõitlejad riigikogule 
ettepaneku anda Eesti riigi nimel poliitiline hinnang 1 maailmasõja nõukogulikule ajaloo- 
käsitlusele ning võtta vastu seadus, millega II maailmasõja aegne eestlaste võitlus kom- 
munismi vastu, sealhulgas 1944. aasta Eesti kaitselahingud, tunnistatakse võitluseks Eesti 
riikliku iseseisvuse ja demokraatia taastamise eest Eestis. Vabadusvõitlejad ei ole tagane- 
nud nendest ettepanekutest tänase päevani. Kahjuks ei ole esitatud ettepanekud leidnud 
riigikogu X. koosseisu aktsepti. 

Ma ei tahaks eksida väites, et vabadusvõitlejate ja nende perekonnaliikmete hääled eel- 
olevatel valimistel kuuluvad nendele erakondadele, kes on võitnud vabadusvõitlejate 

usalduse ning kes koostöös vabadusvõitlejatega on valmis koalitsioonilepingusse sisse kir- 
jutama vabadusvõitlejate soovid. 

Vabadusvõitlejate nimel soovin Vabariigi Valitsusele ja kogu Eesti rahvale palju õnne 
Eesti Vabariigi 89. aastapäeva puhul. Soovime peaministrile ja tema juhitavale erakonnale 
edu eesti vabadusvõitlejate huvide ja kogu rahva julgeoleku kaitsel.” 


PEAMINISTRI VASTUVÕTUL 2008. AASTAL 
EVL juhatuse esimehe GUNNAR LAEVA sõnavõtt 


Austatud härra peaminister! 

Ma tänan Teid Eesti vabadusvõitlejate nimel kutse eest olla täna, Eesti Vabariigi 90. 
aastapäeva eel, Teie külalistena siin, valitsusjuhi residentsis - Stenbocki Majas. 

Meid, Teises maailmasõjas Eesti riikliku iseseisvuse taastamise eest võidelnud endiseid 
sõjamehi on vabadusvõitlejate organisatsioonides kõigis Eesti maakondades veel kahe tu- 
hande piires ja täna siinolijad esindavad enamikku neist. 

Meie hulgas ei ole neid, kes Vabadussõjas võitlesid kätte Eesti iseseisvuse. Aeg on nad 
viinud meie seast! Kuid Riigi korraldamisel ja rahvatoel valmib Vabadussõja alguse aas- 
tapäevaks kauaoodatud Vabadussõja Võidusammas selle ajaloosündmuse väärikas tähis 
ja austuseavaldus kõigile, kes andsid panuse Võidu saavutamiseks. 

Meie, vabadusvõitlejate suur tunnustus Eesti Riigivõimule ja Valitsusele, kes on üks- 
meeles, rahva enamuse tahet järgides, koondanud jõud ja asunud Eesti pealinna Vabale 
Riigile vääriliselt kujundama - kõrvaldanud ebasobiva monumendi Rahvusraamatukogu 
eest ja püstitab Vabadussõja Võidusamba! 

Kes oleme siis meie, vabadusvõitlejad? Meie oleme Vabadussõjas võitnute järgmine 
põlvkond. Meie vanaisad ja isad saavutasid võidu Vabadussõjas. Ja kui siis paarküm- 
mend aastat hiljem tuli astuda relvaga võitlusse, et taastada Eestile suurriikide tehingute 
tulemusena kaotatud riiklik iseseisvus, olime meie, toona valdavalt 16.....20 aastased koo- 
lipoisid - noormehed, need kes kõhklematult läksid sõtta Eestit taasokupeeriva punaarmee 
vastu. 

Härra peaminister! Esinedes vabadusvõitlejatele 8.juulil 2006.a. Võrus, Kandle aias, 
ütlesite muuhulgas (ma tsiteerin) : "....Teie võitlus oli kangelastegu ja just nii tuleb käsitle- 
da seda võitlust nüüd ja edaspidi. Eesti ei saanud siis veel vabaks, kuid tänu teie võitlusele 
säilis vabadusihalus meie rahval ka pikkade okupatsiooniaastate jooksul. Eesti riiklik ise- 
seisvus taastati järjepidevuse alusel ja just selles on teie suur ajalooline teene eesti rahva ja 
Eesti riigi ees.". 

Seniajani ei ole Riigikogu võtnud vastu otsust, millega tunnustaks eesti meeste võitlust 
punaarmee vastu Teises maailmasõjas kui võitlust Eesti riikliku iseseisvuse taastamise 
eest. Sellekohane pöördumine Riigikogu poole võeti vastu vabadusvõitlejate kokkutule- 
kul 2004. aasta 4.juulil Tallinnas. Valitsuskoalitsioonil on Riigikogus piisavalt hääli, et teha 
see otsus. Ja Teil valitsusjuhina mõjuvõim, et see otsus tuleks sõjameeste vääriline. 

Täna, kolm nädalat tagasi saatsime viimsele teekonnale ksv. Kaljo Westi, 20. Eesti Rel- 
vagrenaderide Diviisi Veteranide Ühenduse juhatuse esimehe. Endise sõjamehe, kes oli 
võidelnud Mehikoormas ja Sinimägedes, teinud palju lahingukaaslaste mälestuse jäädvus- 
tamiseks. Ta lahkus, ilma et olek saanud väärilist tunnustust Eesti riigilt, kelle heaks ta oli 
endast nii palju andnud. Ja samamoodi sajad ja tuhanded eesti sõjamehed enne teda. 

Eesti Vabariigi President Toomas-Hendrik Ilves annetas Eesti Vabariigi 90. aastapäeva 
eel kõrge riikliku autasu, Maarjamaa Risti teenetemärgi Poola filmirežisöörile Andrzej 

Wajda*le. Andrzej Wajda on meie (vabadusvõitlejate) eakaaslane ja ta on oma pika eluaja 
jooksul teinud palju häid filme, kuid Eesti riigi kõrge tunnustuse sai ta ilmselt siiski 2007.a. 
esilinastunud filmi "Katõn" eest. Sest nii nagu tuhanded poola ohvitserid tapeti NKVD 
poolt pärast Poola vallutamist Teise maa ilmasõja ajal Katõnis, nii on Eesti Vabariigi kait- 
seväe juhtkonna hävitamine NKVD poolt pärast 1940.a. annektsiooni seotud karistusvang- 
latega Norilskis, Solikamskis, Sverdlovskis, Kirovis, Tallinnas ja paljudes muudes kohta- 
des Venemaal. Seoses Eesti Vabariigi 90. aastapäevaga ja Vabadussõjaga seonduvate täht- 
päevadega on meedias rohkem juttu sündmustest üldiselt kui neis osalenud konkreetse- 
test isikutest ja nende saatustest. Püütakse vaikides minna mööda sellest, et enamik Vaba- 
dussõja väejuhte ja sõjas osalenuid arreteeriti nõukogude okupatsioonivõimude poolt, hu- 
kati või hukkusid vangilaagreis. Sajad Vabadusristi kavalerid tapeti. Vaid väheste puhul 
on mälestus neist vapratest inimestest väärikalt jäädvustatud. Eesti Riik on suur võlglane 
nende inimeste ees, kes on andnud oma elu Eesti vabaduse eest. 

Eesti Represseeritute Abistamise Fondi toel jõudis möödunud aastal lõpule aastaid 
kestnud uurimus , mis ilmus pealkirja all "Auraamat Eesti Vabariigi kaadriohvitseridele" 
(koostaja Jaak Pihlau). See enam kui 500 leheküljeline koguteos sisaldab andmed Eesti Va- 
bariigi kaitseväe ohvitseride kohta ja nende saatuste kohta pärast 1940.a. juunipööret. 
Uurimuse algne eesmärk oli andmete kogumine kavandatava memoriaali rajamiseks Tal- 
linnas. Kahjuks on Tallinna Linnavalitsus seni lükanud tagasi Eesti Vabadusvõitlejate Lii- 
du ja Demokraatlike Rahvuslike Jõudude Koostöökoja taotlused memoriaalile väärika 
asukoha eraldamiseks. 

Härra peaminister, edastades Teile käesoleva "Auraamatu", loodan et see saab Teile 
heaks abiliseks-lauaraamatuks kõiges, mis seondub Eesti kaitseväe ohvitserkonnaga sellel 
meie riigile nii traagilisel ajalooperioodil. Ja et Teie, tuginedes oma autoriteedile valitsus- 
juhi ja poliitikuna, annaksite oma toetuse okupatsioonivõimude repressioonide läbi huk- 
kunud Eesti ohvitseride memoriaali rajamiseks Eesti pealinnas. 

Head Eesti Vabariigi 90-ndat aastapäeva! 


Peaminister Andrus Ansip ja EVL juhatuse esimees Gunnar Laev 

Vabadusvõitlejad 2008. aastal peaministri vastuvõtul 

VALITSUS JA RIIGIKOGU EI TOETANUD 


15. juunil 2005 esitasid opositsioonilised Isamaaliidu- ja Res Publica fraktsioon riigiko- 
gu menetlusse eelnõu ,Eesti kodanike relvavõitlusest NSV Liidu sõjalise okupatsiooni 
vastu,” mille aluseks oli 06. juulil 2004 Eesti vabadusvõitlejate poolt Kadriorus vastu võe- 
tud , Pöördumine Riigikogu poole.” 

06. märtsil 2006. a. andis Tallinna ühenduse liige Kuno Raude pöördumise eelnõu 
menetleva Riigikogu põhiseaduskomisjoni koosolekul Riigikogule esitamiseks vabadus- 
võitlejate volitusel ja seisukohtade alusel koostatud järgmise sisuga pöördumise. 


Riigikogu põhiseaduskomisjoni 06.03.2006.a. koosolekule. 


Minu kokkupuuted II maailmasõja ajalooga ja selles osalenud Eesti vabadusvõitlejatega 
lubavad väita järgmist: 

1. Teist maailmasõda ei alustanud Eesti Vabariik. Eestlased haarati maailma suurriikide 
vahelisse konflikti tänu 23. 08. 1939.a. NSVL ja Saksamaa vahel sõlmitud MRP-le. 

2.Lootus Balti mere äärsete riikide ühisrindele ning Inglismaa ja Prantsusmaa abile eesti 
rahvuse ja riikliku iseseisvuse säilitamisel olid 1940. aastaks kokku varisenud. Enamik eestlasi 
nägi pärast sõja puhkemist Nõukogude Liidu ja Saksamaa vahel ainsa arvestatava liitlasena 
idast tuleva surmaohu vastu paratamatult Saksamaad. Sajanditevanune vaen vajus olukorrast 
tingituna tahaplaanile. 

3.Miks sõdisid Teises maailmasõjas eestlased? 

3.1 Eestlased sõdisid II maailmasõjas 1940.a. kaotatud iseseisvuse taastamise eest ja bol- 
ševistliku terrorirežiimi kordumise vastu Eestis. 

3.2 Eestlased sõdisid koos relvavendadega teistest Euroopa riikidest bolševismist vaba 
Euroopa eest, läänelike kultuuriväärtuste säilimise eest. 

3.3 Sõjalise vastupanuta alistumine tõi 1940. aastal kaasa Eesti riigi lammutamise ja 
seninägematud inimsusevastased kuriteod rahva kallal. Kaitsejõud desarmeeriti, Eesti 
juhid ja kõrgem väejuhatus tapeti või saadeti surema Venemaa hävituslaagritesse. Rah- 
valt võeti relvad, kuid mitte ürgne õigus enesekaitsele. Veel enne II maailmasõja jõud- 
mist Eestimaale ja esimestel sõjakuudel asus kodude kaitsele ca 35 000 metsavenda ja 
25 000 omakaitse meest. Relvavõitluseks loodi esimesed eesti väeosad eesti ohvitseride 
juhtimisel. 

4. Miks eestlased võitlesid Wehrmachti ja Waffen-SS vägede koosseisus? 

4.1 Teisest maailmasõjast osavõtnud vabadusvõitleja ja Eesti kaitseväe erukolonel- 
leitnant Harri Rent on öelnud: ,Kui su kodusse tungivad röövlid, siis ei ole oluline kes 
ulatab malaka nende tõrjumiseks.” Juba augustis 1941 astusid esimesed vabatahtlikud väe- 
grupi Nord kaitsepataljonidesse. Kokku astus vastasele vastu 70 000 Saksa ja Soome mundris 
eestlast (H. Walteri hinnangul oli 1944. aasta sügisel kodumaa kaitsel sama suur eestlaste vägi 
nagu Vabadussõja ajal — ca 100 000 meest). Eesti mehed uskusid, et Eesti iseseisvus õnnestub 
taastada samamoodi nagu 1918. aastal. 

4.2 14. juulil 1941. aastal kirjutasid suurriikide juhid F. D. Roosevelt ja W. Churchill alla 
Atlandi hartale milles lubati ,tagada kõikidele rahvastele, eeskätt agressiooni ohvritele, suve- 
räänsus.” Saksa sõjaväes teeninud mehed uskusid antud lubadust. Atlandi harta rahvaste ene- 
semääramise õiguse põhimõtetele toetusid ja lootsid eestlased kogu sõjaaja. Noored mehed ei 
teadnud, et needsamad riigijuhid reetsid neid. Nad müüdi koos eesti- ja teiste balti rahvastega 
NSVL-le maha 1943. ning 1945. aastal. 

5. Vabadusvõitluse õiguslikud alused. 

5.1 Toetudes Atlandi hartale ja Eesti Rahvuskomitee toetusele esitas Eesti seaduslik pea- 
minister presidendi ülesannetes Jüri Uluots 07.02.1944.a. eesti meestele üleskutse minna kaasa 
Saksa mobilisatsiooniga et , kogu jõuga takistada punaväe uut sissetungi Eestisse.” 

5.2 18.08.1944.a. ütles peaminister Jüri Uluots oma pöördumises rahva poole: 

»Meile, eestlastele endile kuulub õigus otsustada, missugusel viisil ja kellega koos on 
meie enesekaitse efektiivsem. Igal enesekaitsel on siht, milleks seda teostatakse. Meie tõenda- 
me avalikult ja otsekoheselt kogu maailmale, et meie, eestlased, kaitseme oma rahva olemas- 
olu, oma põlist eluruumi ja oma rahva vabadust. 

Vabadussõda jätkub praegu. Küll erinevamates ja keerulisemates ajaloolistes tingimustes 
kui eelmine. Mitte orjade kari, mitte palgasõdurid, vaid väike kaine põhjamaine rahvas võitleb 
praegu oma eluruumi, oma vabaduse eest. On raske laim ja solvamine, kui keegi mõtleb ja üt- 
leb teisiti.” 

Kui keegi kahtleb ennesõjaaegse Eesti Vabariigi viimase peaministri presidendi kohustes 
prof. Jüri Uluotsa legitiimsuses, siis tasub meenutada, et taasiseseisvunud Eesti Vabariigi pre- 
sident võttis võimu järjepidevuse alusel üle eksiilis olnud Jüri Uluotsa loodud valitsuselt. 

5.3 Võideldes Eesti riikliku iseseisvuse taastamise eest täitis eesti sõdur põhiseadusest tu- 
lenevat kohust. 

6. Kõige verisemates ja ohvriterohkemates lahingutes, mida Eestimaa pind on eales näi- 
nud, lõid eesti poisid koos sakslastega ning hollandi-, belgia-, norra- ja taani 

vabatahtlikega kohati kümnekordses ülekaalus olnud vastast. 1944. aastal ei suutnud 
Punaarmee läbi murda Sinimägedest. Sissetungijad peatati Eesti piiridel kaheksaks kuuks. 
Nii nagu Vabadussõjaski oli võitlus Punaarmeega kujunenud eestlaste jaoks üldrahvalikuks 
võitluseks oma vabaduse eest, mis kahjuks ei lõppenud Eesti riikliku iseseisvuse taastamisega 
ning sõjasangarite relvavõitluse tunnustamisega Eesti riigi poolt. 

7. Sõjaajaloolane Mati Õun on seisukohal, et ,just praeguse Lääne-Euroopa ja Ameerika 
poliitikute poolt põlatud relva-SS mehed olid need, kes koos Wehrmachti ja ta liitlastega hoid- 
sid ära mõrvaritelainet kaasa toova Punaarmee tungimise Lääne-Euroopasse.” 

9.Kunagiste lahingumeeste hinges püsib lootus, et vaatamata rohkem kui viiskümmend 
aastat kestnud Saksa sõjaväes teeninud mehi süüdistavale propagandale suudavad nooremad 
põlvkonnad meie rahva ajaloo sündmusi objektiivselt hinnates mõista: II maailmasõda oli eesti 
sõdurile sisuliselt siiski ainult Vabadussõja jätk ja ei midagi muud. 

10. Tundkem uhkust ja rõõmu oma rahva vabadusiha ning vapruse üle ning andkem sea- 
dusandlikul tasandil Eesti 1944.a. kaitselahingutes osalenud meestele ja nende relvavõitlusele 
õiglane hinnang.” 

Peale Vabariigi Valitsuse 30. märtsi 2006 istungit sai teatavaks, et valitsus ei toeta riigiko- 
gu otsuse eelnõud Eesti kodanike relvavõitlusest NSV Liidu sõjalise okupatsiooni vastu. Nii 
nagu Juhan Partsi nii ka Andrus Ansipi juhitav valitsus ei pidanud võimalikuks nimetada II 
maailmasõja ajal Eesti pinnal punaarmeele vastupanu osutajaid vabadusvõitlejateks ning vas- 
tupanu ennast vabadusvõitluseks. Lootus relvastatud vabadusvõitluse riiklikule tunnustusele 
kõrgeimal tasandil oli leidmas masendavat lõppu. 18. aprillil 2006 teatas riigikogu pressitalitus, 
et “44 poolthäälega (vastu 30 Riigikogu liiget) lükkas Riigikogu põhiseaduskomisjoni ettepa- 
nekul menetlusest tagasi Isamaaliidu fraktsiooni ja Res Publica fraktsiooni esitatud Riigikogu 
otsuse "Eesti kodanike relvavõitlusest NSV Liidu sõjalise okupatsiooni vastu" eelnõu (688 OE). 
Eelnõu Riigikogu menetlusest väljaarvamise poolt olid Keskerakonna-, Rahvaliidu- ja Reformi- 
erakonna fraktsioonide liikmed, vastu rahvaesindajad Isamaaliidust, Res Publicast ja Sotsiaal- 
Demotraatlikust erakonnast.” 

Ehk saabub kunagi aeg, mil sügavale juurdunud hirm Venemaa vägivalla ees on asendu- 
nud tõeliselt iseseisva riigi kodanikujulgusega, julgusega rääkida kogu maailmale tõde oma 
riigist ja rahvast. Aga siis ei ela enam mitte ühtegi Eesti kaitselahingutest osavõtnud eesti sõ- 
jameest. Nii nagu Vabadussõja viimane sõdur Ants Ilus, on nad muutunud ajalooks, kelle käest 
ei saa enam midagi pärida, kelle ees ei saa enam vabandada, kes ei saa enam ennast kaitsta. 
Ajalugu kirjutavad siis omal moel uued ajalootegijad. 

ALFONS REBASE 100. SÜNNIAASTAPÄEVALE PÜHENDATUD 
AJALOOPÄEV VALGAS 


Jaanipäeval, 24. juunil 2008 möödus 100 aas- 
tat Teise maailmasõja tunnustatuima Eesti sõ- 
jamehe Alfons Rebase sünnist. 

Alfons Rebane oli mees, kes on jäänud oma 
rahvale ja relvavendadele meelde kui vapruse ja 
üllameelsuse võrdkuju. Rebane oli sõjamees, 
kes tundis antipaatiat nii kommunismi kui fa- 
šismi vastu. Ta oli geniaalne strateeg, kes iial ei 
alahinnanud ega halvustanud oma vastast. 

Hulljulgust pidas ta samaväärseks argusega. 
Kõrgelt hindas aga kavalust ja leidlikkust. Palju 
kordi päästis tema eriline väepealiku anne ter- 
veid armeegruppe hävingust, 15 korral murdis 
ta koos oma võitlejatega välja piiramisrõngaist. 

Rebane ja rebasekutsikad, vanade lõukoerte 
pataljon - nii tunti neid mehi, kes võitlesid selle 
legendaarse sõjamehe juhtimise all. 

Alfons Rebase kohta on kirjutatud, et ta oli 
valmis vaenlase ülekaalukate jõudude vastu 
võideldes külasid vallutama, venelase diviise 
kotti ajama, ja kui vaja, ise kotist välja tulema 
olukorras, kus see võimatuna näis. 

2008. aasta 24. juunil oli Valga muuseumis kavandatud selle legendaarse sõjakangela- 
se, Eesti kaadriohvitseri Alfons Rebase 100nda sünniaasta tähistamiseks korraldad ajaloo- 
päev. Nagu teada, keelati sellele päevale kavandatud juubeliüritused Valgas ära. 

Neljapäeval toimus Isamaalise Kasvatuse Püsiekspositsiooni ja Valga muuseumi ühis- 
korraldusel sõjaajaloopäev «Eesti mees II maailmasõjas - valikud». Selle käigus avati ka 
mälestustahvel Alfons Rebasele kui kaitseliitlasele. 

Algselt 18. juunikuu päeval toimuma pidanud ajaloopäev lükkus erinevate põhjuste 
tõttu edasi. Alfons Rebase alluvuses sõdinud Harry Rent ütles, et Toompea võimuliit pi- 
das mälestustahvli avamist ebasobivaks ning tallegi tuli kõrgemalt poolt kõne, mis oli üks 
peapõhjuseid, mille tõttu otsustati üritus läbi viia rohkem kui nädal esialgu plaanitust hil- 
jem. 

Plaanides tehti teisigi muudatusi. Kui esialgu pidi mälestustahvel Rebasele avatama 
Kaitseliidu Valgamaa maleva hoone seinal, siis hiljem otsustati ümber Valga muuseumi 
kasuks. «Meile mälestustahvel annetati,» ütles muuseumi direktriss Esta Mets. «Nüüd lei- 
dis see koha meie «kuulsuste seinal».» 

26. juunil oli Valga muuseumi kogunenud palju inimesi, suurema osa neist aga moo- 
dustasid pagunikandjad või ajaloopäevaga tihedalt seotud isikud. Kohal oli ka Alfons Re- 
base õetütar Marina Ivanova. Kuna palju pingeid tekitanud üritust avalikult ei reklaami- 
tud, oli uudishimu ajel kohale tulnuid vaid mõni üksik. 

Ürituse juhatas sisse Valga muuseumi direktriss Esta Mets, kes esitas ka Hanno Ojalo 
koostatud ettekande «Eesti mehe valikud II maailmasõjas.» Kõneldi selle sõja viimasest 


Alfons Rebane 

heitlusest Tartu all, sõja erinevatest käsitlustest, relvavendadest ja Alfons Rebasest kui 
küpse mehelikkuse kehastusest. Oma sõjamälestusi jagas kuulajatega Harry Rent. 

Erinevate esinejate emotsionaalselt kirevad esitused tekitasid kuulajates sahinaid ja kü- 
simusi oli hiljem palju. Tunti näiteks huvi, kes on Eesti riigi praegune peavaenlane. 

Eesti Riigikogu saadik Trivimi Velliste vastas: «NATO-le tekitavad praegu suurimaid 
probleeme islamimaad, terrorism ja kolmas maailm, Eestis on need ohud võrdlemisi väi- 
kesed, meile pakuvad rohkem huvi peagi aset leidvad kohtumised läänerindel. Levinud 
arvamus on, et kui tekib uus mure, siis kaob vana ära, tegelikult see nii ei ole ja lõpuks tu- 
lebki sõdida kahel rindel.» 

Arutleti sellegi üle, kuidas on võimalik, et ajalugu saab ümber kirjutada justkui telli- 
mustööna. 

Kõlama jäi Sangaste vaimuliku Ivo Pilli mõte, et Alfons Vilhelm Robert Rebast pole 
õiglaselt hinnanud isegi eesti oma ajalooteadlased. «Ta oli inimene, keda võib armastada ja 
austada või vihata - ükskõikseks jääda ei saa,» ütles Pill. 

Kõikidele esinejatele jagati ka värskelt valminud ning Alfons Rebasele pühendatud 
seinataldrikud, mida kuulajad ajaloopäeva lõppedes ka ise osta said. 

Muuseumi ruumides avati Alfons Rebase 100. sünniaastapäevale pühendatud mäles- 
tusplaat. Räägiti kuulsa koloneli elu- ja sõjateest, kuid mitte ainult. Räägiti ka eesti sõja- 
meeste mälestuse jäädvustamisest tänases Eestis. 


Eesti kaitselahingutes langenud sõjameeste mälestuse jäädvustamisest 
Kuno Raude ettekanne 


Eesti rahva relvastatud võitlus Teises maailmasõjas Punaarmee ja sellele järgnenud 
nõukogude okupatsiooni vastu näitas kogu maailmale, et eestlased tahavad elada oma 
kodumaal vabana, et nad tahavad ja suudavad ise otsustada oma riigikorra ja edasise saa- 
tuse üle. 1944.a. tehti kõik selleks, et kaitsta viimse võimaluseni oma maad ja rahvast, loo- 
tes sobival hetkel taastada Eesti riiklik iseseisvus. 

Eesti meeste valiku Teises maailmasõjas määras aastatel 1940-1941 nõukogude võimu 
poolt toime pandud kuritööd. Koos teiste Euroopa rahvastega püüti paljude sõjameeste 
elu hinnaga takistada stalinistlike kuritööde kordumist. Tuhanded eesti mehed kaotasid 
relvastatud võitluses oma elu, tuhanded mehed surid Venemaa vangilaagrites ning küüdi- 
tatuna või asumisele saadetuna Siberis. Sajad mehed jätkasid vabadusvõitlust iseseisva 
riigi taastamise nimel välismaal. 

Kuidas hindas eesti sõjameeste teeneid Teises maailmasõjas Saksa riik? Sõja alguses ei 
pidanud sakslased meie sõjamehi isegi Saksa kõige madalama autasu - 2. klassi Raudristi 
vääriliseks. Võõrmaalasi hakati autasustama eraldi neile mõeldud nn. Idamedaliga. Kuid 
mida kehvemini sakslastel Idarindel läks, seda rohkem hakkasid nad ka eestlaste lahingu- 
teeneid hindama. 

Raudristi ja Raudristi Rüütliristiga autasustati vaid erakordse isikliku vapruse eest la- 
hinguis. Sõja lõpupoole hakati neid autasusid jagama ka Wehrmachti või Relva SS väge- 
desse kuulunud välismaalastele. Kui Raudristiga vääristatute eestlastest arv pole kahjuks 
teada, siis on kõigile tuntud Raudristi Rüütliristi kavalerid Alfons Rebane, Harald Nugi- 
seks, Harald Riipalu ja Paul Maitla. Ainsa eestlasena autasustati Hando Ruusi Saksa Risti- 
ga Kullas. Väärib märkimist, et läti sõjameeste hulgas oli Raudrist Rüütliristi kavalere üks- 
teist ja Saksa Risti Kullas autasusatuid kaksteist võitlejat. 

Sõja- ja vapruse aumärgid on ja jäävad ausse igal ajal. Sest nende kandjad väärivad neid. 

Kuidas on hinnanud kümnete tuhandete sõjameeste teeneid isamaa kaitsel Eesti riik? 
Alates 24. veebruarist 1996 on Eesti Vabariigi president annetanud igal aastal vabadusvõit- 
lejatele lahinguliste teenete eest teenetemärke ,Kotkarist”. Neid mehi on meeles peetud 
ka Riigivapi-, Valgetähe- ning Punase Risti teenetemärkidega, 1998 .a. asutas Kaitseminis- 
teerium kõiki vabadusvõitleja mälestusmedaliga Kodu Kaitseks 1918-1998 ja 24. veebrua- 
ril 1998. aastal asutatud Teeneteristiga ning Relvastatud Vastupanu Teeneteristiga. 

Endiste sõjameeste kasutada on Seli Tervisekeskus. Tunnustusena tuleb lugeda sedagi, 
et alates 01. jaanuarist 2004 on kõik mehed, kes alates 16. juunist 1940 võtsid osa Eesti riik- 
liku iseseisvuse taastamise eest peetud relvastatud võitlusest, tunnistatud represseeritute- 
ga võrdsustatud isikuteks, millega kaasnevad riiklikud toetused ja soodustused. Oluline 
on seegi, et riik on osutanud rahalist abi erinevatele sihtasutustele relvavendade mälestuse 
põlistamisel. 

Mulle teadaolevalt ei ole aga Eesti riigi tellimisel püstitatud mitte ühtegi ausammast 
Teises maailmasõjas Eesti vabaduse nimel võidelnud meeste auks, ega mitte ühtegi mäles- 
tusmärki 1944. a. kaitselahingutes langenute ning vangilaagrites ja asumisel hukkunud 
inimeste mälestuseks. 

1991. aasta suvel rajati Eesti, Läti ja Leedu ekspeditsioonide poolt Norilski laagrites 
hukkunud (hukatud) Balti riikide ohvitseride ja kodanike mälestuseks mälestusmemo- 
riaal. Kui Läti ja Leedu ekspeditsioonide sõidu- ja majutuskulutused kandsid nende riiki- 
de valitsused, siis eesti ekspeditsioonist osavõtjaid riik ei toetanud ja nende osavõtt toimus 
nende endi kulul. 

Endiselt väärivad tähistamist eesti meeste lahingupaigad Merikülas, Riigikülas, Vaasas, 
Vepskülas, Siivertsis, Auveres, Kagu-Eesti- ja Saaremaa lahingupaikades. Rajamist ootab 
Sinimägede memoriaal ning püstitamist mälestusmärgid Raudristi Rüütliristi kavaleride- 
le. Aga Izjum, Tšerkassõ, Kuramaa, Opeln, Nymburk ning hukkunud eestlaste matmis- 
paigad Venemaal? Ning mis peamine - tähelepanuta on jäänud Eesti riikliku iseseisvuse 
taastamise nimel võidelnud meeste riiklik tunnustamine vabadusvõitlejatena. 

Läbiviidud uurimuse tulemusena 1941. aasta Suvesõja, 1944. aasta kaitselahingute ning 
vangilaagritesse ja asumisele saadetud eestlaste mälestuse jäädvustamise kohta meie val- 
dades ja linnades on selgud nii mõndagi huvitavat. 214-st kohalikust omavalitsusest rea- 
geeris vastavasisulisele järelpärimisele 64 kohalikku omavalitsust e. ca 29,9%. 150 kohali- 
kul omavalitsusel ei olnud tõenäoliselt infot asjasse puutuva teema kohta, või puudus sel- 
leks huvi ja tahe. Kuuekümne neljast vastanust ei olnud 38 kohaliku omavalitsuse esinda- 
jal midagi öelda. Sest nende meeste ja naiste mälestus, kes langesid Eestit kaitstes II maa- 
ilmasõjas või hukkusid peale sõda Venemaal, ei ole viimase 17 aasta jooksul väärinud vas- 
tanud kohalike omavalitsuste tähelepanu. Küll on aga elavate ja hukkunud kangelaste 
mälestust kalliks pidanud 20-e valla- ja 6-e linna (Tallinn, Saue, Keila, Rakvere, Põltsamaa, 
Tõrva, Saue) rahvas, mis moodustab 40,6% vastanutest. Kolme valla- ja kolme linnavalit- 
suse ametnikud soovitasid pöörduda vajalike andmete saamiseks mõne kompetentsema 
inimese poole. 

Olen liigitanud avalikus ruumis (väljaarvatud Harald Nugiseksi büst) paiknevad mäles- 
tusmärgid järgnevalt: 


o Saksa sõjaväekalmistuid Eestis - kokku 9; 

o Saksa sõjavangide kalmistuid - kokku 6; 

o Saksa relvajõudude koosseisus olnud Eesti üksustes teeninud eesti meestele (ca 
70 000 meest) on püstitatud ausambaid ja mälestusmärke - kokku 42; 

Mälestusmärke soomepoistele (3 400 meest) - kokku 21 s.h. Soomes - 9; 
Mälestusmärke metsavendadele (ca 12 000 meest) - kokku 7; 
Mälestusmärke küüditatutele - kokku 18; 

Mälestusmärke tapetud külaelanikele - kokku 3; 


00° 050 


Saksa sõjaväekalmistutel, Saksa sõjavangide kalmistutel ning Saksa relvajõudude koos- 
seisuus olnud Eesti väeosades langenud eesti meestele on püstitatud mälestusmärke ja 
ausambaid järgmiselt: 

Eestis on sakslaste hinnangul Teise maailmasõjas hukkunud umbes 35 000 Saksa relva- 
jõududes teeninud sõdurit ja ohvitseri. Saksa riigi kulul on taastatud Saksa sõjaväekalmis- 
tud Pärnus (1993), Viljandis (1993), Kudjapel (1996), Rakveres (1997), Tartus Pauluse mä- 
lestusväljak (1997), Tallinnas Maarjamäel (1998), Narvas (1999), Jõhvis (2001) ja Toilas 
(2002) ning sõjavangide kalmistud Pirital (1996), Valgas (1998), Ahtmes (1999), Kohtla- 
Järvel (2000), Lavasaares (2001) ja Kukrusel (2002). 

Sõjaväekalmistutele maetud 1000 eesti mehe nime sisestamisel interneti otsingumooto- 
risse annab omastele võimaluse oma lähedaste hauaplatside leidmiseks ning põlistab need 
mehed rahva teadvuses igaveseks ajaks. 

Tänasel ajaloopäeval on mul võimalik tutvustada vaid ühte osa uurimistöö tulemusest. 
See töö on pooleli ja seda tööd tuleb kindlasti jätkata. 

Ning lõpuks teen ettepaneku esitada tänase konverentsi nimel Vabariigi Valitsusele 
järgmised ettepanekud: 

1. viia Eesti Vabariigi 95. aastapäevaks väärika lõpuni Eesti kaitselahingutele pü- 
hendatud memoriaali rajamine Sinimägedes; 

2. et Eesti Vabariikriik võtaks enda kanda memoriaali rajamise hukatud ja hukku- 
nud 425 Eesti ohvitserile; 

3. et Eesti riik võtaks enda kanda välismaal hukkunud relvavendade ning Siberisse 
küüditatud ning seal hukkunud perekonnaliikmete matmiskohtade tähistamise; 

4. et võetaks riikliku kaitse alla sõjaväekalmistud, Saksa ja Soome sõjaväes teeninud 
eesti meeste auks püstitatud ausambad ning metsavendadele, tapetud rahulikele 
elanikele ja küüditatutele püstitatud mälestusmärgid;” 


Ajaloopäevast osavõtjad kiitsid tehtud ettepanekud heaks ja otsustati saata peami- 
nistrile ja valitsusele järgmise sisuga kiri: 


Teise maailmasõja ohvriterohkemad lahingud Eestimaa pinnal toimusid Narva 
jõel, Auveres, Sinimägedes, Emajõel, Porkunis ja mujal. Eesti kaitsel langenute 
mälestuseks on rahvas kahekümne aasta jooksul püstitanud ausambaid ja teisi 
mälestusmärke paljudes Eesti maakondades. 

Puudub peamine - keskne memoriaal II. maailmasõjas Eesti kaitsel langenud sõ- 
jameestele. Aastaid on Eesti Vabadusvõitlejate Liit taotlenud ausamba püstitamist 
Tallinnasse hukatud ja hukkunud Eesti kaadriohvitseridele. Tänaseni on tähista- 
mata Eesti riikliku iseseisvuse taastamise nimel võidelnud eesti sõdurite ja nende 
perekonnaliikmete matmiskohad välismaal, sealhulgas Venemaal. Rüüstatakse ja 
lõhutakse Saksa riigi kulul taastatud Saksa sõjaväekalmistuid Eestis ning välis- 
maalaste rahadega püstitatud ausambaid ja mälestustahvleid. Räigete rünnakute 
ohvriks on langenud Eesti kaitselahingutes osalenute auks püstitatud ausambad 
Sinimägedes ja muud mälestusmärgid Eestis. 

Eesti taasiseseisvumisest möödunud aeg on näidanud, et rahvaalgatuse korras ja 
MTÜ-de võimalusi arvestades ei ole võimalik kirjeldatud ülesandeid lahendada. 
Eelolevat arvestades teeme Eesti Vabariigi Valitsusele järgmised ettepanekud: 

1. Viia Eesti Vabariigi 95. aastapäevaks väärika lõpuni Eesti kaitselahingutele pü- 
hendatud memoriaali rajamine Sinimägedes. 

2. Rajada Tallinnasse Eesti Vabariigi 95. aastapäevaks memoriaal hukatud ja hukku- 
nud Eesti ohvitseridele. 

3. Korraldada välismaal, eelkõige Venemaal, hukkunud või seal hukatud Eesti sõ- 
durite ja Venemaale küüditatud ning seal hukkunud eestlaste matmiskohtade tä- 
histamine. 

4. Võtta Eestis paiknevad sõjaväekalmistud, Eesti riikliku iseseisvuse taastamise ni- 
mel võidelnud eesti meeste auks püstitatud ausambad ja muud mälestusmärgid 
ning metsavendadele, tapetud rahulikele elanikele ja küüditatutele püstitatud 
mälestusmärgid Eesti riigi kaitse alla. 

26. juunil 2008. a. Valga Muuseumis toimunud ajaloopäevast osavõtnute volitusel: 
Kuno Raude 
Valgas, 26. juunil 2008. a. 


Samal päeval jõudsid ajaloopäevast osavõtjate ettepanekud Toompeale. Riigikantselei 
11. juuli 2008 kirjas nr. 8-5.19/08-04540 teatas istungiosakonna juhataja Aivar Rahno, et 
»edastasime Teie pöördumise Kaitseministeeriumile” ning ,,teavitasime Teie pöördumisest ka Kul- 
tuuriministeeriumi ja Välisministeeriumi.” Et nimetatud ministeeriumide ametnikud vaikisid 
saadeti 18. detsembril 2008 peaministrile uus kiri milles teatati: ,26. juunil 2008.a. Valga 
Muuseumis toimunud ajaloopäevast osavõtnud ei ole tänase päevani saanud vastust tehtud ettepa- 
nekutele.” 


Alfons Rebase 100. sünniaastapäeval avati ka Viljandis 
Kaitseliidu hoonel mälestustahvel 

Kaitseministeeriumi vastus Valga ajaloopäeva pöördumisele 


2009. aasta jaanuaris saabus Kaitseministeeriumilt Valga ajaloopäeval tehtud ettepane- 
kutele järgmise sisuga vastus: 


KÄAITSEMIKISTEERIUM 


Hr. Kuno Raude 23.01.2009 nr 1-27/5125 


Vastus Teie pöördumisele. 

Kaitseministeerium on toetanud ja toetab edaspidi Eesti riigi ajaloo jaoks tähtsate au- 
sammaste ehitamist ja taastamist. Käesoleva aasta suurprojektiks on Vabadussõja Vaba- 
dussamba püstitamine. Taastamist ootab Tallinna Kaitseväe kalmistul asunud arhitekt 
Kuusiku poolt loodud mälestusehituse taastamine . 

Kaitseministeeriumil oli 2008. aastal võimalus rahastada Sinimägede memoriaali ning 
koostöös Vaivara Sinimägede Sihtasutusega toimus 2008. aastal Lastekodumäe heakorras- 
tamine. Kaitseministeerium toetas eelmisel aastal Lastekodumäe projekti 2 miljoni krooni- 
ga, mis on märkimisväärne summa. Nimetatud projektiga on seotud mitu jätkuprojekti, 
mis oluliselt edendavad Sinimägede memoriaali valmimist. 

Teie ettepanek rajada Tallinnasse memoriaal hukatud ja hukkunud eesti ohvitseridele 
on tähelepanu vääriv. Kuid tänasel hetkel on Kaitseministeeriumi jõud suunatud Vaba- 
dussõja Võidusamba püstitamisele, tulevatael aastatel vajab suuremat korrastamist Kait- 
seväe kalmistu. Represseeritud kaitseväelaste mälestamine vajab jäädvustamist Kaitsemi- 
nisteeriumi, kaitseväe, Eesti Vabadusvõitlejate Liidu ja teiste organisatsioonide ühtse pin- 
gutusena. 

Venemaal tapetud, hukkunud, või langenud eestlaste haudu on äärmiselt palju. Osa 
neist on unustatud - näiteks orjatöölaagrite saatuskaaslaste poolt, osad matmispaigad on 
teadamata ja võimalused nende leidmiseks peaaegu olematud. Jõudumööda on küsimu- 
sega tegelenud Eesti Muinsuskaitse Selts. Paraku on väga raske sellist ülesannet täita, sest 
Eesti Vabariigi ja Vene Föderatsiooni vahel ei ole sõlmitud sõjahaudade kaitse lepingut. 
Leping oleks otstarbekas juhul, kui see tagaks juurdepöösu Vene arhiividele kadunud 
eestlaste matmispaikade leidmiseks. Lepingut ja sellega seonduvat valmistab ette Välis- 
ministeerium. 

Enamus Vabadussõja mälestusmärke on riikliku kaitse all. Samuti on kaitse alla võetud 
sõdades hukkunud ja terroriohvrite ühishauad, kaitse all on sõjaväekalmistud või surnu- 
aedadel taastatud mälestusmärgid vabadusvõitlejatele. Üle kogu Eesti on selliseid ausam- 
baid, monumente ja mälestusmärke tuhandeid. Riikliku kaitse alla võtmisega on eelkõige 
tegelenud Kultuuriministeerium ning Muinsuskaitseamet. Kui Teil on kindlaid andmeid 
mõne mälestusmärgi kohta, mis ei ole kaitse alla võetud ja mille kaitset peate vajalikuks, 
soovitan kõigepealt sellele kinnituse leidmiseks tutvuda internetis asuva Muinsuskaitse- 
ameti koduleheküljel oleva Kultuurimälestiste Riikliku Registriga, ning seejärel võtta 
ühendus Muinsuskaitseameti või Kultuuriministeeriumiga. 


Austusega 
Martin Jasko 
Osakonnajuhataja. 

VABADUSSÕJA VÕIDUSAMBA TOETUSEKS 


Enne II maailmasõda olid meie eelkäijad kinnitanud või vastu võtnud mitmed olulised 
dokumendid Vabadussõja monumendi püstitamiseks Tallinnasse Vabaduse väljakule. 
Kahekümnendatel-kolmekümnendatel aastatel valmisid konkursside tulemusena mitmed 
kavandid Vabadusmonumendi püstitamiseks Vabaduse väljakule või Harjumäele. 

Aastakümneteks vääras kogu ettevõtmise 1940. aastal alanud ja peale II maailmasõda 
jätkunud nõukogude okupatsioon. Alles kuus aastat peale iseseisvuse taastamist pöördu- 
sid 18. märtsil 1997 väljapaistvad teaduse- ja kultuuritegelased Eesti avalikkuse, Tallinna 
linnavolikogu ja Vabariigi Valitsuse poole märgukirjaga, toetades ennesõjaaegset ideed 
püstitada Vabaduse väljakule Vabaduse monument. 25. märtsil 1997 pöördusid Vabaduse 
monumendi püstitamise toetuseks vabariigi presidendi, riigikogu ja vabariigi valitsuse 
poole Eesti Vabadusvõitlejate Liit, Soome Sõjaveteranide Eesti Ühendus, Vigastatud Sõja- 
meeste Ühing, Memento Liit, Eesti Pliitvangide Liit, Välis-Eesti Ühing, Eesti Muinsuskait- 
se Selts, Idapataljonide Klubi ,, Wiking - Narva”, Eesti diviisi sektsioon ja Sõjaaegsete Eesti 
Lennuväelaste Ühendus, vabadusvõitlejad ja viimase sõja läbi kõige enam kannatada saa- 
nud inimesed. 

03. juunil 1997 võttis riigikogu vastu avalduse , Vabaduse ausamba rajamise toetami- 
ne.“ Järgnes neli aastat vaikust! Linnavolikogu ja Nõmme Halduskogu liikmena esitas Tal- 
linna ühenduse esimees Kuno Raude 31. jaanuaril 2001 halduskogu menetlusse hiljem vas- 
tuvõetud otsuse, mille alusel tehti linnavolikogule ettepanek määrata Vabaduse monu- 
mendi asukohaks Harjumägi ning korraldada ideekavandi saamiseks konkurss. Kümme 
aastat peale Eesti riikliku iseseisvuse taastamist ja neli aastat peale riigikogu vastavasisu- 
list avaldust võttis Tallinna Linnavolikogu Kuno Raude algatusel 05. aprillil 2001 vastu 
otsuse , Vabaduse ausamba kompleksi rajamine Tallinnasse.” 

2003. aasta riigikogu valimiste tulemusel tuli võimule koalitsiooni, kuhu kuulusid Re- 
formierakond, Res Publica ja Rahvaliit. 30. aprillil 2004 saatis Rahvuslik-Demokraatlike 
Jõudude Koostöökoda Vabariigi Presidendile, riigikogu esimehele, peaministrile, Tallinna 
Linnavolikogu esimehele ja Tallinna linnapeale Koostöökoja esimehe poolt koostatud kir- 
ja, milles tehti ettepanek luua korrektne õiguslik baas Vabaduse monumendi püstitami- 
seks Tallinnas Harjumäe-le ning vajalike rahaliste vahendite lülitamiseks 2005. aasta riigi- 
eelarvesse. Kirjale vastasid Eesti president ja linnavolikogu esimees Maret Maripuu. 

Peale Juhan Partsi juhitava valitsus taandumist 13. aprillil 2005 võttis samba küsimuse 
enda kätte Tallinna linnapea Tõnis Palts. 29. oktoobril 2005 korraldas ta koos Tallinna Lin- 
navolikogu esimehe Toomas Vitsutiga Harjumäel Vabaduse monumendi asukoha tähis- 
tamise tseremoonia. All-linn oli oma sõna öelnud. Peaminister Andrus Ansipi 14. det- 
sembri 2005 kirjas Tallinna linnapeale Jüri Ratasele väljendab peaminister lootust, et: 
n-.ka Teie juhitav Tallinna Linnavalitsus on huvitatud koostööst Vabariigi Valitsusega 
Vabaduse monumendi statuudi väljatöötamisel ning ideekonkursi korraldamisel.” 

Uue peaministri eestvedamisel hakkasid ettevalmistustööd ausamba püstitamiseks 
hoogsalt liikuma. 17. augustil 2006 moodustas Vabariigi Valitsus Vabadussõja võidusam- 
ba ideekavandi konkursi hindamiskomisjoni eesotsas peapiiskop Andres Põder'iga. Kogu 
ettevõtmise koordineerijaks määrati kaitseminister Jürgen Ligi. 

Teatavasti eelistas hindamiskomisjon, mille koosseisu kuulus vabadusvõitlejate esinda- 
jana EVL juhatuse esimees Gunnar Laev, konkursitööd , Libertas”. Võidutöö ebasobivad 
proportsioonid kohendati asjatundjate abiga enam-vähem paika. Samba viimistlusmaterja- 
lina ettenähtud dolomiit otsustati asendaa tšehhi klaasiga. 

KOOSTÖÖST SIHTASUTUS VABADUSVÕITLEJATE 
VÄÄRISTAMISE FONDIGA 


Sihtasutus Eesti Vabadusvõitluse Vääristamise Fond (EV VF) 


Sihtasutus Eesti Vabadusvõitluse Vääristamise Fond (edaspidi EVVF) on asutatud Ees- 
ti Vabadusvõitlejate Liidu, Eesti Vabadusvõitlejate Tallinna Ühenduse, Eesti Vabadus- 
võitlejate Ida-Virumaa Ühenduse ja Soome Sõjaveteranide Eesti Ühenduse poolt 30 ok- 
toobril 2001. aastal. EVVF asutamisaastal kuulusid EVVF nõukogu koosseisu Trvimi 
Velliste (nõukogu esimees), Hannes Valter ja Erik-Niles Kross. EVVF juhatuse esimesse 
kooseisu kuulusid Heino Kerde (juhatuse esimees) ja Ivo Grosberg. 

EVVF tegevuse peamiseks eesmärgiks on Eesti vabaduse ja iseseisvuse eest toimunud 
võitluse vääristamisele kaasaaitamine ning üldsusele tõese ajaloolise teadvustamine. Nen- 
de eesmärkide teostamine toimub ajalooliste uurimuste, mälestuste ja trükiste kogumise 
aga samuti trükiste ja muu kirjalike materjalide, filmide, videomaterjalide, veebilehtede 
väljaandmise teel ning muuseumide, konverentside ja muude infoallikate organiseerimise 
teel. Põhieesmärkide teostamiseks moodustab EVVF rahalised vahendid Eesti riigilt saa- 
dud eraldistest, teistelt fondidelt, firmadelt, asutustelt eraisikutelt ja mujalt saadud toetus- 
test kodu- ning välismaalt. Fond ei taotle oma tegevuse kaudu majanduslikku kasumit. 

EVVF esimeseks tööks aastatel 2001-2002 oli Tallinnasse Maarjamäele Eesti 1944. aasta 
kaitselahingutest osavõtnute mälestusväljaku rajamiseks vajaliku kavandi (autor arhitekt 
Kersti Loodus) tellimine ja selle alusel vajalike ehitustööde organiseerimine, mida vedas 
peamiselt juhatuse liige Ivo Grosberg. Rahapuudusel jäid ehitustööd 2003. aastal seisma. 
Selleks ajaks oli Maarjamäele püstitatud kolm hallist graniidist risti, mida ümbritses gra- 
niitparketiga kaetud kolmnurkne väljak. 

Samal ajal tegelesid EVL ja EVVF juhatuse esimees Heino Kerde, Eesti Leegioni muu- 
seumi omanik Leo Tammiksaar ja EVVF juhatuse liige Ivo Grosberg 1944. a. kaitselahingu- 
test osavõtnud väeosade lõpliku nimekirja koostamisega. Ettevalmistamisel oli kuueteist 
kaitselahingutest osa võtnud väeosa mälestusplaadi, neljakeelse infotahvli, malmavalust 
lahingupaikade kaardi, istepinkide ja kolme lipuvarda valmistamine-paigaldamine Maar- 
jamäe mälestusväljakule. 

Raha nimetatud tööde teostamiseks õnnestus saada alles 2005. aasta aprillis, mil EVVF 
uue juhatuse esimehe ja represseeritute valitsuskomisjoni liikme Kuno Raude taotlusel 
eraldas represseeritute valitsuskomisjon poole ja kaitseministeerium teise poole vajamine- 
vast summast. (Maarjamäe Mälestusväljak - vt.Ihk — ) 


EVVEF laiendab koostööd. 

28. mail 2002 tegi Eesti Vabadusvõitlejate Liidu juhatuse esimees Heino Kerde Riigiko- 
gu VII koosseisu ja Tallinna Linnavolikogu liikmele Kuno Raudele ettepaneku koostööks 
EVVF-ga. Tutvunud EVVF põhikirjaga ja tegevuse eesmärkidega, juhtimise põhimõtetega 
ning pooleliolevate töödega, nõustus Kuno Raude kandideerima 15. jaanuaril 2003 valitud 
EVVF-i juhatuse koosseisu. 28. jaanuaril 2003 toimunud EVVF juhatuse koosolekul tegi 
vastne juhatuse liige fondi juhatusele järgmised ettepanekud: 

e sõlmida EVVF koostöölepingud Riigikogus esindatud erakondadega - ettepanek 

leidis toetuse; 

* sõlmida EVVF koostöölepingud kaitseministeeriumiga, siseministeeriumiga, tea- 

dus- ja haridusministeeriumiga, EV Teaduste Akadeemia Ajalooinstituudiga, Kait- 

sejõudude Peastaabiga, Piirivalveametiga, Kaitseliiduga, noorkotkastega, kodutü- 
tardega, Suurettevõtjate Assotsiatsiooniga - ettepanek leidis toetuse; 

* esitada avaldus Eesti NATO Ühingu liikmeks astumiseks - fondi juhatus ei toeta- 
nud ideed; 

* taotleda Eesti vabadusvõitluse ajaloo uurimistöö finantseerimist kaitseministeeriu- 
mi kaudu riigi eelarvest - ettepanek leidis toetuse; 

* taotleda Eesti vabadusvõitluse ajaloo lülitamist kooliprogrammidesse - ettepanek 
leidis toetuse; 

* algatada täispika kunstilise filmi loomine Eesti 1944. aasta kaitselahingute kohta - 
küsimusega tegeles juba Erik-Niiles Kross; 

* taotleda EVVF osalemist Vabariigi Presidendi algatatud ,rahvusliku leppe” välja- 
töötamisel ja vastuvõtmisel - ettepanek leidis toetuse. 


Samal koosolekul määrati kindlaks EVVF juhatuse peamised ülesanded eelolevateks 
aastateks: 


* Rahaliste vahendite hankimine ja ehitustööde jätkamine Tallinnas Maarjamäel 
1944.a. kaitselahingutes osalenud väeosade mälestusväljaku loomisel. Ivo Grosbergi 
hinnangul läinuks tööde lõpetamiseks vaja ca 426 765 krooni. 

* Vabaduse ausamba püstitamisele aasaitamine. Teema jäi detailides lahti rääkimata, 
küll aga tegeles selle küsimusega alates 2001. aastat Kuno Raude. 

* Mälestuskivi püstitamine hukatud ja hukkunud Eesti kaadriohvitseridele. Etteval- 
mistustöödega tegeles Gunnar Laev, ideed toetas Tarmo Kõuts. Rein Lang pakkus 
asupaigaks Tallinna sõjaväekalmistut, mis ei rahuldanud EVL ja EVVF juhatust. 

* Sinimägede memoriaali loomise jätkamine. 


30. märtsil 2003.a. esitati EVVF koostöölepingu projekt Rahvusraamatukogus toimu- 
nud Res Publica Volikogu istungile. 13. mail 2003 esitas represseeritute valitsuskomisjoni 
liige Kuno Raude Eesti Vabadusvõitlejate Liidule ja Eesti Vabadusvõitlejate Vääristamise 
Fondile seisukoha võtmiseks ,Okupatsioonirežiimide poolt represseeritud isiku seaduse” 
eelnõu. 

Veel samal aasta 17. novembril algas EVTÜ ja EVVF koostöö Eesti Lennuväepoiste 
Klubi ajalootoimkonna esimehe, EVL veebilehe koostaja Vaino Kallasega, kelle kaudu ha- 
kati avaldama internetti EVL koduleheküljel EVL-i, EVTÜ ja EVFF olulisemad materjale. 


Rüüstatud Vaivara vanakalmistu taastamine 


2003. aasta Lihavõttepühade aegu lõhkusid purjus vandaalid XVIII sajandil rajatud 
Vaivara vanakalmistul, Toronto meeskoori poolt 2000. aastal taastatud kivimüüri sisekül- 
jele paigaldatud, 50 mälestusplaati Teise maailmasõja sangaritele. 19. mail 2003 tutvus Ees- 
ti Vabadusvõitlejate Vääristamise Fondi esindaja Kuno Raude Vaivara vanakalmistu rüüs- 
tamise tagajärgedega. 

Vanakalmistul avanenud pilt oli masendav. Eesti Vabadusvõitlejate Ida-Virumaa 
Ühenduse juhatuse esimehe Jaan Randmäe sõnul ei saanud Vaivara vallas asetleidnud ku- 
ritöödega hakkama lapsed, nagu seda väitis Eesti politsei!? Sinimägedes Grenaderimäel 
toimuvad igal aastal punaarmee veteranide pidustused, millele on kaasnesid ümbruskon- 

na lagastamine ja langenud eestlaste haudade rüvetamine. Mitmel korral on rünnatud 
Grenaderidemäe jalamile kaasvõitlejate poolt püstitatud Felix Steineri mälestusmärki. 

Ühtlasi selgus, et Eesti vabadusvõitlejad ei ole Grenaderimäele Vaivara Vallavalitsuse 
tellimisel püstitatud metallist rõngasristi omaks võtnud, vaid paigaldavad kokkutulekutel 
pärgi ja lilli 1994. aastal püstitatud puust risti jalamile. Valusalt riivas silma, et Vaivara 
Vallavalitsuse hoone lähedal, Sinimäe asula põhikooli juurde püstitatud kolme (taani, 
rootsi ja flaamide) mälestusmärgi kõrval puudub kaksteist aastat peale Eesti taasiseseis- 
vumist ikka veel mälestusmärk Eesti 20. Relvagrenaderide Diviisi võitlejatele, kes 1944. 
aastal siin Eesti riikliku iseseisvuse taastamise eest võitlesid. 

EVVF ja Eesti Muinsuskaitse Seltsi abiga taastati ja avati Vaivara vanakalmistu kivi- 
müüri paigaldatud plaadid uuesti 14. juunil 2003. aastal. Plaadid lõhkunud isikud on aga 


tänaseni jäänud karistamata. 


+, 

Ettepanekud Eesti kaitselahingute tähistamiseks Sinimägedes 


19. mail 2003. a. Vaivara Vallavalitsuses toimunud nõupidamisel selgus järjekordselt, 
et Eesti riik ei ole kaheteistkümne iseseisvusaasta jooksul selge sõnaga formuleerinud 
oma suhtumist Eesti kaitselahingutesse Teises maailmasõjas, mis oluliselt oli mõjutanud 
kohaliku omavalitsuse juhtide hoiakuid Eesti kaitsel langenud meeste mälestuse jäädvus- 
tamisel valla territooriumil. 

Pealegi sõltub vallajuhtide käekäik täielikult venekeelsetest valijatest. EVVF esindaja 
tegi sellel nõupidamisel ettepaneku koostada ja saata haudade rüüstamisi ning ausam- 
maste lõhkumisi käsitlev kiri peaminister Juhan Partsile. Kõik kaheksa nõupidamisest 
osavõtnud inimest, sealhulgas Vaivara vallavanem, toetasid seda mõtet. Kirja tekst koos- 
tati selliselt, mille vastusest pidi selguma valitsuskoalitsiooni suhtumine 1944.a. tõrjela- 
hingutesse Eestimaal. Vastust sellele kirjale ei saadud. 

Ka tegi Kuno Raude ettepaneku säilitada ja eksponeerida Vaivara vanakalmistul lõhu- 
tud plaadid Sinimägedesse rajatavas muuseumis ning tähistada Eesti 1944.a. kaitselahin- 
gute 60. aastapäeva 25. juulil 2004. aastal Sinimägedes. Samal nõupidamisel võeti vastu 
ühine otsus II. maailmasõja memoriaali loomise jätkamiseks Sinimägedesse. 

2003. aasta oktoobris peaminister Juhan Partsile ja 09. novembril 2003 kaitseminister 
Margus Hansonile saadetud ,Ettepanekud Eesti kaitselahingute 60. aastapäeva tähista- 
miseks” oli dokument, milles EVL juhatuse esimees Heino Kerde ja EVVF esindaja Kuno 
Raude võtsid kokku Eesti kaitselahingutes osalenud vabadusvõitlejate soovid ja ettepane- 
kud. Neis ettepanekutes öeldi otse välja, mida eakad vabadusvõitlejad ootavad Eesti kait- 
selahingute 60. aastapäeva tähistamiseks Eesti Vabariigi presidendilt, Riigikogult, Vabarii- 
gi Valitsuselt, maavalitsustelt, linna- ja vallavalitsustelt, Eesti televisioonilt, Eesti Raadiolt. 
Vabadusvõitlejate eriline tähelepanu oli koondatud kuulsatele kaitselahingute paikadele 
Virumaal ja Tartumaal, kõige krooniks Sinimägede memoriaal. 

Paraku ei suvatsenud Valitsus ka seekord saadetud ettepanekutele mitte vastata. 


2 

Metallplaat Sinimägede mälestusansambli tugimüürile. 
Pikka aega pidasid puna- ja nõukogude armee veteranid Sinimägede Mälestusansamb- 
lit punaväelaste võitude auks rajatud ehitiseks, kus oli hea korraldada oma pidustusi. Selle 
väärarusaama kummutamiseks otsustas EVVF juhatus tellida ja paigaldada mälestusan- 

sambli tugimüürile selgitava tekstiga metallplaat. 24. märtsil 2004 kooskõlastati kaitsemi- 
nisteeriumis ja arhitekt Tiit Kaljundiga Grenaderide mäele metallristi jalamile paigaldata- 
va, Heino Kerde poolt sõnastatud selgitav tekst. Metallplaadi kujundas metallikunstnik 
Heino Müller, kelle ülesandeks jäi plaadi valmistamine ja paigaldamine EVVF fondi poolt 
määratud asukohta. Lepingukohaselt valmisid tööd 20. juuliks 2004. Sellest ajast alates 
võib Sinimägede Mälestusansambli tugimüürile kinnitatud metallplaadilt lugeda teksti: 


» Eesti kaitselahingutes langenud kodumaa poegi mälestab Eesti rahvas“ 


+, 
2% 


Taani-, Rootsi- ja Flaami võitlejate mälestussammastest 


20. Eesti Relvagrenaderide Diviisi võitlejatele pühendatud ausamba püstitamise aegu 
Grenaderimäele Sinimägedes nõudis Vaivara Vallavolikogu Sinimäe asula põhikooli juur- 
de, Pargimäe veerule 1992. aastal flaami sõjaveteranide poolt püstitatud ausamba, 1997. 
aastal avatud norra sõjameeste- ning 1998. aastal avatud taani võitlejatele püstitatud au- 
sammaste äraviimist Grenaderimäele eesti võitlejate ausamba juurde. 

Vallavolikogu soovi rahuldamiseks võttis Vaivara Vallavalitsus 08. juunil 2004 toimu- 
nud istungil (protokoll nr 27) vastu otsuse: ,Kooskõlastada Lastekodumäele, kooli kõr- 
vale paigutatud mälestuskivide ümberpaigutamine Põrguaugu mälestuskivi ansamblis- 
se vastavalt Sinimägede mälestusansambli kujundusprojekti joonisele”. 

Vastavalt AS Silbet Ehitusdivisjoni direktori hr. Aleksander Kaljura 2005. aasta märtsi 
kuu hinnapakkumisele maksnuks nelja (kaasaarvatud mälestusmärk kindral Felix 
Steinerile) ausamba üleviimine Sinimäe asulast ja nende paigaldamine Grenaderidemäele 
kokku 46 917 krooni, mille oleks lisandunud 22302 krooni klombitud Ungru paekivist 
vundamendi voodri valmistamise ja paigaldamise eest. EVL juhatus ei olnud nõus seda 
raha kaitseministeeriumilt taotlema. Selleks puudusid vahendid ka represseeritute valit- 
suskomisjonil. 

Hea kavatsus kuivas kokku rahapuuduse tõttu. Uus ettepanek sammaste ümberpaigu- 
tamiseks tehti Vaivara vallavanemale Veikko Luhaäärele 18. detsembri 2006. a. Ausam- 
maste ümberpaigutamise eestvedajaks ja finantseerijaks pidi Eesti Vabadusvõitlejate Vää- 
ristamise Fondi juhatuse esimehe Heino Kerde ettepaneku kohaselt jääma EVVF. Kuna 
Vaivara Vallavalitsuse nõusolekut ja konkreetset tegevuskava taani-, rootsi- ning flaami- 
võitlejate ausammaste ümberpaigutamiseks ei saabunud, jäid mälestussambad ümber 
paigaldamata. 

+, 

Ausammas ,5. Freiwilligen Sturmbrigade ,Wallonien” võitlejatele. 


06. oktoobril 2004 andis tollane EVL juhatuse esimees Heino Kerde asjaajamise 1944. 
aasta Eesti kaitselahingutest osavõtnud valloonivõitlejatele pühendatud ausamba püsti- 
tamiseks Sinimägedesse üle EVVF juhatuse esimehele arhitekt Kuno Raudele. Algas tihe ja 
pikale veninud saksakeelne kirjavahetus valloone esindava ning Belgias elava proua 
Vinciane Lambertiga. Palju segadust tekitas pr. Lamberti soov paigutada ausambale tekst 
28. Frw. Pz. Gran. Div. Wallonien Tartumaa Aõut 1944”. Uurimuste käigus selgus, et 
Eestis 1944. aastal võidelnud valloonide väeosale anti selline nimetus detsembris 1944, mil 
väeosa oli Eestist juba lahkunud. Tegelikult kandis väeosa märtsist 1944 kuni 18. septemb- 
rini 1944 nimetust ,5. SS Freiwilligen Sturmbrigade ,Wallonien”. Tõde jalule seatud, 
võis asuda ausamba projekteerimise ja läbirääkimiste juurde Vaivara Vallavalitsusega. 

EVVEF poolt 30. oktoobri 2004 esitatud taotluse alusel andis Vaivara Vallavalitsus 16. no- 
vembril 2004 nõusoleku valloonide ausamba püstitamiseks 20. Eesti Relvagrenaderide Di- 
viisi võitlejate auks püstitatud ausamba kõrvale Sinimägedesse Grenaderimäele. Jaanua- 
ris 2005 kooskõlastas pr. Vinciane Lambert vastastikuste kompromisside tulemusena val- 
minud ausamba lõpliku projekti. Järgnesid läbirääkimised ausamba parima valmistaja, 
vundamendi voodriplaatide valmistaja ja vundamendi ehitaja leidmiseks. Märtsis 2005 
olid hinnapakkumised paljudelt firmadelt koos. 19. märtsil 2005 saadeti ausamba püstita- 
mise eelarve kooskõlastamiseks pr. Lambertile, kuid belglased ei nõustunud esitatud eel- 
arvega. Palju segadust tekitas ka Heino Kerde otsus - anda ausamba projektijuhtimine 
Vaivara Vallavalitsuse töötajale Ivika Maidrele, mistõttu jäi ausammas Teise maailmasõja 
lõppemise 60. aastapäevaks (2005) püstitamata. 

Ausammas ,5. Freiwilligen Sturmbrigade , Wallonien” avati ja pühitseti Sinimägedes 
Grenaderimäel 29. juulil 2006, päeval mil samas kohas toimus 20. Eesti Relvagrenaderide 
Diviisi Veteranide Ühenduse järjekordne kokkutulek. 

Nii nagu varemgi tõusis peale ausamba avamist Venemaa massimeedias järjekordne 
kära. Belgia tookordne saadik Eestis ütles (vabatõlge): ,Belgia valitsus loeb neid inimesi 
(s.t. valloonivõitlejaid) pandud kuritegude eest süüdi. Seetõttu on Belgia sümboolika, eriti 
rahvuslipu, kasutamine sellel kokkutulekul absoluutselt vastuvõtmatu.” Ka see ausam- 
mas purustati 2007. aasta aprillimässu ajal ja avati kokkuliimituna ligemale 800 osavõtja 
pilgu all taas 28. juulil 2007. 

Selle kohta ütles Vaivara vallavanem Veikko Luhalaid: 

»Kui laua ja pinkide kadumise põhjuseks Grenaderimäelt võib olla kellegi saamahi- 
mu, siis mälestussammaste kallal toime pandud vandalismiaktide puhul on tunda poliiti- 
list tausta. Vaeva on nähtud saksa pool võidelnutele püstitatud mälestusmärkide kallal, 
punasõduritele pühendatud ausambaid pole puudutud,” 


Mälestustahvel Tartu vabastamislahingutes langenutele 


2006. aasta 03. märtsil pöördus Eesti Vabadusvõitlejate Liidu ajalootoimkonna esimees 
Mart Laar Kaitseväe Ühendatud Õppeasutuste (KVÜÕA) õppejõu leitnant Olavi Punga 
poole ettepanekuga korraldada 09. septembril 2006 Tartus Riia mnt. 12 hoone saalis aja- 
lookonverents , Teisel maailmasõja lahingutest Eestis“, ühendades selle Tartu 1941. aasta 
ülestõusu mälestustahvli avamisega Kaitseliidu hoonel. 06. mai 2006 kirjas Olavi Pungale 
tegi Mart Laar ettepaneku teksti , Siit tormati võitlusse eesti vabaduse eest. Juuli 1941” 
paigutamiseks tulevasele mälestustahvlile. Olavi Pung informeeris tehtud ettepanekutest 
KVÜÕA ülemat kindral Ants Laaneotsa, kes soovis Eesti Vabadusvõitlejate Liidult amet- 
likku pöördumist, et kogu protsess ametlikuks muuta. 

05. augusti 2006 kirjas tegi Mart Laar ettepaneku paigutada mälestustahvlile eelmisest 
erinev tekst: ,10-25. juulini 1941 aastal vabastati raskete lahingutega Tartu linn nõuko- 
gude võimu alt. Nendes lahingutes langes 41 Eesti partisani”, millele pidid järgnema 1941. 
aasta suvesõjas Tarumaal langenute nimed. 

06. septembri 2006 kirjas Olavi Pungale palus EVL ajalootoimkonna aseesimees Heino 
Kerde kooskõlastada Mart Laari poolt kolmandat korda formuleeritud mälestustahvli 
teksti: ,10.-25. juulil 1941 Tartu vabastamiseks peetud lahingutes langenud 41 Eesti parti- 
sani mälestuseks”. 08. septembri 2006 kirjas Heino Kerdele teatas Olavi Pung, et kindral 
Ants Laaneots näeks mälestustahvlil meelsasti teksti , Sellest majast juhiti Tartu vabas- 
tamise lahinguid, mis toimusid 10. - 25. juulini 1941. Mälestame nendes lahingutes lange- 

nud Eesti partisane”, millele järgneksid 41 langenu nimed. Sellega soovis kindral siduda 
KVÜÕA hoone ajaloolist osatähtsust 1941. aasta ülestõusuga Tartus. 

09. septembril 2006 tegi Heino Kerde arhitekt Kuno Raudele ettepaneku 1941. aasta su- 
vesõjas Tartumaal langenud võitlejatele pühendatud mälestustahvli projekti koostamiseks 
ja projektijuhi kohustuste täitmiseks. Kuna Riia mnt 12 hoone osatähtsuse kohta 1941. a. 
sündmustes, Tartu vabastamisel langenud eestlaste täpse nimekiri suhtes ja mälestustahvli 
paiknemise koht Riia mnt 12 hoonel olid KVÜÕA ülem ja Eesti Vabadusvõitlejate Liidu 
juhatus erinevatel seisukohtadel ja kuna puudusid Tartu Linnavalitsuse tingimused mä- 
lestusmärgi paigaldamiseks, pöördus 13. septembril 2006 arhitekt Kuno Raude KVÜÕA 
ülema kindralmajor Ants Laaneotsa ja Tartu linnakunstnik Tiit Kaunissaare poole ettepa- 
nekuga kohtumiseks Tartus. 

See kohtumine leidis aset 15. septembril 2006. KVÜÕA ülem oli igati valmis sõjaaja- 
lookonverentsi korraldamiseks KVÜÕA hoones, lubades kaasa aidata konverentsi edukale 
läbiviimisele. Üheskoos Olavi Punga ja Tartu linnakunstnik Tiit Kaunissaarega valis arhi- 
tekt Kuno Raude mälestustahvli paiknemise kohaks Riia mnt. 12 hoone vestibüüli (mäles- 
tusmärgi paigutamise hoone ette või välisseinale välistas Tartu linnakunstnik), millega oli 
nõus ka KVÜÕA ülem. 

Konverentsi korraldamise kohta kordas Ants Laaneots varem välja öeldud nõuet, mille 
kohaselt EVL juhatuse esimehel Gunnar Laeval tuleb esitada ametlik taotlus KVÜÕA 
ülema nimele. Taotluses pidi olema ära märgitud konverentsi toimumise kuupäev, kella- 
aeg, lektorite nimed, ettekantavad teemad, osavõtjate arv ning KVÜÕA-It oodatav abi 
konverentsi läbiviimiseks. Esitatud nõudest teatas Kuno Raude Heino Kerdele 16. sep- 
tembril 2006. Samas tehti EVL juhatuse esimehele Gunnar Laevale ettepanek saata 
KVÜÕA ülema nimele taotlus mälestustahvli paigutamiseks Riia mnt. 12 hoone vestibüü- 
li. 

19. septembril 2006 teatas KVÜÕA üldosakonna ülem major Viljar Šiff, et KVÜÕA ei 
ole rahul kavatsusega paigutada mälestustahvlile 1941. aasta Tartu suvesõjas langenute 
nimekiri, kuna Herbert Lindmäe poolt koostatud nimekiri ei pruugi olla lõplik. Viljar Šiff 
kordas palvet EVL juhatuse esimehe taotluse esitamiseks KVÜÕA ülema nimele. 

21. septembril 2006 palus Heino Kerde KVÜÕA ülema poolt 08. septembril 2006 paku- 
tud teksti mitte muuta, millega mälestusmärgi autoril oli, Eesti Riigiarhiivi teadur Tiit 
Noormetsa ja emeriitprofessor Herbert Lindmäe seisukohti arvestades raske, kui mitte 
võimatu leppida. Tiit Noormets oli kindel, et 09.-25. juulil 1941 Tartu ülestõusu ei juhitud 
Riia mnt. 12 majast. 

Kuid siis selgus Tiit Kaunissaare vahendusel, et 1941. aasta Tartu ülestõusule pühenda- 
tud tahvel on juba paigaldatud Tartus Pepleri tn. 32, kunagise Tervishoiu muuseumi, hoo- 
ne seinale, millest informeeriti ka Mart Laari, Heino Kerdet, Viljar Šiffi, Sai selgeks, et 
kõike tuli alustada otsast peale vaatamata sellele, et EVL ajalootoimkonna esimees oli tei- 
sel arvamusel. Vahepeal toimunule vaatamata otsustas Kuno Raude jätkata tööd mäles- 
tusplaadi loomisel, jätkates ühtlasi otsinguid ajaloolise tõe leidmisel. Valmisid mälestus- 
plaadi eskiisvariandid, korrastati langenute nimekirja, otsiti pruuni graniiti ja kiviraiumis- 
töökoda mälestustahvli valmistamiseks. 

25. septembril teatas Viljar Šiff mälestustahvli autorile KVÜÕA uutest kahtlustest 
mälestustahvli paigutamisel KVÜÕA hoonele. Pealegi ,ei olevat kindralil huvi seostada Riia 
12 hoonet 1941. aasta sündmustega, kuna soov korraldada konverents ja panna mälestustahvel tuli 
Vabadusvõitlejate Liidu poolt”. 

11. oktoobril 2006 selgus, et kindral Ants Laaneots on jäänud kindlaks oma arvamusele 
- mitte paigutada 1941. a. Tartu vabastamislahingutes langenud meeste nimesid mälestus- 
tahvlile. 12. oktoobril 2006 teatas Viljar Šiff KVÜÕA otsusest paigutada mälestustahvlile 
tekst , Sellest majast juhiti Tartu vabastamise lahinguid, mis toimusid 1941. a juulis. Au 
langenud Eesti võitlejatele”. Nüüd teatas Heino Kerde, et ajalookonverentsi korraldamine 
Tartus tuleb edasi lükata, leida tuleb uus koht ja sobiv aeg konverentsi korraldamiseks. 
Uue konverentsi korraldamise asukoha leidmise Tartus lubas Heino Kerde võtta enda 
peale. 

Uue asukoha leidmiseks kohtusid Kuno Raude ja Leonhard Heinla 18. oktoobril 2006 
Tartus Pauluse kirikus praost Joel Luhametsaga, kes ei pidanud võimalikuks , ühegi kiri- 
ku muutmist Tartus poliitilise võitlus ja, poliitiliste pingete tekkimise kohaks!?” Joel 
Luhamets teatas: ,, Ühiskond koosneb mitmetest , gruppidest”, ka punaarmees sõdinutest, kes kõik 
peaksid aktsepteerima mälestustahvli paiknemist Pauluse kirikus. Mälestustahvli paigutamine kiri- 
kusse eeldab Tartu elanike üldist konsensust, Konsistooriumi kunstinõukogu-, linnavalitsuse-, 
kunstiajaloolaste-, muinsuskaitsjate-, Pauluse kiriku renoveerimise konkursist osavõtvate arhitekti- 
de- ja paljude teiste institutsioonide kooskõlastust”. 

Sai selgeks, et Tartu praostil puudub julgus esitatud ettepaneku vastuvõtmiseks. 31. 
oktoobril 2006 saatis arhitekt Kuno Raude EELK peapiiskopile Andres Põderile, milles kü- 
sis peapiiskopi seisukohta mälestustahvli paigaldamise kohta sakraalhoonetesse. 

15. novembri 2006 teatas EELK kunsti- ja arhitektuurikomisjoni esimees Tiit Salumäe 
EELK peapiiskopi ülesandel, et ,sõdade ja repressioonide ohvritele mälestustähiste pai- 
galdamine kohalikku kirikusse on igati soovitav ja euroopalikus kultuuriruu- 
mis juurdunud tava.” Tiit Salumäe tegi teatavaks ka EELK kunsti- ja arhitektuurinõukogu 
tingimused mälestustähiste paigutamiseks kirikutesse. 

Kuna EVL juhatuse poolt jäi Tartu mälestustahvli küsimuses KVÜÕA ülemale esitama- 
ta taotlus, olid edasised läbirääkimised KVÜÕA ülemaga välistatud ja asi soikus terveks 
aastaks. 

16. jaanuaril 2008 kohtus mälestustahvli projektijuht omal algatusel KVÜÕA uue üle- 
ma kolonel Aarne Ermusega. Lepiti kokku selles, et mälestustahvlite paigaldamine on 
võimalik vaid KVÜÕA hoone siseruumidesse ja et mälestustahvlite asukoha kavandami- 
sel siseruumidesse tuleb leida lahendus, mis oleks aktsepteeritav KVÜÕA hoone tulevase 
sisekujunduse lahutamatu osana. Samuti tuleks 1941. aaasta Tartu vabastamislahingute 
mälestustahvlile paigaldamisega vaatluse alla võtta ka 1918-1920 Eesti Vabadussõjale 
pühendatud mälestustahvli paigutamise võimalused KVÜÕA siseruumidesse. 

Siitpeale tundus, et surnud seisus olnud ettevõtmine hakkab tasapisi paigalt nihkuma. 
21. jaanuaril 2008 esitas arhitekt Kuno Raude kolonel Aarne Ermusele väga konkreetsed 
ettepanekud KVÜÕA vestibüüli ja fuajee interjööri lahendamiseks. 01. veebruaril 2008 
teatas kolonel Aarne Ermus: 

» Kahjuks ei jõudnud esimesele kirjale vastata, mille pärast vabandan. Me vaatame praegu seda 
ettepanekut läbi ja kujundame oma seisukoha veebruari lõpuks. Aru saades teema kaalukusest ei saa 
sellega liigselt kiirustada.” 

Kuna Kaitseväe Ühendatud Õppeasutuste, ega ka Eesti Vabadusvõitlejate Liidu 
juhatus ei jõudnud oma arvamusi antud küsimuses kujundada, on Tartu vabastamisel 
langenutele pühendatud mälestustahvel siiani paigaldamata. 

Pilistvere mälestuskivi 


15. juulil 2003 toimus Pilistveres endistele poliitvangidele, vabadusvõitlejatele, metsa- 
vendadele, sõjainvaliididele ja tööpataljonlastele Memento poolt püstitatud ja valitsusko- 
misjoni poolt rahastatud Pilistveresse paigaldatud mälestusmärgi avamine. 

Eesti Vabadusvõitlejate Tallinna ühenduse juhatuse ettepanekul olid Pilistveresse kut- 
sutud ka äsja ametisse astunud peaminister Juhan Parts, justiitsminister Ken-Marti Vaher 
ja riigikogu liige Urmas Reinsalu. Esimest korda taasiseseisvunud riigi ajaloos kohtusid 
kõrged võimuesindajad paljude represseeritute ja vabadusvõitlejate organisatsioonide 
esindajatega. Kohalolnuid tervitas endine peaminister Andrus Ansip. Represseeritute va- 
litsuskomisjoni liikmena andis Vabadusvõitlejate Tallinna ühenduse esimees Kuno Raude 
kohale tulnutele ülevaate represseeritud isiku seaduse ettevalmistamisest valitsuskomis- 
jonis. 

+, 

Vabadusvõitlejate, represseeritute ja endiste poliitvangide 
kohtumine Rakveres 


19. juulil 2003 toimus Rakveres Vallimäel represseeritute, endiste poliitvangide ja va- 
badusvõitlejate ühine kokkusaamine. Kokkutulnutele kõnelesid Tunne Kelam, Urmas 
Reinsalu, Aadu Oll, Enn Tarto. 

Vabadusvõitlejate Tallinna ühenduse nimel tutvustas EVTÜ juhatuse esimees kokku- 
tulnuid riigivõimu, represseeritute ja vabadusvõitlejate vahekordadest Eestis. Oma sõna- 
võtus ütles EVTÜ juhatuse esimees Kuno Raude: 

, On tõsiasi, et poliitilistele represseerimistele ja selle läbi kannatanud inimeste 
probleemidele on möödunud 12 iseseisvusaasta jooksul pööratud lubamatult vähe 
tähelepanu. Probleemidega kas ei tahetud, pigem aga ei juletud tegeleda. Eesti riik 
ei ole tasunud tänuvõlga nendele inimestele, kes andsid suurima panuse oma riigi 
iseseisvuse taastamise eest ja kes kõige enam kannatasid okupatsioonivõimude 
omavoli läbi. 

Tänaseni on jõus represseerijate poolt väljaantud nõukogudeaegsed dokumen- 
did süütult karistatud inimeste ,rehabiliteerimise“ kohta. Puudub seaduslik regu- 
latsioon represseeritute õiguste kaitseks. Kehtivad seadused on mitmeti tõlgenda- 
tavad, võimaldades ametnikel langetada otsuseid oma suva järgi. Kannatanud ini- 
mesed ei leia sageli seaduslikku lahendust oma probleemidele. 

Tänaseks on riik tugevnenud, võimalused ja tahe inimeste probleemide mõist- 
miseks ning nende abistamiseks suurenenud. Hilinenult küll, aga 18. juunil 2002 
võttis riigikogu ägedate vaidluste tulemusena vastu avalduse okupatsioonirežiimi 
kuritegudest Eestis, kuulutades kuritegusid toime pannud kommunistliku režiimi 
ja seda vägivaldselt teostanud Nõukogude Liidu repressiivorganid kuritegelikeks. 

Nüüd on vaja minna õiguslikult korrektsel teel edasi. Loodetakse, et Eesti riik 
tunnistaks eesti sõjameeste vabadusvõitlust võitlusena Eesti iseseisvuse ja sõltuma- 
tuse eest ning et okupatsioonikuritegusid toime pannud isikud leiaksid üldise huk- 
kamõistu ning õiglase karistuse rahvusvahelise õiguse ja Eesti seaduste alusel. Una- 
russe jäetud inimsuhted Eestimaal vajavad kiiret lahendamist, riigivõimu selge 
hoiak okupatsioonipoliitika (resp. holocausti) suhtes vajab väljaütlemist ka rahvus- 
vahelistes suhetes.” 

SIHTASUTUS EESTI VABADUSVÕITLEJATE 
ABISTAMISE FOND 


Kui 90-ndate aastate algul, peale taasiseseisvumist, määrati inimestele pensionid, 
siis leiti, et II maailmasõjas osavõtjatele tuleks maksta nende üleelamiste ja kannatuste 
eest lisatasu. Riigikogu määras Sotsiaalministeeriumi ettepanekul selle tasu suuruseks 
10% alampalgast, ehk 41 krooni kuus. Kuid koheselt tekkisid nurinad selle summa väik- 
suse üle. Aastaid kestnud läbirääkimiste tulemusena pakkus valitsuse omapoolse lahen- 
dusena vastava fondi loomist, et selle kaudu Eesti vabadusvõitlejaid rahaliselt ja mate- 
riaalselt toetada. 

Alates 1995. aasta 24. aprillist alustas tegevust MTÜ Eesti Vabadusvõitlejate Tervise 
ja Abistamise Fond, mis hiljem tegutses MTÜ Eesti Vabadusvõitlejate Tervise ja Abista- 
mise Liidu nime all ja oli mõeldud põhiliselt Seli Tervisekeskuse toetamiseks. 

EVAF-i asutamise idee põhjuseks oli asjaolu, et taotlused senise igakuuse pensionilisa 
suurendamiseks ei andnud tulemust, kuna 1988. aasta riigieelarvest selleks vajalikku ra- 
hasummat (10 miljonit krooni) 1988. aasta riigieelarvest ei leitud. EVL juhatuse esimehe 
Heino Kerde kohtumisel antud küsimuses sotsiaalministri Tiiu Aro ja kaitseministri 
Andrus Ööveliga jõuti otsusele, moodustada sihtasutus, kuhu oleks võimalik vabadus- 
võitlejate toetamiseks vajalikku raha üle kanda. Seda mõtet toetas ka peaminister Mart 
Siiman. 

13. juulil 1998. a. Viljandis toimunud EVL Vanematekogu istungil tõstatas EVL juha- 
tuse esimees Heino Kerde küsimuse EVL liikmete abistamise fondi (EVAF) loomisese va- 
jadusest. 

29. juulil 1998 toimunud EVL juhatuse koosolekul otsustati asutada Sihtasutus Eesti 
Vabadusvõitlejate Abistamise Fond (SA EVAF). Kinnitati fondi põhikiri ja otsustati 
moodustada fondi nõukogu ning juhatus. 

17. novembril 1998. a. moodustati fondi seitsmeliikmeline nõukogu ja kolmeliikmeli- 
ne juhatus. Fondi nõukogu liikmeteks määrati: Heino Kerde, Uno Järvela, Kalju Janno, 
Ants Teder, Jüri Teras, Arkadi Muuk ja Heino Argus. Fondi juhatusse määrati: Ando 
Lande, Viljo Ehasalu ja Traugott Läänmäe. 

22. veebruaril 1999. a. kanti SA EVAF Tallinna Linnakohtus Mittetulundusühingute- 
ja Sihtasutuste registrisse. 

10. märtsil 1999 toimus fondi nõukogu esimene töökoosolek, kus fondi nõukogu esi- 
meheks valiti Heino Kerde, aseesimeheks Uno Järvela ja sekretäriks (protokollijaks) 
Ants Teder. 

8. juulil 1999 rahuldati Ando Lande avaldus lahkumiseks fondi juhatuse esimehe ko- 
halt. Uueks juhatuse esimeheks valiti Ants Teder, arvates teda välja fondi nõukogu 
koosseisust. 

11. augustil 1999 eraldas Vabariigi Valitsus oma korraldusega nr. 891-k Sihtasutus 
Eesti Vabadusvõitlejate Abistamise Fondile toetusfondi loomiseks 2,5 miljonit EEK. 

1999. aasta 25. septembril Paides toimunud EVL-i vanematekogu istungil valiti EVL-i 
juhatuse liikmeks Jaan Kuningas. Samal istungil tõstatas Emil Alesmaa (Sakala Ühing) 
küsimuse SA EVAF-i moodustamise kohta, väites, et viimane moodustati ilma EVL-i 
vanematekogu nõusolekuta, mistõttu selle fondi loomine on olnud ebaseaduslik. Samuti 
tegi E. Alesma ettepaneku: jagada vabadusvõitlejate toetamiseks eraldatu raha ilma fon- 
dita ja võtta EVL-i vanematekogul vastu sellekohane otsus. 

Selle peale vastas EVL-i vanematekogu esimees Hendrik Arro, et koosolek ei saa sel- 
list otsust vastu võtta, kuna pole teada Valitsuse poolt eraldatud rahade kasutamise tin- 
gimusi. Samuti pole sotsiaalabiks eraldatud rahasid võimalik kasutada muuks otstar- 
beks, nagu E. Alesma seda soovib. 

EVL-i juhatuse esimees Heino Kerde selgitas AS EVAF-i loomisega seotud asjaolusid, 
ja teatas, et EVL taotles korduvalt vabadusvõitlejate pensionide suurendamist, kuid kuna 
see ei osutunud võimalikuks, siis moodustati sotsiaal- ja kaitseministri soovitusel Siht- 
asutus Eesti Vabadusvõitlejate Abistamise Fond. Edasi selgitas H. Kerda rahade jagami- 
se tingimusi, mis ei toimu võrdselt kõigi vahel, vaid eraldatakse sotsiaalset abi vajavatele 
isikutele. 

1999. aasta 27. septembril vabastati fondi juhatusest omal soovil Viljo Ehasalu. Siit- 
peale jäi fondi juhatus kaheliikmeliseks. 

Esimene toetusavaldus registreeriti 14. oktoobril 1999. a. 

2000. aasta 12. märtsil esitas SA EVAF-i juhatus rahandusminister Siim Kallasele ja 
peaminister Mart Laarile taotluse - vabastada väljamakstavad toetused tulumaksust. 

Sama aasta 11. mail teatas rahandusminister, et vastavalt Vabariigi Valitsuse korral- 
dusele on fondi poolt väljamakstavad toetused vabastatud tulumaksust, ja et varem kin- 
nipeetud tulumaks makstakse kõigile toetuste saajate pangakontodele tagasi. 

Toetuste tulumaksust vabastamine soodustas oluliselt fondi tegevust. Samal ajal tek- 
kisid lahkhelid tollase EVL juhatuse esimehe Jaan Kuningaga, kes soovis fondi likvidee- 
rida ja jagada fondile eraldatud raha võrdselt vabadusvõitlejate vahel ning kasutada seda 
EVL-i ürituste korraldamiseks. Fond jäi likvideerimata tänu mõnede EVL-i liikmesorga- 
nisatsiooni juhatuste esimeeste vastuseisule, eesotsas Tartu VÜ juhatuse esimehe Leon- 
hard Heinla ja Läänemaa VÜ juhatuse esimehe Olaf Taruga. 

Kuni 2009. aastani laekus fondile kokku 11740 avaldust, mis jagunesid aastate lõikes 


järgmiselt: 
1999. a. - 86 2004. a. - 1429 
2000. a. - 1055 2005. a. - 1389 
2001. a. - 1441 2006. a. - 1309 
2002. a. - 832 2007. a. - 1117 
2003. a. - 1387 2008. a. - 1029 


SA Eesti Vabadusvõitlejate Abistamise Fondi nõukogu koosseisud 
aastatel 1993 — 2008 


I koosseis alates 1998 a. 17. novembrist: 
Heino Kerde (esimees), Heino Argus, Kalju Janno, Uno Järvela, Jaan Kuningas (alates 
03. 11. 1999), Arkaadi Muuk, Ants Teder (kuni 08. 07. 1999) ja Jüri Teras. 


II koosseis alates 2000 a. 24. maist: 
Enn Vobhli (esimees), Heino Argus, Kalju Janno, Jaan Kuningas, Arkaadi Muuk, Ar- 
nold Ojaste, Lembit Sõnajalg ja Peeter Võrk. 


III koosseis alates 2002. a. 30. jaanuarist: 


Heino Kerde (esimees), Enn Vohli (aseesimees), Viljo Ehasalu (sekretär), Toivo Lips- 
tok (Kaitseministeeriumi esindaja) ja Arkaadi Muuk. 

IV koosseis alates 2005. a. 31. jaanuarist: 

Ants Teder (esimees), Jüri Kask, Toivo Lipstok, Arkadi Muuk (kuni 16. 04. 2005), 
Heino Kerde (kuni 19. 04. 2006), Kalju Alaküla (alates 19. 04. 2006) ja Heino Kerde (alates 
12. 12. 2007 Harri Põlluvee asemel). 


V koosseis alates 2008. a. 31. jaanuarist: 
Heino Kerde (esimees), Jüri Kask, Aksel Kübar, Toivo Lipstok, Eino Loigo ja Hillar 
Vilder. 


SA EVA Fondi nõukogu poolt määratud Fondi juhatuse koosseisud 
aastatel 1998 — 2008 


I koosseis alates 17.11.1998: 

Ando Lande (esimees), Viljo Ehasalu ja Traugott Läänmäe. 
II koosseis alates 08.07.1999: 

Ants Teder (esimees) ja Traugott Läänmäe. 

III koosseis alates 13.02.2002: 

Harri Pool (esimees) ja Traugott Läänmäe. 

IV koosseis alates 01.01.2008 

Ants Teder (esimees) ja Traugott Läänmäe. 

V koosseis alates 22.04.2008. a. 

Marju Toom ja Traugott Läänmäe. 


Kõikide juhatuste koosseisudesse on kuulunud raamatupidaja Eevi Laula. 


Vasakult: Fondi juhatuse liige Traugott Läänmäe, raamatpidaja Eevi Laula, juhatuse 
Liige Harri Pool ja Fondi nõukogu liige Heino Kerde 


371 


Fondi juhatuse liikme Harri Pooli juhatusest lahkumise tähistamisel. Seisavad vasakult: 
Ago Juurikas, Gunnar Laev, Traugott Läänmäe, Eevi Laula, Roland Maurer ja Ants Teder 

SIHTASUTUS EESTI REPRESSEERITUTE ABISTA- 
MISE FOND 


Idee Eesti Represseeritute Abistamise Fondi loomisest tekkis enne 2003.a. riigikogu va- 
limisi. Selle põhjuseks oli represseeritute, sealhulgas ka vabadusvõitlejate organisatsiooni- 
de alaline rahapuudus. 

Tallinna ühenduse esimees Kuno Raude rääkis Represseeritute Fondi loomise ideest 
riigikodu liikmele Urmas Reinsalule. See algatus võeti Res Publica poolt vastu. Jõudude 
vahekord riigikogus võimaldas peale 2003.aasta valimisi Res Publical lülitada fondi loo- 
mine 2003.a. sõlmitud koalitsioonilepingusse. Tollasest koalitsioonilepingust jõudis fondi 
loomise idee 17. detsembril 2003 vastuvõetud ,Okupatsioonirežiimide poolt represseeri- 
tud isiku seadusesse“, mis jõustus 01. jaanuaril 2004. aastal. 

2004. aasta veebruaris töötas represseeritute valitsuskomisjoni sekretär Kuno Raude 
välja ja esitas justiitsministeeriumile seisukoha võtmiseks fondi põhikirja projekti. Projekt 
nägi ette fondi asutamise Vabariigi Valitsuse poolt ja rahastamise riigi eelarvest. Ideed toe- 
tasid mitmed parlamendierakonnad ning Reformierakond eesotsas Andrus Ansipiga. 

Ja nagu poliitikas ikka, juhtus ka seekord nii, et represseeritute valitsuskomisjoni 
esimees justiitsminister Ken-Marti Vaher, järelikult ka Res Publica teised juhid, ei olnud 
huvitatud Represseeritute Abistamise Fondi loomisest valitsuse poolt. 

Peale Juhan Partsi juhitava valitsuse kukkumist astus justiitsministri ametisse Re- 
formierakonda kuuluv Rein Lang, kelle huvisfääri paraku ei kuulunud represseeritute 
probleemidega tegelemine. Uue justiitsministri plaanide kohaselt pidid fondi asutama 
vaevalt ots-otsga kokku tulevad, riigieelarvest toetatavad, majanduslikult nõrgad repres- 
seeritute esindusorganisatsioonid. 

Tallinna ühenduse juhatuse jaoks oli selline kava põhimõtteliselt vastuvõetamatu, 
sest sellisel kujul loodud fondil puudus edaspidi (peale järgmisi riigikogu valimisi) õigus- 
lik garantii. 

Eesti vabadusvõitlejate Tallinna Ühenduse esimees Kuna Raude astus fondi asu- 
tamisest kõrvale ning loobus talle hiljem Ken-Marti Vaheri pakutud fondi juhatuse esime- 
he kohast. 

Oli aga selge, et loodud fond ei asenda represseeritute valitsuskomisjoni tegevust, 
mis on justiitsministri Rein Langi ja endise rahvastikuministri Urve Palo eestvedamisel tä- 
naseks hingusele läinud. 

Sihtasutuse Eesti Represseeritute Abistamise Fond asutati kõigele vaatamata ja 
asutamisotsus kinnitati 16. märtsil 2006. aastal. Tegevust alustas fondi kuueliikmeline nõu- 
kogu, kes valis fondi juhatuse. Sihtasutuse asutajateks olid Memento Liit, Eesti Vabadus- 
võitlejate Liit ja Endiste Poliitvangide Liit. Sihtasutusele on riigieelarves alates 2006. aas- 
tast eraldatud põhikirjaliste ülesannete täitmiseks ettenähtud rahalised vahendid. Nende 
vahendite arvel on sihtasutus toetanud represseerituid ühendavaid organisatsioone, kes 
on fondi soodustatud isikud. 


9, 

RIIKLIKUD AUTASUD JA MEDALID 


MILLEGA ON VÄÄRISTATUD EESTI VABADUSVÕITLEJAID 

Kotkaristi teenetemärk 


Kotkaristi teenetemärgi on asutanud 1928. aastal Kaitseliit Eesti 
iseseisvuse 10. aastapäeva puhul. Kotkaristi teenetemärk antakse 
sõjaliste või riigikaitseliste teenete eest. Kotkaristi teenetemärgil 
on kaheksa klassi. 


8 46. Kotkaristi teenetemärgi kirjeldus ja lindilõige 


(1) Kotkaristi kõikide klasside teenetemärkide ristid on ühesuguse 
kujundusega. 


(2) Kotkaristi kõikide klasside teenetemärkide muareelint on 
oranž, (PANTONE 137 MC). 


(3) Kotkaristi kõikide klasside teenetemärkide juurde kuulub 10 
mm kõrgune ja 35 mm laiune lindilõige, millele on kinnitatud 
teenetemärgi klassi tähistav rosettmärk. Kotkaristi sõjaliste teene- 
temärkide lindilõikeile on lisatud ristuvad mõõgad. 


f 8 47. Kotkaristi 1 klassi teenetemärk 

(1) Kotkaristi 1 idas teenetemärk koosneb suurpaelast ja selle juurde kuuluvast hõbetä- 
hest. Suurpael on meestel 105 mm ja naistel 64 mm laiune oranž, muareelint 4 mm laiuse 
sinise triibuga ja 4 mm laiuse oranži kandiga. 

(2) Suurpael lõpeb põiksõlmega, mille küljes ripub neljaharuline mõlemalt küljelt emaili- 
tud ja 0,5 mm laiuse kuldraamiga ümbritsetud 58 mm läbimõõduga must Malta rist. Risti 
iga haru välimises otsas asetseva täisnurkse sisselõike kaateti pikkus on 15 mm. Risti esi- 
küljel on oksüdeeritud hõbedast lennuvalmis põhjakotkas, kelle vasaku jala küünte vahel 
on väike riigivapp ja parema jala küünte vahel kaheteraline mõõk. Kotka tiibadevaheline 
laius on 23 mm, kotka pikkus pealaest sabasulgede otsteni on 19 mm, mõõga pikkus on 
14,5 mm. Risti tagaküljel on 10 mm läbimõõduga must emailitud kuldse äärisega sõõr, 
mille keskel on ülalt alla kirjutatud kuupäev «24. 11 1928»; risti harude tagaküljel on deviis 
«PRO PATRIA». 

(3) Hõbetäht on 85 mm läbimõõduga reljeefne kaheksaharuline täht, mis koosneb teeman- 
dikujulisest tsentrist väljapoole suurenevate kühmude ridadest. Tähe keskel on V klassi 
teenetemärgi rist. 


8 48. Kotkaristi II klassi teenetemärk 

Kotkaristi II klassi teenetemärk koosneb samasugusest ristist ja tähest, nagu on I klassi 
teenetemärgil, kuid rist ripub 40 mm laiuse oran,i muareelindi küljes, mille keskel on 1 
mm laiune sinine triip, äärtel 3 mm laiune sinine triip ja 1,5 mm laiune oran, kant (lisa 5). 


8 49. Kotkaristi III klassi teenetemärk 
Kotkaristi III klassi teenetemärk on samasugune nagu II klassi teenetemärk, kuid puudub 
täht (lisa 5). 

8 50. Kotkaristi TV klassi teenetemärk 

(1) Kotkaristi IV klassi teenetemärk koosneb samasugusest ristist nagu III klassi teenete- 
märgil, kuid risti läbimõõt on 50 mm ja iga ristiharu välisotsas asetseva täisnurkse sisse- 
lõike kaateti pikkus on 12,5 mm (lisa 5). 

(2) Teenetemärgi lint on 35 mm laiune ja 50 mm pikkune oran, muareelint, mille äärtel on 
3 mm laiune sinine triip ja 1,5 mm laiune oran, kant. Lindile on paigutatud siniste triipu- 
dega 22 mm läbimõõduga oran, rullmärk. 


8 51. Kotkaristi V klassi teenetemärk 
Kotkaristi V klassi teenetemärk on samasugune nagu IV klassi teenetemärk, kuid lindil 
puudub rullmärk. 


8 52. Kotkaristi medaliklassi teenetemärgid 

(1) Kotkaristi medaliklassi teenetemärgid on kuld-, hõbe- ja raudrist, mis on kujult ja suu- 
ruselt samasugused nagu V klassi teenetemärk, kuid need on metallist, ilma emailita. 

(2) Kotkaristi kuld-, hõbe- ja raudristi lint on 35 mm laiune oran, muareelint, mille keskel 
on 1 mm laiused sinised triibud: 

1) kuldristil on kolm triipu vahedega 2,5 mn; 

2) hõberistil on kaks triipu vahega 6 mm; 

3) raudristil on üks triip. 


8 53. Sõjaline Kotkaristi teenetemärk 

(1) Kotkaristi teenetemärk on sõjaline, kui talle on lisatud kaks ristuvat mõõka: 
1) ristil on ristuvad mõõgad kinnitatud mõõkade käepidemete kohalt liikuvalt ülemiste 
ristiharude tippude külge. Mõõkade pikkus koos käepidemega on I, II ja III klassi teene- 
temärgil 35 mm, IV ja V klassi teenetemärgil ning kuld-, hõbe- ja raudristil 33 mm; 
2) tähel on ristuvad mõõgad kinnitatud tähe põikharude peale, vertikaal- ja horisontaalha- 
rud jäävad katmata. Mõõkade käepidemed asetsevad allpool. Mõõkade pikkus on 85 mm. 
(2) Kotkaristi teenetemärgi põhiklassidel ja kuldristil on kuldmõõgad, Kotkaristi hõbe- ja 
raudristil on ristiga samast metallist mõõgad. 


Alates 1997. aastast kuni 2009. aastani on Kotkaristi teenetemärgiga autasustatud 655 
vabadusvõitlejat ja Eesti iseseisvuse taastamisel osalenut. Aastate lõikes on Kotkaristi 
teenetemärgiga autasusatuid: 


1997.a. - 29 1998. a. - 51 1999. a. - 45 2000. a. - 45 

2001. a. - 35 2002. a. - 62 2003. a. - 52 2004. a. - 76 

2005. a. - 74 2006. a. - 55 2007. a. - 60 2008. a. - 71 
% 


+ 


MÄLESTUSMÄRK KODU KAITSEKS 


Eesti vabadussõja mälestusmärk Kodu Kaitseks on asutatud mälestuseks vabadussõ- 
jast osavõtjatele 1920. aastal. Märk anti välja kõigile Eesti riigi kodanikele ja väljamaalaste- 
le, kes võtsid osa Eesti Vabadussõjast. 

1. Märk antakse kõigile maksuta, riigi kulul - sõjaministeeriumi arvel. 

2. Mälestusmärgi muretsemisega ja väljajagamisega seotud asjaajamist toimetab sõja- 
ministeerium. 

3. Igale, kes õigustatud märki kandma ja kellele märk antud, antakse kaasa juurdelisa- 
tud vormi järele tunnistus. 

4. Märk antakse välja kõigile Eesti riigi kodanikkudele ja väl- 
jamaalastele, kes Eesti vabadussõjast 21. novembrist 1918 a. — 3. 
jaanuarini 1920 a. osa võtnud, s. 0. sel ajal, ajakestvuse peale vaa- 
tamata, sõjaministeeriumi teenistuses olnud, järgmiste vahedega 
ja eranditega: 

a) kõikidele sunduslikult ja vabatahtlikult rahvaväes teeniva- 
tele sõjaväelastele antakse märk, mis lindiga otsekohe ühendatud 
(lisa 1). 

b) kõikidele, kes lahingutes haavata ja põrutada saanud, nagu 
p. a lindiga ühendatud, kuid lindi alumine ots lõpeb lehviga, mil- 
le otsade kaugus 50 millin. (lisa 2). 

d) märki ei anta neile, kes vabapalgalistena sõjaministeeriumi 
alla kuuluvates asutustes vabadussõja ajal teenisid, nagu sadama- 
te valitsustes, sadamatehastes jne. 

e) märki ei anta neile, kes ennast sõjaväeteenistusest mõni aeg 
kõrvale on hoidnud. 

f) märki ei anta neile, kes sõjaväeteenistuses vabadussõja ajal 
mingisuguse süüteo toime pannud, mille tagajärjel kohtu poolt 
karistatud on. 


Märkus: Punkt e ja f tähendatud kodanikkudele antakse mälestusmärk ainult sel juhul, 
kui neile lahingutes ülesnäidatud vahvuse eest nende süüteod andeks antud ja nad karis- 
tusest ja sellega ühenduses olevatest tagajärgedest vabastatud. 

8 5. Märgi väljaandmist otsustavad ja korraldavad üksikute väeosade ja asutuste üle- 


mad. 


Märkus. 1) Sõjaväes teenivatele sõjaväelastele annavad märgid välja väeosade ja asutuste üle- 
mad, 2) tagavaraväkke arvatud ohvitseridele ja ametnikkudele korraldusvalitsuse inspektori osa- 
konna ülem ja 3) tagavaraväkke arvatud sõduritele vastavad maakonna rahvaväeülemad. 


1998. aastal annetas Eesti Kaitseministeeriumi mälestusmärgi Kodu Kaitseks kõigile 
Teise Maailmasõja ajal Eesti kaitselahingutes osavõtnutele. 


9, 

EESTI VABADUSVÕITLEJATE LIIDU 


TEENETEMEDAL 


Teenetemedali statuut 
Eesti Vabadusvõitlejate Liidu teenetemedal on asutatud 15. novembril 2006. aastal. 
EVL teenetemedali annetab Eesti Vabadusvõitlejate Liidu juhatus Eesti Vabariigi 


(4 
2 


kodanikele: 


1) kes on võidelnud Eesti riikliku iseseisvuse taastamise eest aastatel 1941-1994; 


2 
2 
4 


) 
) 
) 


kellel on silmapaistvaid teeneid Eesti riigikaitse ülesehitamisel; 

kellel on silmapaistvaid teeneid Eesti kodanike kaitsetahte kasvatamisel; 

kellel on silmapaistvaid teeneid Eesti Vabadusvõitluse vääristamisel ja mälestu- 
se jäädvustamisel; 

3. Medal on üheklassiline; 

4. Medali komplekt koosneb suurest medalist lindiga, lindilõi- 
kest ja karbist; 

5. Medali juurde kuulub tunnistus, mis on nummerdatud ja va- 
rustatud EVL juhatuse liikme allkirjaga; 

6. Medal on 33,4 mm läbimõõduga, valmistatud hõbedast 
(proov 925), oksüdeeritud tumedaks. Medali esiküljel on ku- 
jutatud EVL vapi kilp, mida ümbritsevad tammelehed tõru- 
dega. 

7. Medalit kantakse 34 mm laiuse lindiga, mille laiused jaotu- 
vad millimeetrites järgnevalt: 

1) must - 10 mm; 
2) hõbe - 3 mm; 
3) must - 8 mm; 
4) hõbe - 10 mm; 


2 ""WKIRAJALAAJETTRUNU PREV ATEJAPAJBKUNRREJAAA 


= 
= 

8. Medalit kantakse Eesti riiklike teenetemärkide järel; 

9. Medaliga autasusatutel on õigus kanda medali kujutist mi- 
niatuurmärgina samade reeglite järgi, mis kehtivad riiklike 
teenetemärkide puhul; 

10. Medalit võib kanda ainult medali omanik; 

11. Äriliste eesmärkidel medali kasutamine on keelatud; 

12. Tegude eest, mis kahjutavad Eesti Vabariigi põhiseaduslikku korda, on õigus ära 
võtta medali kandmise õigus; 

13. Eesti Vabadusvõitlejate medali on kujundanud Jüri Kask; 

14. Medali annetamine registreeritakse Eesti Vabadusvõitlejate Liidu juhatuse poolt 
peetavas registris; 


9 
Nd 


2008. aasta 31. detsembri seisuga oli Eesti Vabadusvõitlejate Liidu teenetemedaliga 
vääristatud järgmised vabadusvõitlejad: 


1. Leonhard Heinla 9. Jaan-Siegfried Randmäe 
2. Karl-Richard Sirel 10. Hendrik Arro 
3. Alfred Sild 11. Vaino Kallas 
4. Olaf Taru 12. Harri Rent 
5. Harald Mäepalu 13. Aksel Kübar 
6. Heino Kerde 14. Uno Uiga 
7. Arkadi Muuk 15. Tõnis Ojaberg 
8. Harri Pool 
ete 

VABADUSRISTI (KAITSETAHTE) MEDAL 


31. märtsil 2005 toimunud Eesti Vabadusvõitluse Vääristamise 
Fondi juhatuse ja Tori Kiriku Taastajate Ühenduse juhatuse ühisel 
| nõupidamisel võeti vastu otsus Vabadusristi medali asutamise koh- 
ta. Kinnitati medali näidis ja medali statuut. Medal asutati Otto 
Tiefi valitsuse tegevuse ja 1944. aastal toimunud Eesti kaitselahin- 
gute esiletõstmiseks ning neis osalenute väärtustamiseks Eesti 
ühiskonnas. 


Medal annetatakse isikutele, kellel oli ja on silmapaistvaid tee- 
neid Eesti riikliku iseseisvuse taastamisel aastatel 1944 -1994, Eesti 
riigikaitse ülesehitamisel ning isikutele, kellel on silmapaistvaid 
teeneid Eesti noorte kaitsetahte kasvatamisel, Eesti vabadusvõitluse 
vääristamisel ja vabadusvõitluse jäädvustamisel. 


2008. aasta 31. detsembri seisuga oli Eesti Vabadusvõitluse Vää- 
ristamise Fondi ja Tori Kiriku Taastajate Ühenduse poolt asutatud 
Vabadusristi (kaitsetahte) medal antud 20-le vabadusvõitlejale. 


< 
LÕPETUSEKS 


(tekst Gunnar Laev) 

